
Tarp jūros ir Benonio namo dunkso miškas. Miškas 
ne paties Benonio, o bendruomenės; tai yra didelis, miš- 
rus spygliuočių medžių, beržų ir epušų miškas. 

Vasarą, tam tikru metu, čia susirenka žmonės iš dvie- 
jų parapijų ir kerta, ir verčia medžius, kiek tik kam pa- 
tinka, o kai prisikerta pakankamai ir išsivežioja po na- 
mus, Miškas vėl ištisus metus aptyla, ir žvėrių, ir paukš- 
čių vėl niekas nebegąsdina. Nebent retkarčiais praeina 
pro mišką koks nors lapis, turįs reikalą keliauti iš vie- 
nos parapijos į kitą. O be jų ir žiemą, ir vasarą čia 
vaikšto tik vienas Benonis. O vaikšto Benonis ir sausame 
ore, ir per lietų, kaip išpuola. Jis stiprus, sveikas bernas 
ir nesibijo jokių kliūčių. 

Benonis — žvejys, kaip ir visi čia, pakrantėje. Bet ša- 
lia to jis kas keturioliktą dieną per kalnynus nešioja paš- 
tą, ir už šitą darbą gauna nedidelį, bet pastovų užmokes- 
tį. Ne kiekvienas keturiskart per metus gauna pastovią 
algą iš valstybės, ir todėl Benonis saviškių tarpe laikomas 
dideliu vikruoliu. Atsitinka, žinoma, kad wienas ar kitas 
grįžta namo iš pavykusios silkių žvejonėš, ir vaikštinėja, 
lr garsiai švilpauja pakelėmis, išdidus dėl to, kad turi 
pinigų ir kad jam rodoma pagarba. Tačiau viso šito ne- 
ilgam pakanka. Gerieji žmonės beveik visad vos ne iki 
ausų būdavo prasiskolinę pirkliui Makui iš Siriluno, ir 
kai tik sumokėdavo jam savo skolą, jiems patiems lik- 
davo tik prisiminimas apie tai, kaip jie išdidžiai švilpa- 
vo pakelėse dėl savo išnašaus turtingumo. Benonis gi 
nepakeičiamai, metai po metų, vaikščiojo su karališkuoju 
krepšiu už nugaros — jis tikrai buvo šaunus vyras, tar- 
nybinis asmuo, o be to, ant jo pašto krepšio puikavosi 
pilis ir liūtai. 

Vieną rytą jis ėjo per bendruomenės mišką, sukda- 
mas į kalnų keteras. Tai buvo vasarą, ir šen bei ten Žžmo- 
nės guldė medžius miške. Čia pat buvo ir kaimyninio 
pastoriaus duktė, ji turėjo skrybėlę su plunksnomis. 

— Štai eina Benonis, atrodo, kad aš turėsiu palydo- 
vą iki pat namų,— sako ji. 

O vadina ją Roza. 

Benonis pasisveikina ir atsako: taip, jeigu tik tas jai 
patinka, kodėl ne. 

Ji buvo išdidi dama. Benonis gerai pažino ją — jo aky- 
se ji buvo užaugusi. Tik dabar jau ištisus metus jis ne- 
buvo jos sutikęs, kas žino, kur ji buvojo? 

Gi pas kisterį Arentseną buvo sūnus, šviesi galva, ku- 
ria štai jau kiek metų studijavo teisę pietuose. Taip tad 
galimas daiktas Roza ir viešėjo pas jaunąjį Arentseną 
visą tą laiką, kurį praleido ne namie. Tačiau niekas nie- 
ko tikro nežinojo, Roza nebuvo linkusi plepėti. 

Ak, tikriausiai šita Roza turėjo nedidelių paslapčių! 
Ji buvo nepanaši į kitas ir labai pasitikinti savimi. Pa- 
vyzdžiui, šiandien ji turėjo keliauti į mišką ir į laukus 
ketvirtą valandą ryto, jei norėjo suspėti į bendruomenės 
mišką aštuntą valandą. Štai kokia ji guvi ir nežinanti 
baimės! Jos tėvas taip pat išdidus ir žymus žmogus, visą 
savo laisvą laiką jis praleidžia medžiodamas ir kitokiais 
būdais gaudydamas žvėris. Bet taip pat jis garsėjo ir Žo- 
džio dovana. 

Benonis su Roza plepėdami jau ėjo porą valandų, ir 
ji teiravosi apie įvairius dalykus. Paskui jie prisėdo pa- 
ilsėti. Benonis pasiūlė jai užkąsti iš savo kelionės krep- 
šio, ir ji gerokai pavalgė, norėdama padaryti jam garbę. 
Po to jie ėjo dar apie valandą, ir ūmai užėjo sodrus lie- 
tutis, ir Roza pasiūlė kur nors pasislėpti. Tačiau Benonis 
nešė karališką paštą, ir jis neprivalėjo gaišti laiko. Jie 
ėjo dar kurį galą, nuo lietaus pasidarė glitu, Rozai sli- 
dinėjo kojos, ir jai buvo sunku eiti. 

Benonis pažvelgė į ją, ir jam pagailo damos. Jis pa- 
sižiūrėjo į dangų, pamatė, kad lietutis netrukus praeis 
lr, norėdamas jai patikti, pasakė: 

— Gal malonėsite kol kas pasėdėti kur nors po uo- 
lomis? 

Jie užėjo po aštriomis uolų keteromis, ir ten pasirodė 
esanti tikra kiaurymė. 

— Nagi, čia tiesiog poniškai galima įsitaisyti, — tarė 
Roza ir nulindo giliau į 0olą.— Būtų gera, jeigu dar gau- 
čiau tavo krepšį su liūtais. Aš galėčiau atsisėsti ant jo. 

— Šito aš niekaip negaliu,— išsigandęs atsakė Beno- 
nis.— Bet jeigu jūs pasitenkinsite mano senu švarku... 

Ir Benonis nusivilko savo švarką ir paklojo jį damai, 
kad ta galėtų atsisėsti ant jo. 

„Koks jis susivokiąs“, — tikrai pagalvojo ji, ir, gali- 
mas daiktas, jaunasis vyras jai patiko. Ji pradėjo juo- 
kauti su juo ir norėjo sužinoti, koks yra jo mergaitės 
vardas. 

Maždaug po dešimties minučių Benonis išlindo į die- 
nos šviesą ir vėl pažvelgė į dangų. Kaip tik tuo metu 
pro šalį ėjo klajoklis lapis ir pamatė jį. O lapis tas buvo 
Gilbertas. 

— Ką, vis lynoja? — paklausė Benonis, kad tik ką 
nors pasakytų. 

Jis buvo truputį sumišęs. 

— Ne, išsiblaivė,— atsakė lapis. 

Benonis ištraukė iš olcs pašto krepšį ir savo švarką, 
o po to išlindo ir pastoriaus duktė. 

O lapis stovėjo ir visa tai matė. 

Ir pasirodė lapis Gilbertas su šita naujiena pakrantės 
bažnytkaimyje, o paskui išnešiojo ją visur, iki pat krau- 
tuvės Sirilune. 

— Ei, tu, Benoni, — pradėjo nuo tos dienos juokauti 
žmonės, — ką gi tu ten veikei oloje su Roza, pastoriaus 
dukra? Tu išlindai iš olos visas paraudęs, sušilęs ir be 
švarko. Kaip gi paliepsi visa tai suprasti? 

— Suprask taip, kad tu esi sena liežuvininkė boba,— 
atsakė Benonis kaip tikra valdžia.— Tegul tik pakliūna 
man tas lapis, kuris visa tai išplepėjo tau! 

Bet laikas ėjo sau ir ėjo, ir lapis Gilbertas išdrįso su- 
sitikti Benonį. 

— Alio, ką gi tu darei aną kartą oloje? Ką gi tu ten 
tokio ištaisei? — atsargiai paklausė jis. 

Ir mažos jo akutės juokėsi, tarsi jis prisimerkęs būtų 
žiūrėjęs į saulę. 

— Ne tavo reikalas,— klastingai atsakė Benonis ir 
taip pat nusišypsojo. Tiktai tiek ir kliuvo nuo jo tam 
lapiui. 

Dėl visų tų kalbų, kurios pasklido apie jį ir apie pas- 
toriaus dukterį Rozą, Benonis pradėjo šiek tiek pūstis. 
O artinosi Kalėdos. Ir, sėdėdamas prie kalėdiškos taure- 
lės drauge su savo vargingais draugais, jis iš tiesų ėmė 
Jaustis žymiu ponu. Lensmanas paskyrė jį teismo pasiun- 
tiniu, ir dabar nė vienos varžytynės, nė vienas turto 
įkeitimas negalėjo apsieiti be Benonio. O be to, kad jis 

mokėjo gerai skaityti ir rašyti, jam buvo pavesta, kada 
pats lensmanas neturėdavo laiko, perskaityti žmonėms 
nuo bažnyčios laiptų lensmano potvarkius. 

Taip, gyvenimas buvo paslaugus, gyvenimas lepino 
Benonį, paštininką Benonį. Ir ko tik jis imdavosi, viskas 
jam sekėsi. Netrukus ir Rozą, pastoriaus dukterį, jis pra- 
dėjo laikyti vos ne sau lygia. 

— Anuomet, oloje,— sakė jis ir pliaukštelėjo liežu- 
viu. 

— Negi tu tvirtinsi, kad tikrai ten paėmei ją? — klau- 
sinėjo draugai. 

Benonis atsakė: 

— Na jau, vis dėlto ne be to. 

— Stebuklai! Ką gi, atrodo, kad dabar tu vesi ją? 

Benonis atsako: 

— Ne tavo reikalas. Tai priklauso tik nuo Benonio ir 
nuo manęs. 

— Na, o ką gi pasakys kisterio Nikalojus? 

— Ką pasakys Nikalojus? Čia visai ne jo reikalas. 

Štai kas buvo pasakyta. 

Ir tai buvo kartojama taip dažnai ir tiekos daugelio 
žmonių, kad, galimas daiktas, tai buvo tikriausia teisy- 
bė. Kas žino, ko gero ir pats Benonis pradėjo tuo ti- 
kėti. 

Kai garbingasis kaimyninės parapijos pastorius, po- 
nas Jokūbas Barfudas, ką nors kviesdavosi pas save, no- 
rėdamas pasikalbėti apie reikalus, nebelikdavo nieko ki- 
ta, tik nueiti. Į jo darbo kambarį vedė dvejos durys, vie- 
nos tuoj už kitų, ir Žmonės paprastai jau nusiimdavo ke- 
pures, atsidūrę tarp šių dviejų durų. 

Kitą rytą, kai Benonis atvyko su paštu, pastorius įsa- 
kė pakviesti jį. 

„Klius man už mano ilgą liežuvį! — išsigandęs pagal- 
vojo Benonis.— Pastorius nugirdo, kad aš pasigyriau, ir 
dabar nori sunaikinti, pražudyti mane.“ 

Tačiau jis buvo kviestas, ir neliko nieko kita, Vik nu- 
eiti. Benonis nusiėmė kepurę atsidūręs tarp abiejų durų 
ir įėjo. 

Bet šį kartą pastorius nebuvo pavojingas. Priešingai, 
jis kaip tik norėjo paprašyti Benonio paslaugos. 

— Matai šituos šiaurės lapių kailiukus,— tarė jis.— 
Jie guli pas mane nuo pat žiemos pradžios. Čia man su 
jais sunku susitvarkyti. Nunešk juos Makui Sirilune. 

Benoniui tuojau palengvėjo ant širdies, ir jis įsileido 
į pokalbį: 

— Kaipgi, būtinai. Dar šiandien vakare, šeštą valan- 
dą vakaro. 

— Mano vardu pasakyk Makui, kad lapių kailiukų 
kaina dabar aštuoni—dešimt spectalerių. 

Benonis vėl ėmė pliaukšti iš džiaugsmo: 

— Dešimt spectalerių? Sakykite — dvidešimt. Jums nė- 
Ia ko atiduoti juos pusvelčiui, tikrai ne. 

— O pinigus paskui atneši man, Benoni. 

— Tuojau pat, kitą kartą. Tegu aš nepajudu iš šitos 
vietos... Paguldysiu jums pinigėlius tiesiog ant stalo. 

Braudamasis per kalnų keteras, Benonis buvo toks pa- 
tenkintas ir savimi, ir savo gyvenimu, jog nebejautė nei 
alkio, nei nuovargio. Tik žiūrėkite, pats pastorius jau 
pradėjo šauktis jo paslaugų, vadinas, šiaip ar taip jis 
įjungė jį į savo šeimos tarpą. Kada nors dar žengs prie 
jo žingsnį ir freken Roza. 

Iš tikrųjų, už lapės kailiukus Benonis gavo po dešimtį 
talerių, ir pinigus, visiškai nepaliestus, parnešė pastoriui. 
Tačiau šį kartą pastoriaus nebuvo namie, jis sutiko tik 
jo Žmoną, ir pinigus turėjo atiduoti jai. Už triūsą jam 
davė taurelę ir pavaišino kava. 

Ir vėl nuėjo Benonis į savo lūšnelę pakrantėje. Daug 
jis ten pergalvojo įvairiausių godų. Freken Roza turėjo 
ką nors veikti: laikas ėjo pavasariop, ir metas buvo kam 
nors ryžtis. 

Jis parašė laišką pastoriaus dukteriai ir pasistengė vis- 
ką iškloti vykusiai. Pabaigoje jis tiesiog paprašė ją ne- 
atmesti jo rankos: ,,„Su tikriausia pagarba Benonis Hart- 
vingsenas, teismo pasiuntinys“. 

Laišką jis nunešė pats. 

Bet čia gyvenimas nustojo lepinti Benonį. Jo pasigy- 
rimai ir nesąžiningos išmonės prie Kalėdų taurelės nuėjo 
pagaliau iki kaimyninės parapijos ir pasiekė net pasto- 
riaus ausis. Stojo blogi laikai. 

Pastorius vėl pasikvietė jį. Benonis, kaip visuomet 
paskutiniu metu, išsipuošė, išsipustė, užsivilko du švar- 

kus, vieną ant kito, kad galima būtų atsilapoti viršuti- 
nįjį. O be to, dar užsidėjo nuostabius kartūninius marš- 
kinius. 

„Tai atsakymas į laišką, — galvojo Benonis,— jis nori 
sužinoti, kokių aš turiu ketinimų. Ko gero, jis visai tei- 
sus, argi maža pasaulyje žemų suvedžiotojų ir apgavi- 
kų. Bet aš ne iš jų tarpo . 

Tačiau vis dėlto Benonis buvo netikras. Atėjęs į pas- 
toriaus sodybą, jis pirmiausia užsuko į virtuvę, galbūt ten 
pavyks ką nors sužinoti, gal galima bus išskaityti iš 
veidų. 

— Pastorius nori pasikalbėti su tavim,— pasakė taI- 
naitės. 

Na, daugiausia jam gali atsakyti „ne“ į jo laišką! Ta- 
čiau blogesnis jis nuo to nepasidarys. Na, ir ne tik jau 
jis ir bėgiojo paskui pastoriaus dukterį. 

— Žinau,— atsakė jis mergaitėms ir išsitempė.— Aš ir 
einu pas pastorių! 

Ir nubraukė nuo veido savo karčius — plaukus jis tu- 
rėjo labai tankius ir garbanotus. 

„Tikriausiai jis paprašys mane dar kokios nors paslau- 
gos ',— galvojo pakeliui į kontorą. 

Kai Benonis įėjo, kambaryje stovėjo pastorius ir jo 
duktė. Niekas neatsakė į jo pasveikinimą. Pastorius iš- 
tiesė jam kažkokį popierių ir pasakė: 

— Prašau, perskaityk. 

Po to jis ėmė vaikščioti po kambarį. Tuo metu Roza 
stovėjo prie rašomojo stalo, tokia aukšta, ir tylėjo. 

Benonis pradėjo skaityti. Tai buvo pareiškimas apie 
tai, kad „aš, Benonis Hartvigsenas, šiuo viešai atsisakau 
nuo tų garbę žeminančių išmonių, kurias aš platinau apie 
save ir apie freken Rozą Barfud, ir pareiškiu, kad visa 
tai buvo begėdiškas melas". 

Benonis skaitė labai ilgai. Pagaliau pastorius, suer- 
zintas jo ilgo tylėjimo ir jo vis labiau ir labiau virpančių 
rankų, paklausė: 

— Ką gi, vis dar neperskaitei? 

— Perskaičiau, — tyliai atsakė Benonis. 

— Ką gi tu pasakysi į tai? 

Benonis sumurmėjo: 

— Matyti, jau taip. Nėra kas daryti. 

Ir Benonis palingavo galva. 

Pastorius tarė: 

— Sėskis čia ir pasirašyk po šiuo pareiškimu. 

Benonis padėjo kepurę ant aslos, susitraukęs priėjo 
prie stalo ir pasirašė. Nepamiršo pridėti ir ilgo brūkšte- 
lėjimo po savo pavarde — labai jau jis prie to buvo pri- 
pratęs. 

— Dabar šitas raštas bus nusiųstas tavo parapijos lens- 
manui ir perskaitytas nuo šventoriaus, — pasakė pasto- 
rius. 

Benonio galva pasidarė tokia buka ir sunki, ir jis tik 
atsakė: 

— Taip, turbūt, jau taip. 

O Roza visą laiką stovėjo prie rašomojo stalo — aukš- 
ta tokia ir tarsi nebylė... 

Gyvenimas nustojo lepinti Benonį. Artinosi pavasaris, 
varnos jau pradėjo vilkti šakas į lizdus, bet kur gi džiaugs- 
mas ir dainos, kur šypsenos ir kur buvęs puikumas? Ir 
kiek dabar rūpi Benoniui turtingos silkių žūklės! Jis tu- 
rėjo nedidelę dalį trijuose dideliuose tinkluose, kuriais 
buvo pagauta aibės silkių, ir jis jau buvo pradėjęs sva- 
joti, kad šitai jam labai pravers su pastoriaus Roza, — ak, 
koks jis buvo apgailėtinas kvailys! 

Iš sielvarto jis dieną ir naktį išgulėdavo lovoje ir tik 
žiūrėdavo, kaip įeidavo ir išeidavo jo sena darbininkė. 
Ir kai ji paklausdavo, ar jis neserga, atsakydavo: „Taip, 
sergu“. O kai ji teiraudavosi, ar jam ne geriau, jis su- 
tikdavo ir su tuo ir atsakydavo: „Taip, geriau . 

Neatsikėlė jis ir kitą dieną. Išaušo šeštadienis. Lens- 
mano siųstas atėjo pasiuntinys su paketu. 

— Yra žmogus su paketu nuo lensmano,— tarė dar- 
bininkė artindamasi prie jo patalo. 

Benonis atsakė: 

— Gerai. Padėk paketą čia. 

„Tai pasiaiškinimas, kurį turėsiu perskaityti rytoj“, — 
pagalvojo Benonis, dar truputį pagulėjo, paskui staiga 
atsikėlė ir atplėšė paketą: aukcionai, pabėgę areštantai, 
metinis mokesčių paskirstymas, o tarp viso to ir jo paties 
pasiaiškinimas. Benonis abiem rankom griebėsi už gal- 
vos. 

Vadinasi, pačiam ir perskaityti reikės, įkopti bažny- 
čios aukštumėlėn ir byloti apie savąją gėdą. 

Jis sukando dantis ir išdaužė: 

— Tai štai kaip, Benoni! 

Tačiau kai prašvito rytas ir prasidėjo saulėta diena, 
jis nusprendė neskaityti savo pasiaiškinimo, viską per- 
skaitė, o savo žodžius nutylėjo: saulė kaip sykis, taip 
ryškiai tvieskė saulė, ir šimtai akių buvo įsistebeiliję į 
jo veidą. 

Namo patraukė vienas ir nešdamasis kažkokią gūdas- 
tį, tyčia krivuliavo per mišką klampynėmis, kad nieko ne- 
sutiktų pakeliui. Beje, kažkurią akimirką kažkas bandė 
prisigretinti, tačiau jis nusisuko, ir nuo šiandien jam nie- 
kas nieko nepasiūlys. 

Labai greitai tapo žinoma, kad vieno popieriaus baž- 
nyčios aukštumėlėje Benonis neperskaitė. Kitą sekma- 
dienį lensmanas užsivožė kepurę su auksiniu apvadu ir 
pats perskaitė miniai Benonio pasiaiškinimą. 

Kaimeliui negirdėtas atvejis, ir prasidėjo kalbos, nu- 
vilniję nuo pakrantės iki kalnų. Benonio nuosmukis įvy- 
ko, jis grąžino pašto krepšį su liūto atvaizdu, jis pasku- 
tinįkart išnešiojo laiškus. Dabar jis niekam nereikalingas 
visame mMargame pasaulyje. 

Jis parslinko namo, įėjo savo kambarin ir sėdėjo ten, 
ir galvojo, ir graužėsi visą savaitę. Bet vieną pavakarę 
pasirodė vieno tinklo savininkas ir atnešė Benoniui su- 
žvejotos žuvies jam priklausančią dalį. ,, Ačiū“, — pratarė 
Benonis. O kitą pavakarę įžengė Norumas, tas, kuris me- 
tė tinklą vos ne po Benonio langais. Ir Benonis atsiėmė 
trečiąją laimikio dalį, o kartu ir mokestį už leidimą žve- 
joti savo pakrantėje. „Ačiū“, — ir šįkart teištarė Benonis. 

Jis nejautė džiaugsmo. Jis jau niekam netiko šiame 
pasaulyje. 

Jeigu Makas, pirklys iš Siriluno, norėjo žmogui 
padaryti ką nors blogo arba ką nors gero, jam nestig- 
davo jėgų ir vienam, ir kitam. 

Ir siela jo buvo — ir balta, ir juoda. Į savo brolį Ma- 
ką iš Rozengardo jis buvo panašus tuo, kad galėjo daryti, 
ką tik norėjo, tačiau dažnai pralenkdavo jį tuo, kad darė 
tai, ko nederėjo daryti. 

Ir štai Makas pasiuntė pakviesti Benonį, kad tas tuo- 
jau ateitų į Siriluną. 

Benonis atėjo su pasiuntiniu, o tai buvo vienas iš 
Mako krautuvės vyrukų. 

Dabar Benonis pradėjo bijoti visko pasaulyje, ir pri- 
slopintu balsu paklausė: 

— Kam gi dabar jam prireikė manęs? Ką, sakyk, jis 
piktas? | 

— Negaliu pasakyti, kam tu jam reikalingas, — atsakė 
vyrukas. 

— Na, vis tiek, keliaukim su Dievu, — niauriai pratarė 
Benonis. 

Stovėdamas prieš Mako kontorą, jis jautėsi dar labiau 
pažemintas ir pritrenktas, negu kada nors. Ilgai jis sto- 
vėjo ten, tripendamas ir atsikosėdamas, kol Makas iš- 
girdo, kad jis ten stovi, ir pats pravėrė duris. 

— Na, įeik! — pasakė Makas. 

Ir niekas tuo metu nebūtų susivokęs, ar jis nori iš- 
aukštinti, ar pažeminti Benonį. 

Makas tarė: 

— Tu blogai elgeisi. 

— Taip — atsakė Benonis. 

— Bet ir kiti elgėsi ne geriau, — tęsė Makas. 

Su tais žodžiais jis pradėjo vaikščioti po kambarį, pas- 
kui priėjo prie lango ir ėmė žiūrėti pro jį. Pagaliau jis 
atsisuko ir paklausė: 

— Paskutiniu metu tu juk uždirbai padorius pinigus? 

— Taip, — atsakė Benonis. 

— Ką gi tu manai su jais pradėti? 

— Nežinau, niekas manęs nedomina. 

— Tu privalai už juos nusipirkti silkių — pasakė Ma- 
kas.— Silkės pas tave, galima sakyti, tiesiog prie slenks- 
čio. Supirk, susūdyk ir paruošk tiek silkių, kiek tik tau 
užteks pinigų, o paskui nusiųsk jas į pietus. Statinaites 
ir druską, jeigu nori, gali gauti pas mane. 

Praėjo šiek tiek laiko, kol Benonis galėjo prabilti, ir 
Makas tiesiog paklausė: 

— Ną, ką gi, ryt ir pradėsi? 

— Kaip jūs patarsite,— atsakė Benonis. 

Makas vėl pasitraukė prie lango ir pasisuko į Benonį 
nugara: matyti, stovėjo ir kažką apgalvojo. O, šitas Ma- 
kas, koks jis buvo visokių pramanų meisteris! 

Benonis šiek tiek atsikvošėjo ir taip pat pradėjo gal- 
voti. Kas dėl reikalų — Makas buvo tikras šėtonas, ir jo 
siela, ko gero greičiau juoda, negu balta. Benonis žino- 

jo, kad Makui priklauso didžioji dalis silkių, sugautų 
tinklais priešais jo trobelę. Štai jis ir nori pasinaudoti 
proga, ne, ir gera kaina nusikratyti bent jų dalies. Laikas 
ėjo vasarop, ir silkės galėjo sugesti. 

Tuo pačiu jis atsikratys dalimi tuščių statinių ir drus- 
kos. 

Visa tai pagalvojęs, Benonis tarė: 

— Neišleidžiant iš akių pinigų, žinoma. 

— O aš tau padėsiu, — prabilo Makas ir atsisuko.— 
Kad ir vėl atsistotum ant kojų. Tu padarei klaidų, ką 
čia ir kalbėti, bet juk ir kiti klysta, ir užtenka jau tau 
tų bausmių. 

Taigi matai, kad jis išties taip galvoja, nusprendė Be- 
nonis. Jis net nutirpo, persmelktas dėkingumo, ir atsa- 
kė: 

— Aš esu labai dėkingas ponui. 

Į tai visagalis Makas atrėžė: 

— Aš rengiuos perduoti laiškelį mūsų mielam pasto- 
riui iš kaimyninės parapijos. Manau, kad susigaudai apie 
ką šneku. Žodžių, ne pinigai rūpi. Paprasčiausiai noriu 
tau padėti, kad atsistotum ant kojų. 

— Didelis dėkui ponui ir didelis pasitikėjimas. 

— Tu pradėjai apie kainas. Jas suspėsime aptarti ry- 
toj. Susitiksime prie katerio. 

Makas linktelėjo duodamas ženklą, jog pokalbis baig- 
tas, bet vos tik Benonis atvėrė duris, šūktelėjo įkandin: 

— Luktelėk, jei jau užsiminiau tau apie laišką, tai 
laiškas jau parašytas, tu gali jį paimti ir įmesti pašto dė- 
žutėn, Ir tada rytoj jį išgabens... 

Ir Benonis pradėjo supirkinėti silkes. Jis pasamdė žmo- 
nes, kurie paruošė ir susūdė jo silkes, ir rideno statines 
ten, kur reikėjo. Jei jau Siriluno Makas vėl juo pasiti- 
kėjo, kas galėjo pūstis ir nuo viso to atsisakyti? Pamažu 
Benonis savo stiprioje krūtinėje pajuto buvusią ramybę 
ir jėgą. 

Jis nestvėrė tą ne visai tinkamą pirkinį, nors Makas 
ir įkalbinėjo. Ne, gavęs pirmąjį, nors ir mažutį paskati- 
nimą, jis tapo kaip anksčiau nuovokus ir mitrus vaiki- 
nas. Ir ne visus savo pinigus sukišo silkėms. Užteks ir 
pusės, sumetė jisai. Be to, ir Mako laiškas pastoriui iš- 
siųstas, kad ir kaip norėtų Makas jį susigrąžinti — šaukš- 
tai popiet. 

Benonis supirkinėjo silkes, sūdė ir pamažu ėmė jaus- 
tis žmogumi. Jau pastebėjo, kad žmonės ėmė sveikintis, 
kai eidavo į žuvies paruošimo vietą ar grįždavo iš tenai, 
ir išgirdo, kad ėmė jį šaukti ponu, nes vis dėlto jis tapo 
komersantu. 

Prekyba silkėmis galėjo jam baigtis krachu, ir pats 
Makas neuždirbo tų pinigų, kurių tikėjosi. Bet tuo pat 
metu, Kai Makas vedė didelį žaidimą ir į Bergeną siuntė 
didelius krovinių garlaivius su milžiniška savo silkių par- 
tija, Benonis kukliai nusisamdė vieną burinių Mako jach- 
tų ir baigiantis pavasariui pats su dviem jūreiviais iš- 
plaukė į pietus. Jis užsukdavo į mažesnes ir didesnes su- 
pirkimo vietas ir išpardavinėjo savo silkes po statinaitę. 
Galėjo išeiti ir prasčiau, o jis šiek tiek uždirbo, ir net 
galėjo atidėti krūvą pinigėlių. Namo jis grįžo apie šventą 
Joną. 

Ir čia atsitiko, kad Roza, pastoriaus duktė, vėl pasi- 
taikė jo kelyje. Jis sutiko ją netoli bažnyčios, ji jojo rai- 
ta. Apylinkėje retai kas jodinėjo, ir žmonės, išėję iš baž- 
nyčios, smalsiai žiūrėjo į ją. Benonis tylutėliai nusiėmė 
kepurę ir nusižeminęs nusilenkė, ji atsakydama linkte- 
lėjo jam. Jos veide nešmėšterėjo nė mažiausias šešėlis, 
ji nujojo toliau žingine, ir vėjas už jos nugaros taršė 
melsvą šydą, tarsi ilgą, melsvoką dūmelį. Ji buvo panaši 
į regėjimą. 

Ir šį kartą Benonis iš bažnyčios namo nužingsniavo 
per mišką ir pelkes. 

„Aš blogesnis už daugelį kitų sutvėrimų,— galvojo 
jis — bet galimas daiktas, kad šita iškilni dama nugirdo, 
kaip aš vėl atsistojau ant kojų ir pamažu imu kilti aukš- 
tyn. Nes kitu atveju, argi ji linkčiotų man galva?“ 

Vasaros pabaigoje Benonis gavo pasiūlymą plaukti 
Mako galeasu, vežusiu menkių krovinį į Bergeną. Jis nie- 
kad dar nebuvo buvęs Bergene, betgi reikėjo vieną kar- 
tą pradėti, ir jeigu ten surasdavo kelią kiti, galbūt su- 
ras ir jis. 

— Aš matau, kad daugeliui reikalų tu turi laimingą 
ranką, — pasakė jam Makas. 

— Tai jūs grąžinote man ir rankas, ir kojas, — vyku- 
siai atsakė Benonis, visą garbę priskirdamas Makui. 

Tai jau buvo nemažas žingsnis į priekį — tapti škipe- 
riu „Funtus“ galease. Benonis dabar jau stovėjo beveik 
vienoje pakopoje su bažnytkaimio mokytojais, o kadangi 

dar pas jį skambėjo atliekamų pinigėlių, jam nebuvo ko 
vengti net pirklių iš tolimesnių sričių. 

Grįžo jis su savo galeasu prieš pat Kalėdas, viskas ge- 
rai pavyko, ir jo laivas iki viršaus buvo prikrautas pre- 
kių, kurias Makas, tokiu būdu taupydamas pervežimą, 
gaudavo iš Bergeno. 

Išlipęs iš galeaso į krantą ir atsakinėdamas į uoste 
stovinčių žmonių pasveikinimus, Benonis savo širdyje 
jautėsi tiesiog admirolas. Makas sutiko jį prielankiai ir 
su pagarba, ir pavaišino jį savo paties svetainėje. Beno- 
nis čia buvo dar pirmą kartą. Ant sienų kabojo dideli 
paveikslai, stovėjo paauksuoti baldai, kurie palikimo ke- 
liu ėjo iš kartos į kartą, nuo lubų leidosi liustros su šim- 
tais gryno krištolo karolių. Paskui jie perėjo į kontorą, 
kur Benonis atidavė visas apyskaitas, ir Makas padėkojo 
jam. Šitaip Benonis žmonių akyse pakilo aukščiau kaip 
niekad, ir žmonės pamažu pradėjo kreiptis į jį pavaI- 
de — Hartvingsenai, o pavyzdį davė Makas. Niekados 
anksčiau, net tarnaujant karališkuoju paštininku ir teis- 
mo patikėtiniu, žmonėms jis nebuvo Hartvingsenas, o 
žiūrėk, Benonis pakabino užuolaidas savo kambaryje, ma- 
tyt, čia jautėsi ir puikavimasis, ir varpininko namuose 
šis įvykis gana ilgai buvo svarstomas. Iš Bergeno jis at- 
sigabeno keletą baltos plonos medžiagos marškinių, ku- 
rials pasipuošdavo eidamas į bažnyčią... 

O Kalėdų šventėms jis gavo Mako kvietimą. Makas 
gyveno vienas, dukra Edvarda ištekėjo už suomio barono 
ir, regis, užmiršo namus; šeimininkavo dabar ekonomė, 
nors ir nevietinė moteris, bet ūkio reikaluos nusimanė 
ir buvo labai paslaugi. 

Sugužėjo būrys svečių, tarp jų ir Roza, pastoriaus duk- 
tė. Pastebėjęs ją, Benonis smuko kertėn. 

Bet Makas pristatė: 

— Tai panelė Barfud, tu ją žinai, jinai ne iš tų, ku- 
rios neužmiršta pykčio. 

— Benoni, aš sužinojau iš krikštatėvio, kad tu esi 
nekalbus,— tiesiai ir atvirai pasakė Roza.— Kad pas mus 
buvo kalėdinis vakarėlis ir kad apie tai plepėjo kitas 
žmogus. Tai viską pakeitė. 

— Nežinau... gal ir aš... nieko niekam nesakiau... — 
sumurmėjo Benonis. 

— Na, baikime šią kalbą,— įsikišo Makas ir nusivedė 
Rozą kaip tėvas. 

Benonis išsitiesė, širdyje palengvėjo ir nusiblaivė, Štai 
ir vėl jam padėjo Makas, išbaltino jį kaip vilnų sruogą. 
Benonis taip padrąsėjo, kad priėjo prie lensmano ir pa- 
sisveikino. Vėliau už stalo gal ir ne visada elgėsi kaip 
kiti kilnūs ponai, bet akylai juos stebėjo ir daug ko iš- 
moko per šį vakarą. Mako ekonomė sėdėjo greta ir pui- 
kiai juo rūpinosi. 

Iš kalbų prie stalo sužinojo, kad Roza, pastoriaus duk- 
tė, ir vėl ruošiasi kuriam laikui išvykti. Slapčiomis žvilg- 
telėjo. Jei kas ir yra išdidus ir kilnus, tai būtent — jis, ir 
čia jau nei pridėsi, nei atimsi. Kokia nauda už silkes 
gauti nemažus pinigus ir pakabinti langų užuolaidas? 

Ir jei žmogus gimsta ne dėl kilnumo, vis tiek Benonis 
bus kilnus iki gyvenimo pabaigos. Žinoma, Roza — mer- 
gaitė jau ne žalios jaunystės, bet Dievas apdovanojo ją 
tamsiai geltonais plaukais, ir priedo — ji taip nuostabiai 
šypsosi savo putniomis lūpomis. Ir tokios aukštos krūti- 
nės niekas neturi. Nebūk kūdikėlis ir nesispitryk šitaip, 
pagalvojo Benonis. 

— Fjorduose jau gaudo silkes, — tyloj pasigirdo Ma- 
ko balsas, rodydamas jam depešą.— Iš pat ryto ateik į 
kontorą. 

Benonis ketino pasėdėti namuose, svaigdamas pagar- 
ba, kuria jį žmonės apdovanojo kaip galeaso škiperį. Bet 
vis dėlto rytojaus rytą jis nuėjo pas Maką. 

— Noriu tau kai ką pasiūlyti, — tarė Makas.— Aš per- 
leisiu tau savo didįjį bradinį už grynus, ir tada tu galėsi 
tvarkyti reikalus savo rizika. Kaip jau sakiau, silkių tie- 
siog knibžda fjorduose. 

Benonis nebuvo nedėkingas, ir čia pat prisiminė, kokią 
pagarbą suteikė jam Makas dar vakar vakare. Bet di- 
dysis tinklas jau nebuvo toks, kaip pirma. Ir Benonis tik 
atsakė: 

— Tai jau ne pagal mano jėgas. 

— Na, kaip gi ne pagal tavo jėgas — pajėgsi, — užgin- 
čijo Makas.— Tu turi laimingą ranką. Aš — kitas dalykas, 
kiekvienam niekui man tenka samdytis žmones, o šiuo 
metu aš neturiu kam perduoti tinklą. 

— Geriau aš pamėginčiau išplaukti su juo jūsų paves- 
tas, — pasiūlė Benonis. 

Makas palingavo galva ir tarė: 

— Aš tau jį pigiai atiduosiu, su valtimis, su pIietai- 
sais, su dviem žiūronais. Tu gausi |f ttestop vettui. 

— Aš pagalvosiu, — atsakė Benonis. 

Bet kad ir kažkiek jis galvojo, o baigėsi tuo, kad jis 
nupirko tinklą. Nebuvo kito tokio žmogaus, kaip Makas, 
ir Benonis nesiryžo eiti prieš jo norą ir netekti jo ma- 
lonės. Jis pasisamdė žmones ir išplaukė į fjordus su di- 
džiuoju tinklu. 

Dabar teliko tik pasitikėti Dievo malone. 

Tris savaites drauge su kitomis artelėmis jis tykojo 
silkių. Bet jų buvo nedaug. Keletą kartų jis buvo užme- 
tęs tinklą, bet silkių užtekdavo tik ekipažo maistui, o jo 
didysis tinklas kaštavo per daug brangiai, kad apsimo- 
kėtų naudoti jį tokiam menkam reikalui. Jis vis labiau ir 
labiau krito dvasia, didžiąją savo turto dalį jis buvo įdė- 
jęs į padėvėtą tinklą, kuris niekam netiko, tik su kiek- 
viena diena vis labiau puvo. Kad ir kaip čia svarstytum, 
o Mako pagalba jam brangokai apsiėjo. 

Kartą vakare Benonis pasakė savo darbininkams: 

— Čia nėra kas veikti. Naktį mes iš čia išvažiuosime. 

Jie pakėlė inkarą, tyliai nuplaukė ir pakėlė bures. 
Naktis buvo drėgna ir šalta, jie laikėsi kranto. Kelionė 
vyko pavėjui. Benonis jau ruošėsi pasitraukti nuo vairo 
ir nusiminęs atsigulti, tik staiga iš jūros pusės išgirdo 
tolimą ūžesį. Jis pažvelgė į rytus, pažiūrėjo į tamsumoje 
skendėjančius vakarus, bet nepastebėjo jokių audros ženk- 
lų. 

„Kas gi čia taip keistai gaudžia?' — pagalvojo Beno- 
nis. 

Jis tebevaldė vairą, laikydamasis kranto ir palikda- 
mas jūrą įšoniui. Pradėjo švisti, diena kilo ūkanota. Jis 
girdėjo, tarytum keistas ūžimas ore vis artinasi. Umai 
Benonis stabterėjo ir įsistebeilijo į jūrą. Įžiūrėti dar ga- 
lima buvo šį tą, bet pagal tolimą paukščių alasą Benonis 
suvokė, kas slenka priešais. Jis tuoj pat paragino įgulą 
griebtis, kas iš anksto buvo numatyta. 

Tai iš jūros pusės slinko silkės. 

Silkinių banginių būrys, gaivalų siautimas vandenyje 
ir kurtinantis paukščių alasas silkes ginė fjordan. 

Tačiau Benonio valtys per daug nutolo, ir kol jos ka- 
sėsi prie kranto, kol pasiekė fjordo vidurį, banginiai ir 
paukščiai nuginė silkių tuntą pro šalį. Jūros paviršių nu- 
baltino banginių fontanai ir žuvėdros. 

„Neverta buvo traukti jūron“,— niūriai pagalvojo Be- 
nonis. 

Dabar nieko kito neliko, tik pasisukioti ijorde kele- 
tą valandų, kad būtų galima suspėti nors puotos pabai- 
gai. 

Brėško. Tai vienas, tai kitas banginis dideliu greičiu 
šalimais pranerdavo po vandeniu. 

Umai Benonis pastebėjo didžiulį paukščių pulką, ju- 
dantį į jūros platybes. Silkės, padariusios didelį lanką, 
patraukė tolyn, ir banginiai nusekė įkandin. Benonis sto- 
vėjo įlankoje, netoli kranto, ir čia, matyt, kažkas atsitiko, 
nes silkės pasidalijo į du būrius, žuvys blaškėsi, matyt, 
banginiai išnėrę iš gelmių perskyrė tuntą į dvi dalis. Žu- 
vų nugaros, nelyg žvaigždžių telkiniai, sužybsėjo tarp 
Benonio valčių. Nebuvo galima traukti tinklus tarp ban- 
ginių. Benoniui užėmė amą: jis pamatė, kad užutekis ta- 
rytum užvirė, kad dangus pabalo nuo paukščių, o van- 
duo grūste prigrūstas žuvies. Benonis riktelėjo kelias 
trumpas komandas, Žaibiškai užmetė tinklą vienur ir ki- 
tur, ir tinklas nuniro gilyn, išsitempė nuo vieno užutekio 
kranto iki kito, silkės sluoksniavosi užutekyje nelyg sau- 
sumoje, ir štai čia didysis tinklas pravertė kaip nieka- 
dos. 

O banginiai ir debesis paukščių sūkuriavo virš jūros 
Iodydami, kur pasuko kitos silkės. 

Benonį mušė prakaitas ir drebėjo keliai, kai jis nu- 
sileido valtin ir paprašė irkluoti išilgai tinklo, kad galėtų 
patikrinti, jog viskas tvarkoje. 

„Vadinasi, mes vis dėlto neveltui išplaukėm jūron“,— 
šmėstelėjo mintis. 

Jis pasiuntė du padėjėjus su laišku Makui, kur pra- 
nešė apie didelę valkšną, čia pat pažymėdamas, kokia 
papuolė silkė ir kad gerai susimaišę rūšys, ir kad užute- 
kis pakankamai gilus, taigi, nereikia būgštauti, jog Žu- 
vis atsiduos dugnu. „(Galų gale viskas rodo, jog buvo Die- 
vo ranka, rašė jisai, silkės įplaukė fjordan ir tarytum 
pačios sau atkirto kelią į jūrą, stebeilijantis apstulbusiems 
žmonėms. O kas dėl kiekio, tai nedrįstu spėti skaičiaus, 
nes jis žinomas tiktai Tam, Kuris žino dangaus žvaigž- 
džių skaičių. Bet jis labai didelis. Su visiška pagarba Be- 
nonis Hartvigsenas, mano vardas.“ 

Makas ir čia, kaip visuomet, pasirodė esąs jo geras 
draugas, ir pats pasiuntė telegramas į rytus ir vakarus, 
norėdamas privilioti Benoniui pirkėjų. Ir kiekvieną dieną 
į fjordą įplaukdavo buriniai laivai ir garlaiviai, ir metė 

inkarus prieš Benonio tinklą. Atplaukdavo ir jo gimtojo 
kaimo žvejų valtys, norėdamos pasiimti atsargų žvejy- 
bai Lofotenų salose, ir su jais Benonis ne per daug skai- 
tėsi, o dovanai įversdavo keletą saikų. 

Tylioje užuolankoje prasidėjo iki šiol nežinomas ju- 
dėjimas, pasirodė atvažiavusiųjų pirklių, žydelių laikro- 
dininkų, lyno šokėjų ir lengvo elgesio moterų iš mies- 
to — atrodė, kad čia vyksta mugė. Ant plikų ir tuščių 
krantų išaugo visas miestas, nedidelis dėžių, palapinių, 
pašiūrių ir daržinių miestelis. Ir visų rankose, tarsi silkių 
žvynai, švitravo sidabrinės monetos... 


IV 


Pavasarį Makas pats tarė Benoniui: 

— Štai ką aš tau pasakysiu, mielas Hartvingsenai, tau 
reikėtų vesti. 

Tai išgirdęs, Benonis prisimetė visišku menkysta ir 
atsakė: 

— Niekas neis už manęs. 

— Bet, suprantama, tu privalai vesti pagal savo pa- 
dėtį ir turtą, ne taip sau bergždžiai, — nepajudinamai tęsė 
toliau Makas.— Aš kaip tik žinau vieną tau tinkančią 
damą. Na, bet nekalbėsime apie tai. O tu pasakyk man 
štai ką: ar tu daug turėjai nuostolių iš visų reikalų su 
manim; 

— Nuostolių? 

— Čia kažkas keista. Tu turėtum turėti pinigų, bet 
tu neatiduodį man jų saugoti. 


— Bet juk pas mane ne Dievas žino kokie ištekliai. 

— Atrodo, kad pinigus tu laikai dėžėje. Tai gana keis- 
ta. Kaip tavo protėviai visuomet atiduodavo pinigus ma- 
niesiems, taip ir tau derėjo juos atiduoti man. Aš tai sa- 
kau ne kokiais nors kitais sumetimais, bet tik dėl to, kad 
mes visi pripratome prie to. 

Benonis neryžtingai atsakė: 

— Reikalas tas, kad seniai labai jau mane įbaidė. 

— Štai kas? Aišku, tau pripasakojo apie įvairius bank- 
Totus pasibaigus karui. Mano tėvas buvo stambus komer- 
santas ir nepatyrė jokio bankroto. Aš taip pat esu ko- 

mersantas ne iš smulkiųjų, ir taip pat nebankrutuoju. Die- 
vas duos — ir nebankrutuosiu. 

— Aš tai ir ruošiausi ateiti su savo skatikais pas jus, — 
pasakė Benonis. 

Tada Makas vėl pasitraukė prie lango ir pradėjo sa- 
vo papratimu galvoti, nusisukęs nugara į Benonį. Po to 
prabilo: 

— Visa parapija ateina pas mane, ir šitiems Žmonėms 
aš esu tarsi tikras tėvas. Jie atiduoda man savo šilingus, 
kol jiems vėl jų prireikia, o aš išduodu jiems kvitus su 
savo parašu: Sirilunas, tokie tai metai ir diena, Ferdinan- 
das Makas. Praeina ilgesnis ar trumpesnis laikas, jie vėl 
ateina pas mane ir teiraujasi savo pinigų; „Štai ir rašte- 
liai!" — sako jie. Gerai, aš atskaitau pinigus, malonėkite. 
Tada jie sako: „„Ar ne per daug, buvo ne tiek!“ „O tai 
nuošimčiai“,— atsakau aš. 

— Taip, nuošimčiai,— nejučiomis pakartoja Benonis. 

— Suprantama, susirenka nuošimčių. Aš leidžiu pini- 
gus į apyvartą ir jais uždirbu kitus pinigus, — atsako Ma- 
kas ir atsisuka nuo lango.— O kas liečia tave, Hartving- 
senai, tai juk tu turi stamboką sumą. Tau aš išduosiu 
ne paprastą kvitą, bet iškilmingą pasižadėjimą, įkaito raš- 
tą. Aš kalbu tai ne dėl to, kad norėčiau įkalbėti tau, bet 
kad iš viso aš taip darau. Su stambiaisiais kapitalistais 
negalima elgtis taip, kaip su smulkiaisiais, jiems reikalin- 
ga garantija. Tikriausia, tavo suma ne tokia, kad bet ku- 
Iią minutę galėčiau išimti ją iš kišenės ir atiduoti tau, 
todėl aš išduosiu tau įkaito raštą. Tuo aš įkeisiu tau visą 
Sirilumo sodybą su visomis jos vertybėmis ir, be to, dar 
savo laivus. 

— Jūs juokiatės! — sumišęs sušuko Benonis. Bet čia 
pat paskubėjo užlyginti savo nepagarbumą ir pridūrė: — 
Aš noriu pasakyti, kad nereikėtų jums taip kalbėti. Tai 
jau tikrai per daug. 

Nuo vaikystės metų Benonis tik ir tegirdėjo apie Ma- 
ko iš Siriluno turtingumą ir prabangą. Jau vien tik pre- 
kybos patalpos su klėtimis, malūnu, degtinės sandėliu, 
garlaivių prieplauka ir kalve buvo verti daug kartų dau- 
giau už jo kuklias santaupas. O prie to dar buvo pride- 
dama sodyba ir žemė su- paukščių sala, Lokiauogių bala 
ir žuvų džiovinimo aikštelės. Ir pagaliau galeasas ir dvi 
burinės jachtos. 

Ir Benonis dar labiau sumišo, kai Makas švelniai ir 
maloniai atšovė: 

— Aš tik sakau, kad pas mane toks paprotys. Taip 
kad tu galėtum būti visai ramus dėl savo pinigų. Bet dau- 
giau apie tai nekalbėsime. | 

Benonis mikčiodamas tarė: 

— Brangus pone Makai, leiskite man truputį pagal- 
voti. Jeigu seniai nebūtų taip manęs išgąsdinę... Bet jei- 
gu jūs... Aš tai labai norėčiau. 

— Nekalbėkime daugiau apie tai. Žinai, apie ką, aš 
galvojau, kol stovėjau prie lango? Apie savo krikšto duk- 
terį, freken Barfud. Ji kažkaip netikėtai atėjo man į gal- 
vą. Ar tu šiek tiek negalvojai apie tai, Hartvingsenai? 
Keisti Žmonės, tie jaunieji. Po Kalėdų ji išvažiavo į pie- 
tus ir žadėjo išbūti ten apie metus laiko, o dabar staiga 
sugrįžo namo. Matyti, kad kas nors patraukė ją atgal. 
Na, kol kas sudie, Hartvigsenai. Jeigu nori, pagalvok 
apie pinigus. Bet elkis, kaip pats geriau atrasi... 

Bet išėjo taip, kad geraširdis Benonis leido dieną po 
dienos, o pinigų nenešė Makui. „Tegu sau pagalvoja, — 
turbūt galvojo Makas, šitas slidusis įvairiausių prekybi- 
nių reikalų ungurys, sėdėdamas Sirilune.— Tegu jis pa- 
delsia su atsakymu“, — tikriausiai galvojo jis, todėl visai 
nesirūpino pasikviesti Benonį. 

O Benonį Dievas nenuskriaudė protu, jis puikiai su- 
prato Mako užuominas apie pastoriaus dukterį Rozą. Pa- 
galvojęs keletą dienų ir naktų, pasvarstęs šitą reikalą iš 
vienos ir kitos pusės, jis nusprendė apsukti Maką ir veik- 
ti savo rizika. Ne, jis visiškai neturi tokio turto, kokį 
nori jam užkarti Makas, iš kur gi toksai imtųsi pas jį? 
Hoho, ne veltui Benonis kažkada buvo vadinamas vik- 
ruoliu. 

Jis pasipuošė dviem švarkais ir šventadieniais marš- 
kiniais, ir nuėjo bendruomenės mišku per kalnus. Jis pa- 
suko tiesiai į pastoriaus Barfudo sodybą. O prieš tai su- 
metė, kad pastorius Barfudas šiuo metu turi būti kaimy- 
ninėje bažnyčioje, priklausančioje jo parapijai. 

Jis užėjo į virtuvę, dėdamasis turįs reikalą, esą jam 
reikia persikelti per sąsiaurį. Ar nepaskolintų pastorius 
jam savo valties? 

— Pastoriaus nėra namie,— atsakė darbininkės. 

Tai galbūt yra pastorienė ar freken Roza? Jūs pasa- 
kykite, kad jas sveikina Benonis Hartvigsenas. 

Valtimi jam leido pasinaudoti, tačiau nei pastorienė, 
nei freken Roza neišėjo ir nepasakė: „Sveikas, sveikas, 
Hartvigsenai, užeik, prašau, į kambarį. 

„Štai, ir jokios naudos iš to reikalo“, — pagalvojo Be- 
nonis. 

Jis persiyrė per sąsiaurį, kurį laiką paklaidžiojo po 
mišką, persikėlė atgal ir vėl užėjo į virtuvę padėkoti. 

Ir šį kartą buvo tas pats, ponai nepasirodė. 

„Taip jau nieko ir neišėjo, — galvojo Benonis, eida- 
mas namo per kalnus. Daugeliu atvejų jis buvo kaip tit- 
nagas, tačiau prieš ponus būgštavo ir mišo— Ką man 
daryti? — tęsė jis, galvodamas apie Rozą.— Ar man ves- 
ti pagal savo padėtį ir turtą, ar kurią nors iš pirmykščių 
draugių ir vėl sugrįžti į menkystę?" 

Namie jis turėjo daug darbo, buvo pasamdęs keturis 
dailides, kurie statė didelę daržinę tinklams. Tačiau jo 
širdyje nepašviesėjo, priešingai, jo nepasiteikinimas vis 
augo, jis pasidarė įtarus, jam rodėsi, kad žmonės vėl 
pamažu pradeda vadinti jį paprastai Benoniu, o ne Hart- 
vigsenu. 

Kuo gi jis galėjo užsipelnyti tokio nepaisymo? 

Kartą Makas tarė jam: 

— Tu statai daržinę, ir visai be reikalo. Patalpas sa- 
vo tinklams tu galėtum, kaip ir anksčiau, gauti pas ma- 
ne. O štai prie namo tau visai nekenktų pristatyti priesta- 
tą. Jeigu tu nori vesti atitinkamai savo ištekliams, priva- 
lai turėti ir porą atliekamų kambarių. Damos tokius da- 
lykus labai mėgsta. 

Jie pakalbėjo apie tai smulkiau, ir staiga Benoniui 
pasirodė, kad geriausia, ką jis dabar gali padaryti, tai 
parodyti Makui visišką pasitikėjimą ir suvaikščioti namo 
pinigų. Pakeliui jis vėl viską apsvarstė: su tokiu milži- 
nišku užstatu, kokį jam duoda Makas, visai nėra ko bi- 
joti dėl savo pinigų, priešingai, tokiu būdu jis galės tap- 
ti slaptu Mako dalininku ir Siriluno bendravaldžiu. Ak, 
tie pinigai, jeigu pasiseka, jie ir iš varguolio gali pa- 
daryti poną! 

Visą savo turtą jis atnešė maiše, jame buvo daug 
sidabro. Benonis jau nebenorėjo apkarpyti sumos: kartą 
jau Makas susidaręs tokią aukštą nuomonę apie jo tur- 
tingumą, reikia pasistengti, kad jis neliktų neteisus. To- 
dėl jis sukrapštė viską, ką tik galėjo sukrapštyti, kol 
susidarė apvali suma — penki tūkstančiai spectalerių. 

— Viešpatie galingas! — sušuko Makas, norėdamas 
jam prisigerinti. 

— Jūs jau atleiskite man už tokį nevertą kapšį. Aš 
neturiu geresnio, — pastebėjo Benonis, pūsdamasis iš pui- 
kybės. 

Makas nebenorėjo paleisti jo iš rankų. 

— Bet kodėl tiek daug sidabro? — pasakė jis.— Juk 
banknotai dabar al-pari. 

— Kaip jūs sakote? 

— Al-pari. Tai reiškia, kad jie laikomi lygiomis su 
sidabru. Juk tu ir pats tai žinai. Na, bet sidabras vis dėl- 
to geriau. 

— Aš manau, kad visi pinigai, kokius tik aš atne- 
šiu, bus vienodai geri — ir... sidabras, ir popieriniai, — pa- 
stebėjo Benonis truputį užsigavęs. 

Makas nebenorėjo daugiau erzinti jo pūtimosi ir trum- 
pai atsakęs: „Suprantama“, ėmėsi skaičiuoti. Šitai parei- 
kalavo daug laiko. Taleriai buvo dedami į stulpelius, iš 
kurių susidarydavo krūvos, o šios buvo pilamos atgal į 
maišelį. Pagaliau buvo suskaičiuoti ir popieriniai, ir Ma- 
kas iškilmingai ėmėsi darbo, ir parašė ilgą skolos pasi- 
žadėjimą. 

— Gerai paslėpk šitą dokumentą, — reikšmingai pasa- 
kė jis Benoniui... 

Bet čia netrukus įvyko nepaprastas dalykas, pasto- 
riaus duktė Roza netikėtai atvyko Sirilunan į svečius, ir 
tiesiog taip ėmė žvilgčioti į Benonį maloniu ir susimąs- 
čiusiu žvilgsniu, tarsi ji tikrai būtų galvojusi apie jį. Vie- 
ną kartą ji atėjo ant kranto ir pasakė: 

— Aš panorėjau žvilgterėti į tavo naują daržinę. 

— Ji to neverta, kad jūs į ją žiūrėtumėt,— atsakė Be- 
nonis, tuojau sumišęs iš džiaugsmo. Paskui, pamažu at- 
gaudamas pusiausvyrą, pridūrė: — Aš perstatysiu ir na- 
mus. 

— Nejaugi? Ir manai padaryti didelį priestatą? 

— Aš buvau manęs pristatyti didelę seklyčią ir ma- 
žutį miegamąjį, — atsargiai atsakė Benonis. 

— Visai teisingai, — maloniai pasakė freken Roza.— 
Tai tu, tikriausiai, rengiesi vesti? 

— Atsižvelgiant į tai... 

— Imkim, aš nežinau, kokia bus tavo būsimoji šei- 
mininkė, bet tavo vietoje aš ir miegamąjį pastatyčiau 
tokį pat didelį ir šviesų. 

— Taip, — sutiko Benonis.— Jūs norėtumėt tokio? 

— Taip. 

Benonis visiškai išdrąsėjo, ir kai Roza ruošėsi išeiti, 
jis paprašė: 

— Jūs nepaniekinkite, ir kai visa bus baigta, ateikite 
žvilgterėti. 

Ir štai Benonis ištaisė svetainę ir didelį miegamąjį, 
ir net šiek tiek perdėjo, ir padarė miegamąjį vos ne di- 
desnį už svetainę. Ir kai Roza atėjo apsižvalgyti, Beno- 
nis nusigando tarsi zuikis: staiga kas nors pasirodys ne 
taip. 

Bet ji vėl maloniai pasakė, kad būtent taip ji viską ir 
įsivaizdavo. 

Štai čia jam ir reikėjo tarti žodelį, o jis vis nesiry- 
žo. Bet vakare jis nuėjo į Siriluną pas Maką ir paprašė 
pakalbėti už jį — jeigu, žinoma, jis mano, kad čia gali 
kas nors išeiti. 

Makas išdėstė jo pavestą reikalą trumpais ir aiškiais 
žodžiais, nusišypsojo jiems abiems ir išėjo iš kambario. 

Jie pasiliko vieni. 

— Aš turiu pasakyti tau, Benoni, jog nemanau, kad 
iš to išeitų tau kas nors gero, — tiesiai pareiškė Roza.— 
Aš ilgai buvau vieno žmogaus ten, pietuose, sužadėtinė. 
Todėl taip dažnai ir išvažiuodavau iš namų. 

— Tai galbūt jūs už jo ir ištekėsite? 

— Ne, to nebus. Niekuomet aš už jo neištekėsiu. 

— Tai galbūt jūs tada eitumėt už manęs? Tiktai aš 
jau esu toks, koks esu — paprastas žmogus. Taip, kad 
nėra ko kito ir tikėtis. 

Roza pagalvojo, iš lėto pakėlusi blakstienas, 

— Ką gi, pabandykime, Benoni. Mano krikšto tėvas 
taria, jog man reikėtų tekėti už tavęs. Bet aš privalau 
pasakyti tau,— pridūrė ji šypsodama,— kad tu nesi pir- 
moji Mano meilė. 

— Ne, ne, aš to ir negalvoju! Man tai ir nesvarbu, — 
atsakė Benonis. 

Taip ir buvo sutarta... 

Kitomis savaitėmis daug buvo kalbama apie šitą 
nepaprastą įvykį. Galimas daiktas, tai ir buvo Dievo 
pirštas, tačiau vis dėlto buvo ko ir stebėtis. O kisterio 
namuose tai tiesiog ir kalbėjo: „Dievo pirštas? Viską 

padarė silkės. Jeigu tasai Benonis nebūtų taip baisiai su 
silkėmis pralobęs, niekuomet jam nepasiekti Rozos“. 

Na, o juk pas kisterį tą buvo sūnus, kuriam Roz4 
pastoriaus duktė, daug geriau galėjo tikti į porą. 

Taip praėjo kelios savaitės. Roza dažnai būdavo 
pas Maką Sirilune, ir Benonis kiekvieną kartą matyda- 
vosi su ja. Žmonės nebeerzino jų, nes neįdomu buvo er- 
zinti porą, kuri visai nesigynė, o Roza ir paštininkas Be- 
nonis atvirai prisipažindavo, esą jie susižadėję. 

Benonis vis tvarkė savo namus ir daržinę, apdengė 
savo namą lentomis ir nudažė jas, kaip ir kiti turtuoliai, 
ir žmonės, matydami jo namus iš jūros, kalbėjo: „Štai 
poniškieji Benonio namai". 

Sirilune. buvo veranda, ir Benonis vis vaikščiojo ir 
galvojo, ar nejsitaisyti ir jam tokią verandą, supranta- 
ma, tik mažesnę ir be jokių išpjaustinėjimų, o paprastą, 
kad būtų vietelė, kurioje galėtum pastatyti porą suolelių 
pasėdėti. Pirmiausia jis pasakė apie tai vienam dažyto- 
jui. 

— Aš taip išpuikau, jog noriu įsitaisyti čia sau deng- 
tą pastogę, — pasakė jis.— Taip sau, visiškai paprastutę. 
kas kaimo bernas, nieko nesuprato. Pastogę? 
— Žmonės tai vadina veranda, — paaiškino Benonis ir 
nusisuko. 

— O kokia iš jos nauda? 

— Čia tu teisingai sakai. Na, paprasčiausiai taip sau, 
savo malonumui, kad būtų iš kur žiūrėti. 

Ar tik nesusijuokė dažytojas? Benonis tuojau pasiry- 
žo. Juoktis tiesiog į akis jis nesileis. Jis pasikvietė dai- 
lides, su perdėtu griežtumu paaiškino jiems, ko jis no- 
ri, atžymėjo aukštį, nurodė visa, kas reikalinga. 

— Tai turi būti tokia vieta, kur vasarą galima būtų 
sėdėti ir gerti kavą, — tarė jis. 

Dailidės pasirodė supratingesni, jie žmonės buvo atei- 
viai ir daug matę savo amžiuje. 

— Pasiturintieji Žmonės visuomet statosi verandas,— 
pasakė dailidės, linkterėdami galvomis. 

Po kelių dienų pas Benonį pasirodė nauja išmonė: Si- 
rilune buvo ir karvelidė. Ji stovėjo vidury kiemo ant 
aukšto stulpo ir buvo nudažyta baltais dažais. O ant pa- 
čiės namelio viršūnės puikavosi varinis skritulys. Šitie 
paukščiai buvo suteikę didelio gyvumo, ir kitų jau nie- 
kaip negalima buvo sulyginti su karveliais. 

— Jeigu aš kada užsimanysiu įsitaisyti tikrųjų kar- 
velių, aš Nneturėsiu kur patalpinti juos — pasakė Beno- 
nis. 
Jis pasikvietė dailides ir nurodė jiems, kur reikia 
statyti karvelidę. 

Savaitės mirgėjo, artinosi ruduo. Benonis vis triūsė- 
si aplink namus ir niekur nevažiavo su savo tinklais. Dai- 
lidės ir dažytojai išvažiavo, dar pabaigoj įstatę spalvotus 
stiklus verandoje, ir ji dabar atrodė tarsi rojaus priean- 
gis. Net Sirilune nebuvo verandoje spalvotų stiklų, gud- 
ruolis Benonis pats tai sugalvojo. Stiklai buvo mėlyni, 
raudoni ir geltoni. 

Bet kai amatininkai išsivaikščiojo, Benoniui pasidarė 
nuobodu, jis nuvyko pas Rozą ir pasakė, kad gyventi 
jam vienam nebepakenčiama, ir ar ji nemananti, kad 
jiems laikas susituokti? Roza neskubėjo — susituokti ga- 
lima ir pavasarį, laikas laukia. 

Iuo metu Benonis šiek tiek žvejojo pakrantėse, bet 
Kai užuolanka ėmė apsitraukti ledeliu, per daug sunku 
buvo prasimušti, ir žvejyba nutrūko. Benoniui nebeliko 
kas veikti, tik sekmadieniais vaikščioti į bažnyčią. Ak, 
pasitaikydavo tokių dienų, kad jis vėl su džiaugsmu bū- 
tų ėmęsis pašto krepšio, bet dabar jį nešiojo vienas kam- 
pininkas iš pastoriaus sodybos, šeimyniškas žmogus, ne- 
sinaudojęs jokia pagarba. 

Ir štai Benonis Hartvigsenas atėjo į bažnyčią. Jis bu- 
vo apsivilkęs dviem švarkais ir buvo apsimovęs aukštus 
batus su lakuotais aulais. Jis nelenkė nugaros, o laikėsi 
tiesus kaip paminklas, o psalmes giedojo nežinodamas 
jokio nuovargio. Kalbėdamasis s1 žmonėmis bažnyčios 
aikštelėje, jis nesielgė tarsi kvailys, kuris nepažįsta var- 
gingesnių žmonių, bet taipgi ir tuščiai nešalo dėl kokio 
nors tuščio pasikalbėjimo. 

— Mes su Maku...— kalbėjo jis.— Tikėk mano žodžiu, 
Vakar mes gavome telegramą, silkės eina iš jūros! 

„ Lensmano raštininkas, perskaitęs savo skelbimus, pri- 
ėjo su klausimais: 

— Gal turite kokių žinių apie silkes? 

Benonis atsakė: 

— Mes su Maku vakar buvome garlaivyje ir teira- 
vomės. 

Dar vienas klausimas, ir Benonis atsakė: 

— Nuo rytdienos pamažu pradėsime ruoštis. 

O žmonės rinkosi aplinkui ir klausėsi, linguodami gal- 
vas: 

— Na, ir velnias gi tas Benonis, gauna telegramas 
apie silkes vos ne iš paties Dievo. 

O Benonis įleidžia ranką į savo tankius tarčius ir šyp- 
sosi, rodydamas stiprias, geltonas jūros arklio iltis. Ne, 
tai jau per daug, aiškiai matyti, kad jis perdeda, tačiau 
kad ir koks jis būtų blogas, bet šiokio tokio patyrimo 
jis vis dėlto turi. 

Lensmano raštininkas iš bažnyčios nuėjo drauge su 
juo. Dabar jie buvo lygūs, Benonis buvo turtingas, bet 
anas, leiskim, buvo apsukresnis žodžiais ir elgesiu. Ir 
tik po to, kai Benonis nustojo būti teismo pasiuntinys ir 
dešinioji lensmano ranka, seniui teko pasisamdyti raš- 
tininką iš miestiečių tarpo. 

Jis pasikalbėjo apie Benonio namus, apie jo verandą, 
kokia ji išėjo daili, apie karvelidę, apie vestuves. Beno- 
nis nuolaidžiai juokavo iš moteriškosios giminės, iš da- 
mų. Kas gi susivaikys jų mintyse? Ką jinai atrado jame, 
juk jis esąs tik paprastas galeaso škiperis. Ir jis vadino 
Rozą savo mielu draugužiu. 

— Taigi, man tenka spręsti — tarė lensmano raštinin- 
kas, — kad jūs dabar nesutiktumėt išsiskirti su ja už jo- 
kius turtus pasaulyje? 

— Net už visa tai, ką jūs čia matote, — atšovė Beno- 
nis, rodydamas savo namus.— Išsiskirti su ja? Šitai ne- 
įmanoma, aš juk užkariavau jos širdį. 

— Ir kai jūs su ja taip vaikštinėjate ir šnekučiuoja- 
te, ar jūs kalbate taip, kaip mes dabar — apie paprastus 
daiktus, apie viską, kas ateina į galvą? 

— Aš kalbu su ja taip pat paprastai ir nemokytai, 
kaip ir su jumis, — atsakė Benonis. 

— Nuostabu,— pasakė lensmano raštininkas. 

Jie priėjo prie Benonio namų ir užėjo į vidų. Po 
kelių taurelių atsirado kava ir užkandžiai, o po to jie 
ėmėsi taurelių. Benonis norėjo pavaišinti tokį svetį kaip 
reikiant, juk pagaliau jis vis dėlto atrado sau lygų. 

Ir seklyčia suskambo nuo jų garsių kalbų. Lensmano raš 
tininkas buvo jaunas žmogus, jis vilkėjo miestietišką ap- 
darą ir krakmolytą apykaklę. Kalbėjo, kad pas lensmaną 
jis gerokai pramoko visokių įstatymų, o su tokiu visuo- 
met juk svarbu sugyventi geruoju. 

— Dabar aš jau įgudau daugelyje dalykų, o kas lie- 
čia kanceliarinius reikalus, tad beveik visi protokolai tel- 
pa mano galvoje, viską moku atmintinai, — kalbėjo jis.— 
Bet su Roza Bartfud, arba teisingiau su freken Bartud, aš 
nesiryžčiau pradėti pokalbio. 

— Juk ji neįkąstų tavęs,— atšovė Benonis.— Pradėti 
pokalbį? Mielas žomgau, aš imu ją ant rankų ir pakeliu. 
Reikia sugebėti tiktai paimti. Na, žinoma, aš elgiuosi, 
kaip ir reikia su tokia įžymia dama elgtis, ir trapiai vėl 
pastatau ją ant grindų. Na, ir negalima jai esant kalbėti 
mužikiškai arba elgtis taip, kaip kiaulei. Pažiūrėk gi, 
va, kabo tabakmaišis, kurį ji man padovanojo. 

Apžiūrėjo tabakmaišį, kuris buvo išsiuvinėtas šilku 
ir žemčiūgais. Bet kad jis buvo gautas kaip dovana iš 
Rozos — čia jau Benonis gerokai pasigyrė. Iš tikrųjų gi, 
jis pats pirko jį Bergene, kai plaukiojo ten galeasu. 

Tabakmaišis padarė įspūdį, ir Benonis užsidegė dar 
ką nors surasti ir parodyti, kokią gerą jis turi sužadė- 
tinę. 

— Jeigu tik aš galėčiau parodyti visa, ką ji man yra 
padovanojusi! — pasakė jis.— Čia ir apykaklės, ir kakla- 
juostės, ir nosinės, ir visa išsiūta šilku ir žŽemčiūgais. V+ 
sos Mano spintos ir dėžės yra pilnų pilnos. 

— Nuostabu! — si:£1ko lensmano raštininkas. 

O Benonis tęsė: 

— Jūs štai kalbate apie mokslingumą ir visa kita. Bet 
ką jūs galite pasakyti apie tokią, kuri yra mokytesnė 
už mus? Vieną kartą ji tiesiog išgąsdino mane. 

— Kokiu būdu? 

Benonis prisiminė vieną prietykį, kuris savo metu pa- 
darė jam labai didelį įspūdį, tačiau nesiskubino jį pasa- 
koti. Jis įpylė dar po stiklelį, jie išgėrė. Benonio veidas 
įgavo paslaptingą ir iškilmingą išraišką. Reikalas buvo 
toks, kad trys žmonės atrado butelį su rašteliu, ir trys 
žmonės iš kraštinių šcherų priplaukė laiveliu su tuo bu- 
teliu. Nuėjo pas mokytoją, tas nieko nesuprato. Nuėjo 
pas pastorių, tas taip pat nieko nesusigaudė. Tada jie 
nusprendė nueiti su tuo rašteliu pas Maką... 

— Jūs gi pats žinote, ar daug pasaulyje tokių daly- 
kų, kurių Makas nesuprastų, bet čia ir jis suglumo. Aš 
pats sėdėjau ant sofos jo svetainėje, kai atnešė butelį, 
o Makas buvo besiimąs skaityti. ,Ką gi tokio tai galėtų 
reikšti?“ — pasakė jis. Paskui paklausė manęs. Aš nieko 
negalėjau atsakyti. Makas galvojo, skaitė ir vėl galvo- 
jo, ir net jo rankos ėmė virpėti. Aš jau buvau pradėjęs 
sumesti, ar tik nėra raštelyje kas nors tokio, ką Makas 
nori nuslėpti sau pačiam. „Tai dėl silkių. — pagalvojau 
aš, — tikriausiai, kur nors vyksta didelė žvejonė“. Todėl, 
kad jūs pats gi žinote, jog Makas yra galvų galva. Bet 
čia aš visai be reikalo taip pagalvojau apie jį. Jis ūmai 
pakėlė galvą ir riktelėjo į viršų: „Roza!“ Ir Roza nulipo 
žemyn. 

Pauzė. Bendrakalbiai buvo visiškai įvykio pagauti. 
Lensmano raštininkas patylėjęs paklausė: 

— Ir ji išskaitė? Aš jau matau, kad nesu toks kvai- 
las, ji suprato raštelį? 

Benonis, kad būtų truputį svariau, patylėjo. 

— Ji tai suprato! — pratarė jis reikšmingai. 

— Na, negali būti! 

— Jai tai buvo tas pats, kas dešimtis įsakymų arba 
dar koks nors menkniekis. 

— Nuostabu,— pasakė raštininkas. 

— Perskaitė iki paskutinio taškelio, tarsi tai būtų pa- 
rašyta jos gimtąja kalba. Aš tiesiog taip ir apglumau. 
Man jau ėmė vaidentis, ar tik ji ne iš ano pasaulio, ar 
ne iš pragaro. 

— O kas gi buvo raštelyje? 

— Apie kažkokius žmones, kurie pergyveno laivo su- 
dužimą. 

Po tokio nykaus pasakojimo jie dar gerokai išgėrė ir 
pamiršo apie atrastą jūroje butelį. Kalba nukrypo apie 
laivus, apie galeasą „„Funtus“ ir apie kelionę į Bergeną. 

— Kas dėl silkių — pasakė Benonis,— tai aš nieko ge- 
resnio netrokštu, kaip tik dar kartą nučiupti tokį įsky- 
pinį. Apie silkių prigrūstą tinklą tuojau pat susidaro iš- 
tisas miestas, privažiuoja žydų ir auksakalių, tikra mu- 
gė. Aš štai čia, kol neatplaukia silkės, net negaliu 
nusipirkti auksinių Žiedų. Vienomis tuščiomis rankomis 
juk nieko nepadarysi. 

Bet svarbiausiąjį savo kirtį Benonis pasilaikė pabai- 
gai: tai Mako įkaito dokumentas penkiems tūkstančiams 

talerių. Jis nieko neturėjo prieš, kad šita istorija kaip 
galima toliau paplistų, ir ta dingstimi, kad popierių rei- 
kėtų parodyti suprantančiam žmogui, išsitraukė ir paklo- 
jo jį prieš raštininką. 

Tas ilgai tylėjo ir iš pagrindų tyrė dokumentą. 

— Ką gi jūs pasakysite apie tai? — paklausė Beno- 
nis. 

Raštininkas atsakė: 

— Tai jau tas pat, kas ir auksas. 

— Aš ir pats taip maniau. O kaip jūs tariate, ar Si- 
rilunas su visomis savo puikybėmis vertas penkių tūks- 
tančių talerių? 

Ir Benonis ėmėsi išskaičiuoti visas tas vertybes, kurių 
jis pats buvo bendravaldžiu. Jis visas nepaprastai pūtėsi 
dėl tokio didelio svarbumo. 

Lensmano raštininkas vis dar tyrė popierių, 0 paga- 
liau pasakė: 

— Tiktai jį reikėtų perskaityti tinge ir patvirtinti. 
Taip reikėtų pagal įstatymus. 


VI 


Silkės, kurias pranašavo Benonis, vis dar nesirodė, 
ir jis negalėjo nupirkti auksinių vestuvinių žiedų. Ne taip 
išėjo, kaip turėjo būti. Benonis nuvyko į Siriluną ir pa- 
sakė Rozai: 

— Ką tu pasakysi, jeigu taip mudu susituoktume? 

Kadangi ji neatsakė: „Ką gi, imkim ir susituokim", ir 
jos veidas įgavo tokią uždarą, šaltą išraišką, jis paklausė: 

— Tai galbūt nors užsakus paduotume? 

— Mes juk turime laiko, — atsakė ji— Argi tu Žiemą 
nevažiuosi į Lofotenus? 

— Nesiruošiau. 

Jis pasijuto šiek tiek užgautas. Žmogus su jo ištek- 
liais pats nevažiuoja žvejoti. Ji, matyt, taip pat suprato, 
kad negerai išsireiškė, ir pasistengė pasitaisyti: 

— Aš maniau, kad tu plauksi galeasu Mako reika- 
lais. 

— Ne, Makas nieko man nekalbėjo. 

— Žinau. O tu pats nenori su juo pasikalbėti? 

Benonis pasijuto dar labiau užgautas ir atsakė: 

— Aš nesu toks skurdžius. 

Ji, norėdama prisigerinti jam, padėjo savo ranką ant 
jo rankos. Ak, koks ji Žmogus, sėdi čia pat, šalia, šypso 
savo sultinga putlia burna ir nesako: „Imkim ir tuojau 
pat susituokim!“ 

Kas gi supras jį, tą damų luomą! 

Jis apkabino jos kaklą ir pabučiavo ją. Ji nesiprieši- 
no. Tai atsitiko jau antrą kartą. 

— Aš nupirksiu tau auksinį žiedą ir aukso kryžių — 
pasakė jis. 

— Taip, taip, bet skubėti nėra ko. 

— Dieve maloningas, kas gi su tavim darosi? — pa- 
klausė jis, žiūrėdamas į ją.— Nejaugi tau viskas nesku- 
bu2 

Pilkos jos akys pradėjo užgesti, tarsi būtų leidusis 
saulė. Ji pakilo ir pasitraukė nuo jo keletą žingsnių. 

— Niekas su manim nesidaro... O silkių, ko gero, 
šiais Metais visai nebus? 

— Nežinia kaip pasisuks. Bet jeigu silkių bus, tai aš 
važiuosiu, aš suprantu, kad tu nori to. 

Vėl pasikartojo tas pats. Ji atsisėdo šalia jo, vėl no- 
rėdama nuteikti jį žodžiais. Sumojęs, kad šita taktika 
atneša šiokios tokios naudos, jis pradėjo niaukstytis, iš- 
laikydamas prideramus laiko tarpus, priversdamas tram- 
dyti save arba meiliu žodžiu, arba rankos paglostymu. 
Roza buvo šykšti glamonėjimų, ir tik tada parodydavo 
jam šiek tiek švelnumo, kai buvo verčiama jį rodyti. 

— Paskirk nors terminą,— pasakė Benonis.— Reikia 
gi mums pasiskirti jungtuvių dieną. 

Matydama nebeatsikratysianti, ji nusprendė nutęsti 
laiką kiek galima toliau ir pasakė kažką apie metus arba 
arti to. Kaip jis manąs, jeigu taip už metų, skaičiuojant 
nuo ateinančių Kalėdų? 

Naujas įžeidimas. 

— Aš daugiau nekaulysiu — atšovė Benonis. 

Pagaliau jie susitarė, abu šiek tiek nusileidę, ir Roza 
vis dėlto nutęsė terminą beveik iki pusės ateinančių me- 
tų, apie šventą Joną. Liko laukti dar geras pusmetis, net 
beveik septyni mėnesiai... 

Prieš eidamas namo, Benonis užsuko į krautuvę pas 
Maką. Pats Makas su dviem vyrukais rašinėjo kainas ant 
prekių, kurios buvo užsakytos ateinančioms Kalėdoms. 
Ant grindų stovėjo didelės atidarytos dėžės, iš kurių jie 

traukė medžiagas ir kraustė jas į lentynas. Krautuvėje 
tvyrojo šaltis, rašalas buvo sušalęs ir pavirtęs koše, tad 
Makas kiekvieną kartą, kai tik tekdavo rašyti skaitlinę, 
šildydavo jį savo kvėpavimu. Jis buvo apsimovęs pirš- 
tines, tačiau abu vyrukai dirbo plikomis rankomis. 

Retkarčiais į krautuvę užeidavo pirkėjai. 

Benonis paklausė kalendoriaus naujiems metams. Jis 
peržiūrėjo jį, atsižymėjo užtemimus ir šiaurinių provin- 
cijų mugių laiką, paskui pravedė ilgą brūkšnį toli kaž- 
kur, apie pusę vasaros. „Trečiadienis — pagalvojo jis — 
švento Silverijaus diena, kaip kartas naujo mėnesio pra- 
džia“. 

— Ką gi, Žmonės šiais metais taip ir pasiliks be sil- 
kių,— paklausė Makas, suprasdamas Benonio reikalus. 

Nors Makas buvo stambus jo skolininkas, tačiau jo 
malonus žodis visuomet glostė Benonį, taip visi gerbė 
šitą seną aristokratą. Ak, šitas Makas iš Siriluno! Jis nuo- 
latos nešiojo savo nekrakmolytų marškinių krūtinėje bri- 
liantinį segtuką, o ant kojų dėvėjo puošnius miestietiškus 
štibletus su aštriais antpirščiais. Jau daugelį metų jis da- 
žė plaukus ir barzdą. 

— Silkių kaip nėra, taip nėra, — atsakė Benonis.— Gal 
galėčiau šiek tiek pasikalbėti su jumis kontoroje? 

— Palauk valandėlę. 

Ar Makas norėjo laimėti laiko, kad keletą minučių ga- 
lėtų apsisvarstytiė Niekad jis neatsakydavo tuojau pat, 
toks jau buvo jo įprotis. Jis vis žymėjo prekių kainas 
ir kažką įrašinėjo ilgoje sąskaitoje. Jis jau buvo be- 
pereinąs į naują grafą, bet staiga sustojo rašyti — galbūt 
jau pakankamai apsigalvojo. 

— Na štai, dabar aš tavo paslaugoms,— pasakė jis ir 
nuėjo priešaky Benonio į kontorą. 

— Neužsirūstinkite ant manęs, — pradėjo Benonis,— 
tiktai sako, kad įkaito raštą reikia užtvirtinti. 

— Užtvirtinti? Kam gi tai? 

— Toks įstatymas. 

— Kas gi taip sako? 

— Čia toks vienas. Aš nežinau. Tiktai taip sako. 

Vieną sekundę Makas staigiai pasikeitė, bet tuoj pat 
atsakė trumpai ir šaltai: 

— Gerai, tad užtvirtink, kas gi man rūpi. 

— Nesirūstinkite, reikalas toks, kad šitai kaštuoja pi- 
nigų. 

— Niekis. Makesčius aš sumokėsiu. 

— Na štai, dėkoju, aš tik tiek ir tenorėjau sužinoti. 
Ir paskui, kad šitai įvyktų su jūsų sutikimu. 

Prieš savo įpratimą Makas atsakė kažkaip perdaug 
greitai: 

— Ne, šitai ne taip, visiškci ne su mano sutikimu. 
Bet man teks susitaikyti su tuo. Hm. Jeigu aš nebūčiau 
išsiuntęs pinigų į pietus, tu tučtuojau gautum juos at- 
gal. 

Benonis pabūgo ir sumurmėjo: 

— Brangus pone Makai... visi žmonės kalba... 

— Tegu žmonės kalba, ką tik jie nori. Argi įkaito 
rašte nėra mano parašo: „Sirilunas, tokia ir tokia diena 
ir metai, Ferdinandas Makas“? Ir štai ką aš dar tau pa- 
sakysiu, Hartvigsenai, aš visai nenoriu, kad visi kai- 
šiotų nosį į mano reikalus. Aš to negaliu pakęsti. 

— Bet jie sako, kad dokumentą reikia užtvirtinti — 
tvirtino Benonis savo. Jis pastebėjo, kaip Mako veidas 
pasikeitė ir tuojau pat pasidarė budrus. 

Makas pasitraukė prie lango ir ėmė galvoti. Po to 
tarė: 

— Gerai, duok šen tą raštą, aš pats pasirūpinsiu, kad 
jis būtų užtvirtintas. 

— Aš nepasiėmiau jo su savim. 

— Tai atsinešk jį kurią nors dieną. 

Ir Makas linkterėjo. Tai reiškė, kad pasikalbėjimas 
baigtas. 

Eidamas namo Benonis kandžiai ir gudriai samprota- 
vo, kodėl gi Makas taip labai priešinosi užtvirtinti do- 
kumentą. Visi gi puikiai žino, kad jis priima pinigus iš 
visur, ir kai tik pas ką nors atsiranda keletas atliekamų 
šilingų, kiekvienas pats atneša juos Makui ir įdeda į jo 
biznį. 


VII 


Jis išbuvo namie apie pusvalandį, o po to pas jį 
atėjo vienas Mako vyrukų, Martynas. Jis pasakė: 
— Makas prašo jus ateiti pas jį į kontorą. 
— Ko gi? Ko jam prireikė? 
— Šito aš negaliu pasakyti. Jis stovėjo ir kalbėjosi 
su pastoriaus Roza. 

— Su Roza? Juk ji mano būsimoji, Martynai. Kodėl 
tu man girdint vadini ją pastoriaus Roza? 

Jaunuolis truputį surizgo. 

— Apie ką gi jie kalbėjo? 

— Šito aš negaliu pasakyti. Kažką apie galeasą. Esą 
jūs vyksite galeasu į Lofotenus supirkti žuvį. 

Tyla. 

— Aš tuojau ateisiu, — pasakė Benonis. 

— Ir dar jis liepė pasakyti jums, kad pasiimtumėt 
kažkokį dokumentą. 

Pasilikęs vienas, Benonis prisėdo pagalvoti. Ta Roza 
būtinai norėjo išgrūsti jį. Jis niekaip negalėjo supras- 
ti — dėl ko. Ir vėl jam ko gero teks vadovauti galeasui? 
Teisybę sakant, ir namie nebūtų linksma ilgaisiais žiemos 
mėnesiais, 0, be to, jis tada sugebės pakliūti į tikrąsias 
vietas ir nusipirkti auksinių daiktų, o svarbiausia žiedų, 
apie kuriuos jis tiek daug galvojo. 

Jau buvo visiškai tamsu, Benonis užsidegė žvakę, su- 
rado dokumentą ir įsikišo jį į kišenę. Bet prieš išeida- 
mas ir užpūsdamas žvakę, jis vėl išsitraukė iš kišenės 
popierių ir dar kartą perskaitė jį. Viskas buvo taisyk- 
linga ir teisinga, visame dideliame lape neatrasi nė vie- 
nos, nė mažiausios klaidelės. Bet juk įkaito raštai neiš- 
leidžiami iš rankųė Dokumentą reikia laikyti prie sa- 
vęs! 

Jis padėjo popierių saugioje vietoje dėžėje, užgesino 
žvakę ir auvyko į Siriluną. 

Pustamsiam koridoriuj prieš krautuvę jis atsidaužė į 
Maką, kuris apie kažką kuždėjosi su viena iš savo dar- 
bininkių. Ak, šitas senas išdykėlis, patamsyje jis vis toks 
pat išverstakis ir pasileidęs, tarsi katinas. 

— Prašau, Hartvigsenai,— tarė Makas ir pirma jo nu- 
ėjo į kontorą.— Aš visai buvau pamiršęs šiandien, kai 
tu buvai užėjęs... Aš taip ir jaučiau, kad kažką esu pa- 
miršęs... Reikalas liečia galeasą. Gal ir šiais metais tu 
galėsi vadovauti jam? 

Jie dar pasikalbėjo apie tai ir kad apie silkes nieko 
negirdėti, taip kad Benonis nieko nepraloštų, jeigu nu- 
plauktų į Lofotenus senuoju „„Funtus“ 

— O jūs pats argi nevažiuosite? 

— Aš mieliau pavesčiau jį tau. Tu galėtum ir jach- 
toms supirkti krovinį. Tau aš galiu patikėti kokius tik 
nori tūkstančius. 

Benonis buvo ir paviliotas, ir sugraudintas. Vėl jis 
taps ,„Funtus“ admirolu. Jis jau pabuvojo daugelyje jūrų, 
ir Vestijorde, ir Faldenijorde, ir Hustadvikene, paleng- 
vėle nusigaus ir iki Lofotenų salų. O kas dėl žuvies su- 
pirkimo, tai prekybiniuose reikaluose jis ne toks lepšis 
kaip Makas, ir perka daug pigiau už visus kitus, todėl 
kad brangina pinigą ir su juo nelengva susikalbėti. Ką 
gi, jis pabandysiąs, jeigu Makui tas patinka. Paskui jie 
susitarė ir dėl algos. 

Kai Benonis ruošėsi išeiti, Makas paklausė: 

— Ak, taip, o tu atsinešei įkaito raštą? 

— Pamiršau. Na, ar matytas dalykas? Visą laiką gal- 
vojau apie jį, ir pamiršau. 

— Na, tai atsinešk jį ateidamas kitą kartą... 

Dabar Benonis vėl susirado darbo, jis ėmė ruoštis 
plaukti į Lofotenų salas, tarsi reikalas liestų kelionę ap- 
link pasaulį. Kiekvieną kartą, kai tik pasitaikydavo minkš- 
tesnis oras, jis išsigalvodavo kokio nors darbo galease 
„Funtus“, kuris lingavo bangose juodas ir baisiai bjau- 
rus, tačiau didelis ir įtaigus, tarsi tikras ledlaužis. Ką gi 
reiškė abi jachtos prieš „Funtus“? Jos stovėjo šalia ga- 
leaso, iki pat vaterlinijos prikrautos silkių, tarsi du ma- 
ži kevaliukai. Silkės taipgi buvo skirtos Lofotenams, jeigu 
ten pristigtų strikto meškerėms. Bet abi jachtos buvo 
vertos tokios mažos pagarbos, jog vieną jų vedė Vila- 
das laivininkas, o antrąją Ulė Prasčiokėlis. 

Benonis vaikštinėjo „„Funtus“ denyje, žiūrėjo aukštyn 
į laivarykius, žiopsojo į dangų, tarsi jau būtų buvę pa- 
keltos burės, tyrinėjo kompasą ir žemėlapius, tepė šta- 
gas ir tvarkė laivo apačią. Bet kodėl gi jis pasirodydavo 
savo laive tik esant minkštam orui? O, gudruolis Benonis 
veikė ne šiaip sau, o viską gudriai apsvarstydamas; jo 
nauja, geltona neperšlampama eilutė netiko stipriems šal- 
čiams, tada ji šiaušėsi ir aižėjo. Bet ta pati eilutė esant 
lengvam šalteliui atrodė labai elegantiškai. Tada Beno- 
nis denyje blizgėjo tarsi auksinis ir taip ryškėjo vandens 
fone, jog buvo matyti net iš Siriluno langų... 

— Kodėl tu nori mane išguiti? — paklausė Benonis kar- 
tą Rozą. 

— Argi aš noriu tave išguiti? — atsakė ji — Ką tu iš- 
sigalvojaiė 

— Mano manymu, kažkas panašu į tai... 

Jinai įtikino jį klystant, ir jis vėl paliko ją ramybėj. 


Ji pasisakė norėjusi važiuoti į savo namus, tačiau Ma- 
kas priprašė pasilikti ją krautuvėje, bent kol praeis di- 
dysis prekiavimo metas prieš Kalėdas. Be to, papasako- 
jo, kad ji prašiusi Maką, jog tas kreiptųsi ir į Benonį, 
juk jis taip pat galįs padėti. 

— Jis nesakė man apie tai nė žodžio. 

— Tai pasakys šiandien... Na, dabar tu matai, kad aš 
visai nenoriu tave išguiti. 

Benonis nuo visų šitų meilių žodžių sudrebėjo tarsi 
jaunuolis ir apkabino ją. Tai trečią kartą jis bučiavo 
ją — Mažiau tikrai negalėjo būti. 

— Kai prisilieti prie tavęs, tai tu lyg gėlelė,— pasa- 
kė jis. 

Makas tikrai paprašė, kad jis padėtų prekiauti prieš 
šventes. Benonis gali dirbti tik tai, ką jis atras reikalin- 
ga, svarbu tik, kad jis būtų krautuvėje ir viską prižiū- 
rėtų, tarsi dešinioji Mako ranka. Šia proga Makas vėl 
paklausė apie įkaito raštą. 

— Aš neseniai ieškojau jo, bet kažkaip neradau — 
atsakė Benonis. 

— Neradai? 

— Bet aš geriau paieškosiu. Jis turbūt užkrito kur 
nors... 

Ir štai Benonis uždarė savo namus, ir savo didelių 
dykinėjimų metu nuėjo dirbti į Mako krautuvę. 

Iš tikrųjų gi, buvo labai viliojantis dalykas vaikšti- 
nėti už prekystalio, už šito užtvaro, pažįstamo dar nuo 
kūdikystės laikų, ir kurio jam dar iki šiol neteko per- 
žengti. Juo labiau artinosi šventės, juo dažniau žmonių 
kasdien ėjo į krautuvę. Žemutiniame skyriuje, kur par- 
davinėjama degtinė, nuo ryto iki vakaro buvo spūstis. 
Benonis padėjo ten, kur tik buvo reikalinga, prisižiūrė- 
jo, kaip elgiasi prityrę pardavėjai, ir nuolatos šio to 
išmokdavo. Net užsikrėtė prekybininkų kalba ir kiaurą 
dieną tik ir tebarstė: „pirma rūšis, antra rūšis, netto, 
brutto“. 

Bet abu pardavėjai, iš pagrindų mokėję savo darbą, 
jautė geroką apmaudą šitam prašalaičiui, šitam paštinin- 
kui Benoniui, kuris taip dažnai painiodavosi jiems po ko- 
jų ir taip retai atnešdavo kokios nors naudos. Užtat ir 
jie leisdavosi į visokias gudrybes ir suktumus: jie pa- 
žindavo pirkėjus iš karto, kai tik tie įeidavo pro duris, 
ir susitvarkydavo taip, kad Benoniui tekdavo nusileisti 

į rūsį su tais, kuriems reikėjo sirupo, žuvies taukų arba 
lapinio tabako. O jie patys pasilikdavo viršuje ir parda- 
vinėjo medžiagas, kruopas ir įvairią gastronomiją. Tokiu 
būdu Benonis ilgam išnykdavo iš krautuvės — prakeiktas 
sirupas žiemos speige taip blogai varvėjo! 

Roza iki šiol dar čia nedirbo, bet vieną karštą šeš- 
tadienio rytą ji nulipo žemyn į krautuvę, užėjo už stalų 
ir Čia pasiliko. Ji dėvėjo mėlynųjų lapių kailinukus ir 
ant savo mažų rankų buvo užsimovusi pirštinaites. Visos 
moterys, ateinančios į krautuvę, pažino ją, jos jautėsi 
labai pagerbtos ir dėkojo, kai ji klausinėjo, kaip jos be- 
gyvuojančios. Be to, ji nebuvo jau tokia smulkmeniška 
prekyboje, ji nesiskaitė dėl atliekamo medžiagos gaba- 
liuko ar dėl dviejų trijų sagučių, užvertų viršaus prie 
perkamo tuzino. 

— Kaip gerai, kad tu atėjai pas mus,— pasakė jai 
Benonis. 

Abu vyrukai siuto. Šauni pagalba bus iš šitų įsimy- 
lėjėlių, būtų, jeigu ta porelė išsikraustytų savais 
keliais. Stai kad ir dabar sustojo su savo kalbomis prie 
stalčiaus Nu kava, o jį be sustojimo tenka ištraukti ir 
vėl įstumti. 

— Ir kaip gerai, kad tu užsivilkai šituos kailinėlius,— 
tęsė Benonis.— Gerai, kad ir pirštines užsimovei. 

Ak, visa, ką ji daro, yra gera, o, šita Roza! 

Bet štai atėjo Žmogus „šviesos“ O „šviesa“ rūsyje, 
todėl kad tai yra niekas kitas, o tik žuvies taukai, skir- 
ti lempelėms. Abu pardavėjai susižvalgė, ir vienas iš jų, 
Stenas, išdrįso pasakyti Benoniui: 

— Galbūt jūs būsite toks geras aptarnauti šitą Žmo- 
gų“ 

— Ne, ne, — pasakė žmogus ir susigėdo.— Aš nenoriu, 
kad Hiartvigsenas dėl manęs landžiotų į rūsį. Geriau jau 
aš pasiliksiu be šviesos. 

Tai sakydamas, jis buvo pasiruošęs iš gėdos prasmeg- 
ti kiaurai Žemę. 

Tačiau po tokių pagarbos išsireiškimų Benonis netu- 
rėjo nieko prieš, ir nusprendė įvarvinti žmogeliui Žuvies 
taukų. 

— Aš darau tai tik dėl to, kad tas man sukelia ma- 
lonumą,— pasakė jis.— Duok šen indą. 

Žmogus visą kelią iki pat rūsio vis gėdinosi ir atsi- 
prašinėjo. 

— Aš tiesiog neturiu jokios gėdos, — kalbėjo jis.— Nei- 
kite, Hartvigsenai, geriau jau aš vienas Kalėdas drauge 
su savaisiais prasėdėsiu tamsoje. 

Šį kartą Benoniui ilgai teko išbūti rūsyje, prakeiktie- 
ji pardavėjai visa gerkle klausinėjo pirkėjų: ,,„Jeigu kam 
nors reikia ko iš rūsio, tar Benonis dabar yra ten“. Ir 
vieną po kito vis siuntė žemyn. Benonis jau pradėjo per- 
prasti šitas išdaigas ir vienas sau pagalvojo: ,,„Na, tegu 
tiktai tas gerasis Stenas dar kartą pabando pasiųsti ma- 
ne vietoj savęs!" 

Išsikapstęs pagaliau iš rūsio, visas perkvipęs žuvies 
taukais ir tabaku, jis galėjo valandėlę pailsėti ir įsitaisė 
šalia Rozos, kalbėdamas su ja apie šį bei tą. 

Kažkam dar prireikė prekių iš rūsio. 

— Aš dabar neturiu laiko,— pasakė Stenas. Bet čia 
jis prašovė pro šalį. Kadangi jis atsiminė tiktai paštinin- 
ką ir teismo pasiuntinį Benonį, o ne turtuolį Benonį — 
škiperį ir žvejotoją. Bet galbūt Benonis panorės aptar- 
nauti šituos pirkėjus? 

Benonis žvilgterėjo į jį ir atsakė: 

— Galbūt tu nori pasisamdyti sau tarną, kuris tau ir 
nosį nušnypštų? 

Stenas paraudo kaip kalakutas ir nė os tai ne- 
atsakė, o Benonis visus apvedė žvilgsniu ir tfiumfuoda- 
mas nusijuokė. Dar tebesijuokdamas jis pažvelgė į Ro- 
zą, tačiau virš jos nosies tik vieną sekundę nugulė 
nedidelė raukšlelė. Benonis pasigraudeno, kad taip šiurkš- 
čiai išsireiškė, ir, garbė Dievui, kad Roza dar apskritai 
klausėsi žodžių, kuriais jis kreipėsi į ją. 

Vieną valandėlę iš kontoros išėjo Makas, ir žmonės, 
stovėję prieš prekystalį, pagarbiai pasveikino šitą galin- 
gą vyrą. Benonis panoro pasirodyti prieš Rozą ir prieš 
kitus, jis pasivedė Maką truputį į šalį ir pats pradėjo 
kalbėti apie įkaito raštą. 

— Negaliu jo atrasti, — pasakė jis.— Turbūt pamečiau. 

Makas nepasitikėdamas atsakė: 

— Na jau, kur tu pamesi. 

— Ar tik nebūsiu jo palikęs pas jus ant rašomojo 
stalo? 

iviakas pagalvojo ir vis taip pat nepasitikėdamas II 
įtardamas pasakė: 

— Ne, tu įsidėjai jį į kišenę. 

— O jeigu jis žuvo, tai juk aš turiu gauti antrą įkai- 
to raštą, — pasakė Benonis. 

Kažkokia kibirkštėlė švysterėjo Mako akyse, ir jis at- 
sakė: 

— Apie tai mes dar suspėsime pasikalbėti. 

Kai Makas atsuko į jį nugarą ir nuėjo, Benonis pasi- 
stengė tyčia garsiai šūktelėti: 

— Nes man tai juk gryni penki tūkstančiai talerių. 

Tegu žmonės sužino, kad su Maku jis kalba ne apie 
kokius nors niekus. 

Štai koks šelmis buvo šitas Benonis. Stovėjo čia ir 
dėjosi besirūpinąs įkaito rašto likimu, o pats puikiai Ži- 
nojo, kad perdavė jį lensmano raštininkui, pavesdamas 
užtvirtinti jį pirmame tinge, jeigu jo paties tuo metu 
nebūtų namie. 

— Na, ir Benonis! — lingavo galvomis žmonės, būriuo- 
damiesi prie prekystalio.— Penki tūkstančiai talerių! 

O jis vaikščiojo ir pūtėsi savo turtingumu. Ko ta Ro- 
za nieko nepaprašo. Jeigu jau tokie reikalai, jis galėtų 
nupirkti jai kad ir visą krautuvę. Ir jis vėl, kaip ir dau- 
gelį kartų anksčiau, pasiūlė jai pasirinkti prekių, kokios 
tik patinka. Tačiau Roza nepasinaudojo jo pasiūlymu. 
Tada jis suieškojo gabalą plonos drobės, kaip kartas to- 
kios pat, Pokie buvo jo šventadieniniai marškiniai. 

— Kaip tau atrodo šita medžiaga? — paklausė jis. 

Jinai pažvelgė į jį, o po to į drobę, paskui vėl į jį. 

— Kam gi man jos reikia? 

— Jeigu nori, pasiimk visą šitą gabalą ir užrašyk 
mano sąskaiton. Nors nežinau, bet manau, kad iki tiek 
dar turiu kredito. 

— Ne, dėkui. Kam gi man jos reikia? 

— Argi ji tau nepravers manufaktūrai? — pasakė jis. 
Manuiaktūra jis čia pavadino apatinius baltinius, marš- 
kinius. 

Abu pardavėjai susižvalgė ir susilenkė ties savo len- 
tynomis. Roza nieko neatsakė, ji tik mandagiai nusišyp- 
sojo, bet virš jos nosies vėl nugulė raukšlelė. 

Benonis vėl užkėlė drobę ant lentynos. Padorumas taip 
pat privalo turėti saiką, o šita raukšlė buvo jau perdaug 
griežta. Kartą jau jis pavartojo tokį taurų žodį, tad nėra 
ko raukti veidą, esą jis išsireiškia mužikiškai... 

O Makas stovėjo prie savo kontoros lango ir visą lai- 
ką galvojo apie įkaito raštą. Jis tylutėliai švilpavo, ir 

viena jo akis buvo primerkta, tarsi jis į ką nors taikytų. 
Šitas gudruolis Benonis nori užtvirtinti įkaito raštą, bet 
negali jo atrasti, jis pametė jį? Ak, šitas Benonis! Blo- 
giausiu atveju, reikėtų jo paieškoti dėžėje, nebijok, tuo- 
jau atsirastų! Ir dokumentas tingo metu tiesiu keliu pa- 
kliūtų ant teisėjo stalo. 


Staiga Makas atidarė duris ir pasil vietė pas save par- 
davėją Steną. 

— Nunešk pusę statinaitės aviečių į pirmąjį pašto 
garlaivį, kuris eina į pietus, — pasakė jis.— Tai užsaky- 
mas. Ir tegu kubilius gerai apžiūri statinaitę, ar ji svei- 
ka. Adresuok, kaip ir prieš trejus metus, apskrities tei- 
sėjui Bodjo. 


VIII 


Atėjo Kūčios, ir Benonis buvo pakviestas į sve- 
čius pas Maką, tačiau Roza išvažiavo namo. Ji net pati 
neatsisveikino su Benoniu, bet paprašė Mako šeimininkę 
perduoti jam daug linkėjimų. 

Didžiojoje Mako iškilmių seklyčioje nuotaika nebuvo 
ypatingai šventiška, Benonis buvo įpratęs prie kitokios. 
Būdavo, kai jis vienas sėdėdavo prie Kūčių stalo, pro- 
tarpiuose tarp vienos taurelės ir kitos jis giedodavo psal- 
mių ištraukas ir skaitydavo maldas. Čia gi buvo kažko- 
kia nyki tuštuma, nebuvo net kėdžių, o iš viso tik kelios 
sofos, kadangi kėdės buvo išneštos į valgomąjį, kur lau- 
kė paruošta vakarienė. 

Senovišku papročiu Makas liepė uždegti liustrą su 
šimtais krištolinių karulių ir pats vaikščiojo po kambarį 
žemčiūgais išsiūtomis šlepetėmis, iš lėto rūkydamas pyp- 
kę su ilgu kandikliu. Jis nekalbėjo, kaip vakar ir užva- 
kar, apie žuvies kainas, apie striktą, apie prekybą, bet, 
nedrumsdamas vakaro iškilmingumo, šnekučiavo apie 
įvairius niekniekius, pasakojo laikraščiuose išskaitytas 
istorijas ir apie savo senelį, kurį laiką gyvenusį Olandi- 
joj. Retkarčiais jis pripildavo Benoniui vyno ir pats iš- 
gerdavo stiklinėlę, kitą. Bet štai šeimininkė pravėrė du- 
ris į valgomąjį — labai prašau, jūs galite eiti vakarienės. 
Makas nuėjo pirmasis, paskui jį Benonis. Čia buvo taip 

pat šviesu, kaip ir pirmajame kambaryje, prie lubų degė 
liustra, o išilgai ilgo stalo — keturios poros Žvakidžių. 

Dabar šeimininkė atidarė duris į virtuvę ir pa- 
kvietė: 

— Prašau, įeikite ir jūs čia! 

Palengvėle, rimtai ėmė eiti visi tarnautojai ir darbi- 
ninkai: bernai, du kalviai, prieplaukos darbininkai, ke- 
pėjas, kubilius, krautuvės pardavėjai, abu malūnininkai 
beveik visi su žmonomis, tačiau be vaikų. Po to virėja, 
šėrikė ir kambarinė Elena. Ir pagaliau du baltaplaukiai 
globojamieji seniai, Fredrikas Menza ir Monsas. 

Iš tų dviejų senių pirmuoju į Siriluną pakliuvo Mon- 
sas, jis turėjo pragyventi čia jam skirtas tris savaites. 
Ak, tai buvo labai seniai, Ferdinando Mako žmona tuo 
metu buvo dar gyva, o duktė Edvarda — visiškai maža 
mergytė. Bet kai praėjo tos trys savaitės, Monsas pa- 
reiškė, kad jis nenori ieškotis sau kito globėjo, atėjo 
pas Maką ir ponią Mak be kepurės ir pradėjo prašyti, 
kad jie leistų jam pasilikti. „(Gali pasilikti", — pasakė Ma- 
kas. Oh, Makas buvo ne toks, kad išvytų Žmones, šitas 
didelis ponas! Ir štai Monsas pradėjo vaikštinėti po kie- 
mą, kalbėdamasis pats su savim, skaldė malkas, ir viskas 
jam ėjosi gerai, ir apdaro, ir maisto buvo apstu. Monsas 
buvo kresnas, kumpterėjęs senis, tikras ilgabarzdis Mo- 
zė, kreiva nosimi, ramus ir švelnus kaip kūdikis. Pra- 
ėjo dvylika metų, Mako žmona numirė, duktė Edvarda 
tapo suaugusi mergina, o Monsui nebeišlaikė rankos ir 
nugara, ir jis jau nebeturėjo jėgos privilkti malkų vi- 
soms krosnims. Tada jis susipažino su iškaršusiu seniu, 
tokiu pat skurdžiu Fredriku Menza, kad tas pagelbėtų 
jo darbe, na ir sudarytų šiokią tokią draugiją, kad ne 
taip nuobodu būtų malkinėje. Ir Fredrikas Menza teip 
pat nuėjo be kepurės pas Maką ir Edvardą Mak, ir ėmė 
prašyti, kad jie leistų jam pasilikti pas juos. O Makas 
buvo vis toks pats, kaip ir pirmiau: „Pasilik!“ — pasakė 
jis. Nuo to laiko Sirilune gyveno du globojamieji, jie 
nuolatos buvo drauge, tąsėsi su malkomis ir vis labiau 
ir labiau vaikėjo. Ir Monsas su savo plačiais pečiais, di- 
delis ir buvęs stiprus, ir Fredrikas Menza, liesas ir ilgas 
kaip kartis — todėl galbūt ir jo duktė buvo tokia graži 
ir puikiai nuaugusi, jog ją pasamdė kambarine Sirilune. 
O paskui ji ištekėjo už jaunesniojo malūnininko... 

Vakarienė buvo gausi. Ir visiems padėjo sidabrinius 
šaukštus ir šakutes — ir turtingiems, ir vargšams. 
paklausė Makas. 

— Mes juos kvietėme. 

— Pakvieskite dar kartą. 

Kambarinė Elena, tokia plonutė ir žvitri, tuojau šmurkš- 
Kol jie atėjo, niekas nepalietė valgių, tik išgėrė po tau- 
relę, kurias visiems buvo pripylęs krautuvės vyrukas — 
Stenas pardavėjas. 

Švyturio prižiūrėtojas ir žmona buvo kukli, nereikš- 
minga pora, apsirengusi pagal savo nedidelius išteklius 
panešiotais, senoviškais drabužiais. Tai buvo atbukusi nuo 
ilgo nelinksmo gyvenimo ir žudančio dykinėjimo švytu- 
ryje pora. Ir kaip jie buvo įkyrėję vienas antram, ir kaip 
jiems sunku buvo rodyti vienas kitam šiokio tokio dė- 
mesio arba perduoti tą ar kitą dubenį! 

Žemutiniajame stalo gale sėdėjo malūnininko padėjė- 
jo Žmona; jai buvo pavesta prižiūrėti abu globojamuosius, 
kadangi jie buvo labai silpni. Hoho, prieš dvidešimtį me- 
tų ji, graži ir daili, vaikščiojo po Siriluno seklyčias, na, 
o dabar ji gerokai pastorėjo ir užsiaugino dvigubą pa- 
smakrį. Bet vis dėlto ji buvo dar graži, jos veido spalva 
buvo šviežia, senatvė dar nebuvo palietusi jos. Toliau 
sėdėjo Jakobina, Ulės Prasčiokėlio žmona. Ji buvo kilusi 
iš pietų, iš Helgelando, ji buvo tamsi ir vikri, ir jos plau- 
Kai sukosi labai smulkiomis garbanomis, ir už tai ji bu- 
vo praminta Bramaputra. Niekas nepatikėtų, kad šitą 
tojas. 

Makas sėdėjo ir apžiūrinėjo visus sėdinčiuosius už 
stalo, jis visus pažinojo. O beveik visas mergaites ir mo- 
teris pažinojo net labai gerai, ir kiekvienas Kūčias jis 
sėdėjo štai šitaip už stalo, žvalgėsi į pažįstamus veidus 
ir skęsdavo atsiminimuose. 

O ar patikėsi, kad ponios malūnininkienės krūtinė sun- 
kiai kilojasi ir ją taipgi apima atsiminimai? O ar patikė-“ 
si, kad ir Bramaputra taip pat Žaibuoja akimis ir purto 
garbanotą galvutę, kurioje slepiasi išdykaujančios min- 
tys? Kai dar pripylė degtinės, ji išgėrė savo stikliuką ir 
visiškai apglumo, ir toli po stalu ištiesė savo kojas. Bet 
kas dėl Mako, niekas, žiūrėdamas į jo mįslingą, rimtą 

veidą, nepagalvotų, kaip gerai ir maloniai jis moka ap- 
kabinti ir kaip švelniai jis žiūri į akis. Išlaikydamas tam 
tikrus tarpus, jis pakelia savo stikliuką ir sako Stenui 
pardavėjui: 

— Žiūrėk gi, nepamiršk visiems pripilti. 

Gi pastebėjęs, kad vargšas pilstytojas pats nesuspėja 
ramiai praryti kąsnio, jis pakeičia savo parėdymus ir 
pristato antrąjį pardavėją, Martyną, kad tas pilstytų vy- 
ną sėdintiems antroje stalo pusėje. Taip, Makas visur mė- 
go tvarką, ir pokalbius jis vedė apie tokius paprastus 
dalykus, kurie galėjo būti įdomūs visiems jo svečiams. 

Tiktai abu Žiliai, Fredrikas Menza ir Monsas, nieko 
negirdėjo, tiktai gromulojo iš lėto ir bukai, tarsi galvi- 
jai. Monso galva vis giliau ir giliau smego į vilnonį ša- 
liką, ir jo pečiai kilo kalnų, o Fredrikas Menza, atvirkš- 
čiai, vis kilo aukštyn, liesas ir panašus į vanagą, bet taip 
iš kapų, jų pirštai judėjo kaip kirmėlės. Įsižiūrėjęs ką 
nors ant stalo, tačiau negalėdamas pasiekti, Fredrikas 
Menza lėtai pakyla ir, žiūrėk, jau tempiasi pas save kokį 
nors skanų kąsnelį. ,„Kas yra, ko tau?“ — tyliai klausi- 
nėja duktė, kumšterėdama jį į pašonę. Paskui kiša jam 
į ranką kokį nors kąsnelį, ir jis visiškai tuo pasitenkina. 
Monsas meiliai žvilgčioja į dubenį su virta kiauliena, ap- 
dėta svogūnais, ir pradeda graibytis jame. Jam tuojau 
kas nors ateina į pagalbą ir paduoda geroką gabalą. Mon- 
sas žiūri į šitą gabalą, kurio pradžioje negalėjo sugriebti, 
o dabar štai laiko rankose. Jis riebiai užtepa jį sviestu 
ir pradeda valgyti. Į kitą ranką jam įkišama riekė duo- 
nos, į kirmėles panašūs pirštai glaudžiai apkimba ją ir 
kibiai laiko. Po kelių minučių kiaulienos gabalas pra- 
nyksta, Monsas ieško jo, įsistebeilijęs į savo lėkštę, bet 
jo nėra. „Tu turi rankoje duoną“, — sako malūnininkie- 
nė, ir Monsas nusiramina ir pradeda šluoti duoną. „Tu 
pirmiau pamirkyk ją į arbatą“, — meiliai sakoma jam to- 
dėl, kad visi nori padėti šitiems gyviems numirėliams, 
paslaugyti juos. Kas nors staiga pastebi, kad šitas varg- 
šas rankoje laiko vieną sausą duoną ir skuba apdovanoti 
jį sviestu ir kitokiais skaniais daiktais. Tarsi sužalotas 
milžinas, tarsi kalnas sėdi Monsas ir sotinasi. O prarijęs 
gabalą duonos, vėl žiūri visiškai atbukęs į savo rankas 
ir sako, tarsi apie žmogų: „Jis išėjo?“ — „Jis išėjo?" — 

kaip papūga kartoja Fredrikas Menza ir yra taip pat 
atbukęs. 

Šitie abu seniai ištepliotais riebalais veidais, purvino- 
mis rankomis, dvokią iš perkaršimo, žemutiniajame stalo 
gale skleidžia neįsivaizduojamai šleikščią atmosferą, kaž- 
kokią gyvulišką nuotaiką, kuri persiduoda ir toliau, į abi 
stalo puses. Jeigu tai nebūtų paties Mako valgomasis, ko 
gero galėtų prasidėti visokios kiaulystės. Nė vieno pro- 
tingo žodžio svečių tarpe, visų mintys užimtos vienu — 
kaip petaikauti šitiems seniems sugriuvėliams. 

Pagaliau Monsas pavargsta valgęs, jis sėdi įsispitri- 
nęs į žvakes ant stalo ir pradeda juoktis iš jų. 

— Ha ha! — plyšta jis, ir jo akys panašios į dvi šun- 
votes. Dabar jis patenkintas, velnias griebtų! 

— Ha ha! — juokiasi ir Fredrikas Menza nesudrums- 
čiamai rimta išvaizda ir vis dar tebegramuluoja. 

— Vargšeliai, — kalba aplinkui,— jie taip pat turi sa- 
vo džiaugsmų. 

Tiktai malūnininkienė dar turi tiek supratimo, jog 
pradeda gėdytis. 

Ir niekur, visame name, nė vieno vaiko... 

Padavė saldžiuosius valgius ir vyšnias. Visko buvo 
šios vakarienės metu! 

— Ar visiems pripiltos taurės? — paklausė Makas.— 
Na, tai senu papročiu ištuštinsime jas už mano dukters, 
baronienės Edvardos, sveikatą. 

Štai čia buvo teisinga, kilnu ir tėviška. Taip, taip, ši- 
tas Makas, kaip gi jo negerbsi! 

Benonis visą laiką sėdėjo ir nenuleido akių nuo šei- 
mininko — kaip jis nukosėjo į servetėlę, o ne ant stalo, 
kaip jis laikė šakutę. Benonis taip pat buvo bernas ne 
iš kelmo spirtas; visur ir visuomet jis ko nors išmokda- 
vo, iš kiekvienos vietos išsinešdavo kokią nors naudingą 
žinią. Todėl kai Makas sūsidaužė su juo, jis jau buvo 
tiek apsišvietęs, kad galėjo atsakyti kaip tikras ponas. 
Taip, Benonis, norėdamas visur susilyginti su Maku, bu- 
vo tikrame kelyje. 

Šeimininkas išgėrė ir su švyturio prižiūrėtoju bei jo 
žmona — vieninteliais Siriluno kaimynais iš jūros pusės. 
„Į sveikatą!“ — ir sensterėjusi dama sumišo ir paraudo, 
nors jai jau buvo per penkiasdešimt ir ji turėjo dvi iš- 
tekėjusias dukteris su vaikais. Švyturio prižiūrėtojas pa- 
suko į Maką savo surukusį veidą ir beprasmia išraiška 

pasižiūrėjo į jį: ,,Aga — tai štai kaip!“ — Jis pakėlė sa- 
vo stiklą ir neskubėdamas išgėrė. Bet kaip keistai dre- 
bėjo jo ranka. Ar ne dėl to, kad Makas palaikė jį žmo- 
gumi, su kuriuo galima susidaužti? Po to jis vėl pasinėrė 
savo idiotiškame abejingume. 

Paskui Makas išgėrė į visų svečių sveikatą: jis nieko 
nenorėjo išskirti ir nieko apeiti, visi dirbo sąžiningai, ir 
jis visiems dėkojo. Laimingų Kalėdų! 

Kaip šitas žmogus mokėjo kalbėti, iš kur jis ir ėmė 
tokių žodžių? Svečiai buvo sugraudinti. Bramaputra grie- 
bėsi nosinės. Kalvis pirmaisiais metais nenorėjo prisidėti 
prie šito tosto, todėl kad jame gyveno amžina neapykan- 
ta. Na, bet tai buvo sena istorija, ir tiek joje įpainiota 
žmonių: ir jo jauna, jau seniai numirusi žmona, ir pats 
Makas, ir dar vienas atėjūnas, kurį vadino leitenantu 
Tomu Clanu, medžiotoju. Tai buvo prieš daugelį metų, 
jo Žmona iki sukvailėjimo buvo įsimylėjusi Glaną, tačiau 
Makas nuolatos nuveikdavo ją ir priversdavo paklusti 
tik jam. Kalvis dar neužmiršo jos, savo žmonos, ją va- 
dino Eva, ir ji buvo tokia mažutė. Bet daugiau jis jau 
nieko neatsiminė, gyvenimas ėjo diena po dienos, kaip ir 
pirma, ir štai dabar jis sėdėjo čia ir gėrė, linkėdamas 
laimingų Kalėdų Makui. Ir amžinoji neapykanta užgeso... 

— Taip, ar visi dabar sotūs? — paklausė Makas. 

Visi atsistojo. Kambarinė Elena tuoj ėmė pernešt bal- 
tas, su paauksinimais kėdes vėl į iškilmių seklyčią. Ten 
pat nuėjo ir Makas, pasikvietęs drauge švyturio prižiū- 
rėtoją su Žmona ir Benoniu. Likusiems svečiams buvo pa- 
siūlyta praleisti vakarą valgomajame ir išgerti stiklinę 
kitą punšo. Ten jau po išgertų taurelių ir vyno vyko gy- 
vas pašnekesys. 

— Galbūt jūs paskambinsite mums kiek, madame Še- 
ningė — pasakė Makas, parodydamas nedidelį, Mocarto 
laikų klavikordą. 

Ne, ji neskambina, kur jai! Skambinti? Ir kaip gali 
ponas Makas taip juokauti? 

— Bet jūs gi anksčiau mums skambindavote, ankstes- 
niaisiais metais? 

— Ne, ne, ką jūs! Kada? Senų seniai. Štai dukterys, 
tos skambina truputi, pačios pramoko, kai ištekėjo. Jos 
labai muzikalios. 

— Jūs iš tokios kilmingos šeimos, gimusi Brodtkcrb, 
ir norite pasakyti, kad neišmokote skambinti? Na, be to, 
gi aš pats girdėjau, kaip jūs skambinote. 

— Ne, aš nesu iš kilmingos šeimos. Aš? Kodėl jūs 
taip juokaujate? 

— Juk jūsų tėvai valdė visą parapiją. Jūs manote, 
aš to nežinau. 

— Mano tėvai? Jie turėjo keletą kiemų, be to, aria- 
mos žemės, bet... Ne, ponas Makai, kas dėl visos para- 
pijos, tai tik pasakos. Mano tėvai buvo valstiečiai, jie 
turėjo savo sodybą, keletą arklių ir karvių, bet nieko 
tokio, apie ką būtų verta kalbėti. 

Tuo metu švyturio prižiūrėtojas Šeningas, užsidėjęs 
akinius ant nosies, vaikštinėjo po kambarį ir žiūrinėjo 
paveikslus, kurie buvo sukabinti ant sienų. Iki pat sielos 
gelmių jam buvo visiškai vis tiek, apie ką jo žmona kal- 
basi su Maku. Oh, iki kokio siaubo pažįstamas jam šitas 
balsas! Jau trisdešimt metų kaip jie vedę, taigi pragy- 
veno vienas šalia kito vienuolika tūkstančių dienų. 

Makas pakelia klavikordo dangtį. 

— Ne, ne, — sako madame Šening,— aš nebeskambinu 
nuo tų laikų, kai buvau jauna. Nebent jau kokią nors 
psalmę. 

Ji sėdasi liepsningai raudona ir juokingai susijaudi- 
nusi. Makas atidaro duris į valgomąjį, ir tiktai lengvai 
kilsteri ranką — ten tuojau viskas nutyla. 

Su pačiais pirmaisiais muzikos garsais prižiūrėtojas 
truputį trūktelėja. Jis dar valandėlę pastovi, beprasmiš- 
kai įsistebeilijęs į sieną ir nusil-idžiąs išmušamas iš savo 
galvojimų, po to sėdasi ant kėdės. Pat vis dėlto būtinai 
stengiasi atsisėsti nugara į žm75ną. Madame Šening iš 
atminties skambina psalru;. 

Kai psalmė praskamba iki pat galo ir dar kartą pra- 
dedama nuo pradžios, madame Šeining susitraukia ir jau 
nieku neparodo savo dalyvavimo. 

— Labai dėkingas, — sako jai Makas. 

Paskui vėl uždaro duris į valgomąjį, kad žmonės ga- 
lėtų nesivaržydami linksmintis. 

Ant didžiulio sidabrinio padėklo paduodamas konja- 
kas, vanduo ir cukrus, ir Makas paprašo vyrus suteikti 
jam garbę ir pasivaišlnti. Jis paruošia dvi stiklinėles, 

vieną sau, o antrąją madame Šening. Paskui prieina prie 

— Taip, šitą paveikslą Mano senelis parsivežė iš Olan- 
dijos. 

— G štai ten — vaizdas į Maltos salą, — sako prižiū- 
rėtojas, rodydamas į sieną. 

— Visiškai teisingai, — paragindamas sako Makas.— 
Nejaugi jūs pažinote? 

— Taip. 

— Kaip gi jūs pažinote? 

— Apačioje parašyta. 

— Štai kas, — sako Makas, pradėdamas spėti, kad ko 
gero truputį apsiriko, per žemai įvertinęs idioto supra- 
tingumą.— O aš maniau, kad jūs buvote Maltoje ir dėl 
to atpažinote šitą vaizdą. 

Dabar madame Šening savo ruožtu iš visos širdies nie- 
kina savo vyro žodžius. O, kaip jai pažįstama jo liesa 
nugara su atsikišusiomis mentėmis! Ji tyliai pradeda skam- 
binti klavikordu, kad tik negirdėtų iki šleikštumo žino- 
mo balso. 

— Juk jūs savo metu vadovavote laivui — sako Ma- 
kas.— Aš ir pagalvojau, kad galbūt jūs ir buvote Mal- 
toje. 

Prižiūrėtojo veidu šmėžtelėja šypsenos šešėlis. 

— Suprantama, aš esu buvęs Maltoje. 

— Iš tikrųjų? Nejaugi? 

— Bet jeigu aš matau Helgelando vietovaizdį, aš pa- 
žįsti ji ne tik dėl to, kad esu buvęs Norvegijoje. 

— Ne, he, he, suprar:ama! — atsako Makas galvoda- 
mas, kad su šituo idiotu reikia būti atsargesniam, galbūt 
iš viso neverta nė kalbėus. 


Ir Makas susidaužia su Benaaniu ir ima kalbėtis su 
juo. 

— Matai, mano mielas Hartvigsenai, visi šitie daiktai 
yra paveldėti iš šeimos; ir baldai, ir cukrinė, ir paveiks- 
lai ant sienų, ir sidabras, ir viskas, kas tik yra namuose. 
Tai yra dalis, kas teko Sirilunui, kita dalis perėjo mano 
broliui Makui iš Rozengardo. Taip, taip, kai aš mirsiu, 
tikriausiai visa tai nueis iš varžytynių. Tada nežiopsok, 
Hartvingsenai. 

— Tai pareis nuo to, kuris iš mūsų pirmasis numirs. 

Į tai Makas tik palingavo galva. Paskui jis vėl pri- 
ėjo prie madame Šening, nenorėdamas, kad ji visą laiką 
sėdėtų viena. 

O Benonis slaptai pagalvojo: „Šitai jis pasakė man tik 
šiaip sau, tik tam, kad ką nors pasakytų. Juk jis turi 
dukterį, kuri paveldės jo turtus. Kam gi tada jis erzina 
mane?" 


— Ne, matote, madame Šening, nuo to laiko, kai nu- 
mirė mano žmona, šitas instrumentas taip ir stovi. Nėra 
kam skambinti juo. Betgi aš negaliu jo išmesti, tai bran- 
gus daiktas. 

Madame Šening protingai paklausia: 


— Bet juk jūsų duktė skambino, kai gyveno dar na- 
muose. 


— Ne, ji nemoka. Ne, baronienė Edvarda nesidomi 
tokiais dalykais. Ak, madame Šening, aš nueidavau ilgą 
kelią, kad tik galėčiau pasiklausyti muzikos. Na, šiek tiek 
skambina Roza Bartud, kai tik būna pas mane, ji labai 
muzikali. 

Čia Benoniui gimė išdidi ir fantastiška mintis. O ką, 
jeigu jis baronienės pykčiui ims ir parsiveš iš Mako kla- 
vikordą? Jis kaip tik pritiks jo namuose ir pravers jam 
ateinančios vasaros viduryje. Ką gali žinoti, galbūt ir 
Makas pasakė tai ne be slaptų minčiųė “ 

Valgomajame darosi gana triukšminga: turbūt tėn jau 
pramanė kokį nors žaidimą. Ir moterys, ir vyrai, nepai- 
sydami baimingos pagarbos, kurią jie jaučia šitai vietai, 
garsiai kvatojasi. Girdėti nuk;. 4sios ant grindų stiklinės 
skambesys. S 

— Jus domina pav=ikslai?i — vėl kreipiasi Makas į 

švyturio prižiūrėtoją.— Tai vaizdas į Šotlandijos krantus. 


— Jūs taip manote? Bet juk čia tik smėlis ir akmenys, 
niekur jokios augmenijos. 

— Ne, vis dėlto, yra. 

— Čia? 

— Smėlis labai gražios spalvos, o štai va — bazalto 
uolos. Ir apskritai ant smėlio ir akmenų daug kas au- 
ga. 

— Na, žinoma, kai kas auga. 


— Pušis auga "aukštumose, ir su kiekviena diena ji 
vis sodrėja ir darosi galingesnė. Ir niekuomet nelinksta 
audroje, stovi sau išdidi ir tiktai gaudžia, kai kyla ura- 
ganas. 

— Na taip, šituo požvilgiu — nutęsė Makas, stebėda- 
masis prižiūrėtojo kalbumu. 

— Yra augalas, vadinamas asphodelu,— tęsė prižiūrė- 
tojas, vis labiau nustebindamas Maką.— Ant aukšto stie- 
bo, Žmogaus augumo, išauga violetiniai žiedai. Bet ten, 
kur jis veisiasi, neauga jau niekas kitas. Tai yra ženklas, 
kad dirvožemis nevaisingas, kad šitoje vietoje smėlis, dy- 
kuma. 

— Nuostabu! O jūs matėte šitą gėlę? 

— O, taip! Net esu nuskynęs ją. 

— Kur? 

— Graikijoje. 

— Nuostabu! — vėl sako Makas ir jaučia, kad šitas 
idiotas visai išmušė jį iš vėžių.— Jūsų sveikatą, madame 
Šening,— sako jis, ir šitaip išgelbsti save. 

Tą pačią minutę sieninis laikrodis ilgame mediniame 
futliare nugirgžda vienuolika kartų. 

— Leiskite, aš paruošiu jums dar vieną gurkšnį pun- 
šo, Madame Šening,— pasiūlė Makas. 

— Ne, labai, labai jums dėkinga, mums jau laikas 
namo, prie savo žibinto — atsako madame Šening.— Juk 
ten pasiliko tik vienas Einoras. 


Dar truputį pasikalbėjo ta tema. Madame Šening at- 
sistojo ir jau ištiesė ranką, norėdama atsisveikinti. Bet 
Makas paklausė apie jor g„ūnų, kurčnebylį Einorą, ir ji, 
pamiršusi savo ketinimus, Vet atsisėdo. 

sako: 

— O, jau vienuolika valandų, aš turiu eiti namo, prie 
žibinto. 

Jis pasakė tai tokiu būdu, tarsi jo žmona niekad ne- 
būtų ir prasitarusi apie tai — tiek žmonos žodžiai buvo 
jam tuščias garsas. Jis pabaigė gerti savo stikliuką, iš- 
tiesė Makui ranką ir nuėjo prie durų, kur dar kartą su- 
stojo pasižiūrėti kažkokio paveikslo. Madame Šening sa- 
vo ruožtu taipgi nesiskubino, ji pasakė Makui viską, ką 
norėjo pasakyti, ir tik tada pasijudino iš vietos. Tada vy- 
ras lėtai nuspūdino paskui ją, ir tik dėl to, kad kaip kar- 

tas tą minutę buvo baigęs apžiūrinėti paskutinį paveiks- 
lą. 

Makas ir Benonis pasiliko vieni. Triukšmas valgoma- 
jame vis augo, viena moteris spygterėjo, ir kažkas sun- 
kaus nukrito ant grindų. 

— Matyti, šauniai linksminasi, — šypsodamasis pasa- 
kė Benonis, tarsi pats niekad nebūtų priklausęs šitokiam 
linksmumui. 

Tačiau Makas nieko į tai neatsakė, ir buvo matyti, 
kad jis nelinkęs į intymias kalbas. Jis lėtai uždaro kla- 
vikordą, papučia dangtį ir patrina jį savo batistine no- 
sine. Tikriausiai visa tai jis daro tik todėl, kad parodytų, 
koks tai retas ir brangus daiktas. 

— Jeigu nori, paruošk sau dar vieną stiklinėlę,— pa- 
siūlė jis Benoniui. 

— Ne, dėkoju, — atsakė Benonis. 

Iš valgomojo sklinda garsus kepėjo dainavimas. Drau- 
gai tramdo jį, apkaltindami pasigėrusiu, o jis atkakliai 
protestuoja. Tik retkarčiais pakibusiame triukšme išsi- 
skiria neryškūs balsai. 

— Atleisk, valandėlę, — pasakė Makas.— Kol kas pa- 
ruošk sau stiklinėlę, aš tuojau... 

Ir Makas išėjo į virtuvę, matyti, norėdamas ką nors 
paliepti. Pakeliui jis susitiko su savo šeimininke, ir Be- 
nonis girdėjo, kaip jis pasakė jai: 

— Jeigu kepėjas nusilpo, tai tegu Ulė Prasčiokėlis 
ir kubilius palydi jį namo. 

Nė vieno priekaišto. nė vieno pikto Žodžio nelaimin- 
gajam kepėjui! Bet cudruolis Benonis tik palingavo gal- 
va ir tyliai pagalvojo: „Štai jis vienu kirčiu nusikratė 
trijų vyrų, 0 jų Žmonos juk pasiliks čia!“ 

Makas tęsė pokalbį su šeimininke: 

— Jūs esate tokia gera ir pagalvojote apie mano vo- 
nią? 

— Taip. 

Čia Benonis suprato, kad jau vėlu ir kad Makas ne- 
trukus panorės eiti aukštyn, į savo kambarius. Taip, Ma- 
ko vonios buvo garsios, ir jis dažnai maudydavosi, ir 
visi žinojo apie tai. Jo vonioje buvo patiesti minkšti pa- 
talai ir pagalvės, ant kurių jis patogiai ir jaukiai įsitai- 
sydavo. Taip, taip, ir nuostabių gi dalykų pripasakodavo 
apie jo maudymąsi ir apie tai, kas patarnaudavo jam 

maudantis. Na, ir apie keturis sidabrinius angelus jo 10- 
vos kampuose — taip pat. 

Benonis jau pasiruošė atsisveikinti, bet Makas, dėda- 
masis mMaloniu šeimininku, privertė jį išgerti dar vieną 
stiklinėlę. Jis pakalbėjo apie šį bei tą, ir Benonis išdrįso 
paklausti, kiek gali kaštuoti toks daiktas, kaip klavikor- 
das. Bet Makas palingavo galva, duodamas suprasti, kad 
šitokį vakarą nenori kalbėti apie jokias kainas. 

— Šiaip ar taip — gerokai, — prasitarė jis.— Mano pro- 
tėvai nesiskaitė su kainomis, jeigu tik jie ko nors užsi- 
geisdavo. Ten, mažame kambarėlyje, stovi rožinio me- 
džio darbo staliukai, išpuošti sidabru ir juodmedžiu, štai 
ką reikėtų tau kada nors parodyti. 

Įėjo šeimininkė ir sumišusi pasakė: 

— Sidabras... trūksta trijų šakučių. 

— Štai kaip“ — tiktai ištarė Makas.— O, tai, greičiau- 
sia. senas pokštas. Juk kiekvienų Kūčių metu jos mus 
taip gąsdina. Praėjusiais metais šakutės juk atsirado. 

— Taip. 

— Jos priprato, kad aš pats ieškočiau pas jas šaku- 
čių, joms atrodo pramoga, kai aš apieškau jas savo mie- 
gamajame ir pareiškiu teisingą sprendimą. Tai senoviškas 
mūsų sodybos paprotys. 

Tačiau šeimininkė nenurimo. 

— Jakobina ir malūnininkienė padėjo mums plauti 
indus, — pasakė ji.— Paskui aš suskaičiau sidabrą, o Ja- 
kobina pravirko ir pareiškė, kad ji esanti nekalta. Po 
jos įsiverkė ir malūnininkiene. 

— Taip jau priimta,— atsakė Makas šypsodamasis.— 
Jos tarsi maži vaikai. O kepėjo žmona neverkė? 

— Ne, aš dabar tiesiog neišmanau. 

— Ar viršuje viskas jau paruošta? 

— Taip. 

— Na, tai tegu kepėjo žmona ateina pirmoji. 

Šeimininkė išėjo. Makas šypsodamasis atsisuko į Be- 
nonį ir pastebėjo, kad ir kaip būtų jam malonu sėdėti 
čia, prie stiklinės punšo, tačiau tenka pagalvoti ir apie 
kitką, juk jis privalo teisti ir bausti. Ką darysi, reikia 
vykdyti senus papročius. 

Benonis atsisveikino, ir Makas palydėjo jį iki durų. 
Prieškambaryje jis susitiko su kepėjo žmona, kuri sku- 
bėjo į viršų. 

IX 


Kitą rytą Benonis dar gulėjo lovoje, kai į jo duris 
kažkas pabeldė. Jis pagalvojo, kad tai jo senoji darbi- 
ninkė sugalvojo parodyti jam tokią pagarbą ir pirmiau 
pasibelsti, todėl šūkterėjo: 

— Įeik, prašau. 

Įėjo nepažįstamas žmogus. 

— Labas rytas. Norėčiau palinkėti linksmų Kalėdų. 

Sumurmėjęs kažkokį atsiprašymą, žmogus nusiėmė kai- 
linę kepurę. Jis buvo ne vietinis, su mažute šviesia barz- 
dele, liesokas, ilgaplaukis ir beveik dar jaunuolis. 

Benonis gulėjo ir žiūrėjo į jį, paskui pasakė: 

— Prisėsk kur nors. 

— Dėkui. Gatvėje taip šalta — pasakė žmogus, — jog 
aš vos nenustipau. Aš ir pagalvojau: imsiu ir pabandysiu 
užeiti pas Hartvigseną. 

Jis kalbėjo guviai ir sklandžiai, perdaug nesižemin- 
damas. 

Benonis paklausė: 

— Argi tu mane pažįsti? 

— Ne. Aš tik girdėjau apie jus. Man sakė, kad aš 
eičiau pas jus. 

— Kaip gi tave vadina? 

— Svenas-Johanas Kjeldsenas. Aš iš miesto, vienu me- 
tu buvau ten sargu, taip kad žmonės vadina mane pap- 
rastai — Svenas Sargas. O kilimo aš iš pietų. 

— Ko gi jums reikia iš Manęs? 

Benonis ne visai aiškiai įsivaizdavo, ką reiškia saI- 
gas, todėl dėl visa ko ėmė kreiptis į jį — jūs. 

— Reikalas toks, kad visi man ir tesakė, kad aš ei- 
čiau pas jus. Aš noriu gauti darbo, užsidirbti truputį pi- 
nigo. Man ir pasakė: iš karto neik pas Maką, pradžioje 
užeik pas Hartvigseną, jis užtars už tave žodelį Makui. 

— Tai tu nebuvai pas Maką? 

— Ne. 

Benonis buvo patenkintas, jį užliejo išdidumas. Tai 
štai kaip kalbama: „Eik pas Hartvigseną, jis parūpins dar- 
bo pas Maką". 

— Na, ne toks jau aš žmogus, kad Makas padarytų 
ką nors, ištarus man vieną žodį. Bet jau kaip nors susi- 
tvarkysim. Kaip gi tu atvykai į čia? 

— Pėsčias. Taip ir ėjau visą laiką. Aš turiu deiman- 
tą, štai pažiūrėkite — aš pjaunu stiklus. Aš pasiėmiau su 
savim didelę dėže stiklų iš miesto, ir pakeliui stačiau 
žmonėms langus. Tačiau stiklų neilgam užteko. 

Žmogus nusišypsojo, nusišypsojo ir Benonis. 

— Na, koks jau čia darbas, — pastebėjo Benonis. 

— Bet juk aš turiu štai šitą deimantą. Aš radau jį 
kartą naktį gatvėje, dar tuo metu, kai buvau sargas. Rei- 
kėjo gi jį kur nors panaudoti. 

— Na, o dabar stiklai visai išsibaigė? 

— Paskutinį gabaliuką įstačiau šią naktį. Ten, kaimo 
gale, stovi toks mažytis namelis, o duryse išpjauta šir- 
delė. Aš ėmiau ir įdėjau į ją stiklą. 

Benonis nusikvatojo. 

— Įdėjai stiklą į...? 

— Taip sau, kad nebuvo kas veikti. Mėnulis švietė 
taip skaidriai, ir aš norėjau ką nors iškrėsti. Na, ir įsta- 
čiau stiklą, ir dar gerai užkitavau. Aš manau, tai kaip 
kartas priklauso mokytojui. 

— Ha ha ha! — leipo Benonis.— Jis tikriausiai pagal- 
vos, kad iš jo norėta pasijuokti. 

Žmogus taip pat nusijuokė. Paskui pasipurtė ir pa- 
sakė: 

— O dabar lauke pasidarė taip šalta, kad aš priėjau 
ir pasibeldžiau pas jus. Aš visą naktį išbuvau speige. 
Buvau užėjęs pas jus vakar vakare, bet duris radau už- 
darytas. 

— Aš buvau svečiuose pas Maką,— paaiškino Beno- 
nis.— Tau reikėjo užeiti apie pusiaunaktį, kai aš grįžau. 

— Aš ir nuėjau atgal, į tą mažą namelį. Gal užkurti 
krosnį? 

— Nesivargink, aš pats tuojau... 

Benonis pašoko iš lovos, bet svetimasis Svenas Sar- 
gas sušuko: 

— Gulėkite, gulėkite! 

Ir pats ėmėsi įkurti krosnį. Toks keistuolis! Benonis 
paaiškino, kad tokius dalykus čia atlieka darbininkė, ta- 
čiau ji dar neatėjusi. 

— Gal užkaisti katiliuką? — paklausė Svenas Sargas. 

— O tu sugebėsi? Tarnaitė netrukus turi ateiti, bet... 

Svenas Sargas užkaitė katiliuką, ir kai jis užvirė, įbė- 
rė į jį porą saujų kavos. 

— Negailėk kavos, — pasakė Benonis. 

Kambarys apšilo. Benonis atsikėlė ir surado šį tą uUž- 
kąsti. Paskui atsiminė, kad reikėtų svečiui parodyti, jog 
jis pakliuvęs pas apsišvietusį žmogų, ir ėmė stropiai 
praustis. Pabaigęs jis išsitraukė degtinėlės. Abu jie už- 
kando ir išgėrė, ir Benonis su malonumu klausėsi links- 
mo Sveno Sargo plepėjimo. Malonūs tai buvo pusryčiai. 

Paskui atėjo tarnaitė. 

Kalėdų proga Benonis ir ją pavaišino taurele, ta pro- 
ga pridėdamas, jog ji turinti padėkoti svečiui už jo vargą. 

— Įpilk švaraus vandens į praustuvę,— pasakė Beno- 
nis. 

— Manė Aš jau prausiausi— atsiliepė Svenas Sar- 
gas, — pIrausiausi dar miške, pakeliui pas jus. Sniegu 
prausiausi. 

— O kuo gi jūs nusišluostėtė — paklausė darbininkė. 

— Švarko rankovės pamušalu. 

— Puikiausia! 

— O plaukus susišukavau sausu eglės konkorėžiu. 

— Ar tai girdėta! — pasakė senoji Benonio tarnaitė. 

Svečias iš karto patiko Benoniui. Ir tai, kad jis tuo- 
jau pasipasakojo apie savo skurdą, anaiptol nepakenkė 
jam. Jokiu būdu, tai ne koks nors storpilvis turtuolis, ku- 
ris kišenėje žvangina sidabrą ir pasiruošęs riesti nosį 
prieš Benonį. Ir jis toks dėkingas, ir taip tauriai moka 
padėkoti už kiekvieną geradarybę. Kai Benonis pasiūlė 
jam negailėti kavos, Svenas atsakė: „Taip, taip, aš jau 
matau, kad patekau į turtingus namus“. O kai Benonis 
pažadėjo drauge su juo nueiti pas Maką ir ten pasisteng- 
ti už jį, Svenas pradžioje karštai padėkojo, o paskui pri- 
dėjo tik tiek, kad lygiai taip žmonės jam ir pranašavo. 

— O jeigu Makas nepanorės tavęs priimti, tai aš 
pats priimsiu tave, — pareiškė Benonis. 

Tai buvo ankstyvą rytą, o jis jau buvo išgėręs porą 
stiklų ir turėjo plačią širdį. Jis tęsė: 

— Galbūt ir man pačiam prireiks tiek pat Žmonių, 
kiek jų yra pas Maką, jeigu jau pradėjome apie tai kal- 
bėti... 

Bet čia Benonis susigriebė, kad truputį perdėjo, ir 
paskubėjo pasitaisyti: 

— Va, kabo mano didysis tinklas. Jeigu šiemet bus 
silkių, tai man ir trisdešimties rankų nepakaks. 

— O jūs argi nevyksite į Lofotenus? — paklausė Sve- 
nas Sargas. 

— Jeigu aš apsispręsiu plaukti į Lofotenus, aš pasi- 
imsiu tave drauge. 

Benonis suglumo. Svečias žinojo jau ir tai, kad jis 
plauks galeasu ir supirkinės žuvį trims laivams. Ir jis 
atsakė trumpai ir aiškiai: 

— Jeigu aš apsispręsiu plaukti į Lafotenus, aš pasi- 
imsiu tave drauge. 


X 


Benonis išvyko į Lofotenų salas. Visi žvejai pa- 
traukė į ten, bažnytkaimyje beveik nebeliko vyrų. Be- 
nonis išplaukė galeasu ir, kaip sakė, pasiėmė su savim 
matrosu Sveną Sargą. Išplaukė ir abi Mako jachtos:. vie- 
ną vedė Viladas laivininkas, o antrąją Ulė Prasčiokėlis. 
Siriluno užuolankoje pasiliko tik kelios paprastos valtys 
ir didelė jūros laivė, kuria perveždavo paštą iš pašto 
garlaivio į krantą. 

Benoniui vis dėlto pavyko atsisveikinti su Roza. Pas- 
kutinę dieną prieš išplaukiant buvo tiek .daug darbo ir 
rūpesčių, jog jis ir tespėjo tik paskubomis atsisveikinti 
su ja ir pažadėti, kad bus ištikimas jai iki pat kapo duo- 
bės. Pakeliui į laivą jis dar kartą atsisuko ir šūkterėjo, 
kad būtinai nupirks jai žiedą ir kryžių. Paskui jis išplau- 
kė iš užuolankos, o Roza stovėjo prie lango Sirilune ir 
žiūrėjo įkandin jo. Bet praėjo jau pusvalandis, ir galėjo 
būti, kad prie lango matyti ne žmogus, o pakabintas dra- 
bužis. 

Pas Maką Sirilune neįvyko nieko naujo, bet pas kis- 
terį Arentseną, kisterio kieme, šis tas atsitiko: vieną gra- 
žią dieną, vasaryje, sugrįžo jo sūnus, tas, kuris studi- 
javo teisę. Dabar jis pagaliau pabaigė savo studijas. Ir 
jaunasis Arentsenas turėjo tokias baltas rankas ir, be to, 
nė vieno plaukelio ant galvos, kad žmonės tuojau supra- 
to, jog jis daug mokėsi. Į jį žiūrėjo su didele pagarba. 
Namie jam paskyrė kambarį, ir dar vieną jo raštinei, ir 
jis pasiruošė čia naujoviškai ir mokytai vesti bylas. Da- 
bar niekam nereiks čia ištisais metais kęsti neteisingumo, 
kiekvienas tuojau pat galės atsiekti savo teises. O, čia 

visoje apylinkėje tikrai bus nemaža darbo — su senuoju 
lensmanu juk sunku sutikti. 

Ir senis kisteris su žmona dabar ramiai pagyvens. Vi- 
są savo ilgą gyvenimą jie vargo ir dirbo, nesudėdami 
rankų. Visi šeši vyresnieji drauge paėmus nekaštavo jiems 
tiek pinigo, kiek šitas vienas septintasis, jauniausias sūŪ- 
nelis Nikalojus, šeimos šviesulys, juristas. Dieve mano, 
kaip jie plušo ir kankinosi dėl jo, atsisakydami valgio 
ir drabužio, atiduodami jam savo paskutinį talerį, net sko- 
lindami pinigus, užstatydami savo mantą. Ir štai dabar 
sūnus sugrįžo ir atsilygins jiems už visą vargą. Prie raš- 
tinės durų jau buvo prikalta lentelė su jo pavarde ir nu- 
Iodytomis valandomis, kada jį galima rasti namie. 

Kol kas jaunasis Arentsenas, nenorėdamas pasirodyti 
išdidus, tik vaikščiojo ir lankė kaimynus. Jis visur įneš- 
davo linksmumo, atrodė geraširdis ir lengvabūdis, ir ple- 
pėjo, pasakodamas juokingiausias istorijas. Jis vaikščio- 
jo ir į bažnyčią, ir susidarė didelį pažįstamų ratą. Bet ši- 
tuo metų laiku bažnytkaimyje iš suaugusių Žmonių te- 
buvo pasilikusios tik moterys, todėl jo raštinėje niekas 
nesirodė. Savo darbui jis turėjo palaukti pavasario, kada 
namo sugrįš žvejai. Gi ligi tol visas kaimas sėdėjo be 
pinigų. Vieną kartą jaunasis Arentsenas užklydo ir į Si- 
riluną. Jis ilgai veikštinėjo pc kiemą, kurį laiką pasto- 
viniavo, apžiūrinėdamas karvelius, ir pašvilpė jiems kaž- 
kokia dainelę. Kadangi tai buvo prieš pat namų langus, 
jį pamatė ir Makas, ir Roza Bariud. Paskui jis įėjo į vidų. 
Bet kepurę jis nusiėmė tiktai pačiame kambaryje todėl, 
kad jo galva buvo visiškai plika. 

— Sveikas sugrįžęs į gimtuosius namus, mokytas ir 
visa kita, — maloniai pasveikino jį Makas. Ir tėviškai pa- 
vadino jį tiesiog Nikalojum. 

Jie pasikalbėjo apie tokių tokeles. Ir Roza, kažkada 
apšaukta jo sužadėtine, taip pat dalyvavo šitame pokal- 
byje. Tačiau šitas faktas nesukėlė jame iškilmingos nuo- 
taikos, jis tik linksmai plepėjo, kaip ir visuomet. Kai 
Makas paklausė apie jo ateities planus, jis atsakė, kad 
kol kas jis teturi tik vieną planą — sėdėti namie ir laukti 
asis žmonių. 

— onės privalo bartis ir ateiti pas mane, — pasakė jis. 

Roza gerai pažinojo jį ir maloniai juokėsi, nors ir 
buvo šiek tiek užgauta, kad jos susižadėjimas nenuteikė 
jo per daug rimtai. 

— Bet juk tai baisu, kad tu netekai visų plaukų. — 
pasakė Makas. 

— Visų? — nesumišęs atsakė jaunasis Arentsenas.— 
Visiškai ne. 

Pet Roza ir anksčiau matė jį nuplikusį, jai tai nebuvo 
naujiena. Ak, per visus šituos metus, kiekvieną kartą, 
kai tik ji nuvažiavo į pietus, rasdavo jame vis daugiau 
ir daugiau permainų. Ir kiekvieną kartą jis vis labiau 
smuko savo viduje, darėsi tuštesnis, plepesnis ir tinges- 
nis. Miesto gyvenimas šitą kaimo jaunuolį pavertė ap- 
gailėtinu bernu. 

— Bet kad ir labai mažai būčiau turėjęs plaukų, — 
pasakė jaunasis Arentsenas, braukdamas per savo poli- 
Iuotą pakaušį, — vis dėlto neseniai jie visi atsistojo pies- 
tu. Taip, atsistojo piestu. Tai buvo tik ką man parva- 
žiavus namo. 

Makas nusišypsojo, nusišypsojo ir Roza. 

— Pirmasis, kurį aš sutikau, buvo lapis Gilbertas. Aš 
tuojau pažinau jį ir paklausiau, kaip jis gyvuoja, kaip jo 


sveikata.— „Nieko, gyvenu,— atsakė jis, — o štai Roza su- 
sižadėjo su paštininku Benoniu“.— „Su paš-ti-nin-ku Be- 
noniuė — paklausiau aš.— Su ma-nim!“ — surikau aš. Bet 


Gilbertas tik papurtė galvą ir nesutiko su mano tvirtini- 
mu. Na, spręskite patys, koks buvo mano siaubas, kai jis 
nepalaikė mano tvirtinimo. Stojo nejauki tyla. 

— Ir štai tuo metu,— tęsė jaunasis Arentsenas, — ma- 
no plaukai atsistojo piestu. 

Roza lėtai pasitraukė prie lango ir ėmė žiūrėti į die- 
nos šviesą. 

Tiesą sakant, Makui reikėjo sudrausti įžūlų išsišokė- 
lį, bet žmogus jis buvo supratus ir tuoj sumetė, kad pyk- 
tis su Nikalojum Arentsenu, teisininku, neišsimoka. Ne, 
visai priešingai. Bet jis taipgi nenorėjo, kad pokalbis 
vyktų tokiu intymiu tonu, todėl pasakė: 

— Na, jūs galbūt norit apie šį bei tą pasikalbėti. 

Ir išėjo iš kambario. 

— Ne, mes neturime ko kalbėti, — šūkterėjo jam pa- 
vymui Roza. 

— Paklausyk, Roza, pasilik čia,— paprašė jaunasis 
Arentsenas. 

Jis pats nepakilo iš vietos ir net neatsisuko į ją, jis 
žvalgėsi po Mako seklyčią, tarsi būtų patekęs čia pirmą 
kartą. 

— O, čia ant sienų yra nebjaurių senų graviūrų— 
pasakė jis su žinovo išvaizda. 

Jokio atsakymo. 

— Na, eikš gi čia, pasikalbėsime, jeigu nori, — pasa- 
kė jaunasis Arentsenas atsistodamas. 

Jis priėjo prie vieno ant sienos kabančio paveikslo 
ir ėmė atidžiai jį apžiūrinėti. Taip jie stovėjo gana ilgai, 
nusisukę vienas nuo antro. 

— Tai iš tikrųjų neblogai, — pratarė jis tarsi pats sau, 
linktelėdamas į paveikslą. Paskui staiga nuėjo prie lango 
ir žvilgterėjo į Rozos veidą. 

— Tu verki? Ak, aš taip ir žinojau. 

Ji pasitraukė nuo lango ir puolė į kėdę. 

Jis pamažu nusekė paskui ją ir atsisėdo į antrą kė- 
dę. 

— Nesielvartauk, miela Roza, — pasakė jis, — neapsi- 
moka. 

Šita taktika nieko nepadėjo. Tada jis ėmėsi kitos. 

— Štai aš sėdžiu čia ir kalbu, kalbu, o tu ir klausy- 
tis manęs nenori. Manęs jau nieku nebelaikai. Būk gera, 
parodyk kuo nors, kad tu pastebi mano buvimą. 

Tyla. 

— Ne, žinai tu ką! — sušuko jis ir atsistojo.— Aš at- 
važiuoju čia, į tėviškę ir visa kita, ir pirmas mano dar- 
bas buvo nuskubėti pas tave... 

Roza žiūrėjo į jį pravira burna. 

Jaunasis Arentsenas sušuko: 

— Na, pagaliau aš išskėliau iš tavęs nors kibirkštį. 
Tu nusišypsojai. Mano Dieve, tavo liepsninga varinė šyp- 
sena, tavo ryškios nedažytos lūpos! 

— Ne, tu iš proto išsikraustei! — sušuko Roza. 

— Taip, — staiga sutiko jis ir linkterėjo galva.— Kai 
tik sugrįžau namo, ir išėjau iš proto. Žinai, ką aš apie 
tave girdėjau? Kad tu sužadėta su paštininku Benoniu. 
Ar tu pati ką 'nors panašaus girdėjai? Tu sakai, kad aš 
išėjau iš proto. Ne,. aš apstulbęs, sutriuškintas, pusiau 
miręs, arba netoli to. Aš kiauras dienas vaikštau ir viso- 
keriopai ieškau, ką čia man tokio išgalvoti — bet ką tik 
sugalvoju, viskas niekam netinka. Kai šiandien ėjau į čia, 
aš meldžiausi Dievui. Tai tikrai nebuvo nieko didelio, ir 
aš nieko ypatingo neprašiau, aš tik norėjau, kad Dievas 
išlaikytų mano protą. Paš-ti-nin-kas Benonis. O aš? Tu 
sakai — išėjau iš proto? Taip, taip, aš beprotis ir sergąs. 

Aš stoviu prieš tave, bet formaliai guliu lovoje. Taip, tai 
visai tikra. Taip, taip, aš tiek apimtas ligos, jog titnagas, 
ir tas gautų galą. 

— Bet, mano Dieve,— sušuko Roza nusiminus.— Argi 
yra kokios nors prasmės tavo žodžiuose? 

Jį, matyti, pritrenkė šito jos šūkterėjimo nuoširdu- 
mas, jo veidu šmėstelėjo šešėlis, ir jis ėmė kalbėti daug 
ramiau. 

— Na, pasakyk tik vieną Žodį, ir aš savo paties ran- 
komis pridengsiu kepure savo plaukų likučius ir pasi- 
trauksiu. 

Roza kurį laiką sėdėjo, pagalvojo, paskui pakėlė gal- 
vą ir tarė: 

— Taip, taip, dabar vis tiek. Bet vis dėlto aš turiu 
pasakyti, kad tavo tonas... Tu galėtum būti rimtesnis. Gal 
apie tai, kas įvyko, aš turėjau parašyti tau... Taip, mes 
susižadėję, reikėjo gi kaip nors visa tai baigti. Dabar jau 
vis tiek. 

— Kam liūdėti! Geriau imkim ir visa tai išsiaiškin- 
kim. Juk tu žinai, kad mes esame patys geriausi priešai 
pasaulyje. 

— Nėra kas daugiau aiškintis. Mes ir taip jau pakan- 
kamai kalbėjom. Rodos, jau keturiolika metų praėjo nuo 
tų laikų, kai mes pradėjome aiškintis. 

— Taip, iš tikrųjų, tai pasakiška ištikimybė. Padaryk 
mažytę ekskursiją į Žmonijos istoriją ir paieškok tokios 
ištikimybės — kertu lažybų, nieko panašaus neatrasi. Ir 
štai aš grįžtu į gimtąją šalį... 

— Per vėlai. Ir tai yra daug geriau. 

Tada jis surimtėjo ir pratarė: 

— Galbūt tave taip paveikė ta karvelidė ir didžioji 
daržinė? 

— Taip, — atšovė ji.— Ir tas, ir kitas, nesiginsiu. Be- 
je, iš dalies ir jis pats. Na, ir reikėjo gi visa tai kaip 
nors baigti. O jis taip siekė manęs, tai jau vis tiek. 

Pauzė. Abu sėdėjo ir kiekvienas savaip galvojo. Stai- 
ga Roza atsisuko ir pažiūrėjo į laikrodį ant sienos. 

— Nežinau..— pratarė ji. 

— Aš žinau! — atsakė jis ir pasiėmė savo kepurę. 

— O tai Makas pagalvos, kad ko gero mes čia visai 
susipiršome,— reikšmingai pasakė ji. Bet staiga joje tvyks- 
terėjo pyktis, ir ji paklausė: 

— Sakyk man, kalbama, kad tu jau prieš trejus ket- 
verius metus galėjai baigti su tais nelaimingais egza- 
minais? 

— Taip, — tingiai atsakė jis, — bet tada mūsų ištikimy- 
bė būtų trukusi tik dešimt ar vienuolika metų. 


Ji pasirodė pavargusi ir pakilo. 

Jis atsisveikino, nepaduodamas jai rankos, ir pasakė: 

— Aš žinau, kad dabar tai jau neturi reikšmės. Bet 
kas, jeigu ir aš pasistengčiau įsigyti turtelį? 

— Taip? Tu pasistengtum? 

— Ne, dėl Dievo, tai visai ne koks nors iškilmingas 
pareiškimas. Aš tik paprastai sakau: nuo šiol mano sa- 
vimyla nesutiks su mažesniais dalykais, kaip ta karveli- 
dė ir daržinė. 


XI 


Velykoms daugelis žmonių pabuvoti savaitę sugrį- 
žo namo. Šeimoms jie parvežė stambių Lofotenų menkių, 
tokių stambių, kad į vieną valtį galima buvo paimti žu- 
vies net dvidešimčiai šeimynų. Be to, jie parvežė svei- 
kinimų iš visų, pasilikusių salose. Kadangi Benonis pats 
negalėjo parvažiuoti, jis turėjo supirkinėti žuvį trims lai- 
vams, todėl su vienu jūreiviu parsiuntė Sveną Sargą, ir 
tam pačiam Svenui įtikėjo auksinį žiedą ir auksinį kry- 
žių, kuriuos jis turėjo perduoti Rozai Barfud. Bet Roza 
tuo metu buvo namie, pastoriaus sodyboje, tad Svenas, 
norėdamas perduoti dovaną, turėjo atlikti didelę kelionę 
į kaimyninę parapiją. Prie šio Benonio siuntinėlio buvo 
pridėtas ir laiškas. 

Svenas Sargas atėjo į pastoriaus kiemą pirmają Ve- 
lykų dieną. Jis čia atsinešė savo linksmumą, ir dainavo 
sodybos žmonėms, kai tik jį paprašydavo. Jis buvo toks 
šviesiaplaukis, šviesiaodis, ir jaunas jo kūnas buvo pil- 
nas jėgos. Jis vilko vandenį į virtuvę ir į tvartus. 

Kartą Roza išėjo į šeimynos trobą tuo metu, kai jis 
dainavo. 

— Prašau, tęsk, tęsk,— pasakė ji. 

Svenas Sargas nesispyrė ir nesileido ilgai prašomas, 
ir vėl užtraukė savo dainelę: 

Daug mūs brolių šitą naktį 
Raižo tolimas marias. 
Bangos laivą neliaus plakti, 
Baimę neš šiurpi audra. 


Dieve, saugok juos visus. 
Laikrodis muša tris kartus — 
Nutolink nuo jų mirties sparnus. 


— Beje, aš turiu pasakyti, — sutarškėjo jis, — kad čia, 
kaimuose, nedainuojama. Jie yra tarsi žvėrys. Sutinki ku- 
Iį nors, paklausi, ar moka dainuoti — tai ne. Kiek kar- 
tų net pyktis mane ėmė! 

— O argi tu visą laiką dainuoji — paklausė viena 
mergaitė. 

— Suprantama, aš niekad neliūdžiu, aš tik juokiuosi 
ir džiaugiuosi. Kiek yra tokių, kuriems daug blogiau ei- 
nasi, negu man, tegu jie ir sielvartauja. Bet aš turiu pa- 
sakyti: Hartvigsenas moka dainuoti. 

— Štai kaip? — staigiai paklausė Roza. 

— Kaip gi. Kai jis skaito maldas ir paskui gieda psal- 
mes — niekas garsiau už jį negieda. 

— Ar jis ir Lofotenuose garsiai gieda? 

— Kaip gi, Hartvigsenas gieda. Ir dar kaip! 

— Tu perduok jam didelę padėką už jo siuntinį — pa- 
sakė Roza. 

Svenas Sargas nusilenkė. O, šitas Svenas, jis buvo ki- 
lęs iš miesto ir pamokytas mandagumo, jis nusilenkė ir 
pasakė: 

— Taip, dėkoju. Tikriausiai, bus ir laiškelis. 

— Ak, ne, — atsakė Roza.— Laiškas? Ne, mes čia ne- 
turime apie ką rašyti. 

— Na, taip, žinoma, — sutiko Svenas Sargas ne be tam 
tikro nustebimo. 

Ne, Roza tikrai nežinojo, ką ji galėtų parašyti savo 
sužadėtiniui. Ji prisiderino žiedą, jis pasirodė tinkąs jai, 
bet kokia sunki tapo ranka nuo šito storo žiedo! Visa 
ranka pasirodė kažkokia svetima. Paskui ji apžiūrėjo kry- 
žių. Tai buvo didelis aukso kryžius — tokie šiais laikais 
buvo nešiojami ant juodo aksomo juostelės. Bet ji jau 
turėjo kryžių, mažytį kryželį, kuris jai buvo dovanotas 
konfirmacijos dieną. Pirmąją Velykų dieną ji vis dėlto 
užsidėjo ir žiedą, ir kryžių, bet paskui abu nuėmė ir pa- 

sidėjo. Laišką perskaitė tiktai kartą. Iš tikrųjų, ji ir ne- 
įsivaizdavo, kad jis galėtų būti kitoks, negu kad buvo, ta- 
čiau daugiau neskaitė jo. 

Galbūt vis dėlto jai derėjo parašyti Benoniui keletą 
žodžių ir padėkoti jam? Negalima pasakyti, kad tai būtų 
per daug iš jo pusės. Todėl vakare ji atsisėdo ir gražia 
Iašysena parašė, kad siunčia „širdingų sveikinimų bran- 
giam Benoniui, nors jau toks vėlyvas laikas“, ir taip to- 
liau. „Aš prisiderinau žiedą, jis man tinka, o kryžių pa- 
sivėriau ant juodos aksominės juostelės“, ir taip toliau. 
„Mūsų namuose viskas gerai, o dabar aš jau snaudžiu. 
Tavo Roza". 

Rytą ji norėjo šias eilutes perduoti Svenui Sargui, bet 
pasirodė, kad jis jau buvo išėjęs. Svenas Sargas dar tu- 
rėjo škiperio Hartvigseno laiškų Makui iš Siriluno, o 
atėjo jau trečia Velykų diena, todėl reikėjo paskubėti 
įteikti jį. 

Svenas Sargas vėl nuėjo bendruomenės mišku, dainuo- 
damas ir kalbėdamasis pats su savim, galvodamas apie 
šį bei tą trukčiodamas pečius. Pakeliui jis negaišo, ir į 
Siriluną atvyko dar su šviesa, nors dienos dar buvo labai 
trumpos. Jis perdavė Makui laišką ir gavo įsakymą per- 
nakvoti, kad galėtų sulaukti atsakymo. 

Benonio laiškas Makui buvo apie žuvies, kepenų, ik- 
rų ir druskos kainas, apie tai, kiek paimta krovinio ir 
kokių jis turi planų tolimesniems darbams. Jis jau gero- 
mis kainomis pardavė daug strikto. Laiško gale Benonis, 
kaip žmogus, besiruošiąs vesti, pasiteiravo dėl klavikor- 
do iškilmių seklyčioje ir dėl rožinio medžio stalelio iš 
mažojo kambarėlio. Ar nesutiktų Makas perleisti jam 
šituos daiktus, kad ir bet kokia kaina. Kadangi Lofote- 
nuose nenupirksi nei muzikos, nei rožinio stalelio, ne- 
bent kokį paprastą, pušinį, prie kurio Rozai nepritiktų 
siūti, todėl Makas jam tuo padarytų didelę paslaugą. Su 
pagarba, Benonis Hartvigsenas iš galeaso. 

Makas sėdo rašyti atsakymą: jam, žinoma, labai gai- 
la išsiskirti su klavikordu ir su darbo staleliu, tačiau jaus- 
damas prielankumą pačiam Benoniui, o taipgi todėl, kad 
jo mielajai krikšto dukteriai šitie daiktai labai patinka 
ir ko gero ji negalėtų be jų gyventi, jis pasiruošęs per- 
leisti minėtus daiktus už nebrangią kainą. 

Svenas Sargas vakare įsitaisė šeimynos troboje, dai- 
navo savo dainas ir visus juokino. Pradžioje žvalusis ber- 

nas buvo suieškojęs savo lovą palėpėje virš šeimyninės, 
kadangi iš kelionės jautėsi mirtinai pavargęs. Aplinkui 
buvo taip tamsu ir taip šilta bei jauku šitoje palėpėje, 
jog Svenas puikiai galėjo išsimiegoti. Bet jam užteko 
kantrybės išgulėti ten tik geroką valandą, paskui jis vėl 
nušliaužė žemyn. Šeimyninėje jau buvo uždegta ugnis, 
bet laiptų apačioje jis atsidaužė į piktą žmogų. Tai buvo 
vyriausias kiemo bernas. 

Tarp jų užsimezgė juokingiausios rietenos. 

— Man rankos niežti imti ir išgrūsti tave žemyn gal- 
va,— pasakė bernas. 

Svenas Sargas nusikvatojo ir tik tepasakė: 

— Nejaugi taip ir niežti? 

— Mano reikalas daboti, kad šeimyninėje būtų tvar- 
ka. Pats Makas taip įsakė. 

— Ką gi aš padariau? 

— Tu buvai palėpėje, kaip kartas iš ten ir grįžti... 
Jakobina! — riktelėjo vyras aukštyn. 

— Aš, — atsiliepė Bramaputra iš palėpės. 

— Girdiė Ji ten. 

— O man kas? — atsiliepė Svenas Sargas — Aš ten 
miegojau, pavargęs iš kelionės. 

— Neleistinai miegojai. Jakobina ištekėjus už Ulės 
Prasčiokėlio. 

— O aš tai iš kur galiu žinoti? Aš čia svetimas. Aš 
iš Miesto. 

— O aš tau pasakysiu štai ką: tu esi šunalupys ir 
valkiojiesi iš kiemo į kiemą, — pareiškė bernas. 

— Rimbu tave išplakti už tavo palaidą liežuvį,— at- 
sakė Sargas. 

— O tave reikėtų įsukti į ratą, — įsiutęs sušuko ber- 
nas.— Tu girdi, ką aš tau pasakiau? Įsukti tave į ratą ir 
suplėšyti. 

— Apšaukti žmones šunalupiais — na jau, už tai rei- 
kia bausti tik mirtim. Bet kuriame padoriame mieste tave 
pakabintų ant kartuvių, — neatsiliko tas. 

Bramaputra iš viršaus paklausė, ko jie ten barasi. 

Kai tik Svenas Sargas pamatė dėmesio vertą liudinin- 
ką, jo įniršimas dar labiau pakilo, jis iš lėto priėjo prie 
berno, prieš pat jo akis mojuodamas kumštį. 

— Jeigu tu tučtuojau nepranyksi, aš tave taip pa- 
purtysiu, kad net ausys klibės. 

Bramaputra nuslinko žemyn, nejausdama baimės, gar- 
banota ir smalsi. 

— Jūs visiškai pablūdot,— pasakė ji. 

— O tu be reikalo tokia nuolaidi, — prieštaravo Bra- 
maputrai vyriausias bernas.— Ulė juk tik Loftotenuose, 
ne amžių jis ten bus, sugrįš, nebijok. 

Tada Sveno Sargo veidas įgavo tokią išraišką, tarsi jis 
būtų pasiryžęs pereiti prie veiksmų ir įvykdyti savo gra- 
sinimą. Jis paklausė: 

— Tu ką pasakei? 

— Nieko, — atsakė bernas,— aš daug nekalbėsiu, o 
paprasčiausiai imsiu ir išdrėbsiu tave lauk. 

Bet čia įsimaišė Bramaputra, įbruko ranką po berno 
alkūne ir nusitempė jį į šalį. 

— Ir ko gi jūs čia, iš tikrųjų, — prabilo ji — Dabar 
šventos Velykos ir visa kita. Geriau einam su manim. 

Ir bernas nuėjo su ja į šeimyninę. 

O Svenas Sargas pasiliko prieangyje, švilpaudamas ir 
dūmodamas. Tiesą sakant, jo galvoje buvo ne Brama- 
putra, o kambarinė Elena. Jis matė ją keletą kartų, juo- 
kavo su ja ir atlikdavo jai įvairių patarnavimų. 

— Turbūt ji ateis vėliau, — pagalvojo jis ir taip pat 
nuėjo į šeimyninę. 

Čia Svenas Sargas pakėlė tikrą alasą, ir užtraukė dai- 
ną, ir kambarinė Elena tikrai truputį palaukus atėjo ir 
pasiliko šeimyninėje visą vakarą. Taip, jeigu nebūtų Ve- 
lykos, visi ko gero būtų leidęsi į šokį. 

Pačiam linksmumo įkarštyje tarpduryje pasirodė Ma- 
kas, jo rankose baltavo laiškas. Šeimyninėje tuojau stojo 
mirtina tyla, ir kiekvienas šią minutę troško atsidurti kuo 
toliausiai — tokią pagarbą visiems teigė senasis ponas. 
Tačiau Makas ir nepažvelgė į šalis, jam netiko ieškoti 
smulkmenų tarp savo tarnų. 

— Perduok šį laišką Hartvingsenui,— pasakė jis Sve- 
nui Sargui. 

Ir Svenas Sargas paėmė laišką, mandagiai nusilenkė 
ir atsakė, kad taip, taip, jis būtinai perduosiąs. 

Makas pasisuko ir išėjo. 

Valandėlę dar truko tyla, paskui vėl suūžė linksmybė, 
ir dar garsėsnė, negu pirma, nes visi jautėsi taip, tarsi 
būtų išsigelbėję iš didelio pavojaus. Štai čia stovėjo Ma- 
kas ir štai ką jis kalbėjo, visai taip, kaip bet kuris iš jų 
tarpo. Ak, šitas Makas! 

Svenas Sargas užtraukė: 

— Dabar mes uždainuosime dainelę: ,„(O, jūs Sorozos 
merginos!" Tik gerai pritarkite. Atsiminkite, kad po kiek- 
vieno posmo, kurį aš padainuosiu, jūs visi turite kartoti 
choru, greitai greitai: (O, jūs Sorozos merginos!“ Taip 
mane mokė. Na, aš pradedu. 

— O gal mes galėtume ir šiek tiek pašokti? — atkak- 
liai paklausė Bramaputra. Atrodė, kad šitoje boboje sė- 
dėjo pats Šėtonas. 

Vyresnysis bernas perspėdamas sumurmėjo: 


-— Taip, taip, dar Ulė Prasčiokėlis yra Lofotenuose, 
bet... 

— Na, ir bučiuokis su savo Ule,— atkirto Bramaput- 
Ia, purtydama savo garbanas — taip jai ir kilnojos kojos 
truputį pašokti. 

Ir bernas suminkštėjo, pažiūrėjo į ją ir pratarė: 

— Kad taip nebūtų Velykos... 

— Na, ir bučiuokis su savo Velykomis,— vėl pakar- 
tojo Bramaputra. 

Tada bernas išėjo į trobos vidurį ir pradėjo sukti ją. 
“O jis buvo šaunus šokėjas. Paskui jį pasileido Svenas 
Sargas su kambarine Elena, paskui dar dvi poros. Iš 
kažkur atvilko berną su armonika, ir prasidėjo tikri šo- 
kiai, visi linksminosi iki paskutiniųjų. O du žili globo- 
jamieji, Fredrikas Menza ir Monsas, sėdėjo kampe, pa- 
našūs į du bedvasius lavonus iš ano pasaulio. Retkarčiais 
jie pasikeisdavo žodeliu kitu, kažko klausinėjo ir atsa- 
kinėjo, tarsi jiems būtų reikėję to, apie ką jie kalbėjo. 
Jų protai buvo visiškai atbukę, bet ir jiems buvo links- 
ma. Tikriausiai jiems atrodė, kad seklyčia sugriebė visus 
žmones ir puolė su jais į šokį. Kartais jie staiga grieb- 
davo orą savo apmirusiomis rankomis, turbūt norėdami 
sugriebti seklyčią už kamanų. 

O Svenas Sargas — kur gi dingo jis ir kambarinė Ele- 
naė Jie buvo pasislėpę nuošaliame kamputyje ir meili- 
kavosi, jis apkabino ją du kartus ir pabučiavo. Ji buvo 
tokia mažytė ir lieknutė, ir Elena buvo jos gražusis var- 
das, ir visa ji buvo toks puikus sutvėrimas. Kai jis sa- 
kydavo jai ką nors švelnaus, ji nuleisdavo akis ir buvo 
įsimylėjusi. Jis taipgi. Viskas joje buvo žavinga. 

— Tavo tokios mažytės šaltos rankutės, kaip malonu 
paimti jas ir sušildyti, — kalbėjo jis.— Ir tavo vardas toks 
gražus — Elena, tai yra daniškas vardas. 

Kokie jie buvo jauni ir kaip įsimylėję vienas antrą! 

Kitą dieną Svenas Sargas išvyko atgal į Lofotenus. 


XII 


Jaunasis Arentsenas išvyko į tolimą kelionę. Jis at- 
sikėlė anksti rytą ir dabar, pačiame dienos įkaityje, yra 
bendruomenės miške, pakeliui į kaimyninę parapiją. Jis 
eina pėsčias. Yra šeštadienis ir minkštas pavasario oras. 

Kas gi tokio atsitiko su mokytu teisininku? Kodėl gi 
išlepintas jaunasis Arentsenas, tingus niekadirbis, staiga 
sugalvojo taip varginti save? Vienas Dievas težino. Ta- 
čiau pats jaunasis Arentsenas įtikinėja save, kad visa tai 
daro savo reikalų labui. Argi jis nelanko savo parapijos 
bažnyčios, kad užmegztų plačias pažintis? Galbūt jis ryt 
tais pačiais sumetimais nueis ir į kaimyninę bažnyčią? 
Jaunasis Arentsenas ketina įdiegti teisingumą ir įstaty- 
mų supratimą daugelyje parapijų. Na, bet iki pavasario 
nebuvo jokio darbo, visi vyrai buvo išvykę į Lotofenų 
salas, ir kaimas sėdėjo be pinigų. Tai ko gi taip jis šian- 
dien susirūpino? 

Jaunasis Arentsenas nukrečia nuo kelmo sniegą ir įsi- 
taiso sau sėdyne. Paskui atsisėda, užkandžiauja išsiimto- 
mis iš krepšio atsargomis ir truputį nugeria. iš butelio. 
Paskui išgeria dar, ir dar, kol butelyje nebelieka nė lašo. 
Tada jis nusviedžia jį į sniegą. 

— Ak, be tuščio butelio bus lengviau,— galvoja jau- 
nasis Arentsenas. 

Ir nė kiek nesikremta, kad butelis ištuštėjo, jis turi 
dar antrą, visai pilną. 

Kaip tylu ir ramu miške bei laukuose žiemos dieną! 
Visai nenuostabu pabūti čia kokį kartą, priešingai, net 
labai įdomu — šitą vieną kartą! 

Jaunasis Arentsenas atmeta galvą ir žvalgosi, jam pa- 
sirodo, kad girdi žingsnius. Štai eina žmogus. He, koks 
supuolimas! Tai Roza. 

Jis sveikinasi, ir abu yra labai nustebę. 

— Tu pas mus? — klausia jis. 

— Taip. O tu pas musė 

— Aš einu savais reikalais. Reikia pabuvoti visose 
bažnyčiose ir, kiek tai galima, susidaryti pažinčių. 

Roza taip pat randa reikalą pasiaiškinti: 

— Aš išsiruošiau į Siriluną. Šiais metais dar nebuvau 
tenai. 

Bet kai pirmasis nustebimas, iššauktas susitikimo miš- 
ke, praėjo, abiejuose kilo didelis apmaudas, kad įsigal- 
vojo leistis į kelionę kaip tik šiandien. Argi negalėjo jie 
palaukti nors truputį! Roza dar nejaučia tokio nesmagu- 
mo todėl, kad ji dar nuo Edvardos laikų, taigi, nuo tol, 
kai dar vaikštinėjo trumpa suknele, priprato nuolatos 
viešėti Sirilune. Bet jaunasis Arentsenas niršta ant savęs 
ir galvoja: „Ko gi aš negalėjau palaukti nors vieną die- 
nelę!“ Na, bet argi jis toks žmogus, kad neatrastų kokios 
nors išeities? 

— Aš taip ir tikėjau, kad tu išeisi iš namų kaip tik 
šiandien, — pasakė jis. 

— Štai kaip. 

— Todėl aš ir ėjau. Aš norėjau ateiti į jūsų bažnyčią 
kaip tik tuo metu, kada tavęs nebus namie. 

Ar ji permatė jo sumanumą? Ji balsiai nusijuokė ir 
padėkojo. 

— Aš suprantu, kad šitai tau nebūtų buvę labai ma- 
lonu. Todėl aš ir panorau nors vieną kartą įtikti tau. 

— Kažkas nuostabaus, kad tu pasidarei toks rimtas, — 
pasakė ji įtardama.— Tau atrodo, kad geriausia ateiti pas 
mus keip tik tuo metu, kada manęs nėra? 

Tačiau senasis išdykėlis jau nebepajėgė išlaikyti savo 
zimtumo. 

— Jeigu jau tu taip galvoji, tai aš geriau pasuksiu 
ir eisiu su tavim, — pareiškė jis. 

Taip jie nuėjo keletą žingsnių. 

— Ne,— pratarė ji— Ceriau aš pasuksiu. Juk aš ne- 
turiu jokių ypatingų reikalų. 

Jie pasuko ir nuėjo į Rozos parapiją. 

Jie ėjo persimesdami vienu kitu žodžiu ir visur su- 
tikdami vienas su antru. Bet jaunasis Arentsenas nuo 
gerų gurkšnių iš butelio ėmė ištižti. 

— Tu cik pirma. Man kažkas įkrito į batą, — tarė jis 
atsilikdamas. 

Roza truputį paėjėjo ir sustojo. Jis pavijo ją lengvai, 
tarsi berniukas šokinėjančia eisena, ir pasakė kažkokį 

juoką apie klibius. Paskui staiga užpuolė ją klausimais, 
argi ji vis dar tebesanti paštininko Benonio sužadėtinė? 

Taip, tebesanti. Gana, nė žodžio apie tai. 

— Juk tu žinai, kad tai yra nesąmonė, — pasakė jis. 

Ji tarsi ruošėsi sudrausti jį, bet kažkodėl nutylėjo 
kaip gerai išauklėta panelė. 

— Hm, — tiktai pratarė ji. 

Ko gero, sielos gilumoje ji sutiko su juo. 

Jie stropiai žingsniavo tolyn. Štai jau antra valanda, 
trečia. Kalnuose pakilo vėjas, ir danguje viena po kitos 
ėmė rodytis žvaigždės. 

Jaunasis Arentsenas tik šiaip taip įstengė palaikyti 
pokalbį. Tiesą sakant, jis vėl truputį apsilpo. Jau nuo 
ankstyvo ryto jis buvo susigiminiavęs su buteliu, todėl 
dabar neliko nieko kito, kaip tęsti šitą giminystę. Jis ne- 
buvo girtuoklis, tačiau mėgo gerai paūžti, todėl nuspren- 
dė, kad tokiai kelionei nepakenks apsirūpinti degtinė- 
le. 

Štai ir ketvirta valanda. Kelias ėjo pakalnėn, jie jau 
buvo persiyrę per kalnų keterą. Miške pasidarė čilčiau, 
žemėje tirštėjo sutemos. 

— Galbūt ir tiesa, kad tai nesąmonė, — ūmai prabilo 
Roza. 

Jam teko gerokai pagalvoti, kad atsimintų, ką gi jis 
tokio neseniai buvo pasakęs, o ji dabar su tuo sutiko. 

— Na, suprantama, gryna nesąmonė,— atsakė jis.— 
Koks gi jis tau vyras? Gryna nesąmonė. 

— Bet ne tau apie tai kalbėti, — griežtai pasipriešino 
ji.— Ir labai bjauru, kad tu taip kalbi. 

— Ir nekalbėsiu... Vienok ir velniškas gi pokštas — 
neįpratus valkiotis taip toli. Štai dabar kažkas atsitiko 
su mano petnešomis. Tu paeik pirmyn ir palauk manęs. 

Ji nuėjo pirmyn. Kai jis pavijo ją, tiesiai virš jų gal- 
vų stovėjo mėnulis. Vakaras buvo stebuklingas. 

— Štai ir mėnuo, — pasakė jis vėl išbudrėjęs. 

Ir vėl jis pradėjo plepėti, dažnai stabtelėdamas ir mos- 
taguodamas rankomis, ir staiga tarė: 

— Klausyk, tylos audra! 

O truputį palaukęs, lengvabūdiškai ėmė tarškėti to- 
liau: 

— Tik pagalvok, pilnatis! Ir kaip spokso! Aš manau, 
tau ko gero nejauku, kad šitas vaikinas taip įspytrino 
akis tiesiai į tavo veidą? 

— Man? Kodėl gi? 

— Kaip gi — buvusi paštininko Benonio sužadėtinė. 

Ji neatsakė. Ne, kodėl gi ji staiga pasidarė tokia iš- 
auklėta ir aštriai neatsikerta jam? O juk jaunasis Arent- 
senas pasakė: buvusi sužadėtinė. Pasakė, tarsi tai būtų 
buvę gilioje praeityje. 

— Borre aekked! — kažkas pasveikino nuo kelio. 

— Ibmel adde,— išsiblaškiusi atsiliepė Roza. 

Tai buvo lapis Gilbertas, traukiąs į Siriluną. 

Ir Gilbertas perdavė juos taip, kad geriau ir nebe- 
reikėjo. Užėjo į vienus namus, į kitus, į trečius, ir visur 
pasakė vieną ir tą patį: 

— O juk Benoniui nieko neišeis su pastoriaus Roza. 

Oh, koks jis buvo meisteris išplatinti šitą mėnesienos 
vakaro naujieną! 

— Nuostabu, kad šitas lapis Gilbertas susitiko mus 
kaip tik šiandien, — susimąsčiusi pratarė Roza. 

Jie atėjo į pastoriaus kiemą. Jaunąjį Arentseną pri- 
ėmė kaip garbingą svečią. Jis sočiai pavalgė ir ligi vė- 
lumos išsėdėjo prie stipraus punšo. O kai punšas pradėjo 
truputį veikti, Rozos motina ne kartą turėjo iš širdies 
juoktis iš linksmo jaunojo Arentseno plepėjimo. 

— Jūsų motutė dabar tikrai labai patenkinta? — pa- 
klausė pastorienė. 

— Užtikrinu jus, gerbiamoji ponia — ji man ramybės 
neduoda su savo rūpestingumu. 

Pastoriaus žmona nusišypsojo ir pasistengė pateisinti 
vargšelę — juk ji yra motina. 

— Ji man užkaria po dvi poras kumštinių pirštinių. 

— Vargšelė! 

— Vargšelė? Jeigu aš nebūčiau toks gajus, aš nebe- 
išlaikyčiau. 

Čia pastoriaus žmona nuoširdžiai nusijuokė — koks 
linksmuolis tasai teisininkas. 

Kai pastorių pora nuėjo ilsėtis, jaunasis Arentsenas 
dar ilgai sėdėjo su Roza. Jie visiškai susitaikė, ir jauna- 
sis Arentsenas pasidarė žymiai rimtesnis. Roza niekad ne- 
buvo girdėjusi, kad jis kalbėtų taip sumaniai ir nuosai- 
kiai. Jie iš esmės sutiko vienas su antru, kad abu 
sudaro gerą porą, šita istorija su Benoniu buvo papras- 
čiausia kvailystė. Senas, keturiolikos metų įpraeimas vėl 
suvedė juos, ir tai buvo visai natūralu. Jaunasis Arent- 
senas tiesiog pradėjo kalbėti apie jų planus ateičiai. Vis- 

kas bus gerai, atsiras ir karvelidė, ir daržinė žvejybos 
įrankiams, he, he! Per Velykas namie viešėję žvejai Lo- 
fotenų salose papasakojo apie jo parvykimą, ir iš savo 
kaimo žmonių jis jau gavęs keletą laiškų, kuriuose yra 
prašomas padėti. 

— Pamanykit, jie net neturėjo kantrybės palaukti, kol 
patys parvyks namo; jie bijojo, kad jų priešai nepaviliotų 
manęs į savo pusę. He, he! 

Roza tarė: 

— Bet kas gi man daryti su Benoniu? 

— Iš tikrųjų, kas gi tau su juo daryti, — pasakė jau- 
nasis Arentsenas, suteikdamas jos žodžiams visiškai kitą 
prasmę.— Paprastų paprasčiausiai mesk jį. 

Roza papurtė galva. 

— Ne, netinka. Tai yra, suprantama, man teks šiaip 
ar taip pabaigti su juo, bet aš parašysiu jam. 

— Dieve gink. To visai nereikia. 

— Vos prieš porą dienų aš gavau iš jo laišką, — pasa- 
kė Roza.— Palauk, aš tuojau atnešiu jį. Aš dar neatsa- 
kiau jam, baisiai sunku. 

Roza nuėjo atnešti laiško. Ir čia pat atsiminė apie žie- 
dą ir kryžių, atsiminė ir didžiąją seklyčią, ir miegamąjį, 
kuriuos Benonis pristatė jai prie savo namo. Paskui pa- 
galvojo apie nustatytą dieną vidurvaseryje. 

— Jis truputį keistai parašytas,— pratarė ji, lyg at- 
siprašydama jaunąjį Arentseną, ir išskleidė laišką. Ji bu- 
vo rimta, ir jos veidas buvo skausmingas.— Beje, reika- 
las juk ne raidėse ir ne žodžiuose, — pridėjo ji. 

— O kame gi? 

— Prasmėje,— trumpai atsakė ji, norėdama išvengti 
bet kokios pajuokos. 

Tačiau Benonio laiškas buvo toks išpūstas, jog skai- 
tant šitą kuriozišką raštą negalima buvo susilaikyti ne- 
sijuokus. Jis rašė, kad, tiesą sakant, nenoriai imasi plunks- 
nos, ir pirm visko turi pranešti, kad su jo sveikata vis- 
kas gerai. Po to: jis buvo giliai nuliūdęs dėl jos tylė- 
jimo ir dėl to, kad ji nieko neatsiuntė jam su Svenu Sar- 
gu. Iš poros jos eilučių jam būtų užtekę džiaugsmo visai 
žiemai, bet tikriausiai ji neturėjo nuotaikos rašyti. Kas 
dėl krovinių, jis supirkinėja savo išgalėmis ir sergėda- 
mas Mako interesus, tačiau atsirado daug pirkėjų, kurie 
pakėlė kainas... „Turiu pranešti tau, kad iš vieno salos 
savininko įsigijau porą karvelių mūsų karvelidei ir atsi- 

vešiu juos su savim pavasarį. Pora baltų ir pora tamsių 
su mėlynais atspalviais. Iš to tu gali matyti, kad visuomet 
gyveni mano mintyse ir kad aš ištikimas tau iki gyveni- 
mo grabo. Numylėtoji Roza, jeigu tu sugalvosi kada nors 
parašyti man, tai neužmiršk pažymėti galeaso ,„Funtus“ 
pavadinimo, o tai čia, jūroje, tiek galeasų ir įvairių lai- 
vų. O kaip aš dėkosiu ir laiminsiu tave už tai, ir paslėp- 
siu tavo laiškelį prie savo krūtinės tarsi gėlelę. Iš nau- 
jienų galiu pranešti, kad mums atsiuntė gerą pastorių. 
Jis lanko ne tik tuos, kurie esame laivuose, bet ir Žve- 
jus, gyvenančius skurdžiausiose lūšnelėse. Ir mes, kurie 
nuo ryto iki vakaro bastomės po jūros vilnis, turime at- 
sakingą gyvenimą ir kiekvieną minutę galime būti pa- 
šaukti. Taip praėjusį trečiadienį po pietų vienas Helge- 
lando laivelis, plaukiąs iš Raneno į Helgelandą, apvirto, 
ir vienas žmogus, vardu Andreas Helgenenas, taip ir Žžu- 
vo. Likusius nuėmė nuo kylio, bet jie neteko viso savo 
lobio ir įrankių. Šitą kartą pabaigsiu savo kuklų raštą ir 
paprašysiu tave atsiųsti man meilų atsakymą, kadangi aš 
myliu tave visomis savo jėgomis ir išgalėmis. Bet juk kai 
išsirinkai mane savo gyvenimo palydovu, tu juk žiūrėjai 
ne aukštos padėties arba mokytumo, o tik mano vargšės 
širdies. Dar vieną dalyką aš ilgai galvojau nuslėpti nuo 
tavęs ir papasakoti tik sugrįžęs namo, bet dabar aš nu- 
sprendžiau — geriau pasakysiu tau, kad jau du kartus 
rašiau Makui ir atsakymui gavau du jo laiškus. Mes su 
juo sutarėme dėl kainos, ir aš nupirkau, vadinas, muziką, 
ant kurios tu groji, ir rožinio medžio darbo stalelį iš 
mažojo kambario. Aš parvešiu juos į mūsų namus, ir kai 
sugrįšiu, tai bus tau mažytė dovana iš manęs. Lik svei- 
ka ir parašyk man greit. Tavo B. Hartvingsenas, mano 
vardas. Galeaso vardas ,„Funtus“. 

— Bet, mielas Dieve, juk tai laiškas iš ano pasaulio! — 
sušuko jaunasis Arentsenas, išplėtęs akis iš nustebimo. 

— Aš to nepasakyčiau,— atsakė Roza. 

Tačiau ji jautėsi labai sugėdinta, ir tuoj pat įsikišo 
laišką į kišenę. 

— „Iš naujienų galiu pranešti, kad mums atsiuntė ge- 
Ią pastorių“,— sumurmėjo jis, žvairuodamas į ją. 

— Uf, ir kam aš tau parodžiau! — sušuko ji ir apmau- 
dingai atsistojo. 

Supykinta ir sugėdinta ji ėmėsi kažką tvarkyti vidu- 
ryje kambario, tačiau jis negalėjo susilaikyti dar jos ne- 
paerzinęs: 

— O kaip gi vadina tą Žmogų, tą helgelandietį, kuris 
žuvo? Rodos, Andreas Helgesenas? Žiūrėk gi, nepamiršk 
šito! 

Roza atsakė iš gilumos kambario: 

— Tu neapskaičiuoji visko, ką jis man padarė. Štai da- 
bar ir vėl: nupirko man klavikordą ir ponios Mak darbo 
stalelį. 


— Taip, su tuo tai jau teks tau išsiskirti. 

— Aš ne apie tai, kad man teks su tuo išsiskirti. Bet 
jis juk pirko, turėjo tokių išlaidų! Ne, tai baisiai bloga 
iš Mano pusės, aš tiesiog pasirengus verkti. 

— Ak, ką, —susierzinęs sušuko jis ir atsistojo. 

Roza užsidegė apmaudu: 

— Ką tu sakai? Nejaugi tu visiškai neturi širdies? Ne, 
dabar aš būtinai parašysiu jam, tuojau pat parašysiu. Te- 
gu nors už visą savo gerumą ir meilę gaus iš manęs laiš- 
ką. 

— O aš ryt nugabensiu jį į paštą, — atsakė jaunasis 
Arentsenas. 

Ryto metą jaunasis Arentsenas vėl pasisakė paim- 
siąs su savim Benonio laišką, bet Roza atsisakė: 

— Ne, tu paprasčiausiai pasilaikysi jį pas save. 

— Na, žinoma, — atsakė jis.— Bet nejaugi tu tikrai jį 
parašeiė 

— Ar aš parašiau? Suprantama. 

— Bet siųsti jo aegalima jokiu būdu. Niekad nedera 
išduoti tokios rūšies dokumentus prieš save pačią. 

— Prašau, tik nesipūsk tu su savo mokytumu. Laiškas 
bus išsiųstas. 

Kai bažnyčioje pamaldos pasibaigė ir jaunasis Arent- 
senas išėjo į šventorių, pasirodė, kad namo grįžti jau 
vėlu, ir jam teko priimti pastoriaus pasiūlymą ir pasilik- 
ti dar vieną naktį. O vakare Roza pasižadėjo palydėti jį 
į Siriluną. 

Pirmadienio rytą jie patraukė į kelionę, pastoriaus 
kieme apsirūpinę krepšiu su maistu ir buteliu. Roza pa- 
siėmė su savim ir laišką Benoniui. Ji vis dar tvirtai buvo 
nusprendusi įmesti jį pašte. 

Priėjusi kaimą, Roza pasuko į Siriluną, ir jaunasis 
Arentsenas vienas tęsė kelionę į kisterio kiemą. Jie jau 
buvo visai susitarę. Prieš išsiskirdama Roza pareikalavo, 
kad jis pasakytų jai, kada jie tuoksis. Ir kai jis atsakė, 
kad ji pati pasiskirtų laiką, ji pasiūlė dvyliktą birželio; 
tuo metu, kada baigsis žuvų džiovinimas. Taip ir nu- 
sprendė... 

Neilgai trukus iš Lofotenų sugrįžo Žvejai, o po to ir 
pats Benonis ir kiti škiperiai su prikrautais laivais. Žuvis 
tuoj buvo nuvežta į džiovinimo aikštes, kur ją nuplovė 
ir išdėliojo džiūti. 

Su paskutinuoju pašto garlaiviu atvyko keistas ponas, 
svetimšalis, stambiai languota eilute ir su didžiuliu meš- 
kerkočiu, kurį galima buvo išnarstyti dalimis ir vėl su- 
dėti. Jis buvo anglas, vardu Hju Trevilanas, ir metų 
jam buvo nuo keturių dešimčių iki penkių dešimčių. 

Jis tuoj nuėjo į džiovyklos aikštelę ir dvi dienas iš 
eilės stebėjo, kaip buvo plaunama žuvis — ateidavo čia 
nuo ankstyvo ryto ir pasilikdavo iki vėlyvo vakaro. Jis 
niekad nesakė nė vieno žodžio ir niekam nekliudė. Ar- 
nas džiovintojas, kuris prižiūrėjo čia darbą, priėjo prie 
jo, pasisveikino ir paklausė, kas jis toks. Bet anglas nu- 
davė, tarsi visai jo nepastebi. Su juo drauge vaikščiojo 
vaikėzas, kuris tąsė jo rankinį lagaminą, ir už šitą visos 
dienos darbą gavo naujintėlaitį talerį. Tačiau antrą die- 
ną jis vos nenumirė iš bado, kadangi visą laiką nieko ne- 
buvo valgęs. Tada Arnas džiovintojas pavalgydino jį iš 
savo krepšio. 

— Kas jis yra, tas ponas? — paklausė Arnas džiovin- 
tojas. 

— Nežinau, — atsakė berniukas, — jis kalba kaip mano 
mažasis broliukas, kada nori ką nors įsakyti. Aš paklau- 
siau jį, ar jis kartais ne iš užsienio, tačiau jis nieko ne- 
atsakė. 

— Turbūt koks nors komediantas iš mugės, — pasakė 
Arnas džiovintojas. 

O anglas stovėjo atsirėmęs į savo meškerkotį, rūkė 
pypkę ir žiūrėjo kaip dirbama. Retkarčiais jis atsidary- 
davo savo lagaminą ir truktelėdavo iš butelio. Ak, kaip 

jis gėrė ir kokios stiklinės tada būdavo jo akys! Per vie- 
ną dieną jis išgėrė du butelius. Retkarčiais jam tekdavo 
prisėsti ant akmens todėl, kad jo kojoms sunku buvo jį 
nulaikyti. 

Praslinkus dviem dienom, žuvų perplovimas buvo baig- 
tas, ir nematytasis Hju Trevilanas pasiėmė su savim vai- 
po savo kojomis, pakeldavo vieną kitą akmenį, pasver- 
davo jį rankoje ir numesdavo. Šalia Benonio namų jis 
vėl labai įdėmiai apžiūrėjo kalnus, liepė vaikyščiui at- 
skelti keletą uolų luitelių, kuriuos įbruko į savo lagami- 
ną. Paskui pasakė, kad nori nueiti į kaimyninę parapiją, 
ir vaikėzas pervedė jį bendruomenės mišku per kalna- 
gūbrį, už tai gaudamas du talerius. 

Prie upės anglas sustatė savo meškerkotį ir ėmė meš- 
kerioti lašišas. Prie meškerkočio buvo pritaisytas ratu- 
kas, ir žuvį ištraukdavo vyniojant ant jo meškerės auk- 
lelę. Pakankamai prisigaudęs, jis užėjo į artimiausią tro- 
bą ir paklausė, ar galėtų pasinaudoti židiniu. Jis pats iš- 
sivirė savo lašišas ir pavalgė. Paskui išsiėmė keletą si- 
dabrinių pinigėlių ir užsimokėjo. O namų šeimininkas 
buvo Marelius iš Torpelvikeno. Jis sudarė su svetimša- 
liu sutartį, kuria buvo leidžiama svetimajam laisvai žve- 
joti per ištisus metus, ir už tai gavo visą krūvą naujin- 
tėlaičių talerių — anglas nešykštėjo pinigų. Beje, ant laiš- 
kų, kuriuos vėliau gaudavo tasai anglas, būdavo parašyta 
kaip ,„Hon“, taip ir „Sir“ — aiškus dalykas, jis buvo ne iš 
pIrastųjų. Apsigyveno jis mažoje įnamio lūšnelėje, užmo- 
kėjęs lūšnelės šeimininkams už tai, kad jie persikraustytų 
į kitą vietą. Ištisus du mėnesius anglas negėrė, bet po to 
pasiuntė į Siriluną atnešti degtinės ir smagiai maukė dvi 
savaites iš eilės. Po to vėl susilaikė iki pat rudens. Kal- 
bėjo jis labai Mažai. 

Tai buvo vienintelis neįprastas įvykis šituose kraš- 
tuose. Visa kita ėjo vienodai, kaip ir anksčiau: Mako 
menkės pamažu džiūvo, ir smulkūs pinigai už džiovini- 
mą, šitas palaimintas padienis moterų ir vaikų atlygi- 
nimas, iš lėto, bet tikrai plaukė į žvejų trobeles, atneš- 
damas didelę paramą. Taip būdavo visuomet, metai po 
metų... 

Roza arba viešėjo Sirilune, arba gyveno namie, ir 
dažnai vaikštinėjo keliais su savo žadėtuoju Arentsenu. 
Benoniui skirtas laiškas liko neišsiųstas. Tiesa, pradžioje 

ji ketino būti labai sąžininga ir įmesti laišką pašte, bet 
jos karštumas pamažu atvėso, o laiškas vis gulėjo pas ją 
diena po dienos. Pagaliau jinai ir paslėpė jį. Nikalojus, 
ko gero, visai teisus, nereikia siųsti tokių laiškų. Paga- 
liau ji pradėjo jaustis net mažiau kalta: tegu Benonis 
velka savo likimą taip pat, kaip per keturiolika metų jai 
teko taikytis su savuoju. Ką gi daryti, toks gyvenimas. 
Bet vis dėlto ji keletą kartų norėjo viską išpasakoti sa- 
vo krikšto tėvui Makui, tik tas nieko nenorėjo girdėti. 

— Apie tai aš neturiu jokio supratimo, — kalbėjo jis, 
mojuodamas ranka. 

Tačiau krikšto tėvas Makas viską gerai suprato, kai 
ėmė ją piršti Benoniui. Hoho, nėra ką ir kalbėti, Makas 
tikriausiai viską pats atspėjo. Visas bažnytkaimis jau 
apie tai suuodė, atsargi lapio Gilberto užuomina išplito 
visa srove apkalbų ir liežuvavimų. Beje, Roza visai nesi- 
priešino, tegu žmonės viską sužino, tai galbūt išvaduos 
ją iš pasiaiškinimų, ir taip viskas lengviau praeis. 

Tačiau Roza buvodama Sirilune nevisuomet jausdavo- 
si rami — juk kada nors turi ateiti atsiskaitymo valan- 
da. 

Sugrįžęs namo, Benonis jau pirmomis dienomis pra- 
dėjo nepaprastai rūpintis, jis parvežė į savo namus kla- 
vikordą ir darbo stalelį. Tiktai Makas iškėlė sąlygą, kad 
visas pervežimas vyktų vėlai vakare. Beje, Makas labai 
sukalbamas pasirodė ir dėl kainos, už viską, už tas se- 
nąsias brangenybes, kurioms nebuvo kainos, tepaėmė tris 
šimtus talerių. 

Tačiau Benonis ir šitokios kainos išsigando ir pareiš- 
kė, kad jis neturi tiek grynais. Tada Makas tik palin- 
gavo galva ir atsakė: 

— Mielas Hartvigsenai, su tavim aš turiu atskiras sąs- 
kaitas... O štai kas: ar tu nupirkai sidabro, ar tu pasi- 
rūpinai šituo reikalu? 

— Aš nupirkau jai žiedą ir kryžių — atsakė Benonis, 
sukiodamas savo naująjį žiedą ant dešinės rankos. 

— O sidabras? Kuo gi jinai valgys pas tave? — klau- 
sinėjo Makas. 

Benonis pasikasė savo karčius ir nežinojo, ką atsa- 
kyti. 

Makas tęsė: 

— Aišku, aš žinau, kad galima pasitenkinti ir tuo, 
kas pas tave yra, ir jeigu bus striuka, Roza neatsisakys 

valgyti ir raginiu šaukštu. Bet reikalas toks, Hartvigse- 
nai — juk tu ne toks skurdžius, kad galėtum pasiūlyti 
jai raginius šaukštus ir geležines šakutes... 

— Teisybę sakant, aš apie tai ir nepagalvojau,— su- 
murmėjo Benonis sumišęs. 

Tada Makas griežtai ir įsakmiai pareiškė: 

— Aš perleisiu tau kai ką iš savo sidabro. 

Paskui pasiėmė žąsies plunksną ir ėmė kažką skai- 
čiuoti. 

Benonis padėkojo už pagalbą ir už tai, kad jis išva- 
duojamas iš daugelio keblumų. Iš tikrųjų, malonus jaus- 
mas — vestuvėms turėti savo sidabrą... 

— Jeigu jūs manote, kad tai reikalinga, — tare jis Ma- 
kui, — tai kad tik nebūtų per daug, kad tik išneštų mano 
kišenė. 

— Aš manau, mažiausia, kas tik tokiam varguoliui, 
kaip tu, tinka, — atsakė Makas, norėdamas patenkinti Be- 
nonį.— Bet, mano nuomone, tau gėda apsimesti netur- 
tingesniu, negu kad esi. Na štai, už šimtą talerių tu ga- 
lėsi gauti visa, kas tik tau bus reikalingiausia. 

— Tai jau susidarys keturios šimtinės? — sušuko Be- 
nonis— Aš jų neturiu. 

Makas ėmė rašyti kažkokį popierių. 

— Tik jūs neišskaitykite tų keturių šimtų iš penkių 
tūkstančių, — šūkterėjo Benonis.— Jūs užrašykite juos ats- 
kirai, o aš sumokėsiu pasitaikius pirmai progai. 

— Gerai... 

Benonis tapo daugelio brangenybių savininkas, ir jis 
pergyvendavo nuostabų džiaugsmą, vaikščiodamas savo 
seklyčioje ir gėrėdamasis jomis. Vieną šaukštą ir šaku- 
tę, kurie jam pasirodė ypatingai gražūs, jis atidėjo Ro- 
zai — ji valgys jais kiekvieną dieną, ir jų nereikia mai- 
šyti su kitais. Jis paderino juos, Kaip jie tiks prie Rozos 
burnos, paskui suvyniojo juos atskirai. Ak, tai bus ma- 
loni staigmena Rozai. 

Tačiau dienos slinko, o Roza vis nesirodė. Jis parašė 
jai, bet ji vis tiek neatėjo. Tada jis ėmė svarstyti, ką vi- 
sa tai galėtų reikšti. Ir negalėjo jis pagaliau Neišgirsti, 
kas bažnytkaimyje buvo kalbama apie Rozą ir jaunąjį 
Arentseną. Jis tikino save, kad visa tai neįmanoma, be- 
prasmiški gandai, niekšiškas šmeižtas. Bet jo širdyje au- 
go nerimas. Argi jis neparuošė jai visko — ir namus, II 
muziką, ir sidabrą, viską? Net karveliai, ir tie buvo savo 

vietoje: vaikštinėjo po kiemą, paskui pakildavo, nuskris- 
davo sunkiais sparnų mostais ir vėl grįždavo prie savo 
namų. Kokie linksmi paukščiai, šitie grynayeisliai karve- 
liai! Tarsi šauniausioji šokėja ratelyje, taip jie tylutėliai 
uodegomis švaistė dulkes, ir kada visi paukščiai sėsda- 
vosi ant daržinės stogo, jiems buvo vieni niekai savo ne- 
kaltumu išgražinti visą sieną. 

Bet dienos bėgo... 

Vieną popietį Benonis šen ir ten vaikštinėjo keliu, ve- 
dančiu į kisterio kiemą. Ir staiga sutiko Rozą. 

Taip, Benonis panorėjo pasivaikščioti. Dvelkė pava- 
saris, visas ledas buvo nuėjęs, fjordas spindėjo šviesiu 
mėlynumu, parlėkė keleiviai paukščiai, šarkos švaistėsi 
ir šokinėjo po-laukus tarsi kielės, ir triukšmavo, ir juo- 
kėsi visą dieną. Taip, buvo atėjęs pavasaris. O Benonis 
tiek prisiklausė visokių gandų apie Rozą, savo žadėtąją! 
Jis išsilaikė visą savaitę, ir tik šiandien nusprendė iš- 
eiti. 

Abu susitikę išbalo. Ji tuojau pastebėjo storą Žiedą 
ant jo piršto. 

— Ak, ir tu išėjai pasivaikščioti, — pasakė Benonis, 
pasisveikinęs ir paėmęs ją už rankos. 

— Taip. Kaip tu gerai ir sveikai atrodai, sugrįžęs iš 
Lofotenų,— atsakė ji, norėdama jam šiek tiek prisigerin- 
ti. Jos balsas truputį drebėjo. 

— Nejaugiė — paklausė Benonis. 

Ir Benonis jau buvo pasiruošęs užmiršti visas apkal- 
bas, kurių tiek buvo prisiklausęs, ir apsimesti, tarsi ne- 
buvo nieko įvykę. Argi Roza, jo širdies bičiulis, nėra 
dabar su juo? Jis apkabino ją ir norėjo pabučiuoti. 

— Ne,— pratarė ji nusisukdama. 

Jis daugiau nebesistengė, tuojau pat paleido ją ir pa- 
klausė: 

— Kodėl ne? 

— Ne, ne,— pakartojo ji. 

Tada jis supyko ir pasakė: 

Aš nemaldausiu tavo malonės. 

Tyla. 

Ji stovėjo nuleidusi galvą, o jis žiūrėjo visą laiką į 
ją ir vis drąsėjo. 

— Aš vis laukiau, kad tu parašysi man į Lofotenus 
nors porą žodžių, — prabilo jis. 

—- Taip, — tyliai ir nusiminusi atsiliepė ji. 

— O nuo to laiko, kai aš parvykau namo, tavęs nie- 
kur nebuvo matyti. 

— Aš nesistebiu, kad tu taip kalbi, — tiktai tiek ji ir 
tepasakė. 

— Ką gi man dabar galvoti? Argi tarp mūsų jau vis- 
kas baigta? 

— Bijau, kad taip. 

— Aš kai ką girdėjau apie tai, — pasakė jis linktelė- 
jęs galvą, ir daugiau neužsiminė apie tai, ką girdėjo.— 
"Tai tu neatsimeni to, ką man pažadėjai? 

— Ne, atsimenu, bet... 

— O tu Neatsimeni, ką aš atžymėjau kalendoriuje? 

— Nejaugi? Ką gi tu atžymėjai? Ak, taip! — susiprato 
ji. 

— Aš atžymėjau tą dieną, kurią tu pati paskyrei. 

Ji lėtai palingavo galva, tarsi sakydama, kad tai bai- 
su. 

— Tą dieną, kurią mes turėjome susituokti, — tęsė jis, 
norėdamas ją pakankinti. 

Ji nuėjo keliu keletą žingsnių ir prabilo: 

— Ką gi aš turiu tau atsakyti? Tikrai, mes netinkame 
vienas antram, juk aš nežinau. Suprantama, nedera taip 
daryti, kaip aš padariau, bet ką gi dabar visa tai pagel- 
bės? Pagalvok, kas gi būtų išėję. Dėl Dievo, Benoni, pa- 
miršk viską. 

— Taip, tau lengvai vyksta kalbėti — pasakė Beno- 
nis, — nepavyti man tavęs. Bet žmonės kalba, esą tu ište- 
ki už Nikalojaus Arentseno? 

Ji nieko į tai neatsakė. 

— Ir sako, kad jūs esate seni pažįstami? 

— Taip, mes seni pažįstami. Nuo pat vaikystės, — at- 
sakė ji. 

Benonis žiūrėjo į jos pailgą veidą su pilnomis ryškio- 
mis lūpomis, jos krūtinė sunkiai alsavo, akys buvo nu- 
leistos, ir blakstienos atrodė tarsi ant skruostų išvesti 
juodi ruoželiai. Ak, turbūt pats velnias sėdi joje, jeigu 
ji turi tokią burną! 

Iš susijaudinimo jam pačiam taip ėmė drebėti lūpos, 
kad tarp jų švysterėjo jo geltonos jūros arklio iltys. 

— Taip, taip, Nikalojus pirmasis paėmė tave, tai te- 
gu paima ir paskutinis, — pratarė jis, norėdamas išreikšti 
savo abejingumą. 

— Taip, — tyliai atsakė ji, iš karto pajutusi paleng- 
vėjimą. Reikalas išspręstas ir nėra ko daugiau kalbėtis. 

— Nebijok, Nikalojui neteko tavęs kai ko tuščiai pra- 
šyti, — su kartėliu tęsė Benonis. 

Ji klausiamai pažvelgė į jį. 

— Taip žmonės kalba. Na, tai man po viso šito tiktai 
spjaut į tavo skaistybę. Eik ir miegok sau su juo į svei- 
katą. 

Jinai žiūrėjo į jį išplėtusi akis nekalta veido išraiš- 
ka. Taip tęsėsi tik vieną akimirką, po to jos veidas stai- 
ga išsikreipė ir akys sužaibavo. 

Benonis pamatė padaręs jai skriaudą ir truputį su- 
mišo. 

— Taip žmonės kalba, — sumurmėjo jis.— Aš nežinau. 
Tai ne mano reikalas. 

— Tu iš proto išėjai! — sušuko ji. 

Jis pasigailėjo savo žodžių ir pradėjo kalbėti kažką 
tokio, nuo ko dar labiau painiojosi ir darėsi juokingas. 

— Velnias žino, kaip tu supykai! — pasakė jis.— Ne- 
jaugi tu manai, kad aš toks kiaulė? Bet aš tau pasaky- 
siu, kad tiesiog negaliu stovėti čia ir kalbėti su tavim 
tarsi angelas. Tu štai nekreipi dėmesio į mano vargšę 
širdį, 0 tik klausaisi, kaip aš pliauškiu nesąmones. Ta- 
čiau dėl šito tau nėra ko krimstis, — ramino jis ją. 

Ji nusiramino. Jos galva nusviro, ir dvi ašaros nusi- 
rito per jos nosį ir nukrito ant krūtinės. Staiga jinai, ne- 
žiūrėdama į jį, ištiesė ranką ir pasakė: 

— Sudie! 

Paskui skubiai nuėjo keletą žingsnių. 

— Netikėk tuo,— pratarė ji atsisukusi. 

— Kuo man netikėti? Ne, aš ir taip netikiu, ir nie- 
kad netikėjau. Bet štai tu vis galvoji tik apie save vie- 
ną. O apie tai, kas bus su manim, visai nesirūpini. Kaip 
aš pragyvensiu visą ilgą gyvenimą? Aš dabar jau tarsi 
ne Žmogus. 

— Aš labai tau nusidėjau, aš pati tai žinau. 

— Taip, žinai, žinai, o apie tai visai nekalbi. Šitam 
tu perdaug kilni, o aš prieš tave tik paprastas varguolis. 
Štai aš stoviu čia, 0 tu pasitrauki. Mano manymu, kaž- 
kaip tu jau per daug greit viską nusprendei. Bet tavo 
galva, galbūt ir ne. 

Negaudamas atsakymo, jis vėl pradėjo pykti, o ir jo 
tuščia garbė ėmė reikšti savo teises, ir jis pasakė: 


€0 


— Taip, taip, mes su Benoniu kaip nors susidorosim. 

Ji nuėjo dar keletą žingsnių, paskui atsisuko ir pIa- 
tarė: 

— O tai, apie ką tu žinai, aš pasiųsiu tau atgal. 

— Ką tokį? 

— Žiedą ir kryžių. 

— Nereikia. Ne, aš padovanojau juos tau, ir jie ta- 
vo. O kas dėl manęs, tai aš iš Dievo malonės nesu jų 
reikalingas. 

Ji tik palingavo galva ir nuėjo. 


Benonis dar neryžtingai pastovėjo ant kelio. Iš 
pradžių jis buvo norėjęs eiti paskui Rozą. Ne, tegu velnias 
eina paskui ją, o ne jis! Paskui jis nusprendė užeiti pas 
kisterį, nors neturėjo jokio reikalo. 

Benonis jau nebesilaikė tiesiai tarsi paminklas, o ne! 
Ir jau nebegalėjo juokais kalbėti, kad yra užkariavęs 
pastoriaus Rozos širdį, ir kad jiems jau niekad nebeiš- 
siskirti. 

Išvydęs kisterio sodybą, jis su beprasmiška išvaizda 
pastovėjo prieš ją ištiesęs kaklą, paskui atsitiesė, pasuko 
atgal ir nuėjo į Siriluną pasimatyti su Maku. 

— Taip, taip, išėjau pasivaikščioti ir užsukau pas jus- 
su reikalu, — pasakė Benonis. 

Makas valandėlę pagalvojo ir turbūt tuojau suprato. 
Ne be reikalo gi jis buvo Makas! Jis padėjo plunksną 
ant rašomojo stalo ir paklausė: 

— Tu turbūt algos? Mes dar nesame atsiskaitę. Tu 
nori, kad aš tau išmokėčiau grynais? 

— Tai jau nežinau. Čia tiek visko, aš taip išsieikvo- 
jau, kad ir nebežinau kaip išsiversti. 

— Tai ką gi, jokios kliūties nėra, gali gauti savo al- 
gą,— pasakė Makas vėl imdamas plunksną ir norėdamas 
suskaičiuoti, kiek priklauso Benoniui. 

Benoniui, matyti, nuo minčių gausumo sukosi galva, 
todėl kad jis staigiai pasakė: 

— Ten, Lofotenuose, buvo kalbama apie banką ar kaž- 
ką panašaus. 

— Apie banką? 

— Taip. Kad tai, girdi, tikriau. Taip pas mus kalbėjo. 

Makas staiga švypterėjo ir paklausė: 

— Tikriau? 


— Dėl to, kad bankas pinigus deda į geležinę spin- 
tą, kuri niekad negali sudegti — išsisuko Benonis. 

Makas atidarė rašomąji stalą ir išsiėmė savo skry- 
nelę. 

— Štai mano geležinė spinta,— pasakė jis.— Ji tar- 
navo ir mano protėviams, — pridėjo jis. Paskui greitai 
įkišo skrynelę atgal į stalą, trumpai prataręs: — Ir niekad 
dar ji nesudegė. 

— Ne, ne,— atsiliepė Benonis— na, o staiga atsitiks 
kokia nelaimė? 

— Bet juk tu turi įkaito raštą. 

Tačiau Makas staiga atsiminė, kad juk šitas raštas yra 
dingęs. Ir nenorėdamas kelti šito klausimo, ar jis atsirado 
ir ar bus užtvirtintas, skubiai pridūrė: 

— Beje, savo kapitalo aš nelaikau dėžėje. Pinigus aš 
leidžiu į apyvartą, aš uždirbu jais. 

Tačiau Benonis buvo per daug užimtas kitomis minti- 
mis, kad būtų leidęsis į ginčus. Jis staiga prakalbo apie 
muziką, apie sidabrą ir apie rožinio medžio darbo stale- 
Jį. Ko gero, viso to jam ir nebereiks, taip jie ir prasto- 
vės be naudos. Jeigu jau Roza dabar su jaunuoju Arent- 
senu... 

— Kas gi yra su Roza? 

— Įvairiai žmonės kalba. Sako, esą kisterio Nikalo- 
jus sugrįžo ir nori vesti ją. 

— Negirdėjau,— atsakė Makas.— O tu kalbėjai su ja? 

— Taip, ji buvo baisiai neprieinama. 

— Ak, jau tos bobos, — susimąstęs pratarė Makas. 

Benonis ėmė samprotauti, kiek jis iš viso padarė Ro- 
zai, ir kiek dar ruošėsi daryti. Ir giliai įžeistas pasakė 
savo tikrąja kalba, kas reikėjo: 

— Argi tai pagal įstatymus — taip pasielgti su pap- 
rastu žmogum? Jeigu aš užsigeisčiau pasielgti pagal sa- 
vo teises, aš saviškai pamokyčiau šitą Nikalojų įstaty- 
mų — kiek tik jo nugaroje būtų vietos. 

— Argi Roza tau ką nors aiškaus pasakė? 

— Ne. Nė vieno žodžio. Apraizgė mane savo kalbo- 
mis. Ne, tiesiai ji nepasakė, kad tarp mūsų viskas baig- 
ta, tiktai visą laiką suko į tai. 

Makas nuėjo prie lango ir susimąstė. 

Sena patarlė sako, kad moteriškam vyliui ir galo 
nėra. O aš taip Manau: kad moters vyliuje kiek kilpų, 
tiek ir galų. 


82 


Makui nederėjo klausytis tokių kažkokio Benonio šir- 
dies išsiliejimų. Jis atsisuko nuo lango ir sausai pasakė: 

— Aš pasikalbėsiu su Roza. 

Benonio širdyje švysterėjo silpnas vilties spindulys. 

— Taip, taip, dėkui jums už tai. 

Makas linkterėjo, tuo duodamas ženklą, kad pokalbis. 
baigtas, ir vėl ėmėsi plunksnos. 

— O kaip gi su muzika ir kita kuo? Man juk dabar 
viso to nebereiks, jeigu... 

— Leisk man pirma pasikalbėti su Roza,— pertraukė 
jį Makas. 

— Taip, taip. O kas dėl banko? 

— Nepabėgs. 

Benonis nuėjo prie durų, pasukaliojo savo kepurę ir 
neryžtingai nutęsė: 

— Taip, taip. Pasilikit ramybėje! 

Benonis grįžo namo visiškai prislėgta dvasia. Niekad 
dar jam nebuvo taip liūdna. Kitą dieną jis vėl pasirodė 
pas Maką, norėdamas sužinoti, ar nėra ko naujo. Makas 
dar nebuvo kalbėjęsis su savo krikšto dukra. 

„Kažkas čia gana keista, — pagalvojo Benonis,— bet 
galbūt Makas pamažu nori ją veikti?" 

Benonis palaukė dar dvi dienas ir vėl didžiausiai su- 
sirūpinęs nuvyko pas Maką. Dabar jis pats žinojo, kad 
Rozos nėra Sirilune, jis Matė ją pakeliui į bendruomenės 
mišką. 

Makas sutiko jį linguodamas galva. a 

— Nesuprantu aš tos mergaitės. 

— Jūs kalbėjote su ja? 

— Daug kartų. Galiu pasakyti, kad buvau geras ta- 
vo advokatas. Bet... 

— Taip, taip, — karčiai pratarė Benonis— Vadinasi, 
galas. 

Makas sustojo prie lango ir susimąstė. O Benonis tuo- 
metu ėmė karščiuotis, sukilo jo išdidumas ir pyktis. 

— Ji norėjo persiųsti Man auksinį žiedą ir kryžių. — 
prakalbo jis.— „Nėra.reikalo,— pasakiau aš.— Jie tau pa- 
dovanoti ir gali pasilikti juos pas save. Man, sakau, ir 
taip pakaks duonai ir apdarui, ha, ha, ha! Pakaks, sakau, 
ir košei su padažu!“ 

Benonis vėl nusikvatojo sausu ir trūkčiojančiu juoku. 
O padažu jis vadino pieną, kurį srėbdavo su koše. 

— Na, aš dar nepaleidau į apyvartą savo paskutinio- 
jo kirčio, paties geriausiojo,— pratarė Makas atsisukda- 
mas.— Nebijok, ji pasiduos! — pridėjo jis, vėl suteikdamas 
Benoniui vilties. 

— (O jūs nepasakysite, kokio? 

Makas linkterėjo, suspaudęs lūpas. 

— Nesirūpinkite, bet koks gi tas jūsų paskutinis kir- 
tis? 

Tačiau Makas tik numojo ranka. Jokios kalbos. Jis pa- 
-sakė: 

— Palik šitai man... O kas dėl banko, apie kurį tu 
kalbėjai — tu nori atsiimti iš manęs savo pinigus? 

— Ne, aš nežinau. Mano galvoje tokia melancholija. 

— Tu geriau sakyk tiesiai. Aš čia štai stengiuosi, rū- 
pinuosi tavo reikalais, todėl man reikia ramybės, nes aš 
noriu viską gerai apgalvoti, ir mes turime tvirtai nu- 
:spIęsti. 

— Nepykite, aš geriau paliksiu pinigus pas jus, jie 
man dar nereikalingi. 

Benonis sumetė, kad neverta iš karto per toli nueiti, 
reikia palaukti, kol Makas visai susikalbės su Roza. Dar 
ne visa viltis žuvusi. Makas juk toks galingas Žmogus! 

Išeidamas: iš kontoros Benonis pastebėjo, kad Stenas 
pardavėjas kala prie krautuvės sienos skelbimą. 

— Kas naujo? — paklausė Benonis. 

Stenas pardavėjas tik kažką sumurmėjo ir nieko ne- 
atsakė. 

Benonis pamatė, kad tai skelbimas apie tingą ir su- 
stojo, norėdamas perskaityti datą. Jis žinojo, kad varg- 
šas Stenas griežia ant jo dantį dar nuo žiemos, kai jie 
drauge darbavosi krautuvėje, todėl nusprendė daugiau jo 
nebeklausinėti. Bet Stenas nesiskubino su savo darbu, jis 
uždėjo ant popieriaus savo didelę, mėlynai rusvą ranką, 
ir kiekvieną vinį kalė taip tiksliai, kad ir galo tam ne- 
buvo matyti. Jeigu tai būtų buvę anksčiau, Benonio di- 
dybės dienomis, jis nieko nekalbėdamas būtų nustūmęs 
sunykėlį Steną pardavėją. Dabar gi jis buvo toks prislėg- 
tas ir širdyje pažemintas, kad su nieku neišdrįso vaidy- 
tis. Taip ir teko jam išeiti nesužinojus datos, kada buvo 
nuskirtas tingas. 

Taip, tikrai, Viešpats nustūmė jį į bedugnę. Štai da- 
bar jis turi ir pinigų, ir brangių daiktų, o nėra su kuo 
jais dalytis. Nėra jokios abejonės, kad Roza pasitrauks 

nuo jo. Jau geriau niekad taip aukštai nešokti ir nesva- 
joti, kad kada nors ji taps jo Žmona. Na, argi visa tai 
galėjo baigtis geru? Juk jis iš pat pirmo karto primelavo 
apie tai, kas buvo bendruomenės miške, oloje, dar tuo 
metu, kai jis tarnavo paštininku. Ak, tos laimingos die- 
nos, kada jis vaikščiojo su pašto krepšiu, ant kurio pui- 
kavosi liūtai, išnešiodamas žmonėms laiškus! Ir su visais 
jis gyveno geruoju. Žiemos metu bendruomenės miškas 
būdavo toks ramus, baltas, užsnigtas ir visas užlietas šiau- 
rės pašvaistės. O vasarą jis būdavo pilnas ievų ir eglynų 
kvapsnių — tai buvo tiesiog atsigaivinimas. Prisikvėpuoji 
šitokio Oro — tarsi prisivalgai maistingų jūros paukščių 
kiaušinių. 

Benonis pergyveno keletą sunkių dienų, jis išblyško 
ir sulyso, jo jaučio sveikata buvo gerokai sukrėsta. Jis 
apžiūrėjo gausybę rožinio medžio darbo stalelio stalčiu- 
kų ir kalbėjo: „Kam gi man visa tai?“ Kartais peršluos- 
tydavo sidabrą, nupūsdavo dulkes ir nuo klavikordo ir vis 
tokia pat pritrenkta išvaizda kalbėjo: ,,„Kokia gi man iš 
viso šito naudai“ Buvo bemėginąs paskambinti pats, pa- 
šaukė darbininkę ir privertė ją atsargiai pajudinti klavi- 
šus, tačiau muzika iš to nesusidarė, ir jis pasakė: ,„Palik 
dar kas nors ateis ir išgirs mus“. 

Ir naktimis jį kankino sunkios mintys. „Kas čia to- 
kio, — galvojo jis,— juk aš galiu vesti kitą mergaitę!“ Jis 
perkratė savo atmintyje visas jaunas bažnytkaimio mer- 
gaites ir visa savo sąžine turėjo pripažinti, kad jis bet 
kuriai yra pageidaujamas jaunikis. Vargu kuri atsakytų 
Benoniui Hartvigsenui, ha, ha! Visi juk žinojo, kad jami 
užteks košei su užpilu, ir visokiai manufaktūrai, ha, ha! 
Ieškodamas meiliškų džiaugsmų arba būdamas vakaruš- 
kose, jis kiekvieną kartą įsitikindavo, kad jo meilinima- 
sis niekad nesutiks pasipriešinimo. Bet kam gi jam tada 
reikėjo taisytis tokią didelę seklyčią ir muziką, ir darbo 
stalelį iš rožinio medžio, ir dėžę su sidabru? O svarbiau- 
sia, kaip užries nosį visi Žmonės, kaip ims juoktis iš jo 
kritimo, jeigu jis nusižemins iki to, kad ves prasto luo- 
mo mergaitę. Tuomet ir Roza linkterės galva ir pasakys: 

„Štai, čia tai jau pora!“ Na, šitokio malonumo jis jai jau 
nesuteiks... 

Iš sielvarto Benoniui beliko tik arba pulti į pamaldu- 
mą, arba imti gerti. Reikėjo pasirinkti tarp gyvenimo ir 
mirties. Tačiau jame maža tebuvo polinkių į nuodėmin- 
gumą, jis buvo vidutinis žmogus, geras vyrukas. Taip 
pat jis galėjo leistis į jūrą. Ir tai kaip tik patiktų Rozai, 
šitai panelei be širdies... Ir niauria išvaizda jis pasakė 
savo tarnaitei: 

— Šiandien nieko nereikia ruošti vakarienei. 

— Tikrai, jūs vėl eisite svečiuotis į Siriluną? 

— Ne. Hm. Tačiau aš nebenorėsiu valgyti. 

— Neįtikėtina, — nustebusi sušuko tarnaitė. 

— Negaliu gi aš būti kiekvienu metu alkanas, — su- 
sierzinęs atsakė Benonis.— Man tai juk neįmanomas da- 
lykas. 

— Na taip, žinoma. 

— Taip, taip. Visi mes vieną kartą mirsime,— tęsė 
jis. 

— Mirsime? 

— Na taip, tu taip pat. Bet tu apie tai negalvoji. 

Darbininkė prisipažino, kad, laimė, ne, ji mažai gal- 
voja apie mirtį, bet tikisi vieną kartą tapti balta tarsi 
sniegas, nuplauta nekalto avinėlio krauju. 

— Na, taip, šitai taip, jeigu imti apskritai, — atsakė 
Benonis.— Bet aš dabar galvoju, ką reiškia laivų sudu- 
žimas ir mirtis jūroje. 

Taip, šitą ji taip pat galėjo suprasti, jos svainis bu- 
vo jūreivis. 

— Taip tad tu ir nesirūpink vakarienės ruošimu,— 
sausai pasakė Benonis. 

Jis išėjo į Siriluną. Ko gi jis ten norėjo? Jeigu jis 
ieškojo jūros, tai juk ji bangavo tiesiai prieš jo langus. 
Viską jis apmetė žvilgsniu: prieplauką, Siriluno sodybą, 
džiovyklos aikštes, prieš kurias ant inkarų stovėjo laivai, 
ir pagalvojo, kad visų šitų gėrybių dalis priklauso ir 
jam, jie juk su Maku yra bendravaldžiai. Paskui jis už- 
ėjo į kiemą ir paprašė pakviesti Sveną Sargą. 

Svenas Sargas vis dar gyveno Sirilune. Sugrįžęs „Fun- 
tus" laivu iš Lofotenų salų ir gavęs atlyginimą, jis vis 
negalėjo ryžtis išvykti — tokia miela jam buvo pasida- 
riusi kambarinė Elena. 

Jis galėjo čia pat sėsti į garlaivį ir plaukti į pietus, 
bet vietoj to jis vėl sugrįžo į kontorą pas Maką ir ėmė 
prašyti, kad tas leistų jam pasilikti. 

— Bet prie ko gi aš tave pristatysiuė — paklausė Ma- 
kas ir susimąstė. 

— Prie kokio tik norite juodo darbo,— atsakė Svenas 
Sargas, žemai lenkdamasis.— Argi maža darbo tokiame 
dideliame dvare? — tęsė jis.— Reikia sutvarkyti sodą, šį 
tą perdažyti, galimas daiktas, kada nors teks įdėti lan- 
gus. 

Makui vaikinas patiko, kadangi turėjo linksmą būdą 
ir rodė didelį pagarbumą, todėl jis ir susimąstė. 

— Pas jus čia du seniai, — tęsė Svenas Sargas, — ir jie 
bematant numirs, kur gi jiems tąsyti malkas. Monsas, 
matyti, visiškai jau atsigulė, aš girdėjau, kad jau trys 
savaitės jis tiek ir tedirba, kad guli ir valgo. Jam jau 
daugiau nebeatsikelti. O Fredrikas Menza visą laiką sė- 
di šalia jo ir koliojasi, kodėl tas nesikelia. O pats malkų 
taipgi neneša. Antai pačiai kambarinei Elenai teko eiti 
į daržinę malkų. Bet, Viešpatie, nejaugi ji gali ką nors 
padaryti tokiomis mažomis rankutėmis? 

Makas paklausė: 

— O ką gi veikia darbininkai? 

— Mėšlus veža, juk jūsų toks didelis ūkis, visiems 
užtenka darbo. 

Makas pasakė: 

— Tu gali pasilikti. 

Taip Svenas Sargas apsigyveno sodyboje ir dirbo vi- 
sokius darbus. Padėdavo mergaitėms klėtyje arba dien- 
daržyje, kada būdavo melžiamos karvės, o kai tik kam- 
barinė Elena pradėdavo tvarkyti kambarius, jai nuolatos 
painiodavosi užuolaidų virvelės arba reikėdavo ištepti 
durų užraktus. Ir ji tuojau, nutaisiusi nekalčiausią veido 
išraišką, pasišaukdavo Sveną Sargą padėti. Tiesą sakant, 
buvo panašu į tai, kad ir ji savo linksmąjį vaikiną buvo 
gerokai įsimylėjusi. 

Galima buvo pamanyti, kad darbininkai, ir Ulė Prasčio- 
kėlis, ir Martynas krautuvės pardavėjas, bus dėkingi už 
tokį vykusį padėjėją. Tačiau, priešingai, jie persekiojo jį 
savo pavydu ir ištaisinėjo jam tiek eibių, kiek tik galėjo. 
Grumdo, pavyzdžiui, Bramaputra skalbykloje baltinius 
ir paprašo Sveną Sargą, kad padėtų nunešti kubilą į džio- 
vyklos palėpę. Ulė Praščiokėlis čia, prisėlina ir šnypščia: 

„Tegu tave visi velniai traukia, ko tu grobstai mano žmo- 
ną!" Lygiai taip pat vyresnysis bernas nuolatos kimba 
prie kambarinės Elenos, esą ji niekad nesugadino tiek 
užuolaidų, kiek dabar, kada visuomet po ranka buvo 
Svenas Sargas, kuris tik pastebėjęs nedidelį mirktelėjimą, 
kiekvieną minutę buvo pasiruošęs jas sutaisyti. O, bet 
pats Makas kada nors patirs apie visas šitas išdaigas, ta- 
da bus matyti... 

Benonis atėjo pas Sveną Sargą, norėdamas savo ap- 
leistume išgirsti iš jo nuraminantį, padrąsinantį žodį. Jis 
pasakė: 

— Tu nesirūpink, aš šiomis dienomis tiesiog šiaip sau 
vaikštinėju. Man nieko iš tavęs nereikia. 

— Su jūsų ištekliais tinkamiausias jums darbas kaip 
tik ir yra vaikštinėjimas,— atsakė Svenas Sargas.— Dar 
kartą dėkoju jums už tarnybą „Funtus“ laive. 

— Ak, „Funtus“... Štai, matai šitą žiedą. Neturiu drą- 
sos nuimti jį. 

Svenas Sargas pasižiūrėjo į Benonį ir viską suprato. 
Jis ėmė kaip tik mokėdamas raminti savo škiperį. 

— Ir nenuimkite,— pasakė jis.— Juk daugeliui žmonių 
teko atgailauti, kad jie per daug pasiskubino ir nesulau- 
kė savo valandos. 

— Tu manai? Galbūt tu ir teisus. Ir dar — man trūks- 
ta drąsos užbraukti tą atžymėjimą, kurį aš padariau ka- 
lendoriuje. Ką tu į tai pasakysi? 

— Niekuomet nereikia šito daryti! — griežtai pareiškė 
Svenas Sargas.— Kas atžymėta — atžymėta. 

— Tu manai? Bet juk bobų ir kitų panašių yra vi- 
sokių. 

— Tas gi ir yra. Aš nežinau, kaip ten su jomis yra, 
tik jau jos tai tikrai nepastovios. Pagalvoji, kad kurią 
nors jau pagavai, o pasirodo, kad nutvėrei tarsi vėją — 
ir stovi su tuščiomis rankomis. 

— Ne, čia tu klysti, visa tai ne taip, — atsakė Beno- 
nis.— Kas dėl Rozos, ji yra pastovi, kitko aš negaliu apie 
ją pasakyti. 

Svenas Sargas pradėjo suprasti, kad jo škiperio rei- 
kalai visai prasti. Roza nutraukė su juo santykius, bet ji 
vis dėlto nekalta. Roza pastovi, Roza ištikima. 

— Matysite, viskas dar susitvarkys, — pasakė jis.— 
Beje, turiu pasakyti, kad šiomis dienomis mano paties 
širdį kažkas slegia. Jeigu būčiau gyvenęs mieste, aš nie- 

kad ir nepradėčiau apie tai kalbėti. Ten mergų kiek no- 
Ii, blogiausiu atveju trys arba keturios. Bet čia tiktai 
viena. 

— Kas gi? Kambarinė Elena? 

Svenas Sargas tvirtindamas linkterėjo galva. Ir čia 
pat prisipažino, kad jam nepakanka jėgos sėsti į pašto 
garlaivį ir palikti ją. 

— Tai ir pasilik,— pasakė savo ruožtu Benonis.— Ne- 
bijok, savo pasieksi. 

Į tai Svenas Sargas atsakė, kad galbūt pasieks, o gal 
ir ne. Jeigu ji nepriklausys jam vienam, tai jis ir visiš- 
kai jos nenori. Jis įtarė, kad pats Makas ją medžioja. 

Benonis papurtė galva, tuo pasarodydamas, kad šitoks 
reikalas Sirilune gana įprastas daiktas. Neverta apie tai 
ir kalbėti. 

Tada išblyškęs, drebančiomis lūpomis, Svenas Sargas 
papasakojo savo įtarimus. Kartą rytmetį jis dirbo sode. 
Kambarinė Elena kažką veikė viršuje, koridoriuje, ir ty- 
liai niūniavo. Staiga Makas paskambino iš savo kamba- 
IiO... 

— Aš vaikščiojau po sodą, dirbau ir galvojau: kodėl 
gi ji dainavo? Tarytum ji būtų sakiusi: „Aš čia!“ Aš iš- 
girdau, kad Elena įėjo pas Maką ir išbuvo ten labai il- 
gai, vos ne keletą valandų. 

— Keletą valandų? Ne, tai neįmanoma. 

Svenas Sargas sustojo. Jis pats pradėjo galvoti, kad 
ko gero gerokai pertempė, ir pasistengė būti tiksles- 
nis. 

— Na, pusvalandį, arba ketvirtį valandos, mažiau- 
siai, — pasakė jis.— Bet juk tai vis tiek. Ir kai ji išėjo iš 
Mako kambario, jos akys buvo apsiblaususios, ir visa ji 
buvo tokia gležna. Aš pasišaukiau ją ir paklausiau: „Ką 
tu ten veikei?" „Aš šlapiu rankšluosčiu tryniau jo nu- 
garą“, — atsakė ji. O pati kvėpavo taip sunkiai. „(Tokiam 
darbui juk nereikia tiek valandų ,— pasakiau aš. Ar gal- 
būt aš pasakiau: pusvalandžio, tai vis tiek. Ji nieko ne- 
atsakė, tik tokia gležna stovėjo prieš mane. 

Benonis valandėlę galvojo, po to tarė: 

— Štai ką aš tau pasakysiu, Svenai Sarge: tu kvai- 
lesnis, negu aš tikėjausi. Juk ji, trindama jo nugarą, nu- 
sikamavo, todėl ir buvo gležna, vargšelė Elena. 

Benonis kalbėjo greitai, jis labai norėjo nuraminti Sve- 
ną Sargą. 

— Jūs taip manote, Hartvigsenai? Aš pats buvau taip 
begalvojęs, tiktai... Ko gero, jūs nematėte Mako lovos, į 
kurią jis gaudo merginas. Aš kartą buvau jo kambaryje, 
tepiau durų užraktus. Tai va: lova stovi šitaip: ant jos 
užklota raudona šilkinė antklodė, o ant stulpelių — si- 
dabriniai angelai. 

Benonis jau buvo girdėjęs apie keturis didelius si- 
dabrinius angelus. Jie buvo seni ir atvežti iš užsienio. 
Anksčiau, ponios Mak laikais, jie stovėjo iškilmių svetai- 
nėje ant atskirų pastovų, laikydami rankose po Žžvaki- 
dę su žvake. O dabar Makas prisitaisė juos prie savo 10- 
vos kampų — niekas jam neturėjo ypatingos reikšmės. 

— Puiku! — pasakė Benonis, galvodamas apie angle- 
lus. 

— O skambučio virvelė kabo ties pačia lova, galvu- 
galyje,— tęsė Svenas Sargas.— Virvelė šilkinė, su sidab- 
IO siūlais, o rankena aptraukta raudonu aksomuų. 

— Puiku! 

Benonis staiga susimąstė. Gerai, ir jis galėtų įsitai- 
syti sau tokį skambutį, jeigu Roza... Bet Roza juk... 

— Bet ko čia aš įsiplepėjau! — sušuko Svenas Sargas, 
pastebėjęs savo bendrakalbio liūdesį. Be to, jam kažkas 
nukrito nuo širdies, juk jo škiperis tvirtino, kad mažutė 
Elena nekalta..— O aš jums nepapasakojau apie moky- 
toją, — tesė jis — Jūs atsimenate, kaip Kūčių naktį aš įdė- 
jau jam mažutį langelį, ha, ha! 

— Kaipgi, jis buvo čia atėjęs? 

— Kaipgi! Visiškai pasiutęs. Aš pasiūliau jam padai- 
nuoti — nenori. Pasiūliau išimti stiklą — taip pat nenori. 

— Tad ko gi jam reikia? 

— Nori apskųsti mane teisme. Hartvigsenai, jūs ga- 
lingas žmogus, kas gi man daryti? 

Nuo šitų žodžių Benonis atsigavo ir tėviškai tarė: 

— Aš pakalbėsiu su mokytoju. 

— Jis pasakė, kad eis tiesiog pas naująjį advokatą 
Arentseną ir tinge patrauks mane atsakomybėn. 

— Pas Arentseną, pas kisterio Nikalojų? Kada gi bus 
tingas? 

Benonis truputį pagalvojo, paskui svariai pareiškė: 

— Tegu ir nemėgina! 

Jis nuėjo prie krautuvės ir perskaitė skelbimą, kad 
Sirflune tingas prasidės septynioliktą dieną. Vadinas, iš 
viso beliko tik dvi dienos. Kol jis stovėjo ir skaitė, prie 

jo priėjo lapis Gilbertas. Jis jau buvo stovėjęs krautu- 
vėje prie degtinės stalo, todėl patenkintas šypsojosi visa 
burna. 

— Boris, boris! — pasisveikino jis.— (O Roza, pasto- 
riaus dukrelė, prašė perduoti jums linkėjimų. 

Benonis tik išvertė akis. 

— Mano naujienos tikrai paskutinės, aš kalbėjausi su 
ja vakar vakare,— suktai tesė Gilbertas.— Na, tai tikri 
stebuklai. Jūs girdėjote? 

Benonis tik ir tegalėjo neryžtingai nutęsti: 

— Ne. 

— Ji išteka už advokato, — šypsodamasis pareiškė Gil- 
bertas. 

— Aš žinau apie tai, — atsakė Benonis. 

— Ji pasakė: „Kai tik nuo džiovinimo aikštelių nu- 
ims menkes, aš tuojau kelsiu vestuves". 

— Ji taip pasakė? 

— Aš stovėjau šalia jos, štai šitaip, kaip dabar stoviu 
su jumis. „Ką gi tu pasakysi į tai, Gilbertai? Sako, kad 
birželio dvyliktą bus mano vestuvės“. Ir ji nusijuokė, ir 
buvo labai patenkinta. Taigi jai gana gerai einasi. 

Benonis atsisveikino su lapiu ir nuėjo namo. Jo galva 
sukosi. Jis galvojo: „Iki tingo liko tik dvi dienos, po to 
perskaitys ir užtvirtins įkaito raštą. Ką gi į tai pasakys 
Makas? Jis nebenorės daugiau rūpintis mano reikalais 
su Roza. Kas gi tada? Na, ką gi, Rozos aš vis tiek nusto- 
jau. Birželio dvyliktą, kada nuo aikštelių nurinks žuvį, 
bus jos vestuvės. Reikia pagaliau priprasti prie tos min- 
ties. Dievai su ja! Nejaugi jam būti tuo Biblijos asilu, 
kuriuo visi jodinėja? 

Ir vis labiau karščiuodamasis ir painiodamasis savo 
mintyse, jis pagaliau atlingavo iki savo namų. Jo tarnaitė 
buvo išėjusi, vakarienės nebuvo. Jis susirado šiokio tokio 
„valgio ir nuėjo miegoti. 

Kitą rytą Benonis išėjo iš namų. Vis dėlto jis sugal- 
vojo nuvykti pas lensmano raštininką ir pasiimti iš jo 
įkaito raštą. Ne, šiandien jis jau nebegalvojo: Dievai su 
ja, su Roza, ir bijojo supykinti Maką įkaito rašto pa- 
skelbimu. 

Tačiau lensmano raštininkas įkaito raštą buvo išsiun- 
tes dar žiemą, jis jau seniai buvo apskrities teisėjo ran- 
kose. 

— Matyti, jau toks likimas, kad jums teko nereika- 
lingai suvaikščioti — pasakė raštininkas— Jūs pats su- 
prantate, kad aš negalėjau pas save laikyti tokio vertingo 
dokumento. O jeigu jis būtų sudegęs? 

Tada Benonis ėmė prašyti, ar negalima būtų padaryti 
taip, kad šis dokumentas nebūtų skaitomas tinge. 

— Aš nenoriu, kad jis būtų tinge skaitomas, — pasa- 
kė jis.— Pasistenkite kaip nors atgauti šitą raštą, O aš 
jau atsidėkosiu jums kaip pridera. 

Iš ten Benonis nuvyko pas mokytoją. O, malonųjį mo- 
kytoją jam nesunku bus privesti prie išminties. Svenui 
Sargui jis nieko apie tai nesakė, bet praėjusį pavasarį mo- 
kytojas skolinosi iš jo pinigų, keletą spectalerių — tai 
žymiai palengvins jo užduotį. Bet Svenui jis nieko apie 
tai nesakė, o tik rimta išvaizda pažadėjo savo pagalbą. 
Juk taip visuomet veikė ir Makas iš Siriluno, ir jo jėga 
atrodė paslaptinga ir didelė. 

Suprantama, Benonis ištarė tik pirmąjį žodį, ir mo- 
kytojas pažadėjo atsiimti visą bylą iš advokato Arent- 
seno. Jis tiesiog pasikarščiavo, labai jau jį buvo supyk- 
dęs tasai valkata, privertęs jo žmoną ir vaikus, ir vos ne 
jį patį patikėti piktųjų dvasių išdaigomis Kūčių naktį. 

Po viso to Benonis sėdo į valtį ir išvyko į tolimąsias 
šcheras, norėdamas pasiteirauti apie silkes. 


XV 


Pas advokatą Arentseną su visokiais menkniekiais 
vaikščiojo ne tik mokytojas ir Aronas iš Hopano, bet, ga- 
lima sakyti, visas bažnytkaimis. Vos tik kas nors suras- 
davo kuo nors mažiausią nepasitenkinimą, tuojau eidavo 
į kisterio kiemą, o Nikalojus sėdėjo, skaičiavo, surašinė- 
jo sutartis bei skundus ir glemžė pinigus. Niekad dar 
taip smarkiai neklestėjo ginčai ir vaidai: paims kas nors 
nepasiklausęs svetimą valtį — kaip Arono iš Hopano by- 
loje — ar pereis svetimą ežią laukuose, ar apsiriks su- 
rašydamas sąskaitą — advokatui jau paruoštas tikras gro- 
bis. Progų buvo nepaprastai patogių. Juk kisterio Nika- 
lojus, pabaigęs ilgą mokslą, tik tam ir teparvažiavo namo, 
kad galėtų ginti teisingas Žmonių teises. Tai kas gi ga- 
lėtų gyventi dabar taip, kaip buvo gyventa senovėje? 

Lofotenuose žvejai gerokai uždirbo, o ir Mako men- 
kių džiovinimas taipgi šį tą davė, todėl visuose namuo- 
se atsirado pinigų, didesnės arba mažesnės sumos, davu- 
sios galimybę net vargingiausiems taip pat su kuo nors 
užvesti „bylą“. Net Ulė Prasčiokėlis iš Siriluno, kurio 
kišenės šiaušėsi nuo uždirbtų Žvejonėje pinigų, kreipėsi 
į advokatą Arentseną, ieškodamas tiesos savo žmonos ir 
Sveno Sargo santykiuose. 


O advokatas Arentsenas sėdėjo savo kontoroje tik nu- 
statytomis valandomis ir priiminėjo visus pagal eilę kaip 
tikra valdžia. Dabar jau jis nebuvo geraširdis juokdarys, 
o kalbėjo trumpai ir tikrai. „Įstatymas — tai aš, Nikalo- 
jus Arentsenas,— kalbėjo jis.— Neišeis į gera tam, kas 
sugalvos man priešginiauti“ Liežuvis jo buvo tarsi skus- 
tuvas: jis galėjo priremti prie sienos bet kokį žmogų, o 
kad būtų svariau, jis antspaude šalia savo pavardės įsi- 
galvojo pridėti tam tikrą ženklą: „N. Arentsenas“. Ak, 
tas velnio vaikas Nikalojus iš kisterio kiemo! Ir kiek 
jis prisirinko klientų! Paklausei jo kokio nors, kad ir pa- 
ties menkiausio, patarimo — mokėk pusę talerio, o už 
ilgesnį patarimą — talerį, 0 jau jeigu nori surašyti po- 
pierių — duok visus du. Bet jis buvo lipšnus, visus kvies- 
davo sėstis į krėslą, ir ne taip jau griežtai reikalaudavo, 
kad būtų mokama sidabru, taip pat noriai ėmė ir popie- 
riniais. O jeigu kada po savo dienos triūso pavargęs iš- 
eidavo pasivaikščioti ir sutikdavo pažįstamą, jis nesidi- 
džiuodavo ir pakviesdavo: „Eisime drauge į Siriluną, iš- 
mesime po taurelę už tavo reikalų pasisekimą“. 

Lankymasis kaimyninėje parapijoje advokatui Arent- 
senui taipgi atnešė matomų vaisių. Iš ten atėjo pas jį 
Levionas iš Torpelvikeno, Marielius, kuris pardavė ang- 
lui teisę upėje Žvejoti žuvis, kaimynas. Juk antrasis upės 
krantas priklausė Levionui, tai argi Sir Hju neprivalėjo 
sumokėti ir jam tiek pai, kiek sumokėjo Marieliui? O 
gal tas šėtonas anglas įsivaizduoja, kad pakaks to, jeigu 
jis pils pinigus vienam Marieliui? Ak, bet Marielius tu- 
Ii paaugusią dukterį, čia ir slypi visas reikalas. Marielius 
iš savo pusės visai neslėpė, kad jis bičiuliauja su Sir Hju, 
ir net dėjosi galįs su juo kalbėtis angliškai. O jo duktė, 
aukšta, liekna Edvarda, kurią taip pakrikštijo Mako Ed- 
vardos garbei, tai ta tikrai kaip mat išmoko šitos sveti- 
mos kalbos ir viena kalbėdavosi su šituo svetimuoju 

ponu, ir suprasdavo anglą net ir tuomet, kai tas kalbė- 
davo su ja šnibždomis. 

Ir štai Levionas atėjo pas advokatą Arentseną ir iš- 
klostė jam visą reikalą. Arentsenas linkterėjo galva pri- 
tardamas, esą visa teisė jo pusėje. Jis paklausė: 

— Koks upės plotis pačioje siauriausioje vietoje“ 

— Prie krioklio taip apie dvylika sieksnių. Tai pati 
siauriausia vieta. 

— O koks gi meškerkočio, kurį jis naudoja, ilgis? 

Šito Levionas nesuprato, bet jam buvo paaiškinta — 
jeigu anglas užmeta auklelę už pusės upės pločio, tada 
jam nebeišsisukti apmokėjimo. Po to Levionas ėmė ma- 
žinti dvylika sieksnių, lygosi pats su savim ir pagaliau 
pareiškė, kad upė vargu turi daugiau pločio kaip aštuo- 
nis sieksnius. 

— O Sir Hju atsisako mokėti? 

—- Aš nežinau, — atsakė Levionas,— aš jo neklausiau. 

— Hm. Tai mes iškviesime jį į susitaikymo komisiją. 

Arentsenas pasiuntė kvietimą. Sir Hju atėjo ir pa- 
reiškė norą susitaikyti, pasiūlė sumokėti tiek pat, kiek 
sumokėjo Marieliui. Po to pasakė sumą. 

Bet Levionas piktai pakratė galva ir pasakė: 

— Tai maža. Jūs užmokėjote žymiai daugiau. Jeigu 
jau apie tai kalbame — iš kur gi Edvardai atsirado tokie 
drabužiai, ir viršutiniai, ir apatiniai? 

Sir Hju atsistojo ir apleido susitaikymo komisiją. 

— Mes apskųsime jį tinge,— pasakė advokatas Arent- 
senas. 

— Dieną ir naktį aš negaliu pamiršti, kokių man nuos- 
tolių pridarė Marielius, — pasakojo Levionas.— Jis parda- 
vė lašišas upėje, o po to pardavė lašišas ir jūroje. Pas- 
tarosiomis dienomis anglas meškerioja jau iš valties, 
kaip tik priešais mano molą. 

Advokatas Arentsenas pasakė: 

— Mes apskųsime ir Marielių. 

Trumpai ir įsakmiai įsitikinusia veido išraiška šitas 
teisininkas pareikšdavo savo sprendimus. Jis buvo ne- 
paprastas žmogus. O kada Levionui teko užsimokėti, ir 
jis teturėjo tik sudriskusius popierinius pinigus, tai Arent- 
senas be jokių prieštaravimų priėmė ir juos. 

Sirilune atėjo tingo diena. 

Mako šeimininkė išsiuntė Sveną Sargą į bažnytkaimį, 
kad tas supirktų paukščius ir visokį kitokį maistą; pa- 

dėti virtuvėje pasikvietė malūnininko padėjėjo žmoną, 
ir jos pasirengimams pasitikti atvykstančią valdžią ne- 
buvo ir galo. Ji taip susitvarkė, kad ir Roza Barfud at- 
važiavo padėti jai priimti svečius. Šeimynos troba buvo 
paversta teismo sale, ten buvo pastatytas didelis stalas, 
apdengtas gelumbe — pačiam teismui, ir maži staleliai ad- 
vokatams. Stalus atskyrė aptvaru. Kitame šeimynos fli- 
gelio gale buvo nuskirta raštinė fogtui. 

Nepaisant visų savo laiškų ir pažadų, amtmanas ne- 
atvyko, ir geroji šeimininkė nepaprastai sielvartavo, kad 
nebus vyriausios valdžios. Bet buvo dar blogiau, kad ne- 
atvažiavo apskrities teisėjas. Senis teisėjas susirgo, todėl 
savo vietoje turėjo atsiųsti savo padėjėją. Tai privertė 
smarkiai susimąstyti patį Maką, kuris tuoj paskubėjo pa- 
siteirauti apie senojo fogto sveikatą. 

— Jis nesveikuoja, tačiau lovoje dar neguli. Jis la- 
bai sulyso, blogai miega ir atrodo tarsi jį kankintų kaž- 
koki abejojimai. 

— Kokie gi abejojimai? 

Padėjėjas paaiškino pavyzdžiais: pirmiau raštinėje bu- 
vo tokia ir tokia tvarka, o dabar visai pasikeitė, Žodžiu: 
religiniai abejojimai. 

— Štai kas? 

Padėjėjas oriai pratarė: 

— Fogtas prašė mane perduoti jums didžiausią dėkin- 
gumą už pusę statinės aviečių, kurias jūs jam žiemą at- 
siuntėte. 

— Ak, tokie menkniekiai! 

— Ir apgailestavimą, kad negali padėkoti jums asme- 
niškai. 

Makas nuėjo pre lango, įsmeigė akis į tolumą ir su- 
simąstė... 

Prasidėjo posėdis. 

Už gelumbe apdengto stalo sėdėjo teisėjas, jaunasis 
apskrities fogto padėjėjas su dviem raštininkais. Iš abie- 
jų jo pusių sėdėjo keturi teismo nariai, išrinkti iš ver- 
tingiausių bažnytkaimio gyventojų tarpo. Prie savo ma- 
žų staliukų sėdėjo advokatas iš miesto ir advokatas 
N. Arentsenas, abu prieš save pasidėję popierius ir pro- 
tokolus. Atidžiau įsižiūrėjus tuoj matyti, kad senasis 
miesto advokatas popierių turi mažiau negu praėjusiais 
metais ir mažiau negu Arentsenas. Retkarčiais prieidavo 
žmonės ir paprašydavo, kad jiems būtų leidžiama pasi- 

kalbėti su advokatais, ir didžioji jų dalis ateidavo pas 
Arentseną. 

Po to prasidėjo įvairių bylų nagrinėjimas: baudžia- 
mųjų nusikaltimų, ribos ginčų, ieškinių, civilinių ginčų. 
Arentsenas visą laiką veikė, kalbėjo, užsirašinėjo, dik- 
tavo pataisas protokoluose. Iškilmingos valandos proga 
jis turėjo elgtis daug rimčiau, bet, matyti, jaunasis tei- 
sėjas jam nedarė jokio įspūdžio. Jis net nevadino jo 


kaip visi; „Ponas fogte“, bet paprastai — ,pone padė- 
jėjau" 

Arentsenas padėjo ant teismo stalo kažkokį popierių 
ir pasakė: 


— Prašau tiesiog po stiklu ir į rėmus. 

Arono iš Hopano, kuriam nepasiklausus buvo paimta 
valtis, byloje jis pareiškė: 

— Toks įstatymas! 

Tada šiek tiek užgautas teisėjas jį pertraukė: 

— Iš viso taip! Tačiau reikia atkreipti dėmesį į įvai- 
rias aplinkybes. 

— Toks įstatymas! — atkakliai pakartojo Arentsenas. 

O žmonės už aptvaro lingavo galvas, galvodami: ši- 
tas tai žino įstatymus, net miela pasiklausyti. 

Kadangi Nikalojus buvo įvedęs begales naujų bylų, 
todėl jaunasis teisėjas dabartinei tingo sesijai nematė ir 
galo. Jis sąžiningai triūsė ir dirbo, klausinėjo liudinin- 
kus, tikrino protokolus, skaitė, rašė ir kalbėjo. Bet tik- 
tai trečią ir paskutinę dieną prisikasė prie Leviono iš 
Torpelvikeno ieškinio, iškelto Hju Trevilanui. 

Sir Hju atvyko į teismą jau pirmąją dieną, klaidžio- 
jo po kiemą ir teismo salę, aklas ir kurčias viskam, bri- 
tiškai nemandagus net tada, kai į jį būdavo kreipiamasi 
su maloniu pasisveikinimu. Jis pietaudavo prie Mako sta- 
lo, ir kambarys jam buvo pavestas svarbiausiame ponų 
namų pastate. Bet nors kiekvieną kartą už stalo susitik- 
davo su jaunuoju teisėju, jis nė karto neužsiminė apie 
savo bylą. Jis buvo visiškai blaivas. 

— Šiandien bus nagrinėjama jūsų byla,— pasakė jam 
jaunasis teisėjas pietų metu. 

— Gerai,— abejingai atsakė anglas. 

Jis išėjo be gynėjo, bet su meškerkočiu, nusiėmė ke- 
puIrę, pasakė savo vardą, pavardę, gimimo ir gyvenamą- 
ją vietą Anglijoje. Raštiškame Arentseno paaiškinime 

jis padarė keletą trumpų pastabų, kurios buvo įtrauktos 
į protokolą. 

Jis pareiškė, kad dar susitaikymo komisijoje sutiko 
sumokėti Levionui tokią pat sumą, kokią sumokėjo Ma- 
rieliui, bet ta suma buvo atmesta, kadangi pasirodė ne- 
pakankama. 

— Kiek gi gavo Marielius? 

Sir Hju pasakė sumą ir pridūrė, kad pats Marielius 
yra Čia iI gali patvirtinti tai prisiekdamas. 

Marielius po įspėjamosios įstatyminės priesaikos duo- 
da savo parodymus. 

Todėl nejučiomis pastebi: 

— Bet juk tai yra puiki kaina, pone advokatai Arent- 
senai. 

— Bet jis nesako, kad Edvarda dar atskirai gavo,— 
staiga sušunka Levionas iš už pertvaros. 

— Tyliau,— sustabdo teisėjas. 

Tada Arentsenas pertaria savo kliento vardu: 

— Tačiau šitas pareiškimas šioje byloje turi esminės 
reikšmės. 

Teisėjas dar du tris kartus paklausia, jam atsako, jis 
valandėlę susimąsto, po to taria: 

— Kokios gi tai gali turėti reikšmės? Bent jau tai 
neturi nieko bendra su tikslia kaina už teisę žvejoti. 

Sir Hju tęsia savo parodymus; priešingoji pusė tvir- 
tina, kad upės platumas pačioje siauriausioje vietoje aps- 
kritai siekia aštuonis sieksnius ir kad tokiu būdu jis už- 
meta savo meškerės auklelę net į draudžiamąją pusę. 
Bet ties kriokliu upė yra siauriausia, ir ten jos plotis 
siekia dvylika metrų. 

— O jūs ją matavote“ — paklausia teisėjas, Arentse- 
nui paprašius. 

— Taip. 

— O koks jūsų meškerkočio ilgis? 

— Du sieksniai. Štai jis. 

Levionas, stovėdamas už pertvaros, vėl neiškenčia: 

— Aš matavau upę, prie krioklio ji yra aštuonių 
sieksnių. 

— Ramiau! 

Arentsenas vaidina be galo nustebintąjį ir vėl prieš- 
tarauja: 

— Bet vasaros karščių metu upė nusenka, tokiu bū- 
du jos plotis iš viso siekia tiktai aštuonis sieksnius. 

Teisėjas atleidžia Sir Hju ir paklausia Arentseną: 

— O ar jūs turite liudininkų, kad upės plotis prie 
krioklio iš viso tėra tik aštuonių metrų? 

— Be kranto savininko, kitų neturiu. 

— Argi aš nežinau savo krioklio! — garsiai pareiškia 
Levionas. 

Vienas žmogus už pertvaros paprašo leidimo prisiek- 
ti, jis pasakysiąs, kokio platumo upė. Kai pavasarį kilo 
ginčas, jis Marieliaus prašymu išmatavo upę; ties kriok- 
liu ji turėjo gerų trylika sieksnių. Kiti du iš minios pa- 
tvirtino tą patį: visi trys buvo garbingi vietos gyvento- 
jai. Prieš dvi dienas jiems buvo įsakyta vėl išmatuoti 
upę, ji susiaurėjo vos vienu sieksniu, taigi, dabar ji turi 
gerus dvylika sieksnių. 

Tačiau jų tarpe nebuvo nė vieno specialisto. Jie ma- 
tavo upę, matavo meškerkotį, bet nė vienam nekilo klau- 
simas, kiek toli dvisieksniu meškerkočiu galima užmesti 
auklelę. Jaunasis teisėjas pagalvojo ir pasakė: „Sir Hju 
nėra įpareigojamas mokėti net to, ką jis pasiūlė“. Jis pa- 
liepė iš Mako krautuvės atnešti mastą, kad galėtų sve- 
timšaliui apsiginti. Išmatavo meškerkotį, jis buvo dvie- 
jų sieksnių ilgio. 

Teisėjas paklausė: 

— Ar jūs visai neturite jokių liudininkų, ponas ad- 
vokate Arentsenai? 

— Ne, šiuo klausimu nėra. 

— O jūs buvote ginčo vietoje? 

— Aš pasiklioviau savininko parodymais. 

— Ar jūs pats buvote vietoje? 

— Ne. 

Visi parodymai buvo užrašomi, praslinkus trumpam 
laiko tarpui juos perskaitydavo ir patvirtindavo parašais. 
Reikalas Arentsenui ir jo klientui ėmė įgauti gana pras- 
tą kryptį, jie šnibždėjosi vienas su kitu, tarėsi. Ir ad- 
vokatas pagaliau paklausė, ar Sir Hju sutinka sumokėti 
ir dabar tiek, kiek jis siūlė susitaikymo komisijoje. Ta- 
da visas reikalas galima būtų baigti visai taikingai. 

Sir Hju atsakė: ne, jis nesutinka. Dabar jis nori pa- 
laukti teismo sprendimo. 

Tada Arentsenas paleido savo paskutinįjį kirtį: Sir 
Hju pastaruoju metu meškerioja prie upės žiočių, jūro- 
je, o ten savininku galima laikyti tik vieną Levioną. 

Sir Hju vėl buvo pakviestas apklausinėjimui. Jis ne- 
suprato, koks čia iš tikrųjų reikalas. Kuriems galams gi 
jam reiktų meškerioti maišytame vandenyje: pusiau gė- 
lame, pusiau sūriame. Jo veide pasirodė paniekinanti gri- 
masa, aiškiai parodanti, kaip jis Žiūri į tokį nekilnų 
sportą. 

— Argi jūs nemeškeriojate prie upės žiočių? 

Ne. Ką jis ten meškerios. Ten nėra jokios žuvies, la- 
šišos dar upėse, ir į jūrą neišeis anksčiau rudens, kada 
bus išmetusios ikrus. 

— Ak, koks gilus gamtos pažinimas! — pasipūtęs pa- 
stebėjo Arentsenas.— Argi jūroje ne visuomet yra la- 
šišųė 

— Bent jos gaudomos tikrai ne muse. 

— Kuo gi jūs meškeriojote žiotyse? 

Sir Hju paaiškino: jis žvejojo tikrąja meškere. Jis 
meškeriojo tik smulkias menkes ir smulkias plekšnes. 
Taipgi ir ne žiotyse, o per kelis sieksnius nuo kranto. 
Žmogus, kuris keletą kartų jį į ten vežiojo, yra čia. Tai 
kampininkas, kuris jam išnuomojo savo lūšną. Jis gali 
patvirtinti jo parodymus. 

Žmogus buvo pakviestas prisiekti, ir jis viską patvir- 
tino. 

Tada Arentsenui teko paprašyti, kad byla būtų ati- 
dėta... 

Bet tai buvo toli gražu ne toks tingas kaip pernykš- 
tis, visiškai ne. Kada posėdžiaudavo senasis fogtas, žmo- 
nės, net už pertvaros stovėdami, galėjo klausinėti jį vi- 
sokių įstatymų ir išgirsti iš jo įvairių patarimų ir nuro- 
dymų. Gi jaunasis padėjėjas baisiai bijojo, kad iš jo ne- 
ištrauktų kokio nors atsakymo, kuris vėliau galėtų pri- 
vesti prie apsunkinimų. „Teisėjas nėra advokatas, — kal- 
bėjo jis, — teisėjas tiktai viską sprendžia. Kreipkitės į ad- 
vokatą, jis jums viską išaiškins“ 

Niekas neprijautė tokioms jaunojo teisėjo naujovėms. 
Žmonės išeidavo iš teismo salės ir rinkdavosi prie deg- 
tinės pardavimo stalo, pasilikdavo tiktai tie, kuriuos su- 
laikydavo būtinumas. Todėl kai vienas raštininkų pradė- 
jo skaityti įkaito raštus, juos girdėjo tiktai keletas žmo- 
nių. Tai, ką jie sužinojo, jiems jau nebuvo naujiena. Be- 
nonis Hartvingsenas davė Makui iš Siriluno penkis tūks- 
tančius talerių pagal įkaito raštą — pats Benonis neslėpė 
šito reikalo, tai žinojo visi. Tai turėjo lygiai tokios pat 

reikšmės, kad ir kiti atiduodavo Makui savo skatikus, 
tik tiek, kad Benonio suma buvo tokia didelė, tiesiog vi- 
sas turtas. 

Į posėdžio pabaigą jaunasis teisėjas išsikankino ir iš- 
alko. Bet advokatas Arentsenas jam taip nepatiko savo 
palaidu miestišku tonu, ir jo ieškinys, iškeltas Hju Tre- 
vilanui, atrodė toks nepagrįstas, lengvabūdiškas, jog jis 
mielai tuojau būtų perskaitęs sprendimą ir išteisinęs Sir 
Hju. Tada taip pat atkristų ir Marieliaus apkaltinimas, 
esą jis pardavęs teisę žvejoti svetimoje upės dalyje. 

Nikalojus Arentsenas pasakė savo įgaliotojui: 

— Aš pats ketinu apžiūrėti ginčo vietą ir iškviesti 
liudininkus. Be to, Norvegijoje yra tiktai vienas teismas, 
kurio sprendimai neatšaukiami. O prieš šito teismo spren- 
dimus visuomet galima protestuoti. 

Jis nuėjo pas Maką, norėdamas pasimatyti su Roza. 
Šitame tinge jis nieko nepralaimėjo, todėl jam nebuvo 
ko sielvartauti. Jis ėjo tvirta, užtikrinta eisena, kuri at- 
sirado nuo tų laikų, kada jis įsigijo tiek klientų ir ėmė 
uždirbti pinigus tarsi šieną. 

Roza buvo su virtuvės prijuoste ir dėl to susigėdo. 

— Kol kas eik į mažąjį saloną, — pasakė ji,— aš tuo- 
jau ateisiu. 

Ir tikrai, ji atėjo tuoj pat, įkandin jo. 

— Aš turiu nedaug laiko. Kaip tau einasi? Tingas pa- 
sibaigė? Kaip tavo reikalai? 

— Suprantama — puikiai. Čia įstatymas — tai aš. 

— Koks apmaudas, kad man nepavyko pasiklausyti 
tavęs. 

Ak, kaip melavo Roza, mylėdama šitą žmogų! Ji sekė 
ji, girdėjo ir matė jį teismo salėje, kada buvo svarstoma 
jo garsioji byla su Sir Hju. Ir jai buvo taip skaudu, ka- 
da jaunasis teisėjas du kartus aštriu tonu paklausė: „O 
jūs pats buvote ginčo vietoje?“ Tada ji tylutėliai išslinko 
iš teismo salės, kupina negerų nujautimų. Garbė Dievui, 
viskas pasibaigė sėkmingai. Nikalojus tikriausiai laimėjo 
visas bylas. 

— Tu atsimeni datą? — paklausė ji. 

— Kokią datą? 

— Jungtuvių dieną. Ką gi aš dar tau norėjau pasa- 
kyti... 

— Na? 

— Į bažnyčią mes galėtume vykti raiti. 


100 


— Taip. 

— Taigi, į bažnyčią vyksime raiti. Ar tu atsimeni da- 
tą? Dvyliktą birželio. Dabar jau nebeilgai teks laukti. 

— Birželio dvyliktą — pakartojo jis— Aš įsakysiu, 
kad mane laiku pažadintų. 

— Koks tu plepys,— pasakė ji, nuolaidžiai nusišyp- 
sojusi. 

Jis paklausė: 

— Dvyliktą birželio? O argi užsakai nereikalingi? 

— Jau paskelbti — atsakė ji.— Tėtė užsakus paskelbė 
pas mus, o kapelionas čia. Tris kartus. 

— Na, tai gerai, kad tu pasirūpinai. Aš turiu tiek 
darbo. 

— Vargšelis! Bet tu užtat uždirbi aibes pinigų? 

— Kaip šieno, — atsakė jis. 

Kitą dieną Sir Hju sugrįžo į savo lūšną ir vėl pradėjo 
gaudyti žuvis. Kelią namo jis pasirinko pro Benonio na- 
mus, ir kalnais ėjo iki pat bendruomenės miško. Retkar-- 
čiais jis pasilenkdavo ir atskeldavo nedidelį akmenuką, 
kurį rūpestingai įsidėdavo į kišenę. 


XVII 


Benonis sugrįžo iš tolimųjų šcherų ir tuojau pra- 
dėjo rankioti ir taisyti savo tinklus. Jis negavo jokių 
tikrų Žinių apie silkes, tačiau dėjosi, tarsi žino daugiau, 
negu kiti. Iš tikrųjų gi jam tiesiog nepakeliama buvo 
liktis bažnytkaimyje, kur visi žinojo jo pažeminimą. Apie 
tai, kad galima būtų leistis į jūrą, jis jau daugiau ne- 
begalvojo. 

Lensmano raštininkas užėjo pas jį ir papasakojo apie 
tingą ir apie įkaito rašto užtvirtinimą. Ne, matyti, toks 
jau buvo likimas: jis jokiu būdu negalėjęs atgauti do- 
kumento, todėl kad jis jau buvo įtrauktas į įkaito raštų 
sąrašą dar prieš prasidedant Siriluno tingui. Todėl tai 
viskas ir privalėjo savo rėžtu įvykti. 

Benonis sėdėjo ir nusiminęs klausėsi: taip per savo 
paties kaltę jis nustos dabar Mako tarpininkavimo dėl 
Rozos. Toliau jis sužinojo, kad įkaito raštą skaitant žmo- 
nių buvo mažai, tik tarnybiniai tingo asmenys ir dar ke- 
letas vyrų. Reikalas praėjo visai nepastebimai. 

— Be to, dokumentą aš turiu savo kišenėje,— pasakė 
raštininkas. 

— Na? Tai jūs turite jį? — paklausė Benonis laukda- 
mas, kad tas tuojau pat atiduos jam raštą. 

Bet anas nesiskubino, jis sėdėjo ir suspaudęs lūpas 
tyliai kosčiojo. 

— Ar teko brangiau sumokėti, negu kad buvome ap- 
svarstę? — paklausė Benonis, ruošdamasis užsimokėti. 

— Ne, kaip tik tiek, kiek reikėjo pagal įstatymus. 

Benonis truputį palaukė, po to tarė: 

— Duokite man greičiau pažvelgti į tą raštą. 

Tada lensmano raštininkas pradėjo: 

— Aš galėčiau pakloti prieš jus šitą raštą tą patį aki- 
mirksnį, bet taip netinka. Todėl aš veiksiu tiesiog kaip 
padorus Žmogus. 

Benonis įdelbė į jį akis ir paklausė: 

— Kodėl jūs nesakote? Ar kas nors yra su doku- 
mentuė 

Pagaliau raštininkas atsakė: 

— Ogi tai, kad jis yra bevertis dokumentas. Teisybę 
sakant, tas popierius nevertas jūsų pinigų. 

— Tučtuojau parodykit jį man! 

— Jeigu aš būčiau panorėjęs pasielgti tarsi bjaury- 
bė, aš tuojau būčiau išskleidęs jį prieš jūsų akis. Rei- 
kalas yra tas, kad Makas iš Rosengardo už velniškai di- 
delę sumą daug anksčiau už jus gavo užstatu Siriluną. 

— Jūs juokaujate! — sušuko siaubo apimtas Benonis. 

Tada raštininkas išskleidė prieš jį dokumentą. Jame 
buvo atžymėta, kad pažymimasis įkaito raštas tokią iIr 
tokią dieną buvo perskaitytas tinge. O paskui buvo iš- 
skaičiuoti visi anksčiau išduoti įkaito raštai, kuriais buvo 
užstatytas Sirilunas su visomis savo gėrybėmis ir trimis 
laivais. Jau daugelis metų kaip visa tai priklausė Makui 
iš Rozengardo. Jo išduotos sumos iš viso sudarė aštuo- 
nioliką tūkstančių talerių. Prierašai buvo su Sveno Todo 
parašu. 

Benonis pasijuto tarsi perkūno trenktas. Jis įrėmė 
akis į dokumentą, 0 į jo galvą lindo visoki niekai: juk 
apskrities fogto pavardė nėra Svenas Todas. Kas gi ga- 
lėtų būti Svenas Todas? Aštuoniolika tūkstančių talerių, 
taip, taip. Bet juk tada Siriluno Makas visiškai nėra ga- 
lingas žmogus, jis priklauso broliui Makui iš Rozengar- 
do su oda ir su plaukais. 

— Dabar telieka vienas klausimas, ar turtas, pagal 
kurį jūs davėte pinigus, vertas dvidešimt trijų tūkstan- 
čių talerių? — pasakė raštininkas. 

Benonis ėmė svarstyti. 

— Ne,— pasakė jis po to,— nevertas. 

— Mano irgi tokia nuomonė. Taip pat galvoja ir lens- 
manas. Mes kalbėjome su juo šituo reikalu. Dvidešimt 
trys tūkstančiai — tai yra baisu. 

— O ar teisėta tai, ką padarė Makas? 

— Kaip į šitą reikalą žiūrėti. Popieriuje pasakyta, 
kad jis, Makas, gavo penkis tūkstančius talerių, užsta- 
tęs tokį ir tokį turtą. Juk jūs pats pripažinot, kad užsta- 
tas pakankamas? 

Benonis jau nebesiklausė jo. 

— Svenas Todas, kas gi jis toks? Argi tai įstatymiš- 
kas parašas? 

Sąžiningai apsvarstęs, lensmano raštininkas priėjo iš- 
vados, kad teisėjo padėjėjas veikė pagal įstatymus ir tu- 
rėjo teisę įkaito rašte pasirašyti atžymėjimą. Bet, žino- 
ma, jis ne tikras fogtas, toli gražu ne. 

— Dvidešimt trys tūkstančiai! Vadinasi, Makas visiš- 
kas elgeta! — staiga prabilo Renoi:i;.— Geriau turėti ma- 
žiau, bet kad viskas būtų sava... 

Bet čia jis staiga vėl atsiminė savo penkis tūkstan- 
čius talerių, kurie buvo beveik kaip ir žuvę, atsistojo iš- 
blyškęs ir suirzęs, pasižiūrėjo į gulintį ant stalo po- 
piergalį, paskui vėl atsisėdo. 

— Gali atsitikti, kad jis išmokės jums dalimis, — pa- 
sakė raštininkas, nogėtė ; nors kiek jį nuraminti. 

— Iš kur gi jis ims? Juk net drabužiai ant kūno, ir 
tie ne jo. Geriau turėti mažiau ir... Apgavikas, jis, štai 
kas! 

— Šito negalima pasakyti. Galbūt jis dar sumokės... 

— Apgavikas, tikras apgavikas! 

Ak, koks tai tvirtas, geras žodis. Ir kaip jis pažemi- 
na išdidųjį Maką. Už tai Benonis ir tarė jį su tokiu nuo- 
širdžiu pasitenkinimu. 

— Tikriausiai jis sumokėš — pasakė raštininkas atsis- 
todamas. Jis norėjo kuo greičiausiai išeiti. 

Tačiau Benonis buvo labai sujaudintas. 

— Nevertėjo man ir painiotis su juo. Tokie žmonės 
tiek ir tenusipelno, kad spjautum į juos, sutryptum ko- 
jomis ir žiūrėtum kaip jie šliaužioja. ' 

Likęs vienas, Benonis ėmė samprotauti, kas jam da- 
bar pradėti. Jis nusprendė nueiti pas Maką į kontorą ir 
atsiskaityti su juo. 

Jis įsikišo įkaito raštą į kišenę ir išėjo į Siriluną. Pa- 
keliui jam atėjo į galvą pirmiau pasimatyti su Svenu 
Sargu. 

Tačiau ir pačiam vargšui Svenui Sargui ne kažkaip ge- 
rai ėjosi. Jis nieku ir nebūtų galėjęs padrąsinti Benonį. 
Ir viskas dėl kambarinės Elenos. 

Vakar vakare Svenas Sargas kuždėjosi su savo mieląja, 
tik staiga ji buvo pašaukta pas Maką: Makas ruošėsi 
eiti į vonią. Svenas Sargas buvo bemėginąs sulaikyti ją: 
„Tegu jis maudosi vienas, kas tau darbo?“ Bet Elena ge- 
riau žinojo, kas jai reikia daryti, ir išspruko iš jo. Svenas 
Sargas tylutėliai pasekė ją, ant pirštų galų prisėlino prie 
Mako kambario durų ir viską girdėjo savo ausimis. 

Šiandien rytą jis nutvėrė kambarinę Eleną ir tarė: 

— Makas atsikėlė? 

— Dar ne. 

— Tu prausei jį vakar vakare? 

— Taip, tryniau jam rankšluosčiu nugarą. 

— Meluoji. Aš stovėjau koridoriuj ir viską girdė- 
jau. 

— Ir ko gi jūs visi prikibote prie manęs, — tyliai pa- 
sakė kambarinė Elena, — tarsi visi iš proto išsikraustėt. 

— Na, o tu pati, argi negali jo atsikratyti? 

— Tai ne taip jau lengva. Aš privalau jam trinti nu- 
garą. 

Tada Svenas Sargas užvirė įsiutimu, jis sušniokštė ir 
Iiktelėjo: 

— Kiaulė tu, štai kas! 

Ji stovėjo plačiai praviromis akimis, pakėlusi antakius, 
tarsi netikėdama, kad taip koliojasi Svenas Sargas. 

— Tu privesi mane prie to, kad aš kada nors suva- 
rysiu į tave peilį. 

— Neverta taip pykti, — tyliai pasakė ji — Netrukus 
jis paliks mane ramybėje. 

— Ne, jis neatstos nuo tavęs. 

— O kaip gi tu pats su Bramaputra? Su ta riestaplau- 
ke? — paniekindama pasakė Elena. 

Svenas Sargas vėl paklausė: 

— Makas atsikėlė? 

— Ne. 

— Aš noriu pasikalbėti su juo kontoroje. 

— Geriau nepradėk to,— pasakė Elena ir ėmė atkal- 
binėti.— Tik mums abiems užtrauksi nelaime. 

Taip Svenas gal ir būtų nusiraminęs. Bet kai jam bu- 
vo įsakyta pakabinti Mako vonios duknas, kad jos iš- 
džiūtų saulutėje, jis begaliniai įtūžo. Užmiršo ir apie tai, 
kad jis čia kieme buvo tarsi mergaitė, pasamdyta visiems 
darbams, ir kad jį galima buvo priversti dirbti viską, kas 
tik ateina į galvą. 

Kai Makas nuėjo į kontorą, Svenas Sargas, susijau- 
dinęs ir suerzintas, įėjo pas jį. Jis tuojau išklojo savo 
reikalą: jis vardu Svenas Johanas Kjeldsenas, pramintas 
Svenu Sargu. Jis ruošiasi vesti kambarinę Eleną, ir jai 
nėra reikalo prausti Maką, o jis pats po viso to visai 
nepageidauja džiovinti duknas... 

—- Suprantate, aš neleisiu, kad ji būtų jums pramo- 
ga, taip kaip aš vadinuosi Svenas Johanas Kjeldsenas. 
Taip, šitaip mane vadina. O jeigu jūs norite žinoti ma- 
no geografiją, tai aš esu iš miesto. Taip. Aš iš miesto, 
jeigu jūs norite žinoti. 

Makas pamažu pakėlė galvą nuo savo popierių, pa- 
žiūrėjo į jį savo plieninėmis akimis ir paklausė: 

— Kaip tu sakei tave vadina? 

Svenas sumišo ir tik tegalėjo pakartoti klausimą: 

— Kaip mane vadinaė Svenas Johanas Kjeldsenas. 
Pramintas Svenu Sargu. 

— Gerai, gali eiti ir tęsti savo darbą, — pasakė Ma- 
kas. 

Svenas jau buvo besiimąs už durų rankenos. 

— Ne,— pasakė jis, — šito darbo aš nedirbsiu. 

— (Gerai, tuojau gausi savo apyskaitą. 

Makas pasiėmė žąsies plunksną, apskaičiavo, suskai- 
tė pinigus ir užmokėjo. Po to atidarė duris. 

Svenas Sargas paniurzgėjo, bet vis dėlto išėjo. 

Atsitokėjęs už durų su savo šilingais ir su nusiminu- 
sia širdimi, jis pasuko į krautuvę, prie degtinės parda- 
vimo stalo, ir užpylė už ausies keletą šaunių stikliukų. 
Po to vėl pasijuto narsus ir tvirtas. Jis nuėjo į šeimyninę, 
sukėlė ten sambrūzdį, išsikoliojo su bernais, įsiveržė 
pas abu globojamuosius senius — Monsą ir Fredriką 
Menzą, kurie dabar tiek ir teveikė, kad gulėjo lovose ir 
valgė, tik retkarčiais ištardami žodžius, panašius į Žžmo- 
giškąją kalbą. 

— Kelkitės, eikite malkų kapoti! — sušuko jiems Sve- 
nas Sargas.— Aš išeinu iš čia! 

— Išeini! — pakartojo Fredrikas Menza. 

— Uždaryk gerklę! — subliovė Svenas Sargas.— Kel- 
sies tu ar ne? Argi vėl vargšelė Elena tavo vietoje pati 
turės vaikščioti į daržinę? 

Fredrikas Menza, kurio visa burna buvo aplipusi tru- 
piniais ir seilėmis, gulėjo tarsi susimąstęs apie kažką rim- 
to, po to sumirksėjo ir staiga tarė: 

— Trys mylios iki Funtus. 

— Ha, ha, ha,— nusikvatojo Monsas savo lovoje. 

Vargšas, jis taip pat turėjo savo džiagusmų. Jam tur- 
būt atrodė, kad siena nepaprastai juokingai kyla aukš- 
tyn, iki paties stogo... 

Svenas Sargas vėl sugrįžo į šeimyninę, dainavo ir ple- 
pėjo, girdamasis savo ketinimais: 

— Nedžiovinsiu aš tų duknų už jokius pinigus pa- 
saulyje! — pareiškė jis.— Žinote, ką aš padarysiu? Ne, 
jūs nežinote, todėl, kad visi jūs čia esate kiaulės. Bet 
aš noriu dainuoti. Eikšekit visi čia, aš dainuosiu! 

Į šeimyninę prisirinko daug žmonių. Svenas Sargas ne- 
pabijojo visus atsivilioti nuo darbo, nors ir buvo šiokia- 
dienis. Atėjo ir Elena su Bramaputra; malūnininko padė- 
jėjo Žmona, išeidama iš krautuvės su maisto produktais, 
nesusilaikė ir taip pat užsuko. Drauge su ja buvo ir ma- 
žas jos sūnelis, šešiametis berniūkštis, maža švelnia bur- 
nele. Svenas Sargas pasirodė labai dosnus, padovanojo 
jam vieną orą ir paglostė jo galvą. 

— Linksma tau čia? — paklausė motina. 

O taip, berniukui buvo labai linksma. Kai suaugusie- 
ji pradėjo šokti, jis taipgi susirado sau vietelę ir ėmė 
suktis, jausdamasis esąs svarbi ypata. 

Svenas Sargas uždainavo. Jis dainavo apie Sorozos 
mergaites. Bet turbūt jis visiškai pablūdo, nes jo daina 
skambėjo grasinimu, ir jis grasė kažkokiam ypatingam 
asmeniui, retkarčiais sumojuodamas kumštim pono namo 
pusėn. 

Svenas Sargas dainavo: 


Sorozos pievų, Sarozos miškų 
Akim neapmatomi plotai, 

Ten žvėrį išgąsdina triukšmas ragų, 
Lokys tenai krinta gauructas. 

Merginos ten, ponui kad būtų jauku, 
Jau laukia jo guoly paklotam! 


O, jūs Sorozos merginos! 


Glamonėmis vieną jis glosto karštai 
Ir antrą tuoj kviečia nuo ryto. 

Ir pirmajai dega iš pykčio veidai, 
Ir ima ji žodžius blaškyti: 
„Skubėkit, pakvieskite Gustą tiktai, 
Mergaitė jo miega pas kitą!" 

O, jūs Sorozos merginos! 
Medžiotojas Gustas įtūžęs žvėrim 
Prie durų piktai kirvį kelia. 
Atsikelia tyliai mergaitė Žvitri 
Ir ponas, po sapno pabalęs. 

Ir vos tik jis praveria lūšnos duris — 
Mirtis tuoj pastoja jam kelią. 


O, jūs Sorozos merginos! 


Mergaitės Sorozos, o, nuostabios jūs! 
Jūs matėt kaip Gustas pabėgo. 
Įstojo jisai į karaliaus pulkus, 

Visi jį ten gerbė ir mėgo. 

Po daugelio metų jis grįžo pas jus — 
Su jūsų dukrom dabar miega. 


O, jūs Sorozos merginos! 


Karaliaus pulkų jisai Žvaigždė šviesi, 
Jis bokštas Sorozos prieš vėją, 
Kvėpavimas jo — tai audros debesis, 
Kardu jo žaibai klydinėja... 


Bet čia Svenas Sargas staigiai pajuto, kad trūksta 
choro, ir nutraukė dainą. 

— Sustokit! Šioje vietoje jūs visi turite šaukti: „O, 
jūs Sorozos merginos!“ O jūs tik šokate, tikri gyvu- 
liai! 

Atbėgo Mako pasiuntinys ir vyresnįjį berną pakvie- 
tė į kontorą. Visi tuojau aptilo ir tylutėliai ėmė kraus- 
tytis iš šeimyninės. Svenas Sargas jau nebepajėgė jų iš- 
judinti. Malūnininkienė pasiuntė prie jo savo sūnelį, kad 
tas gražiai atsisveikintų ir dar kartą padėkotų už dova- 

ną. Svenas Sargas ilgai laikė jo mažą rankutę savoj ran- 
koj, paskui pasakė: 

— Lygiai toks pat jausmas, tarsi laikyčiau Elenos ran- 
ką. Stebuklai, ir tiek! 

Dabar iškvietė ir Sveną Sargą, jis išėjo prislėgtas sun- 
kių nujautimų. Bet pasirodė, kad jį iškvietė Benonis, ku- 
ris norėjo su juo pasikalbėti. 

— Turiu mažą reikaliuką,— pradėjo Benonis — Sakyk, 
ar nenori plaukti su tinklu? 

— Nežinau. Ne, noriu. Su tinklu“ 

Tačiau netrukus jų kalba nukrypo į ten, kur kiekvie- 
nam spaudė širdį. Benonis, nutaisęs rūsčią išvaizdą, pa- 
kratė galvą ir pareiškė, kad ruošiasi eiti pas Maką į kon- 
torą. 

— O aš jau buvau ten ir pasikalbėjau su juo kaip 
reikiant. 

— Jis niekšingai apgavo mane. 

— O mane gi? Juk dabar Elena visiškai žuvusi mer- 
gina. 

— Kodėl gi taip? 

— Užvakar jis vėl kvietėsi ją pas save į vonią. 

— Ir pasinaudojo?.— Benonis palingavo galva: va- 
dinasi, kas liečia šitą reikalą, tai jau nieko nepadarysi. 

— Bet reikalas tas, kad mes su Elena norime susi- 
tuokti,— tęsė Svenas Sargas. 

Benonis atsakė: 

— Tu gausi ją po to, pats gi supranti. 

Svenas Sargas pekėlė galvą ir kerštingai sužaibavo 
akimis. 

— Taip jau čia nustatyta, — pasakė Benonis.— Taip bu- 
vo su visomis iš eilės. Tik viena Bramaputra vis dar 
laikosi. 

Vyresnysis bernas atėjo iš Mako kontoros ir pareiš- 
kė, kad Svenui Sargui liepta išeiti iš kiemo. 

— Išeitiė Kaip tai? 

— Taip įsakyta. Mano reikalas daboti, kad čia būtų 
tvarka, o daugiau aš nieko nežinau. 

Svenas Sargas, matyti, buvo svarstęs kokį nors būdą 
susitaikyti. Dėl Elenos. Bet dabar suprato, kad jam rei- 
kia išsinešdinti. Šitas faktas jį stipriai nuliūdino. 

— Eik atgal ir pasakyk Makui, kad Svenas Sargas 
išeis drauge su manim. 

— Na, ką gi, gerai, — atsakė vyras. 

—- Taip ir perduok jam, Siriluno Makui nuo Benonio 
Hartvigseno. 

Darbininkas nuėjo. O tie du pasiliko, didžiuodamiesi 
savo pergale. Bet kai jie iaip kalbėjosi, Svenas Sargas 
prisiminė, kad jam reikia išeiti is čia, ir jo drąsa vėl 
krito. 

— Dabar aš nieko neturiu pasaulyje, tikrai šitą dei- 
mantą, — pratarė jis.— Bet aš neturiu stiklų — tad ir pjau- 
ti nėra ko. 

Kol jie stovėjo ir kalbėjosi, nuo krautuvės prieangio 
nusileido pats Makas ir pasuko tiesiai prie jų. Jis ėjo 
ramia, užtikrinta eisena. Kai jis prie jų prisiartino, abu 
nusiėmė kepures ir pasisveikino. 

—- Kokius gi tu čia Žžygūnus siuntinėji pas mane? — 
paklausė Makas. 

— Žygūnus? Ak, aš gi taip sau pasakiau,— surizgęs 
atsakė Benonis. 

— O tu vis dar čia? — staiga kreipėsi Makas į ant- 
rąjį. 

Svenas Sargas tylėjo. 

Eet per tas dvi tris minutes Benonis staigiai atsikvo- 
šėjo ir išdidžiai išsitiesė. Argi jis ne Siriluno bendraval- 
dis? Ir argi čia, prieš ji, ne susmukęs apgavikas? 

— (O) kaipgi jūs įsimanėt ateiti čia ir klausinėti mus? — 
paklausė Benonis ir pažvelgė Makui tiesiai į veidą. 

Abu vienas kitą išmatavo priešiškais žvilgsniais, ta- 
čiau Benonis vis dėlto pasirodė esąs tik mokinys. Makas 
išsitraukė batistinę nosinę, nusišnypštė, paskui atsisuko 
į Sveną Sargą ir pasakė: 

— Argi tau nesakė, kad išsinešdintum iš čia? 

Ir Svenas Sargas tyliai pasitraukė į šalį. 

— Eik tiesiai pas mane,— sušuko jam Benonis.— Štai 
raktas, aš galiu patikėti tau visą savo turtą. Eik ir lauk 
manęs. Man reikia dar pasikalbėti su šituo Žmogumi. 

„Su šituo žmogum!“ Ir taip apie Siriluno Maką! 

Jie nuėjo į kontorą, Makas vėl išsitraukė savo nosi- 
nę ir pasakė: 

— Na? 

— Mano reikalas labai paprastas, — pradėjo Benonis.— 
Jis liečia pinigus. 

— Kas gi yra su pinigais? 

— Jūs mane apgavote. 

Makas tylėjo, nuolaidžiai žvilgčiodamas į Benonį. 

— Aš užtvirtinau įkaito raštą. Jūs manėte, kad aš 
nesugebėsiu šito? 

Makas visa burna nusišypsojo. 

— Aš šitą puikiausiai žinojau. 

— Visa ko šeimininkas čia yra jūsų brolis iš Rozen- 
gardo, jūs sėdite jo kišenėje su oda ir plaukais, Štai žiū- 
rėkite...— Benonis išsitraukė dokumentą ir ėmė baksnoti 
į jį pirštu. 

— Koks gi reikalasė — paklausė Makas.— Tu nori at- 
siimti savo pinigus? 

— Atsiimti savo pinigus? Iš kur gi jūs imsite juos? 
Išeiginiai batai, kuriais jūs dabar apsiavęs, ir tie ne jū- 
sų. Dvidešimt trys tūkstančiai! Jūsų broliui aštuoniolika 
ir man penki — išeina dvidešimt trys. Jūs susmukdėte 
mane, aš dabar toks pat elgeta, kaip ir jūs pats. 

Makas atsakė: 

— Pirma, tai tik naujasis teisėjo padėjėjas tiek įrašė 
į tavo įkaito raštą. 

— Taip, bet jis veikė pagal įstatymus. 

— Žinoma. Bet patsai fogtas niekuomet nebūtų įra- 
šęs visos šitos kvailybės. Kas dėl mano brolio, tai yra 
tik paprastas formalumas, tu juk pats gerai Žinai, kaip 
tai esti tarp brolių. Gi tikrovėje aš dažniau padėdavau 
broliui, negu jis man. Pavyzdžiui, kai jis praplėtė savo 
žuvies klijų gaminimo fabriką... 

— iaip, taip. Matyti, jūs abu esate bankrotai. Bet 
man gi nuo to visai ne lengviau. 

— Antra,— su nepajudinamu didingumu tęsė Makas, — 
aš skolingas tau ne penkis tūkstančius. Tarp mūsų dar 
yra ir kitų sąskaitų. 

— Tai jūs dėl tų keturių šimtinių už jūsų brangeny- 
bes? O kam gi jos man reikalingos? Rozos jau skelbiami 
užsakai su advokatu, jie tuokiasi dvyliktą. 

—- Nežinau gerai, man nepavyko perkalbėti Rozos. Bet 
galimas daiktas, kad ir tu pats šiek tiek kaltas. Šitas 
įkaito rašto užtvirtinimas už mano nugaros ne ypatingai 
nuteikė Mane rūpintis tavo reikalais. 

— Na, tai kas gi? — susierzinęs sušuko Benonis— 
Dievai su ja, su Roza, aš jos nemaldausiu. Eet jau kas 
liečia visas jūsų suktybes ir vylius, tai Roza dar per 
gera, kad vadintųsi jūsų krikšto dukterimi. Taip. Aš pa- 
rašysiu jai, kad ji niekuomet daugiau neperžengtų jūsų 
slenksčio. Jūs sakote, kad mes turime kitų saskaitų? Ne- 

noriu aš turėti daugiau su jumis jokių sąskaitų, ir kai 
tik pasitaikys pirma galimybė, aš užmokėsiu jums gry- 
nais už jūsų brangenybes. Ir tada atiduokite man mano 
penkis tūkstančius talerių! 

— Tu reikalauji savo pinigų per šešis mėnesius, skai- 
tant nuo šios dienos? 

— Reikalauju! — pašaipiai nutęsė Benonis.— Aš veik- 
siu kitokiais keliais. Aš nežiūrėsiu viso jūsų orumo! 

Makas gerai suprato, kad viršus dabar Benonio pusė- 
je: jis galėjo pražudyti jį, apskelbti bankrutavusiu, pa- 
traukti į teismą, įpainioti jį savo įkaito raštu, pakenkti 
jo reputacijai ir visiems išskambinti apie jo smukimą. 

— Gali veikti kaip tau patinka, — šaltai pratarė jis. 

Tačiau Benonis neįstengė sulaikyti savo triumfo, jis 
parodė jį visą: 

— Aš uždėsiu draudimą jūsų menkėms džiovyklose! 

Tai šiaip ar taip sukeltų skandalą: prasidės byla, liu- 
dininkų apklausinėjimas. 

Makas atsakė: 

— Šita žuvis ne mano. Ji parduota ir priklauso pirk- 
liams. 

Penonis, visiškai įniršęs, nustvėrė už savo karčių ir 
sustaugė: 

— "Tai jūs, vadinas, visiškai nieko savo neturite pa- 
saulyje! 

— Šituo klausimu aš neprivalau tau duoti apyskai- 
tų, — išsisukdamas atsakė Makas.— Tu gali reikalauti sa- 
vo pinigų, ir tu juos gausi. Vadinas, tu reikalauji jų nuo 
šiandien per šešis mėnesius. 

Norėdamas pabaigti visus šiuos reikalus, Benonis at- 
sakė: 

— Taip! 

Makas pasiėmė plunksną ir užsirašė datą. Paskui pa- 
dėjo plunksną į šalį, pažvelgė į Benonį ir pratarė: 

— Aš nemaniau, Hartvigsenai, kad mes su tavim taip 
baigsime. 

Iš tikrųjų ir Benonis ne ypač buvo patenkintas rei- 
kalų posūkiu. 

— O ką gi, jūsų Manymu, man daryti? Aš jau buvau 
kartą biaurioje padėtyje ir niekaip negalėjau išsipainio- 
ti, šitai aš labai gerai žinau. Ir aš sutinku, kad jūs pa- 
kėlėte mane, galima sakyti, iš dulkių... 

— Aš ir pamiršęs buvau apie tai, — pertraukė Ma- 
kas.— Tu pats šituo klausimu pradėjai kalbėti... 

Ir Makas nuėjo prie lango ir pradėjo galvoti. 

Bet čia Benonis staiga aiškiai pasivaideno jo apgai- 
lėtina praeitis, jis aiškiai prisiminė tas dienas, kada jis 
neturėjo nei poniško namo, nei daržinės, nei tinklų, tas 
dienas, kada jo gėda visiems girdint buvo paskelbta nuo 
šventoriaus ir kada tik Siriluno Makas ištiesė jam pagal- 
bos ranką ir vėl padarė jį žmogumi. Ir jis nukritusiu 
balsu pasakė: 

— Taip, taip, kad tik aš gaučiau savo pinigus. Aš 
nesielgsiu su jumis kaip vilkas. Šitam aš neturiu jokių 
priežasčių, visiškai jokių. 

Tyla. Makas pasisuko ir priėjo prie rašomojo stalo. 

— Ar tu, važinėdamas į šcheras, sužinojai ką nors 
apie silkes? 

Benonis atsakė: 

— Na. Tai yra apie silkes aš sužinojau, bet jų labai 
maža. Aš nutariau plaukti su didžiuoju tinklu. 

— Na, duok Dieve! 

— Ramybės jums,— palinkėjo Benonis, išeidamas iš 
kontoros. 


XVIII 


Dvylikta birželio. Šiandien Rozos vestuvės. Taip, 
taip. 

Benonį jau nuo pat ryto buvo apsėdusi iškilminga 
nuotaika, jis buvo tylus, ramus ir nekalbus. Pas jį gyve- 
nančiam Svenui Sargui jis davė darbo, kurį tas galėjo 
įveikti ir vienas, be jokios pagalbos. 

Benonis nuvalė klavikordą ir sidabrą. O gal nusiųsti 
šiuos gražiuosius daiktus Rozai? Juk jam pačiam jie bu- 
vo visai nereikalingi. Tai atrodytų, tarsi karalius siunčia 
krūvą turtingų dovanų karalienei, ir tuo pačiu būtų už- 
kimštos b:rnos visiems tiems, kurie dabar visoje apylin- 
kėje skambina, esą Benonis Hartvigsenas yra bankruta- 
vęs. Pradžioje nei pats Benonis, nei lensmano raštinin- 
kas visiškai neslėpė, kad penkių tūkstančių talerių įkaito 
raštas yra bevertis, o gandas skubėjo aplinkui, perdėda- 
mas nelaimę ir palaikydamas žuvusiais net daržinę ir vi- 

sus tinklus. Renonis vėl ėmė tapti įtaringas, jam vaide- 
nosi, kad senieji draugai vėl pradėjo su juo palaidžiau 
elgtis ir jo jau nebevadino Hartvigsenu. Na, bet jo iš- 
teklių dar užteks, kad galėtų padovanoti Rozai šitas 
brangenybes. 

Bet ar Roza priims jo dovanas? 

Šiaip ar taip, jis galėtų nusiųsti jai sidabrą. Su sen- 
timentaliu švelnumu jis jau įsivaizdavo, kaip dėl šitos 
dosnios dovanos pasirodys ašaros Rozos akyse, ir ji pasa- 
kys: „O, Benoni, kaip aš gailiuosi, kad nepalikau tau iš- 
tikima!“ 

Juk štai ji gi neparsiuntė jam atgal nei žiedo, nei 
kryžiaus, kaip kad buvo žadėjusi. Galimas daiktas, kad 
taip ji ir pasiliks juos pas save, jį mylėdama. O gal ga- 
lima būtų nusiųsti jai nors tą šaukštą ir šakutę, kuriuos 
jis buvo įvyniojęs jai į atskirą popierių? 

Ne, tikriausiai ji nieko nepriims. 

Benonis, nusiminęs ir surizgęs, nukiūtino į Siriluną, 
išgėrė krautuvėje keletą stikliukų degtinės, įkalbinėda- 
mas sau, kad yra nesveikas, ir sugrįžo namo. Gerokai 
įkaušęs, jis susirado šventų apeigų psalmių knygą, ta- 
čiau bijodamas, kad Svenas Sargas išgirs jo garsų gie- 
dojimą, pasitenkino tiktai skaitymu. Jis nepaprastai nuo- 
bodžiavo. Valandėlę jis pastovėjo uždarytoje verandoje, 
žiūrėdamas į spalvotus langus. Bet ar jis žiūrėjo pro gel- 
tonus, ar pro mėlynus, ar pro raudonus stiklus, jisai 
matė tik karvelius, besimiklinančius savo negudriame me- 
ne per visą daržinės sieną. Ak, ne taip įsivaizdavo jis 
sau ir spalvotus stiklus, ir karvelius, kuriuos juk įsitaisė 
tik dėl Rozos... 

Jis nudūlino kalnų link. Priešaky jo, už keliolikos 
žingsnių, ėjo švyturio prižiūrėtojas Šeningas, susikūpri- 
nęs ir sublogęs, tarsi užėstas per didelio skurdo. Jis taip- 
gi buvo išėjęs pasivaikščioti po kalnus, klausydamasis 
jūros paukščių riksmų ir apžiūrinėdamas retkarčiais pa- 
sitaikiusius augalus. Prieštaraudamas savo nuolatiniam 
įpročiui, jis pasisveikino su Benoniu ir net įsileido su 
juo į pokalbį. 

— Jūs, Hartvigsenai, žmogus turtingas, jums reikėtų 
nusipirkti šitas uolas, — pasakė jis. 

— Nusipirkti uolas? Aš jų ir taip pakankamai turiu, — 
atsak. Benonis. 

Ne, ne pakankamai. Jums reikėtų nupirkti visą 
keterą iki pat bendruomenės miško. 

— O ką gi aš su ja veiksiu? 

— Šitos uolos turi didelę vertę. 

— Didelę vertę? 

— Šitie kalnai pilni švino rūdos. 

— Na, tai kas gi? Rūdos! — paniekinamai atsiliepė Be- 
nonis. 

— Taip, rūdos. Rūdos už visą milijoną. O šitoje rūdo- 
je daug sidabro. 

Benonis sužvairavo į prižiūrėtoją ir nepatikėjo juo. 

— Kodėl gi jūs pats jų neperkate? 

Prižiūrėtojas nusišypsojo blankia šypsena ir įsmeigė 
akis į tolį. 

— Pirma, aš neturiu pinigų, o antra, man visa tai ne- 
reikalinga. Bet jums praverstų tai padaryti, juk visas 
jūsų gyvenimas dar prieš akis. 

— Ir jūs juk dar ne senas. 

— Ne, ne. Ir kam gi man daugiau, negu kad aš tu- 
riu. Aš esu ketvirtos eilės švyturio prižiūrėtojas, ir to, 
ką aš gaunu, man kaip tik pakanka, kad nenumirčiau ba- 
du, o daugiau man ir nereikia. 


Staiga Benonis paklausė: 

— O jūs nekalbėjote apie tai su Maku? 

Į tai švyturio prižiūrėtojas su didele panieka atsakė 
tik dviem žodžiais: 

— Su Maku! 

Po to pasisuko ir nuėjo per kalnus atgal. 

Eidamas į priešingą pusę, Benonis samprotavo: „Tai 
gerai, kad uolų viduje pilna sidabro. Uolos priklauso Aro- 
nui iš Hopano, jis dabar bylinėjasi su žveju iš tolimųjų 
šcherų už tai, kad tas nepasiklausęs pasiėmė jo valtį. O 
bylinėjimasis nepigiai kaštuoja. Šiomis dienomis į kis- 
terio kiemą, pas advokatą, jis nuvedė karvę. Taip, taip, 
Nikalojus šiandien veda, todėl karvė jam pravers, ir jam, 
ir Rozai!“ 

Benonį užplūdo atsiminimai apie Rozą. Jis pasuko į 
bendruomenės mišką, jo akys buvo pilnos ašarų, ir jis 
į nieką neatsižvelgdamas sukrito prie pat kelio, įsikniau- 
bęs veidu į žolę. 

— Argi aš elgiausi ne taip, kaip priderėjo, sakyk 
man? Argi aš nesielgiau su tavim visur taip atsargiai ir 

švelniai, kad tik kaip nors neįskaudinčiau tavęs? Ak, 
Dieve, būk man maloningas. 

— Borra aekked! 

Vėl tas lapis Cilbertas! Jis nuolatos zuja bendruo- 
menės mišku pirmyn ir atgal tarsi staklių šaudyklė, abie- 
jose kalnų keteros pusėse palikdamas kilpas ir gijas. 

— O aš prisėdau čia truputį pailsėti — sumišęs atsa- 
kė Benonis.— Malonu pasiklausyti kaip šnibždasi drebu- 
lės. 

— O aš einu iš vienų vestuvių, — pasakė Gilbertas.— 
Sutikau ten pažįstamų. 

— Gal tu buvai ir bažnyčioje? — paklausė Benonis. 

— Buvau ir bažnyčioje. Kilmingos vestuvės. Ir pats 
Makas taipgi buvo. 

— Na kaip gi! 

— Pirmiausia atvyko jaunikis. Raitas. 

— Raitas? 

— O po to ir nuotaka. Taip pat raita. 

Benonis palingavo galva, parodydamas, kad tai ne- 
paprasta. : 

— Ji turėjo baltą šydą, vos ne iki pat žemės. 

Benonis giliai susimąstė. „Taip, taip, dabar viskas 
baigta. Baltas šydas, taip, taip!“ Paskui pakilo ir drauge 
su lapiu pasuko namų link... 

— Taip, taip, ne. Aš ir Benonis kaip nors susitvarky- 
sime su tuo! — pasakė jis.— Eikš greičiau su manim į 
trobą. 

— Dėkui, kaip gi aš jus be jokio reikalo trukdysiu. 

P.enonis atnešė degtinės ir pripylė Gilbertui. 

— Jūs neprivalote daryti tiek išlaidų, — pasakė tas. 

— Aš vaišinu tave didžiosios naujienos proga,— pa- 
sakė Benonis drebančiomis lūpomis.— Ir tegu Dievas su 
ja! — pridėjo jis. 

Gilbertas išgėrė, apmetė akimis kambarį ir tiesiog 
nustebo, kad atsiranda žmonių, kurie nenori gyventi šito- 
kiame name, kur tiek daug visokių turtų. 

Benonis atsakė, ak, taip, jis įsitaisė taip, kaip gali įsi- 
taisyti toks kaip jis varguolis. Ir parodė Gilbertui klavi- 
kordą, paaiškinęs, kad tai muzika, parodė darbo stalelį, 
išklotą sidabru ir juodmedžiu, paskui iš stalo ištraukė 
sidabrą. 

— Aš užmokėjau už jį šimtą talerių — pasakė jis. 

Gilbertas ilgai kinknojo galvą ir vėl negalėjo supras- 
ti, kaip gi gali žmonės atsisakyti tokios prabangos. Pa- 
galiau jis tarė: 

— Bažnyčioje ji neatrodė laiminga. 

— Roza? Negali būti! 

— Ne. Panašu buvo į tai, tarsi kažko gailėtųsi. 

Benonis atsistojo prieš Gilbertą išsitempęs visu savo 
ūgiu ir pasakė: 

— Štai, matai tu šitą žiedą? Viso mano gyvenimo 
sielvartui — nebenešiosiu aš jo daugiau ant šitos ran- 
kos... 

Jis nusiėmė žiedą nuo dešinės rankos ir užsimovė ant 
kairiosios. 

— Tu matei, ką aš padariau? 

Gilbertas iškilmingai atsakė: 

— Taip! 

Po to Benonis pasiėmė kalendorių ir pasakė: 

— Žiūrėk! Matai šitą brūkšnį? Štai aš išbraukiu jį, 
aš išbraukiu švento Silverijaus dieną. 

— Švento Silverijaus dieną, — pakartojo Gilbertas. 

— Tu buvai liudininkas, — pasakė Benonis. 

Kai visa tai jau buvo padaryta, jis nebeturėjo kuo 
palaikyti savyje iškilmingos nuotaikos ir nugrimzdo į ty- 
lėjimą. 

O Gilbertas nuvyko į Siriluną, į krautuvę, ir papasa- 
kojo ten apie jungtuves. Papasakojo, kad niekuomet ne- 
buvo matęs tokio puikumo, kad baltas šydas vilkosi Že- 
me ir kad nuotaka pasiekė, ko norėjo, ir švytėjo laime. 
Ir pats Makas buvo bažnyčioje. 

Pabaigęs Sirilune, lapis Gilbertas po kiek laiko pa- 
suko į kisterio kiemą. Jaunoji atvyko jau pavakariais, 
Roza jojo raita, bet jaunasis Arentsenas į balną buvo 
nusitrynęs koją ir apgailėtina išvaizda vilkosi pėsčias, 
vesdamasis už brizgilų savo arklį. Vakaras buvo šviesus 
ir šiltas, saulė dar stovėjo aukštai danguje, bet jūros 
paukščiai jau buvo išlakstę ilsėtis. 

Gilbertas prieš jaunavedžius nusiėmė kepurę. Roza 
nujojo toliau, o jaunasis Arentsenas sustojo ir padavė 
Cilbertui arklį. Jis pavargo ir buvo labai piktas. 

— Klausyk, paimk šitą galviją ir pavedėk jį truputį. 
Aš jau pakankamai jį tempiau. 

— Aš buvau bažnyčioje ir mačiau jus,— tarė Gilber- 
tas. 

Jaunasis Arentsenas į tai atsakė įtūžęs: 

— Aš taip pat buvau bažnyčioje ir žiūrėjau į jung- 
tuves. Šį kartą man nepavyko išsisukti. 

Šitaip Roza ir jaunasis Arentsenas įžengė į kisterio 
namus, kur jie turėjo gyventi. 

Po kelių dienų Benonis išplaukė su savo didžiuoju 
tinklu ir su visais savo vyrais. Tikėjimas jo žvejybos 
laime buvo toks didelis, kad pas jį samdytis atėjo daug 
daugiau žmonių, negu jam buvo reikalinga. Svenas Sar- 
gas karaliavo kaip nuolatinis tinklo šeimininko darbi- 
ninkas. 


XIX 


Saulė lipo dangumi, nesustodama dieną ir naktį. 
Jaunasis Arentsenas, ilgai nebuvęs savo gimtinėje, jau 
buvo atpratęs nuo šitos naktinės saulės. Jį ėmė kankin- 
ti nemiga, ir jis jokiu būdu negalėjo įsitaisyti tikrosios 
tamsos miegamajame. Prie viso to dar prisidėjo tai, kad 
jo tėvas, senasis kisteris, susirgo ir gulėjo kambaryje, 
kurį nuo jo miegamojo skyrė tik koridorius, ir sūnus 
visą laiką girdėjo jo vaitojimus ir dūsavimus. Jis atsi- 
keldavo, apsirengdavo ir išeidavo iš namų. O Roza pasi- 
likdavo lovoje, ir miegojo sveiku nesudrumsčiamu mie- 
gu, užsiklojusi tiktai antklode, kadangi buvo karštos va- 
saros Naktys. 

Dabar, pjūties metu, advokatas jau neturėjo tiek daug 
darbo kontoroje, kaip kad ankstyvesniaisiais metų mė- 
nesiais. Pradžioje jis buvo bepriruošiąs Rozą savo pagal- 
bininke, suvertęs jai ilgą ir nuobodų susirašinėjimą, bet 
dabar jis galėjo susidoroti ir vienas, darbo buvo labai 
mažai. Pasibaigus tingui, jam teko sudaryti tik kelis skun- 
dus taikos teismui. Vis dėlto skaitlingos stambiosios by- 
los, neišspręstos tinge, dabar keliavo iš vieno teismo į 
kitą ir vienos dirbo advokato Arentseno naudai. Jam te- 
liko tik ilsėtis ir dažnokai keliauti į Mako degtinės rū- 
selį. 

Hju Trevilano su Levionu iš Torpelvikeno byloje bu- 
vo paskelbtas sprendimas. Šita byla Arentsenui kaštavo 
daug rūpesčių. Vykdamas per kalnagūbrį į savo vestu- 
ves, jis buvo priverstas gerokai išsukti iš kelio, aplanky- 

ti garsiąją lašišų gaudymo vietą ir išmatuoti prie kriok- 
lio upės platumą. Su juo buvo du liudininkai. Pamatęs 
priešingoje upės pusėje su meškere stovintį Sir Hju, jis 
linkterėjo jam kaip senam pažįstamam ir nusiėmė ke- 
purę. Bet senasis anglas stovėjo britiškai nepajudinamas 
ir visai neatsakė į jo pasveikinimą. Jeigu čia būtų bu- 
vusi Roza, ji būtų nepaprastai susikrimtusi. Sumišęs ir 
įniršęs, Arentsenas įsakė savo žmonėms tiksliai išmatuo- 
ti upę. Bet kaip ir anksčiau, upė turėjo dvylika sieksnių 
platumo. 

— Platumas man neturi reikšmės, — pasakė Arentse- 
nas. 
Jis ilgai stebėjo Sir Hju ir įsitikino, kad jo meške- 
rės plūdė arčiau priplaukia prie Leviono kranto, negu 
prie Mareliaus. Jis tuojau prie savo pirmojo pareiškimo 
parašė priedėlį ir išsiuntė jį paštu. 

Ir štai buvo paskelbtas sprendimas. Tai, kad Arentse- 
nas aplankė ginčo vietą, neatnešė jam naudos. Sir Hju 
priteisė sumokėti tik tiek, kiek jis pats siūlė susitaikymo 
komisijoje, ir daugiau nei skatiko. 

Gavęs sprendimo nuorašą, Sir Hju atėjo su liudinin- 
kais ir pareiškė norą sumokėti: „Labai prašau, štai pi- 
nigai!“ Bet ir šį kartą viskas iširo, kadangi Levionas ne- 
galėjo sulaikyti godumo. 

— Žvejybos teisė jums taip pigiai atiteko tik dėl to, 
kad jūs atskirai sumokėjote Edvardai,— pareiškė jis— Ji 
štai pasidėjo pas Maką visus dvidešimt penkis talerius. 

Sir Hju dar kartą pasiūlė pinigus, gavo neigiamą at- 
sakymą ir išėjo. 

Nepaisant šitos žemesnės instencijos sprendimo, byla 
dar nebuvo pralaimėta. Sir Hju lašišų žvejyba dar ilgai 
galėjo būti tikrai geras ir pelningas paragrafas advoka- 
tui. Baigėsi tuo, kad byla buvo perduota į apygardos 
teismą Rontheime. Advokatas Arentsenas ruošė žudantį 
pranešimą, kuriame atitinkamai turėjo būti nušviesta vie- 
na svarbi aplinkybė: Sir Hju santykiai su priešingos pu- 
sės dukterimi. 

— Bet šitai pareikalaus tam tikrų išlaidų,— pasakė 
Arentsenas. 

— Taip, deja. Ką padarysi! Kiek gi teks šį kartą? 

— Šį kartą keturi taleriai. 

— Brangiai gi man atsieis šitų niekšų teisingumas. 

— Teisingumas niekuomet negali būti per daug bran- 
gus, — atsakė Arentsenas. 

Levionas iš Torpelvikeno užsimokėjo ir išėjo. 

— Toliau! 

Aronas iš Hopano. Jo byla prasidėjo nuo kvailos iš- 
daigos. Jaunasis žvejys iš tolimųjų šcherų kartą naktį 
nujojo Arono valtį ir dingo su ja dviem parom. Kur gi 
jis buvo šitas dvi paras? Pas savo mieliausiąją. Kai vai- 
kinas sugrįžo su valtimi, atėjo Aronas, kuris pagrasino 
jam naujuoju advokatu iš kisterio kiemo. Vaikinas ne- 
paprastai nustebo. Savavališkas svetimos valties paėmi- 
mas buvo pats paprasčiausias dalykas, ir todėl jis Arono 
grąsinimą palaikė iš pradžių paprastu pajuokavimu. Bai- 
gėsi tuo, kad vaikinas pareiškė: „(Ogi velniams man rei- 
kalingas ir tu, ir tavo advokatas, šitaip ir žinok!“ Taip 
Arentsenas gavo naują bylą. Oho, kiek tas kaštavo Aro- 
nui iš Hopano! Vieną karvę jis jau nuvedė į kisterio kie- 
mą kaip kartas vidurvasaryje, kada ji duodavo daugiau- 
sia pieno. Rudeniop tikriausiai teks parduoti skerdyklai 
ir kitą. 

— Mes negalime taip palikti šitos bylos, — pasakė 
Arentsenas po to, kai ji buvo pralaimėta žemesnėje ins- 
tancijoje.— Aš surašysiu žudantį pareiškimą apygardos 
teismui ir apeliuosiu. Bet tai pareikalaus kai kurių iš- 
laidų. 

— Taip, išlaidos ir išlaidos — niurzgėdamas atsakė 
Aronas.— Netrukus aš ir valgyti neturėsiu ko. 

— Na, gal iki šito ir neprieis. 

— O jūs gal galėtumėt padėti man, kad aš kaip nors 

— Uolasė 

— Sako, kad jos kada nors turės didelę vertę. Pro- 
fesorius iš Kristijanijos rado ir plačiai aprašė, kad jose 
yra daug švino rūdos su sidabru. 

Advokatas Arentsenas atsakė: 

— Rūdos man nereikia, bet nuo sidabro aš neatsisa- 
kysiu, Aronai. 

Tada Aronas iš Hopano suprato, kad žuvo ir antroji 
jo karvė, pasirašė popierių ir išėjo. 

Dar vidurvasarį Nikalojui Arentsenui pasidarė taip 
nuobodu, kad jis ėmė kalbėti apie tai, kaip čia jam įsi- 
taisius ateinantį žvejybos laikotarpį Žvejų teisėju Lofo- 
tenų salose. Ką gi jis visą Žiemą veiks namie? Visuose 

kaimuose tepasiliko moterys ir vaikai, niekur neuždirb- 
si nei menkiausio sidabrinio. Roza visiškai neprieštaravo, 
nors galbūt jai ir buvo keista, kad jaunavedis vyras nie- 
ko negali rasti tinkamesnio už tai, kad tik pirmajai pro- 
gai pasitaikius galėtų palikti namus. Roza padėdavo šei- 
mininkauti ir slaugė sergantį kisterį. O senis kasdien vis 
ėjo menkyn, silpnėjo ir tik laukė galo. Mokytojas per- 
ėmė visas kisterio pareigas. 

Sirilune įvyko tokių pasikeitimų, kad senis Monsas 
iš savo kamarėlės persikėlė į kapines. Vieną kartą jis 
buvo rastas lovoje kaip ir paprastai: su rankoje užgniauž- 
tu kąsniu ir su sotumo išraiška veide. Jau daugelis me- 
tų kaip Monsas nerodė ypatingo gyvumo, todėl iš karto 
ir sunku buvo atpažinti, ar jau jis išleido savo dvasią. 
Gi kai paklausė kitoje lovoje gulintį Fredriką Menzą: 
„Tu manai, kad Monsas tiktai miega?“ Fredrikas Men- 
za kaip visuomet pakartojo: „„Miega?"“ Taip Monsą ir pa- 
liko iki kito ryto. Bet kadangi jis ir iki to laiko dar ne- 
buvo suvalgęs savo kąsnio, nebeliko jokios abejonės, 
kad jis buvo miręs. 

Fredrikas Menza iš savo lovos sekė senojo draugo 
persikėlimą. Šitai, matyti, nė kiek nekėlė jame nerimo, 
retkarčiais jis įsikišdavo keliais Žžmogiškais žodžiais, iš 
kurių aplinkui esantieji tesuprato: „Kra, kra, kra — kran- 
kia varnas. Pietūsė Ha, ha, ha...“ 

Artinosi ruduo. Epušės miške pagelto. Mako menkės 
išdžiūvo, ir Arnas džiovintojas išvežė jas galeasu į Ber- 
geną. Ikrinės lašišos upėje visiškai sulyso, pasibaigė jų 
vasariniai žaidimai, ir Sir Hju išnarstė savo meškerkotį 
ir išvažiavo namo, į Angliją, pažadėjęs savo šeiminin- 
kams Torpelvikene ir Edvardai, kad pavasariop vėl čia 
atvažiuosiąs... Dabar rėžiuose, kurie buvo nusikreipę į 
pietų saulę, jau pjovė javus, kitur pradėjo kasti bulves. 
Viskas ėjo savo keliu. 

Sugrįžo namo ir Benonis su savo didžuoju tinklu ir 
su visais vyrais. Jis nesugavo nė vieno didesnio būrio 
silkių. Bet vis dėlto jis pataikė gerą vietą, kur silkių bu- 
vo pakankamai, su malonumu būtų pabuvojęs ten dar 
keletą savaičių, nenorėdamas praleisti žiemos silkių: ta- 
čiau šitas laukimo metas tinklo savininkui, kuris turėjo 
juk pasisamdęs nuolatinį darbininką su alga, būtų bran- 
giai atsiėjęs, 0 ir jo vyrai jau buvo išbaigę maisto iš- 
teklius, jie nebenorėjo ilgiau laukti. Todėl Benonis iš- 

plaukė namo, kaip ir anksčiau kankinamas savo sunkių 
mąstymų. 

Vienintelis išlaikęs savo pirmykštę gerą nuotaiką bu- 
vo Svenas Sargas. Jis ir neturėjo jokių priežasčių mur- 
mėti. Visą vasarą, tuo metu, kai kiti teturėjo tik išlaidų, 
jis gaudavo nuolatinę algą, o dabar jis nepaprastai džiau- 
gėsi, kad sugrįžo į senas, brangias vietas. Patį pirmąjį 
vakarą jis nuskubėjo į Siriluną, nutykojo kambarinę Ele- 
ną, pasisveikino ir nuoširdžiai su ja pasikalbėjo. Dėl jos 
jis vėl buvo pasiryžęs eiti pas Maką, stovėti prieš jį be 
kepurės ir prašyti leidimo pasilikti. Ką gi į tai pasakys 
Makas? 

— Dabar Monsas numirė, o Fredrikas Menza nesi- 
kelia. Tikrai, tau pačiai tenka kapoti malkas? — paklausė 
Svenas Sargas savo mergaitę. 

— Taip, tenka. 

— Hm... Na, o ką gi, jis vis kviečia tave į savo vo- 
nią? 

Kambarinė Elena truputį pasitraukė: 

— Į savo vonią? Taip. 

— Ką gi, ar jis vėl tuoj mMaudysisė 

— Nežinau. Tai, rodos, šį vakarą. 

— Aš negaliu ilgiau pasilikti pas Hartvigseną,— pa- 
sakė Svenas Sargas.— Visą vasarą aš gavau algą, ir jis 
taip baisiai kremtasi, kad mes nepagavom nė vieno pul- 
ko silkių. 

— Sako, kad jis visiškai susmuko, — pastebėjo Ele- 
na. 

Svenas Sargas skubiai ir pasipiktinęs užginčijo: 

— Meluoja tas, kas taip kalba. Toks visą amžių, ma- 
tyti, yra sukčiavęs ir melavęs. Hartvigsenas yra turtin- 
gas Žmogus, štai po kelių mėnesių jis gaus savo pini- 
gus. 

— Taip, taip, — teasakė Elena į jo karščiavimąsi... 

Bet iš tikrųjų Sveno Sargo galva dabar buvo užimta 
tik vienu: 

— Tai va, viskas dabar priklauso nuo to, ar aš ga- 
lėsiu čia pasilikti. Ar tu negali paprašyti Maką? 

— Aš nežinau. Tu manai tai pavyks? 

— O kodėl gi ne? Kai tu jį prausi šiandien vakare. 
Matai, aš... reikalas tas, kad aš čia labai įsigyvenau. Ir 
jeigu net aš įlipsiu į pašto garlaivį, vis tiek mane tuojau 

patrauks atgal. Nežinau, kas čia su „manim darosi, kažkas 
nuostabaus... Duok man tavo rankas. 

Plonutės rankos buvo tokios mažos tarsi Mažos mer- 
gytės, pirštai buvo tokie silpnučiai tarsi alkani, lyg ty- 
čia sutverti tam, kad Svenas Sargas galėtų palaidoti juos 
savo didžiulėse letenose. Jis pritraukė ją prie savęs, pa- 
kėlė ant rankų, lengvai pastatė ant žemės ir ilgai bu- 
čiavo. Po to visa tai pakartojo dar ir dar kartą. 

— Elena,— kiek kartų aš vasarą kartojau šitą VaI- 
dą! — pasakė jis.— Pakalbėk tu su juo šį vakarą, kai 
trinsi.jo nugarą. Pasakyk, kad aš sugrįžau, kad esu čia 
ir kad nėra kas skaldo malkas. Tu gi gerai jį pažįsti, to- 
dėl sugebėsi visa tai atlikti, pasistenk tiktai nutaikyti 
akimirką, kada jis gerai nusiteikęs ir nesupykink jo. Ele- 
na, Man taip skaudu, kad tau tenka prašyti jį, bet kas 
gi mums darytič 

— Aš pamėginsiu paprašyti jį šį vakarą, — atsakė ji. 

Po kelių dienų Benonis atvyko į Siriluną ir susitiko 
Sveną Sargą. 

— Tau nebuvo reikalo išeiti iš mano namų,— pasakė 
Benonis, dėdamasis oriu žmogum.— Tu man tolydžio nuo- 
latos reikalingas visokiems darbams. Gal tu ateisi nors 
išvalyti mano namų kaminus? 

— Bet kurią dieną ir valandą, kada tik įsakysite. 

— Mano tarnaitė taip kepa ir spirgina, kad kaminai 
visiškai apaugo suodžiais. Ką gi, tu pasiliksi čia? 

Svenas Sargas patvirtindamas linkterėjo. Taip, šitaip 
jau atsitiko, Makas išklausė jo prašymą, valandėlę pa- 
galvojo ir pasakė: ,„Gali pasilikti". 

— Visa tai kaip užkerėta,— pasakė Benonis.— Man ta- 
vęs labai reikėtų. Šis tas reikia perdažyti — gyrėsi jis 
toliau.— Ar tu nori, kad aš pats užsiimčiau šituo terlio- 
jimusiė 

Benonis turėjo daugelį priežasčių būti apmaudingas. 
Nespėjo jis sugrįžti namo, o tuojau pastebėjo, kad kiek- 
vienas žiūri į jį tarsi į bankrotavusį žmogų. Jo buvo gai- 
limasi. Benonis visiškai nebuvo blogas žmogus ar šiurkš- 
tus kaimynas, į kurį negalima būtų kreiptis pagalbos. 
Bet dabar jis neteko savo turtų ir buvo kalbama, kad jis 
net užstatė savo trobesius. Be to, jį apleido žvejybos lai- 
mė, visą vasarą jam nepavyko sugriebti nė vieno silkių 
laimikio. Ir kiekvieną kartą Benonį apimdavo aštri pa- 
gieža, kai jis girdėdavo, kad žmonės, grįždami prie savo 

senųjų blogų įpročių, kreipdavosi į jį tiesiog ir papras- 
tai — Benoni. O Stenas pardavėjas, kuris turėjo jam už 
ką keršyti dar nuo praėjusių Kalėdų, tiesiog ėmė vadinti 
jį — tu. 

— Ką gi tu čia tujini! — piktai užriko Benonis.— Ne- 
patariu tau šito dar kartą pakartoti. 

— O tau nėra ko taip riesti nosį ir dėtis karve, jeigu 
esi tiktai veršis — atsakė Stenas pardavėjas. Ak, šitas 
Stenas, jo mikliam liežuviui niekuomet nestigo žodžių. 

— Na, palauk, štai pats Makas tau pratars žodelį — 
grasinamMai pasakė Benonis. 

Jis nuėjo į kontorą pas Maką. 

Makas, kaip ir anksčiau, stovėjo už rašomojo stalo 
su savo deimantiniu segtuku marškinių krūtinėje ir su 
dažytais plaukais ir barzda. Jokia nelaimė nepakeisdavo 
jo išvaizdos. Tuo metu, kada gandai žiauriai draskė Be- 
nonį, jie visiškai nepalietė Mako iš Siriluno, ir jis buvo 
vis tas pats turtingas, išdidus ponas. Jis atėmė iš Beno- 
nio pinigus, kad paleistų juos į apyvartą — na, taip! Sli- 
dus ir vinklus kaip ungurys, jis neatsisakė atliekamų pen- 
kių tūkstančių talerių. Bet ar kas nors girdėjo, kad jis 
būtų apiplėšęs kokią nors vargingą Žvejų šeimą, pasisa- 
vinęs jos šilingus. Jis buvo ne iš tokių. 

— Na, — pasakė Makas,— šiais metais tu neturėjai 
laimės? 

— Ne. 

— Negalima gi, kad kiekvieną kartą būtų tokia sėk- 
mė. 

— Tegu tik būčiau sučiupęs visas silkes, kurios pasi- 
taikė mano kelyje. Bet, matyti, man nelemta buvo pa- 
griebti jas. 

— Kitą kartą būsi laimingesnis. 

— Aš labai tikėjausi, kad jūs lauksite manęs ir pa- 
vesite man nugabenti menkes į Bergeną,.— pasakė Be- 
nonis. 

Makas atsakė: 

— Aš juk gerai nežinojau, kada tu sugrįši. Tu galėjai 
atsiųsti Man laišką. 

— Taip, tai ir geriausia, kad džiovintojas Arnas iš- 
plaukė galeasu. Jis tai daug geriau už mane atliks. Aš... 
Bet tai tebuvo mano varginga viltis. 

— Jeigu aš būčiau žinojęs, kada tu sugrįši... Beje, aš 
visai nebuvau įsipareigojęs laukti tavęs, — nutraukė Ma- 
kas. 

Benonis pasidarė ramesnis ir ėmė kalbėti apie sąs- 
kaitas. Stambusis Mako kreditorius paaiškino, kad va- 
sarą nieko neuždirbo, todėl dabar dar negali sumokėti 
už brangenybes. Jis stovėjo su neįprastai romia išvaizda 
ir prašė atidėti mokėjimo terminą. 

— Aš gi tavęs nespaudžiu — pasakė Makas. 

— Taip tad teks atidėti iki to laiko, kol jūs sumo- 
kėsite man penkis tūkstančius, — pasakė Benonis su pas- 
kutiniaisiais pasitikėjimo savim likučiais. 

— Kaip nori. Tarp kitko, aš mielai atsiimčiau iš ta- 
vęs savo senąsias brangenybes, — pasiūlė Makas. 

— Jūs norite atsiimti jas atgal? 

— Taip. Už tą pačią kainą. Aš jaučiu, kad man labai 
trūksta šitų daiktų. 

Benonis valandėlę pagalvojo. Kaip gi gali toks bank- 
rotavęs žmogus kaip Makas siūlyti panašias derybas? Ir 
ką gi pasakys žmonės, jeigu Benonis išveš iš savo namų 
šituos prabangos dalykus. „Tikriausiai prispyrė reika- 
las“, — pasakys visi. 

— Šiaip ar taip, mano namuose būtinai turi būti inst- 
rumentas ir atliekamo sidabro,— pasakė Makas. 

— Nežinau, aš manau, kad dar nesu toks skurdžius, 
kad pardavinėčiau savo daiktus, — pertarė Benonis. 

— Kaip sau nori. 

Makas linkterėjo galva ir ėmėsi plunksnos. 

O Benonis nukeliavo namo. Dėkui Dievui, jis dar ne- 
jautė tokio skurdo, kad jam būtų reikėję prašyti Maką 
atidaryti kreditą krautuvėje. Jis dar turėjo dėžėje pa- 
slėpęs maišiuką su grynais pinigais. Galbūt jame net ne- 
mažiau, negu Mako dėželėje. Ir kokio velnio žmonės 
plauškia, esą jis susmuko! Šiaip ar taip, jam dar pakaks 
pinigų ir valgiui, ir yra kur priglausti galvą, he, he — 
pakaks ir viskam. O štai Mako puikumas nėra jau toks 
tvirtas, nors jis ir ruošiasi įsitaisyti naują muziką ir nau- 
ją sidabrą. Iš kur gi jis ims šitiems daiktams pinigų? Ir 
Benonis vėl pagalvojo, kad Makas didelis sukčius, su ku- 
riuo geriau ir nesusidėti. Štai dabar jis net nepasiūlė Be- 


124 


noniui plaukti galeasu į Lofotenus, kad galėtų ten su- 
pirkti trims laivams krovinį. Ko gero, ir šitą reikalą jis 
paves Arnui džiovintojui... 

Praėjo kelios savaitės. Benonis vėl neturėjo nieko ki- 
to, tik kas sekmadienį vaikščioti į bažnyčią. 


XX 


Sirilune didelis kiaulių skerdimas. Pusmetinis meitė- 
lis jau paskerstas, išskrostas ir tvilkomas verdančiu van- 
deniu. Dabar eilė metiniam, juodai baltai dėmėtai baise- 
nybei su geležiniais žiedais knyslėje. Darbu užimti kele- 
tas vyrų ir moterų; vyriausias bernas skerdžia, Svenas 
Sargas ir Ulė Prasčiokėlis jam padeda, o virėja ir Bra- 
maputra švaistosi šen ir ten ir nešioja verdantį vandenį. 
Iš šėrikės maža naudos, ji tik vaikšto, ir, gailėdamasi 
gyvulių, plūsta ašaromis. Kiekvienais metais su ja pasi- 
kartoja ta pati istorija. 

Bernas šiek tiek būkštauja diktoko meitėlio. Svenas 
Sargas buvo bepatariąs pašauti jį, kaip kad daro visi pa- 
dorūs žmonės. Bet šeimininkė kartą suvisai tai buvo už- 
draudusi, kad nenueitų niekais kraujas. 

— Na, kraustykimės prie ano, — pasidrąsindamas pa- 
sakė vyresnysis bernas. 

— Gerai, eime,— atsako Svenas Sargas ir Ulė Pras- 
čiokėlis. 

Jie palieka moteris, kurios tvilko skerdieną ir trauko 
šerius iš nugalabyto pusmetinio. Virš jų, garsiai krank- 
sėdamas ir tarškėdamas, suka didelis varnų ir šarkų pul- 
kas. 

Trys vyrai pasuka į kiaulių tvartą. Meitėlis pakelia 
knyslę, žvilgčioja į juos ir kriuksi. Jie turi paruošę vir- 
vę, kurią nori užmesti ant priešakinių jo kojų. Šėrikė su 
ėdalo geldele vilioja jį į kiemą. Jis mielai eina paskui 
ją vis kriuksėdamas, tarsi būtų kažko klausinėjęs. Ber- 
nas šaukia Bramaputrai, kad ji paruoštų rėčkelę kraujui 
nuleisti. Lėtai, dažnai sustodama, varosi šita eisena prie 
ilgų rogių, ant kurių skerdžiami gyvuliai. Pagaliau jie 
prieina. Virėja meta darbą ir dumia į virtuvę, ji negali 
matyti kraujo. Paskui ją lekia stiprūs žodžiai. Bramaput- 

Ta stovi su rėčkele, į kurios dugną įmesta sauja druskos. 
Viskas paruošta. 

Meitėlis arba kriuksi, arba nutyla ir klausosi. Jis daž- 
nai mirkčioja akimis, tarsi stengdamasis suprasti, ką gi 
čia dabar kalba šitie žmonės. Šėrikei įsakyta laikytis aI- 
ti jo, kad jis galėtų nusiraminti, tačiau ašaros plūsta iš 
jos akių, ir ji nieko nemato — ir vienu kartu ji šuoliu 
leidžiasi bėgti, prislėgta gailesčio, palinkus ir garsiai staug- 
dama. Meitėlis tuoj pat ima dūkti ir nori bėgti paskui 
ją. 

— Palik nors geldelę, tu prakeiktoji Žąsie! — plūsta 
bernas — jis taipgi šėlsta. 

Tačiau šėrikė nieko negirdi. 

Dabar meitėlis ima žviegti. Virvė painiojasi po jo ko- 
jomis ir trukdo bėgti paskui šėrikę ir paskui geldą. Ko 
gi nori šitie žmonės su šita virve? Jis Žviegia visomis 
savo jėgomis, ir bernas įsakinėdamas taipgi turi šaukti, 
kiek galėdamas: ,„Nepaleisk virvės, po velnių! Ak, tu, 
kad tave visi velniai griebtų!“ — šnypščia jis Ulei Pras- 
čiokėliui, paleidusiam virvę. 

Meitėlis šoka per kiemą keletą šuolių, Svenas Sargas 
nutaikęs nutveria virvę ir patraukia ją: didžiulis mėsos 
kalnas griūva ant pirmutiniųjų kojų. Svenas Sargas taip 
pat vos neparvirsta ir tik stebuklu išsilaiko ant kojų. 

Vyresnysis bernas įtūžęs padeda į šalį ilgą peilį ir 
grasindamas prieina prie Ulės Prasčiokėlio. 

— Tave ko, varnų ar ką pristatė skaityti? 

— O tau kas, argi tai tavo varnos? 

— Šitaip! — vyresnysis bernas visiškai įsiutęs. Argi 
jis nebuvo susiradęs žmonių šitam kvailai pavojingam 
darbui? Jis buvo atėjęs pas Sveną Sargą ir jam buvo pa- 
sakęs: „Šiandien tau teks padėti vieną ar porą kiaulių 
paskersti.“ Ir Ulei Prasčiokėliui taipgi buvo pasakęs: 
„Tau taip pat!" 

Dabar jis tris kartus apsuka ore kumštį ir vyriškai pa- 
klausia: 

— Ar tu Matai šitą? 

Bet Ulė Prasčiokėlis tik nusišaipo tiesiai jam į veidą 
ir atsako: 

— Šarkos, ir tos ne tavo. 

— Tai va —šitą aš įmurkdysiu tiesiog į tavo port- 
retą, — pareiškia bernas mosuodamas kumščiu.— Tiktai pa- 
bandyk, dar kartą išleisk. 

— Ak, eik sau! Tik duok man peilį, aš ir pats be ta- 
vęs paskersiu. 
Tu? 

Svenas Sargas už virvės tempia meitėlį, tas spiriasi ir 
žviegia, kiek tik išneša jo gerklė. Tada Ulė Prasčiokėlis 
pasispjaudo pirma vieną delną, po to kitą, ir vėl grie- 
biasi už virvės. O Svenas Sargas, paruošęs antrąją kil- 
pą, tykoja patogios minutės, kad galėtų užsmaugti par- 
šui knyslę. 

— Saugokis! — rikteli Bramaputra. 

Ji žino, kad tai pavojingas darbas, meitėlis iltimis ga- 
li perplėšti drąsuo:io ranką. 

— Ar tu nenutilsi su savo Svenu! — piktai perspėja 
ją vyresnysis bernas. Jis net šūkteli, pagautas niršulio. 

Bramaputra žiūri į jį. 

— Tu toks pikčiurna, kad net jokio noro neturiu tave 
bučiuoti, — atsakė ji. 

Išgirdus tuos žodžius, Ulės Prasčiokėlio akutės pasi- 
daro mažos ir duriančios. 

— Aš tau snukį užkimšiu! — grasina jis. 

Svenui Sargui pavyksta užmesti kilpą ant meitėlio 
snukio, ir jis žaibo greitumu apvynioja ją keletą kartų. 
Dabar gyvulys nepavojingas, su juo galima susidoroti. 
Paršas nustoja žviegęs ir sunkiai kvėpuoja pro ankštai 
virve suveržtą snukį. Jį nutveria už visų keturių kojų ir 
verčia ant rogių. Jaudindamiesi ir jausdami nervinį įtem- 
pimą, žmonės ima rodyti nereikalingą šiurkštumą ir žiau- 
rumą, o meitėlis ir taip jau bejėgis tyso ant rogių. Vy- 
resnysis bernas išsitraukia peilį ir taikstosi. 

— Tik ne per aukštai, — patarinėja Ulė Prasčiokėlis. 

— Dabar nieko nekalbėk,— perspėja jį Bramaputra ir 
jau pradeda rėčkelėje maišyti druską. Druska nejaukiai 
gurgžda. 

Ir štai peilis įsminga: Lernas du kartus smogia per 
rankeną, norėdamas pramušti storą odą, po to ilgi aš- 
menys minkštai sulenda į riebų sprandą iki pat kriaunų. 

Pradžioje paršas nieko nesupranta. Keletą sekundžių 
jis guli ramiai, tarsi kažką apgalvodamas. Bet staiga jis 
suvokia, kad yra užmuštas ir ima kurčiai ir kankinan- 
čiai vaitoti, kol visiškai netenka jėgų. Kraujas visą lai- 
ką pliaupia iš jo gerklės, ir Bramaputra nuolat maišo 
jį rėčkelėje... 

— O lengva mirtis būti užmuštam,— susimąstęs pasa- 
kė Svenas Sargas. 

— Galbūt tu jau mėginai, ar ką? 

— Tėra viena minutė — ir tam, kuris duria, ir tam, 
kuris miršta... 

Po pietų Svenas Sargas pasiprašė nueiti pas Benonį, 
norėdamas išvalyti jo namų kaminą. Jis apsiginklavo il- 
ga beržine pyne ir kadugio šluotele, pritaisyta ant ilgos 
ir storos plieninės vielos. 

Benonis buvo namie. Kamino valymas buvo viena jo 
kvailų išmonių, ir prasimanė jis ją tik dėl to, kad pa- 
Iodytų Žmonėms, jog jo kaminas nuolatos naudojamas 
ir jo Žaizdras niekuomet nėra šaltas. 

— Aš labai dėkingas tau už šitą paslaugą,— pasakė 
Benonis, pripildamas Svenui Sargui taurelę. Tarp jų vieš- 
patavo draugiškumas, kadangi Svenas Sargas visuomet 
buvo toks lipšnus ir mandagus. 

— Man būtų gėda, jeigu atsisakyčiau tokiu menk- 
niekiu patarnauti Hartvigsenui,— atsakė Svenas Sargas. 

Jis įėjo į virtuvę, nuo židinio nurinko visus keptu- 
vus ir puodus, paskui užsikorė ant stogo. Benonis sto- 
vėjo apačioje ir kalbėjosi per kamino kiaurymę su Svenu. 

— Na? Kokie suodžiai? Riebūs? 

— Baisu, — atsiliepė Svenas,— blizga ir riebūs. 

— Tai vis kepsnių tvaikas,— pasakė Benonis.— Aš jau 
sakiau savo tarnaitei, kad mes galėtume apsieiti ir be 
šitų gėrybių, bet... 

— Taip, kalbėk su bobomis! — nusivaipė Svenas. 

— Ak, Dieve, vargšelė taip priprato mano namuose, 
kad visuomet taip būtų, — užsistojo Benonis savo senę.— 
Tai tu sakai, kad suodžiai juodi ir riebūs? 

— Tai juodžiausi ir riebiausi suodžiai, kokius tik aš 
esu matęs. 

Benonis buvo nepaprastai patenkintas ir džiaugėsi vėl 
galįs pabūti su savo senuoju draugu, su kuriuo juk plau- 
kiojo „„Funtus“ galeasu ir su didžiuoju tinklu. Jis viso- 
keriopai stengėsi sulaikyti jį galimai ilgiau ant stogo, 
kad žmonės, einantieji į Siriluno krautuvę ir atgal, ga- 
lėtų jį pastebėti. 

— Aš noriu nupirkti iš tavęs tavo deimantą,— pasakė 
Benonis. 

— Tai jau per daug malonu iš jūsų pusės. Ir ką gi 
jūs norite su juo veikti? 

— Jis gali čia, pas mane, ir pagulėti. Juk aš turiu 
tiek daug visokių brangių daiktų. O dabar jų dar padi- 
dėjo, netrukus sieks nuo aslos ligi lubų. 

Svenas Sargas į tai atsakė: geriau būtų, jeigu Hert- 
vigsenas paskolintų jam keletą talerių, o jis užstatytų 
deimantą. Nes mat susidaro tokia proga. 

— Kokia gi proga? 

— Tai Elena ir aš norime tuoktis. 

— Na, nejaugi jūs tuoksitės? O kur gi tu su ja gy- 
vensi? 

— Kai Frederikas Menza numirs, mes galėtume apsi- 
gyventi jo kamarėlėje. 

— O tu kalbėjai apie tai su Maku? 

— Taip, Elena su juo kalbėjo. Jis pareiškė pagalvo- 
siąs. 

Benonis taip pat valandėlę pagalvojo. 

— Aš nupirksiu iš tavęs deimantą ir paklosiu tau į 
rankas grynais, — pasakė jis.— Taip kad tau nėra ko kris- 
ti į skolas dėl kelių talerių. 

Ruošdamasis nulipti nuo stogo, Svenas Sargas apsi- 
žvalgė ir tarė: 

— Na, štai advokatas iš kisterio kiemo vėl eina į krau- 
tuvę. 

— Ką tu sakai? 

— Dažnokai jis ten užsuka. Šitai prie gero tikrai ne- 
prives. 

Benonis prisiminė Rozą ir tuos laikus, kada jis buvo 
jos sužadėtinis. Jis papurtė galvą ir pasakė: 

— Taip, taip, Roza, tavo vyras uždirba didelius pi- 
nigus, bet... 

Bet Svenas Sargas nebuvo aukštos nuomonės apie ad- 
vokatą Arentseną, jis nesutiko net ir su tais apkalbamais 
dideliais pinigais. 

— Štai ką aš jums, Hartvigsenai, pasakysiu: argi jis 
tikrai tiek daug uždirba? Jis turi šiokių tokių bylų ir už 
jas gauna keletą talerių. Bet juk dabar visa tai, ką jis 
uždirba, teks ir išleisti. Kai jo tėvas numirs, jis jau ne- 
begalės veltui gyventi kisterio kieme, jam teks arba pa- 
čiam statydintis namus, arba nuomoti juos. O, be to, jis 
gi dar turi išlaikyti savo motiną. 

Išgalvojęs įvairiausių priežasčių, Benonis privertė Sve- 
ną Sargą išbūti ant stogo ligi to laiko, kol advokatas 
išėjo iš krautuvės ir vėl pasirodė vieškelyje. 

— Ar stipriai jis laikosi ant kojųė — paklausė Beno- 
nis. 

— Laikosi, nes juk jis žmogus pripratęs — atsakė Sve 
nas Sargas. 

Jis nulipo nuo stogo ir virtuvėje ėmė valyti židinį. 
Benonis visą laiką nesitraukė nuo jo. 

— Aš štai prisiminiau Mako skambutį, — pasakė jis.— 
Jo virvelė aksominė su sidabro sruogomisė 

— Ne, šilkinė su sidabru. O rankenėlė aptraukta rau- 
donu aksomu. 

— Kaip tu manai, ar Makas jį parduotų? 

— Tai dar didelis klausimas. O jūs pirktumėt jį? 

— Man reikėtų įsitaisyti skambutį, — atsakė Benonis.— 
Ir man nesudaro jokio malonumo, jeigu aš nusiperku 
kokį nors pigų daiktą. Guli, vadinasi, lovoje ir skam- 
bini. 

— Kaip tik. Guli sau lovoje ir timpteri rankenėlę, 
kartą arba du, kaip užsimanai. Tačiau nėra reikalo kiek- 
vieną kartą gultis į lovą, jeigu tik užsimanai paskam- 
binti,— pridūrė linksmuolis Svenas Sargas juoko dėlei. 

— Būtinai atsivešiu sau tokį skambutį iš Bergeno, — 
rimtai pasakė Benonis.— Aš nepaisysiu kelių talerių, aš 
mėgstu, kad mano namuose gulėtų ir kybotų visoki daik- 
tai... 

Ak, ne visuomet Benonis buvo toks tikras tuo, kad 
jis yra turtingas. Tyliomis ilgomis naktimis jis dažnokai 
gulėdavo nemiegodamas, kankinamas sunkių abejonių dėl 
savo padėties. Ką gi, tiesą sakant, jis turi? Be šių penkių 
tūkstančių talerių, kuriuos išviliojo iš jo šitas nenaudėlis 
Makas, jis turėjo tiktai gyvenamuosius namus ir daržinę. 
Didysis tinklas netrukus nei skatiko nebus vertas. Ne- 
linksma buvo užmigti su tokiomis mintimis... 

Sekmadieniais Benonis išsipuošdavo ir eidavo į baž- 
nyčią. Jis vis tikėjosi prie bažnyčios susitikti gerai pa- 
žįstamą asmenybę, todėl kiekvieną kartą rengėsi su ypa- 
tingu iškilmingumu — dviem švarkais ir aukštaauliais la- 
kiruotais batais, kuriems lygių nebuvo visoje apylin- 
kėje. 

Vieną sekmadienį jis grįžo iš bažnyčios neįprastai 
niaurios nuotaikos. Arnas džiovintojas sugrįžo iš Berge- 
no „Funtus“ galeasu, ir šitą kelionę atliko su tokia pat 
sėkme ir neprasčiau už patį Benonį. Taip, netrukus kiek- 
vienam kvailiui bus vieni niekai nuplaukti į Bergeną. 

O „Funtus“ kaip visuomet grįžo su prekių krautuvei kro- 
viniu ir dar atsivežė Neįtikėtinai didelę ir sunkią dėžę, 
kurią aštuoni vyrai vos galėjo pakelti. Ją nunešė pas 
Maką, ir pasirodė, kad tai buvo naujoji muzika, kurią 
Makas buvo nusipirkęs. Benoniui ir burna atvypo, ir jis 
visai pakabino nosį, kai išgirdo apie šitą muziką ir apie 
naujintėlaitį sidabrą, kurį Makas buvo sau išsirašęs. Iš 
kur gi jis ėmė pinigų, šitas susmukęs apgavikas? 

Instrumentą pastatė didžiojoj salėje, ir Roza išbandė 
jį: pirštų galais ji palietė kelis lengvus tonus, paskui jau- 
noji moteris apsiliejo ašaromis ir nubėgo namo — tokį 
nuostabų garsą turėjo šitas naujasis instrumentas. 

Tačiau Benonis turėjo ir antrą, dar baisesnę priežastį 
kristi į nusiminimą: buvo paskelbtas mokesčių mokėtojų 
sąrašas, ir Benonis nebuvo įtrauktas į jį, jo jau nebelaikė 
žmogum, kuris turi Mokėti turto mokesčius. 

Skaitydamas šitą raštą Benonis išbalo, jam rodėsi, 
kad visi žiūri į jį su pasigailėjimu. Jis nusijuokė ir pa- 
sakė: 

— Tai ir puikų, kad man neteks mokėti jokių mo- 
kesčių. 

Bet jis taip krimtosi, kad jo ir lūpos virpėjo. 

Eidamas iš bažnyčios namo, jis nusprendė užeiti pas 
mokesčių rinkėją, pasakyti jam porą šiltų žodžių, taip, 
taip, jis norėjo pajuokauti ir dėkingai paspausti jo ran- 
ką, nes juk jis buvo išgelbėtas nuo mokesčių mokėjimo, 
ha, ha! 

Pakeliui jį privijo Aronas iš Hopano. Benonis suraukė 
antakius. Prieš keletą mėnesių tiktai patys garbingiausi 
žmonės išdrįsdavo prisivyti jį ir eiti greta su juo. 


Kai Aronas pasakė jam: „Ramybė jums“, — Benonis 
atsakė: „Laba diena“, — norėdamas parodyti, kad jis anam 
nėra lygus. 


Aronas pagal įprotį pradėjo poka!bį, pradžioje apie 
orą ir vėją, paskui pasiekė ir savo reikalą: ar negalėtų 
Hartvigsenas jam patarti“ 

— Dėl ko? 

Dėl bylos. Advokatas Arentsenas jau iš jo vieną kar- 
vę atėmė, o antroji aprašyta jo naudai. O dabar dėl ši- 
tos antrosios karvės Arono žmona užsispyrė ir pareiškė, 
kad gyvos jos jokiu būdu neišleis iš tvarto. 

— Aš nieko negaliu tau patarti — atsakė Benonis, ap- 
simesdamas visišku skurdeiva.— Kur gi man? Tu juk pats 

šiandien matei, manęs net neįtraukė į mokėtojų sąrašą, 
aš neturiu jokio turto, he, he! 

— Kaip gyvas negirdėjau tokių beprotybių! Katras 
gi iš mūsų tada turi turto...— Ir Aronas perėjo prie kit- 
ko: ar nenupirktų Hartvingsenas jo kalnų? 

— Kodėl gi tu man siūlai savo uolas? 

— O prie ko gi man eiti? Aš kreipiuosi į tą, kas tu- 
Ii galios. Aš kalbėjausi su advokatu apie tuos prakeik- 
tus kalnus, bet jis neturi pinigų; aš kalbėjau su Maku — 
jis taip pat nepajėgia. 

Tai išgirdęs, Benonis pasakė: 

— Aš pagalvosiu. Ar tu kalbėjai su švyturio prižiū- 
Iėtojų? 
siuntė akmenis vienam profesoriui Kristijanijoj, ir tas at- 
sakė, kad juose yra švino rūdos ir sidabro. Ką gi pri- 
žiūrėtojas dar gali padaryti? Tik jūs vienas ir likote ga- 
lingas. 

— Taip, taip, — pasakė Benonis, greitai apgalvojęs vi- 
są reikalą— Aš nesu godus pinigų, aš ne iš tokių! Aš 
perku tavo kalnus! 

— Jūs padarysite man amžiną paslaugą — iki karsto 
lentos aš būsiu jums dėkingas. 

— Gerai. Ateik pas mane ryt,— trumpai atsakė Beno- 
nis, pamėgdžiodamas Mako būdą, ir linkterėjo galva taip, 
kaip kad Makas buvo įpratęs linkterėti. 

Reikalas buvo išspręstas... 

Kitą dieną Benonis dar kartą pasikalbėjo su švyturio 
prižiūrėtoju. 

Šitas suvytęs žmogelis tiesiog švytėjo išdidumu ir 
džiaugsmu, kad jo nuomonei yra priduodama kokia nors 
reikšmė. Šitie kalnai, kuriuos jis tiek metų žiūrėjo, dabar 
pereina į kitas rankas. Šiaip ar taip, įvyksta kažkokia 
permaina, jo idėja vis dėlto nepasiliko negyva. Švyturio 
ri būti gerai apmokami — dešimtį tūkstančių talerių, ma- 
žiausiai. 

Bet ir Benonis, ir Aronas iš Hopano, abu buvo išmin- 
tingi Žmonės, suprantą, kad švyturio sargas buvo ne vi- 
sai pilno proto. Benonis gi, kaip ir visada, pasitikėjo tik 
savimi ir ne taip jau vėjavaikiškai pirko šituos kalnus. 
Kas dėl rūdos ir sidabro, jis nedaug apie tai susivokė, 
tačiau pridėjus šiek tiek darbo ir pinigo, ant šių uolų ga- 

lima bus įtaisyti puikią aikštelę žuvų džiovyklai. Gali at- 
sitikti, kad ir jam pačiam kada nors teks pasidaryti Lo- 
totenų žuvies supirkinėtoju, o tada aikštelė kaip kartas ir 
pravers. 

Jis susitarė su Aronu, kad nupirks iš jo sklypą su 
uolomis ir su ten augančiais krūmokšniais už šimtą ta- 
lerių. Pirkimo dokumentą parašė lensmano raštininkas. 

Pet kai Benoniui teko pakloti pinigus, jis pasijuto 
toks Arono geradaris ir globėjas, kad pasakė: 

— Bet tik žiūrėk, kad šitie pinigai nepakliūtų advo- 
katui kisterio kieme. Supranti? Ne tavo kišenei šitokia 
išmonė. 

— Hm... Kas liečia tai... Ne, ką jūs, visus pinigus? 
Dieve apsaugok! 

— Už kiek užstatyta karvė? 

— Už dvylika talerių. 

Benonis atskaitė dvylika talerių ir atidavė Aronui. 

— Štai, va, Nikalojui. Ir galas visokiems teismams! 

Paskui dar kartą perskaitė likusius aštuoniasdešimt 
aštuonis talerius, suvyniojo juos į popierių, ir tarė: 

— O tie —tie jau ne Nikalojui. 

Aronas iš Hopano, žinoma, žinojo apie santykius tarp 
Benonio ir Rozos, advokato žmonos, todėl imdamas pi- 
nigus linkterėjo galva ir pakartojo: 

— Ne, šitie jau ne Nikalojui. 

— Na, parodyk gi, kaip tu moki laikyti Žodį! 

Ak, kaip malonu kalbėti tokiu tonu, pabūti Maku ir 
naudotis žmonių pagarba. Ne, tegu dabar Aronas iš Ho- 
pano išnešioja po apylinkę tai, ką kalbėjo ir ką padarė 
Benonis Hartvigsenas... 

Lensmano raštininkas pasiėmė dokumentą, norėdamas 
nusiųsti jį apskrities teisėjui, kad būtų užtvirtintas arti- 
mMiausiame tinge. 

Benoniui niekaip nesisekė nusikratyti to, ką jis 
vadino melancholija galvoje. Nuo paskutiniojo jų atsis- 
veikinimo jis dar nė karto nematė Rozos. Kur gi ji pra- 
dingo? Dievas su ja, su Roza, tik keista, kodėl gi 
ji nevaikščioja į bažnyčią, kodėl jos niekad nematyti 

vieškelyje, kodėl ji taip dažnai nebuvoja Sirilune, kaip 
kad anksčiau būdavo? Dabar ir senis kisteris numirė, vadi- 
nasi, jau jai nereikia sėdėti su ligoniu. Bet kas, koks gi 
jam reikalas galvoti apie Rozą? 

Ir nors Benonis apsilankė pas mokesčių iždininką, ir 
nors gerokai pasijuokė ir pasikraipė prieš jį, vis dėlto 
jis nenusipelnė, kad vėl būtų itrauktas į mokėtojų są- 
rašus. Tai buvo tikras suokalbis prieš ji, jį žūtbūt vėl 
norėjo nutempti žemyn ir vėl padaryti lygiu jo skurdie- 
siems draugams. 

Benonis pergyveno sunkias dienas ir bemieges nak- 
tis. Dievas žino, galbūt Žmonės ir teisūs, jis pradeda ris- 
tis į pakalnę. Ir ko tik jis nesiėmė, norėdamas paleisti 
žmonėms dulkes į akis dėl savo turtingumo, viskas buvo 
bergždžia: išvalė krosnies kaminą, kažkokioms kvailoms 
uoloms, ant kurių galima bus džiovinti menkes, nors jų, 
galimas daiktas, jam niekad ir neprireiks, išleido didžią- 
ją dalį dar pas jį užsilikusių pinigų, ir pabaigoje šiaip 
sau, vien tik dėl puikybės, nupirko deimantą stiklams 
pjauti. Ir vis dėlto visi pasiliko įsitikinę, kad Benonis 
visiškai susmukęs ir kad vieną dieną Makas už skolas 
pasiims jį pas save į Siriluną. 

„Aš velkuosi ir velkuosi, tarsi jautis su jungu ant 
kaklo“, — pagalvojo jis pagal Bibliją. O pereidamas prie 
pasaulietiško minčių reiškimo būdo, prasitarė apytikriai 
taip: „„Aš iriuosi prieš vėją, Mane neša į sietuvą“. 

Atėjo Kūčios, Benonis sėdėjo namie. Nebe taip, kaip 
praėjusiais metais, kada jis buvo Hartvigsenas ir pats 
Makas jį buvo pakvietęs pas save. Ak, užtat jau dabar 
tegu saugosi pats Makas iš Siriluno! Terminas jo pen- 
kiems tūkstančiams suėjo dar prieš keletą savaičių, ta- 
čiau Benonis nenuėjo reikalauti jų tik dėl to, kad pama- 
tytų, ar ir šiais metais gaus iš Mako pakvietimą Kūčių 
vakarą praleisti Sirilune. Benonis dabar ir neturėjo jokio 
reikalo gailėtis Mako, na, ir dėl jo jis buvo nusprendęs 
atidėti mokėjimo terminą, o dėl Rozos, todėl kad ji tik- 
riausiai šiais metais Kūčių vakarą bus pas Maką... Tai 
ką gi! Kas jam rūpi ir Roza! 

Retkarčiais Benoniui ėmė užeiti šykštumo priepuoliai 
net ir pačiam sau. Jis tiek išleido grynų pinigų, kad, 
žiūrėk, teks prašyti Maką kredito krautuvėje, bet jis no- 
rėjo kaip galima ilgiau nepriartėti prie šito. 

Ir štai jis ėmė iš pradžių pilti į puoduką gietinėlę, 
e tik jau paskui kavą, kad nereikėtų maišyti ir tuo ga- 
lėtų patausoti sidabrinį šaukštelį. Paskui žvakės kraštus 
apibarstė druska, vis kalbėdamas: „Taip, dabar dek sau 
Jėzaus vardu!" O druską jis bėrė dėl to, kad žvakė deg- 
tų lėčiau, kad jos užtektų visam vakarui. 

Jis vienas atsisėdo prie stalo, suvalgė paduotą valgį, 
užgerdamas jį keliomis taurelėmis. Paskui pats sau per- 
skaitė maldas, dar šiek tiek išgėrė ir užtraukė psalmę. 
Po to jau nieko nebeliko veikti. 

O dabar Roza tikriausiai sėdi Sirilune, iškilmių sek- 
lyčioje ir groja naująja muzika. Ji turi tokias aksomines 
rankas, šita Roza... 

Benonis susigūžė prie stalo ir truputį užsnūdo. Bet 
žvakė, apipilta druska, vis šnypštė ir traškėjo, ir jos traš- 
kėjimas žadino jį. Tada tūkstantąjį kartą jis ėmė gal- 
voti apie savo gyvenimą, apie savo išteklius ir brange- 
nybes ir apie savo tinklus. Na, ko gero, neišvengti jam 
bankroto, taip, taip. Ir atsiminęs menkėms džiovinti uolas, 
kurias nupirko iš Arono iš Hopano, Benonis sumetė, kad 
jos nedaug prisidės prie jo turtų, tiktai truputį padidins 
aktyvą — štai ir viskas. Gerai, elgeta tai elgeta! O štai 
jis ims vis dėlto ir nusiųs Rozai tą šaukštą ir šakutę, 
kuriuos kažkada buvo jai atidėjęs... 

Bet čia į duris pasibeldė ir įėjo Svenas Sargas. 

— Klausyk,— gyvai sušuko Benonis— tu tikrai dar 
nieko nevalgei ir negėrei šitą Kūčių vakarą? Pas mane 
tu gausi visko, ko tik tau reikia,— tęsė jis susijaudinęs. 
Jis nekreipė dėmesio į Sveną Sarga, tačiau kalbėjo to- 
liau: 

— Nesuprantu, kas čia atsitiko su žvake. Tokią ap- 
gailėtiną medžiagą dabar mes gauname. Visiškai nešvie- 
čia. 

— Čia pakankamai šviesu, — išsiblaškęs atsiliepė Sve- 
nas Sargas. 

Jis buvo labai sutrikęs ir liūdnas. 

Benonis pripylė taurelę, prikvietė bičiulį išgerti, pas- 
kui pripylė antrą, trečią, sutvarkė stalą, pastatė valgius, 
vis nenustodamas plepėti. 

—- Suprantama, tu atėjai iš kitų vaišių, turtingesnių 
už Manąsias, tačiau nepaniekink ir manųjų... 

— Aš neniekinu,— atsakė Svenas, pasidėjo sau kaž- 
ką ant lėkštės ir ėmė tingiai gromuluoti. 

— Sausas šaukštas burną drasko, — tarė Benonis ir vėl 
pripylė jam taurelę.— Ką gi, Sirilune ir šiais metais bu- 
vo padengtas ilgasis stalas? 

— Buvo, taip. 

— Hm. Buvo svečių? 

— Nežinau. Aš nebuvau ten. 

— Nebuvai? 

— Ne. Nenorėjau. 

Benonis nustebęs pažvelgė į jį. 

— Ne, aš išėjau valandėlę paklaidžioti — pasakė 
anas.— O paskui susigalvojau užeiti pas jus. 

— Tu kažko šį vakarą kitoks, negu visuomet. Tai tik- 
riausia tu vaikščiojai kokiu nors svarbiu reikalu? 

Degtinė visiškai neveikė Sveno Sargo, jis sėdėjo vis 
toks pats išblyškęs ir išsiblaškęs. Turbūt kaip ir visi svei- 
ki ir stiprūs žmonės jis pakvaišdavo iš karto, o paskui 
jau ir visiškai nusilpdavo. 

— Ne, aš šiaip sau vaikštinėjau,— tesė jis.— Ir Ele- 
na taip pat. | 

— O paskui ji turbūt turėjo grįžti namo, ar ką? 

— Taip, ji turėjo. 

— O Roza buvo Sirilune? 

— Taip. 

Benonis pats sau linkterėjo: 

— Taip, taip, po švenčių aš pasikalbėsiu su Maku. 

— Jūs taipgi norite pasikalbėti su Maku? 

— Noriu atsiimti iš jo savo pinigus. 

— Aš taipgi ruošiuosi pasikalbėti su Maku. Daugiau 
jau nebėra jėgų, — pasakė Svenas Sargas.— Frederikas 
Menza vis dar nenumiršta. Bet aš taip sau negaliu vesti 
ir persikelti į kamarėlę tokią, kokia ji dabar yra. 

— Kad tik tau pavyktų gauti ją geruoju. 

— Geruoju ar bloguoju — vis tiek. 

Benonis daugiau tikėjo paprastais žodžiais, negu skam- 
biais, užtat pasistengė nukreipti kalbą į kitą pusę. 

— Ko gero ir advokatas ten taipgi buvo? 

— Taip. Jis ir sukliudė man. 

— Jis sukliudė tau? 

— Aš ją būčiau nudūręs... 

Svenas Sargas iš vidinės kišenės išsitraukė ilgą vy- 
resniojo darbininko peilį, kuriuo anas skersdavo kiau- 
les, ėmė rimtai apžiūrinėti jį, pirštais bandydamas jo 
ašmenis. 

— Tu visai išsikraustei iš proto, ar ką! — sušuko Be- 
nonis.— Duok šen peilį. 

Bet Svenas Sargas vėl įbruko peilį į savo kišenę ir 
teisindamasis ėmė pasakoti: 

— Makas paliepė šeimininkei pasirūpinti vonia. Šei- 
mininkė tarė: „Gerai“. Paskui ji pasakė Elenai, kad ta 
leistųsi apieškoma, kaip kad pas juos įprasta Kūčių va- 
karą. O Elena nepanorėjo. „Tik pabandyk!“ pasakiau aš 
jai. Tai buvo šiandien rytą. O artėjant vakarui Makas 
vėl pasigavo Eleną ir ėmė kibti prie jos, kad ji paslėptų 
pas save kur nors nuo stalo šakutę, paskui ateitų pas jį 
ir leistųsi apieškoma. Ir čia ji pažadėjo. Šitai išgirdęs, aš 
tuoj nuėjau pas vyresnįjį berną ir sakau jam; ,„Paskolink 
tu man savo tą penkių verškų peilį“. „O kam gi jis 
tau“ — teiraujasi jis, — jis gi tau visai nereikalingas“. „Aš 
noriu nusiskusti juo barzdą“, — šakau aš. Jis davė man 
peilį, bet aš juo nesiskutau, o įsikišau į kišenę ir nuėjau 
pas Eleną. Aš pasikviečiau ją išeiti drauge, bet ji išsi- 
gando ir nepanorėjo eiti. „,„Aš neturiu laiko“, — sakė ji. 
Aš vėl ėmiau prašyti, ir tada ji pertarė: „Na, gerai, ge- 
rai, Dieve, palaimink mane!“ — ir išėjo su manim. „Tu 
pažadėjai eiti pas jį šį vakarą ir leistis apžiūrima?“,— 
klausiu aš. „,„Ne',— sako ji. „Tiktai pamėgink! — sakau 
aš vėl. — Ne, perdaug jau tu perkalbama. Kad to daugiau 
nebūtų!“ ,,Aš nesuprantu, — sako ji. — ko aš jums visiems 
taip parūpau, tiesiog ramybės nėra, net pasisiūti sau ką 
noIS, ir tai neturiu laiko“. Aš sakau: „Aš noriu vesti ta- 
ve, o iš tavęs tiek ir tegirdžiu, kad ne ir ne. Imsiu, štai, 
ir išvažiuosiu“. „Na, ką gi, sako, gerai, išvažiuok!“ „Tu 
sakai, gerai“ — surikau aš; ir kad suklyksiu dar gar- 
siau: — Tai tu nežinau, ką aš padarysiu?“ Elena pasižiū- 
rėjo į Mane, ir kad šoks bėgti per virtuvę į namų pusę. 
Aš ėmiau slankioti po kiemą, visiškai sutemo, aš apėjau 
aplink namus ir prisiartinau prie prieangio. Nieko ne- 
matyti, tiktai viena žvakė stovi prieangyje ir dega. Kai 
aš įėjau į šeimyninę, kaip kartais visi buvo kviečiami 
vakarienės. Aš vėl išėjau į prieangį ir ėmiau laukti. Ne- 
ilgai trukus atėjo Elena. „Aš visur ieškau tavęs,— sako 
Ji — prašau, eik vakarieniauti“. Ne, čia aš nieko nega- 
lėjau padaryti, ji taip meiliai mane pakvietė. „Eik, pra- 
šau, vakarieniauti“. „Ką gi, o tu eisi šį vakarą aukš- 
tyn?' — klausinėju aš. „Taip, turbūt“, — atsako ji. „(O ar 
negalima neiti?“ — klausiu. ,,Ak, ne, niekaip negalima“ — 

sako ji. Čia ji priėjo prie manęs, užmetė rankas už kak- 
lo ir pabučiavo. Aš pastebėjau, kad ji buvo kažko stip- 
raus išgėrusi. „Tai štai kodėl tu nesibijai mano peilio, 


tu kažko išgėrusi?“ — sakau aš. „Aš ir taip nebijau tavo 
peilio, — atsako ji — Makas tuojau pat ateitų, reiktų tik 
man šūkterėti!“ ,„Aš užmušiu ir jį',— sakau jai. Tada ji 


atsakė: ,,„Na, šitai tai mes dviese nuspręsime“ 

Svenas Sargas nutraukė ir susimąstė. Paskui jis išgė- 
rė dar porą taurelių degtinės, nukreipė į Benonį akis ir 
pakartojo: 

— „Šitai tai mes dviese nuspręsime“ Taip, ir pasa- 
kė. 

— Na, taip, taip. O ką gi ji tuo norėjo pasakyti? 

— To tai aš nežinau. 

— Ką gi, tu pakėlei prieš ją ranką? 

— Aš sugriebiau ją už plaukų, bet ji taip stipriai įsi- 
kabino į mane, kad aš niekaip negalėjau pasiekti peilio. 
Aš jai porą kartų sudaviau ir paklupdžiau. „Na, šauk tu 
jį dabar“, — pasakiau aš. ,,„Ne, sako, nešauksiu aš jo. Ir 
štai ką aš tau pasakysiu: aš buvau pas jį šiandien po pie- 
tų, ir vėl eisiu pas jį, ir niekas kitas daugiau ten nebe- 
vaikščios“. Aš stovėjau ir klausiausi, ir staiga pajutau, 
kad manyje vyksta kežkas nuostabaus. Kai aš norėjau 
griebtis peilio, pasirodė, kad jis jau Elenos rankoje. Aš 
atgniaužiau jos ranką ir atėmiau peilį, o ji išsprūdo iš 
mano rankų tarsi kirmėlė ir nubėgo į prieškambarį. Aš 
buvau bepuoląs paskui ją, o žiūriu — seklyčios duryse 
bestovįs advokatas ir bežvelgiąs i prieškambarį. ,,„Koks 
čia, sako jis, triukšmasė"“ — ir vėl uždarė duris. Elena sa- 
vo plaukus prilaikė ranka, susegė juos ir taip nuėjo į viI- 
šų. Aš buvau benorįs eiti paskui ją, bet čia advokatas 
vėl iškišo galvą pro duris ir apsižvalgė. 

Benonis negalėjo suprasti tokio sužvėrėjimo, ir Sve- 
no pasakojimo klausėsi tarsi ištraukos iš kokio nors ro- 
mano ar iš laikraščio. Svenas Sargas automatiškai ištuš- 
tino taurelę ir pradėjo silpti. 

— Taip ir nepavyko man ją užmušti, — pasakė jis. 

— Jeigu viskas taip ir tikrai buvo, — tarė Benonis— 
jeigu tu iš tiesų elgeisi su ja kaip laukinis žvėris, tai, 
tiesą sakant, man reiktų imti ir surišti tave kaip reikiant 
virve. 

— Taip, viskas taip ir buvo. 

— Šiandien vakare? 

— Ką tik, visai neseniai. 

Benonis pasakė: 

— Na, tokiu atveju aš ir nežinau, ar tu esi vertas, 
kad sėdėtum mano seklyčioje. Eik sau, kur tik nori. Ar 
tu jauti, kaip tu elgeisi? Kaip galvijas, štai kas! 

Svenas Sargas sėdėjo nejudėdamas, susimąstęs. Pas- 
kui paklausė: 

— Ką gi ji norėjo šituo pasakyti: ,Apie tai mes dvie- 
se nuspręsime". Ar jinai įsimylėjusi jį 

— Maką? — paklausė Benonis, tarsi iš debesų nukri- 
tęs. 

— Taip. 

Svenas Sargas sėdėjo pasilenkęs į priekį ir galvojo, 
dažnai mirksėdamas akimis. Jis gniužo vis labiau ir la- 
biau. Tada Benonis suprato, kiek šitas žmogus turėjo iš- 
kentėti, kad visiškai pakvaišo ir priėjo prie paskutiniojo 
kraštutinumo. Ak, nėra abejonės, jis visiškai neteko pro- 
to, jeigu galėjo pagalvoti, kad kambarinė Elena myli 
Maką. 

— Pasėdėk dar šiek tiek ramiai ir tyliai — pasakė Be- 
nonis— O tada jau aš, ką gi darysi, nueisiu su tavim į 
Siriluną. Ir jeigu aš tave lydėsiu, tai tau nebus ko būkš- 
tauti. 

Bet Svenas Sargas nuo pergyventų susijaudinimų ne- 
trukus pavargo, jo akys pradėjo merktis. Paskutinėmis 
valios pastangomis jis plačiai pravėrė jas ir pasakė: 

— Kad tik ji neįsipjautų į peilį. Eime greičiau. 

Jis buvo benorįs atsistoti, bet tuojau vėl nukrito į 
kėdę ir jau nebeįstengė pasijudinti iš vietos. Benonis ty- 
liai ištraukė iš jo kišenės peilį. 

Po švenčių, praėjus kelioms dienoms, Benonis at- 
vyko į Mako kontorą. Makas tuojau sumetė, ko jis atė- 
jo, ir pasakė: 

— Sveikas, Hartvigsenai. Aš kaip kartas ruošiausi pa- 
sikviesti tave. Juk tarp mūsų yra šiokių tokių sąskaitų, 
aš norėčiau kaip nors pabaigti jas. 

Benonis nepaprastai susijaudino. Negali būti, kad Ma- 
kas vis dėlto sumokėtų jam pinigus. 

— Pirmiausia, aš turiu pareikšti apgailestavimą ir at- 
siprašyti, kad negalėjau pakviesti tavęs Kūčioms,— tęsė 
Makas.— Matai, buvo labai nepatogu. 

— Ak, nėra ko kalbėti —su kartėliu atsakė Beno- 
nis.— Aš gi neturiu nei luomo, nei turto. 

— Šitaip? Ne? Į tai aš galiu tik viena atsakyti tau, 
mielas Hartvigsenai. Aš nebūčiau turėjęs už tave garbin- 
gesnio svečio. Bet atsižvelgdamas į tave patį ir į kitus, 
turėjau apeiti tave savo pakvietimu. 

— Na, aš gi nebūčiau jos įkandęs,— pasakė Benonis. 

— Hm. Aš įsitikinęs, tu gi pats gerai supranti, kaip 
tai būtų buvę sunku — na taip, visiems. Jos vyras juk 
taip pat buvo. 

Benonis pajuto, kad Makas pasielgė teisingai, ir nuo- 
laidžiai pratarė: 

— Taip, taip. Aš gi tai nerimtai pasakiau. 

Makas atidarė rašomąjį stalą ir už rankenos pakėlė 
pinigų skrynelę. Ji atrodė tokia sunki jo plonoje ran- 
koje. Bet staiga jis paliko skrynelę ir paklausė: 

— Ir dar šis tas; sakyk, ar tu negalėtum ir šiais me- 
tais plaukti „„Funtus“ galeasu į Lofotenus? 

— Ar aš... ,„Funtus'?2 

— Taip, ir šiemet, kaip ir praėjusiais metais. 

— O argi Arnas džiovintojas neplauks galeasu? 

— Ne, — atkirto Makas. 

Tyla. 

— Tu supranti, kad Arną džiovintoją aš galiu pa- 
siųsti tiktai į Bergeną. Atiduoti krovinį — tai vieni nie- 
kai. Bet aš negaliu pavesti jam supirkti trims laivams 
krovinį. Šiam reikalui reikia žmogaus su galva. 

— Na, jeigu jau jis kartą tiko tam, kad keliautų į Ber- 
geną...— buvo bepradedąs Benonis. 

— O svarbiausia, —tęsė Makas — yra atsakomybė. 
Arnas džiovintojas plikas kaip tilvikas. O tau aš gi pa- 
siruošęs patikėti kokius tik nori tūkstančius. Tu gi žmo- 
gus pasiturįs. 

Benoniui nuostabiai pasaldėjo širdyje, išgirdus šito- 
kius žodžius iš Mako burnos —tiek jis buvo prikentęs 
visokių plepalų apie savo bankrotą. Jis atsakė: 

— Ne visi galvoja taip, kaip jūs. Mane dabar laiko 
tokiu varguoliu, jog net neįtraukė į mokėtojų sąrašą. 

— Laimingas žmogus! Jokio turto, jokių pajamų, jo- 
kių mokesčių... O Viladas laivininkas iš prieplaukos ir 

Ulė Prasčiokėlis plauktų su jachtomis, kaip ir praėjusiais 
metais. Tu tikriausiai pasiimsi ir Sveną Sargą, kaip ir 
praėjusiais Metais. 

Jausdamas įgimtą pagarbos jausmą Makui iš Siriluno, 
taipgi nuo kūdikystės įsišaknijęs papratimas paklusti ši- 
tam didžiajam ponui, vadovaujančiam visos mylios aplin- 
koje, neleido Benoniui tuojau atsisakyti nuo jo pasiūly- 
mo. Be to, jis suprato, kad vienintelis, kuris iš karto gali 
atstatyti bendrąjį tikėjimą jo turtingumu — yra tas pats 
Makas. Todėl jis pasakė: 

— Kad tik aš tam tikčiau. 

— O tu gi tikai praėjusiais metais. 

Tada Benonis pasakė: 

— Visa tai gana gerai. Bet pinigų, tai jau visiškai aš 
neturiu. 

— Pinigų? — paklausė nustebęs Makas.— Štai pini- 
gai, — pasakė jis, dėdamas savo plaštaką ant pinigų dė- 
želės. 

— Na, jeigu taip. 

— Bet istorija tokia, kad man dabar labai reikalingi 
pinigai, — pasakė Makas, jau tiesiog imdamas reikalą už 
Iagų.— Aš dar norėčiau atidėti terminą, kad galėčiau su- 
pirkti už juos menkes. Ir aš tau štai ką siūlau: tu pats 
važiuoti į Lofotenus ir pats supirksi trims laivams žuvį, 
pirksi, kiek norėsi. O rudeniop, kai aš išparduosiu žuvį, 
tu gausi savo pinigus su visais nuošimčiais. 

— Ne, — atsakė Benonis,— aš jau nusprendžiau... Ne, 
niekaip negaliu... O kas gi man laiduos, kad rudeniop 
aš tikrai gausiu savo pinigus? 

— Juk kaip užstatą tu turėsi visą Žuvįė — vėl nuste- 
bęs pasakė Makas. 

— A, tai užstatu man bus atiduota visa Žuvis? 

— Suprantama. Žuvis bus tavo iki to laiko, kol aš ją 
parduosiu. O tada tu gausi pinigus. 

Benonis tuojau sumetė, kad šį naują projektą galima 
bus susieti su džiovinimo aikštelėmis, kurias jis buvo 
nupirkęs. Dabar uolos galės jam praversti, juk jis gi tu- 
rės žuvies. Todėl jis neryžtingai, svyruodamas pasakė: 

— Bet jeigu aš supirkinėsiu žuvį už savo pinigus, juk 
tai reikš, kad aš ją pirksiu ne jums. 

— Mielas Hartvigsenai, norint supirkinėti žuvį rei- 
kalingi laivai. Aš turiu jų tris, o tu neturi nė vieno. Be 
to, šiandien, kaip ir anksčiau, aš noriu padėti tau: tau 

reikia priprasti prie darbo. Tikriausiai juk kada nors tu 
savarankiškai pradėsi supirkinėti žuvį, kitaip — kam gi 
tu būtum ėmęs pirkihėti džiovinimo aikšteles? Na, štai, 
pasitikėdamas savo gera galva ir laiminga ranka, aš siū- 
lau tai ir šiais metais pasimokyti mano sąskaiton: jeigu 
aš truputį uždirbsiu — gerai, o jeigu nustosiu — tai aš, O 
ne tu, pakelsiu nuostolius. Už tavo pinigus tau tik padi- 
dės nuošimčiai, nepaisant jau algos. 

Benonis stovėjo ir galvojo. Paskui tarė: 

— Aš norėčiau nors pažvelgti į pinigus. 

Makas atidarė dėželę ir pradėjo imti iš ten pinigus — 
pundelį po pundelio. O Benonis iš didelio nustebimo taip 
aukštai pakėlė savo antakius, jog raukšlės ant jo Žemos 
kaktos visiškai pranyko plaukų gauruose. 

— Galbūt tu nori suskaičiuoti juos? — paklausė Ma- 
kas. 

— Ne, aš tik norėčiau... Ne, visiškai ne... 

Benonis kaip atėjo pas Maką be pinigų, taip ir išėjo. 
Gerai dar, kad jis prisiminė apsirūpinti kreditu Mako 
krautuvėje iki pat rudens, kol bus parduotos menkės. Ir 
Makas, žinoma, neatsisakė, priešingai, jis tuojau sutiko 
atidaryti Benoniui kreditą savo krautuvėje. 

— Tai kaip nors sutvarkysime,— pasakė jis. 

Ir nors Benonis labai prisibijojo nepakenčiamo par- 
davėjo Steno, bet jam vis dėlto teko nueiti pas jį. 

— Jeigu aš atsiųsiu ko nors savo tarnaitę į krautuvę, 
tai užrašyk mano sąskaiton,— pasakė Benonis. 

— Argi Makas kredituoja tau? — paklausė pardavėjas 
Stenas. 

Benonis prarijo įžūlumą ir šypsodamasis atsakė: 

— Taip. Jam atrodo, kad manim galima pasitikėti. O 
kaip tu manai? 

— Aš? Man vis tiek, kam užrašinėti. Visi jūs esate 
mūsų skolų knygose. 

— Ha ha! Tu jau tiesiog pasakytumei — mano kny- 
g0se. 

Benonis labai norėjo pastatyti Steną į tikrą vietą ir 
gerokai pamokyti šitą krautuvės pagyrų maišą, baisiai 
jau jis išpuiko ir pasidarė akiplėšiškas. Žiūrėk, čia dar 
Roza su advokatu užsimanė pasiimti pas save vieną Ste- 
no vaiką, šešerių metų mergytę, taip sau drauge pasi- 
vaikštinėti ir kad nebūtų didelio nuobodumo. Po šito 

pardavėjas Stenas dar pikčiau užrietė nosį, nes jo mer- 
gytei buvo padovanota nauja suknelė. 

— Štai kur žmonės! — pasakė Benonis.— Aprengė 
mergaitę tarsi princesę, 0 motina gyvena taip, kad ir ne- 
suvalgo visko. 

— O vis dėlto pats advokatas niekuomet negalės pa- 
sidaryti jokio vaiko tėvu, — pasakė Svenas Sargas, kuris 
stovėjo čia pat ir viską girdėjo. 

Iškilo ginčas. Svenas Sargas tvirtino, kad netrukus 
ateis galas visam advokato puikumui, štai jau jam teko 
išsikelti iš kisterio kiemo ir išsinuomoti lūšnelę iš kalvio: 
argi tai tinkama vieta ir namai tokiai kilniai damai? Ir 
kokį gi Roza, pastoriaus duktė, gavo vyrą! Jis tiek ir 
teveikia, kad riogso prie degtinės pardavimo stalo ir ge- 
ria. Pfui! Tegul aš būčiau čia sargybinis, aš paprasčiau- 
siai uždėčiau ranką ant jo peties ir pasakyčiau: ,„Eime 
su manim!“ 

Benonis pasikvietė Sveną Sargą drauge į gatvę ir pa- 
sakė: 

— Aš vėl plaukiu į Lofotenus „Funtus“ galeasu. Ką 
tu į tai pasakysi? 

Ką į tai pasakys Svenas Sargas? Ne, jis neturi jokio 
noro leistis į šitą kelionę. Po tų visų beprotybių jis vėl 
per Kalėdas susitaikė su Elena, ir nuo to laiko viskas tarp 
jų vyksta lyg ir geriau. 

Mušimas ir peilis, matyti, reikiamai paveikė Eleną ir 
pataisė ją. Ji tik prisiglaudė prie jo ir priekaištingai pa- 
sakė: „Bet tu juk niekuomet, niekuomet to nepadarysi?“ 
„Ne, ne, niekuomet, — atsakė jis sumišęs ir jausdamasis 
neklaidingas.— Tai aš šiaip sau pasikarščiavau“. O Ma- 
kas tai tiesiog ir pasakė ambarinęį Elenai: „(Tegu Sve- 
nas Sargas veda tave ad 2 "22 nenoriu, kad mano 
namuose įvyktų užmušimas' 

Ir štai Svenas Sargas vėlė prieš savo senąjį ški- 
perį ir prisipažino, kodėl jis neturi jokio polinkio vykti 
į Lofotenus. 

Tačiau "Benonis pareiškė, kad šį kartą jam teks su- 
pirkinėti žuvis pačiam sau. 

— Štai kas? Na, tai kitas reikalas. Sau? — Tada Sve- 
nas Sargas plauks, kitaip pasielgti jam būtų tiesiog gė- 
da... 

Benonis išplaukė į Lofotenus senuoju galeasu, paskui 
jį traukė ir abi jachtos. Prieplauka ištuštėjo. Ir žiema 
apsupo visą šalį sniegu ir tyla... 

Tuo metu advokatas su žmona persikraustė į kalvio 
namus. 

— Tai tik laikinai, — pasakė jaunasis Arentsenas.— 
Vėliau mes pasistatysim savo namus! 

Jie pasiėmė drauge senąją kisterio našlę ir augintinę, 
Steno dukterį. 

Isitaisyti jie galėjo, kaip tik jiems patiko, iš visų na- 
mų kalvis buvo pasilikęs sau tik vieną kamaraitę. Jis vis- 
ką išmazgojo ir išvalė, taip kad nuo viršaus iki apačios 
viskas švytėjo, ir net ant kai kurių langų pakabino užuo- 
laidas. Niekad kalvio trobelė neregėjo dar tokio puoš- 
numo, bet ji niekad ir nebuvo numatyta tokiems svar- 
biems gyventojams. Kelias dienas prieš persikėlimą Roza 
pasisamdė valytoją ir gerokai pasidarbavo. Sofa ir dvi 
geriausios kėdės buvo pastatytos Nikalojaus raštinėje — 
lankytojams. Po šito seklyčioje pasidarė visai tuščia, bet 
tai buvo ne taip svarbu. Už kelerių metų galbūt atsiras 
ir rojalis, juo galima bus užstatyti prasižiojusį, į jūrą iš- 
einantį kampą. 

Advokatas ant pirmųjų durų prieškambaryje užkalė 
lentelę ir pats kartais išeidavo pro šias duris, kad palai- 
kytų advokatiškąjį orumą ir kad šitos durys nors kartą 
per dieną būtų atidaromos. Tačiau nė gyva dvasia dar 
nebuvo pasirodžiusi jo raštinėje. Ne, buvo žiema, visi 
ginčai ir vaidai miegojo. Ak, kaip jis gailėjosi, kad ne- 
pasirūpino teisėjo vieta Lofotenuose. Dabar jis čia slan- 
kiojo be darko, diena po dienos vis labiau atbukdamas 
ir darydamasis vis tuštesnis, ir jam pasiliko tik retkar- 
čiais supliekti su kalviu kortomis kokį nors kvailą lošimą, 
kaip antai „durnių“. 

Taipgi faktas, kad teismas su juo pasielgė taip begė- 
diškai, negalėjo pakelti jo dvasios. Leviono iš Torpelvi- 
keno ir Sir Hju Trevilano byla buvo jau sprendžiama 
apygardos teisme ir vėl buvo pralaimėta: apskrities teis- 
mo sprendimas buvo patvirtintas. Kokie gi čia teismai! 
Ir dar blogiau: apygardos teismas aštriais žodžiais iš- 
barė advokatą Arentseną ir nubaudė jį pinigine bauda 
už nešvankų priedėlį apie merginą Edvardą. Su dideliu 
nerimu dabar jis laukė dar kelių panašių bylų sprendi- 
mo. Kuo gi jam beliko paguosti savo širdį, jeigu ne šituo 

nekaltu kortų lošimu ir vis dažnesniais ir dažnesniais Si- 
riluno krautuvės aplankymais. 

Ne tai, kad Nikalojus Arentsenas būtų buvęs didelis 
ir beviltiškai žuvęs girtuoklis, bet jis visai šauniai išger- 
davo, o be to, jis buvo visiškai sugniužęs dėl tinginia- 
vimo ir nuobodulio. Pradėdavo jis nuo to, kad pasiro- 
dydavo prie Siriluno degtinės pardavimo stalo ir dėda- 
vosi, kad jis persišaldęs ir jį krečia drebulys. Išgėręs 
porą stiklinėlių, jis išeidavo. Tačiau gi persišaldymas ne- 
galėjo amžinai tęstis, ir todėl savo stikliukus jis ėmė už- 
sakinėti pagaliau jau visai nesivaržydamas: per pietus 
jis buvo sūriai užvalgęs, toli ėjęs ir pavargęs: ,„Ak, eik 
čia, Stenai, įpilk man stiklinę!“ — garsiai šaukdavo jis, 
nenorėdamas parodyti savo sumišimo. Kartais jis lošdavo 
kortomis iš degtinės, ir kai išlošdavo, drauge su kalviu 
eidavo išgerti. Kai Roza imdavo jam prikaišioti, kad jis 
vedžiojasi su tokiais žmonėmis, jis atsakydavo, jog daro 
tai dėl to, kad įrodytų bendruomenėms žmonėms, nuo ku- 
Iių juk priklauso ir jo uždarbis, kad jis nėra pasipūtęs 
zmogus. 

Ak, tarp Rozos ir jaunojo Arentseno jau prasidėjo ne- 
sutikimai. Ir jie prasidėjo nuo pat senojo kisterio lai- 
dotuvių: jaunasis Arentsenas nuėmė nuo velionio piršto 
žiedą. , Mano mielas tetušis galėjo nusiimti žiedą dar gy- 
vas būdamas, — pasakė jis.— Tai ne jo kišenei nusinešti 
auksą su savim į duobę!“ Ir tas žiedas buvo visiškai su- 
dėvėtas, plonutis, taip kad nieko nekaštavo palikti jį ant 
sustingusio piršto, tačiau jaunasis Arentsenas iki to laiko 
sukinėjo jį ant velionio piršto, kol nutraukė žiedą. Roza 
labai kankinosi dėl to ir norėdama nuraminti senutę kis- 
terio žmoną, pasakė: „„Aš padovanosii jam kitą žiedą, 
geresnį“ Ir užmovė velionui storą auksinį žiedą, kurį 
jai buvo padovanojęs Benonis. Jis taip ir nebuvo sugrą- 
žintas, mėtėsi spintelėje kartu su žinomuoju auksiniu kry- 
žiumi. Nikalojus kiekvieną kartą kalbėdavo: „Kam gi nu- 
liūdinti paštininką Benonį, sugrąžinant jam dovanas?“ 

Na, tai tegu šitas žiedas paskutinį kartą papuošia 
garbingą žmogų, einantį į kapus. Žiedas buvo visiškai 
laisvai užmautas ant senio piršto, iš kurio buvo likę tik 
oda ir kaulai. Ak, jaunasis Arentsenas — hoho, šitas vel- 
nio vaikas jaunasis Arentsenas — sugalvojo vis dėlto nu- 
džiauti ir antrąjį žiedą dar prieš tai, kol buvo užkaltas 
karstas. Jis paslėpė jį. 


10. 145 


Tačiau dar kurį laiką santykiai tar:p jaunavedžių bu- 
vo geraširdiško ir lengvo chakraterio, ir Vyro sąmojai, 
ir jo juokavimai dar nevisiškai išvesdavo jaunąją moterį 
iš kantrybės. Jau pats Nikalojaus stengimasis tęsti links- 
mus pašnekesius rodė tam tikrą jo geros valios bruožą. 
Bet juo toliau tęsėsi žiema, juo daugiau jame kaupėsi 
kartėlio ir suirzimo, ir kartais jo Žodžiai pasidarydavo 
šiurkštūs. 

Pamatęs pirmą kartą, kad Roza pati neša vandenį iš 
š.linio, jis tuojau truputį ėmė sau priekaištauti. Jis sė- 
dėjo savo raštinėje ir matė ją pro langą, nejučiomis jis 
pakilo nuo kėdės, norėdamas išbėgti ir paimti iš jos ki- 
birą. Bet galbūt visa tai ir be reikalo, ne tokia jau čia 
bėda, jeigu Roza atneš kibirą vandens. Paskui jis nuolat 
matė, kaip ji tąsė malkas savo prijuostėje, ir tai jau nie- 
ku jo nebejaudino. Negi samdysis jie tarnaitę, kada net 
vaikų neturi? Argi ir be to jau namuose negyveno trys 
bobosė Va, tiktai nekęstų, jeigu ji, užuot plėšiusi savo 
prijuostę, įsitaisytų Maišą malkoms. 

Taip tad Roza buvo palikta pati sau. Didelė, raudo- 
na, varinė jos šypsena pradėjo blankti. Bet juk jokia 
šypsena negali būti amžina. 

— Koks gi čia valgis suaugusiems žmonėms? — pasa- 
kė jis kartą.— Tiesiog pūkai ir plunksnos, taip jau maža 
ir lengva, tik, žiūrėk, imsi ir nuskrisi. Aš tai sakau ne 
priekaištaudamas, 0 tik dėl to, kad tai joks valgis dir- 
bančiam žmogui. 

„Dirbančiam žmogui!“ O pats dienų dienas nepaliečia 
jokio darbo. 

— Kaip čia šalta, o krosnyje nėra nė pagalio,— pasa- 
kė jis vakare. 

— Tai nueik ir pats truputį atsinešk malkų, — atsakė 
ji. — Užteks, aš manau, jėgų tokiam storuliui, haha! 

Su dideliu susierzinimu Roza pastebėjo, kad Nikalo- 
jus kas dieną vis storėja ir plečiasi į šonus, net jo skruos- 
tai pradėjo nukabti. 

Jis atsakė savo įprastu, tingiu pajuokavimu: 

— Jeigu tu būtum pavadinusi mane liesumo įsikūni- 
jimu, tai šitai, suprantama, būtų melas, Roza. Liesumas — 
tai yda, kurios man kaip tik stinga. Todėl lašiniai yra di- 
delė vertybė... 

— Ak, pakalbėk dar daugiau, Nikalojau, tada tavo 
žandai išsijudins. 

— Ir netinka, kad žandai riogsotų veide tarsi kam- 
pai,— atkirto jis. 

— Bet juk ir tavo pilvas pradeda augti. 

— Hm. O pas tave ir to nėra. 

Roza nuėjo malkų ir įmetė jų į krosnį. 

„Ne jos kaltė, kad jos pilvas pasiliko toks nedidelis, 
Dievas mato, tai ne jos kaltė“, — pagalvojo ji. 

— Kodėl gi tau prireikė, kad aš būčiau liesas? — ap- 
maudingai paklaus jis.— Juk netinka advokatui Arentse- 
nui slankioti tarsi kokiam išbadėjusiam siuvėjui. Taip aš 
neteksiu visos žmonių pagarbos. 

Tačiau nebuvo jokio intereso stengtis išjudinti ją to- 
kiais juokeliais. Per daug ilgai ji buvo jų klausiusis ir 
pasidarė jiems visiškai abejinga. Ji tik vis labiau rim- 
tėjo ir didesniąją laiko dalį vaikščiojo sukandusi lūpas. 
Nikalojus kartais susidarydavo sau pramogų, plepėdamas 
su augintine, su mažąja Marta, ir mokė ją įvairiausių 
dviprasmiškumų. Roza, kuriai kiekvienas palaidumas bu- 
vo nemalonus, pyko, gailėdamasi vaiko, ir kalbėjo: „Jis 
šiaip sau juokauja su tavim, Marta, neklausyk jo“. Tada 
jis atsiliepdavo iš savo kambario: „Aš niekad nemaniau, 
kad tu tokia nuobodi, Roza". 

Tačiau už viską, drauge paėmus, blogiau buvo tai, 
kad nedidelis advokato Arentseno sutaupytas kapitaliu- 
kas greitai išgaravo. Tiesą sakant, ne kažkokį turtą jis ir 
buvo sukroves. Praėjusiais metais jam pradžioje pavyko, 
jis uždirbo gerokai pinigų, tačiau nuo vasaros, nuo tingo 
dienų, niekas neiškėlė nė vienos padorios bylos, ir jo pa- 
jamos pranyko. Leiskim, kad pinigai vėl ims liūtimi kris- 
ti ir užplūs jį, kai iš Lofotenų Žvejonės sugrįš Žvejai, 
tačiau iki to laiko tiesiog su skausmu tenka paleisti kiek- 
vieną šilingą iš senosios atsargos. Šiek tiek juk pralei- 
džiama ir ,,„durniui“ su kalviu, ir šiek tiek stikliukams Si- 
rilune, tai teisybė. Tai ką, nejaugi jis turės Žūt iš nuo- 
bodulio, tuo tarpu kai jis privalo gyventi ir išlaikyti visą 
šeimą? Ir taip jau gana kvaila, praslinkus vos aštuoniems 
ar devyniems mėnesiams po vedybų, tąsytis su keturių 
Žmonių šeima. 

Kovo mėnesio pabaigoje įvyko apygardos teismo 
sprendimas Arono iš Hopano byloje. Ji taipgi buvo pra- 
laimėta, apskrities teismo ištarmė buvo patvirtinta. Ir ad- 
vokatui Arentsenui buvo uždėta nauja piniginė bauda, 
šį kartą už nereikalingą gaišatį. Velnias griebtų, ką visa 

tai reiškia? Susitarė, ar ką, visi teismai iš pat šaknų pa- 
kirsti visą uolaus jauno advokato veiklumą? 

Jis nusiuntė mažąją Martą į Siriluną, kad ta atneštų 
butelį degtinės ir, norėdamas susidaryti draugiją, pasi- 
kvietė kalvį. Kai butelis buvo išgertas, abu nurioglino 
į Siriluną, kad galėtų tęsti savo girtavimus. Jaunasis 
Arentsenas namo grįžo pavakariais, ir dabar nieku nega- 
lima buvo jam įtikti: pietūs atšalo, senoji kisterio našlė, 
liesa ir įbauginta, puolė nuo jo į šalį, ir Roza, pirma pra- 
sijuokusi iš jo girtos ir suveltos išvaizdos, po to, kai jis 
įsižeidė, ėmė atkakliai tylėti ir visą vakarą nepravėrė 
burnos. 

— Taip, kai aš esu toks nusiminęs, tu mane labai nu- 
ramini, Roza, — pasakė jis. 

Tyla. 

— Šiandieninė pralaimėta byla neabejotinai reiškia — 
tęsė jis, — kad teismai nori pražudyti mano praktiką. Ką 
gi tu į tai pasakysi? 

Tyla. 

Pagaliau ji atsakė: 

— Aš pasakysiu, kad nederėjo tau siuntinėti vaiką į 
Siriluną ir prašinėti atnešti degtinės. 

— Hm. Tai šitokia yra tavo pirmoji mintis, kai tavo 
vyras, advokatas, pralaimi bylą. 

Tyla. 

— Degtinės? Ką gi tu nori tuo pasakyti? Man vieni 
niekai iš karto išgerti du butelius, o aš iš viso išgeriu 
tik keletą stikliukų. Ką gi, tu manai, kad aš girtuok- 
lisė 

— Ne,— atsakė ji. — Bet tu per daug dažnai vaikšti- 
nėji į Siriluną. 

— Tai kas iš to? Ką gi, padvėsti man iš nuobodumo, 
ar ką? Ne, geriau jau tylėk, gerbiamoji. Kai aš esu nu- 
siminęs, aš tiesiog išeinu iš namų. Štai ir viskas. 

— Vadinasi, per aštuonis mėnesius tu kiekvieną die- 
ną buvai daugiau ar mažiau nusiminęs? — pasakė jį. 

— Taip, — atsakė jis ir du kartu linkterėjo galva, pa- 
tvirtindamas savo mintis.— Tai iš dalies teisinga. 

Norėdama išvengti tolesnio kandumo, ji paklausė: 

— Ar tu nemanai, kad geriau būtų parsiųsti Martą 
namo, pas motiną? 


146; 


— Kodėl? Taip, galbūt. Ne, visiškai ne. Jeigu ji kokiu 
nors Mano reikalu nueina į Siriluną, tai juk tuo pat metu 
ji pasimato su savo tėvu. Tai labai patogu. 

Tyla. 

— Ko gero, tau būtų buvę geriau ištekėti už pašti- 
ninko Benonio,— pratarė jis susimąstęs. 

— Štai kaip: geriau? 

— Taip. O kaip gi tu pati galvoji? Koks aš tau vy- 
Ias? 

Jinai pažvelgė į jį. Jo viršugalvis buvo visiškai pli- 
kas, gi pakaušis priešingai — apaugo tankiais, trumpais 
plaukais, ir todėl jo sprandas atrodė bjauriai didelis. Ši- 
ta sudarkyta galva teikė jam kažkokio neužaugos išvaiz- 
dą, ypač kai jis sėdėdavo taip kaip dabar, susikūprinęs ir 
įtraukęs kaklą į pečius. 

Negaudamas atsakymo, jis vėl pasakė: 

— Ne, vis dėlto aš niekuomet negalvojau, kad būtum 
tokia nuobodi mergaitė. 

— Tu geriau norėtum pasakyti, kad aš tau esu jokia 
žmona. 

Jaunasis Arentsenas sėdėjo, žiūrėdamas į savo rankas, 
paskui užmetė žvilgsnį į sieną ir pratarė: 

— Taip, taip, tu gali sakyti, ką tik tu nori, Roza, ta- 
čiau nėra kitos meilės, kaip tiktai vogta. 

Jos veidas skaudžiai susiraukė ir žvilgsnis pamažu už- 
geso — tarsi būtų nusileidusi saulė. 

— Nuo tos minutės, kai meilė pasidaro teisėta, ji pa- 
virsta kiauliška,— pabaigė jaunasis Arentsenas.— Nuo tos 
minutės ji pasidaro įpročiu. Ir nuo tos pat minutės meilė 
isnyksta, išgaruoja. 

Galeasas apibrėžia didelį lanką ir įeina į prieplau- 
ką. Po valandos įplaukia ir abi jachtos. Visi trys laivai 
sustoja prie Mako džiovinimo aikštelių ir ant kranto nu- 
meta laivo saitus. Šito darbo metu Svenas Sargas garsiai 
dainuoja jūreivių dainelę, taip kad girdėti visame Siri- 
lune. 

— Aš turiu savo uolas, — sako Benonis— tačiau su sa- 
vo žuvimis aš galiu sustoti ir prie Mako aikštelių...— jis 

labai stuomeningas, su aukštais batais, su klostėmis ir su 
dviem švarkais, tačiau tankiuose smilkinių gauruose pra- 
deda prasiveržti žilumas. 

Neilgai trukus jis su Svenu Sargu ir dar su vienu vy- 
ru iriasi valtimi į prieplauką ir tuoj pat pareiškia, kad 
jis yra žuvies savininkas. 

— Rytoj pradėsiu plauti, — sako jis visiems, kuriuos 
tik susitinka. 

Tarp žmonių, susirinkusių prieplaukoje, viena asme- 
nybė tyčia atėjo dėl Sveno Sargo — tai viena moteris, 
apsigobusi didele skepeta, jo miela kambarinė Elena. Ji, 
matyti, visai pamiršo penkių verškų peilį ir kovą Kūčių 
vakare, ir net patį Maką, ji taip meiliai elgėsi su savo 
vaikinu, kaip niekad anksčiau, ir net visiems matant pa- 
ėmė jį už rankos. 

— Sveikas sugrįžęs! — pasakė ji. 

O skepetą ji užsimetė, matyti, ne be reikalo, ir nu- 
leido jos galus iki pačių kelių, tarsi būtų tam tikros prie- 
žastys... 

Benonis nuėjo pas Maką į kontorą. 

O Makas kaip tik tą akimirką kalbėjosi su Roza. Ten 
pat buvo ir mažoji Marta, kuri išdidžiai laikė rankoje 
jai paduotą mažą skardinį kibirėlį. Taip, Roza buvo atė- 
jusi dar tylesnė ir dar liūdnesnė, negu paprastai, ir tarsi 
juokais pasakė: 

— Ar mes negalėtume kurį laiką gauti kredito krau- 
tuvėje? 

— Ką? — paklausė Makas.— Na, suprantama. Žinoma. 
Bet argi jums reikia? 

— Ne, ne,— atsakė ji — Bet Nikalojaus nėra namie. 
Aš maniau, kad jis čia. 

— Ne, jis retai čia būna. 

Roza pasiuntė mažąją Martą į krautuvę pas tėvą. Pas- 
kui pasakė: 

— Ne, jis dažnokai čia buvoja. 

Makas į tai rimtai nežiūrėjo: 

Amžini prasimanymai. Oh, jau šitos moterys! 

Ak, štai kaip. Dabar jau net jo motinai, senajai kis- 
terio našlei, tenka išvažiuoti iš jų pas savo dukterį. Nuo- 
dėmė ir gėda! Oh, kaip tai baisu! Ir tik dėl kąsnio duo- 
nos, kad jų neapvalgytų, nes Nikalojus per žiemą nieko 
neuždirbo. Jeigu Makas pakalbėtų su juo... padėtų jiems 
kaip nors. Nikalojų tai turėtų paveikti, jeigu Makas rim- 

tai su juo pakalbėtų. Šita bičiulystė su kalviu ir amžinos 
kelionės į Siriluną... 

— Och, kaip tu viską perdedi! 

Roza beviltiškai palingavo galva. 

— Kiekvieną dieną, o dažnai ir du kartus į dieną. Ir 
taip viskas bloga, visas gyvenimas ir elgesys... O čia dar 
viską mato ir girdi vaikas. Ne, mergytę vėl reikia nu- 
siųsti motinai. Tegu Makas pasikalba su juo, tik gerai, 
įsakmiai ir perspėdamas? Šitas nuolatinis riogsojimas prie 
degtinės pardavimo stalo aiškiai nepadorus... 

Makas pasistengė nuraminti krikšto dukterį ir paža- 
dėjo pasikalbėti su Nikalojum ir sutvarkyti šitą reikalą. 

—- Pasakyk jam, kad padorus žmogus... juk taip ne- 
sielgia. Štai dabar žvejai grįžta iš Lofotenų, ir Nikalojus 
privalo būti namie, kad žmonės galėtų surasti jį. O ki- 
taip kas gi bus? Įsivaizduok, riogso čia už prekystalio, 
advokatas! 

— Tu viską perdedi. Ne, bet štai kas yra blogiau: 
jis pralaimi bylas. 

— Taip, ir bylas pralaimi. 

—- Tau būtų buvę geriau ištekėti už Benonio,— pasa- 
kė Makas. 

— Už Benonio? Ne, visai ir visai ne! — aštriai atsakė 
ji, visa paraudus.— Tu pats tai puikiai žinai. Aš ištekė- 
jau už to, už kurio reikėjo. 

— Ir padarei nemažą kvailystę. Tu pasielgei visiškai 
atžagariai, nepaisydama mano visų patarimų. 

Roza nutraukė: 

— Tai vadinasi, kol kas aš galiu gauti pas Steną šio- 
kių tokių smulkmenų? 

Benonis ėjo keliu i Siriluną ir susitiko su Roza ir ma- 
žąja Marta, kurios jau buvo išėjusios iš krautuvės. Pa- 
matęs, kas ateina priešais, jis sudrebėjo ir sulėtino žings- 
nius. Na, jis neturi jokio pagrindo bijoti Rozos, o, be to. 
pasislėpti viešame kelyje nebuvo jokios galimybės. Bet 
po tokio didelio laiko tarpo ir po tokių stambių įvykių 
nelengva buvo eiti lygiu, ramiu žingsniu. Dabar ir ji pa- 
žino, kas ateina priešais, Ir jos eisenoje taipgi pasirodė 
neryžtingumas. Galima buvo pagalvoti, kad ji su malo- 
numu prasmegtų kiaurai žemę. 

— Laba diena, — pasakė jis. 

Vos pažvelgęs į Rozą, jis tuojau pastebėjo, kaip ji 
per tuos kelis mėnesius pasikeitė. Mažoji Marta tūpterė- 

jo, tai buvo labai žavėtina, tačiau Benoniui tai padarė 
keistą įspūdį: pritūpdavo tiktai vaikai iš kilmingųjų luo- 
mo. Ir šita prieš jį tūpterėjusi mergytė jam priminė, kad 
prieš jį stovi ponai. Roza per šitą laiką jau virto ištekė- 
iusia ponia, tikra dama. 

— Laba diena. Ir sveiki sugrįžę iš Lofotenų! — atsa- 
kė Roza savo papročiu ir pagal savo būdą. 

— Argi tu gali panešti tokį sunkų kibirą? — paklausė 
Benonis mergaitę. 

Ak, Dievas žino, ką jis kalbėjo! Gerai, kad nors kreip- 
damasis į vaiką jis galėjo gelbėtis. Ir Roza, taip pat su- 
trikusi, pasilenkė prie mažosios Martos ir paklausė: 

— Tikrai, ar tau nesunku? Duok, geriau aš panešiu. 

— Ne. 

— O tu geriau paimk ryšulėlį. 

— Taip, bet ryšulėlis ne toks sunkus, — nepatenkinta 
atsakė Marta. 

— Tai teisybė, kad jis ne toks sunkus kaip kibiras,— 
susijuokė Benonis.— Jis turėtų būti sunkesnis... Ta ma- 
žytė — tai Steno pardavėjo? 

— Taip. 

Po šitos įžangos Benonis šiaip taip sutvardė savo ne- 
drąsumo priepuolį ir pasakė: 

— Taip, senokai jau aš mačiau jus. 

— Ak, taip, laikas eina. 

— O jūs nė kiek nepasikeitėt, — pasakė jis, tik gai- 
lėdamasis ją įskaudinti. 

— Na, juk ne tiek daug ir laiko praėjo nuo pasku- 
tiniojo mūsų susitikimo. 

—- Kaip kartas metai. Už savaitės. Ir jums gerai ei- 
nasį? 

— Taip, dėkui. 

— Taip, taip. Vis dėlto didelė permaina. Jūs dabar 
ištekėjusi ir visai kitokia. Dabar jūs žymi ponia. 

—- O kibiras pilnas sirupo,— staiga pasakė Marta. 

Benonis tik pažvelgė į mergytę, tačiau nesusivokė, ką 
ji pasakė. Matyti, Roza truputį susigėdo, kad pirko tokį 
pigų skanėstą, ir tarė: 

— Taip, tai tau. Tu juk taip jį mėgsti. Prie kavos vi- 
suomet mėgsti sirupą,— pasakė ji ir pažiūrėjo į Benonį. 

— Taip, vaikai ir sirupas! — pasakė jis tuo pat bal- 
su. 

Beje, Benonis ir pats su dideliu malonumu valgydavo 
duoną su sviestu ir sirupu ir rasdavo, kad tai labai ska- 
nus daiktas. Bet Roza savo namuose, matyti, nepripažino 
sirupo tokiu šauniu daiktu. 

— Na, jums turbūt jau metas namo,— pasakė jis.— 
Aš nesulaikysiu jūsų. 

— Jūs manęs nesulaikote,— ėmė prieštarauti ji — Taip, 
taip, Marta, mes dar galiuką paeisime drauge... Aš no- 
rIėjau pasakyti tau... pasakyti jums vieną dalyką: aš tu- 
riu paprašyti jus atleisti už tai, kad iki šiol dar negrą- 
žinau jums — jūs žinote ko. Tai labai bloga iš mano pu- 
sės. 

Vėl ji apie žiedą ir apie kryžių! 

— Neverta apie tai ir kalbėti — pasakė jis. 

— Aš tiek kartų rengiausi, bet vis kažkaip nNeišei- 
davo... 

— Jeigu jus tai neramina, jūs galite nusviesti tuos 
daiktus į jūrą. Tada — kaip iš akių, taip ir iš atminties — 
kaip sako priežodis. 

Ji atsiminė, kad jau susidorojo su žiedu ir uždėjo jį 
ant vieno lavono rankos. Betgi ji negalėjo leistis į tokius 
ilgus pasiaiškinimus. 

— Nejaugi jūs manote, kad aš panorėsiu sviesti juos 
į jūrą? — paklausė ji. 

— O argi jūs nepanorėsite“ 

— Ne. 

Karšta džiaugsmo srovelė persmelkė jį, jis prisipildė 
tokio dėkingumo, jog nejučiomis ištarė: 

— Aš turiu dar šiokių tokių daiktelių, kurie juk bu- 
vo paskirti jums. Tiktai ko gero man draudžiama juos 
pasiųsti jums? 

— Ne, to jūs neprivalote,— atsakė ji ir papurtė gal- 
vą. 

— Ne, ne, aš žinau. Tiktai čia paprastas menknie- 
kis — šaukštas ir šakutė. Taip, suprantama — sidabriniai, 
bet — tai visai paprastas sidabras. Beje, aš su malonumu 
atiduočiau jums ir visą tuziną, jeigu tik jūs panorėtu- 
mėt. 

— Dėkoju jums, bet... 

— Ak, ne, aš ir neprašau. Aš šiaip sau tik valandėlę 
pagalvojau... Na, ko gi aš vis stoviu ir trukdau jusė — 
pertraukė jis pats save ir pasiskubino nueiti. Jis nusi- 

gando tarsi berniukas, kad plepėdamas apie sidabrą nu- 
ėjo per daug toli. 

Ji pasinaudojo šita proga ir linkterėjo jam galva, iš- 
tarusi: 

— Taip, taip, būkite sveikas. 

— Sudiev, — teatsakė jis. 

Jis taip keistai susijaudino, jog buvo beištiesiąs jai 
ranką. Tačiau iš jos pusės nesutikęs jokio paskatinimo, 
sumišęs pagriebė Martos kibirą ir kilsterėjo jį. 

— Ak, koks sunkus kibiras! Tu tokia šauni nešėja, 
kad privalai gauti šilingą,— pasakė jis ir davė mergytei 
visą orą. Šitas sumanymas buvo visai neblogas, šiaip ar 
taip jam pačiam pasirodė, kad jis gelbsti padėtį. Berods, 
vargu aI jis ką nors aiškiai ir benuvokė. 

O Marta užmiršo klupterėti ir padėkoti. Kada jai ši- 
tai priminė, didelis svetimas žmogus jau buvo nuėjęs sa- 
vo keliu. Roza pasakė: „„Bėk paskui jį“. Marta pastatė 
kibirą ant žemės, bėgte privijo Benonį, tūpterėjo, padė- 
kojo ir sugrįžo atgal. Benonis pastovėjo ir šypsodamasis 
pasižiūrėjo įkandin. 

Benonis iš lėto nuėjo toliau. Jau ištisi metai, tikrai, 
jis nebuvo pergyvenęs tokio susijaudinimo. Jis žiūrėjo 
i tolumą ir galvojo, retkarčiais užmiršdamas, kad jam rei- 
kia eiti, sustodavo ir akimirką išstovėdavo viduryje vieš- 
kelio. 

—- O tai kažkada aš esu ją apkabinęs, ją, štai tą, ku- 
Ii nuėjo. Taip, taip, Roza, matyti jau toks likimas... Ir 
kokia suknele ji buvo apsivilkusi! Su apsiaustėjiu? Taip. 
Galbūt tai buvo apsiaustėlis.— Nieko jis nebegalėjo įžiū- 
Iėti. 

Jis nuėjo į kontorą pas Maką, pranešė apie sugrį- 
žimą iš Lofotenų ir atidavė apyskaitą. Jis vis dar buvo 
tokios pat ramios ir minkštos nuotaikos, ir atsidūręs vei- 
das į veidą su Maku, jau nebekalbėjo taip, kaip buvo 
ketinęs: „Mano žuvis, mano krovinys!“, o tik kukliai 
pasiteiravo, ar Makas patenkintas ir ar jis nemano, kad 
žuvies plovimą galima būtų pradėti jau rytoj? Matyti, 
džiovinimą, kaip Ir praėjusiais metais, prižiūrės Arnas 
džiovintojas. 

— Žinoma,— atsakė Makas, — jis juk puikiai žino sa- 
vo darbą. 

Benonis tyliai sau buvo galvojęs, kad nekenktų jam 
pačiam prižiūrėti savo žuvies džiovinimas. O tai ką gi jis 

veiks visą vasarą? Bet dabar Makas užsklendė skląstį. 
Benonis nebuvo nusiteikęs ginčytis su Maku, kaip kar- 
tas dabar, po netikėto susitikimo vieškelyje ir po pergy- 
vento susijaudinimo. 

Makas, matyti, vėl norėjo nustumti jį į pirmykštę 
vietą ir vėl atnaujinti jo nuostolius. Jis nė vienu žodžiu 
neprisiminė apie tai, kad žuvis, tiesą sakant, priklauso 
ne kam kitam, o tik Benoniui. Priešingai, jis paklausė 
apie keletą šiokių tokių smulkmenų sąskaitose. 

— Kodėl gi pirmadienį, tryliktą dieną, tu pirkai tiek 
žuvies tokia aukšta kaina? Juk kaina tą dieną už šimtą 
visa dešimčia šilingų buvo pigesnė. 

Ir Makas kaip įrodymą parodė raštišką žinią, kur bu- 
vo taip parašyta. Ak, šaunusis ponas Makas, jis viską 
įsakmiai sekė! 

Benonis atsakė: 

— Užtat, kad dviem savaitėm vėliau aš pirkau žuvį 
dvyliką šilingų už šimtą pigiau, kaip bet koks kitas pir- 
kėjas. Jūs tikrai turite estafetę ir apie tai? Tai buvo toks 
susitarimas. 

— Su kuo? 

— Su kai kuriais mūsų Žžvejais, kurie ruošėsi pabu- 
voti namie. Jiems tuomet buvo reikalingi atliekami pini- 
gai. O po Velykų aš susigrąžinau visus nuostolius ir dar 
likau su pelnu. 

— Na, o leiskime, kad visi tie žmonės, plaukdami į 
namus, būtų žuvę? 

— Reikėjo rizikuoti, — atsakė Benonis.— Jūs pats, bū- 
damas mano vietoje, būtumėt padaręs jiems tą pačią pas- 
laugą. 

— Bet juk tu neturėjai šitam teisių. 

Benonis atsakė susierzinęs: 

— Aš manau, kad turėjau tas pačias teises, kaip ir 
jūs. 

Makas patraukė pečiais. Jis nepakvietė Benonio į sa- 
vo kambarį išgerti už laimingą sugrįžimą. O baigęs kal- 
bą, jis atidarė duris į krautuvę ir tarė: 

— Prašau! 

Gi kai jis įėjo į krautuvę, Makas savo ranka pripylė 
didelį stiklą konjako ir pasiūlė Benoniui. 

Čia? Už bendrojo gėrimo stalo? Siriluno Makas, 
matyti, visiškai pamiršo su kuo turi reikalą! Čia, šitoje 

vietoje, Benonis ir pats gali užsisakyti sau stikliuką ir už- 
simokėti. Jis įsižeidė ir šaltai pratarė: 

— Ne, dėkui. 

Makas nustebęs ėmė juoktis: 

— Kaip, aš siūlau tau išgerti stikliuką, o tu atsi- 
sakai? 

— Ne, dėkui, — vėl atsakė Benonis. 

Makas pakeitė toną, bet vis su dideliu tikrumu tęsė: 

— Na, jeigu visi būtų tokie blaivininkai, kaip tu, 
Hartvigsenai. O Sveną Sargą tu vėl atsivežei atgal? Da- 
bar jis vėl pradės girtuokliauti ir vaidytis. 

— Tai priklausys nuo to, kaip su juo bus elgiamasi. 
Svenas Sargas niekuomet be reikalo negeria. 

— To betrūktų, kad Elena dabar pradėtų su juo blo- 
gai elgtis. Jie juk netrukus susituoks— pasakė Makas... 

Tačiau praėjo gerokai laiko, o Svenas Sargas ir Ele- 
na vis nesituokė. Ir kaipgi! Ne, buvo pavasaris, Makas 
vėl vaikščiojo švytinčiomis tarsi granatai akimis, ir Ele- 
ną jis priversdavo vis atidėlioti vestuves. 

— Kol praeis tingas, aš gi negaliu apsieiti namuose 
be tavęs, — kalbėjo jis.— Ir reikia, kad pirmiau pradėtų 
darbą nauja kambarinė, mes gi negalime visuose namuose 
pasilikti be tarnų. 

Naujoji turėjusi ateiti kambarinė buvo aukšta ir tvir- 
ta pagal savo amžių, tačiau jai buvo suėję vos šešiolika 
metų. O buvo ji antroji Marelijaus iš Torpelvikeno duk- 
tė, sesuo Edvardos, tos pačios, kuri išmoko angliškai to 
speak. Naujos suknelės, kurias įsitaisė Edvarda, nedavė 
ramybės jaunesniajai seseriai, štai ji ir panoro išeiti ir 
užsidirbti... 

Tingas šiais metais įvyko neįprastai anksti, vyriausy- 
bė atvažiavo apsiavusi auliniais batais ir apsivilkusi kai- 
liniais. Užtat tai buvo vėl žymusis senasis tingas, ku- 
riame kaip teisėjas posėdžiavo pats apskrities fogtas, o 
galėjo iš fogto teirautis įstatymų, vietoj mokėję už pa- 
tarimus advokatams. Užtat ant advokato Arentseno sta- 
lo buvo matyti žymiai mažiau popierių, negu praėjusiais 
metais. Kad ir kaip kalbėk, o žmonės ėmė suprasti, kad 
bylinėjimasis yra per daug brangi išmonė. Ir, be to, nie- 
kas nieko iš tų teismų nelaimėjo, visi tik eikvojosi ir 
turėjo rūpesčių bei nemalonumų. „Taip, šitas Nikalojus 
Arentsenas bendruomenei atnešė daugiau blogo, negu ge- 
IO“, — savo širdyje kalbėjo liaudis. 

O ir pats Nikalojus Arentsenas jau nebebuvo daugiau 
čia įstatymas. Per šias kelias savaites, kai iš Lofotenų 
sugrįžo Žvejai, jis jau spėjo patirti, ką reiškia netekti 
geros žmonių nuomonės. Praėjusiais metais jis pradėjo 
nuo to, kad už kiekvieną mažą patarimą imdavo po ta- 
leri, vėliau gi po pusę. O dabar, kai žmonės imdavo lyg- 
tis su juo ir dėl pusės talerio, jis atsakydavo: ,„Pigiau aš 
negaliu imti, reikia gi man iš ko nors gyventi“. Bet ad- 
vokatui Arentsenui teko nusileisti dar žemiau, priėjo iki 
to, kad už dvi oras jis knisdavosi po įstatymų rinkinius 
ir kruopščiai išrašinėdavo savo konsultacijas ant popierio 
už dvylika šilingų priedėlio. Ir vis dėlto, vis dėlto jo 
klientų nepadaugėjo, o greičiau jau priešingai. 

Priežastis buvo ta, kad žmonės nustojo pasitikėti ad- 
vokatu Arentsenu, įstatymų įsikūnijimu. Ir jei pasitaiky- 
davo, kad kuris nors užeidavo pas jį kokiu nors reikalu 
patarimo, vis dėlto dar eidavo pas lensmaną patikrinti, 
ar teisingai jam buvo patarta. Niekam jau nebebuvo pas- 
laptis, kad advokatas Arentsenas vieną po kitos pralai- 
mėjo visas savo bylas ir net aukščiausios teismo instan- 
Cijos Drontheime buvo nubaustas pinigine bauda. 

Tai argi buvo Nikalojui Arentsenui kokios nors pras- 
mės rūpintis savo darbu ir paskirtomis valandomis sėdė- 
ti savo raštinėje? Žmonės apleido jį. Ir savo žmonai, kai 
ji prikaišiodavo jam už tai, kad jis praleidžia savo nu- 
statytas valandas, jis atsakydavo: 

— Ištisą savaitę aš padoriai ir oriai sėdėjau savo kė- 
dėje ir laukiau. Niekas neatėjo. Aš sėdėjau tarsi gra- 
žuolė ir vos iš proto Nneišsikrausčiau, besirūpindamas sa- 
vo orumu, o vis dėlto niekas nepasirodė. 

Jo klientai pasitraukė nuo „bylų“. Priešai siekė to, 
kad susitikę Sirilune, prie Mako degtinės stalo, vėl tap- 
tų gerais draugais. „Štai ką aš tau pasakysiu, — paprastai 
pradėdavo vienas,— mes su tavim kaip geri kaimynai iš- 
gyvenome keturiasdešimt metų.“ ,„Taip,— atsakydavo ant- 
rasis,— ir šviesios atminties mūsu tėvai taip pat.“ Po to- 
kios pradžios abu susigraudendavo, drėgnomis akimis pa- 
stengdamiesi nenusileisti savo kaimyniškais jausmais. O 
ir pačiam advokatui kitą kartą pasitaikydavo, kai atei- 
davo dėl geresnės nuotaikos išmesti porą stikliukų, da- 
lyvauti šituose idiotiškuose susitaikymuose, atimančiuose 
iš jo kasdieninę duoną. 

Ir štai advokatas Arentsenas sėdi tingo posėdžių sa- 
lėje, apglumęs ir girtas, ir dedasi, esą jis labai užsiėmęs 
savo darbais. Bet kai jis, leisdamas atsipūsti savo min- 
tims, pakelia akis nuo popierių ir protokolų, jo žvilgs- 
nis susiduria su klajojančiomis ir suglumusiomis Leviono 
iš Torpelvikeno akimis. Jis stovi už pertvaros. Po to, 
kai buvo gautas apygardos teismo sprendimas jo byloje, 
Arentsenas pasakė: ,„Mes dar turime aukščiausiąjį teis- 
mą, bet už tai advokatui reikia atskirai primokėti“. Le- 
vionas išėjo iš jo ir apsvarstė šitą reikalą. Dabar, nuo 
pat pirmosios tingo dienos, jis stovėjo čia su tokia kan- 
kinančio abejingumo išraiška veide, kad advokatui Arent- 
senui buvo tikra kančia sudurti savo žvilgsnį su jo pa- 
mišusiomis akimis. Arentsenas dėjosi, esą kažką staigiai 
prisiminė, išsitraukė iš kišenės užrašų knygelę ir ėmė ją 
skaldyti. Posėdžio pertraukos metu Levionas iš Torpel- 
vikeno tiesiog priėjo prie fogto, pratiesė jam apygardos 
teismo sprendimą ir paklausė, ar apsimoka jam toliau by- 
linėtis. 

Fogtas, matyti, jau nebesikankino nei nemiga, nei 
religiniais abejojimais. Visa tai buvo tik praėjusiais me- 
tais, kai buvo numatoma žmonių įkaito raštų tvirtinimas 
ir kai pašto garlaiviu jam buvo atsiųsta pusė statinaitės 
aviečių. Dabar fogtas vėl buvo pastorėjęs ir pasitaisęs, 
ir savo papratimu vėl šnekučiavo su žmonėmis. 

Nekreipdamas dėmesio į advokatą Arentseną ir į sa- 
lėje susirinkusius Žmones, fogtas pasakė: 

— Argi tau reikia toliau bylinėtis, Levionai? Ne, ne- 
reikia. Pasiimk tu savo advokatą, eikite abu ir šitą bylą 
paskandinkite savo paties krioklyje. Štai kokia ir apy- 
gardos teismo, ir mano nuomonė... 

Paskutinę tingo dieną buvo perskaitytas ir užtvirtin- 
tas raštas, pagal kurį Benonis buvo pirkęs uolas. Klausy- 
tojų tuo metu buvo nedaug, bet visi, kurie girdėjo šitą 
naująjį Benonio dokumentą, nejučiomis pradėjo šypso- 
tis. Praėjusiais metais jis pasirodė su savo garsiuoju įkai- 
to raštu, 0 šiais metais jis tenusipirko tik visą ketvirtį 
mylios kalnų uolų ir dar išleido gerokai pinigų, norėda- 
mas užtvirtinti pirkimo raštą. Vargšas Benonis, štai ne- 
trukus jis visai prieis prie elgetos lazdos... 

Tačiau nė vienam žmogui nebuvo taip striuka, kaip 
advokatui Arentsenui. Makas pagal savo pasižadėjimą pa- 
sišaukė jį ir pasikalbėjo prie keturių akių. Ret iš to nie- 

ko neišėjo. Tada Makas uždraudė savo pardavėjams par- 
davinėti jaunajam Arentsenui savo krautuvėje stipriuo- 
sius gėrimus. Bet ir iš to taipgi nieko neišėjo. Jaunasis 
Arentsenas netrukus susirado tarpininkų. Paskutiniąją 
tingo dieną jis slankiojo tarp atvykėlių iš tolimųjų šche- 
Ių, mėgindamas iškišti naujintėlaitį aukso žiedą, kas jam 
pagaliau ir pavyko. Tai buvo Benonio Rozai padovanotas 
žiedas. 


XXIV 


Pagaliau gi Svenas Sargas ir kambarinė Elena su- 
situokė. Jie apsigyveno toje pačioje kamarėlėje, kurioje 
gulėjo Fredrikas Menza. Jis vis nenorėjo numirti. Ele- 
na tikrai taip buvo įsimylėjusi savo vaikiną, kad ne kar- 
tą garsiai pareikšdavo troškimą kuo greičiau pabaigti 
su savo kambarinės tarnyba. Bet vis dėlto dar kurį laiką 
ji buvo įpareigota padėti naujajai mergaitei. Kiekvieną 
davo prie vyro, kaip karštai mylinti ir ištikima žmona. 

Ir štai atėjo laikas, kaip ir kasmet, kada bendruome- 
nės miške buvo kertami medžiai. Benonis išėjo iš namų 
ir pasuko ten, kur šeimininkavo kirtėjai. Jis norėjo įsi- 
tikinti, ar neperžengia jie naujosios jo ribos ir ar neker- 
ta krūmokšnių jo kalnuose. O ir malonu jam buvo pasi- 
rodyti tokio didelio ruožo savininku. 

Bet žmonės kirto tiktai didelius medžius, jie visai ne- 
norėjo gaišti laiko su kažkokiais nelaimingais Benonio 
krūmokšniais. Taip Benoniui ir neteko pasirodyti stam- 
baus savininko vaidmenyje ir pareikšti: „Štai kur eina 
riba! Šitoje pusėje miškas priklauso man!“ Žmonės tik 
šiaip sau kilsterėjo galvas, probėgom žvilgterėjo, pamatė, 
kad tai tik Benonis, ir vėl ėmėsi savo darbo. 

Oh, kaip jis jautė, kad jie niekina jį už tai, kad jis 
pirko šitas uolas. Jis pasidarė tylus ir nusižeminęs ir 
ėjo nuo vienos kirtėjų grupės prie kitos sakydamas; 

— Dieve padėk! 

— Dėkui, o padėti tai nėra ko. Ir taip jau viskas iš- 
kirsta, netrukus nieko ir nebeliks. 

Apie tai dar šiek tiek pasikalbėjo. Benonis prisiminė, 
kad jam netrukus prireiks darbininkų, jis nori išvalyti ir 

išlyginti aikšteles žuvų džiovinimui. Dabar jau kaip tik 
laikas. 

Tačiau niekas nepareiškė noro parsisamdyti jam: tik- 
rai, visi bijojo, kad negaus net padienio uždarbio iš to- 
kio varguolio. 

— Kam gi jums džiovinimo aikštelės? — klausinėjo jie. 

Benonis paaiškino, kad žiemą ketina pradėti Žuvų su- 
pirkimą. 

Bet niekas nepatikėjo jo žodžiais» Jis juk neturi lai- 
vų. 

— Aš manau nusipirkti nedidelę jachtą, — pasakė Be- 
nonis. 

Tada kirtėjai savo tarpe ėmė šaipytis iš to, kad Be- 
nonis ruošiasi nusipirkti jachtą. 

Ir niekas jau jo nebešlovino Hartvigsenu. 

Kol jis ten stovėjo, per mišką perėjo du svetimieji 
ponai languotais drabužiais. Tai vėl sugrįžo Sir Hju Tre- 
vilanas su kažkokiu kitu ponu. Žmogus iš bažnytkaimio 
paskui juos nešė jų lagaminus. 

Benonis pasisveikino, ir visi aplinkui taip pat pasis- 
veikino, tačiau britai neatsakė. Jie ėjo, retkarčiais vienas 
su kitu persimesdami keleta žodžių ir nusilauždami nuo 
uolų nedidelius akmenukų gabaliukus. 

Sir Hju akys visiškai buvo padryžę nuo svaigalų. Ne- 
trukus jie išnyko iš akių. 

— Na, vėl Marelius iš Torpelvikeno prisišlemš pini- 
go už savo lašišas,— prabilo žmonės. 

— O duktė jo, Edvarda, susigaus tėvą savo. vaikui. 

— Taip, taip, ir pinigėliai — tikrai bus nemaži. Ho- 
ho, laimingas tas Marelius, pavyko jam su savo dukre- 
lėm! 

Kai Benonis pasiruošė eiti namo, keletas žmonių vis 
dėlto šūkterėjo įkandin jo: taip, taip, Benoni, jeigu padie- 
nį atlyginimą jie gautų iš Mako, tai ko gero sutiktų iš- 
valyti jo uolas. 

— Padienį atlyginimą? — giliai įžeistas paklausė Be- 
nonis.— Ką gi, jūsų manymu, Makas geresnis už mane, 
ar ką? Pas tą patį Maką aš turiu penkis tūkstančius ta- 
lerių. 

— Na, šitų tūkstančių tau niekuomet ir nepamaty- 
ti! — buvo atsakymas. 

Nepaisant visų įvykių, Makas naudojosi dideliu žmo- 
nių pasitikėjimu, o Benonio niekas nenorėjo pripažin- 
ti... 

Kartą pas Benonį atėjo Sir Hju Trevilano pasiunti- 
nys: anglas norįs su Benoniu pasikalbėti vienu reikalu. 
O pasiųstasis buvo Marielius iš Torpelvikeno. 

— O ko gi jam iš manęs prireikėė — paklausė Beno- 
nis. 

— Šito aš nežinau. 

—- Pasakyk jam, kad Benonį Hartvigseną galima at- 
rasti Čia, jo paties gyvenamoje vietoje. 

Marielius buvo bebandąs kažką prieštarauti, tačiau 
Benonis atsakė: 

—- Tu paklausk jį, ar jis tokiu pat būdu kviestųsi ir 
Maką iš Siriluno? Tai tegu jis žino, kad aš manau esąs 
ne žemesnis už Maką. 

Kaip tik tą dieną Benonį buvo gerokai įsiutinęs tas 
netikėlis Stenas pardavėjas, kuris priminė jam jo skolą 
krautuvėje. 

— Na, tai kas gi? — paklausė Benonis— Argi tavo 
Makas neskolingas man penkių tūkstančių talerių? 

— Apie šį reikalą aš nieko nežinau, — atsakė Stenas.— 
Šiaip ar taip, tai atskira sąskaita. O tavo tarnaitė visą 
žiemą ir visą pavasarį ėjo pas mus ir ėmė prekes. Tai jau 
tikrai susidarys geroka suma. 

— O tau, velniai rautų, kas gi rūpi! — įtūžęs riktelė- 
jo Benonis.— Šunytis tu, štai kas! Tu liesas pamėlynavė- 
li! Nenoriu tik tąsytis, o tai nuimčiau kelnes ir įpilčiau 
tau kaip vaikėgaliui! 

Stenas pardavėjas jau nebedrįso užsispirti, jis tik kuk- 
liai sumurmėjo: 

— Man kas gi, aš tik taip pasakiau, kad būtų tvar- 
ka. Aš privalau užrašyti viską, ko tik reikalaujama, o 
kieno sąskaiton rašyti — man vis tiek. Tiktai pačiam Ma- 
kui bus prasčiau. 

— Argi Makas tau ką nors kalbėjo apie mano sko- 
las? Jeigu taip, tai geriau jis prilaikytų liežuvį. Juk men- 
kės kalnuose ne Mako, bet mano. 

— Na, apie tai tu geriau pasikalbėk su pačiu Maku, — 
pasakė Stenas ir iš kontoros pakvietė Maką. 

Benonis tuojau pasidarė tylus ir apie menkes daugiau 
ir neprasižiojo. 

— Tu norėjai pasikalbėti su manim? — paklausė Ma- 
kas. 

— Ne, tai va vis jis čia... Stenas... Aš norėjau pa- 
klausti apie savo skolą krautuvėje; galima juk palaukti 
iki rudens? 

— Na, taip, — atsakė Makas, — aš gi tavęs nespaudžiu. 

Benonis pasisuko į Steną ir triumfuodamas pasakė: 

— Na ką, girdi? 

— Aš taip sau pasakiau, — atsakė Stenas.— Nebuvo dėl 
ko taip karščiuotis. 

— Dar kas nors? — paklausė Makas. 

— Ne. Hm. Nežinau... 

Makas, išdidusis ponas, nenorėjo kištis į savo parda- 
vėjų su pirkėjais vaidijimąsi, jis pasisuko ir nuėjo atgal 
4 kontorą. 

Praslinkus savaitei, Benonis vienas nuėjo į daržinę, 
norėdamas apžiūrėti tinklus ir valtis. Jis buvo pasmerk- 
tas nieko neveikti. Visą savaitę jis stengėsi surinkti vy- 
Tzus, kad galėtų išplaukti su savo tinklu pažvejoti. Bet ge- 
rieji bendruomenės gyventojai netikėjo jo laime ir ne- 
norėjo plaukti su juo. 

Tik vienas Svenas Sargas tuojau gavo Mako leidimą 
išplaukti su juo matroso vietoje. Dabar buvo vasara, vi- 
same Sirilune malkų tereikėjo tiktai židiniams, ir Svenas 
Sargas norėjo išplaukti, nors buvo neseniai vedęs; O gal 
kaip tik dėl to ir norėjo, kad buvo neseniai vedęs. 

Benonis stovėjo daržinės tarpduryje ir žiūrėjo aukš- 
tyn į menkių uolas, kur Arno džiovintojo vadovaujami 
plušėjo žmonės. Nejaugi tarp tų šešių dešimčių vyrų ne- 
galima surinkti nė menkos artelės jo tinklui? Jau gerokas 
laikas buvo puikus, šiltas oras, tikrai, netrukus menkes 
galima bus krauti į laivus. 

Benonis uždarė daržinės duris ir nuėjo kalnų link, juk 
nekenkė nors kartą žvilgterėti į savo žuvis. 

Diena buvo tyli ir šilta, žuvėdros švytravo saulėje, 
lakstė pulkais, primindamos pamažu ore kerpančias sidab- 
zines žirkles. 

Benonis bijojo savo atėjimu įžeisti Arną džiovinto- 
ją, jis ne tuojau priėjo prie reikalo, pradžioje pasakė: 

— Dieve padėk! O orelis pats tikrasis, kaip tik geras 
džiovinti. 

— Nuodėmė skųstis, — atsiliepė Arnas džiovintojas ir 
pradėjo kažką knibinėti. 

Benonis pasiėmė į rankas vieną žuvį, paskui padėjo 
ją, pasiėmė kitą, paskui pradėjo sverti rankoje vieną žu- 
vį po kitos. Čia gi jokiu būdu negalėjo būti nieko įžei- 
džiančio. Truputį palaukęs, jis pasakė: 

— Atrodo, kad netrukus visai pradžius. O kaip tu 
manai? 

— Ką aš manau? Tu tikrai geriau už mane išmanai,— 
burbtelėjo Arnas džiovintojas ir nuėjo į šalį. 

Benonis ėmė slankioti po aikšteles, apžiūrinėdamas 
savo žuvį. Jis ištaisinėjo apmaigytus nugaros pelekus ir 
žiūrėjo, ar gerai pradžiūvę susiraukšlėjusios vietos. Taip 
pat jis išlygindavo ir pilvo pelekus, nors tai ir neturėjo 
ypatingos reikšmės. Pagaliau jis perlenkdavo lanku ku- 
rią nors žuvį ištirdamas, ar kartais ji nėra perdžiūvusi. 

— Dar kelios puikios dienelės, ir čia bus graži pre- 
kė, — tarė jis. 

Niekas iš darbininkų jam neatsakė. Tada Benonis per- 
ėjo prie reikalo, dėl kurio juk čia ir buvo atvykęs, ir 
pradėjo kalbėti apie kelionę su tinklu: kas norėtų plaukti 
su juo? Nė vienas vyras nepareiškė savo sutikimo. Ir 
štai Benonis Hartvigsenas stovėjo čia, tarp paprastų dar- 
bininkų, kaip prašytojas, ir sutiko tiktai atsisakymus. 

— Geriau jau turėti mažą, bet tikrą uždarbį čia, džio- 
vyklose, negu kad plaukti su didžiuoju tinklu,— kalbėjo 
darbininkai. 

— Bet kas dėl to, tai juk žuvis netrukus išdžius, ir 
tada visam jūsų uždarbiui ateis galas, — ėmė prieštarauti 
Benonis. ' 

— Na, kaipgi, tu, žinoma, apie tai geriau žinai, negu 
jis, Arnas džiovintojas,— atsakė darbininkai. 

O namie Benonio laukė svarbūs svečiai: vos tik su- 
grįžęs, jis užtiko abu languotus anglus su dviem paly- 
dovais. Jie stovėjo ir laukė jo. 

Kalbėti pradėjo Marielius iš Torpelvikeno: Sir Hju 
ir antrasis anglas atėjo pas jį su reikalu... 

— Ko šitiems žmonėms iš manęs reikia? — paklausė 
Benonis. 

Šį kartą Marielius žinojo truputį daugiau: Sir Hju 
šiemet su savim iš Anglijos atsivežė, va, šitą poną, kalnų 
žinovą. Kelias dienas jie vaikščiojo ir gręžė Benonio kal- 
nus, jie padarė šitų kalnų brėžinius. Taip galbūt jie no- 
rėtų pirkti kokią nors šitų kalnų dalį. 

Benonis pagalvojo, kad reikalai dėl kokio nors menk- 
niekio, kokio nors kelių talerių verto pakrantės ruožo, 
ir tarė: 

— Taip, jeigu tik mes su Benoniu panorėsime juos 
parduoti. 

— Argi jūs nenorite parduoti? 

— Ne. Aš neturiu jokio reikalo. 

Vietoj to, kad visiškai netektų žado ir gerokai sutrik- 
tų, išgirdęs šituos griežtai pasakytus Benonio žodžius, 
Marielius pasižvalgė akmens ir atsisėdo. 

— O gali atsitikti, kad Sir Hju šiūpterės jums geroką 
krūvą pinigų už šitas uolas? — pasakė jis. 

— Na, tai kas? 

Prasidėjo ilga kalba. Benonis visą laiką laikėsi labai 
atsargiai, bijodamas, kad kas nors nepagalvotų, kad jis 
jau priverstas parduoti kokia dešimtį sieksnių savo kran- 
to. Tuo metu abu anglai stovėjo nuošaliai ir elgėsi taip, 
tarsi Benonio čia ir nebebūtų. Jie tylutėliai kalbėjosi tarp 
savęs, retkarčiais vienas antram kažką rodydami brėži- 
niuose. Ir nors buvo matyti, kad Sir Hju girtas ir jo akys 
visiškai stiklinės, tačiau kalnų žinovas su juo elgėsi ne- 
paprastai pagarbiai, taip, tikriausiai, šitas pats Sir Hju 
buvo labai žymus žmogus. Jis dėjosi, esą norvegiškai 
supranta tik vieną Marielių iš Torpelvikeno, todėl visi 
pokalbiai ėjo per aną. Nusižeminęs, tarsi tikras vergas, 
Marielius priėjo prie jo ir pranešė, kad Benonis nenori 
parduoti savo kalnų. 

Ir štai tarsi tikras angelas sargas stovėjo šalia Beno- 
nio ir pats dėjo į jo burną reikalingus žodžius. Jo grei- 
tas atsisakymas anglui padarė stiprų įspūdį. Su nepaju- 
dinamu atkaklumu Sir Hju buvo įsikalęs į savo galvą, 
kad būtent tik jis, o niekas kitas atrado šituos turtin- 
giausius kalnus, kada važinėjo į Norvegiją, „Šiaurės kraš- 
tą, ir dabar jis žūtbūt troško įsigyti juos. Todėl jis ir 
atsivežė su savim geologą, kad šitas ištirtų kalnus. Nuo 
praėjusiųjų Metų kalnai suspėjo pakeisti savininką, anks- 
čiau jie priklausė Aronui iš Hopano, kuris, galimas da- 
lykas, juos būtų pardavęs pusvelčiui. Bet pagaliau tai 
neturėjo ypatingos reikšmės, tikriausiai parduos ir Beno- 
nis. O nupirkti juos Sir Hju norėjo vaikui, kurį jo ne- 
buvimo metu pagimdė Edvarda. O, šitas berniūkštis! Ste- 
buklas. Tikras Tirakelis! Sir Hju išmatavo jį ir pasvėrė. 
«Girtas, vos nekrisdamas į isteriką, laimingasis tėvas vi- 

siems skelbė savo kūdikio puikumą. Jo laiškų vokuose 
buvo užrašoma Sir ir Hon, tačiau tai buvo niekas, paly- 
ginus su laime būti tikrų šitokio stebuklo tėvu! „Tu visą 
laiką jį pati nešiojai, — kalbėjo motinai, — leisk ir man 
jį truputį panešioti'. 

Ekscentriškasis anglas vaiko gimimą siejo su rūdos 
klodų atradimu ir šitais turtais troško apdovanoti savo 
sūnų. Savo ketinimus jis patikėjo geologui: „Koks turtuo- 
lis su laiku pasidarys mano sūnus! — kalbėjo jis.— Aš 
atvažiuosiu kiekvienais metais ir žiūrėsiu, kaip jis darosi 
vis turtingesnis ir turtingesnis: juk kalnai vis stovės ir 
jų vertybė vis augs.“ 

Mokslininkas apie šį reikalą atsiliepė su dideliu at- 
sargumu. Pavyzdžiai, kuriuos jis ištyrė, buvo gana ma- 
sinantys, tačiau vis dėlto jis pats norėjo apeiti ir apžiū- 
Tėti visą aikštę. Ir štai dabar tyrimai buvo pabaigti. Moks- 
lininkas jau daugiau neabejojo, kad čia, po kojomis, pa- 
slėpti milžiniški turtai... 

Pagaliau Marielius Sir Hju vardu paklausė, kiek Be- 
nonis nori gauti už savo kalnus. 

— Žiemą aš pirksiu žuvies, ir man pačiam prireiks 
mano kalnų, — atsakė Benonis.— Bet jeigu jis nori gauti 
keletą sieksnių pakrantės, tai tuos sieksnius aš pasiruo- 
šęs jam padovanoti. Aš ne toks timpa, kaip kiti. 

Bet Sir Hju norėjo nupirkti visas uolas, visą ketvirčio 
mylios ruožą. 

— Na, o kiek gi jis duos už šituos kalnus? 

— Penkis tūkstančius talerių, — pasakė Marielius. 

Benonis pajuto, kad iš didelio nustebimo jį pradeda 
apimti drebulys, jis vedžiojo akis nuo vieno prie kito, 
ir pagaliau paklausė patį Sir Fiju, ar tiesa, kad toks yra 
jo pasiūlymas? 

Sir Hju linkterėjo galva. Matyti, jis neperdaug pagei- 
davo įsileisti į kalbas su tokiu pašaliniu asmeniu kaip 
Benonis. Sir Hju nusisuko nuo jo. 

Benonis — šitas buvęs pėdsekis ir karštagalvis — tuo- 
jau suprato, kad reikalas čia užvirė visai rimtas. Vadi- 
nas, profesorius iš Kristijanijos pasakė tiesą, kad čia sly- 
pi turtingiausi švino rūdos ir sidabro klodai. Penki tūks- 
tančiai talerių! 

— Aš pasvarstysiu! — pasakė Benonis. 

— Ko jums svarstyti? — nustebo Marielius, dėdamasis 
svarbia asmenybe ir jau kalbėdamas savo vardu. 


165 


Benonis taipgi prieštaraudamas atsakė: 

— O tai gi ne tavo reikalas, Mareliau. Aš turiu pro- 
fesoriaus iš Kristijanijos raštą apie tai, kas čia tokio tū- 
no Mano kalnuose. 

— Kas gi tas toks profesorius iš Kristijanijos! — stai- 
ga sušuko Sir Hju, išblykšdamas iš įsižeidimo.— It is aš, 
kuris atradau šitas uolas...— ir jis šnairomis žvilgsniu iš- 
matavo Benonį nuo galvos iki kojų. 

— Na, taip, taip, — nuolaidžiai atsakė Benonis.— Labai 
galimas dalykas. Apie tai aš nesiginčysiu. Bet tik šitie 
kalnai yra — Mano. 

Benoniui buvo duota laiko apsigalvoti iki tol, kol at- 
plauks kitas pašto garlaivis. Juo turėjo atvykti advoka- 
tas iš miesto. 


XXV 


Visas kitas dienas Benonis praleido neįtikėtinai su- 
sijaudinęs. Jis visai nenorėjo tikėti šito reikalo pasise- 
kimu. Anglas išsimiegos, išsiblaivys ir ko gero visai ne- 
beateis, ir Benonis tada taps visos apylinkės pajuoka. Bet 
kai ėmė artintis pašto garlaivio atplaukimo diena, Be- 
nonis jau nebeišlaikė, ir jis nuvyko į Siriluną pasima- 
tyti su Svenu Sargu. Abu bičiuliai tolokai patraukė į ša- 
lį, ir Benonis, išsilygęs iš Sveno Sargo tylėjimą iki karsto 
lentos, atvėrė jam savo paslaptį. 

Svenas Sargas stovėjo ir galvojo: 

— Tai puiku, — pagaliau pratarė jis, labai susijaudi- 
nęs.— Penki tūkstančiai talerių! 

— Bet kokia tavo nuomonė apie tai? 

— Mano nuomonė? Hm. Aš, va, kaip kartas stoviu ir 
galvoju apie tai. 

— Tu manai, anglas dar kartą ateis? 

— Ne anksčiau, kol atplauks pašto garlaivis — tvir- 
tai atsakė Svenas Sargas.— Nejaugi jūs manote, kad toks 
žmogus, galima tiesiog sakyti, vos ne princas... Jie gi 
susideda iš gyvų pinigų, šitie anglai. Kai mieste man pa- 
sitaikydavo areštuoti kokį nors anglų matrosą, jie mokė- 
davo tiek, kiek tik mes pareikalaudavome, ir net, būda- 
vo, nesirauko. 

— O kaip tu manai, už kokią paskutinę kainą aš ga- 
liu perleisti savo kalnus? 

Svenas Sargas pagalvojo: 

— Jeigu jis šitą reikalą rimtai sugalvojo, mano ma- 
nymu, reikia paprašyti dešimtį tūkstančių talerių. 

— Na, nejaugi? 

— Toks mano tvirtas įsitikinimas. Juk juose sidab- 
ras... Klausykite, — staiga tarė Svenas Sargas.— Jums reik- 

Benonis papurtė galvą. 

— Ne, išskyrus tave, aš to niekam nepasakosiu. 

— Bet žinot jūs ką, Hartvigsenai — jeigu advokatas 
bus iš vienos pusės, tad reiktų, kad jis būtų ir iš kitos- 
Jūs turėtumėt pasisamdyti Arentseną. 

Benonis vėl griežtai atmetė šitą pasiūlymą... 

Atplaukė pašto garlaivis, o su juo pribuvo ir advo- 
katas iš miesto. Jis nuvyko į Siriluną ir apsigyveno ten, 
kaip ir tingo sesijų metu. Kitą dieną jis atėjo pas Be- 
nonį ir norėjo išsivesti jį į aną pusę, per kalnus, pas Sir 
Hju. Tačiau Benonis atsisakė. Tikroji priežastis buvo ta, 
kad kaip tik šią dieną jam parūpo nueiti ir pasitarti su 
švyturio prižiūrėtoju. Tačiau prieš advokatą jis suvaidi- 
no, kad visas šitas uolų pardavimas jam labai maža te- 
rūpi. Kai advokatas iškeliavo bendruomenės miškų, Be- 
nonis nuvyko pas švyturio prižiūrėtoją Šeningą. 

— Tai dėl kalnų, — tuojau prakalbo jis— Kaip jūs 
manote, ar man apsimoka juos vėl parduoti? 

— Ne, — atsakė švytūrio prižiūrėtojas, — jie per daug 
vertingi. 

— Man siūlo už juos penkis tūkstančius talerių. 

— He? 

— Vienas turtingas anglas. 

Ak, šitas Paulius Šeningas, ketvirtos eilės švyturio 
kinime ir cinizme — kas gi vyko šią minutę jo dvasioje? 
Jis buvo pasamdytas idiotiško švyturio vedėju ir sargu: 
jis uždegdavo jį ir priversdavo šitą geležinę galvą ryš- 
kiu kvailumu šviesti dvi mylias į jūros tolumą. Paskui 
jis užgesindavo jį, ir tada švyturys ir iš paviršiaus, ir iš 
vidaus stovėdavo paskendęs beprasmiškoje būsenoje. Jis 
kilo į viršų taip drąsiai ir išdidžiai, nieku nesirėmė, prieš 
nieką nesilenkė, ir tuo pat metu atrodė, kad jis šlepsi per 
jūrą savo naktinėmis šlepetėmis. 

Švyturio prižiūrėtojas Šeningas pajuto, kad drauge 
su Benonio žodžiais į jį įėjo kažkokia permaina, tarytum 
kažkas pasikeitė vietomis. Kalnai, jo idėja, jo senoji dau- 
gelio metų idėja, vėl pradėjo judėti, vėl ruošėsi gauti 
naują valdytoją, anglą, princą. Tai, vadinasi, Paulius Še- 
ningas turi ne visai nevertą galvą pasaulyje. 

— Štai kaip, — pasakė jis ir atsisėdo, palinkęs į prie- 
kį, norėdamas paslėpti jį apėmusį susijaudinimą.— Hm. 
Penki tūkstančiai. Bet vis dėlto aš tikiu Dievą ir dangų, 
kad jūs šitą pasiūlymą atmesite. 

Nepaprastas, iškilmingas švyturio prižiūrėtojo tonas 
privertė Benonį įsiklausyti į jo žodžius su ypatingu dė- 
mesiu. 

— Taip, taip — pasakė jis.— Ko gero, aš privalėjau 
paprašyti daugiau. 

— Praėjusį kartą aš sakiau dešimt tūkstančių, — tęsė 

tarsi ruošdamasis kažką apskaičiuoti, paskui pasakė: 

— Milijonas. Tai pats tiksliausias skaičius. Daugiau 
aš nieko negaliu pasakyti. 

Benonis buvo per daug užimtas, kad galėtų sėdėti čia 
ir gaišti laiką tokiu beprasmišku plepėjimu su ugnies 
sargu. Todėl jis atsistojo ir paklausė: 

— Vadinas, jūs manote, kad aš galiu paprašyti de- 
šimt tūkstančių? 

Švyturio prižiūrėtojas taip pat atsistojo. Šį akimirks- 
nį jam pavyko įteigti Benoniui dalį savo fantastinio ti- 
kėjimo Benonio kalnų viduriuose slypinčiais turtais. 

— Ir jeigu tai net būtų paskutinis mano gyvenimo 
žodis, aš pasakyčiau: pigiau milijono neparduokite! — iš- 
kilmingai pratarė jis. 

Šitas apsilankymas dar lebiau sutrikdė Benonį. Jis 
kuo greičiausiai grįžo namo, šiek tiek užvalgė, po to 
nuvyko pas lensmaną. Buvo jau vėlus vakaras, kai jis su- 
grįžo namo, apsidraudęs rytojųi lensmano raštininko pa- 
galba. 

Rytą jis puošniai apsirengė ir nerimaudamas ilgai 
blaškėsi po namus ir po kiemą. Paskui nuėjo į daržinę, 
pastovėjo ten ant kietai suplaktos aslos, apsižvalgė į ša- 
lis ir vėl išėjo. Umai jis nusprendė įvykdyti per naktį 

jame subrendusią mintį: vis dėlto jis sugalvojo nueiti 
pas Nikalojų Arentseną. Buvo vienuolikta valanda ryto. 

Benonis priėjo prie kalvio namų, perskaitė Arentseno 
pavardę ant raštinės durų ir pasibeldė. Atsakymo ne- 
buvo. Jis žvilgterėjo į kambarį — nieko. Čia jis išgirdo, 
kad kažkur namuose teškena vanduo ir kažkas gramdo 
aslą. Jis nuėjo tolyn ir pasibeldė į kitas duris. Vėl nie- 
kas neatsakė. Jis atidarė duris ir įėjo į kambarį. 

Roza plovė aslą. Jos rankovės buvo užraitotos, viršu- 
tinį sijoną ji buvo pasikaišiusi, o trumpas raudonas apa- 
tinis sijonėlis vos siekė blauzdas. Ji skubiai nuleido vir- 
šutinįjį sijoną. Buvo labai susidrovėjusi, o, be to, labai 
uždususi nuo darbo. 

— Ramybė jums! — pasveikino Benonis.— Nepalaiky- 
kite piktu, kad aš taip netyčia įėjau. 

Ji pritraukė jam medinę kėdę, stovėjusią užpakalyje 
jos, ir vietinių gyventojų kalbos būdu pasakė: 

— Prašau, kaip nors prisėskite. ] gerus namus jūs 
pakliuvote, nėra kas sakyti. Aš ir apsirengusi tarsi grindų 
plovėja,— ji stengėsi užtempti ant šlapių alkūnių ran- 
koves, vaikščiodama iš vienos vietos į kitą. 

— Ką ten, yra čia apie ką kalbėti! — atsakė Benonis 
nesisėsdamas.— Aš norėjau pamatyti advokatą. Darbo 
kambaryje jo nėra. 

— Ne, nėra... Beje, aš nežinau, dabar jo priėmimo va- 
landa. Matyt, jis ką tik išėjo. 

— Taip, taip, tikrai taip. Galbūt jis išėjo į Siriluną, 
arba“.. 

— Tikriausiai jis nuėjo aplankyti Maką. 

Tuomet Roza neramiai šen ir ten vaikštinėjo po kam- 
barį, tvarkydama vieną arba kitą daiktą. Ji suspėjo pa- 
dėti ant stalo vyro teatro žiūronus ir tarsi užsimiršusi ant 
to paties stalo paliko skėtį. O tai buvo dar jos mergau- 
tinis vasarinis skėtis. Žiūronai ir skėtis buvo padėti dė! 
to, kad seklyčia neatrodytų tokia begaliniai tuščia, kad 
parodytų, jog šitame name vis dėlto yra šiokių tokių 
daiktų. 

— Šiandien aš pasilikau viena, — paaiškino ji,— todėl 
tenka kas nors veikti, va, aš ir ėmiausi plauti grindis. 
Nakalojaus motina išvažiavo į svečius pas savo dukterį. 

Benonis žinojo, kad senoji kisterio našlė visiškai peI- 
sikraustė pas dukterį. 

— O mažoji Marta išsiilgo namų... Ne, ko gi jūs ne- 
prisėdate? 

— Ne, dėkui, aš neturiu laiko todėl, kad pas mane 
turi ateiti du svetimi ponai. Man tikrai reikėjo pasitarti 
su advokatu? 

— Tai galbūt jūs susitiksite su juo pakeliui? — pasakė 
ji. 

— Taip, taip — likite sveiki, — Benonis nusilenkė ir iš- 
ėjo. 
Jis nesutiko Arentseno ir nusprendė paieškoti jo Si- 
rilune... 

— Ne, ne, ne, — pasakė pats sau Benonis ir papurtė 
galvą.— Kaip ji pasikeitusi, ji tarsi visai kitas žmogus! 

Ji vis stovėjo prieš jo akis tokia, kokią jis pamatė 
ją pirmąją minutę — su raudonu apatiniu sijonėliu, sie- 
kiančiu tiktai biauzdas. 

Kai Benonis priėjo prie namų, jau jo laukė lensma- 
no raštininkas. Neilgai trukus atėjo miesto advokatas, 
lydimas abiejų anglų. Benonis visus pakvietė į seklyčią. 
Sir Hju, pažiūrėti, buvo visiškai blaivas. Kai Benonis vi- 
siems pasiūlė išgerti po taurelę, Sir Hju sausai atsisakė, 
kas labai įžeidė Benonį, ir jis pasakė: 

— Ak taip, mano namai, matyti, jums per daug prasti. 

Prasidėjo pasitarimai. Advokatas atsisėdo, pasidėjo 
prieš save kažkokius popierius ir lygindamas juos delnu 
pradėjo: 

— Tai va, reikalas liečia šitas uolas. Sir Hju Trevila- 
nas nori nupirkti jas, ir pasiūlė jums kainą. 

Benonis vis dar jautėsi įsižeidęs ir aštriai atsakė: 

— Man visiškai nerūpi jokie pasiūlymai. Aš visai ir 
nemanau parduoti kalnų. 

— Taipė — nustebo advokatas. 

— Jeigu jūs nueitumėt pas Maką ir pradėtumėt lygti 
iš jo Siriluną, jis jums atsakytų: „Aš nemanau parduoti 
Siriluno, tai ko gi jūs ateinate ir siūlote už jį kažkokią 
kainą?" 

Advokatas pastebėjo: 

— Gali pasitaikyti, kad Makas ir sutiktų parduoti Si- 
riluną, jeigu kas pasiūlytų jam gerą kainą. O jums už 
kalnus siūloma labai gera kaina, Hartvigsenai. 

— Ne,— atsakė Benonis, pats prieštaraudamas su sa- 
vo nuomone,— tai visai nevykusi kaina. 

— Penki tūkstančiai talerių! 

— Taip, bet iš mano pusės, kalnai gali ir pastovėti. 
Prašau, nemanykite, manęs niekas neverčia parduoti juos. 

Marelius iš Torpelvikeno, tarsi sandėris būtų lietęs ir 
jį, pastebėjo: 

— Jūs gi pats už kalnus temokėjote šimtą talerių. 

— Taip — atsakė Benonis.— Bet kodėl gi tu pats ne- 
pirkai jų už penkiasdešimt? Tau būtų juos perleidę ir 
už tokią kainą. Aš užmokėjau daugiau, negu manęs pra- 
šė. 

Sir Hju ėmė darytis nekantrus, jis paliepė advokatui 
paklausti Benonio, už kiek gi jis sutiktų parduoti kalnus. 
Galbūt už dešimt tūkstančių? 

Benonis į tai pažiūrėjo kaip į pajuoką ir atsakė: 

— Nežinau. Bet kalnai gali ir pastovėti. Jie nuo ma- 
nęs nepabėgs. O, be to, juk juose sidabras. 

Sir Hju šita beprasmiška kalba įpykino, jis pabalo ir 
net sušuko: 

— Oh| 

Tai negalėjo Benonio nuteikti labai gerai. 

— Bet gi jūs nemanote, Hartvigsenai, kad už tuos 
kalnus begaliniai galima“ kelti kainą? — paklausė advo- 
katas. 

— Aš ir nieko neprašau kelti. — atsakė Benonis, įpy- 
kintas anglo pranašumo.— Ir tegu šitas Žmogus nesipu- 
čia savo orumu. Atėjo į žmonių namus ir tuojau galvoja, 
kad nupirko iš karto ir pačius namus, ir jų šeiminin- 
kus. 

— Jūs turite suprasti, kad jis svetimšalis, žymus žmo- 
gus. 

— Na, tai kas gi? Jis gi privalo žiūrėti papročių to 
krašto, į kurį atvyksta. Kai aš buvau Bergene ir sakiau 
žmonėms: „Ramybė jums!' — manęs niekas nesuprato. 
Teko sakyti taip, kaip ir jie kalba: „Gera diena". 

Sir Hju, matyti, neįtikėtinai nusibodo šitas užgaulus 
žmogus. Jis suprato, kad dėl visko čia kalta ta konjako 
taurelė, kurios jis nepanorėjo išgerti. Bet jam ir į galvą 
neatėjo išgerti šitą taurelę, nors tai ir keliais tūkstančiais 
daugiau kaštuotų. Jis atsistojo, susisagstė savo languotą 
švarką, pasiėmė į ranką kepurę ir meškeriojimo įran- 
kius. Išeidamas jis pavedė paklausti Benonio, ar jis su- 
tinka parduoti kalnus už dvidešimt tūkstančių talerių. 

Visi, buvusieji seklyčioje, sudrebėjo, tiktai abu anglai 
pasiliko nesudrumsčiami. 

Tą patį akimirksnį į duris pasibeldė ir įėjo švyturio 
prižiūrėtojas Šeningas. Nei su vienu nepasisveikinęs, jis 
tiesiog priėjo prie Benonio ir pasakė: 

— Jeigu jūs manim netikite, pažiūrėkite pats. 

Ir ištiesė Benoniui popierių. Tai buvo pavyzdžių, pa- 
imtų iš uolų, analizės. 

Kiek tai, matyti, kaštavo švyturio prižiūrėtojui Še- 
ningui prisiversti ir suieškoti šitą seną popierių. Koks 
nuostolis jo paties autoritetui, jeigu jau kartą teko pa- 
remti jį svetima nuomone! Ir kodėl gi jis pats nepirko 
tų kalnų ir tuo metu, kada juos galima buvo įsigyti be- 
veik veltui? Dabar pasirodė, kad jie tikrai turi didelę 
vertę, už juos jau siūlo tūkstančius. Ar nesigailėjo dabar 
Paulius Šeningas ir ar nesistengė jis paprasčiausiai pri- 
dengti savo ryžtingumo trūkumą, vaidindamas išmintin- 
gą ir perdėdamas savo panieką pinigams? 

Geologas tuojau nusitvėrė analizės ir ėmė atidžiai stu- 
dijuoti. Jis baksnojo pirštu kažkokias skaitlines ir rodė 
Sir Hju: atrodė, kad sidabro tūris buvo žymiai aukš- 
tesnis už tą, kurį jis buvo nustatęs savo kituojamuoju 
vamzdeliu. Bet galbūt analizei buvo pasiųsti rinktiniai 
pavyzdžiai — kas gali žinoti! 

Švyturio prižiūrėtojas įsikišo į šitą anglišką pokalbį 
pareiškęs, kad pavyzdžius siuntė jis pats, niekas kitas, 
ir jis stengėsi išrinkti pačius paprasčiausius, vidutinius. 

Pritai dėjosi tarsi jo nemato ir negirdi. Bet kas dėi 
švyturio prižiūrėtojo, tai visas jų orumas nuėjo niekais. 
O, jeigu reikalas lietė šaltą, nepajudinamą panieką, tai 
šito bet kas galėjo tik pasimokyti iš švyturio prižiūrė- 
tojo Šeningo. 

— Mies neprašėme, kad šitas žmogus įsikištų — liepė 
perduoti Sir Hju. 
masis į Benonį,— yadinas, jūs neprivalote parduoti šitų 
kalnų pigiau, kaip už milijoną. 

Šita pasakiška suma tuojau išsklaidė visą rimtą nuo- 
taiką. Net britai pašaipiai švyptelėjo. Jie, kaip ir pir- 
miau, stengėsi dėtis esą nepastebi kurioziško švyturio 

togiai atsisėdo. 

— Jau prieš daugelį metų aš ėmiau žiūrinėti tavo kal- 
nus. Tiktai jie man buvo nereikalingi... 

Sir Hju, kuris stovėjo ir movėsi pirštines, staiga ne- 
beturėdamas jėgų ilgiau susilaikyti sušuko: 

— It is aš, kuris atradau šituos kalnus. 

Ir pažvelgė į visus laukiniu žvilgsniu. 

— Na, savaime suprantama, savaime suprantama,— 
paskubėjo advokatas. 

Nekreipdamas nė mažiausio dėmesio į anglo šūkterė- 
jimą, švyturio prižiūrėtojas tęsė: 

— ir Aronas iš Hopano lygiai nieko apie tai Neiš- 
manė. Aš kalbėjausi su juo vos ne prieš pusę Žmogaus 
amžiaus: „Tavo ruože ištisi sidabro laukai“. O kai mes 
gavome analizę, jokių abejonių jau nebeliko. ,Ar jūs ne- 
galite nupirkti tuos kalnus?“ — pasakė Aronas. „Ne,— 
atsakiau aš.— Šitam reikalui aš neturiu pinigų, o ir aps- 
kritai man nereikia jokio turto, ką gi aš su juo veiksiu?“ 
„Jūs turite vaikų!“ — sako jis. ,,Taip,— atsakiau aš.— Bet 
abi mano dukterys ištekėjo už gerų ir turtingų vyrų, 
abi“ „Jūs turite dar vieną sūmų“,— sakė jis. „Taip, bet 
jis numirs, — atsakiau aš,— jis iš viso gyvens tik keletą 
metų!“ Taip nuo to laiko kalnai ir stovėjo. 

O, kaip, matyti, buvo svarbu parodyti menkam švy- 
turio prižiūrėtojui, kad visi pamatytų jo septyneriopą 
panieką turtui, ir tai kaip tik dabar. Tik dėl to jis ir 
išsireiškė tajp ciniškai. Bet galbūt šią akimirką nebuvo 
nieko, kas būtų už jį turėjęs didesnę kančią širdyje. 

Advokatas prabilo reikalų tonu: 

— Visai atvirai kalbant, Hartvigsenai, jūs privalote 
atsakyti į klausimą: ar sutinkate jūs parduoti šita kalnų 
sklypą už dvidešimt tūkstančių taleriųė Aš net nežinau, 
ar šita kaina rimtai pasiūlyta, greičiausiai ne, tai, žino- 
ma, tiesiog neįmanoma. Visa tai aš supratau tik kaip 
norą išgirsti paskutinį jūsų reikalavimą. 

— Dvidešimt tūkstančių? — pasakė švyturio prižiūrė- 
tojas.— Iš to galima spręsti, kokį supratimą apie tokį rei- 
kalą turi šitie ponai. Tai tiesiog juokinga. Ir sako: ket- 
virčio mylios ruožas. Savaime suprantama, kad švino 
blizgučiai su sidabru neužima ketvirčio mylios, čia nėra 
net pusės to. Tie ponai yra pamišę! Čia negali būti jokios 
kalbos apie sidabrą už šimtą milijardų. Bet čia kalba ei- 
na apie erdvią plotmę, turinčią švino rūdos su daugiau 

kaip dviem nuošimčiais sidabro, ir šitą plotmę galima 
parduoti ne pigiau kaip už milijoną. 

— Galimas dalykas,— pamažu pradėjo Benonis, kreip- 
damasis į advokatą — galimas dalykas, kad aš parduo- 
siu, jeigu tik mes... taip, jeigu tik mes sutiksime dėl 
kainos. 

Ir kaip tai Benonis išgudrėjo tyliai sėdėti savo kė- 
dėje ir nugalėti šaltą drebulį, lakstantį po jo nugarą. Jis 
nesiklausė švyturio prižiūrėtojo plepėjimo apie milijo- 
ną. Bet visos kitos stambios sumos — penki tūkstančiai, 
dešimt tūkstančių, dvidešimt tūkstančių — sujaukė jo vi- 
sas pinigines sąvokas. Šitoje skaitlinių eilėje jis žengė 
dar vieną laipsnį aukštyn, ir jo mintis sustojo prie ketu- 
rių dešimčių tūkstančių — juk tai gryna beprotybė. Ir kai 
advokatas paklausė, su kokia kaina jis galėtų sutikti, Be- 
nonis pasakė keturiasdešimt tūkstančių tiktai dėl to, kad 
šita kaina sukiojosi ant jo liežuvio. 

— Už keturiasdešimt tūkstančių aš dar, ko gero, su- 
tikčiau,— pasakė jis. 

Ir vėl visus, esančius seklyčioje, nukrėtė šiurpas. Tik- 
tai du anglai pasikeitė greitais klausimais ir atsakymais: 
„Kiek?“ — „Aštuoni, beveik devyni tūkstančiai svarų“. 

Švyturio prižiūrėtojas pašoko nuo kėdės. 

— Jūs visai pamišote! — rėžiančiai ir kraupiai suspie- 
gė jis. 

— Tss! Tylėkite! — sušnypštė jam.— Čia rimta kalba, 
o ne koki nors svaičiojimai. Tylėkite, sėdėkite ramiai! — 

į Benonį, jis porą kartų nurijo seiles, net jo gerklė iš- 
džiuūvo. 

— Keturios dešimtys tūkstančių! Nagi jums tiek duos 
kiekvienas jūsų pirklys iš Bergeno! Tegu Dievas apsaugo 
mane nuo jūsų! 

— Rašykite! — staiga pasigirdo Sir Hju balsas. Jam 
įkyrėjo šitas begalinis pasikalbėjimas, ir jis buvo pasi- 
Iuošęs sprogti iš piktumo. 

Kai advokaias sėdo rašyti piniginį raštą, lensmano 
raštininkas prisigretino šalia jo ir drauge skaitė tai, kas 
buvo parašyta, sklidinas savo tarnybinės padėties, įsta- 
tymų ir nuostatų supratimo. 

— Tai idiotiška,— sumurmėjo švyturio prižiūrėtojas, 
kai jau viskas buvo žuvę.— Tai kiaulystė..— Jis užsi- 

maukšlino kepurę ir svirduliuodamas išėjo pro duris, net 
neatsisveikinęs. 

Tik retkarčiais pasigirsdavo klausimai ir atsakymai. 
Pirkimo raštas turėjo būti sudarytas Sir Hju sūnaus iš 
Torpelvikeno vardu, pinigai išmokami visi iš karto. 

— Kur? — paklausė Benonis. 

— Čia. Per penkias savaites, įskaitant nuo šios dienos. 
Jie jau čia, tiktai geologas turi nuvažiuoti jų į Kristi- 
janiją. 

Ir pirkimo raštas buvo parašytas ir pasirašytas. 


XXVI 


Benonis Hartvigsenas tapo Siriluno šeimininku ir 
Mako bendravaldžiu. Tai atsitiko po to, kai Benonis taip 
praturtėjo. Ir kaip malonu jam būtų buvę išvažiuoti į sve- 
timas vietas, kur nors pradėti prekybą ir žvejybą ir būti 
Maku svetimiems žmonėms. Bet čia buvo jo gimtinė, čia 
jis turėjo namus ir čia juk buvo maloniausia būti dide- 
liu žmogum. Tuo pat metu išėjo taip, kad Makas iš Si- 
riluno ėmė jausti būtina reikalą turėti kaip tik tokį pa- 
dėjėją, koks buvo Benonis. Su Maku iš Siriluno buvo 
tas pats, kas ir su jo broliu Maku iš Rozengardo: jis pra- 
dėjo negaluoti skilviu, ir tikrai, žiemą jam teks apsi- 
vynioti pilvą plačia raudona skepeta. Štai prie ko pri- 
veda per daug prabangus gyvenimo būdas. 

Žiūrėkit, Benonis irgi negalėjo apsieiti be Mako, kaip 
ir Makas be Benonio. Štai, pavyzdžiui, kad ir sunkiau- 
sias pinigų, gautų už sidabro lauką, perskaičiavimas. Kai 
praslinkus kelioms savaitėms Sir Hju pasirodė su pini- 
gais ir su visa krūva liudininkų, Benonis šiuo kebliu at- 
veju teko kreiptis į Maką ir paprašyti jį, kad jis neat- 
sisakytų dalyvauti šitą svarbų akimirksnį. Ar tai tvirti 
banknotai, ar padirbti? „Taip — pasakė Makas, kaip žu- 
vis plaukiodamas šitoje pinigų jūroje — tai tikriausi 
valstybiniai banknotai“. Ir čia pat pasiūlė visus keturias 
dešimtis tūkstančių pasiimti pas save, į Siriluną, ir kol 
kas paslėpti juos savo dėželėje. Tačiau Benonis atsi- 
sakė: 

— Savaime suprantama, iš manęs už tuos pinigus tu 
gausi pakvitavimą,— pasakė Makas. 


— Ne, ką jau, aš pats gi turiu jiems namus ir stogą, — 
atsakė Benonis. 

Tada Makui neliko nieko kito, tik pasakyti: 

— Mielas Hartvigsenai, aš juk norėjau tik padėti tau. 

Bet kokia tai buvo vergija saugojant tokį turtą — 
sergėk jį nuo gaisro ir nuo vagies rankos. Todėl kai Ar- 
nas džiovintojas veždamas menkes išsiruošė su ,,Fun- 
tus“ į Bergeną, ir Benoniui atsirado reikalas tenai. Jo ke- 
lionė buvo nuspręsta Mako kontoroje, ir šį gerąjį planą 
sugalvojo tas pats Makas. 

— Tu turėtum nukeliauti į Bergeną,— pasakė Makas.— 
Tu galėtum ten iš karto atlikti du reikalus. 

— Kokius gi reikalus? 

— Pirmiausia, nuvežtum ten pinigus. Nėra jokio rei- 
kalo, ir net nuostolinga tokį kapitalą laikyti dėžėje. Zi- 
noma, tu gai pinigus pasiųsti paštu, bet geriau nuvežk 
juos pats. Mat jeigu tu nuvažiuosi, tai tuo pat metu su- 
tvarkysi ir antrą reikalą. Kai „„Funtus“ nuplauks su žu- 
vim, tu asmeniškai nueisi pas mano pirklį ir gausi iš jo 
penkis tūkstančius talerių. 

Kas gi čia dabar dėjosi su Maku? Tiesą sakant, Be- 
nonis visą laiką buvo pasiruošęs tokiam reikalui, kad jis 
vėl bus pradėtas vaišinti atsikalbinėjimais. 

— Dabar jau ne penki tūkstančiai, — pradėjo Benonis, 
norėdamas nors šiek tiek palengvinti Mako atsiteisimą. 

Makas nutraukė jį: 

— Savaime suprantama, penki tūkstančiai talerių. Mū- 
sų mažos asmeniškos sąskaitos čia nevaidina jokio vaid- 
mens. Tu juk pats taip norėjai. 

Oh, šitas žmogus, šitas pranašusis ponas, visuomet jis 
buvo padėties viešpats, ir niekad, nė vieną akimirksnį 
neprarasdavo susitvardymo. Benoniui jau buvo bešmikš- 
tinėjąs įtarimas, ar nesislepia kas nors už šito Mako pa- 
sielgimo. Bet atidus Mako rūpestingumas ir prielankumas 
privertė ji prasitarti apie kitas aplinkybes, kurios spaudė 
jo širdį: 

— Gali būti, kad Bergene man atsirastų dar ir trečias 
reikaliukas,— pasakė jis. 

— Štai kaip? 

— Nagi, ko gero, ir aš juk turėčiau pasisamdyti šei- 
mininkę ar ką nors panašaus. 

— Šiam reikalui neieškok Bergene,— skubiai atsiliepė 
Makas. Ir Dievas žino, kaip greit jis galėjo surasti šitą 
atsakymą. 

Benonis jam išsamiai išaiškino, kaip viskas netinka- 
mai vyksta ir tiesiog jau nebėra jėgų toliau gyventi taip 
nejaukiai ir vienišam. 

Makas nuėjo prie lango, valandėlę pagalvojo, paskui 
atsisuko ir pasakė: 

— Štai ką aš tau pasakysiu, mano mielas Hartvigse- 
nai: tau reiktų apie tai pasitarti su Roza. 

Kai Benonis išvyko į Bergeną, vieną kartą Makas tarė 
Rozai: 

— Ar tu nežinai ko nors, kas apsiimtų tvarkyti Be- 
nonio namų ūkį? 

— Ne,— atsakė ji. 

— Tu pagalvok. Negali gi Žmogus gyventi taip, kaip 
iki šiol gyveno. 

— Aš Manau, mėgėjų atsiras kiek tik nori. 

Abu valandėlę pagalvojo. 

— Tu pati galėtum apsiimti, — manė Makas. 

— Aš? Tu iš proto išėjai! 

— Na, na,— pasakė jis— Tai, vadinas, daugiau apie 
tai nesikalbėsime. 

Benonis sugrįžo iš Bergeno. Jis atliko visus savo rei- 
kalus ir padėjo pinigus į banką. O bankas buvo toks pui- 
kus, su grotomis, su geležinėmis durimis ir sienose įtai- 
sytomis geležinėmis spintomis. Benonis truputį apžiūrėjo 
ir moteriškąją giminę, ar neatsirastų kokia nors dama, 
kuri sutiktų vykti su juo į šiaurę ir apsiimtų vesti jo 
namuose šeimininkystę, kaip kad jo luomui ir padėčiai 
ir pritinka. Bet iš to nieko neišėjo. Jis nesutiko kitokių 
moterų, kaip gatvės mergšės, ir tokias, kurios vakarais 
slankiojo prieplaukoje. O iš tokių labai sunku buvo ge- 
rai išsirinkti. Beje, prieš jam išvykstant, Makas buvo pers- 
pėjęs jį, kad veiktų labai atsargiai. „Geriau šiuo reika- 
Ju pasitark su Roza“, — pasakė jis. Galbūt Makas turėjo 
kokių Nors gerų ketinimų. 

Benonis nuėjo pas Maką ir paklausė, ar Roza ko nors 
nesugalvojo? 

— Taip, taip, viskas susitvarkys, — pasakė Makas. 

Eet staiga jis pradėjo kalbėti apie skrandžio ligą, jis 
dabar pajuto ją pirmą kartą. Ir netrukus, galimas daik- 


12, 177 


4as, jis pasiūlys Benoniui perimti pusę Siriluno įmonių. 
Benonis pagalvojo, kad jis nesuprato, persiklausė: 

— Kaip? Jūs juokaujate? 

Makas išdėstė jam visiškai apdorotą dalininkystės pla- 
ną ir pabaigė tokiais žodžiais: 

— Pagalvok apie tai. Galbūt netrukus tu vienas liksi 
čia šeimininkas. 

Dėl tokio pasiūlymo Benonis tiesiog sudrebėjo iš 
džiaugsmo. Jis nuėjo namo ir ilgai galvojo: „Na, dabar 
reikalas liečia jau ne menkniekius“. Anksčiau šito Be- 
nonis už nieką pasaulyje nebūtų galėjęs net įsivaizduoti: 
jis galėjo tapti Siriluno šeimininku. Ką gi prieš visa tai 
reiškia būti ,„Funtus“ admirolu, tinklu pulkais gaudyti 
silkes, žiemos metu važinėti į Lofotenus ir supirkinėti Žu- 
vis, kas gi visa tai? Dabar visiems tiems darbams jis ga- 
lėjo turėti savų darbininkų. Jis pats galėjo tiktai tarti 
Žodį, parodyti pirštu. 

Ir Benonis sutiko. 

Broliai Makai visiškai atsiskaitė dar prieš tai, kai 
Benonis tapo biznio dalininku. To atsiskaitymo metu pa- 
aiškėjo, kad Ferdinandas Makas iš Siriluno visiškai nėra 
susmukęs, toli gražu ne. Ir net priešingai. Ir jeigu jis bū- 
tų pasilaikęs Benonio penkis tūkstančius, jis būtų buvęs 
dar turtingesnis. Tačiau pinigus Benoniui dabar teko iš- 
mokėti, kitaip kokį gi įspūdį būtų jam padaręs didysis 
Mako pasiūlymas? Užtat Benonis tinkamai įvertino šitą 
punktualumą ir savo ruožtu sumokėjo grynais pinigais 
už šeimos brangenybes ir savo skolą krautuvėje. Taip 
tad Mako skrynelėje vėl susidarė gerokai pinigų. 


Benonis tebegyveno savo namuose. Po visų sąjūdžių, 
pergyventų per pastaruosius du mėnesius, jis šiek tiek 
nusiramino ir jau pradėjo apsiprasti su savo didele dalia. 
Jeigu tik jis turėtų šeimininkę! Nepadoru gi jam buvo 
tenkintis ta pačia sena padiene, kuri patarnaudavo jam 
jo vargingumo ir menkystės dienomis. Ką gi jam pata- 
rė Roza? „Viskas susitvarkys“ Kas gi susitvarkys? Tačiau 
Benoniui vis nevyko pasikalbėti su ja, ji vėl dingo iš jo 
akiračio. Nuo tos dienos, dar pavasarį, kai jis buvo už- 
ėjęs į jos namus, dar nebūdamas tuo galingų žmogumi, 
kokiu tapo dabar, jis nė karto jos niekur nesutiko. Da- 
bar jis nusprendė pasikalbėti su ja kur nors prie bažny- 
čios. Jis turi į ją rimtą reikalą. 

lr štai Benonis Hartvigsenas išėjo į bažnyčią. Nuo 
paskutiniosios kelionės į Bergeną laikų jis ėmė rengtis. 
visai naujoviškai ir apskritai jau tapo visai kitu žŽmogu- 
mi. Dar ligi to laiko, kol pasidarė tokiu baisiu turtuoliu, 
jo sekmadieninis puošnumas buvo priėjęs tokį tašką, kad 
jau toliau nebebuvo kur eiti. Tokių batų, kaip jis, niekas 
neturėjo visoje apylinkėje, o daugiau dviejų švarkų taip 
pat joks Žmogus negalėjo išlaikyti. 

Gi Bergene jis pastebėjo, kad avalynė ten dėvima pa- 
naši į Mako batus ir kad vienas arba du švarkai dėvimi 
tik atsižvelgiant į orą. Apgalvojęs visas šitas aplinkybes, 
jis įsigijo sau atatinkamus drabužius žiemai ir vasarai. 

— Taip daro visi ponai, — pradėjo kalbėti kaimo gy- 
ventojai, kai jis pasirodė bažnyčioje. Iš jo net nematyti, 
kuo jis dabar virto. Jo kišenė gali išnešti ir du švarkus, 
O jis štai vaikšto su vienu. 

Kai tik jis artindavosi, visi lenkdavosi ir stengdavosi 
pasisveikinti su juo, paduodami ranką, ir net už kažką 
jam dėkojo. Ir jeigu Benonis valandėlę stabterėdavo, jis 
stovėdavo tiesiai tarsi paminklas — ištiesęs nugarą ir at- 
statęs krūtinę, su visu savo didybės supratimu. 

—- Jeigu aš kartą ateisiu vieną dieną į jūsų krautu- 
vę ir paprašysiu maišo miltų...— kalba vienas, painioda- 
masis sumišimu ir neturėdamas drąsos pabaigti akiplėšiš- 
ką prašymą. 

— Maišą miltų? — atsako Benonis.— Gerai, kaip nors: 
padėsime. 

Kažkokia moteris, pažįstanti jį dar nuo vaikystės me- 
tų, sustoja ir žiūri į jį tarsi į saulę. O kai jis tiesiai pri- 
eina prie jos, linkteri galva ir klausinėja, ar viskas jos 
namuose gerai einasi — ji iš susijaudinimo vos gali at- 
sakyti: 

— Dėkui už atmintį, dėkui už atmintį, — tiktai tiek ji 
ir kartoja, negalėdama gerai papasakoti apie visus savo 
namiškius. 

Benonis eina nuo vienos grupės prie kitos, ir jam jau 
nėra reikalo apsimesti oriu žmogumi: visiems ir be to 
aišku, kad jis toks, ir jeigu jis kalbasi su jais, tai daro 
tik iš savo geros širdies. Pagarbos apsuptas ir pasiruošęs 
visiems padėti, laimingas visuotinu jo vertybės pripaži- 
nimu, Benonis eina per bažnyčios šventorių. Jis nebijo 
kalbėti apie kalnus, padariusius jį turtingų žmogumi, ir 
sako: 

— Nupirkti didelį sklypą su švino blizgučiais ir si- 
dabru ne kiekvienam yra leista. Čia reikia turėti nujau- 
timo. O prie viso šito, kaip aš jau sakiau, reikia turėti 
gudrumo, kad galėtum juos vėl parduoti, — prideda jis ir 
geraširdiškai rodo savo jūros arklio iltis. 

Tačiau ta vienintelė, kurios nors mažiausio linkterė- 
jimo jis troško visa savo širdimi šitomis laimės dieno- 
mis — ta nepasirodo. 

Bet nuostabiausia buvo tai, kad ji nesirodė net Siri- 
luno krautuvėje. Benonis juk tapo ir čia šeimininkas, ir 
Sirilunas anaiptol nepralaimėjo nuo to, kad pusė jo da- 
bar priklausė Benoniui. Kiek prekių buvo krautuvėje anks- 
čiau ir kiek jų atvežama su kiekvienu pašto garlaiviu 
dabar? Be to, visos lentynos su manufaktūra buvo aprū- 
pintos stumdomo stiklo durelėmis, kad nekristų dulkės, 
o ant prekystalio atsirado stiklo buteliai ir įvairios mažos 
dėželės su visokiais valgomais daiktais. Ir visa prekyba 
kažkaip iš karto praplatėjo. Žinoma, kadangi jai vado- 
vavo jau du šeimininkai, tad ir turėjo gi ji prasiplėsti 
bent jau dvigubai: Žvejybos reikalams reikėjo pridėti 
keletą stambių laivų, malūnui išrašyti visas garlaivis su 
javais tiesiog iš Archangelsko. Ateis laikas, kai daugelis 
parapijų pirks miltus tik Sirilune. 

Tuo metu, kai Makas, kaip ir anksčiau, sėdėjo savo 
kontoroje ir kūrė įvairiausius planus, Benonis prižiūrė- 
davo prieplaukas, statinių dirbtuvę, laivus ir malūną. Bet 
savo dėmesiu neaplenkdavo jis nei klautuvės. Jam patik- 
davo įeiti ten ir priimti visų pirkėjų sveikinimus. Jam 
patikdavo, kad žmonės, jį gerbdami, pritildavo net prie 
degtinės pardavimo stalo ir jį pamatę šnabždėdavosi: 

— Ts, tyliau, va, pats Hartvigsenas. 

Jis tuoj virsdavo lipšnus ir visiems gera linkįs, ir su 
visais pradėdavo juokauti: 

— Klausyk, tu turi pilną butelį, ar nepasiūlysi ir man 
taurelės? 

Hoho, na, ir juokdarys gi šitas Hartvigsenas! 

O jeigu Stenas pardavėjas atsakydavo kokiam nors 
varguoliui kreditą, Benonis tuojau skubėdavo parodyti sa- 
vo, kaip šeimininko, valią ir kalbėdavo Stenui: 

— Žmonės nelengvai gvvena. Galbūt vis dėlto tu kaip 
nors šitai sutvarkysi? 

Ir Stenas pardavėjas jau nerietė nosies prieš Benonį, 
O pagarbiai atsakydavo: 

— Gerai, kaip jūs pats norite. 

Ir visi žmonės krautuvėje susižvelgdavo, linguodavo 
vieni kitiems galvas, kad, va, žiūrėk, Dievo malonė, kad. 
jų tarpe pasireiškia toks Hartvigsenas. 

Bet toji, kurios linkterėjimas Benoniui buvo visų svar- 
biausias, nepasirodė. 

Pasitaikydavo, kad jis teiraudavosi kalvio: 

— Tu šiandien pats sau perki ar tave kas nors pa-- 
siuntė? 

Jeigu ateidavo laivininko žmona Vilads, kurią visuo- 
met pasiųsdavo Roza, Benonis pats atsistodavo už pre- 
kystalio ir pats paduodavo jai prekes, ir tiesiog bedie- 
viškai nusverdavo pats nuo savęs. 


XXVII 


Artinosi Kalėdos. 

Advokatas Arentsenas daugiau nebeturėjo jokių 
bylų, ir jis jau nebesitikėjo, kad kada nors jų gaus. Jis 
net ruošėsi nuimti iškabą nuo savo raštinės durų ir pašto 
garlaiviu išplaukti į pietus. Bet Roza sulaikė jį: 

— Argi tu jau visai baigei su Aronu iš Hopano? — 
paklausė ji. 

— Taip. 

— (G jeigu Levionas iš Torpelvikeno ateis su tavim 
pasitarti, o tavęs nebusė 

— Jis neateis. 

Ne, Levionas iš Torpelvikeno taipgi neatėjo, o jis bu- 
vo paskutinysis klientas. Kai Sir Hju atėjo sumokėti jam 
už teisę žvejoti lašišas šiais ir praėjusiais metais, Levio- 
nas pagaliau priėmė pinigus. Matyti, ilgai bylai vis dėl- 
to atėjo galas. Tačiau kitą dieną jis nuėjo pas advokatą 
Arentseną ir paklausė: 

— Ar tiesa, kad mes dar turime paskutinę instan- 
ciją? 

Bet Arentsenas jau nenorėjo šiuo reikalu imtis nau- 
jų rašinėjimų, jis nenorėjo vargintis ir atsakė: 

— Padaryta viskas, kas tik buvo galima padaryti. Da- 
bar jau nieko daugiau nebelieka. 

Šitas nelaimingasis Nikalojus Arentsenas, jis smuko 
vis labiau ir labiau. Kol dar buvo šiltas oras, jam neat- 

rodė, kad yra ypatingas skirtumas tarp dienos ir nak- 
ties. Jo tingumas darėsi klaikus, jis augo tiesiog atkak- 
lumu, energija. Kartą jis visą savaitę nenusivilko drabu- 
žių ir nenusimovė batų, ir užmigdavo, kur pakliūna. Jis 
nesivaržė žmonos. Jau pusantrų metų jie buvo vedę: per 
penkis šimtus su viršum dienų jie kasdien matė vienas 
kitą, veidus ir rankas, ir girdėjo pažįstamus, įgrįsusius 
žodžius. Jie pažino vienas antrą taip gerai, jog nebuvo 
nė mažiausios vilties, kad jie dar galėtų nustebinti vie- 
nas antrą kokiu nors vakarykštės dienos pakeitimu. 

— Ko gero, aš galėčiau gauti vietą pas paštininką 
Benonį krautuvėje,— vieną kartą pasakė jaunasis Arent- 
senas beviltišikumo priepuolyje.— Dabar, prieš šventes, 
juk prireiks atliekamų rankų. 

Bet Roza pasipriešino ir šitam. Ji turėjo gana svarbių 
priežasčių būkštauti už savo vyrą, jeigu jam atsidarytų 
priėjimas prie įvairių prekystalių Sirilune. 

— Tu negali šito rimtai norėti — pasakė ji — Nepa- 
doru advokatui pasidaryti krautuvės pardavėju. 

— Tai trauk velniai, ko gi tu nori, kad aš veikčiau? — 
sušuko jis susierzinęs.— Praėjusiais metais tu man už- 
draudei rūpintis teisėjo vieta Lofotenuose. 

Praėjusiais metais buvo kitaip, tada jie buvo jauna- 
vedžiai, tada Nikalojus buvo pradėjęs savo daug žadan- 
čią advokato veiklą. O, skirtumas buvo neišmatuojamas! 
Roza atsakė: 

— O šiemet tu negalėjai gauti šitos vietos? 

— Gauti? Tu manai, kad tokią vietą taip sau papras- 
tai galima ateiti ir pasiimti! 

— Na, tai tu pasistenk. Ė 

— Aš stengiausi, — atsakė jaunasis Arentsenas,— man 
nedavė vietos, mano prašymą atmetė. Kaip advokatas aš 
pasirodžiau ne taip, kad po to galėčiau būti teisėjas. Štai 
dabar ir žinok. 

Tyla. 

Jaunasis Arestenas tęsė: 

— Yra žmonių, prie kurių gyvenimas prieina... ak, 
neverta apie tai ir kalbėti. Prie kai kurių gyvenimas pri- 
eina tarsi baltas švelnus angelas. Prie manęs taip pat 
priėjo angelas. Bet netrukus jis pradėjo mane kutenti 
arklių grandine. 

Pauzė. 

— Aš niekada neneigiau,— pradėjo jis vėl, — aš nie- 
kad neneigiau, kad paštininkas Benonis išgali pastatyti 
ne tik kad vieną, bet ir dvi karvelides. Šitam jis turėjo 
išteklių ir pirma, o dabar atsirado dar daugiau. Bet aš 
neigiau, kad paštininkas Benonis yra tau tinkamas vyras. 
Ir čia aš galbūt apsirikau. 

— Nesuprantu, už ką man tenka taip atsiteisti, — liūd- 
nai tarė Roza. 

— Ne,— atsakė jis,— iš kur tu turi suprasti? Ir kam 
man kalbėti, jeigu užsimokėti iš esmės privalai ne tu? 
Bet už ką gi atsimokėti ir manė Kam gi apskritai visa 
tai? 

Jie jau daug kartų lietė šituos klausimus, juose ne- 
buvo nieko naujo, viskas buvo žinoma iki šleikštumo. 
Dabar jis dar aiškiau pabaigė, stengdamasis parinkti 
kitos rūšies Žodžius: 

— Atrodo, vadinas, kaip aš pražudžiau tavo gyveni- 
mą, Roza, štai kaip, visą tavo gyvenimą. 

Į tai ji nieko neatsakė, bet pasitraukė prie lango, at- 
sisėdo ir ėmė žiūrėti į jūrą. 

Na, vis dėlto nekenktų jai atsakyti, Je nepatikėjo 
gi ji iš tikrųjų tuo, ką jis dabar pasakė? Žinoma, tai tik- 
ra, jis nedaugiau pražudė jos gyvenimą, kaip ir jinai jo. 
Ir kodėl gi ji taip atsisėdo? Ar tik ji nemano, kad jis ir 
toliau ketina kalbėti šituo naujuoju būdu? Jis atsistojo. 
ir užsisagstė švarką. 

— Tu išeiniė 

— Taip, ką gi man čia veikti? 

Pauzė. 

— Tai ir yra kaip tik tas, — pasakė ji po to, — kad tau 
reikėtų rasti daugiau darbo čia ir mažiau vaikštinėti. 

Šiaip ar taip, šituose žodžiuose nebuvo nieko nauja. 
Oh, kiek šimtų kartų jis girdėjo juos jau ir anksčiau! Ir 
kiekvieną kartą jis atsakydavo į juos, bet ji užsispyrusi- 
vis laikėsi savo. Tiesiog galima sprogti! 

— Tu juk žinai, — pasakė jis, — kokios aš apie tai nuo- 
monės. Tu viską suvedi į stikliukus. O aš galiu išgerti iš. 
karto kad ir du butelius, ir visa tai man nieko nereiškia. 
Aš kartą susipyliau į save visus du butelius degtinės ir 
jau net nepamenu, kiek stikliukų toddy. Taip. Taigi ir 
žinok, jeigu aš turėčiau darbo, tai pusbonkis nesutruk- 
dytų man jį atlikti. Esmė ne čia, ji slypi žymiai giliau. 
Na, beje, aš galiu tau pasakyti, kame ji slypi: ji slypi 

tame, kad mums visą gyvenimą reikėjo pasilikti suža- 
dėtiniais. Štai kame ji slypi. Mums nereikėjo vestis. 

— Labai gali būti — pasakė ji. 

Šis sutikimas iš jos pusės jam buvo naujiena. Iki šiol 
ji niekad nesutikdavo su jo samprotavimais. Ir jis tarsi 
pamatė prieš save išeitį. Dieve maloningasis, padvelkė 
grynu oru! Jis ėmė kalbėti gyvai, net tiesiog džiaugs- 
mingai. 

— Taip, argi aš neteisus? Ar tu gali, pavyzdžiui, šią 
akimirką prieiti prie fortepijono ir paskambinti savo ma- 
lonumui? Ne, mes juk neturime fortepijono. Mes nieko 
neturime pasaulyje, mes gyvėname tik skolomis Sirilune. 
Ir tu puikiai supranti, kad ne stikliukai čia kalti. Reika- 
las yra toks: mes abu esame sužaloti, abu mus ištiko 
paralyžius. Iš pradžių jis ištiko mano kojas, aš negalėjau 
vaikščioti, paskui rankas, pagaliau ir protą... Kai aš viską 
apgalvoju, atrodo, kad mane paralyžius ištiko atvirkščia 
eile, bet tai juk vis tiek. O tu štai sėdi čia ir esi pakliu- 
vusi į tą patį tašką, kaip ir aš. Tu supranti tai, ką aš da- 
bar kalbu, gali įsigilinti į mano žodžius, jie tau nėra egip- 
tietiški rašmenys. O prieš dvejus metus tu nieko nebū- 
tum supratusi. Ir, galimas daiktas, kad aš taip pat. * 

— Ne, aš ir dabar nesuprantu, — atkirto Roza ir prieš- 
taraudama papurtė galvą.— Ne viską, ne. Mes esame pa- 
raližuoti? Aš manau, kad tu toks ir gimei. Ne, negimei, 
bet toks pasidarei. Tau geriau būtų buvę, jei tu mane 
būtum palikęs ramybėje tuo metu, kai grįžai namo. 

Aha, vadinasi, jos prieštaravimams atėjo galas! 

— Į tai aš galėčiau atsakyti tau gana pašaipiai, jei- 
gu tik norėčiau, — pasakė jis.— Aš galėčiau pasakyti: aš 
nepalikau tavęs ramybėje todėl, kad turėjau garbės vėl 
įsimylėti tave. 

— Na, ne. Žinoma, ne. Kur tau! Tu ir tuomet buvai 
jau paraližuotas. 

— Todėl aš taip ir nekalbu. Priešingai, aš tau trum- 
pai ir aiškiai pasakysiu: aš šiaip sau panorėjau turėti ta- 
ve. Taip. Bet nėra abejonės, kad visa tai atsitiko dėl 
paštininko Benonio. 

Ji net nepažvelgė į jį. Tokių pernelyg atvirų kalbų 
ji buvo girdėjusi jau ir anksčiau. Jis pabaigė kasdienine 
iraze: 

— Kai paštininkas Benonis išstatė savo kandidatūrą, 
šito panorėjau ir aš. Varžovas visuomet turi reikšmę, 

kolosališką reikšmę. Jeigu daiktas mėtosi laukuose, žmo- 
gui jis neturi jokios vertės. Ir tik kai pasirodo kitas ir 
ištiesia į jį ranką, jis įgauna vertybės ir jam, ir tada jis 
tučtuojau griebia jį. 

Tyla. Niekas jau negalėjo turėti įspūdžio vienam ar 
kitam. Roza šį akimirksnį pagalvojo, kad jau dvylikta 
valanda ir pats metas paduoti pietums bulves. 

— O, ne, jeigu reikalas būtų tik stikliukuose, tai aš 
tikriausiai liaučiausi, — pasakė jis. 

— Ne, tu ir iš šito negalėtum išsiplėšti. 

O kam gi jam išsiplėšti? Juk ne stikliukai kalti. Tai 
dėl ko gi jam liautis su jais? Tiesiog iš kailio galima 
išsinerti, girdint tokią logiką. Jis sutramdė save ir pasa- 
kė, kad nustoja ginčytis. 

— Ak ne, aš visai nenoriu iš to išsivaduoti, visai ne- 
noriu. Ir pradžių stengiausi, bet netrukus visam tam atė- 
jo galas. Visa kas pasibaigė tada, kai mes susituokėme. 
Mums nereikėjo šito daryti. Aš tuojau privalėjau sėsti 
į pašto garlaivį ir išvažiuoti į pietus... 

Taip ir šį kartą pasibaigė jų beveik kasdieninis bar- 
nis, ir jaunasis Arentsenas išdūlino iš namų. 

Oras geras. Tolumoje draikosi dūmelis, tai plaukia paš- 
to garlaivis. Na, taip, žinoma, jis privalėjo taip padaryti, 
kuo greičiausiai išvažiuoti tada į pietus, o ne įsikurti Čia. 
Apskritai jam nereikėjo čia grįžti, reikėjo pasilikti ten, 
kur jis gyveno. Jis jau būtų galėjęs prasimušti, tame di- 
deliame mieste, kur jis žinojo visas išeitis. 

Jis praėjo pro Siriluną ir užėjo pas kalvį. Kalvis ir 
advokatas pasikeitė keliais skubiais, tyliais žodžiais, ir 
vienas prieš antrą išvertė savo kišenes, norėdami pa- 
rodyti, kad nė vienas jų šiandien neturi nė vieno šilingo. 
Po to jaunasis Arentsenas nukiūtino atgal į Siriluną: jei- 
gu jis atsistos prie prekystalio, galbūt jam dar kas nors 
ir teks. Ne tai, kad jis negalėtų be to apsieiti, bet juk ne 
stikliukuose esmė. Ir ko gi jam eiti namo? Sėdėti raš- 
tinėje ir žiopsoti prie kažkokių nevertų, niekingų popie- 
Tiųė 

Makas pamojo jam pro langą. Jaunasis Arentsenas dė- 
josi nematąs jo ir norėjo praeiti pro šalį. Tada Makas 
staiga išėjo ir atsistojo prie įėjimo į kontorą. 

— Prašau, — pasakė Makas, atidarydamas duris. Jis 
kažko labai skubėjo. 

— Ne, dėkui, — atsakė jaunasis Arentsenas, eidamas 
toliau. 

— Prašau! — pakartojo Makas. 

Jis nepasakė daugiau nė žodžio, bet jaunasis Arent- 
senas nusekė paskui jį. 

Jie įėjo į kontorą. Makas tuojau pradėjo: 

-— Mano mielas Nikalojau, toliau taip negalima. Ir 
tu, ir Roza — abu jūs kenčiate. Nori, aš tau duosiu „pini- 
gų kelionei ir tu išvyksi į pietus? 

Jaunasis Arentsenas sumurmėjo, kad: „Taip, galbūt..." 

— Į pietus? Aš nesuprantu... 

Makas nukreipė į jį savo šaltą žvilgsnį ir tik keliais 
žodžiais priminė tai, kad kreditas krautuvėje negali bū- 
ti amžinas. Be to, netrukus į uostą atplaukia pašto gar- 
laivis. Ir štai, va, pinigai... 

Kitą dieną Roza atėjo pas Maką ir iš pradžių pasi- 
kalbėjusi apie šį bei tą, atsargiai paklausė: 

— Nikalojus taip anksti šįryt išėjo iš namų, jis sa- 
kė... jis kalbėjo... 

Nikalojus? Jis išvažiavo vakarykščiu pašto garlaiviu. 
Jis turi kažkokių reikalų pietuose, jis turi bylą. Argi šito 
Roza nežinojo? 

— Ne. Tai yra... Pašto garlaiviu? O jis nieko ne- 
sakė? 

— Sakė, kad tai didelė byla. 

Minutę buvo tylu, Roza, visiškai surizgusi, stovėjo 
viduryje kambario. 

— Taip, jis kalbėjo apie tai, kad nori važiuoti į pie- 
tus — pasakė ji pagaliau— Vadinas, reikalai tiek pasi- 
stūmėjo, jog jam teko tuojau pat išvykti. 

— Mano manymu, tau dabar kol kas nėra ko grįžti 
pas kalvį, — pasakė Makas. 

Ir Roza pasiliko. Vieną dieną, dvi, tris. Praėjo savai- 
tė, o ji vis neišvyko. Sirilune buvo linksmiau, daugiau 
žmonių, judėjimas, gyvenimas. Štai su kažkokiais reika- 
lais nuo krautuvės sandėlių eina Viladas laivininkas. Pa- 
mates prie lango Razą, jis nusilenkia. Roza pažįsta jį dar 
nuo kūdikystės metų, jinai išeina pas jį ir teiraujasi: 

— Ar tu ne su žinia pas mane, Viladai? 

— Hm. Tik tiek ir tėra, kad advokatas prašė pasa- 
kyti jums, kad jis sėkmingai įsėdo į garlaivį. 

— Daugiau nieko? 

— Ne, 

— Taip, jis turėjo vykti į pietus. Jis turi didelę by- 
lą. Tai jis laimingai išvažiavo? 

— Taip, visiškai gerai. Aš pats buvau laivėje ir ma- 
čiau. 

Roza pasiliko Sirilune ir jautėsi tarsi vėl būtų jau- 
na mergaitė. Visi ir viskas buvo jai čia pažįstama. Buvo 
Čia ir Svenas Sargas. Tik jis dabar jau nebedainavo ir 
nekėlė juokų kaip savo viengungio dienomis, dabar vi- 
sa tai jau nepritiko. Bet jis, kaip ir anksčiau, buvo. man- 
dagus, miestiškai nusilenkdavo ir buvo lipšnus kalboje. 
Roza visuomet maloniai su juo susitikdavo. Ji nueidavo 
ir į jo kamaraitę ir aplankydavo Eleną su kūdikiu. Žiū- 
zTėk, žiūrėk kambarinė Elena dabar turėjo kūdikį, šitą 
mažytį berniūkštį su rusvomis akutėmis, ir niekas ne- 
galėjo suprasti, kodėl jo akys yra rusvos. 

— Ne kitaip, tai jau tikriausiai dėl to, kad aš gu- 
lėjau ten, kur Fredrikas Menza. Jis toks keistuolis, o 
akys jo rusvos, — kalbėjo Elena. 

O Fredrikas Menza iš tiesų buvo kažkoks keistuolis. 
Jis vis nemirė, priešingai, retkarčiais atrodydavo, kad jis 
nepaprastai tvirtai laikosi už gyvenimo, ir jo išvaizda 
buvo tokia, tarsi jis šiandien-ryt ruošiasi pradėti naują 
ir visiškai kitokį gyvenimą. Kūdikio riksmai sukeldavo 
jame giliausį nustebimą. Kiekvieną kartą jam atrodyda- 
vo, kad tai kažkoks jo atradimas, kurį stengdavosi su- 
čiupti rankomis. Kadangi į jo rankas niekas nepakliūda- 
vo, jis pagalvodavo, kad šitas atradimas, matyti, kur nors 
ten, sode, jis norėdavo pabaidyti jį ir imdavo rėkti. Ir 
kadangi jis, tas atradimas, atsakydavo tuo pačiu, tai ir 
jis, Fredrikas Menza, rėkdavo ir toliau. Niršulio pagau- 
tas jis nenustodavo gaudyti rankomis orą, tačiau negalė- 
davo susidoroti su savo rankomis, jos susidurdavo vie- 
na su kita, susipainiodavo, sukeldavo muštynes, ir viena 
ranka maigė ir gniaužė antrą tarsi kažkokį grobį. Jo na- 
gai buvo purvini, geltoni ir ilgi, panašūs į raginius ar- 
batinius šaukštelius, ir kai jie įsismeigdavo į kūną, jis 
pajusdavo skausmą, tada jis vaitodavo ir koliodavosi. 
Pagaliau viena ranka nuveikdavo antrąja ir užsimojusi 
numesdavo ją žemyn. O Fredrikas Menza plyšdavo 
džiaugsmingu juoku. Tos pačios kovos metu jis gulė- 
davo ir sugalvodavo nemaža gerų žodžių, kuriais išreikš- 
davo savo nusiteikimą: — „Dūmai ant stogo? Ha, ha, ha! 
Nesiirk toliau, Monsai. Kodėl ne, kodėl ne, kodėl ne?“ 

Taip Fredrikas Menza ir gulėjo, tarsi pildydamas 
kažkokią misiją, ir naujagimiui nuo pat pirmos jo gy- 
venimo dienos pūtė į ausį visokiausius gyvuliškus idio- 
tizmus. O tarnaitės, nešiojančios jam valgį, nenustojo su 
juo elgtis pagarbiai ir vadindavo jį „jūs“ 

— Ar nemalonėtumėt jūs dar pavalgyti? — kalbėjo. 
jos. 

Jo veidas įgaudavo nepaprastai mįslingą išraišką, tar- 
si reikalas būtų lietęs visą jo pasaulėžiūrą. 

— De de de de de,— atsakydavo Fredrikas Menza. 

Tačiau nors atėjo žiema ir oras pasidarė šaltas, 
Makas iš Siriluno vis dar nepradėjo vyiicii ant pilvo rau- 
donos juostos. Ir net nemanė. Tiesiog kažkoks stebuk- 
las, matyti, jo klastingasis skilvis sustojo pusiaukelėje ir 
ėmė trauktis atatupstas. Makas niekad nebuvo gyvesnis 
kaip šią Žiemą, ir niekad savo barzdos ir plaukų nedažė 
su tokiu rūpestingumu. Apie viską iis prisimindavo pa- 
galvoti. Kai buvo nupirkti nauji dideli laivai, jis patvarkė 
praplėsti įgulos patalpas ir išdažyti laivus šviesiomis spal- 
vomis. „Tai gerai veikia ne tik kapitoną, — kalbėjo Ma- 
kas, — bet įteigia pagarbos ir patiems laivų savininkams“. 
Be to, Makas labai norėjo įsigyti nedidelį garlaivį, apie 
kurio pardavimą jis buvo perskaitęs laikraščiuose, ir jis 
nusprendė, kai tik iškils klausimas apie žvejybos įmo- 
nių praplėtimą Lofotenų saiose, tuojau pakelti balsą už 
šito garlaivio pirkimą. 

Jis nepamiršo tėviška ranka pakreipti ir namų rei- 
kalus, ir net žiūrėjo jų Žymiai stropiau, negu anksčiau. 
Kai Benonis panoro savo seną bičiulį Sveną Sargą įtai- 
syti škiperiu viename iš naujai nupirktųjų laivų, Makas 
tuojau pagaivojo apie tai, kad Svenui ir Elenai netinka 
gyventi kažkokioje kamaroje. Jiems įtaisė naujas pa- 
talpas kitame šeimyninės trobos gale, ten, kur fogtui bu- 
vo paruošiamas darbo kambarys tingo sesijų metu. 

Šiais metais Makas pardavė ne visas plunksnas ir pū- 
kus, surinktus jo paukščių salose. Jis liepė atrinkti pačius 
geriausius, švelniausius pūkus ir prikimšti jais jo duknas 
voniai. Jaunutė Petrina iš Torpelvikeno, naujoji kamba- 

Trinė, kuri ėjo tiktai septynioliktus metus, žinoma, netu- 
rėjo jėgos susidoroti su senais sunkiais daiktais. O, be 
to, Makui patikdavo įtaisyti kitas duknas kiekvienai nau- 
jai kambarinei: taip jau ir išeidavo, kad po kurio laiko 
žalios duknos pasikeisdavo raudonomis arba geltonomis, 
arba mėlynomis. Ak, bet šį kartą su pūkais naujoms duk- 
noms atsitiko nelaimė. Plunksnos gulėjo ant lentynų džio- 
vyklose ir jau visiškai buvo išdžiūvusios ir pradėjo rai- 
tytis, ir staiga vieną rytmetį sudegė. Niekas nebuvo to 
padaręs, niekas negalėjo suprasti, kaip tai atsitiko. Ir 
Elena, buvusi kambarinė Elena, rėkė apie nelaimę garsiau 
už visus ir prisaikdinėjo, kad ji nieko nėra padariusi. 

— Bet tik aš nesuprantu, kam gi jam naujos duk- 
nos, — kalbėjo ji Bramaputrai. 

Bet Makas galvojo kitaip. Artinosi Kalėdos, taip, ar- 
tinosi Kūčios, ir Makas žinojo, ko jam reikia. Jis įsakė 
prikalti prie krautuvės skelbimą, kad nedelsiant aukšta 
kaina superka plonas plunksnas ir pūkus. O argi tai ne- 
buvo tolygu įsakymui sunešti jam plunksnas? Per ke- 
letą dienų į Siriluną buvo prinešta tiek plunksnų, kad 
Makas pats pasakė: 

— Pakaks! 

OC Roza vis gyveno Sirilune. Ir Makas nebūtų buvęs 
visų tėvas ir geradaris, jeigu nebūtų pasirūpinęs ir Ro- 
zos gerove bei sveikata. Kodėl gi jai nesutikti ir nesu- 
tvarkyti Benonio namų ūkį? Dabar juk ji laisva. Jis no- 
rėjo palengvinti jai šitą žingsnį, padaryti jį jos akyse 
labiau viliojančiu, patraukliu ir pasakė: 

— Yra ir dar viena priežastis, dėl kurios tau reikėtų 
pagalvoti apie tai, juk tu perimi mano dalininko namų 
ūkį. 
Makas vadino Benonį savo dalininkų, kad kiek tai 
buvo galima jį išaukštinti. 

— Kokia gi tai priežastis“ | 

— Ji tokia svarbi, kad jos vienos jau pakaktų. Tu 
juk taip pamilai vaiką, mažąją Martą. Na, tai va: mano 
dalininkas nori pasiimti Martą pas save, jeigu tik atsiras 
kas nors, kas padės sutvarkyti jo namų ūkį. 


— Jis taip kalbėjo? , 

— Taip. 

— Aš negaliu eiti pas jį, — atsakė Roza ir papurtė 
galva. 

Makas tęsė: 

— Mano manymu, tai puikus pasielgimas iš Hartvig- 
seno pusės. Martos tėvas, gerasis Stenas iš krautuvės, tik- 
rai ne visuomet su juo būdavo mandagus, bet... 

— Aš negaliu eiti pas jį, — pakartojo Roza.— Tai ne- 
įmanoma. 

— Jeigu tu ateisi padėti mums krautuvėje prieš šven- 
tes, jis pats pasikalbės su tavim. 

— Ne, šiais metais aš negaliu padėti krautuvėje,— 
pasakė Roza pirmykščiu tonu.— Man reikia eiti namo. 

Taip Roza išvažiavo į namus, į pastoriaus sodybą. 

Ir atėjo Kalėdos. 

Bet kai Kūčių vakarą reikėjo parengti įprastąją Mako 
„vonią, pasirodė, nors nuostabiosios duknos ir buvo baig- 
tos, bet milžiniškoje cinko vonioje buvo didelė skylė. 
O kalvis buvo girtutėlis ir negalėjo jos užlituoti. Taip 
nieko ir negalima buvo padaryti. Tradicija buvo sulau- 
žyta. Bet kodėl gi kalvis taip mirtinai nusilakė kaip kar- 
tas tada, kada jis buvo reikalingas pačiam Makui? Jis 
jau nuo pat ryto svyravo, 0 paskui jį pasikvietė pas sa- 
ve Elena, šita, kuri kadaise buvo kambarinė. Sveno Sar- 
go nebuvo namie, bet Elena taip stropiai vaišino kalvį 
degtine, kad senis nebeišlaikė ir krito. Ak, šita Elena, ji 
buvo tokia nusiminusi dėl šito savo pasielgimo ir savo 
sielvarte visus klausinėjo, ar negalima būtų skylę už- 
tepti kieta koše? 

— Ką tu, žinoma, ne! -— pasakė Barmaputra. 

—- Na, tai ar negalima paimti adatą su siūlu ir kaip 
nors užadytiė — paklausė Elena ir ėmė isteriškai kvato- 
ti, susikrimtusi dėl to, ką ji padarė su vargšu kalviu. 

Makui tuojau pat buvo bešaunąs naujas planas, į sa- 
vo kambarį jis liepė atnešti vieną irklinių ,„Funtus“ lai- 
velių, pripilti jį šilto vandens, o dugne pakloti *duknas. 
Pasiuntė pakviesti Sveną Sargą. Bet gavęs iš šeimininkės 
tokį įsakymą, jis nuleisdamas ligi kelių kepurę pasakė: 

— Mieli žmonės! Nagi nuo rudens nė vienas šitų 
laivelių nebuvo nuleistas į vandenį, visi jie perdžiūvę. 
Jie varva kaip senos kiaulės! — pasakė Svenas Sargas ir 

„be to dar mandagiai nusilenkė. 

Taip daugiau ir nebebuvo jokios priemonės. 

Ir viskas šiais Metais ėjo kažkaip atvirkščiai. Kai Ma- 
kas atplėšė laišką, kurį siuntė jo duktė Edvarda iš Suo- 
mijos, laišką, kurį ji kiekvienais metais per Kalėdas siųs- 
davo namo, jis stipriai sudrebėjo ir tuojau pasitraukė 

prie lango ir susimąstė. Laiškas buvo trumpas: Edvarda 
tapo našle. Ir pavasarį ji ruošiasi parvykti namo. 

Makas susivaldė ir ėmė priiminėti svečius. Priėmė, 
kaip ir paprastai, švyturio prižiūrėtoją Šeningą, priėmė 
Benonį, kuris dabar buvo Siriluno šeimininkas ir dalinin- 
kas, o be to, dar toks pasakiškas turtuolis. Makas pri- 
vedė jį prie sofos ir kelis kartus padėkojo už tai, kad jis 
atėjo pas jį šį vakarą. Paskui kreipėsi į švyturio prižiū- 
rėtoją ir paklausė: 

— O madame Šening? 
atsisuko pažiūrėti, kur yra jo Žmona. 

— Bet juk ji ateis? 

Ferdinandą Maką, ir visus jo namus. O štai ant sofos 
atsisėdo buvęs sidabro kasyklų valdytojas, Benonis Hart- 
vigsenas, ir mirksėjo savo mėlynomis akimis, pūsdamasis 
savo bukaprotišku išpuikimu. Valgomajame mergaitės 
dengė stalą, nesitverdamos džiaugsmu, kad atėjo šitas 
vienintelis vakaras per visus metus. O, jei nekybotų čia 
ant sienų paveikslai, tiesiog neįmanoma būtų čia pasi- 
likti. 

Pagaliau pasirodė ir madame Šening. Ji atsiprašė, kad 
taip anksti atėjo. 

— Visai ne anksti, geriausioji madame Šening,— pa- 
sakė Makas,— jau ketvirtis valandos, kaip jūsų vyras 
čia. 

— Štai kaip — atsakė ji ir net nepažvelgė, kur yra 
jos vyras, ji nematė net savo vyro šešėlio. 

Prie stalo Makas pasakė savo įprastąją iškilmingą kal- 
bą. Kalbėdamas apie savo dukterį, jis pareiškė viltį, kad 
baronienė Edvarda nepamiršo savo senų gimtų namų ir 
pavasarį atvažiuos apsilankyti... Ir nė žodžio apie katast- 
rofą — juk buvo Kūčių vakaras. 

Paskui Makas pasiūlė tostą už Benonį, puikų tostą už 
savo dalininką, kuris buvo toks geras ir neatsisakė ap- 
žmona ir pagaliau Žž visus savo tarnautojus, ir visa ar- 
mija žmonių, mintančių Sirilune, graudingai įsitraukė į 
Mako žodžius, o Bramaputra net išsitraukė nosinę. Tik 
Fredriko Menzos negalima buvo perkelti nuo lovos čia, 
prie stalo. Bet vis dėlto šitokį vakarą jis neliko vienas. 

Šalia jo sėdėjo viena moteris, maitino jį ir skaitė jam 
maldas ir jį globojo. O prie kitos kamaros sienos gulėjo 
Elenos sūnelis, paliktas vienas ir užmirštas. Jis rėkė, nu- 
tildavo, spardydavosi, juokėsi, spardėsi ir vėl rėkė. Jis 
labai kliudė tiems dviems skaityti maldas, ir Fredrikas 
Menza porą kartų įtūžęs riktelėjo: ,,Karaliau Dovyde! Ka- 
raliau Dovyde! Po velnių! Hoho!“ Į tai moteris atsakė: 
„Taip, jūsų teisybė, reikia prisiminti karalių Dovydą iš 
biblijos“ 

Padorumo dėlei Elena vieną kartą išsmuko iš puotos, 
apsuko kūdikį ant kito šono ir vėl išėjo. Ji buvo įsigi- 
linusi į kitką, į tai, kas netrukus turėjo įvykti. Kai sve- 
čiai išsivaikščios, tikrai prasidės apžiūrėjimas. Bet už 
nieką pasaulyje šita mergiščia, šita Petrina iš Torpelvi- 
keno, nesusivoks užsikišti sidabrinę šakutę už savo marš- 
kinių... 

Benonis paklausė Maką: 

— Ką gi, Roza, matyti, taip ir nesurado man šeimi- 
ninkės? 

Kaip visa tai, matyti, jį kankino, kokiu išsiblaškiusiu 
tonu jis klausinėjo, šitas galingas Žmogus! Jam trūko da- 
mos, kuri galėtų vesti jo ūkį, ir jis niekaip negalėjo gau- 
ti jos net už visus savo pinigus. 

Makas paprašė, kad jis palauktų iki pavasario: 

— Mielas drauge, palaukite iki pavasario, aš prašau 
jus. Pavasarį parvažiuos mano duktė, o abi šios damos 
gerai pažįsta viena antrą... 

Per šventes Benonis užsimanė pavažiuoti per bendruo- 
menės mišką į kaimyninės parapijos bažnyčią. Jis nu- 
sprendė pasivažinėti pramogos dėlei, jis panorėjo išgirsti 
garsaus pastoriaus Bartudo švenčių pamokslą. Ir kadangi 
jam jau nebepritiko vaikščioti pėsčiam, todėl jis pasiėmė 
iš Mako arklį ir šlajukes ir dar paprašė paskolinti Mako 
ruonių kailio kailinius. 

— Aš dar nespėjau įsitaisyti kailinių — pasakė Beno- 
nis Svenui Sargui, sėdėjusiam užpakalyje ant mažos pa- 
sostės, skirtos vežėjui. Benonis buvo susvyravęs, ar imti 
jam Sveną vežėjo vietoje, nes juk dabar Svenas buvo 
vedęs žmogus, ir be to, pakeltas didelio laivo škiperiu. 

— Man būtų didelė gėda, jeigu aš atsisakyčiau vežti 
Hartvigseną,— savo ruožtu atsakė Svenas. 

Tai įvyko dar Siriluno kieme. 

Pakeliui jie užvažiavo į Benonio namus ir pasiėmė į 
šlajas butelį ir krepšį su maisto ištekliais. Benonis iš- 
nešė ilgus batus ir pasiūlė Svenui Sargui apsiauti jais. 
O tai buvo tie patys Žymieji batai su lakiruotais aulais, 
kuriais Benonis tiek metų buvo puikavęs. 

— Apsiauk jais, — pasakė Benonis. 

Jis jau įprato kalbėti minkštu, tačiau griežtu tonu, — 
turtingumas iškėlė jį savo paties akyse, suteikė jam kitą 
laikyseną, išmokė kilmingiau elgtis ir net šiek tiek ištau- 
rino jo kalbą. Hoho, kaip šitie pinigai Benonį pavertė 
tikruoju žmogumi! 

Bet kai Renonis pasiūlė Svenui Sargui apsiauti batus, 
tas senu savo papratimu atsakė: 

— O ką gi jūs pats beturėsit? 

Benonis įmovė savo kojas į aukštus aulinius Bergene 
pirktus batus su atvartomis iš šuns kailio. Tada Svenas 
apsiavė pasiūlytus batus, ir jie buvo tarsi brangenybės 
ant jo kojų. 

— Jeigu jie tau tinka, tai gali pasilaikyti juos sau, — 
pasakė Benonis. 

Ir Svenas Sargas atsakė: 

— Tai jav per daug. Visą gyvenimą jie bus mano 
šventadieniški batai. 

Jie išmetė po porą taurelių ir išvažiavo. 

Pakeliui jie šnekučiavo apie šį bei tą. Kelias ėjo per 
tas vietas, kur Benoniui buvo žinomas kiekvienas kadu- 
gio krūmelis, kiekviena pušis, kiekviena uola. Jis čia bu- 
vo vaikščiojęs ir per lietų, ir giedros metu, nešiodamas 
karališkąjį paštą krepšyje su liūtais. O štai ir toji nelai- 
mingoji ola, kurioje jis ilsėjosi su Roza, pastoriaus duk- 
ra. Oh, šitoji ola! 

— Tu ką nors padainuotum,— paprašė jis Sveną, at- 
sisukdamas atgal. 

— Padainuoti? Hm. Taip jau yra, tarsi aš nebeturėčiau 
jokių gabumų. Tiek dabar visko! 

Kai jie įvažiavo į bendruomenės mišką, atidarė butelį 
ir ištrenkė dar po keletą stikliukų. Svenas Sargas kažkaip 
keistai išblėso, susijaudino ir pradėjo tokias graudžias 
kalbas, tarsi būtų buvęs alkanas ir negalėtų pakelti jokio 
stipresnio gurkšnio. 

— Reikalas toks, kad aš, tiesą pasakius, nieko šian- 
dien dar nesu valgęs,— pasakė jis— Gėda prisipažinti. 

Ištraukė krepšį su kalėdiškomis maisto atsargomis ir 
Iagaišį. 

— Kodėl gi tu nieko nevalgei? 

— Pats kaltas. Bet čia tiek visko susidarė! — atsakė 
Svenas. 

Ir davė suprasti, kad jie su Elena rytą susibarė ir to- 
dėl jau jam ir kąsnis į gerklę nelindo. 

Jie nuvažiavo tolyn. Svenas Sargas staiga pasakė: 

— Jeigu aš dar tebeturėčiau savo deimantą ir jeigu 
pavyktų išprašyti iš jūsų krautuvės dėžę stiklų, aš, ko 
gero, vėl išeičiau klajoti. 

Renonis atsisuko į jį: 

— Dabar, kai tu esi pakeltas škiperiu? 

Svenas linkterėjo galva. 

— Be to, tu turi gi žmoną ir vaiką, ir visa kita. 

— Taip,— atsakė jis, — beje, tačiau... 

Jau pusmetis, kai geraširdis Svenas Sargas buvo ve- 
dęs. Jis jau nebedainavo apie Sorozos merginas ir ne- 
bešoko vieškelyje tarsi vėjas. Nieko panašaus jau jam 
nebeateidavo į galvą. Šitas pusmetis jam dabar atrodė 
visa amžinybe. Jis, tiesa, pasiekė tą, kurios geidė, tačiau 
dabar išnyko pirmykštis gyvas nekantrumės, džiaugsmin- 
gas jaudinimasis, dabar jis tik džiaugėsi, kad šiaip taip 
štai numetė nuo pečių dar vieną atliekamą dieną. Ir kiek- 
vieną rytą jis atsibusdavo su tuo pačiu susivokimu, kad 
jam jau nebėra ko daugiau laukti, du šimtus kartų iš ei- 
lės jau kartojosi tas pats: jis keldavo, Elena keldavo, jų 
drabužiai buvo tie patys, jie apsivilkdavo juos šiandien, 
kaip ir vakar. Elena žvilgterėdavo pro langą, ar nuleis- 
tos Mako kambario langų užuolaidos ir ar viskas su- 
tvarkyta. Paskui tais pačiais, iki šleikštumo žinomais žo- 
džiais pranešdavo, koks yra oras, bet šitai ji kalbėjo tik 
tam, kad paslėptų, kur lekia jos žvilgsniai. Nepatenkinti 
jie šalinosi vienas kito, užleisdami vienas kitam vietą 
mažoje kamarėlėje, ir kiekvienas tik laukė, kad kitas 
greičiau išeitų. Ir išsiskirdavo, nepasakę vienas kitam nė 
vieno žodžio. Ir taip du šimtus kartų. O prieš akis, ko 
gero, dar jų laukia daugelis tūkstančių tokių kartų. 

— Tu pasidarei pats į save nepanašus, — pasakė Be- 
nonis.— Pavasarį, kai parvažiuosi iš Lofotenų, tu galėsi 
persikraustyti į savo naujas dideles patalpas. 

— Tai jau per daug, aš ir taip be galo dėkingas. 

— O vaikas auga? — paklausė Benonis. 

— Taip, auga. Jo akys rusvos, bet jis šaunus ber- 
niūkštis, aš jį myliu. 

— O tu buvai paėmęs kada nors jį ant rankų. 

— Ne. 

— Nejaugi neėmei? 

— Aš buvau norėjęs, bet... 

— Tau vis dėlto retkarčiais reikėtų paimti jį ant ran- 
kų ir palaikyti, — pratarė Benonis. 

— Na, jūs taip manote? 

— Taip, manau. Nes kas liečia šitas rusvas akis... juk 
jų vis tiek neperdirbsi. Bet... 

Jie privažiavo vietą ir pasuko į pastoriaus kiemą, dul- 
kindami šviežiai iškritusį sniegą. 

Ponas su kailiais, pats Hartvigsenas! Darbininkas, vos 
ne du, išbėgo priimti arklį. 

— Prašom, prašom į vidų! 

— Ne, dėkui. 

Prie pastoriaus namų Benonio širdis skaudžiai sudiegė 
senaisiais prisiminimais, kurie čia skverbėsi į jį. Na, čia, 
šitame pačiame name, jis kadaise buvo priverstas pasi- 
rašyti Žinomąjį kietaširdį pareiškimą. Paskui šitas pareiš- 
kimas paties lensmano buvo perskaitytas jo parapijoje 
nuo bažnyčios šventoriaus. O paskui Roza buvo jo su- 
žadėtinė, o paskui nutraukė su juo ir ištekėjo už kito, už 
kisterio Nikalojaus. Taip, taip... 

Benonis su visa savo prabanga nužingsniavo į bažny- 
čios šventorių, tyliai perskirdamas žmonių grupeles, ku- 
rios skyrėsi prieš jį ir sveikino jį. Visi jį pažinojo. Atbė- 
go pasiuntinys, ar nebus Hartvigsenas toks malonus už- 
eiti pas pastorių pasikalbėti ir apšilti? Ne, dėkui, jis turi 
visokių reikalų. Štai po pamaldų jis galbūt ir užeis. Dė- 
kui. 

Jis neturi jokių reikalų. Bet tokiam žymiam žmogui 
visuomet gali atsirasti koks nors reikalas į kurį nors iš 
čia susirinkusių žmonių. Jo veiklumo ribos gana plačios. 
Jam reikia, pavyzdžiui, žmonių į naujuosius laivus, ku- 
rie plaukia į Lofotenus. Ir jam nėra reikalo pačiam ženg- 
ti pirmąjį žingsnį ir ko Nors teirautis. Jeigu dar jo iš vi- 
sų pusių Nneapstojo prašytojai, tai tik iš gilios pagarbos, 
kurią jis visiems įkvepia. Bet, va, prieina vienas, paskui 
jį kitas, nusiima kepures ir nesiskubina jas užsidėti, nors 
yra smarkus šaltis Ar nepadarytų jiems Hartvigsenas 

tokios malonės, ar neatsirastų jiems kokia vietelė kuriam 
nors jo naujųjų laivų? 

O Benonis stovi tarsi paminklas su ruonio kailiniais, 
ir kailiais apvedžiotais baltais, ir pasiruošęs visiems būti 
geras ponas ir geradaris. 

— Aš pagalvosiu,— sako jis, užsirašydamas vardus.— 
Užeik pas mane šiomis dienomis. Suprantama, aš nega- 
liu užmiršti ir savo parapijos, bet galbūt kas nors ir at- 
siras... 

Į kalnelį kyla pats pastoriaus Barfudas su visa baž- 
nytine apranga, sustoja šalia Benonio ir prašo nepadaryti 
jam nuoskaudos, jokiu būdu neaplenkti jo durų. Beno- 
nis dėkoja, sako, kad užeis po pamaldų, jeigu tik leis 
laikas. Ponui pastoriui gerai einasi? Žiūrėkite, ankstes- 
niais laikais Benonis Hartvigsenas nebūtų išdrįsęs šitaip 
klausinėti pastorių. 

Roza nesirodė bažnyčios šventoriuje. Gal ji šiandien 
ir į bažnyčią neateis? Na, ką gi! 

Bet ji vis dėlto atėjo. Benonis nusiėmė savo kailinę 
kepurę ir nusilenkė, o Roza, visa paraudusi, praėjo pro 
šalį. Vargšė Roza, matyti, ji vis dėlto negalėjo nugalėti 
savo smalsumo, vis dėlto ji panoro žvilgterėti, kaip at- 
rodo Benonis su kailiniais. Jinai įėjo į zakristiją. 

Benonis susikaupęs valandėlę pastovėjo, paskui pasku- 
tiniajam prašytojui pasakė: 

— Taip, taip, matau, kad tau striuka, užeik kaip nors 
artimiausiomis dienomis pas mane ir atsinešk įrankius. 
Gal sugalvosime ką nors, vaikučiams pieneliui. 

— Dieve palaimink jus, — pasakė tasai 

Ir Benonis įėjo į bažnyčią. 

Jis tyčia atsisėdo prie pat durų. Žmonės išvertė akis: 
jis gi galėtų atsisėsti ir aukščiau, prie pat sakyklos, o 
jis atsisėdo užpakalyje visų! Roza sėdėjo pastoriaus šei- 
mos suole ir žvilgterėjo į jį. Tai darydama ji stipriai pa- 
raudo, paskui raudonumas pamažu pasitraukė iš jos vei- 
do. Ji vilkėjo mėlynosios lapės kailinėlius. 

Benonis atsisegė kailinius. Jis puikiai žinojo, kad jo 
pasirinktoji vieta buvo ne poniška. Ir lensmanas, ir kele- 
tas smulkių pirklių iš tolimųjų šcherų sėdėjo žymiai ar- 
čiau. Bet jis žinojo, kad ne vieta puošia žmogų, ir atsi- 
sėdęs ant kuklaus užpakalinio suolelio, jis tuo pačiu pri- 
davė jam kilnumo. Ir tikriausiai nemaža žmonių bažny- 
čioie gėdijosi, kad buvo atsisėdę arčiau už jį, jeigu jie 


1CA 


būtų žinoję, jie iš širdies būtų atsisėdę kuo toliausiai nuo 
Hartvigseno, žinomojo turtuolio ir galingojo Hartvigseno. 
Dievas mato, šiandien jie geriau būtų visai neatėję į baž- 
nyčią! — turbūt taip jie galvojo. 

Tuoj po pamokslo keli parapijiečiai išėjo iš bažny- 
čios. Benonis užsisegė kailinius ir taip pat išėjo paskui 
juos. Jis nenorėjo daugiau kankinti Rozą. Žmonės nuo- 
latos žvilgčiojo pakaitomis į jį ir į ją, ir tikrai, jie atsi- 
minė jų buvusį susižadėjimą. „Kaip ji prakišo!“ — tik- 
riausiai galvojo jie. 

Benonis priėjo prie šlajų, ir Svenas Sargas tuojau pat 
atsirado prie savo pono ir paklausė, ar ne laikas kin- 
kyti. 

— Taip, kuo greičiausiai. 

Bet kieme jau nuėjo gandas, kad Hartvigsenas stovi 
prie šlajų. Dieve maloningasis, jis ruošiasi namo! Pasto- 
rienė skubiai nulipo laiptais, ir per šaltą orą, ir per švie- 
žią sniegą priėjo prie Benonio, pasitikėdama ištiesė jam 
ranką ir ėmė prašyti nepaniekinti ir įžengti pro jos du- 
ris. Pagaliau jie turi malonumo matyti jį, o jis nenori 
suteikti jiems garbės. 

Jiems bestovint, iš bažnyčios išėjo ir Roza. Vargšė Ro- 
za, Matyti, ją kankino smalsumas ir ji panorėjo žvilg- 
terėti, kaip štai Benonis tuojau išvažiuos namo. Štai ji 
eina. Motina šūŪkteri jai: 

— Ne, Hartvigsenas žūtbūt nori važiuoti namo. Eikš 
greičiau ir drauge su manim paprašyk jį, kad pasiliktų. 

Roza labai sumišusi, ji vos gali pratarti: 

— Ar jūs nenorite būti toks draugiškas ir užeiti pas 
musė 

Benoniui nėra reikalo dėtis oresniu, negu kad jis yra, 
šito jam visai nereikia. Jis tik išsisukinėja tuo, kad ke- 
lizs yra tolimas, todėl jis ir nori greičiau išvažiuoti. 

— Dabar mėnesiena, — sako Roza. 

— Taip, dabar mėnesiena, — priduria ir jos motina. 

—- Jau nežinau kaip, — sako Benonis Svenui Sargui, 
klausiamai žiūrėdamas į jį — Kaip tu manai, ar mes ga- 
lime dar šiek tiek sugaišti? 

Svenas Sargas žino, kaip reikia elgtis tokioje drau- 
gijoje: jis nusiima savo kepurę, nusilenkia ir sako: 

— Oras geras. Ir kelias taipgi. Parvažiuosim! 

— Reikalas tas, kad šiuo metu ir nebesu pats sau 
ponas, — aiškina Benonis eidamas paskui damas.— Tiek 
dabar rūpesčių, tenka paruošti visus laivus. 

Na, ar ne stebuklai! Štai eina Roza čia, visiškai gre- 
ta jo, o truputį palaukus ji jau sėdi su juo viename kam- 
baryje, klausosi, ką jis kalba ir net pati šiek tiek jam 
atsakinėja. Kai iš bažnyčios parėjo pastorius Bartudas 
ir atsisėdo už stalo, ji paduodavo Benoniui visa, jeigu 
tik pamatydavo, kad jam ko trūksta. Visa tai buvo taip 
keista, tarsi sapnas. 

Jį kankino abejonės, kurias stengėsi nugalėti. Kokiu 
tonu reikia kalbėti ir ar dažnai galima pažvelgti į jąė 
Juk jis — buvęs šitos moters sužadėtinis, bučiavęs ją, sta- 
tęs jai namus, vos vos nepriėjęs iki vestuvių. 

Po pietų pastorius su pastoriene nuėjo valandėlę nu- 
snūsti. Toks jau čia buvo įprotis. Benonis pasiliko vie- 
nas su savo buvusia sužadėtine. 

— Ar nebūsite tokia gera truputį paskambinti? — pa- 
prašė jis.— Arba galbūt tai trukdys jūsų tėveliui ir mo- 
tuteič 

„Žinoma, trukdys“, — greičiausiai pagalvojo ji. Bet vis 
dėlto atsisėdo ir ėmė skambinti. 

Jam rodėsi, kad ji skambina dieviškai, niekad jis ne- 
buvo girdėjęs ko nors panašaus, ir jam rodėsi, kad taip 
skambindama ji pareiškia jam ypatingą prielankumą. Ji 
palenkdavo pečius tai į kairę, tai į dešinę, jos plaukai ant 
pakaušio buvo tokie purūs, o po jais Matyti kaklas, bal- 
tas kaklas. 

Jis širdingai dėkoja jai. 

— Man niekad neteko klausytis geresnės muzikos, — 
sako jis. 

Kai ji baigė skambinti, kurį laiką jie abu buvo su- 
mišę ir sėdėjo tylėdami. 

— Taip, aš manau, ilgai jums teko sėdėti, kol išmo- 
kote taip nuostabiai skambinti, — pasakė jis. 

— Ak, taip, — nusišypsojo ji — bet aš daugiau nieko 
ir nemoku. 

Jie dar apie šį bei tą pasikalbėjo, jo turtingumas pa- 
dėjo jam išsipainioti iš daugelio keblumų ir net leido jai 
išmintingai atsakinėti, kai ji klausinėjo apie naujuosius 
laivus. Laikas eina, skubiai eina, Benonis jaučia, kad 
netrukus turi įeiti senukai. Na, ką gi, į Rozą jis turi rei- 
kalą, jis veikia teisiniu pagrindu ir klausia ją: 

— Nežinau, ar kalbėjo jums Makas apie mane? 

Jis pamatė, kad jos tarpuakyje tuojau pasirodė plonu- 
tė raukšlelė. 

— Makas galvojo, kad jūs galbūt nurodytumėt man 
kokią nors šeimininkę. 

— Ne,— atsakė ji. 

— Ne, ne. Aš tik maniau, kad jūs pietuose ką nors 
žinote. Nieko kito mes ir negalvojome. 

Ji papurtė galvą. 

— Ne, aš nieko nežinau. 

Pauzė. 

Benonis pažvelgė į laikrodį. Ko gi neateina seniai! 
Jis nenorėjo šito nepasisekimo išsiaiškinti tuo, kad visa 
tai buvo tik Mako išgalvojimas. Tačiau, berods, nieko 
ypatingai blogo ir neįvyko. Jis atsistojo, priėjo prie pa- 
veikslo ant sienos ir ėmė žiūrėti. Paskui perėjo prie kito 
paveikslo. Roza sėdėjo nuošaliai ir atrodė tokia apleista. 
Jis mandagiai paklausė: 

— Taip, galbūt įsakysite perduoti sveikinimus Siri- 
lunui? 

— Taip, prašau. Dėkui. 

Seniai įėjo tada, kai jaunieji žmonės ką tik buvo pa- 
sikeitę šitais žodžiais. Ir šitiems žodžiams ilgą laiką lem- 
ta buvo pasilikti paskutiniams. Po kavos Benonis atsis- 
veikino ir išvažiavo namo. Dabar nebebuvo ko belaukti 
pavasario ir Edvardos sugrįžimo; reikalas ir taip buvo iš- 
spIęstas. 

Švietė aiškus mėnuo ir liepsnojo šiaurės pašvaistė. 
Benonis vėl važiavo pažįstamomis vietomis. Jis matė, 
kaip ant uolų keteros vėjas draskė ir stulpu suko snie- 
84. 

— Borre aekked! — kažkas šūkterėjo nuo vieškelio. 

Benonis atsakė ir nuvažiavo tolyn. 

Atėjo pavasaris, ir Mako duktė Edvarda atvyko pašto 
garlaiviu. Bet tai yra kita istorija ir kita nedidelė knyga, 
kuri vadinasi „Roza“. 


II DALIS 

18... metų žiemą aš išvykau iš Olezuno į Lofote- 
nus viena žvejų škuna. Mes plaukėme bemaž keturias sa- 
vaites. Aš išlipau Skrovene ir ėmiau laukti pakeleivingo 
laivo, kad galėčiau vykti toliau. Viena škuna Velykoms 
plaukė namo į Saltenlaną, ir nors nepataikiau tiksliai į 
paskirties vietą, aš išplaukiau su tais žvejais. Mat anuo- 
se kraštuose turėjau draugužį, jis vadinosi Munkenas 
Ventas; mes buvome su juo susitarę keliauti kartu. Nuo 
to laiko praėjo penkiolika metų — visa amžinybė. 

Didįjį trečiadienį, balandžio šešioliktąją, atvykau į pre- 
kiautojų miestelį Siriluną. Čia gyveno pirklys Makas, 
orus ponas. O šalimais gyveno ir geras žmogus Benonis 
Hartvigsenas, kuris buvo turtingas ir visus rėmė. Jiedu, 
galima sakyti, buvo Siriluno šeimininkai, visų čionykš- 
čių laivų ir žūklaviečių. „Eikit pas Maką, eikit pas Hart- 
vigseną, pas kurį tamsta teiksies“,— pasakė maniškiai žve- 
jai. 

Aš priėjau ponišką sodybą, apžvelgiau ir nusprendžiau 
neužsukti — jau pernelyg turtingai ir prašmatniai gyve- 
no senasis Makas. Užtat vidudienį atėjau pas Benonį Hart- 
vigseną ir prisistačiau. Buvau menkas ponas, viso labo 
turėjau savo šautuvą ir šiokių tokių drabužėlių kupri- 
nėje, todėl pasiprašiau, kad mane kuriam laikui priglaus- 
tų pas savo samdinius. 

— Tą tai galim, — pasakė Hartvigsenas.— Jūs iš kur? 

— Iš pietų. Vykstu į Utverą ir Osą. Esu Parelijus, 
studentas. Be to, moku piešti spalvomis ir dažais, gal ta- 
tai jums pravers. 

— Vadinasi, jūs mokytas žmogus, kaip atrodo. 

— Taip. Ir ne koks nors valkata. Aš susitariau su 
draugu susitikti šiose vietose. Jis irgi mokytas, ir mes 
abu medžiotojai. Norim kartu pakeliauti. 

— Prašom sėstis,— tarė tada Hartvigsenas ir pastūmė 
man kėdę. 

Be kitų baldų, kambaryje stovėjo fortepijonas, bet 
aš susilaikiau ir prie jo nepriėjau. Priešingai, Hartvigse- 
nui paaiškinau viską, ko tiktai klausinėjo, ir jis mane 
pavalgydino. Man jis buvo labai malonus ir nutarė ma- 
ne priimti į savo namą, o ne siųsti pas samdinius. 

— Likite pas mane, man jūsų prireiks, — pasakė.— Ar 
turit žmoną? — dar paklausė šypsodamasis. 

— Ne. Man tik dvidešimt dveji. Dar augu. 

— Ir netgi nieko neįsimylėjęs? 

— Ne. 

Paskui Hartvigsenas pridūrė: 

— Jeigu jūs toks mokytas, tikriausiai galit nupiešti 
mano namą ir daržinę, kitaip sakant, visus mano trobe- 
sius, nupiešti jų paveikslus? 

Aš nusišypsojau ir nusistebėjau jo keistais žodžiais: 
ką tik juk aiškinau jam, kad moku piešti spalvomis ir 
dažais. 

— Mano namai visko prigrūsti — tarė jis — o aplink 
namus lekioja mano balandžiai; esu visko, ką čia mato- 
te, šeimininkas. O šit paveikslų neturiu, — kalbėjo jis.— 
Ko neturiu, to neturiu. 

Aš jam atsakiau, kad nepagailėsiu triūso ir pavaiz- 
duosiu visa, ko jis pageidaus. 

Hartvigsenas išėjo į prieplauką, palikdamas mane vie- 
ną, 0 aš ir norėjau vienas pabūti. Visos durys atlapos, 
vaikščiojau kur panorėjęs, ilgai kiūtojau valtinėje, dėko- 
damas Viešpačiui už tai, kad leido taip toli atkeliauti ir 
sutikti kol kas vien gerus Žmones. 

Praėjo šventės, ir aš ėmiau piešti ir lieti dažais Hart- 
vigseno namą ir daržinę. Šitam darbui man šio to pri- 
reikė, aš nuėjau į krautuvę ir ten pirmąsyk pamačiau 
pirklį Maką, orų poną. Jau nebejaunas, bet stiprus, žva- 
lus, elgėsi išdidžiai ir oriai. Baltinių smeigtukas brangus, 
su deimantu, laikroduko grandinėlė apsagstyta aukso ka- 
ruliais. Išgirdęs, kad aš ne koks valkata, o visai prie- 
šingai — keliauti užsimojęs studentas, jisai savo pasipū- 
tėlišką toną pakeitė puikiu pagarbumu. 

Aš piešiau, o Hartvigsenas negalėjo atsidžiaugti mano 
triūsu, vis grožėjosi, kad trobesiai man išeina panašūs. Sa- 
vo draugui Munkenui Ventui pasiunčiau laišką pranešda- 
mas, kad keliauju pas jį, bet užtruksiu pas gerus žmones. 

— Parašykit, kad jį pasieksit ne anksčiau kaip ru- 
denį,— išsitarė man Hartvigsenas.— Vasarą man jūsų nuo- 

lat reikės. Šit laivai grįš iš Lofotanų, juos irgi reikės 
nupiešti, ypač to vertas ,,„Funtus' — juo aš plaukiau į Ber- 
geną. 

Ir nė kiek nenuostabu, kad užtrukau Sirilune. Čia vis 
kas nors užsukdavo, bet retas kuris išsyk traukdavo to- 
liau. Porą savaičių vėliau už mane čia pasirodė Kablia- 
dirbys. Jisai visiems pridarė kablių kabliukų, bet neiš- 
vyko, o irgi pasiliko. Jis dievaži niekam daugiau neti- 
ka — tiktai kablius lankstyti. Užtat labai mikliai mėgdžio- 
jo Žvėrių ir paukščių balsus, lyg kokį prietaisą turėtų 
burnoje — galėjo čiulbėti kaip visas miško paukščių cho- 
ras, 0 jūs nė nesusigaudytumėt, iš kur tie garsai sklinda. 
Tiesiog nesuvokiama. Net patsai ponas Makas sustoda- 
vo savo kieme pasiklausyti Kabliadirbio, kai šisai eida- 
vo pro šalį. Galop Makas įtaisė jį malūne, kad nuolat 
būtų netoliese, ir Kabliadirbys tapo čionykšte įžymybe. 


II 


Jau senokai gyvenau pas Hartvigseną, kai sykį 
pakeliui į krautuvę sutikau Maką su nepažįstama dama. 
Ji vilkėjo lapės kailio žaketu, tačiau atsilapojusiu, nes 
jau artėjo gegužis. Aš atpratau nuo jaunų damų drau- 
gijos, nusilenkdamas dirstelėjau į jos mielą veidą ir pa- 
galvojau: „Saugok ją, Viešpatie“. Ji aiškiai vyrėlesnė 
už mane keleriais metais, aukšta, rudaplaukė, tamsrau- 
donėm lūpom. Pažvelgė į mane it sesuo — tiesiu, tyru 
žvilgsniu. 

Pakeliui į namus vis galvojau apie ją ir pasakiau apie 
susitikimą Hartvigsenui. Jis tarė: 

— Tai buvo Roza. Ar graži? 

— Taip. 

— Tai Roza. Teikėsi vėl atvykti. 

Aš nenorėjau rodyti susidomėjimo, tik pasakiau: 

— Taip, ji graži. Ir nepanaši į vietines. 

Hartvigsenas atsakė: 

— Ji ir nėra vietinė. Ji iš gretimos parapijos. Vieši 
pas Maką. 

Hartvigseno senučiukė tarnaitė man vėliau dar šį tą 
papasakojo apie Rozą: ji kaimyninės parapijos pastoriaus 
duktė, vos tik ištekėjo, o šit vėl vieniša, vyras išvyko 
į pietus. Roza kartą ir su Hartvigsenu, galima sakyti, tuo- 

kėsi: jau buvo susiruošta vestuvėms, o ji žybt ir ištekėjo 
už kito. Visus pribloškė. 

Pastebėjau, kad šiomis dienomis Hartvigsenas ėmė ru- 
pestingiau rengtis ir elgėsi kaip subtilus ponas. 

— Girdėjau, Roza atvyko? — pareidamas paklausė jis 
tarnaitės. 

Mudu abu išsiruošėm į Siriluną. Jokių reikalų šįsyk 
nė vienas neturėjom. Hartvigsenas paklausė: 

— Ar jums ko nors reikia krautuvėje“ 

— Ne. Na, nebent vinučių, medvinių... 

Tos, dėl kurios mudu atėjom, krautuvėje neradom. 
Man padavė vinių, o Hartvigsenas paklausė: 

— Ar vinys jums reikalingos paveikslams? 

— Taip, porėmiams. 

— Gal dar ko porėmiams reikia? Jūs neskubėkit, pa- 
galvokit. 

Ir supratau, kad jis šitaip kalba tik lūkuriuodamas. 

Aš teiravausi dar kažkokių mažmožių, o Hartvigsenas 
stovėjo ir laukė, vis dirsčiodamas į duris. Pagaliau jis ma- 
ne paliko ir išėjo į kontorą. Būdamas Mako kompanio- 
nas, o dar turtingas, jis atidarė duris nė nesibeldęs, ko 
niekas kitas, žinoma, nebūtų drįsęs net pagalvoti. 

Stovėjau prie prekystalio ir laukiau, tada ir įėjo to- 
ji, dėl kurios mes čia atsiradom. Aišku, ji matė, kai Hart- 
vigsenas ėjo krautuvėn, ir norėjo jį susitikti. Nuo slenks- 
čio ji pažvelgė tiesiai man į veidą, ir aš nukaitau, o ji 
išsyk nulindo už prekystalio ir ėmė kažko ieškoti len- 
tynose. Aukšta, tiesi, o jos rankos taip švelniai kilojo 
prekes. Aš negalėjau akių atitraukti. Ji atrodė kaip jau- 
na mama. Kad tik greičiau tas Hartvigsenas ateitų iš kon- 
toros, pagalvojau. Ir jis kaip tik pasirodė. Pasisveikino 
su Roza, jinai irgi. Jokio jų nesmagumo nepastebėjau, 
nors juodu kažkada buvo susižiedavę, ak, taip ramiai jis 
ištiesė jai ranką, o ji nenuraudo, nė kiek nesutriko jį 
matydama. 

— Vėl pas mus? — paklausė jisai. 

— Taip, — atsakė ji. 

Nusigręžė nuo lentynų ir toliau kažko ieškojo. Tru- 
putėlį patylėjo. Paskui prašneko nežiūrėdama į jį: 

— Aš ne sau kuičiuos jūsų prekėse, tai šeimynai. 

— Nieko čia tokio, ką jūs! 

— Taip taip, už prekystalio stoviu kaip kadais, bet 
nebūkštaukit, nieko nepavogsiu. 

— Argi ne gėda? — tarė jis įsižeidęs. 

Pagalvojau: Hartvigsenu dėtas, nestovėčiau čia nė 
minutės. O jis vis stovėjo. Vadinasi, kažkas ruseno jo 
širdyje, jeigu nėjo šalin. Ir kodėl jam pačiam nenuėjus 
už prekystalio, nepasiūlius suieškoti, ko jai reikia? Juk 
jis čia šeimininkas? O stovi su manim šiapus prekysta- 
lio kaip pirkėjas. Juk pardavėjai Stenas ir Martinas ne- 
drįsta su juo prasižioti — tokie nesuskaičiuojami jo tur- 
tai, ir jis gi šeimininkas! 

— Čia su manimi atvykęs studentas, — tarė Hartvig- 
senas Rozai.— Vis klausinėja, ar neateisit kada pagroti mū- 
siške muzika. Ji pas mane taip ir stovi, ta muzika. 

— Man drovu groti pašaliniams, — tarė ji ir papurtė 
galvą. 

Hartvigsenas patylėjo, paskui tarė: 

— Ką gi, aš tik paklausiau. Na, kaip jūs? — atsigręžė 
į Mane.— Ar viskas? 

— Taip, viskas. 

— Aš, tiesą sakant, tokiais groti nemoku, — staiga at- 
siliepė Roza.— Bet jeigu jūs... Gal užeitumėt pas mus į 
kambarį?.. 

Mes trise nuėjome į Mako kambarius. Ten stovėjo 
naujas brangus fortepijonas, ir Roza juo paskambino. Ji 
labai stengėsi, dievaži, norėjo užglaistyti savo atžarumą. 
Baigusi skambinti pasakė: 

— Štai tiek, daugiau aš nieko nemoku. 

Hartvigsenas sėdėjo kaip sėdėjęs, nė nesiruošė išeiti. 
Parėjo Makas, jį nustebino netikėtumas, mus sutiko itin 
pagarbiai. Atnešė mums gėrimų ir sausainių. Mane jis 
vedžiojo po svetainę, rodė man paveikslus ir puikias gra- 
viūras. Tuo tarpu Hartvigsenas ir Roza šnekučiavo dvie- 
se. Kalbėjosi apie kažką, ko aš anksčiau nežinojau, apie 
kūdikį, apie mergytę, vardu Marta, apie Steno Ukvedžio 
dukrą. Hartvigsenas norėtų ją pasiimti, jeigu Rozai ši 
mintis patiksianti. 

— Ne, man ši mintis ne prie širdies — atsakė Roza. 

— Tu gerai pagalvok, — staiga pasakė Makas. 

Tada Roza pravirko ir tarė: 

— Ir ką aš jums padariau? 

Hartvigsenas nusiminė, ėmė ją guosti. 

— Jūs išmokėt kūdikį daryti kniksus. Nieko kito gal- 
voj neturėjau. Pamaniau, pasiimsiu, jeigu jūs jau išmo- 
kėt ją dailių manierų. Ir ko gi verkti? 

— Dėl Dievo, imkit ją. Tik aš persikraustyti pas jus 
negaliu, — atšovė Roza. 

Hartvigsenas ilgai galvojo, paskui pasakė: 

— Negaliu aš imti kūdikį be jūsų. 

— Tai ir suprantama, — pritarė Makas. 

O Roza numojo ranka ir išėjo iš kambario. 


III 


Žvejai jau grįžo iš Lofotenų, didžiaisiais laivais ir 
škunomis, virš užutėkio aidėjo dainos, šūksmai, spindėjo 
saulė — atėjo pavasaris. Kelias dienas Hartvigsenas slan- 
kiojo niūrus, nerasdamas vietos, bet laivai grįžo su Žuvi- 
mi, darbas virte virė, ir jis atgavo Ūpą. Rozos nema- 
čiau. 

Susipažinau su nuostabiu žmogumi — švyturio prižiū- 
rėtoju. Jo pavardė Šeningas, anksčiau dirbo kapitonu. Su- 
sidūriau su juo vieną vakarą, kai vaikštinėjau tarp uolų 
dairydamasis į jūros paukščius; jis šiaip sau sėdėjo ant 
akmens. Kai ėjau jo link, jis žiūrėjo į mane be perstojo, 
nes buvau svetimas, ir aš į jį spoksojau. 

— Ką jūs čia veikiat? — paklausė. 

— Vaikštau ir žiūriu į paukščius, — atsakiau.— Argi 
draudžiama? 

Jis neatsakė, ir aš nuėjau pro šalį. 

Prisivaikščiojęs grįžau, o jis tebesėdėjo ant to paties 
akmens. 

— Kai paukščiai peri, nevalia baidyti,— tarė jis.— Ir 
ko jūs čia vaikštot? 

Aš irgi paklausiau: 

— O ko jūs čia tupit? 

— Ak, mielas jaunuoli! — pasakė jis kilstelėdamas 
plaštaką.— Ko aš čia sėdžiu? Sėdžiu, kad neatsilikčiau 
nuo savo lemties. Štai kas. 

Turbūt aš nusišypsojau, nes jis atsakė blyškia, gailia 
šypsena ir tęsė: 

— Šiandien sau pasakiau: nagi pažiūrėsiu, kaip tu 
vaidini rolę savo gyvenimo komedijoje. Gerai, atsakiau 
pats sau. Ir šit aš čia sėdžiu. 

Tai man pasirodė taip keista, o juk aš dar nepažinau 
švyturininko, tad pamaniau, kad jis juokauja. 

— Ar tik ne jūs gyvenat pas RBenonį Hartvigseną? — 
pasiteiravo jis. 

— Taip. 

— Bet mano labadienių jam neperduokit. 

— Jūs ant jo pykstat? 

— Taip. Va šitie nesuskaičiuojami turtai po mūsų ko- 
jomis kažkada priklausė jam. Dabar jūs trypiat milijono 
vertės sidabrą, kuris irgi priklausė jam. O jis viską par- 
davė ir liko menkysta. 

— Argi Hartvigsenas beturtis? 

— Ne. Bet jei padoriau apsirengtų, tai pinigo liktų 
nebent srėbalui. 

— Tai gal jūs aptikot šitą lobį ir atsisakėt nupirkti 
pusvelčiui? — paklausiau. 

— O kam man tas lobisė — atkirto švyturininkas.— 
Abi mano dukros sėkmingai ištekėjo, mano sūnus Einaras 
greit mirs. O mudviem su senuke dvigubų pietų nerei- 
kia. Jūs gal mane kvailu laikot? 

—- Ne, jūs man atrodot toks protingas, kad nė nesu- 
prantu. 

— Tikra teisybė! — tarė švyturininkas.-- Ir dar pasa- 
kysiu: gyvenimas kaip moteris. Argi nedera ja grožėtis, 
ar nedera jai nusileisti? Nepriešgyniauk gyvenimui, ne- 
priešgyniauk, tegu jis tave priveikia, o lobis — tegu sau 
guli Žemėje. 

Užutėkin įplaukė pašto garlaivis. Mačiau, kad prie- 
plaukoje šurmuliuoja žmonės, virš Siriluno ir prieplaukos 
iškėlė vėliavas. Laive grojo vokiečių orkestras, prieš sau- 
lę žvilgėjo vario dūdos. Minioje mačiau Maką ir jo eko- 
nomę, Hartvigseną ir Rozą, bet jie niekam nemojavo, 
ir jiems iš garlaivio niekas nemojavo. 

— O kam gi iškėlė vėliavas? — paklausiau švyturio 
prižiūrėtoją. 

— Gal jums, gal man, ką čia gali žinoti? — atsakė 
vangiu balsu. Betgi mačiau, kaip išsiplėtė jo akys, išsi- 
pūtė nosis išgirdus muziką, pamačius žvilgančias dūdas. 

Aš nuėjau, o jis taip ir liko sėdėti su savo mintimis. 
Jam tikriausiai įgriso mano klausimai ir aš pats įgrisau, 
betgi, Dieve, ko jis leidosi gyvenimo priveikiamas, gal- 
vojau aš. Keliskart atsigręžiau, jis tebesėdėjo nekrustel- 
damas, susigūžęs, pilka striuke, suglamžyta nulėpusia 
skrybėle. 

Aš nusileidau į prieplauką ir ten sužinojau, kad pa- 
sitinka Mako dukterį Edvardą. Ji buvo ištekėjusi už suo- 
mių barono, žiemą liko našlė, turi porą vaikų. 

Antai Roza ėmė mosuoti skarele, iš garlaivio jai at- 
sakė dama. Makas nemosikavo. Užtat šūktelėjo valtinin- 
kams: ,Žiūrėkit man, kad baronienę su vaikais atgaben- 
tumėt gyvus ir sveikus!“ 

Stovėjau galvodamas, kaip keista, kad Roza susižadė- 
jo su Hartvigsenu, o ėmė ir ištekėjo už kito. Hartvigse- 
nas tvirtas, augalotas, malonaus veido, protingas, be to, 
turtingas ir pasirengęs bet kam padėti, vadinasi, geros 
širdies Žmogus, — tad kuo gi jai neįtiko? Tiesa, jo smil- 
kiniai Žili, bet plaukų visas kuodelis pūpso, 0 šypsant 
pasimato stambūs geltoni dantys — visi sveikutėliai. Taigi 
Rozai nepatiko dar kažkas, ko iš šalies neatspėsi. 


Baronienė išlipo į krantą su savo dviem mergaitėm. 
Aukšta, liekna, su tankiu vualiu. Sveikindamasi su tėvu, 
ji neatidengė veido, taip ir bučiavosi pro vualį, ir abu 
neparodė nė mažiausio džiaugsmo, bet kai baronienė įsi- 
šneko su Roza, tada atkuto, jos balsas tapo švelnus, ak- 
sominis. 


Štai dar vieną nepažįstamą poną atgabeno valtim iš 
garlaivio. Vos tik jis žengė į krantą, paaiškėjo, kad vi- 
siškai girtas ir nieko nebeįžiūri. Ir Makas, ir Hartvigse- 
nas jam linkčiojo, o jis vos krestelėjo galvą, nė neprisi- 
lietė prie skrybėlės. Man paaiškino, jog čia anglas, seras 
Hju Trevilanas, kasmet atvykstąs pažvejoti lašišų kai- 
myninėje parapijoje. Tai tas pats ponas, kuris už didelius 
pinigus nupirko iš Hartvigseno sidabro kalnus. Jis nu- 
sisamdė nešiką ir dingo iš prieplaukos. 

Stovėjau pašalyje, jaučiausi čia svetimas ir nenorėjau 
prie ko nors šlietis. Tačiau štai Makas su saviškiais pa- 
traukė sodybos link, tai ir aš žingsniavau iš paskos. Kai 
Hartvigsenas ketino sukti į savo namus, baronienė jį 
sulaikė keletą mirksnių. Pagaliau nusimovė pirštinaitę ir 
man taip pat ištiesė ranką, — ilgą grakščią ranką, o koks 
švelnus buvo tos rankos spustelėjimas! 

Paskui, jau vėlai vakare, abi baronienės dukros sto- 
vėjo prie seklumos. Stovėjo pasilenkusios, apkabinusios 
kelius, kažką įdėmiai žiūrinėdamos smėlyje. Žvitrios, svei- 
kos mergytės, tačiau tokios trumparegės, kad ničnieko 
nemato po kojom nesusirietusios ir nosies neprikišusios. 

Jos apžiūrinėjo negyvą jūrų žvaigždę, ir aš joms šį tą 
papasakojau apie tuos retus sutvėrimus, kurių jos lig 
šiol nebuvo mačiusios. Nuėjau su jomis palei uolas, aiš- 
kinau, kaip kokie paukščiai vadinami, rodžiau jūržoles 
ir dumblius. Visa tai joms buvo neregėta. 


IV 


Tiesą pasakius, aš jau savo padariau, bet Hartvig- 
senas nenori manęs paleisti. Jam smagiau, kai aš gre- 
ta,— jis taip ir sako. Mano paveikslas jam patiko,— na- 
mas, daržinė, karvelidė, viskas savo vietoje, bet kai ateis 
vasara, Hartvigsenas norėtų, kad pavaizduočiau žalią fo- 
ną — tą bendruomenės mišką, kuris tolumoje, palei pat 
kalnus, liejasi su šviesiai violetine dulsvuma. Pagal tai 
man teks pakeisti šaltą oro atspalvį, net paties namo 
spalvą teks keisti. ,O kol kas užsiimkit škuna“, — pasakė 
man Hartvigsenas. 

Aš plaukiu prie ,„Funtaus“. Giedri diena, visi laivai 
stovi nuleidę inkarus; valo menkę, ir štai ji palaipsniui 
pripildo džiovyklas. Atvykėlis anglas seras Hju Trevi- 
lanas stovi ant kranto pasirėmęs meškere ir žiūri, kaip 
dirbama. Man pasakojo, kad jis pernai pavasarį lygiai 
taip išstypsojo ištisas dvi dienas. Jis nė nežvilgteli į nie- 
ką žmonių šurmulyje, jis tik žiūri, kaip doroja žuvį. Kart- 
kartėmis visiems matant išsitraukia iš krepšio gertuvę ir 
gerokai gurkšteli. Ir vėl neatsitraukdamas spokso į dir- 
bančiuosius. 

Aš sėdžiu savo valtyje, pieštuku eskizuoju „„Funtų“ ir 
iškraunamus didžiuosius barkasus. Mėgstu taip dirbti, se- 
kasi piešti, ir jaučiuosi laimingas. Rytą buvau užsukęs 
į krautuvę ir ten patyriau vieną retą, slaptą įspūdį, kuris 
paskui ilgokai mane džiugino. Roza, aišku, išsyk viską 
pamiršo, 0 aš va atsimenu: aš atvėriau ir palaikiau jai 
duris, ji atsigręžė ir man padėkojo, tik tiek. 

Tik tiek. Ir nuo tol jau praėjo amžinybė. 

Gilus, žydras telkšo užutėkis, visiškai sustingęs, bet 
kiekvienąsyk, kai iš škunos meta sunkias įsūrėjusias skro- 
denas, barkasai vos vos slūgteli vandeny, ir sklinda ap- 
link vos regimas ribėjimas. Kad taip nupiešus tą ribu- 
liavimą ir ant vandens krintančius paukščių šešėlius! 

Jie — lyg atodūsio šešėlis, lyg dvelksmo pėdsakas ak- 
some. Štai iš paties užutėkio įlinkio pakyla naras, be- 
maž liesdamas sparnais vandenį, ir šauna pro visas salas 
į atvirą jūrą. Ir perveria žydrumą virpančia gija — či či 
či —ir jo ilgas įsitempęs kaklas verčia galvoti apie ge- 
ležį, apie šarvus pramušantį sviedinį. Nuskrenda naras, 0 
iš to paties taško, kur dingo paukštis, išnyra deliinas ir 
tarytum verčiasi salto ant aksomo. Koks gražumas! 

Baronienės dukros stovi prie seklumos ir šaukia ma- 
ne, nusiiriu prie kranto ir sodinu jas valtin. Jiedvi manęs 
negalėjo pastebėti, bet kas nors pasakė, kad aš užutė- 
kyje, todėl ėmė šaukti mano vardą, juk aš joms pasisa- 
kiau. Jos trumparegiškai apžiūrinėja mano piešinį, vyres- 
nioji sakosi gerai mokanti piešti miestus. Penkiametė jau- 
nėlė nuo valties supimosi ima snūduriuoti, aš patiesiu 
savo striukę ir patyliukais niūniuoju, kol ji užmiega. Aš 
juk pats kažkada turėjau sesytę. 

Mudu su vyresnėle plepame, ji vis įterpia švediškų 
žodžių, mat puikiai šneka švediškai, jei tik panori, bet 
dažniau vartoja savo motinos kalbą. Ji pasakoja, kad vi- 
suomet Velykų rytą mama jai leidžia pažiūrėti pro gel- 
toną šilkinę skarelę į saulę — kaip ji šoka iš džiaugsmo, 
kad prisikėlė Kristus. „O ar pas jus čia saulė irgi šoka?“ 

Jaunėlė miega. 

Praeina nemažai laiko, ir štai aš iriuosi prie kranto. 
Vyresnioji žadina sesutę: ,„Atsibusk tu, Tona!" Tona pa- 
galiau išsibudina ir ilgai guli nesusivokdama, kur jinai. 
Paskui ima kaprizintis ir širsti ant sesers už tai, kam toji 
sukėlusi pajuoką, paskui netikėtai pašoka valtyje, ir aš 
vos ją pasodinu. Pagaliau aš atgaunu savo striukę. Pa- 
krantėje stovi baronienė ir mums rėkia. Tona ir Alina 
viena per kitą jai pasakoja savo įspūdžius. Tačiau Tona 
nė girdėti nenori apie tai, kaip miegojusi valtyje. 

Roza irgi stovi pakrantėje. Netrukus ateina Hartvig- 
senas, jis traukia į džiovyklas. Mūsų visas būrys čia su- 
sirinko. Baronienė dėkoja man, kad pasakojau vaikams 
apie jūrinę žvaigždę ir paukščius, paskui nusigręžia į 
Hartvigseną ir visąlaik šnekasi su juo. Roza stovi tylė- 
dama ir klausosi. Vėliau —iš mandagumo — pageidauja 
žvilgtelėti į mano piešinį. Ji žiūrinėja jį, bet aš pastebiu, 
jog visą laiką klausosi, apie ką šneka Hartvigsenas ir 
baronienė. 

— Čia tiek permainų, — sako baronienė.— O juk anuo- 
met buvau jus, Hartvigsenai, įsimylėjusi, — kalba jinai— 
Tatai aš, pamanykit, daugiau negu subrendusi moteris su 
savo gausia šeimyna. 

Ji su balta suknia, todėl atrodo dar aukštesnė ir liek- 
nesnė, dar išlenkia liemenį gręžiodamasi kairėn ir deši- 
nėn, bet nekeisdama kojų padėties. Jos veido gražiu ne- 
pavadinsi, toks mažas, tamsokas, o ant viršutinės lūpos 
ryškėja šešėlis. Užtat dailios formos galva. Ji nusivožė 
skrybėlę. 

— Su savo gausia šeimyna! — juokiasi Hartvigsenas.— 
Viso labo dvi dukros. 

— Tai jau daug, — sako jinai. 

Hartvigsenas geraširdis ir ne itin sąmojingas, jis kar- 
toja: 

— Viso labo dvi dukros. Kol kas. Cha cha cha. O to- 
liau kaip Dievas duos. 

Baronienė juokiasi: 

— Jūs, matau, man negailit puikių vilčių. 

Roza suraukė kaktą. Norėdamas ką nors sakyti, aš ją 
klausiu: 

— Nenorėčiau spalvinti piešinio, nesijaučiu stiprus 
tapytojas. Gal geriau palikti jį, koks yra? 

— Tik pamanykit, ir man taip atrodo, — ištaria ji at- 
sainokai ir vėl klausosi baronienės. 

O aš jau sakiau, ką baronienė šnekėjo. Ak, bet ji pri- 
kalbėjo daug malonių dalykų, aš tikriausiai ją šmeižių, 
kai ištraukiu atskirus žodžius iš jos šnekos. Ji atrodė to- 
kia vargšelė, taip gailiai nusišypsodavo, jei iš įkarščio 
išsprūsdavo kokia nesąmoninga paikybė. Ji jautėsi pras- 
tai, o ir pati turbūt nebuvo gera, tačiau ji buvo nelai- 
minga. Tokia liauna, taip išlenkdavo rankas virš galvos 
ir suglausdavo delnus, ir stovėjo, šnekučiavo, žiūrėjo į 
žmogų iš suglaustų rankų paskliautės. Labai gražu. 


V 


Hartvigseną pakvietė į priėmimą Sirilune baronie- 
nės garbei ir kvietime pageidavo, kad jis atsivestų mane. 
Aš puikiai supratau, kad neturiu priėmimui deramų 
rūbų, todėl buvau linkęs atsisakyti. Beje, Hartvigsenas 

manė, jog su mano drabužiais galima ten eiti, tačiau 
bent šiuo klausimu aš nusimaniau labiau už jį, vis dėlto 
namie Mane šio to išmokė. 

Pats Hartvigsenas baronienės garbei nusprendė pasi- 
puošti kuo prašmatniausiai. Kadaise, savo vestuvėms, Ber- 
gene jis buvo pirkęs fraką, tai dabar jį atgaivino, bet 
frakas jam visiškai netiko. Apskritai nederėjo jam da- 
bar vilktis fraką, ko gero, prisimenamą Rozos. Bet jis, 
matyt, apie tai nė nepagalvojo. 

Ir man jis siūlė visokių savo rūbų, bet vis man buvo 
per laisvi, mat jis apkūnesnis ir aukštesnis. Tada Hiart- 
vigsenas patarė apsisiausti jo striukę ant manosios: „Taip 
manding būsit korpulentiškesnis',— pasakė jis. Jau vėliau 
sužinojau, kad šiame krašte iškilmėms įprasta vilktis dvi 
striukes ir net vasaros metu šitaip dabintis. 

Hartvigsenas išėjo, 0 aš pavaikštinėjau pakrante ir 
grįžau namo, norėjau pabūti vienas. Laikas slinko, trupu- 
tėlį skaičiau, nusivaliau šautuvą, ir staiga pasibeldė ir 
įėjo Roza. 

Kiek jau laiko čia buvau, bet ji nėsyk neatėjo, tad 
aš pakilau jos pasitikti sutrikęs. Jai liepta atvesti mane 
į Siriluną. Jau jeigu pasišovė tokiam žygiui, man būtų 
nemandagu spyriotis. Atsiprašiau dėl savo aprangos ir 
išėjau bent kiek apsitvarkyti. Roza tiesiog nuo slenksčio 
ėmė dairytis, žiūrinėti, kaip kas pas Hartvigseną pasta- 
tyta, kaip jis įsikūręs, — tą aš pastebėjau. Kai sugrįžau, 
užklupau ją besikuičiančią bufete. 

— Ak, atleiskit, — tarė baisiausiai susigėdusi.— Aš tik 
norėjau... Aš tik šiaip... 

Ir mudu patraukėm į Siriluną. 

Per tuos pietus įsidėmėjau keletą pirklių iš gretimos 
parapijos, kiekvienas vilkėjo po dvi striukes. Damos buvo 
irgi gausiai apsitaisiusios. Čia sėdėjo ir švyturio prižiū- 
rėtojas su žmona, Rozos tėvai Barfudai — kaimyninės pa- 
rapijos pastorius su pastoriene — taip pat dalyvavo. Pas- 
torius buvo stipriai suręstas, išvaizdus vyriškis, paukščių 
ir žvėrių medžiotojas. Su juo mudu šnektelėjom apie uo- 
las ir miškus. Jis mane užsikvietė į savo sodybą, — ko gi 
man kada nors nepalydėjus Rozos, kai eis namo per bend- 
ruomenės mišką? — pasakė jis. 

Makas pasakė neilgą kalbą ta proga, kad duktė su- 
grįžo į tėvų pastogę. Kiti prišneka daugybę gražių žo- 

džių, bet be prasmės, o Mako kalba buvo taupi ir glaus- 
ta, tačiau gan įspūdinga. Jis išauklėtas žmogus, kalbėjo 
ir darė, kas pridera, nieko nereikalingo. Duktė sėdėjo ir 
kažkur žvelgė — įtemptai, aklai, nieko nematydama, kaip 
žiūri nuo žemės į mus miško ežeriūkštis. Regis, jai buvo 
nesmagu. Ir elgėsi ji nei šiaip, nei taip, lyg vaikystės 
metais būtų valgiusi tik virtuvėje ir jau nebegalėtų at- 
sikratyti ten įgytų blogų įpročių. O gal ji tyčia šitaip 
darkėsi, kad parodytų mums savo panieką? Visų mūsų 
jai kaip nebūta. Tuoj suminėsiu kai kurias jos pražan- 
gas — nuostabūs dalykai, ypatingai retas neišsiauklėji- 
mas, ir juk tat baronienė! Ji kažką pastvėrė ir ėmė di- 
linti nagus, jos kaimynas, pastorius Barfudas, tučtuoj nu- 
sigręžė. Ji ramstė stalą alkūnėmis, kimšdama valgį bur- 
non. Kai gėrė, tai net aš, antrapus stalo, girdėjau, kaip 
kliuksi vynas jos gerklėje. Ji visą mėsos gabalą susi- 
pjaustė lėkštėje pirm valgydama. Kai patiekė sūrį, aš 
pastebėjau, kad sviestą ji tepa ant duonos po kiekvieno 
kąsnio: atsikanda ir tuoj užtepa, kur nukąsta. Ne, nieko 
panašaus savo namuose nesu regėjęs. O pasisotinusi, ji 
sėdėjo, riaugsėjo ir pūtavo, tarytum tuoj pat susivems. 


Po pietų ji kalbėjosi su Hartvigsenu, ir aš pats gir- 
dėjau, kaip ji pasakė, kad suprakaitavo bevalgydama. Ir 
nė neraustelėjo! Iš pradžių pamaniau: kultūringos aplin- 
kos nebuvimas įskiepijo tokį perdėtą laisvumą. Naivuo- 
lis Hartvigsenas galėjo bet kuo ją vaišinti, tai nėmaž jos 
netrikdė. 


Keturi sidabriniai amūrai stovėjo prie kolonų keturio- 
se valgomojo kertėse. Jie laikė kandeliabrus. Hartvigse- 
nas reikšmingai tarė: 

— Kaip matau, angelėliai vėl nužengė žemėn! 

— Taip, — nusijuokė baronienė — mano senas tėtušis 
jais buvo apkaišęs savo lovą, bet jie ten nepritiko! 

Kaip ji gebėjo, progai pasitaikius, išsitarti pernelyg 
atvirai! Nejaugi iš paniekos mums jai knietėjo apsimesti 
kitokia šiurkštuole! 

Aš šnekučiavau su vaikais, jie — mano užuovėja ir 
džiaugsmas. Jie rodė man piešinius ir knygeles, mes žai- 
dėme triktraką. Kartkartėmis įsiklausydavau, ką šneka 
pirkliai iš gretimų gyvenviečių, jie kalbėjosi su Maku ir 
stengėsi įsiteikti. Kavą atnešė į didžiąją verandą, prie jos 

davė likerio, taip, nieko nešykštėjo. Makas visiems buvo 
labai malonus. Vyriškius apdalijo ilgomis pypkėmis, mo- 
terys sėdėjo tykiai ir klausėsi vyrų šnekos; kartais jos 
susikuždėdavo. 

Hartvigsenas taip pat paėmė pypkę ir stiklą. Nuo pie- 
tų vyno jis atsipalaidavo, o likeris galutinai atrišo liežu- 
vį. Turbūt nusprendė tiems bažnytkaimių gyventojams 
parodyti, kad jis pas Maką jaučiasi kaip namie, pats iš- 
sirinko pypkę ir vaikštinėjo po verandą, lyg nuo mažu- 
mės būtų apsipratęs su šitokia aplinka. Tikras vaikėzas. 
Jis vienintelis atėjo su fraku, bet nėmaž dėl to nesivar- 
žė, tik vis timpčiojo savo skvernus. Nors buvo Mako 
kompanionas ir toks turtingas, tačiau smulkūs pirkliai 
kažkodėl rodė pagarbą ne jam, o Makui. 

— O dėl miltų ir grūdų kainos, — kalbėjo Hartvigse- 
nas, — tai juk mes imam prekes franko. Rusams rūpi iš- 
syk parduoti, kad greitesnis pinigas, o mes bet kada, kiau- 
Ius Metus vežiojam prekes. 

Pirklys pažiūri į Maką, pažiūri į Hartvigseną ir pa- 
garbiai teiraujasi: 

— Betgi kaina ne visus metus vienoda, tai kokiu lai- 
ku jūsų malonybė labiau pirktumėt? 
pasiliko valgomajame, tad eina jo kviesti į verandą ger- 
ti kavos. 

Likęs vienas, Hartvigsenas viską savaip aiškina pirk- 
liui: 

— Tokioj didžiulėj šaly kaip Rusija daug kas gali pa- 
veikti kainas. Užtels, tarkim, lietus. Keliai pabjurs. Ūki- 
ninkai su derlium nepasieks miesto. Va, Archangelske 
kainos ir šokteli. 

— Šit kaip! — stebisi pirklys. 

— Šitaip su miežiais,— sako Hartvigsenas, vis labiav 
įsivažiuodamas.— Visgi anos priežastys turi įtakos ir ru- 
giams. 

Jis dar labiau subruzdo, kai prie stalo atėjo baro- 
nienė. 

— Net depešas mums siunčia. Kai tiktai grūdų ir ki- 
tos kainos ima kilti, vadinasi, nežiopsok ir pirk. 

Hartvigsenui trūko žinių, bet nusiteikimas ir tiesumas 
jį gelbėjo. Jei šalimais nebuvo tokių, kurių jis drovėtų- 
si, tada ir labiau įsidrąsindavo, jau nebesirūpindavo savo 

šneka ir kalbėdavo kaip jo kraštiečiai pomorai. Svarbiau- 
sias jo pašnekovas, taip pagaIbiai jį kamantinėjęs, tarė: 

— Kaipgi, jūsų malonybė — mums tiesiog kelrodis. 

Tačiau dabar čia pat buvo baronienė, ir Hartvigseno 
požiūris bemat plėtėsi. 

— Na, mes matėm pasaulio, buvom Bergene ir kitur, 
taigi žinom savo vietą. 

— Tataigi! — sako pirklys ir linguoja galva, pritarda- 
mas Hartvigseno ūpui. 

Baronienė irgi kinkuoja galva ir sako, žvelgdama jam 
į akis: 

— Taigi, Hartvigsenai, niekas neabejoja, kad jūs kel- 
rodis. 

— Na, jeigu jau jūs taip manote...— atsako jis kuk- 
lindamasis. O kad nesmuktų jos akyse, dar priduria: — 
Tačiau turiu pasakyti, kad Bergene tokių šaunuolių kaip 
aš pririnktumėt keletą tūkstančių. 

— Na jau! — šūkteli pirklys, visai suglumintas Hart- 
vigseno sąmojo. 

Roza stoviniuoja svetainėje. Aš prieinu ir primenu 
jai raudono vyno stiklą, kurį ji paliko ant stalo. Svetainė 
tokia didelė ir tas stiklas vyno taip toli, toks vienišas ir 
žirbantis, lyg spigintų saulė. 

— Taip, taip, — atsiliepia Roza, bet jos mintys kažkur. 
Tikriausiai ji ėmė pavyduliauti dėl Hartvigseno savo 
draugei baronienei ir ne juokais galvoja, ar nepersikraus- 
tyti į Hartvigseno namus ir ten šeimininkauti. Ji pasi- 
sukinėjo prie kavos stalo verandoje ir vėl ketino grįžti 
į svetainę, čia nerasdama ramybės. Tuomet Hartvigsenas 
ir pasakė geraširdiškai: 

— Sėstumėt, Roza, prie mūsų. Kartu praleistume laiką 
gurkšnodami. 


Ji nusišypsojo ir man pasirodė, kad įvyko stebuklas: 
ji įsimylėjo Hartvigseną. Ji atsisėdo prie stalo. 

O aš perėjau per verandą ir išėjau į kiemą. Ten irgi 
buvo į ką pažiūrėti. Pasivaikščiojau ir sugrįžau, ant stalo 
jau stovėjo todis. Makas beveik negėrė, Hartvigsenas, 
regis, irgi tiek pat, bet abu vis vaišino svečius. Nuotai- 
ka keitėsi. Vienas pirklys pasiteiravo kito, kiek rodo jo 
laikrodis. Anas išsisuko neatsakydamas, o Makas deli- 
kačiai tarė: „Dabar trečia valanda popiet“. Netrukus pirk- 

lys vėl klausia bičiulį: „Kiek dabar valandų*“. Tasai sė- 
di kaip ant žarijų, jau pagyvenęs žmogus, o rausta kaip 
mergiščia. Ir kas per padermė tie šiauriečiai! Tas pirklys 
puikavosi prašmatnia grandinėle — iš plaukų, su auksine 
sagtele, bet laikrodžio kišenėje neturėjo. Ir bičiulis jį 
traukė per dantį. 

Pro verandą ėjo Kabliadirbys, ir mes išgirdom paukš- 
čių čiulbesį. Makas pašaukė Kabliadirbį ir pasodino prie 
stalo. Ir štai verandoje atsirado miškas, pilnas paukščių 
balsų, bet Kabliadirbys apsimetė, jog jis čia niekuo dė- 
tas, sėdėjo nutaisęs nekaltą miną ir žiūrinėjo į spalvotus 
stiklus. 

Paskui Roza skambino fortepijonu. Ji kaip ir anksčiau 
nerado sau vietos, vis žvalgėsi į susibūrusius verandoje. 

— Et, jei nesiteikiat klausytis, aš neskambinsiu! — pa- 
sakė ir pakilo. 

O vien todėl, kad baronienė su Hartvigsenu sėdėjo 
greta ir berods šnabždėjosi. 

Aš vėl išėjau į kiemą. Išsinešiau žiūroną, pramogavau 
spoksodamas į žmones džiovyklose. 


VI 


Po kelių dienų mačiau Rozą, ji ėjo prieplaukos 
link. Vargu ar su reikalu — ji žingsniavo lėtai, pasivaikš- 
tinėdama. „Gal tikisi Hartvigseną sutikti?“ — pamaniau. 

Žinodamas, jog dabar namuose niekas man nekliudys, 
ėmiausi vieno dalyko, kurio nenorėjau iš savimeilės nie- 
kam atskleisti, na, tiktai tol, kol ateis mano valanda. Vė- 
liau dar papasakosiu, koks tas dalykas. 

Tačiau aš negalėjau susikaupti, įsijaudrinau dėl tos 
Rozos atėjimo prieplaukon ir nutariau paplaukioti iki džio- 
vyklų, kad nusiraminčiau, bet mano valtis buvo priep- 
laukoje. Ai, tikriausiai todėl ir sumaniau plaukti lig džio- 
vyklų, kad valtis prieplaukoje. 

— O, šit Ir jisai! — tarė Hartvigsenas, kai atėjau į 
prieplauką.— Jo ir paklauskim. 

— Ne! — meldė Roza ir kažko gėdijosi. 

Minutėlę pastovėjau, palūkuriavau, nieko daugiau man 
nesakė, likti prieplaukoje atrodė nemandagu, tad aš at- 
rišau valtį ir kibau į irklus. 

Pavakare Hartvigsenas primygtinai prašė manęs pa- 
gyventi pas jį lig rudens. Jis man turįs daug darbo, no- 
rėtų, kad šio to jį išmokyčiau, būčiau lyg ir jo mokyto- 
ju. Be to, Roza sutiktų pas jį atsikraustyti ir šeimininkau- 
ti, jei būsim namuose du vyriškiai, o ne vienas. Aš su- 
tikau su viskuo ir labai apsidžiaugiau. 

Vakare Hartvigsenas susiruošė į Siriluną, o grįžęs il- 
gai sėdėjo susimąstęs. Paskui užsivožė skrybėlę ir vėl pa- 
traukė į Siriluną. 

Jis taip keistai atrodė, tikriausiai tose savo iškylose 
susitikdavo baronienę, ir gal kokie jos Žodžiai bus jį 
sutrikdę. Aš juos mačiau pakrantėje pusė antros naktį, 
paskui juodu nuėjo palei krantą bendruomenės miško 
link. „O ką apie tai pasakys Roza?“ — pagalvojau. 

Tačiau ką galvojo pati Mako duktė? Ji taip skyrėsi iš 
kitų — baronienė šitame užkampyje ir ji turi žavingą gal- 
vytę, liauną liemenį, dar gal kokias nepaprastas vidines 
savybes. 

Ėjo diena po dienos, bet Roza nesirodė. Hartvigseną 
tatai rodos menkai liūdino. „Kada gi ateis Roza?“ — pa- 
klausiau aš, 0 mano širdis bilstelėjo ir nupuolė. „„Neži- 
nau“, — atsainiai atsakė Hartvigsenas. 

Ėmiau jį mokyti rašybos. Skaičiavimą jis ir be manęs 
gerai išmanė, mokėjo visus jam reikalingus veiksmus. Jis 
buvo mąslus ir nuovokus. Knygų mes neturėjome, ir man 
teko iš atminties pasakoti jam apie Napoleono gyvenimą 
ir Graikijos išsivadavimo karą. Didžiausią įspūdį jam pa- 
darė tai, kad aš moku įvairias kalbas ir galiu perskaityti 
užrašus ant prekių jo krautuvėje, pavyzdžiui, ant ričių 
ir audinių iš Anglijos. Pats jis šito labai greitai pramoko, 
ir nenuostabu: jo galvoje tiek mažai buvo žinių, tai be- 
maž vien dirvonai. 

— O jei turėčiau, pavyzdžiui, Bibliją žydų kalba, ar 
galėtumėt ją skaityti? — paklausė. Ir nusprendė nupirkti 
Bergene Bibliją. 

Pakeliui susitikau Rozą. Visados tokia užsidariusi, čia 
ji pati mane staiga sustabdė ir paklausė priverstinai šyp- 
sodama: 


— Tai kaip jūs gyvenate dviese? 


Aš labai nustebau ir atsakiau: 
— O, dėkui. Bet mes jūsų laukiame. 

Manęs! Ne ne, aš šiomis dienomis tikriausiai iš- 
vyksiu į tėvo sodybą. 

— Vadinasi, pas mus jūs nepersikraustysit? — paklau- 
siau sumišęs. 

— Ne, vargu, — atsakė ji. 

Jos lūpos buvo putlios, tamsraudonės. Suvirpčiojo, kai 
šyptelėjo man atsisveikindama. Norėjau priminti jai, kad 
mane jos tėvas kvietė apsilankyti, bet, ačiū Dievui, su- 
sitvardžiau. Netrukus paaiškėjo, kad gerai padariau, kad 
nutylėjau. 

Vakare Roza atėjo pas Hartvigseną, ir aš mačiau, kaip 
ji kamavosi dėl to, kad pristigo išdidumo. Beje, ji atėjo 
su reikalu, tiesiog su reikalu: turėjo grąžinti auksinį kry- 
želį, kurį Hartvigsenas jai padovanojo per sužieduotu- 
ves. Ziedą, irgi jo dovanotą, ji, deja, pametusi, tad tegu 
nesmerksiąs! 

— Nieko čia tokio, — sakė Hartvigsenas atlaidžiai ir 
kiek nustebęs. 

— Oi ne, man taip gaila, — tarė Roza.— Ir dar sura- 
dau laišką. Jūsų seną laišką. Rašytą iš Lofotenų. 

Visa tai pasakė, kol aš spėjau išeit. Roza tiesiog buvo 
ne savo kailyje, alsavo. Hartvigsenui ši scena, regis, ne- 
padarė jokio įspūdžio. Iki užsivėrė paskui mane durys, 
dar išgirdau: 

— Aa, senas laiškas. Įsivaizduoju, kokios ten baise- 
nybės — ir kas link rašto, ir šiaip... 

Roza neilgai buvo. Mačiau, kai išėjo. Ji gūžėsi, nieko 
nematė, nieko negirdėjo. Galvojau, kad jai tikriausiai 
daug kainavo tas nusižeminimas. 

Kitą dieną ji vėl atėjo. Kaip aš jos gailėjau, kaip liūd- 
na buvo matyti jos nusiminusį veidą. Paakiuose tamsavo 
„mėlynės, turbūt po bemiegės nakties, lūpos pablyškusios. 

— Ne ne, ką jūs, ko gi išeiti? — tarė ji man. Paskui 
atsigręžė į Hartvigseną ir paklausė: 

— Ar suradot ką nors šeimininkauti? 

— Ne,— atsakė jis po pauzės ir abejingai. 

— Ko gero, aš galėčiau šeimininkauti,-— vėl prašneko 
jinai. 

Jis vėl atsiliepė negreit ir abejingai: 

— Taip taip. Bet aš, tiesą sakant, pats nežinau... 

—- Tai jūs gal apsigalvojote? 

Tada jis ir suprato, kad nugalėjo. Staiga negailestin- 
gai, šiurkščiai atkirto: 

— Ne, tai tu kažkada apsigalvojai. Aišku, jei dar at- 
simeni. 

Ji dar kiek pastovėjo, vis labiau gūždamasi, tyliai iš- 
tarė: 

„Taip, taip“, — ir išėjo. 

Net nesėstelėjusi ant kėdės, net rankos neatitraukusi 
nuo durų rankenos. 

Aš išėjau įkandin, nulindau į daržinę ir ten atsiklau- 
pęs meldžiausi už nelaimingąją. Paskui liūdesys mane nu- 
vijo į Siriluną, į krautuvę, į malūną, vėl į krautuvę. Kai 
vakare grįžau, Hartvigsenas pareiškė: 

— Šiąnakt kokią valandą plauksiu juodalopių men- 
kių. Tai namas lieka jums. 

Jis juokavo ir tarytum ko vis lūkuriavo, vis žvilgčio- 
jo į kelią. 

Aš vėl patraukiau į Siriluną, kad nematyčiau, kaip 
Hartvigsenas plauks tų savo menkių, — vargu ar leisis 
vienas. Slankiojau kaip sapne. 

Šitaip praėjo naktis. 

Kitą dieną mudu su Hartvigsenu sėdim prie namo ir 
šnekučiuojam. Apie vidudienį, pamenu, ėmė lašnoti— 
staiga, trečiąsyk, atsiranda Roza. O juk Hartvigsenas vi- 
są praėjusią naktį buvo su baroniene. Man jis sakė, kad 
susiruošė menkių, o pats vaikščiojo tą šiltą naktį po miš- 
ką. 

Roza priėjo nedrąsiai, ją pamatęs, iš pradžių net nu- 
sigandau, ar nebus ji ko stipresnio gurkštelėjusi. Išsyk 
panorau atsidurti kuo toliau nuo jų ir su pirmais jos Žo- 
džiais pakilau. 

— Va, ėmiau jus lankyti. Kažką norėjau pasakyti... 
Ak, taip, ten miške... Atkalnėj, drebulyne... 

— Na ir kasė — staiga pertaria Hartvigsenas.— Na, 
mes ten sėdėjom, laiką leidom. 

Rozos lūpos virpa, ji juokiasi: 

— Ji sako, kad esanti trisdešimtmetė, Taip, jai jau 
per trisdešimt. 

— Na ir kasė — klausia o Tau ko liū- 
dėti? 

Roza žiūri į jį ir svarsto. Aš nusigręžiau, aš matau, 
kaip ji svarsto, ir girdžiu, kaip sako: 

— Ji kur kas vyresnė už mane. 

Ir staiga puola ant žemės ir verkia. 

VII 


Dvi dienas ir dvi naktis pylė lietus. Menkių rie- 
tuvės slūgsojo užklotos tošėmis. Džiovyklose niekas ne- 
dirbo, visur tamsu ir niūru. Tačiau laukai ir pievos žėlė, 
kupėjo, vilnijo. 

Makas pasiūlė įrašyti Hartvigseną į firmos pavadi- 
nimą: tiesa, tai jam kainuos nemažą sumelę. Hartvigse- 
nas klausė mano patarimo, nors, žinoma, pats jau buvo 
viską nusprendęs. Stambi prekybos apyvarta ne mano 
sritis, čia aš jau ne patarėjas. Mako pavardė žinoma, pa- 
tikrinta, tai turi privalumų; antra vertus, Hartvigsenas su- 
teikė įmonei savo kapitalą ir pasitikėjimą. Beje, jiedu iIr 
be šito jau kompanionai. 

Jis kažką brūkštelėjo popierėlyje, atkišo man ir tarė: 

— Va, šitokia maniera. Kad būtų užsienietiškai. 

Popierėlyje užrašyta: 

„Makas ir Hartvičius". 

Aš tučtuojau įtariau, kad į šitą perkrikštijimą įsipai- 
niojusi baronienė. Hartvigsenas be atvangos spoksojo į 
mane, kol skaičiau raštelį ir mąsčiau. Aš tą Žmogų pra- 
mokiau rašyti, bet nepakankamai, ak, visiškai nepakan- 
kamai, tiktai tiek, kad vien regimybė, kaip tas plaukų 
pasaitėlis laikrodukui. Hartvičius? O juk Roza jį mylėjo, 
jeigu vaikščiojo pas jį, žeminosi, verkė. 

Tris kartus buvo atėjusi. Kai atėjo trečią sykį ir puo- 
lė ant Žemės, Hartvigsenas, aišku, susijaudino, prisiminė 
praeitį, be to, suprantama, jo savimeilę glostė tai, kad 
jis laikomas vos ne Dievu, į jį meldžiamasi, ir jis pagai- 
lėjo jos, paprašė atsistoti ir eiti su juo į vidų. Ir ten jiedu 
galutinai, taip, galutinai sutarė, aš įėjau vidun po geros 
valandos ir radau juos visiškai susitaikiusius. Didžiausiai 
nustebęs žiūrėjau į Rozą, jos veide nebuvo likę nė še- 
šėlio tos kančios, tiktai ramybė. 

— Vadinasi, šiomis dienomis tu persikraustysi,— pa- 
sakė atsisveikindamas Hartvigsenas. 

O man jis netarė nieko. 

Roza atėjo. Ji vedėsi už rankos Martą, Steno UŪkve- 
džio dukrą. 

— Štai ir mes! — šypsodama tarė Roza. Marta padarė 
kniksą, kaip ją mokė, priėjo prie mūsų, paspaudė rankas 
ir vėl tūptelėjo. Hartvigsenas kiekvienai pasakė: 

— Maloniai prašom! 

Ir staiga kažkas iš kiemo prieina prie lango ir į mus 
žiūri. Tai lapis. Jį pamačiusi, Roza rankom užsidengia 
veidą ir šūkteli: 

— Oi! 

— Čia juk Gilbertas,— nuramino ją Hartvigsenas ir 
nusijuokė.— Jis čia nuolat trainiojasi. 

Roza atsakė: 

— Jis man visad atneša nelaimę. 

Hartvigsenas išėjo. Aš atsisėdau, truputį šnektelėjau 
su Marta, keletu žodžių persimečiau ir su Roza. Aš jos 
nieko neklausinėjau, ji pati įsišnekėjo apie lapį Gilber- 
tą: 

— Ir kaip keista. Tik persikraustau, ir jis jau čia. Vos 
tiktai kokia permaina mano gyvenime, jis būtinai čia. 

Tačiau ji pati jau sakė, kad visi tie kraustymaisi ir 
permainos jai pavirsta nelaimėmis, todėl aš ir neklausi- 
nėjau. Paprašiau paskambinti truputį fortepijonu. Marta, 
šitokios muzikos anksčiau negirdėjusi, priėjo prie Rozos, 
stovėjo ir spoksojo į ją akis išpūtusi. Kartkartėmis vis 
žvilgčiojo į mane, lyg norėdama paklausti, ar man ką pa- 
našaus teko girdėti. 

Grįžo Hartvigsenas. Jis patyliukais atsisėdo ir klau- 
sėsi. Gal jam atrodė, kad jo namuose apsigyveno geroji 
dvasia, nes jis, laužydamas įprotį, nusiėmė skrybėlę ir 
pasidėjo ant kelių. Jis irgi kartkartėmis dirsčiojo į mane 
ir svajingai siūbavo galvą, aukštai kilnodamas antakius 
iš nuostabos ir pasididžiavimo. Matyt, muzika, atliekama 
jo paties instrumentu, darė didesnį įspūdį negu Mako 
namuose. 

Taip mes ir gyvenom, visa šeima — buvom keturiese, 
neskaitant namų darbininkų, ateidinėjančių apyvokai. Ro- 
zai iš namų atsiuntė drabužius ir kitus daiktus, ji pas mus 
apsigyveno galutinai. Marta miegojo su ja kartu jos mie- 
gamajame. Taip ėjo diena po dienos. 

Iš pradžių nepastebėjau nieko tokio, apie ką vertėtų 
rašyti. Na, nebent apie patį save, apie savo smulkius 
džiaugsmus ir nuliūdimus ir apie tai, kad man padaugėjo 
džiaugsmų. Kai Roza ėjo su padėklu, aš jai atverdavau 
duris; kai rytą nusileisdavo laiptais, nusiimdaveu kepurę 
ir nusilenkdavau — didesnės laimės man ir nereikėjo, ne- 
nusipelniau, buvau čia svetimas. 

Tačiau vakarais mes dažnai sėdėdavome ir šnekučiuo- 
davomės, ir kai Hartvigsenas nutildavo, žodį įterpdavau 
aš arba Roza. Taip, tačiau, būdavo, Hartvigsenas neužsi- 
čiaupdavo ištisą vakarą, kad tik neleistų įsiterpti man 
arba Rozai. Tikras vaikas. Rozai nebelikdavo kitos išei- 
ties — tik paskambinti ką nors fortepijonu. Kiek puiki, 
dalykų ji pagrojo! 

Kasdieninis bendravimas su Roza tą Žmogų taip pa- 
veikė, kad jis ėmė mažiau prisižiūrėti ir vis labiau užsi- 
miršdavo. Gana nemalonu. 

— Ką pasakysi, jeigu aš vėl užsimausiu savo žiedą 
ant dešiniosios rankos, a? — juokaudamas paklausė kar- 
tą Mano akivaizdoje. 

Ant kairiosios bevardžio jis mūvėjo paprastą aukso 
žiedą, ankstesnį savo sužadėtuvinį, ir dabar lyg niekur 
nieko, nelaukdamas atsakymo, permovė jį ant dešinės. 
Lyg Roza būtinai turėtų džiaugtis. Paskui jis pasakė: 

— O tau, savaime aišku, aš nupirksiu naują žiedą vie- 
toj pamestojo. 

Ji vos girdimai atsakė: 

— Bet juk aš negaliu priimti jokio žiedo. 

Tada Hartvigsenas pareiškė, kad karalius ją ištuokė 
su kažkokiu Nikalojum, zakristijono sūnum. 

— Mudu su Maku,— tarė jis,— šitą reikaliuką sutvar- 
kėm, būk rami. Ir, savaime aiškų, jam gerokai suplo- 
jom! 

Mačiau: Roza, lyg antausį gavusi, susigūžė ant kėdės. 
Aš išėjau. 

Vėliau Hartvigsenas man paaiškino, jog sumokėjęs jos 
vyrui, kad šisai nuo jos pasitrauktų. Tai Hartvigsenui kai- 
navę ne vieną tūkstantį talerių. Tačiau tasai Nikalojus, 
dar nespėjęs gauti savo pinigėlių, galutinai prasigėręs. 
Taigi dabar jau miręs! „Taip, bet ar jis miręs?“ — pagal- 
vojau. 

Tokie įvykiai mažai man teikė pasitenkinimo, dažnai 
pamanydavau, kad Rozai nereikėjo kraustytis pas Hart- 
vigseną. Juk ji persikėlė iš pavydulio, tas pavyduliavi- 
mas baronienei ją priveikė. Taip tatai, bet kodėl baro- 
nienė taip lengvai paleido Hartvigseną? Kodėl ji nuo jo 
atsitraukė? Kas jau kas, O jinai, regis, nesileidžia skriau- 
džiama. Matyt, čia slypi kažkas, ko mano žvilgsnis ne- 
pasiekia. Gal viską perprato senasis Makas — protingiau- 
sias Žmogus, galėtų būti imperatorium. Ir kodėl Hartvig- 

senui jo vardo įterpimas į firmos pavadinimą kainavo 
apvalią sumą? O, Makas — jis viską moka gerai suma- 
nyti — imperatoriška galva! 

Šit jau Roza gyvena pas mus kelias savaites, Hartvig- 
senas su ja apsiprato ir visiškai nebesismulkina. Galvo- 
ju: vargu ar jis buvo toks aną sykį, kai jiedu susižie- 
davo. Bet per tą laiką jis labai praturtėjo. Taigi šitam 
žmogui turtas netinka — tik tiek. 

— Ką tų, Roza, apie tąjį anąjį pasakysi? — būdavo 
paklausia jisai, pliaukštelėdamas plaštaka per nugarą. Ir 
drįsdavo užsiminti apie baronienę, girdi, buvusi su juo 
drebulyje, girdi, prisipažinusi, kad jaunystėje buvo jį 
įsimylėjusi. Kai Martai prireikė naujos suknelės, Hart- 
vigsenas tuojau pasakė: ,„Taip, taip“. Ir pridūrė Rozai: 

— Nueik į krautuvę ir užrašyk mano sąskaiton, ten 
mane žino. Rašyk tiesiai — Benonis Hartvičius. Manu- 
faktūros už tiek ir tiek talerių. 

Ir sulig tais Žodžiais atsigręžė į mane, smagiai vypso- 
damas. Tikras vaikas. 

Ir dar: jis Makui pavydėjo Kabliadirbio, ko tasai čiul- 
bantis vargeta nuėjo prašyti prieglobsčio pas Maką, o 
ne pas jį, Hartvigseną. Jo akyse Kabliadirbys buvo vy- 
rukas kaip reikiant, pavyzdžiui, jį kluone užklupo su Ja- 
kobina, pravardžiuojama Bramaputra. Bramaputros vy- 
ras — Ulė Prasčiokėlis pats juos užtiko. O, čia jau aiškių 
aiškiausias dalykas! Ir ką gi Kabliadirbys? Tiesiog išsi- 
gynė. Tai bent nutrūktgalvis! Užspaudė akį dešiniuoju 
smiliumi ir sako: „Tegu nutrenkia mane šėtonas!“ Visa 
tai  Hartvigsenas pasakojo, nenutylėdamas nė jokios 
smulkmenos apie Bramaputrą ir nė kiek nesidrovėdamas, 
kad klausosi Roza. O apie Kabliadirbį pasakė: 


— Galėtų ateiti pas mane. Jam tai jau visada suras- 
čiau darbo. 


VIII 


Nusileidžiu prie malūno, paskui grįžtu, ir tada ma- 
ne pasiveja baronienė. Ji miltuota, matyt, lankėsi pas ma- 
lūnininką. Aš nusilenkiu, ji praeidama taria man kelis 
žodžius, bet staiga sulėtina žingsnį ir ima žingsniuoti 
šalimais. Paprašiau, kad leistų nukrėsti miltus nuo jos 


15. 225 


drabužių. Ji sustoja ir dėkoja. Toliau einam kartu, nors to 
ne itin geidžiau. Ji grimzta į vaikystės prisiminimus: 
štai čia ji, mažytė Edvarda, vaikštinėjo, važinėjo stovė- 
dama maišų prikrautame vežime, viena bėgdavo į dre- 
bulyną ir tenai sėdėdavo. 

Ji nuliūdo, balsas tapo švelnesnis, ji pasakė: 

— Štai taip prisižaidi visų Žaidimų, ir kas lieka? 

Staiga pajutau jai palankumą, net jos ilgos plonos ran- 
kos pasirodo man nepaprastai mielos, o juk anksčiau 
joje įžiūrėdavau nedorumą. Prisiminiau, ką neseniai man 
apie ją pasakojo. Buvęs toks žmogus, Jensas Gimdytojas. 
Kai Edvarda buvo mažytė, jis dirbo pas Maką už prasi- 
maitinimą, paskui persikėlė į žvejų gyvenvietę, ėmė gir- 
tauti ir nuskurdo. Jo Žmona išvyko į Lofotenus, ten ir 
liko, vaikų jis neturėjo — tas Jensas Gimdytojas. Prieš 
keletą dienų jis atėjo pas Edvardą, atsistojo priešais — 
stovi ir tyli it didelis šuo. Ir Edvarda surado jam užsi- 
ėmimą Sirilune ir apylinkėse — jis turėjo pardavinėti kau- 
lus. Aplanko tuos negausius namus, kur valgoma mėsa, 
surenka kaulus, atneša į krautuvę ir brangiai parduoda. 
Šitaip visi kaulai Sirilune ėjo per jo rankas. Makas juo- 
kavo, kad turįs mokėti velnioniškus pinigus už savo sker- 
dienos kaulus, bet nesiginčijo, Makas ne toks Žmogus, 
kad triukšmautų. Lygiai taip atiteko Jensui Gimdytojui 
ir kaulai iš Hartvigseno virtuvės. Nuostabu, ir tiek! Tačiau 
Jensui Gimdytojui atrodė, jog viskas taip ir turi būti, jis 
nė girdėti nenorėjo apie nesutikimą. Jis susižėrė gražaus 
pinigo, jau pirmąsyk pardavęs kaulus, įstengė nusipirkti 
drabužio, o Edvarda pati parduodavo jam iš krautuvės 
prekių, pati atsiskaitydavo. O paskui ji surado tam Jen- 
sui Cimdytojui pastogę, iš pradžių kamaraitėje pas sam- 
dinius kartu su senuoju Frederiku Menza, kuris gulėjo 
prikaustytas prie patalo, o vėliau dar patogiau — atskirai 
jį patalpino palėpėje. 

Aš prisiminiau šį atsitikimą ir pagalvojau, kad baro- 
nienė gali būti dalykiška ir sumani. O dabar ji nuliūdo. 
Aš ėmiau kalbėti, kad laimės suteikia galėjimas kitus 
džiuginti, vaikus, artimuosius. 

Ji sukluso. 

— Laimė? Tai jau ne! — atžariai tarė jinai. Ir suraukė 
antakius, dar kiek pagalvojo ir nuėjo toliau. Netrukus 

paspartino žingsnį, nuėjo šalikelėn ir išsitiesė ant žolės. 
Aš einu iš paskos ir atsistoju šalia. 

Ji vėl tarė: 

— Laiminga? Tai jau ne. Jeigu užgriūtų laimė, aš žiū- 
man nematyta. Ne ne. Pasitaiko, žinoma, kokia nors vie- 
na minutė, geresnė už kitas. Ko ginčyti. 

— Būtent tai! — pasakiau. Ir staiga pastebėjau, kad 
jos kaktą vagoja sielvarto ir amžiaus raukšlelės, dabar 
ji nesipuikavo, visiškai pamiršo savo veidą, jos apatinė 
lūpa viptelėjusi. Jaunystė jau seniai praėjusi. 

— Ten miške kadais gyveno toks medžiotojas,— ji 
vėl prašneko ir pirštu rodė kažkur tolumon.— Jis vadi- 
nosi Glanas. Ar girdėjote? 

— Taip. 

— Taigi. Buvo toks. Dar visiškai jaunas, Tomas Gla- 
nas. Būdavo, girdžiu šūvį ir pamanau, gal atsakyti šūviu, 
ir eidavau jo pasitikti. Taip tatai, apie ką čia šneku? 
Apie Glaną? Kartais man su juo būdavo taip gera, kaip 
niekada daugiau gyvenime nepasitaikė. Tik pamanykit! 
Ir kaip aš jį buvau įsimylėjusi, 0, pasaulis neegzistavo, 
kai jis ateidavo! Turėjo tankią barzdą, buvo kaip žvėris. 
Būdavo, stabteri eidamas, įsiklauso ir eina toliau. Ir dė- 
vėjo jis odinius drabužius. 

— Tai jis ir buvo? 

— Taip. 

— Labai norėčiau, kad jūs viską man papasakotu- 
mėt. 

— Tiek metų jau praėjo, nejaugi žmonės dar neuž- 
miršo? Juk aš pati beveik pamiršau, tiktai staiga prisime- 
nu, kai sugrįžusi namo vaikščioju pe pažįstamas vietas. 
Šit ir šiandien atkrito. Bet buvo jis kaip žvėris, ir aš be- 
protiškai jį mylėjau, jis buvo toks meilus ir stambus. 
Tikriausiai maitinosi elnių samanomis. Ir kvapas iš burnos 
kitąsyk būdavo kaip elnio. Ir jis juk mane buvo įsimylė- 
jęs, dabar aš prisimenu. Kartą atėjo pas mane atsilapojęs 
marškinius, o jo krūtinė tokia apžėlusi: „Tarsi pieva, ku- 
rioje taip ir norėtum išsitiesti' — pagalvojau, nes buvau 
visai dar jaunutė. Keletą sykių su juo bučiavaus ir die- 
važi gyvenime niekad nieko panašaus nepatyriau. O sy- 
kį jis ėjo keliu, aš žiūrėjau į jį, kaip jis tyliai eina, jis 
irgi neatsitraudamas žiūrėjo į mane, o jo akys tiesiog 

smelkėsi ir kažkoks saldumas tvino į mane, ir jis priėjo, 
ir nežinau, kaip atsidūriau jo glėbyje. Ak, juk buvau iš- 
tekėjusi, ir visko buvo, o nieko panašaus nepamenu. Jis 
buvo puikus. Kitąsyk pasipuošdavo, pasirišdavo kakla- 
raištį, tikras vaikas, bet dažniau kaklaraištį pamiršdavo 
ir palikdavo savo trobelėje. O vis tiek buvo puikus ir 
nesulaikomas. Čia gyveno toks daktaras, jis buvo raišas, 
tai Glanas persišovė koją, kad nebūtų geresnis už dakta- 
rą. Jis turėjo šunį, vardu Ezopas, tai Glanas jį nušovė ir 
jo kūną nusiuntė tai... na, kurią mylėjo. Niekas, niekas 
jo nesulaikydavo. Taigi, bet jis nebuvo Dievas, ne — 
žvėris, štai kas jis buvo. Glanas? Būtent — žavingas Žžvė- 
ris. 

— Tačiau jūs jį tebemylit. Taip Man atrodo. 

— Ne. Ar myliu? Nė nežinau, ką jums atsakyti. Ne 
taip dažnai jį prisimenu, ne visą laiką apie jį galvoju. O 
ir jau miręs, sako, taigi jau vien dėl to... Ne. Tačiau da- 
bar man atrodo, jog tada buvo taip gera. Kitąsyk, rodos, 
ne eidavau, o tarsi skrisdavau virš žemės, ir niekada dau- 
giau nepatyriau tokio virpulio. Mes pagaliau abu kone 
išprotėjom, toks jis buvo nuostabus. Kartą aš kepiau sau- 
sainius, o jis priėjo iš lauko prie lango ir žiūrėjo į mane. 
Aš jau išminkiau tešlą, iškočiojau ir pjausčiau peiliu į 
gabaliukus, tai parodžiau jam peilį ir pasakiau: „Gal ge- 
riau mums abiems numirti?" „„Aha,— tarė jis.— Eime kar- 
tu į mano trobelę ir ten mudu mirsim!“ Aš nusimazgojau 
rankas ir išėjau su juo į jo trobelę. Tučtuojau jis ėmė 
tvarkytis, ir praustis, ir valytis. Oi, bet aš jau apsigal- 
vojau, taip jam ir pasakiau, ne, aš negalėjau mirti. Jis 
išsyk sutiko, kad mums ir taip gerai, betgi mačiau, kaip 
jis nusiminė, nes juk buvo manim patikėjęs. Jau vėliau 
gailėjosi, kad per savo naivumą nesupratęs juoko. Daž- 
nai jame įžiūrėdavau kažką tiesiog idiotiška, ir tai man 
taip patikdavo. Pamanydavau: jį bet kur galima įklam- 
pinti, bet jis tylės; jį galima įstumti didžiausion nuodė- 
mėn, o jis tylės, bet staiga kartais tapdavo įžvalgiu, aiš- 
kiaregiu, jis viską matydavo kiaurai. O, tada nieko ne- 
belikdavo iš jo paprastumo, jis tapdavo nuovokus ir 
skvarbus. Va, kaip tik prisiminiau. Miške augo vienas šer- 
mukšnis, nepaprastai aukštas ir lieknas. Clanas dažnai 
juo grožėdavosi ir man pastebėdavo, koks tas augalotas 

dėl aš ryžausi jį pakankinti, įskaudinti; prikalbėjau vie- 
ną Žmogų įpjauti šermukšnį prie šaknų iš visų pusių, jis 
vos laikėsi. Kitą dieną ateina Glanas ir sako: ,„Eime su 
manimi į mišką“. Aš nuėjau. Jis man rodo šermukšnį ir 
sako: „„Niekšybė“.— „Jei niekšybė, tai tikriausiai padarė 
moteris“, — pasakiau jam. Aš nė kiek nesistengiau nu- 
kreipti nuo savęs įtarimo, ne, aš netgi tyčia jo siekiau. 
„Ne, tai padarė labai tvirta ir kvaila kairė ranka“, — tarė 
jis. Viską suprato iš įpjovos. Tada ir persigandau, nes 
jis tiesą sakė. „Vadinasi, tai padarė kairiarankis“,— sa- 
kau aš. O Glanas atsako: „Ne, pernelyg grubus darbas. 
Tai padarė kas nors apsimesdamas kairiarankiu, arba kas 
nors, kieno sužeista dešinė ranka“. Ir tada supratau, kad 
tam, kurį aš prikalbėjau šitaip padaryti, dabar klius, nes 
jo dešinioji iš tikrųjų apraišiota, todėl aš ir pasirinkau 
pagalbininku, kad suklaidinčiau Glaną. Bet Glanas nesi- 
leido suklaidinamas, jis tą Žmogų surado ir pamokė. Oi! 
Beje, Glanas irgi darbavosi viena ranka, jis negalėjo 
abiem veikti prieš tokį, kuris teturėjo vieną. Po keleto 
dienų apie tai sužinojau, atėjau pas Glaną ir, norėdama 
dar labiau užgauti, pasakiau: „Visgi tai aš nudaigojau 
jūsų šermukšnį!“ Pasakiau ir nuėjau... Įsivaizduojat, kaip 
aš visa tai ryškiai atsimenu, vis lenda ir lenda galvon, 
mat su juo buvo menki juokai, staiga tapdavo toks nuo- 
vokus. O tasai žmogus, mano talkininkas, dar gyvas, ne- 
seniai atėjo pas mane, jis vadinosi Jensas Gimdytojas. 

— Šit kaip? | 

Baronienė pakėlė į mane akis, kai taip paklausiau. Sto- 
vėjau ir galvojau: taip, ji padėjo Jensui Gimdytojui įsi- 
taisyti, o jis kadais jai padėjo kamuoti Glaną. Nejaugi ji 
myli negyvėlį — su neapykanta, su žiaurumu, bet ir da- 
bar dar stengiasi jį įskaudinti? Arba Glanas gyvas, o ji 
nenori atsisakyti savo kankinimų? Aš paklausiau; 

— Tai gal Glanas nemirė? 

— Nežinau, — atsakė ji, — bet ne, jis, aišku, mires. Bu- 
vo toks nepastovus, jį veikė oras ir saulė; žolė ir mėnu- 
lis valdė jo sielą, jis kalbėdavosi su vėju. Ne, jis mirė, 
mirė, visa tai taip seniai buvo, prieš tūkstantį metų. 

Paronienė atsikėlė ir nuėjo atgal malūno link. Gaila 
buvo į ją žiūrėti. Dabar kalbėjo visai kitaip, nesišaipė, 
nesipuikavo, ji liūdnai pasakojo. Apsidžiaugiau, kad taip 
ir neišdrįsau atsisėsti greta jos ant žolės. Klausiausi jos 
visąlaik stovėdamas. 

IX 


Ne, Hartvigseną gadina jo kilimas pastaraisiais me- 
tais, jis nežinia ką įsivaizduoja. Tarytum tik jis egzis- 
tuoja visoj apylinkėj, lyg jis čia valdovas. 

Apgailėtinas šis jo paikumas. Tačiau dar nevisiškai 
apleido įgimtas gerumas. Stenui Ukvedžiui jis nurodė ši- 
taip: „Jei švyturio prižiūrėtojui Šeningui ko nors pri- 
reiks krautuvėj, užrašyk, neva per klaidą, mano sąskai- 
ton — Benoniui Hartvičiui“. Man jis tiesiai paaiškino, 
kad be prižiūrėtojo tarpininkavimo nebūtų praturtėjęs 
iš sidabro kasyklų ir dabar nori jam atsidėkoti. Lygiai 
taip visas prekes duodavo kreditan Aronui iš Hopano, 
žmogui, kuris šituos kalnus jam atidavė pusvelčiui. 

Taip tai taip, tačiau švyturininkas Šeningas nieko ne- 
norėjo imti kreditan. Atėjęs į krautuvę, visad laikydavo 
paruošęs pinigus. 

Sykį Hartvigsenas jam sako: 

— Jeigu jums mūsų prekė tinka, tai nereikia mokėti! 

Švyturininkas stovi pažemintas, žiūri į mus visus pa- 
eiliui. 

Hartvigsenas sako: 

— Tik liepkit, kad rašytų mano sąskaiton. 

Švyturininkas pagaliau atsiliepia: 

— Na, kokia čia sąskaita? Nejaugi aš pats negaliu 
atsiskaityti už savo pirkinį“ 

Hartvigsenui po tokių žodžių derėjo susiprotėti, bet 
ne — jis dar kvailiau ir įžūliau pasakė: 

— Taip, taip, bet aš tiktai norėjau padaryti gera! 

Tada jau švyturininkas ėmė iš jo juoktis, kresčiojo 
savo žila galva ir galop net gaižiai nusispjovė, o Hart- 
vigsenas įtūžęs apšaukė jį idiotu ir, trenkęs durimis, iš- 
ėjo iš krautuvės. 

Ir neatleido švyturininkui šitos savo gėdos, vaikščio- 
jo ir niršo, nors sakė, kad jam vis vien. „Ir tu kada nors 
pasipūsi ir manęs išsižadėsi“,— kalbėjo jis Rozai. O kai 
ji purtė galvą ir nenorėjo į tai gilintis, jis įsižeidęs bum- 
bėjo: „Na, na, daryk, kaip išmanai". 

Vakare jis mėgdavo pasakoti mums, ką nuveikęs per 
dieną, nors dievaži nebuvo ko pasakoti. Vaikštinėjo šen 
ten, visur nosį kaišiojo, trukdė žmones vien todėl, kad 


230 


jiems primintų, kas jų šeimininkas. Pakeliui sutiktam 
vyresniajam malūnininkui pasakęs: 

— Kaip tik pas tave susiruošiau. Malonėk mums šian- 
dien miltų patiekti tiek, kiek gali! 

Bet juk vyresnysis malūnininkas tik tuo kasdien ir 
rūpinosi — sumaldavo grūdų tiek, kiek įstengdavo. 

— Bus padaryta,— atsakydavo jisai, beje, visiškai pa- 
garbiai. 

— Aš mat iš prieplaukos einu, o ten mūsų sandėlyje 
vos dvidešimt maišiokų, ne daugiau! — šneka Hartvig- 
senas. 

Man jis pasakė: 

— Einu į džiovyklas, gal norit su manim? 

Mudu tenai nuėjom, ir Hartvigsenas — žuvies žinovas, 
šeimininkas! — kamantinėja Arną Džiovintoją: ,,Ar tu pa- 
galvoji, kad rytoj gali prapliupti lietus ir vėl visą žuvį 
primerkti! Jei tau trūksta Žmonių, tu tik pasakyk“. Arnas 
jam atsako, kad Žmonių užtenka, tik va saulės mažoka, 
džiovinimui visad reikia laiko. Tada Hartvigsenas sako: 
„Taip, taip, tad liepiau žuvį sukrauti ligi kaitros“. Ir nors 
Arnas Džiovintojas tai žino neblogiau už jį, bet skėsteli 
rankas, nutaiso nuostabos miną. O Hartvigsenas jam aiš- 
kina, kad metų metais įprasta žuvį pakrauti ir išsiųsti į 
pietus iki karštymečio, šitaip buvo pernai ir visada. Taip 
taip, ir Arnui tenka šito klausytis, kurgi dėsies? O Hart- 
vigsenas su manimi traukia toliau į kalnus ir niurzga: „„Be- 
pigu tam Makui — stovi sau prie kontorėlės ir skaitlines 
rašinėja, o kas viską prižiūrės, visus patikrins? Viskas 
man. Net apsivesti nėra laiko“. 

Roza nurimo ir išgražėjo nuo ramaus gyvenimo, daž- 
nai imdavo už rankos Martą, vesdavo pas baronienės vai- 
kus ir su jais ilgai vaikštinėdavo po kalnus. Tomis va- 
landomis aš likdavau namie vienas ir galėdavau atsidėti 
savo slaptam užsiėmimui, kurį jau minėjau. Užsidaryda- 
vau duris, langus, kad nepatektų joks garsas. Kas ket- 
virtį valandos išeidavau pažiūrėti, ar kas nors neateina, 
o paskui grįždavau ir imdavausi savo. O, Roza privalo 
viską sužinoti pirmutinė, kol kas apie tai aš nė nera- 
šysiu. 

OO kokia ji buvo nuoširdi, kokia miela! Pastebėjusi, 
kad Hartvigsenas nori slėpti mūsų pamokas, ji išeidavo 
iš namų į krautuvę apsipirkti. Lygiai taip elgėsi vaka- 
Tais, kai mes taukšdavome visokius niekus, ji buvo išauk- 

lėta dama ir atlaidi mūsų tauzijimui, nepastebimai atleis- 
davo ir Hartvigsenui, kai tas būdavo nepakenčiamas. O 
Hartvigsenas ko pripliaukšdavo! Jeigu jau tapo įtakingas, 
tai visiškai nebetramdė liežuvio, kai ko nors neišmany- 
davo, tai — priešingai — imdavo taip gražbyliauti, kaip 
dar gyvenime nebuvau girdėjęs. Oi, koks jovalas buvo 
jo makaulėje! Samprotauja, pavyzdžiui, apie gyvenimą ir 
netikėčiausiai lepteri; „Liuteris — tai bent buvo didis lai- 
vas gyvenimo vandenyne! Aš, žinoma, nesigaudau to- 
kiuose dalykuose, bet šitaip manau paprasčiausiu protu. 
Taigi ir jo tikėjimas bus tikrų tikriausias!“ 

Ką gi galėjo atsakyti Roza? Kad Liuteris, girdi, iš tik- 
rųjų toksai didis! Ir nė šypt. 

Ir štai staiga Hartvigsenas pareiškia, kad man tikriau- 
siai netrukus teks išvykti. 

Tai atsitiko kitą dieną po to, kai vakare sėdėjau gon- 
kose ir kalbėjausi su Roza ir Marta, netgi labiau kalbė- 
jausi su Marta. Kaip tik tada grįžo Hartvigsenas. 

— Sėsk prie mūsų! — juokais pakvietė Roza. Bet Hart- 
vigsenas buvo išalkęs ir nuėjo į kambarius. Mes visi trys 
nusekėme iš paskos. Manding, Hartvigsenas buvo Sirilune 
ir ten kažkas tikriausiai jį suerzino. Po vakarienės staiga 
jis Rozos klausia: 

— Na, ar pagalvojai, kad vasara bemaž baigės? Lai- 
kas mums tuoktis, ar ne? 

Roza išgąstingai žvilgtelėjo į mane. 

— O studento tai visiškai neliečia,— tarė Hartvig- 


senas. 
Aš nusišypsojau, linkčiojau galva sakydamas: „Taip, 
taip',— ir išėjau. Ir lūkuriavau gonkose, kol pats Hart- 


vigsenas atėjo- pakviesti vidun. Roza sėdėjo valgomajame. 
Tikriausiai kaip nors mėgindama užglaistyti tą aplinky- 
bę, kad mane išvarė laukan, kreipėsi į mane keletu žo- 
džių: 

— Mans tėvas juk norejo, kad jį aplaikytumėt. Šito 
nepamirškit. Beje, pirmiausiai kalbėjo apie tai, kad ma- 
ne palydėtumėt per bendruomenės mišką. Bet vis dėlto. 

— Aha, — tuoj įsiterpė Hartvigsenas,— tu tikriausiai 
susiruošei eiti per bendruomenės mišką? 

— Ne,— atsakė ji, — aš gi likau čia. 

— Juk man pridera žinoti, — tęsė suirzęs Hartvigse- 
nas.— Bet jeigu reikalas, tai valtis jūsų paslaugoms.— Ir 
jis Maloniai pažiūrėjo į mane. 

— Ne, man geriau pėsčiam,— atsakiau. 

Dabar i1res visi kalbėjom ramiau, betgi aš puikiai ma- 
čiau, kad Hartvigsenas tik ir tykoja, bene pasakysiu ką 
nors nereikalinga. Ir aš užsičiaupiau. Kažkas turbūt jam 
prikalbėjo apie mane, ką čia žinosi. 

Marta priėjo prie manęs su žaislu, atkišo man ir sako: 

— Broliukas jį visiškai sulaužė. 

Aš sudėjau žaislą ir pažadėjau rytoj suklijuoti. Roza 
priėjo, pasilenkė ir taip pat apžiūrėjo, viskas truko ne 
daugiau kaip penkias minutes, na, gal dar Roza ką nors 
pasakė apie žaislą. Bet Hartvigsenas staiga atsikėlė ir iš- 
ėjo laukan. 

Tai buvo vakare. O rytą Hartvigsenas atėjo ir pasiūlė 
man išvykti. „Taip, taip“, — tariau aš. 

Tačiau kaip tik buvau pradėjęs naują paveikslą, jo 
trobesius bendruomenės miško fone, argi jis tai pamir- 
šo? 

— Mat toks dalykas, dabar pas mus gyvens samdi- 
niai, o jiems reikės vietos, — kalbėjo pasiteisindamas 
Hartvigsenas. 

Šią žinią išklausiau ramiai, kad nesukelčiau jam įta- 
rimo, tačiau aš labai nusiminiau. 

— O paveikslas? 

— Jį užbaigsit, — atsakė Hartvigsenas, patenkintas tuo, 
kad neturiu kitų nuoskaudų.— Savaime suprantama, jūs 
turit jį nupiešti. 

Tai buvo rytą, o paveikslui man reikėjo pavakario 
šviesos, taigi turėjau kelias laisvas valandas. Aš patrau- 
kiau į Siriluną. 


X 


Baronienė man sako: 

— Taip džiaugiuos, kad jūs kalbatės su mergytėmis 
ir lavinat jų protelius. 

— Tai greit baigsis, — atsakiau jai. — Aš turiu išvykti. 

Baronienė truputį nustebo: 

— Išvykti? Šit kaip? 

— Turiu tik užbaigti paveikslą, mat šį tą piešiu. O 
tada išvyksiu. 

— Ir kurgi? 

— Turiu draugą Utvere, Oso apskrityje, ten ir vyk- 
siu. 

— Draugą? Ar jis už jus vyresnis? 

— Taip, dvejais metais. 

— Dailininkas? 

— Ne, jis medžiotojas. Irgi studentas. Mes kartu ke- 
liausime. 

Baronienė išėjo susimąsčiusi. 

Vakare, kai aš piešiau savo paveikslą, atėjo baronie- 
nė, kalbėjosi su manim ir pastvėrė mano lemtį į savo ran- 
kas: paprašė manęs nei daugiau, nei mažiau — persikraus- 
tyti pas ją į Siriluną ir ateityje būti jo mergaičių moky- 
toju bei auklėtoju. 

Aš nebeįstengiau piešti, mano ranka su teptuku vir- 
pėjo, juk dėl tam tikrų priežasčių mielai būčiau čia pasi- 
likęs kuo ilgiau, slapčia netgi šito meldžiau Viešpatį. Aš 
paprašiau baronienės, kad leistų pagalvoti, ir ji sutiko.. 
Ji pasakė: 

— Kol kas mergaičių mokyti nė nereikia, jos dar ma- 
žutės, jūs tiktai kalbėkitės su jomis ir veskite pasivaikš- 
čioti. Ak, aš tik vieno jūsų prašau — padarykit jas ge- 
resnes už mane, juk jos dar tokios mažos! Ir mielos! O 
jums, aišku, priklausys padorus atlyginimas. 

Aš galėjau išsyk sutikti, juk netvėriau iš džiaugsmo. 
Tačiau vietoj to pasakiau: 

— Viskas priklausys nuo to, ką pasakys man drau- 
gas. Nes juk tokiu atveju suirs mūsų planai. 

Baronienė apsižvalgė ir atsisveikindama tarė; 

— Mergaitės apie jus tik ir čiauška, jos už jus mel- 
džiasi kasvakar. Tai jos pačios sugalvojo melstis už jus. 
Taip, tariau aš, melskitės už jį. 

Baronienė vėl atėjo kitą dieną, ir aš apsisprendžiau. 
Negražu buvo brangintis ir kelti sau kainą, aš pirmas pa- 
garbiai prašnekau ir tiesiai pasakiau: taip, apgalvojau 
jos malonų pasiūlymą ir jį priimu su dėkingumu. 

Ji ištiesė man ranką ir buvo sutarta. 

Tądien atidėjau teptuką, nuėjau į Hartvigseno darži- 
nę ir ten, savo Mėgstamame kampelyje, dėkojau Dievui 
už jo malonę. Visą vakarą tylėjau ir vis mąsčiau. Neno- 
rėjau girtis ir sakyti Hartvigsenui apie persikėlimą į Si- 
riluną, tačiau Munkenui Ventui parašiau, kad lemtis tei- 
kėsi sulaikyti šiose vietose dar kurį laiką. Tik po kelių 
dienų, kai mano paveikslas jau buvo užbaigtas, naujieną 

sužinojo Hartvigsenas iš paties Mako. Grįžęs iš Siriluno 
Hartvigsenas pasakė: 

— Makas sako, kad kraustotės į Siriluną? 

Girdėjo Roza, girdėjo Marta. 

— Taip, tiesa, — atsakiau. 

— Tai bent! Taip, taip. 

Harivigsenas sėdo valgyti, mes kažką kalbėjom, bet 
aš mačiau, kad jis galvoja tik apie mano kraustymąsi. 
Roza tylėjo. 

— O juk jinai puikiai sugalvojo, — staiga sako sau 
Hartvigsenas. 

— Tu apie ką? — klausia Roza. 

— Apie mūsų šventąją Edvardą. Et, tiek to, dabar ne- 
besvarbu. 

Pagalvojau: o juk baronienė nuteikinėjo Hartvigseną 
prieš mane; bet jeigu ji stengėsi dėl to, kad aš tapčiau 
jos Mergaičių mokytoju ir auklėtoju, tai gal ne taip jau 
bloga iš jos pusės, tiesą sakant, nė nežinau. Tačiau Hart- 
vigsenas atrodė apkvailintas. Jam tikriausiai pikta, kad 
aš persikeliu į Mako namus, užuot likęs pas jį, o gal pyk- 
dė tai, kad gyvensiu jo pašonėje. Juk vis tiek lieku gre- 
ta Rozos. 

Aš numačiau persikraustyti kitą rytą. Bet dar turėjau 
Rozai atskleisti, ką taip labai slaptai darydavau. Ji su 
Marta kažkur išėjo, gal netgi tyčia, kad nebūtų namuo- 
se, kai aš išeisiu. 

Aš laukiu, ir štai matau iš tolo, kaip ji eina su mer- 
gaite, o Man jau nėra ko slėpti, ne, aš atveriu duris, sė- 
duos ir neatsigręždamas darau savo. 

Roza su Marta įeina, jos sustingsta tarpdury. 

Aš sėdžju ir skambinu fortepijonu. Skambinu nuosta- 
biausią dalyką iš to, ką moku — Mocartą, sonatą A-dur. 
Ir gerai sekasi, lyg manyje atsirado ta didi, tauri širdis, 
galinti palaikyti sunkią minutę. Ak, aš taip ilgai treni- 
ravausi, man jau negėda, kad klausosi Roza, o juk tiek 
laukiau, kada vėl galėsiu gerai groti. Rytą irgi dėkojau 
Dievui už tai, jog dabar skambinu visai neblogai. Skam- 
binti fortepijonu mane mokė mūsų mieluose namuose; 
ko tik tenai nemokė, kol mūsų šeimyna nebuvo suirusi 
ir mūsų pastogė galėjo mane glausti. Deo gloria '. 


! Garbė Dievui (lot.) 

Atsigręžiu. Roza žiūri į mane akis išpūtus. Ji sakc: 

— Ar jūs?.. Jūs dar ir skambinate? 

Aš pakilau ir prisipažinau, kad paslapčiomis lavinau- 
si. Jeigu jai atrodo, kad mano grojimo galima klausytis, 
tai aš jai labai dėkingas. Daugiau nieko nepasakiau ir ne- 
būčiau įstengęs iš susijaudinimo. Bet vėliau pats buvau 
patenkintas, kad nepraskydau ir nepareiškiau, girdi, tai 
mano atsisveikinimas. Nuėjau į savo kambarį ir susidėjau 
daiktus. Palaukiau, kol grįžo Hartvigsenas. 

— Kaipgi, aš nesiruošiau su jumis išsiskirti, — tarė 
jis.— Dar tiek darbo jums turiu. Na, bet ką gi. 

Marta atitraukė jo dėmesį, ji pasakė, kad aš skambi- 
nau fortepijonu: 

— Studentas skambino fortepijonu. 

— Kaip? Ar jūs irgi grojat? 

Roza irgi atsiliepė: 

— Kaipgi! Jis groja! 

Šitie Žodžiai man suteikė tokio pasigėrėjimo, kokio 
niekad nebuvau patyręs net labiausiai giriamas; iš Hart- 
vigseno namų išėjau dėkingumo sklidina širdimi. Oi, net 
svyrinėjau iš jaudulio, nemačiau kelio po kojomis, nors 
apdairiai žiūrėjau. 

Štai ir atėjau į Siriluną ir ten likau. Persikėlimas ma- 
žai ką pakeitė mano gyvenime, vaikštinėjau su mergai- 
tėmis, piešiau joms, kai ką tapiau dažais. O mano šei- 
mininkė baronienė jau nedarė ir nesakė nieko tokio, kas 
galėtų nepritikti išauklėtai damai, ne, dievaži, nieko ne- 
gražaus ar blogo. Tiesa, ji išlaikė įprotį staiga išlenkti 
rankas virš galvos ir žiūrėti iš po sunertų rankų paskliau- 
tės, ir tai nepaprastai gražiai atrodė. Prie stalo ji elgėsi 
padoriai, gal tik kartais pasiremdavo abiem alkūnėrn, kai 
dėdavosi burnon kąsnį ar gerdavo iš puodelio. 

Aš norėjau nutapyti Mako svetainės interjerą, būtų 
išėjęs neblogas dalykėlis; kampe vienas iš sidabrinių amū- 
rų, virš fortepijono dvi graviūros. Tačiau viskas, kas čia 
buvo, menkai mane įkvėpė — tik stiklas vyno, kurį Ro- 
za tada pamiršo ant stalo. Jis vėl stovėtų saulėje, vie- 
nišas ir žaižaruojantis, stovėtų ir lėtai blėstų. 

Čia, judrioje vietoje, buvo daugiau gyvenimo šurmu- 
lio negu pas Hartvigseną, atvykdavo kapitonai iš svetimų 
šalių, kai audra įgindavo uostan; tarp jų kartą pasirodė 
ir rusų kapitonas, ir aš šiaip taip su juo susišnekėjau 
prancūziškai. Dėl blogo oro jo didelis laivas kelias die- 

nas išbuvo mūsų pakrantėje, mes su baroniene apsilan- 
kėme laive, o kapitonas iš Rozos tėvo pirko meškų ir 
šiaurinių lapių kailių. 

Sirilune aš įsitaisiau padorius drabužius ir galėjau ne- 
sirvaržydamas eiti, kur norėjau. Kartais užsukdavau į 
krautuvę, žiūrėjau į ateinančius ir išeinančius, atvykėlius 
ir čionykščius, į keliautojus, kurie kepykloje pirkosi duo- 
nos ir tuojau skubėjo tolyn, į žvejus pietiečius, kurie 
ištisas dienas stoviniuodavo prie prekystalio, kad paskui 
įkaušę, kvatodami slinktų savo keliais. 

Paties Siriluno gyventojai bemaž visi turėjo pravar- 
des. Čia gyveno Svenas Sargas, Ulė Prasčiokėlis, bet da- 
bar jie laivų škiperiai ir pravardės paseno. O dar čia bu- 
vo Bramaputra, Ulės Prasčiokėlio žmona, ji taip mielai 
priglausdavo svetimus, kad vyrui teko nepaleisti iš akių. 
Apskritai iš tokios pat tešlos buvo ir Elena, ji anksčiau 
tarnavo kambarine, o pernai ištekėjo už Sveno Sargo, 
bet šita mylėjo vienintelį pasaulyje — patį Maką; pama- 
tytumėt jos sumišimą, kai ji žiūri į Maką, arba kai jis 
susitinka ją kieme ir taria praeidamas keletą žodžių. O, 
kiek čia žmonių su pravardėmis: Jensas Gimdytojas, Kab- 
liadirbys ir dar, pavyzdžiui, vienas valkata, kuris čia at- 
sibastė praėjusią žiemą ir visai apylinkei suskaldė mal- 
kas, jo tokios trumpos kojos, kad praminė tiesiai — Ka- 
ladė. 

Man buvo labai įdomu stebėti švyturio: prižiūrėtoją 
nors smulkių prekių. Jis labai savotiškas Žmogus, bet su 
didžiule gyvenimo patirtimi. Per savo amžių jis daug mąs- 
tęs ir keliavęs, ir kokie įspūdingi jo pasakojimai! Tiesa, 
jis nemėgo plepėti. Daugiau išdidžiai tylėdavo. Kartą prie 
krautuvės privažiavo ūkininkas arkliu kinkytu vežimu. 
Arkliui ant snukio iki pat ausų užmaukšlintas maišėkas, 
gyvulys nebekramtė, maišėkas jau tuščias, arklys papras- 
čiausiai stovėjo pakėlęs galvą, stovėjo ir žiūrėjo. Ir štai 
tada švyturininkas pasakė: „Jis pridengtas kaip musul- 
monė!“ Tada man pavyko jį prakalbinti, ir jis šiek tiek 
papasakojo apie tolimus kraštus. 

Pagaliau, vasarai Visai baigiantis, Sirilune atsirado se- 
ras Hju Trevilanas, atvyko su reikalu, o tas jo reikalas 
toks — išsirinkti Mako rūsiuose geriausią konjaką ir jo 
partiją nusipirkti. Keletą butelių jis susigrūdo į maišą, 
pasisamdė nešiką ir pasišalino. Jie nuėjo toli, už kalnų, 

pric bekraščių, tekšėm užžėlusių pelkių, tenai seras Hju 
įsikūrė kelioms dienoms, gėrė be perstojo, kol akys ap- 
siblausė ir galva visai susidrumstė. Nešikas du sykius 
ėjo į Siriluną papildymo, o kai Makas jį pamatė trečią 
kartą, tai papurtė galvą ir pasakė: „Ne“. Kad ir kaip ne- 
šikas prašė, kad ir kaip maldavo, Makas kartojo savo 
„Ne“ ir daugiau nė žodžio nepridūrė. Serui Hju ne py- 
ragai buvo pelkėse, miegojo po atviru dangumi, nieko ne- 
valgė, išskyrus tekšes, kurių nešikas pririnkdavo į savo 
kepurę. Ketvirtąją parą Makas išsiuntė į tas pelkes Sve- 
ną Sargą ir dar kažką su didelėm atsargom gero maisto 
išbadėjusiam anglui. 

Lygiai taip pat, kaip su seru Hju, Makas elgėsi su 
savo šeimynykščiais — tikriausias ponas. Nors stambios 
prekybos apyvartoje daugiau pinigų buvo Hartvigseno 
negu Mako, bet Makas buvo labiau pripažįstamas ir ger- 
biamas. Man papasakojo, kad kai kuriais atžvilgiais Ma- 
kas turėjo nekokį vardą, tačiau jis, tikras ponas, niekam 
neleido kaišioti nosies, kur nedera. Visi žinojo, kad jis 
merginų siaubėjas, tiesiog rykštė, jau tokia jo prigimtis. 
Sklido paskalos apie jo šiltąsias vonias, esą gulįs jis van- 
denyje ant patalų ir šitaip vanojąsis net keliskart kas sa- 
vaitę, kai jam pakyla ūpas, ir patarnaujanti jam mer- 
gina, o kartais net dvi merginos. Vadinasi, tas Makas — 
baisus palaidūnas. O kažkam Bramaputra prasitarusi, kad 
Makas anaiptol ne visada taip maudąsis, o liepiąs šitaip 
vanotis merginoms ir nuo jų nenuleidžiąs akių. Dabar 
Makas sau kambarine paėmęs mažąją Petriną ir laukiąs, 
kada ji ūgtelės iki teisėto amžiaus, taip, jis tarsi pasiso- 
dinęs ją savo sode, kad augtų ir noktų. Bet ji, ko gero, 
jau seniai nunoko, koks jos dailus liemuo, koks skambus 
juokas! O noselė užsirietusi, švyturio prižiūrėtojas kaž- 
kada pasakė, kad jos nosytė pasistiepusi. 

Vakaras. Mergytės atsigulė, aš vaikštinėju šį bei 
tą galvodamas. Šilta, šviečia saulė. Žalioje ganykloje sto- 
vėdamos atrajoja visos Siriluno karvės, kartkartėmis gir- 
džiu tilindžiuojant skambalėlį, kai jos kresteli galvas, bai- 
dydamos uodus, o šiaip visur tylu. Aš prieinu prie vienos 

karvės ir su ja kalbuosi; karvei, aišku, tai patinka, nors 
ji nė nežiūri į mane, tik tyliai alsuoja, lygiai gromuluo- 
ja ir žvelgia tiesiai priešais. Oi, kaip ji žiūri! Tik vienui 
vieną kartą sumirkčioja ir žvelgia į erdvę. 

Leidžiuosi į prieplauką. Puikus vakaras, čia tebedir- 
bama. Kubilius, Viladas Krovikas, dar keletas traukia 
skrysčius, kelia naują iškabą. Joje užrašyta: Makas ir 
Hartvičius. Lipu į valtį ir iriuosi nuo kranto — pasižiū- 
rėsiu, Kaip viskas atrodo iš vandens pusės. Po naująja 
iškaba atnaujintos senosios raidės — „Druskos ir statinių 
pardavimas“. Ir jau visiškai atskirai, ant baltos sienos, 
didžiulė ranka rodo žemyn pirštu. Baisus neskoningu- 
mas — ta nukirsta ranka, ir kaip bjauriai ji nutepliota, ir 
kaip čia nepritinka. 

Aš vėl iriuosi prie kranto ir matau prieplaukoje Hart- 
vigseną 

— Na, ką jums sakiau? Tik žiūrėk ir žiūrėk, viską 
tikrink,— sako jis.— Štai iškabą kelia, o ar ne kreivai, ar 
bus Matoma iš pašto garlaivio? 

— Šitą ranką nuo sienos geriau nuimti, — pasakau. 

— Ar jūs taip manot? Čia Kabliadirbio darbas, jis tą 
ranką sugalvojo, šitaip, sako, mieste įprasta. O kaip jums 
atrodo raidės? 

— Labai geros raidės. 

— Tai va, o jūs sakėt... Savo vardą aš pats pakeičiau, 
taip keista, kai perskaitai. Čia nevisas mano vardas, ma- 
ne krikštijo Benoniu, taigi priekyje prirašius ,„B“, būtų 
kaip tik. Man kainavo didoką sumelę, kad mano vardas 
stotų greta Mako. Et, tiek jau to, man nusispjauti. 

Hartvigsenas lipa į mano valtį, mudu plaukiam nuo 
kranto, kad jis pagįgrožėtų iškaba. Kol valtis plūduriuo- 
ja vandenyje, galvoju, kad Makui šiuo atveju, ko gero, 
nederėjo imti mokesčio iš kompaniono. Už ką čia mo- 
kėti? Bet Hartvigsenui nusispjaut. Išeitų, kad jis toks ne- 
apsakomai turtingas, jog apvali suma jam nė motais? O 
juk visai neseniai jam teko sukrapštyti galbūt tūkstan- 
čius, kad Rozą atpirktų iš vyro. Et, koks čia mano rei- 
kalas. 

Hartvigsenas šaukia Kubiliui ir Viladui Krovikui: 
Tą ranką rytoj pat nutrinkit! 

— Nutrinti? 
— Taip, ji čia nereikalinga. 
Mes vėl iriamės į krantą, ir Hartvigsenas man sako: 

— Patys matot: nesuspėk, nepatikrink, ir toji ranka 
puikuotųsi ant sienos. Taip, tai ko aš norėjau paklausti“ 
Kaip jums gyvenimas Sirilune? 

— Ačiū, nesiskundžiu. 

— Be reikalo iš mano namų kraustėtės. Šit Marta pa- 
ūgėjo, jai reikia mokytojo. 

Paprieštaravau, kad Marta juk galės lankyti parapi- 
jos mokyklą, kai ateis laikas. Bet Hartvigsenas lingavo 
galvą. 

— Taip jau išeina, — atsakė.— Vaikas pas mus išmoko 
daryti kniksą, o ir šiaip daug ko išmoko. Tai ir noriu, 
vadinasi, nusamdyti mokytoją. 

Aš pastebėjau, kad Marta dar suspės lankyti miesto 
mokyklą drauge su baronienės dukromis, bet ir šita prie- 
laida Hartvigseno nedžiugino. 

— Labai jau čia reikia vaiką siųsti pas svetimus, — 
pasakė jisai. 

Iš prieplaukos mes išėjom sykiu, priėjom Hartvigseno 
namus, ir jis pakvietė užeiti. Roza sėdėjo gonkose, mes 
susėdom prie jos, įsišnekėjom, ji taip maloniai ir jaukiai 
atsakinėjo į mano klausimus apie jos sveikatą. Hartvig- 
senas man tiesiai pasiūlė vėl keltis pas juos ir būti Mar- 
tos mokytoju; aš atsisakiau ir jis įsižeidė. Pavasarį esą pas 
jį pirmučiausia atvykau, kalbėjo jis, Roza tylėjo. 

— Taigi, be reikalo jūs taip tikite mūsų puikiąja Ed- 
varda,— pasakė Hartvigsenas ir reikšmingai lingavo gal- 
va— Ji ne tokia paprasta. Et, daugiau nieko nesaky- 
siu. 

Pet aš nieko neatsakiau, ir Hartvigsenas nebeištveria, 
jis sako: 

— Jos vyras žiemą nusišovė! 

Roza paraudonuoja ir nuleidžia akis. 

— Na kam tu, Eenoni,— sako ji. 

— Tai štai, galiu jums pranešti! — tęsia Hartvigsenas 
ir tiesiog pasipučia, kad žino daugiau už kitus. 

Tačiau Roza, man rodos, jau anksčiau bus girdėjusi 
šią naujieną, šiaip aI taip, ji sako: 

— O iš kur tu Žinai? Gal čia paprasčiausios apkalbos. 
Geriau jų nekartoti. 

Hartvigsenas pasakė viską sužinojęs iš vieno vyruko, 
o tasai pats apie viską perskaitęs žiemą laikraščiuose, jis 
tarnavęs lensmano kontoroje. Taigi netenka abejoti. Ed- 
vardą netgi tempė į nuovadą ir kvotė dėl to įvykio. 

Kokia miela, kokia tyra tą akimirką buvo Roza! O, 
aš juk mačiau — pavojingoji naujiena jai jau seniai Ži- 
noma. Ir net baisiausiai pavydulio kamuojama ji ja ne- 
pasinaudojo. Aš norėjau pulti jai po kojom, ten buvo 
mano vieta, ten ir Hartvigsenui vieta. 

Ligi šiol aš nepratariau Žodžio, bet kai Roza paste- 
bėjo, kad Edvardos vyras galėjęs nusišauti pasimaišius 
protui, aš linktelėjau ir pasakiau kažką panašiai. Tuomet 
Hartvigsenas įdūko ir puolė mane: 

— Na, ką gi, laimingo kelio. Bet ji man sakė, kad 
jūs — menkysta. Turėkit galvoj! 

Jau tada Roza nebeišdrįso jo tramdyti, ji pakilo ir iš- 
ėjo iš kambario. Mane taip įskaudino, aš nebeištvėriau 
ir paklausiau: 

— Ar ji pati jums taip sakė? 

— Menkysta, gavusi gerą išsiauklėjimą,— taip ji sa- 
kė pažodžiui. 

Hartvigsenui rūpėjo kuo skaudžiau man įgelti, jis ir- 
gi atsikėlė ir ėmė lesinti balandžius, nors jau buvo labai 
vėlu. 

Ir aš pasišalinau, nuėjau pro žalią dirvoną, kur buvo 
karvės, toli už malūno, prie miško, į kalnus. Mano išdi- 
dumas buvo užgautas, pasirodo, mano visas išsiauklėji- 
mas ničnieko nevertas šeimininkei. Mėginau save ramin- 
ti — tarkim, baronienė pasakė, na ir kas, argi dangus 
griuvo žemėn? Ak, betgi koks nelaimingas jaučiuos! Juk 
be šito mano gero išsiauklėjimo daugiau nieko neturė- 
jau, ničnieko. Niekas nesakytų, kad aš patrauklus jau- 
nuolis, dėl mano smulkumo, o mano veidas nedailus, net 
priešingai — visas mano veidas spuoguotas. Todėl aš vi- 
sad ir klausiau tėvų, ir daug ko išmokau, ir neblogai 
sekėsi piešti, tapyti. Prisipažinsiu, kai pasivadinau išdi- 
džiu medžiotoju, aš gerokai pasigyriau, aš, galima sakyti, 
apsimelavau, nes koks iš manęs medžiotojas ir keliau- 
tojas? Ne, aš ne Munkenas Ventas, aš tik svajojau pa- 
keliauti drauge su juo ir pasimokyti iš jo didžio abejin- 
gumo savo asmeniui. 

Taip galvodamas ėjau ir ėjau, kol visiškai netekau jė- 
gų. Aš netyčia skverbiausi į pačią miško tankmę, lyg 
norėčiau pasislėpti, galop įsirėmiau į karklynus ir užsi- 
spyriau būtinai pro juos prasiskverbti rėpla, tik jau pas- 
kui atsipūsti. Tarsi mane kas būtų tempęs tenai, taip, 

lyg pats Viešpats mane ragino, lyg šaukėsi mane, ne- 
vertąjį, pagalbon. 

Rėplioju lyg ir tokiu siauru takeliu, sutryptu Žvėrių, 
ir kai takelis baigiasi, mano žvilgsniui atsiveria apskrita 
laukymėlė su mažyčiu vandens duburiu. Apstulbęs atsis- 
toju ir žiūriu į tą laukymėlę, .o ji žvelgia į mane. Dar 
niekad nebuvau stovėjęs tokioj apskritoj laukymėlėj. Lyg 
tame vandenyje gyventų kokia dvasia, o dabar išskrido 
nusinešdama stogą. 

Mano nustėrimas praeina, ir jau ši mirtinai tyli vieta 
atrodo maloni, iš viršaus smelkiasi šviesa, lyg iš ąsočio 
kaklo, ir niekas čia manęs nepamatys, nebent iš dangaus. 
Kaip čia puiku! — galvoju aš. Duburys toks nedidukas, 
aš atsitupiu prie jo, kad būčiau mažėlesnis ir neliūdin- 
čiau jo. Tada pastebiu uodus; kiekvienas uodelis prade- 
da šokį kažkur atokiai, o jau paskui prisitaiko, kad ga- 
lėtų šokti su visais. O duburėlio paviršiuje lyg ir kokia 
putelė, uodukai ją kliudo, bet nesušlampa, peteliškės ir 
kitos skraiduolės ja rėplioja, nepalikdamos pėdsakų. Stro- 
pus voras įsitaisė pailsėti savo tinkle ant šakutės. 

Aš visiškai pamiršau, kad mane pažemino, kad už- 
gavo mano savimeilę,— taip čia gera. Nei kairės, nei de- 
šinės pusės — vien apskritimas, ir stypso atžalos, auga 
žolė, ir viskas čia sena, tanku, viskas per amžius, senų 
seniausiai šitaip buvo. Ir kas tokio, jei aš čia sėdžiu ir 
gaištu laiką, kas tas laikas — ne, viskas matuojama tik 
apskritu duburėliu tarp tankių karklynų. 


Norėčiau išsitiesti ir snūstelėti, bet susitvardau ir at- 
sisakau šito savo ketinimo: voras sukrutėjo, aha, jis tik- 
riausiai jaučia lietų. Tada pastebiu, kad uodus nuo du- 
burio it šluota nubioškė, ir jis ėmė ribėti. Apsižvalgau, 
ir staiga man topteli keista, nemaloni mintis; kažkas ne- 
seniai buvo prie duburio, kelios vytelės nukirstos, lyg 
valytas anas krantas, kelmeliai visai švieži — šios dienos 
darbas. Aš peršoku per duburį, jo krantas virpa, nors 
velėna čia tvirta, apžiūriu kelmelius, ir keistas jaudulys 
mane persmelkia, aš matau, kad vyteles nukirto neįgu- 
dusi kairė ranka. Matyt, anas pasakojimas, kurį neseniai 
girdėjau, išbudino mano pastabumą. Apčiupinėjau kirčio 
vietas, pavarčiau skiedreles ir vienaip, ir kitaip ir įsiti- 
kinau, kad neklydau. Betgi kam — kam prireikė kirsti 
karklusė Ir kodėl tokie paslaptingi kirčiai? Stoviu, žiūriu 


242 


į karklyną ir staiga nutirpstu;: tiesiog priešais mane stovi 
akmeninis stabas, senovės dievas. 

Oi, koks jis mažas, bjaurus, rankos nukapotos sulig 
pečiais, o veide tik menki brūkšneliai vietoj lūpų, no- 
sies ir akių. Kojų pradžia irgi paženklinta rečiu, o 
pačių kojų nėra, ir dievukas paramstytas akmenukais, kad 
nenuvirstų. Ar tik ne todėl čia mane atvedė Viešpats, 
kad nuversčiau šitą stabą ir paskandinčiau,— galvoju aš 
ir liečiu jį ranka. Bet mano ranka bejėgė, ne, to maža, ji 
nukaro kaip rykštė. Žiūriu į savo ranką — kas per bur- 
tai? Visa jos oda susiraukšlėjo. Pasibaisėjęs pakeliu akis 
nuo rankos prie stabo — oi, kokia gėda prieš Dievą — 
išsigąsti šitokio kūrinio! Stabas lyg ir buvęs didesnis ka- 
dais, seniai, bet suvaikėjęs, suvargęs, jau taip visai su- 
smukęs su savo paramstymais. Tiesiu prie jo kitą ranką, 
tačiau — ji vėl nusvyra, kartojasi ta pati istorija, mano 
kairės rankos oda pilkėja ir raukšlėjasi. Aš vėl peršoku 
duburį ir vėl braunuosi per karklynus. 

Iš padangės krinta pirmieji dideli lašai. 

Į Siriluną atėjo Rozos tėvų laiškas iš gretimos pa- 
rapijos — kvietimas į vestuves. Pastorius Barfudas ren- 
giasi antrukart tuokti savo dukterį. Taip, visur buvo lau- 
kiama šitų iškilmių, girdėjau šnekas, kad dviejose kai- 
myninėse bažnyčiose paskelbti užsakai. Hartvigsenas sa- 
vo valstietišku įpročiu slėpė ligi pat paskutinės minutės. 
Nė žodžio apie tuoktuves. Et, Dievo valia. 

Isilijo. Todėl keliauti nuspręsta Mako baltąja valtimi, 
tačiau mažylė Tona, baronienės dukrelė, sirguliavo, tad 
abi mergytės liko namie. Taigi ir aš negalėjau pasinau- 
doti kvietimu. Baronienė labai maloniai siūlė mane iš- 
leisti ir pati sutiko pasėdėti namie, tačiau tai atrodė nei 
šis, nei tas, nė svarstyti neverta. Su mumis paliko ir 
Martą. 

Vestuvės praėjo tyliai, mat jaunoji jau buvo tuoku- 
sis, taip, vestuvės buvo tylios, visai ne pagal jaunojo sko- 
nį, jei taip jo valia, tai būtų iškėlęs trankią puotą. 

Grįžęs Hartvigsenas man pasakė: 

— Gaila, kad nepaūžėt mano vestuvėse. 

Aš padėkojau ir atsakiau, jog nebuvo įmanoma dėl 
įvairių priežasčių. Tirmiausia, aš pavaldinys, o mano šei- 
mininkė irgi buvo kviesta. Antra, aš neturiu irako, o ma- 
no tegu ir menkas išsiauklėjimas įtikina, kad šitokiam 
atvejui joks kitas drabužis netinka. 

Taip jam ir atsakiau. Aš numaniau, kad pastarojo ma- 
no motyvo Hartvigsenas nelaikys paslaptyje — ką gi, aš 
nieko prieš. Beje, vėliau sužinojau, kad pats Hartvigse- 
nas savo vestuvėse puikavo botiortais, su kailio apva- 
dais, kad pritrenktų kitų gyvenviečių pirklius. Kai jam 
kažkas prasitarė, jog vasaros dieną šitaip, ko gero, pai- 
ka, Hartvigsenas atsakęs: 

— O man nusispjaut, kuo apsiavęs Makas. Jei man 
kojos stirsta, aš aunuos šiltais batais. Nes turiu aš jų vi- 
sokiausių. 

Štai jau Roza antrukart ištekėjusi dama. Per patį vi- 
durdienį einu pas ją ir sveikinu; ji spaudžia man ranką 
ir šypsodama dėkoja. Pripila stiklus vyno, ir aš sėdu prie 
stalo. Roza pasakoja, kaip lapis Gilbertas pasipainiojęs 
jai palei pat bažnyčios duris, ji net pašiurpusi. Šitaip 
mudu sėdim, šnekučiuojam, ir sugrįžta Hartvigsenas. El- 
giasi jis labai slapukiškai, šypsosi, drauge su mumis ge- 
Iia vyną. 

Paskui Hartvigsenas ištraukia iš kišenės paketėlį su 
daugeliu antspaudų, negali tverti iš pasididžiavimo ir juo- 
kauja: 

— Va, šis tas atėjo paštu, — sako jis.— Pavėlavo vie- 
ną dieną, ką beveiksi... 

Ir jis atplėšia paketėlį, išima žiedą ir užmauna Rozai 
ant piršto. 

— Čia tau žiedas, — sako jis.— Žiūrėk vėl neišmesk. 

Rozai net veidas persimaino. 

— Šįsyk ne! — tyliai ištaria ji. 

Ji paima jį už rankos ir dėkoja. 

Žiedas kiek didokas. Ji nusimovė jį, pažiūrėjo į vardą 
vidaus pusėje — Benonis — ir vėl užsimovė. 

Bet Hartvigsenas nekantrauja — juk paketėlyje dar 
kažkas likę. 

— Čia dar kažkas yra! — sako jis. 

— O, Viešpatie! Kas gi ten galėtų būti? — stebisi 
Roza. 

Tada Hartvigsenas mudviem rodo paketėlį ir žvelgia 
į Mus pakiliai. 

— Štai, prašom įsitikinti. Žiedas — jis gal vertas ke- 
turių talerių — su vardu ir visa kita. O čia parašyta kaina 
šimtas dešimt talerių! 

Hartvigsenas iš paskutiniųjų erzina mūsų smalsumą. 
Aš kylu išeiti, kad ilgiau čia nedalyvaučiau, bet jis mane 
sulaiko. 

— Jūs tiktai nusigręžkit! — sako jis. 

Išgirstu dzingsėjimą, jis prieina prie Rozos ir iškil- 
mingai taria: 

— Mieloji Roza! Leisk tau įteikti šį aukso laikrodėlį ir 
aukso grandinėlę. 

Roza iš nuostabos išpučia akis, ji žodžio ištarti ne- 
gali ir atsisėda. Oi, kokia ji atrodė miela, kai susijaudino, 
kaip nuoširdžiai, iš sielos gelmių, net išblyško ir parau- 
do. Kai ji pakilo ir jam už viską padėkojo, jisai, irgi su- 
jaudintas, atsakė: 

— Nešiok į sveikatą, nesunešiok. 

Paskui paėmė iš jos laikrodėlį, prisuko, padėjo — 
na, tikras vaikas, net jo akys tada atrodė vaikiškos. 
Grįžau iš jaunavedžių ir galvojau, kad štai — viskas 
prasidėjo taip jautriai, tai turbūt gerai, kad ji atsikraus- 
tė į šiuos namus. Ką čia daugiau manyti, Roza rado savo 
laimę. 

Dienos slenka, vėl šviečia saulė, oras šiltas, naktys 
rausvėja, vandens paukščiai stypinėja pakrante su savo 
vadomis. O man ilgų — juk aš negaliu, dievaži, kasdien 
eiti pas Hartvigseną ir Rozą, o ir nedidelis man ten da- 
bar džiaugsmas. Baronienei nerūpiu nei aš, nei Mano mu- 
zika, tai ir skambindavau tik priešokiais, dieną, kai Ma- 
kas išeidavo į kontorą, o baronienė kažkur dingdavo. Be- 
je, aš irgi vaikštinėdavau su mergaitėmis, panašiai kaip 
vandens paukščiai su savo jaunikliais. 

Ir kartais man pasitaikydavo nuostabiai laimingų va- 
landų: būdavo, tįsau ant vejos, o mergytės sutupia ant 
manęs ir tūno, neleidžia atsikelti, aš pamažėle verčiuosi, 
jas nuritu, o jos vėl ropščiasi iš visų jėgų, o Tona netgi 
įrausta nuo stengimosi. Jų manymu, svarbiausia — kuo 
mikliau pastverti man už nosies. Mano plaukų niekuomet 
nepešiojo. Tik, būdavo, glosto man veidą, kad išspaustų 
spuogus, ir dar trindavo seilėm ir jūros vandeniu, užtat 
mano oda perštėjo dar pasiučiau. Nepaprastai mieli, geri 
vaikai. Bet vėliau, kaip vaikams būdinga, jos išdavė mū- 


245 


sų draugystę ir ėmė sekioti paskui Jensą Gimdytoją, kai 
tasai vaikštinėjo po namus rinkdamas kaulus. Ir visada 
tokiais atvejais atsiklausdavo baronienės. „Taip taip, te- 
gu sau eina,— sakydavo ji.— Žiemą tikriausiai teks tu- 
pėti prie vadovėlių“. Ji buvo joms visados gera, ir mer- 
gytės atsilygindavo švelnia meile. Sakydavo jai tokius 
mielus dalykus: „Tu tik palūkėk, močiute, aš tuoj grįšiu, 
ir tu būsi mano numylėtinė!“. O grakšti, stamantri ba- 
ronienė jas, būdavo, pagriebia ir išmeta aukštai į ViI- 
šų. 

Oi, baronienė — beprotė, pašėlusi baronienė! Ir tur- 
būt ji labiausiai nusivylusi ir nelaimingiausia moteris iš 
visų, kurias aš pažinau, nors tiksliai negaliu pasakyti, 
juk pažinau ne daugelį. 

Jau vėlus vakaras. Mano širdžiai ilgu, valandėlę įsi- 
piršau pas Rozą ir pastebėjau slepiamą, bežadę nesan- 
taiką tarp jos ir vyro. Tai labai slėgė, Hartvigsenas be- 
maž nieko nekalbėjo, Roza irgi tylėjo. Aš suskubau iš- 
eiti, ir mane palydėjo gižus, beviltiškas Žvilgsnis. 

Vėl einu į mišką ir galvoju, galvoju. Kopiu į kalną, 
prie mano aptiktos vietos su duburiu ir akmeniniu sta- 
bu. Vėl skverbiuos keturpėsčias siauru takeliu per kark- 
lynus ir staiga nustėrstu: tenai žmonės, mane aplenkė. 


Jie nesišneka, jie nuogutėliai dviese maudosi dubu- 
ryje. Moteriškę tučtuoj atpažįstu — baronienė Edvarda. 
Vyriškį neišsyk atpažįstu, šlapi plaukai, persiskyrę per 
vidurį, dengia veidą. Paskui iš rūbų ant kranto supran- 
tu, kad čia lapis Gilbertas. 

Jiedu maudosi, jiedu kartu neria, jis ją glėbesčiuoja. 
Aš guliu apmiręs ir nuo jų nenuleidžiu akių, kartkartė- 
mis jiedu išsitiesia ir žiūri viens į kitą, bet akys apsi- 
blaususios, abu alsuoja iš džiaugsmo, pagaliau jiedu tarsi 
išneša viens kitą iš duburio ant kranto. Lapis stovi, sten- 
giasi atsikvėpti, iš plaukų varva vanduo. Baronienė at- 
sisėda, pariečia po savim kojas, smakrą atremia į kelius 
ir šitaip sėdi tuščiomis, blausiomis akimis. Ji laukia, ką 
gi jai darys lapis. Jis atsisėda greta, jis niurzgia, ir stai- 
ga griebia ją už gerklės ir pargriauna. Ak, jie abu visai 
išprotėjo, jie spaudžia vienas kitą, jiedu susipina, susilie- 
ja, o, ką jiedu daro, to neapsakysi. Aš norėčiau surikti, 
bet susitvardau, mažasis stabas ir aš esame šitos scenos 
liudininkai, bet aš toks pat nebylys kaip ir jis. 

Aš atsitokiu jau traukdamasis rėpla per krūmus, bet 
greičiausia nesąmoningai paisiau atsargumo, nuo dubu- 
rio nesklido joks triukšmas, tik plonas, gailus dainavi- 
mas, toks silpnas ir varganas, lyg eitų iš paties dievuko 
lūpų. Vadinasi, aniedu išsipleiskė dabar priešais stabą 
ir nesugalvojo nieko geresnio kaip Žvygauti. 

Grįžtantį mane krečia šiurpas, Nors tebešviečia saulė ir 
visiškai šilta. Tikriausiai mane brūkščiojo miške šakos, 
nežinau, nieko nepajutau, visiškai nieko nepamenu. Už- 
tat išėjęs iš miško palei malūną, pastebėjau Kabliadirbį, 
jisai savo muzikos pilna burna čiulba, švilpauja ir mul- 
kina vargšelius paukščius, žadina juos ir jie jam atsilie- 
pia. Juk per mane Hartvigsenas liepė nutrinti ranką nuo 
sienos prieplaukoje, tad Kabliadirbys ant manęs tikriau- 
siai širsta, jis varo savo, visai nekreipdamas į mane dė- 
mesio. Aš ryžausi prieiti tiesiai prie jo ir paklausti: „Ko 
tu čia vakarojiė“ Bet kai prisiartinau, jis nebešvilpinia- 
vo, nusiėmė kepurę ir linktelėjo. Tada aš jo ir klausiu 
kiek kitaip: 

— Ar šitaip čiulbi kiaurą naktį? 

— Aha, — atsako jis. 

— Nemiga? 

— Ne-e. Stoviu sargyboje. Juk paleistas malūnas. 

— Ten juk du malūnininkai. 

— Vis tiek... 

Mano mintys vis užimtos tuo, ką mačiau miške, aš 
pamanau: ,„Ar tik ne baronienė jį čia pastatė sargy- 
bon?“ — bet paskui galvoju: „Maža kam čia gali prireik- 
ti sargybos?“ Kabliadirbys įsistebeilija į mano užsigal- 
vojusį veidą ir sumeta, kad savo klausimus aš sakau ne 
šiaip sau. Staiga jis klausia, dairydamasis aplink: 

— Bene jūs ką nors išgirdot? 

Aš visai nenorėjau tapti šio žmogaus patikėtiniu, bet 
ir nevertėjo baidytis. Jis dūrė pirštu kažkur sau už nu- 
garos ir tarė: 

— Ten ir guli. 

— Kas ten guli? Patalai! Nesuprantu! 

Priėjau arčiau. Kabliadirbys — iš paskos, ir jis man 
paaiškino: stovįs čia sargyboje po tris, kartais po ketu- 
ris kartus per savaite ir džiovinąs ant brezento patalus, 
taip, ko čia gėdytis, Svenas Sargas dabar škiperiauja, o 

anksčiau irgi ėjo tas pareigas, privalo gi kas nors. O 
Makas, tas tiesiog padūkęs — maudytis keturis kartus per 
savaitę, na? Šit pavasarį jis dar labiau siautėjo, būdavo, 
nė dienos nepraleidžia, visai pasiuto! Taip, jam dabar 
pats tas metas, ir vienas Dievas žino, kada jis liausis, 
gal ir niekad. 

Klausausi tų aiškinimų, pagalvoju ir klausiu: 

— Kaipgi tu taip džiovini patalus, o jei staiga lie- 
tus? 

— O alaus darykla naktį kam? Na, kadais, girdėjau, 
viskas buvo daroma atvirai: Svenas Sargas stovi, būda- 
vo, vidur kiemo ir džiovina patalus prieš saulutę, o ly- 
jant jam alaus darykla tarnavo dieną ir naktį. Bet jau 
kai atvažiavo baronienė, tai prispaudė senį. 

Naivuolis Kabliadirbys, matyt, nori mano akyse bent 
kiek pateisinti savo veiklą, mėgina juokauti, jis sako: 

— Taip tatai. Čia rimtas reikalas. O Makas asmeniš- 
kai mane pastebėjo, pakvietė į kontorą ir pasiūlė šitas 
pareigas. Jam esą skaudąs skrandis, daktarai prirašę vo- 
nias ir trynimus. Na, o kad aš turiu tokį talentą — čiul- 
bėti, tai pats Dievas lėmė naktimis su paukšteliais šne- 
kėtis, o jei kas mane užklumpa, tegu stebisi. Cha cha. 
Kokią galvą reikia turėti, kad šitaip sumanytum! O jau 
tos vonios! Dabar šit Elena, Sveno Sargo pati, ir mergiš- 
čia Petrina jį trina. 

Kai grįžau į Siriluną, Ulė Prasčiokėlis tenai niovėsi su 
Kalade dėl savo žmonos Bramaputros. Bramaputra, Bra- 
maputra — ji vėl savo daro, oi beprotė! Ir viskas jai nė 
motais, ji amžinai išeina sausa iš vandens, pačia nekal- 
čiausia mina, net jeigu ją užklumpa vietoje. „(Gėdos tu- 
rėtumėt!" — štai ką ji pasakė tiem dviem varžovam, kai 
aš pasirodžiau. Ulė Prasčiokėlis nieko nematė, negirdėjo, 
tik pūtavo ir blaškėsi po virtuvę. O Kaladė, atvirkščiai, 
stūksojo nejudėdamas, atsišliejęs į sieną ir apsigynęs iš 
užnugario. Stovėjo kaip apkapotas ant savo trumpų ko- 
jų, o jo stuomuo milžiniškas, galingas — na, gryna bai- 
dyklė. 

Beprotiška, beprotiška naktis. 

Rytą baronienė buvo švelni, atidi, pablyškusi iš nuo- 
vargio. Rodos, vis baiminosi, kad ko netyčia neužkliu- 
dytų. Ir veide matėsi bejėgiškumas, kaltės suvokimas, 
kaip tada, kai pasitaikydavo ka nors neapgalvotai lep- 
terti ir susinepatoginti. 


248 


XIII 


Ir baronienė, ir Makas prisiminė mano gimtadienį 
ir pridovanojo man visokių mielų daiktelių; tikriausiai 
jiedu sužinojo datą iš mergaičių, jos kažkada manęs klau- 
sė, ir nenorėjau joms meluoti. Dievaži man buvo ne itin 
malonu, kad mano gimtadienis pažymimas taip pompas- 
tiškai. Per pietus net vyno davė, o Makas tarė keletą 
tėviškų žodžių mano garbei ir apie mano gyvenimą sve- 
tur. Mergaitės pridovanojo man kriauklelių ir akmenukų, 
kuriuos surinko pakrantėje, o Alina dar nupiešė nuosta- 
bų miestą ant dėžutės dangtelio. Aš pasikabinau jos kūri- 
nį savo kambaryje ant sienos, tuo jai labai įsiteikdamas. 
Tona rašte pavadino mane vyresniuoju broliu, jos padik- 
tuotus sveikinimo žodžius užrašiusi mama. 

Baigiantis vasarai, mišką išmargino geltonos ir rau- 
donos dėmės, padangė švari, blyški. Žuvį išdžiovino, lai- 
vai stovi laukdami vėjo. 

— Jei būčiau žinojęs apie jūsų gimtadienį, nebūtu- 
mėt gailėjęsis — sako man Hartvigsenas jam įprasta, ge- 
raširdiška, juokinga maniera.— Eime pas mus, praleisim 
valandžiukę. 

Aš sutinku mielu noru, apsidžiaugiu, man malonu, kad 
Hartvigsenas nebeširsta ant manęs. Roza namie, ir Hart- 
vigsenas jai paliepia atnešti vyno ir sausainių. 

— Žinau, tu jau pasistengsi,— jis juokais priduria.— 
Juk studentas mokytas Žmogus, ne toks kaip aš. 

Į tai Roza nieko neatsako, bet jos Žvilgsnis buvo liūd- 
nokas. 

Sėdime, gurkšnojame vyną su sausainiais, Hartvig- 
senas linksmai plepa, vis paklausdamas: „„Na, ką tu, Ro- 
za, pasakysi? Ką tu, Roza, manai?" — „Taip, taip“, — van- 
giai atsakinėjo Roza, arba: „Ką jau man čia manyti“, — 
atsiliepdavo ji nuolankiai, lyg iš anksto žinotų, kad jos 
nuomonė neturi jokio svorio. Staiga Hartvigsenas visai 
rimtai sako: 

— Nagi, žinau aš, ko tu tokia pasipūtusi. Tik tu be 
reikalo. 

Roza nė žodžio nepratarė, tiktai nunarino galvą. 

— Sirilune aš mačiau Martą,— pasakau. 

Nė balso. 

— Nepaprastai daug balandžių prisiperėjo šią vasa- 
rIą,— šneku vėl ir žiūriu pro langą. 

— Tu taip be reikalo, sakau tau! — griaudėja Hart- 
vigsenas ir niūriai žvelgia į Rozą. 

Ji pakilo nuo kėdės, nuėjo prie krosnies, ten trupu- 
tį pastovėjo, paskui atsisėdo ir įsistebeilijo į krosnies du- 
reles, žiūrinėjo ten įspaustas figūrėles. 

Pabeldžia į duris, Hartvigsenas pakyla ir išeina. Už 
durų baronienės balsas: „Laba diena!" 

— Gal aš truputį pagrosiuė — klausiu aš, nes labai 
nejauku. 

— Ko gero, taip. 

Einu prie fortepijono, o pro kitą langą matau, kaip 
Hartvigsenas nueina su baroniene. 

Aš skambinu nesusikaupęs, kas į galvą ateina, mano 
tokia bjauri nuotaika, vis klydinėju. Lioviausi skambin- 
ti, o Roza sako: 

— Mes galėtume pameškerioti, jei norite. 

Pasižiūriu į ją. Ji ryžtasi su manim meškerioti, anks- 
čiau nebūtų ryžusis, kažkas jai atsitiko, arba ji išdrą- 
sėjo? 

Roza susiruošia, mudu nueinam į daržinę, paimame 
meškeres ir blizges ir einam žuvauti. Aš vis galvoju: 
kas gi čia daros? Negi mane pasikvietė į namus tik tam, 
kad pabūčiau su Roza, kol Hartvigsenas kažkur nueis su 
baroniene? 

Vanduo ramus, įlanka it veidrodis. Aš imu pasakoti 
apie vieną melagį: jis buvo jūreivis, per audrą jį ištiko 
katastrofa, bet jis nenukentėjo, ne, palei pat jį plūdu- 
riavo krūvos nuskendusių jūros paukščių, bet pats jis ne- 
nuskendo. 

„Na, bent kiek nusijuok!“ — manau aš. Bet Roza vi- 
siškai nenusiteikusi juoktis. Tik aš pats nusijuokiau iš 
to jūreivio, kad nors kiek ją užkrėsčiau savo linksmu- 
mu. 
Atkreipiau Rozos dėmesį į tai, kaip žvilganti alavinė 
blizgė žirba nuo saulės, o kai panardinu, ji gęsta vande- 
nyje visai kaip Žvakė. 

— Aha,— tik toks jos atsakymas. 

Kaip ji labai nusiminusi! Aš sėdžiu ir apžiūrinėju jos 
suknelę, labai miela suknelė iš paprasto stipraus audi- 
nio, ji ir žiemą su šita vaikščiojo, iki vestuvių. Valties 
pirmgalyje padėta jos palaidinukė, gerokai padėvėta, bet 

švari, sagutės dešinėje pusėje, kilputės kairėje, vadinasi, 
palaidinukė išversta, tačiau kaip kruopščiai padaryta, tai 
ji pati sėdėjo ir atidžiai darbavosi adata. Ji kilsteli akis 
į mane, ir toks skvarbus, toks slegiantis jos žvilgsnis, jis 
mane trūkteli su savim kaip vilnis. 

— Ar jūsų tėvai gyvi? — klausia jinai. 

— Taip. 

— Ar turite seserų? 

— Taip. 

— O aš neturiu brolio. 

Patylėjusi priduria šypsodama: 

— Užtat aš turiu tėvą. 

— Jūsų tėvas gražus kaip reta. 

—- Taip, gražus ir laimingas. 

Ir vėl ji prisiversdama šypsosi ir sako: 

— Tik va iš manęs visą laiką jam vieni nemalonu- 
mai. 

Vanduo ribuliuoja, saulė nebešildo, Roza apsisiaučia 
palaidinuke, ir mudu vėl sėdim su meškerėmis ir tylime. 
Mes primeškeriojam truputį žuvies, bet Žžuvienei nepa- 
kaks, labai jau smulkutė, reikia dar pasėdėti, ir Roza 
kantriai sėdi. Man knieti pasitikrinti, gal ji delsia tyčia, 
kad ilgiau negrįžtų namo; aš sakau: 

— Žiedas jums per didelis, žiūrėkit, kad nenusimau- 
tų nuo piršto. 

Ak, imtų ir abejingai pasakytų: ,,„Tegu sau smunka!“ 
Bet ne, atvirkščiai, ji krūpteli, keičiasi veidas, ir iš de- 
šinės perima meškerę į kairę ranką. 

Per valandą mes sumeškeriojom žuvies užtektinai ir 
iriamės į krantą. 

Hartvigsenas jau namie, jis sako Rozai geraširdiškai, 
bet ir su pašaipėle: 

— Čia dabar! Tapai žuvautoja? Taip tatai, matyt, mes 
visai išbadėjom. 

— Argi Mudu ne šaunuoliai? — sakau aš. 

— Ką ir kalbėti! Šit aš jums padėsiu sudoroti žuvį, 
o jūs likit su mumis paragauti. 

Aš likau. Rodos, nieko neatsitiko, bet šneka nesimez- 
gė, ir visą vakarą man dilgčiojo širdį. Hartvigsenas vis 
išeidavo ko nors ir mus palikdavo vienus, jis ilgai sto- 
vėjo ant kelio ir su kažkuo kalbėjosi, paskui ilgai barstė 
kieme lesalą balandžiams, nors jie jau sutūpė. Iš to 
padariau išvadą, kad jis pamiršo savo pavydulį, ir aš 

neturėjau nieko prieš, tačiau Rozai, regis, buvo visiškai 
nesvarbu. Ji vaikščiojo po kambarį, kažką dėliojo, kilojo, 
lyg tarp kitko nuleido fortepijono dangtį. Tikriausiai to- 
dėl, kad nesusigundyčiau prašyti jos paskambinti. — pa- 
maniau aš. Taip, o tai dėl ko gi? 

Aš tuo tarpu ryžtingai tęsiau nerūpestingą pokalbį, 
nors man ir mMaudė širdį. Grįžo Hartvigsenas, ir aš atsi- 
sveikinau. 

Grįždamas namo nusprendžiau kuo greičiau pabaigti 
savo paveikslą. Tik išdailinsiu kaip reikiant Rozos stiklą 
ir nunešiu jai tą „Mako svetainę“. Neseniai Hartvigse- 
nas prasitarė, kad ketina atvežti iš Bergeno didelę siun- 
tą rėmų. 

Kartą pavakary sėdžiu ir tapau savo paveikslą, ir įei- 
na baronienė ir, mano nuostabai, ima kalbėti religine 
tematika. Ji tokia įsijautrinusi ir nelaiminga, vis stveria 
ranka už širdies, net atsisegė kelias kabeles, lyg norėtų 
iš krūtinės išplėšti širdį. Ji pasakė: 

— Ne, čia nerasiu ramybės! O gal jūs ją suradot? 

— Ar aš? Oi, ne. 

— Ak, ne? Tai jums reikia pamedžioti. Greit leis 
medžioti. Jums būtinai reikia miške pašaudyti. Tai su- 
teiks žvalumo. 

Pagalvojau: ne, ji rūpinasi ne manimi ir ne mano ra- 
mybe. Gal ji nori, klausydamasi mano šūvių miške, pri- 
siminti andainykščius Glano šūvius? 

— Aš irgi ketinau pamedžioti, — sakau jai,— kai pa- 
šals. 

Ji atsistoja, vaikšto po svetainę, žiūri pro langą, vėl 
sėdasi ant kėdės ir pasako keletą gerų žodžių apie mano 
paveikslą. Bet jos mintys toli. Žiūriu į ją su gailesčiu, 
jai nėra vietos mano širdyje, bet man -jos labai gaila. 
Dievas žino, kur ji nuklydo, vargšelė. 

— Aš nesamprotausiu apie aukštas materijas,— pasa- 
kė ji — Bet, Viešpatie Dieve, norėčiau nors ką suprasti! 
Ir kodėl aš turiu kas žingsnis vis labiau susipainioti? Čia 
bėgiojau būdama mažytė mergaitė, skruostais glausčiaus 
prie žolyčių, kad tik joms būtų smagu. Ir tai buvo juk 
ne taip seniai, kai pagalvoju, juk ne kažkokioj seno- 
vėj. Kas atsitiko žolytėms, takeliams, kas liko iš visko 
visko? Vaikštau ir žvelgiu į viską kitomis akimis. Ir kas 
atsitiko man? Anos mergytės nebėra. O juk kai kas liko 
kaip ir anksčiau; Jensas Cimdytojas vis toks pat, ir lapis 

Gilbertas. O aš užaugau, aš dabar kita. Aš dabar tokia 
bjauri, kvatočiau pati iš savęs, jei staiga imčiau glaus- 
tytis prie žolelių. O Jensas Gimdytojas ir lapis Gilber- 
tas — tie nepasikeitė, vis dar šėlioja, vis tas pat jų gal- 
vose. Jei man, būtų tekęs tasai, kurį mylėjau, jei būčiau 
taip ir gyvenusi čia, vaikščiojusi miškais ir takais, tik- 
riausiai nebūčiau praradusi ramybės, kaip jūs manot? 
Pats gyvenimas, regis, išgrūdo mane šalin, tenai, kur man 
buvo ne pyragai, tačiau kodėl, kodėl gyvenimui šito pri- 
reikė? Tai, kas patirta kadais, iš ko aš išaugau, buvo ge- 
Iiau negu tai, ką gavau mainais; aš nuėjau į turtingą, 
išsilavinusią šeimą, tenai nebuvo takelių ir žolelių, šio 
to išmokau, ėmiau geriau kalbėti — ak, raišas daktaras, 
kadais čia pas mus gyvenęs, dabar manęs nepažintų! Ta- 
čiau kas iš to? Juk buvo toksai, kuris kalbėdavo ne ge- 
riau Už mane, taip, bet aš su juo visa liepsnodavau iš 
džiaugsmo. Kai jis lepterdavo kokią žioplystę arba už- 
strigdavo bešnekėdamas, susipainiodavo, nepataikydavo, 
negalėdavo išreikšti minties, aš jausdavau, jog tai gerai, 
labai gerai, ir nereikia, nieko nereikia išreikšti, tu tik 
painiokis, užstrik, o! Ne, jis nebuvo subtilesnis už ma- 
ne, kažkokios kitokios padermės; štai žolelės — mes abu 
jas pažinom, ir pažindavom gal dešimtį žmonių, ir jie 
mus pažindavo; aš aptikdavau jo pėdas žolėje, kelyje, 
aš puldavau ant žemės ir bučiuodavau tas pėdas, o jis 
bučiuodavo manąsias. Šūvis kalnuose, dūmelis virš me- 
džių, Ezopas džiūgauja tolumoje, aš girdžiu jo viaukš- 
nojimą,—ir ką gi veikiu? Aš glostau lapus, glostau ka- 
dugio krūmą, o paskui bučiuoju už tai savo ranką. ,„My- 
limasis!“ — šnabždu aš, ir lyg tūkstantis smuikų atliepia 
mano širdyje šitą Žodį. Aš išimu iš suknelės savo krūtis, 
tai jam, jam už jo šūvį. Aš pasirengusi jam atiduoti gy- 
vybę, man temsta akyse, kojos linksta, aš smunku. Tiktai 
kai jis prieina, kai pajuntu jo srovę, aš stoviu ir jo lau- 
kiu. Jis nė žodžio negali ištarti, ir ką jau čia tarti? Bet 
aš žinau — štai krūtinė, prie kurios galima prisiglausti, 
krūtinė, kurioje sutalpintas viso pasaulio gerumas, aš 
juntu, kaip į mane alsuoja miškas, 0, tai mano žūtis, aš 
nežinia kur smengu. 

Staiga baronienė nutraukia savo karštą kalbą. Aš nu- 
stoju tapyti, saulės spinduliai nuslinko nuo Rozos stiklo. 

— Liaukitės, šiandien gana, eime geriau su manim,— 
sako baronienė. 

Sudedu teptukus ir paklūstu. Man taip gaila baronie- 
nės, ji tokia nelaiminga, stengiuosi ją paguosti smulkiais 
atidos ženklais. Pamenu, šito pasivaikščiojimo metu baro- 
nienė tučtuoj nusiramino, kai pasakė: 

— O, Viešpatie, koks žiaurus gyvenimas, vieni kitus 
ėda. Mes nusukam galvą viščiukui ir jį suvalgome, mes 
kankinam, žudom paršiuką, ir jį suvalgom. Mes trypiam 
ir žudom pievoje gėles. Mes pravirkdom vaikus, jie žiūri 
į mus ir verkia. Oi, man širdis krūpsi nuo pasibjaurėjimo 
gyvenimu! 

— O vis geriau, ko gero, negu mirti. 

— Taip, vis geriau turbūt negu mirti. Labai teisingai 
jūs pasakėte: vis geriau, ko gero, negu mirti. 


XIV 


Kol dar laivai neišplaukė, kartą vakare įsišnekau 
su Svenu Sargu, kambarinės Elenos vyru. Jo darbo drau- 
gas Ulė ima kartu žmoną koko pareigoms į laivą ,„Fun- 
tus“. Jis gerai sugalvojo, taip jam bus parankiau prižiū- 
rėti savo mielą Bramaputrą. O Sveno Sargo žmona drau- 
ge su vyru į jūrą nenori, teisinasi vaikučių, kad dar per 
mažas, kad irgi pasiimtum. 


Kadais Svenas Sargas, regis, savo Žmona mažiau pa- 
sitikėjo. Girdėjau kalbant, kad kažkada per Kūčias jis 
netgi puolęs ją su peiliu. O dabar ramiai palieka Sirilune, 
ir pats keliems mėnesiams išplaukia. Hartvigsenas apie 
jį pasakė, kad jis surembėjęs, neabejotinai turėdamas 
omenyje, jog anas apsiprato su savo pavyduliu. Aš daž- 
nai matydavau, kaip Elena meilikaudavo vyrui apgaulin- 
gu švelnumu, tai būdavo tik maivymasis, ir Svenas tam 
budavo visiškai abejingas. Po Mako vonių Elena grįž- 
davo gerokai po pusiaunakčio, į sutiktus pakeliui žmo- 
nes žvelgdavo blausiu neregio žvilgsniu ir eidavo pro 
šalį. Ji nebeturėjo jokios gėdos, jos išdaigos buvo vi- 
siems akivaizdžios, ir patsai Svenas Sargas tik abejingai 
dėbteldavo į ją ir toliau čiulpdavo savo žinduką. Dabar- 
tinį ramumą jis įgijo per ilgas kankynes, kažkada norėjo 
ją nusmeigti peiliu, betgi kada tai buvo, pačioje pra- 
džioje. Tik ne dabar! Kam jam eiti į katorgą? Pasitaiko, 

žinoma, žmogui nusikalsti dėl meilės. Bet juk galima ir 
kitaip — aprėžti save ir gyventi teisėtai ir darniai. Ne 
per blogiausia. 

Kol aš stoviu ir kalbuosi su Svenu Sargu apie būsi- 
mą plaukiojimą ir daug ką kita, iš kontoros išeina Hart- 
vigsenas. Jis šneka jau iš tolo, baksnoja pirštu užnuga- 
rin, per petį: 

— Va, reikalą sutvarkiau, pinigėlio uždirbau. 

— Ką gi, į sveikatą! — sako Svenas Sargas. Jiedu se- 
ni bičiuliai. 

Hartvigsenas tęsia: 

— Teisybė, iš savo kompaniono, bet vis vien malonu. 
Ir popierių surašėme. 

Paaiškėjo, kad Hertvigsenas asmeniškai imasi į Ber- 
geną vykstančių laivų ir krovinių draudimo. Makas, stro- 
pus ir išmintingas šeimininkas, visus tuos metus tvarkin- 
gai viską apdrausdavo, bet nelaimių niekad neatsitiko. 
Ir štai šįmet į tą reikalą įsikiša Hartvigsenas ir pasiprie- 
šina stambioms išlaidoms. Būdamas apdairus pirklys, Ma- 
kas nemato išeities iš šitos padėties. 

— Nieko negaliu tau pasiūlyti, nebent pats imtumeis 
draudimo, Hartvigsenai,— sako jis. 

Hartvigsenas baisiausiai džiaugėsi, jis pasijuto spe- 
cas, ir jam gerai, ir kompanionui. Viskas jo valioje, žodį 
tereikia tarti. Ir jis tarė tą Žodį. 

Tai buvo vasarą. Susitarimas galiojo ligi šios dienos, 
o dabar surašė popierių. Rudenį patvirtins pas notarą. 

— Taipgi pasikliauju tavim, Svenai Sarge, kad nu- 
vairuosi savo naują laivą į Bergeną ir sugrąžinsi sveiku- 
tėlį! — iškilmingai sako Hartvigsenas. 

Svenas Sargas atsako: 

— Mes jau pasistengsim. Dėl mūsų būkit ramus. 

Hartvigsenas tęsia: 

— Pasikliauju ir Ule Prasčiokėliu, dėl „„Funtaus“ Tie- 
sa, laive jis turės moteriškos lyties. Na, bet aš ne toks 
retrogradas, kad jam prieštaraučiau. 

Tuo tarpu iš kontoros išeina Makas. Jis linksi mums, 
mudu su Svenu Sargu nusiimam kepures ir taip pat link- 
čiojam. 

Sėkmės jums, — burbteli Hartvigsenas su tyčiniu at- 
sainumu, kad mums parodytų, jog jo santykiai su Maku 
kitokie negu mūsų. 

Netrukus kieme pasirodė Elena. Ji, aišku, matė, kai 
Makas išėjo iš kontoros, ji laukė sutartos valandos. 


Hartvigsenas susižvalgė su Svenu Sargu. Bet Hartvig- 
senas įtakingas žmogus, jis pats sau apdraudė laivus, jam 
į viską tenka gilintis, visur įterpti savo Žodį. 

— Tikriausiai vėl į šiltą vonią guls,— sako jis.— Žo- 
džiu, neįmanoma su juo, su mano kompanionu. 

— Aha,— atsiliepia Svenas Sargas, neištraukdamas 
pypkės iš dantų. 

— Žinai, ką aš tau pasakysiu, Svenai Sarge, labiau 

— Ką? Aaa. čia jau jos valia,— sako Svenas Sargas 
ir iškrato pypkę. 

— Na na, taip taip — sako Hartvigsenas ir jam, re- 
gis, gaila savo škiperio.— Ji juk kūdikio nebežiūri. Taigi, 
O gal jos tokia meilė artimui, ar maža kas. 

O man Hartvigsenas pasakė, kai dviese ėjom jo namų 
link: 

— Turiu prigriebti savo kompanioną. Jei ne aš, tai 
kas? Tempia jas į vonią, išsyk po dvi, ir nemanykit, kad 
jos ten stengiasi, jį trina. Ne, jis tiesiog padūko, papras- 
čiausiai puola ant jų. Na, daugiau šito girdėti nenoriu! 

Seniai nemačiau Rozos, apsidžiaugiau radęs ją gai- 
vią ir Žvalią. Kaip jau įprasta, Hartvigsenas ir šįsyk vis 
palikdavo mus vienus, ir kažkur išeidavo, bet Roza šne- 
kėjosi linksmiau ir ramiau. 

— Taigi, ačiū jums, būtų nuodėmė skųstis, — tarė ji — 
O kaip jūs gyvenat Sirilune? Senokai ten nesilankiau, 
kaip laikosi Edvarda? 

— Geresnės šeimininkės nėra ko norėti. Ir kokios mie- 
los mergytės. 

— Nuostabu, kaip ūgtelėjo per šią vasarą, — pasakė ji- 
nai. 

Nuo tų žodžių ir man linksma, aš džiaugiuosi, jaučiu, 
kad raustu, tad žvelgiu pro langą. 

— O juk tiedu patinėliai taip ir spokso vienas į ki- 
tą, — kalbu aš, kad ką nors kalbėčiau. 

— Balandžiai? Argi jie dar ne balandinėj? 

— Hartvigsenas juos lesina. Šitie peštukai viens kito 
nekenčia, taip ir sukiojasi. 

Roza priėjo prie lango, irgi pažiūrėjo, prisišliejo prie 
pat lango ir stovėjo Visai greta manęs. Nuo jos dvelkė 

mielas moteriškumas, ji pasistiepė ir pasižiūrėjo į patį 
kiemo kampą, ji atsirėmė į palangę, ir mačiau jos dide- 
lę, gražią plaštaką. Man dingojosi, kad ji ne visąlaik žiū- 
rėjo pro langą, jos žvilgsnis nuslydo mano pakaušiu ir 
sprandu, aš jaučiau jos alsavimą. Ak, tikriausiai man de- 
rėjo pasitraukti, užleisti vietą jai, bet kad taip nenorėjau 
judėti! 

— Šitaip jie iš pavydulio,— pasakiau apie balandžius. 
Ką dar aš kalbėjau? Gal nieko daugiau ir nepasakiau, bet 
vėliau man tvinkčiojo smilkiniuose, lyg būčiau ilgai ilgai 
kalbėjęs. 

Roza išsitiesė, atsistūmė nuo palangės, lyg valtį stum- 
dama nuo kranto, ji pasižiūrėjo man į veidą taip ilgai, 
taip nuostabiai, turbūi mano balsas virpėjo, ir aš išsi- 
daviau. 

— Taip, pavydulys — geras dalykas,— kalbėjo ji vos 
girdimai,— jis turbūt neatskiriamas nuo meilės, turbūt? 

— Tikriausiai. 

— Bet meilė negali remtis pavyduliu, tai yra negali 
remtis ilgai. 

Nuo tų žodžių man širdis ėmė šokinėti iš džiaugsmo: 
pavydulys ją suvedė su vyru po vienu stogu, bet dabar 
ji jo jau nebemyli. Ji šiandien mane išvydo naujoje švie- 
soje, aš suaugau ir suvyriškėjau, jai nebuvo nesmagu 
žiūrėti į mano pakaušį ir sprandą, ji kvėptelėjo į mano 
plaukus. 

Aš murmu: 

— Aš tiesiog noriu... Jūs šiandien tokia nepaprasta. 
Viešpatie, tokios aš niėkad nemačiau, jūs vienintelė, ku- 
rią... ne, aš manau, kad jūs gražiausia pasaulyje moteris. 
Taip. Aš tiesiog noriu jums padėkoti... 

— Kas gi jums? — sako ji ir kantriai šypsosi. Bet jos 
veidą išpila raudonis.— Ar tik neįsimylėjot manęs? Na, 
iš kur! Jūs dar toks jaunas. Betgi ko jūs norite? 

Aš pašokau ir ištiesiau į priekį ranką, aš nedrįsau iš 
vietos pajudėti. Bet štai išgirdau jos paskutinį klausimą, 
trumpą ir griežtą, ir vėl plestelėjau ant kėdės. 

— Tik jau sėdėkit, sėdėkit,— girdžiu jos balsą. 

Ji vis žvilgčioja į mane ir galvoja, regis, kaip čia ma- 
ne nuraminti. Ji išsigando, aš irgi noriu ją nuraminti, 
kreipiu pokalbį savo sesers link, Roza šiandien man kaip 
sesuo, taip malonu būti su seserim. Čia truputį aš prikū- 
riau, nes neturėjau suaugusios sesers, tiktai mažą. Bet 

Roza tikriausiai manimi ir nepatikėjo, ji juk už mane vy- 
Tesnė ir puikiai permatė. 

— Noriu jums padėkoti už tai, kad leidote pas jus 
lankytis, — sakau aš. 

Ji jau nusiramino, vėl šypsosi ir atsiliepia: 

— Jūs taip toli nuo saviškių! 

Ji prieina prie manęs, tiriamai žiūri galvą pakreipusi 
ir sako: 

— Kam ta šneka? Lankykitės pas mus, mielasis, Ži- 
noma, kad ir kasdien ateikite. Gal norite paskambinti? Ne? 
"Tai gal jums tada geriau išeiti? 

— Ar išeiti? 

— Na, taip. Pareikit namo, atsigulkit ir nusiraminkit. 
"Taip bus geriau. Ar ne tiesa? 

Aš čiumpu jos ranką ir stipriai, karštai bučiuoju. 

— Neužtraukite mums nelaimės, — girdžiu jos balsą. 

Aš vėl sėdžiu, prie durų žingsniai, tai grįžta Hartvig- 
senas. 

— Ar nenorite pagroti? — klausia jis. 

— Ne, jau vėlu. Ne, ačiū jums, kieme jau naktis. 

— Bet rytoj vėl bus diena! — sako Roza. 

Ji buvo tokia miela, nuostabi, kartu su Hartvigsenu 
palydėjo mane ir paspaudė ranką. 

Hartvigsenas taip neįprastai pasirodė rūpestingas vy- 
ras, jis pasakė: 

— Jau tau ne vasara, Roza, apsigaubk šaliu. 

— Man nešalta, — atsakė Roza. 

— O gal tu ir neturi šalio? — tęsė Hartvigsenas.— Tai 
pasiimk iš krautuvės, Hartvičiaus sąskaiton, a? — Tuo tar- 
pu jis žiūri į Mane ir kvatoja. 

Eidamas namo vis stabtelėdavau ir atsigręždavau. Šiek 
tiek guodžiausi mintimi, kad Rozai gal kiek liūdniau man 
išėjus. 

Parėjau į Siriluną. Makas su naktiniais marškiniais, 
galvą iškišęs pro antrojo aukšto langą, šnekasi su sto- 
vinčiu kieme Ule Prasčiokėliu. Taigi Makas nė nemanė 
miegoti, jis atsigaivinęs ir žvalus po vonios, ir jo galva 
užimta reikalais. 

— Tai, vadinasi, tu dabar naktį ir išplauki,— sako jis 
Ulei Prasčiokėliui.— Beje, žinai ką? Kai grįši iš plaukio- 
jimo, nuvesk „Funtų“ anon pusėn, už švyturio. Žiemą jis 
neplauks į Lofotenus, tegu ten ir stovės ligi pavasario. 

XV 


Štai jau po Žolinės. Laivai su menke išplaukė į pie- 
tus, ištuštėjo džiovyklos. Miške jau krinta lapai. 

Sirilune pasidarė tyliau. Dalį žmonių išsivežė Svenas 
Sargas ir Ulė Prasčiokėlis, išvyko ir Bramaputra, dėl ku- 
rios kildavo triukšmingi ir pavojingi vyrų susidūrimai. 
Na, dar kai kas ir čia liko: visi prieplaukos darbininkai, 
pardavėjai, kalvis, kepėjas, kubilius, šikšnius, abu ma- 
lūnininkai, visos moterys, Kabliadirbys, Kaladė, Jensas 
Gimdytojas ir nusilpęs Fredrikas Menza, kuris gulėjo 
prikaustytas prie patalo, tik valgė, o mirtis, regis, užmir- 
šo kelią pas jį. 

Dievaž, mirtis vis nepasiėmė Fredriko Menzos. Vi- 
sus metus išgulėjo šitaip, vis labiau suvaikėdamas. Val- 
gė jis daug ir nesilpo, bet visai apglušo nuo senatvės. 
Kad ir ko jį klausdavo, o atsakydavo vis taip pat: bo 
bo bo, šiaip ilgiausias valandas gulėjo stebeilydamas į lu- 
bas, tik niekaip nerasdavo vietos rankoms, šnekindavo 
jas tais beprasmiais garsais. Kasdien ėjo senyn, bet kas 
rytą nubusdavo vis toks pat sveikas, ir mirtis jo neėmė. 
Tai buvo sunkus kryžius Kabliadirbiui, miegojusiam toje 
pačioje kamaraitėje. 

Kabliadirbys su Kalade keistai susidraugavo: abu jie 
ilgėjosi Bramaputros ir mielai būtų jai pasiuntę laiškelį 
į Bergeną, jeigu nebūtų bijoję Ulės. Sunkiai, kerėpliškai 
slankioja Kaladė po kiemą. Jis prineša malkų visoms na- 
mų krosnims ir tampo baisiausias sunkenybes. Jo eigas- 
tis vangi, visur girdėti, kai jis trinksi. Užsiverčia ant pe- 
čių didžiulį ryšulį, nelyg vežimą, bet šitokiam stipruoliui 
vieni niekai, jis gali sustoti ką susitikęs ir valandą ple- 
pėti taip apkrautas. Užtat po kambarius vaikšto atsargiai 
it kūdikis. Prie virtuvės durų numeta ryšulį ant grindų ir 
išnešioja po namą iš kelių sykių. Tikriausiai baiminasi, 
kad antraip sulūš po jo kojomis laiptai. 

Kabliadirbio draugystė su Kalade įdomi tuo, kad Kab- 
liadirbys amžinai erzina bičiulį. Gudrusis Kabliadirbys, 
stengdamasis išlaikyti saugų atstumą nuo Kiklopo, suma- 
no klastingą žaidimą, garsiai šūkaliodamas visokias pa- 
šaipas ir šmaikščiai pravardžiuodamas. Jis net susigalvojo 
akompanuoti Kaladės žingsniams kažkokiu ypatingu ūka- 
vimu. Nutykoja, kada stipruolis išjuda iš malkinės, ir 

ūkauja jo žingsnių taktu. Iš pradžių Kaladė eina ramiai, 
paskui tyčia klupteli, sutrypčioja, supainioja žingsnį ir 
Kabliadirbį, bet ikyrusis ūkavimas tučtuojau vėl jį už- 
klumpa. Tiktai prie virtuvės durų pavyksta išsigelbėti. 
Tada Kaladė apsižvalgo ir jo akys sukibirkščiuoja. Na, 
bet vakare jis vėl ramus ir geraširdis. 

Hartvigsenas kartais kaip kvanktelėjęs, prisigalvoja 
tokių keistų idėjų. Sykį krautuvėje manęs klausia, ar aš 
galįs jam paaiškinti, kaip geriau nukakti į Jeruzalę. 

Krautuvėje keletas pirkėjų, prie prekystalio stovi la- 
pis Gilbertas ir tuština vieną kitą stiklelį. Pamaniau, kad 
Hartvigsenas šitaip klausia, norėdamas parodyti pirkė- 
jams ir pardavėjams, jog jam dabar nėra nieko neįma- 
nomo: va, prašom, susiruošė į Jeruzalę. Todėl ir nema- 
niau rimtai atsakinėti, tik atsiliepiau: 

— Ol Į pačią Jeruzalę! Tolokai! 

— Taip. Betgi ten įmanoma nusigauti? 


— Žinoma. 

— O ar žinot, kokiais keliais? 

— Ne. 

— Gal paklausinėtumėt švyturininką? Mes su juo pik- 
tuoju. 

— Jeigu jūs tikrai norit sužinoti, aš pasiteirausiu pas 
Ji 


— Taip, noriu sužinoti. 

Pardavėjai, lapis Gilbertas ir pirkėjai ausis pastatė. 
Hartvigsenas, aišku, tai pastebėjo ir išdidžiai pasakė: 

— Man dar vaikystėje kilo troškimas kada nors ap- 
lankyti garsiąją Judėją. 

O lapis Gilbertas kraipo galvą: taip, galingas žmogus 
tasai Hartvigsenas, viskas jam niekučiai. 

— Betgi kiek šalių reikia perkeliauti — sako jis.— O 
ten ar irgi yra jūra, kaip pas mus, ir žmonės, ir šviečia 
saulė? Oi tu, Viešpatie! 

Ir lapis Gilbertas, pagarsėjęs paskalų nešiojimu, greit 
baigė tuštinti stiklą ir susiruošė eiti. 

Kaip tik tuo metu įeina baronienė. 

Aš spoksau į ją Ir į lapį. Jos veide nė raumenėlis ne- 
krustelėjo, ji žvilgtelėjo į jį tuščiu nepažįstamosios žvilgs- 
niu, jis jai neegzistavo. O, ji turėjo stebėtiną galią, kaip 
ir tėvas, ji bet kurį galėjo pastatyti į vietą. Kaip kara- 
laitė žengė pro šalį, nuėjo už prekystalio ir dingo kon- 
toroje. 

Lapis Gilbertas linkčioja: ,,Sėkmės jums!“ — išeina lau- 
kan. 

Aš pasakau Hartvigsenui, ką tuo laiku suspėjau pri- 
siminti: jis gali per Europą pasiekti Konstantinopolį ir 
paskui garlaiviu į Mažąją Aziją. Tačiau ten jam prireiks 
mokėti kalbas, o tam sugaištama begalės laiko. 

Pats nesuvokiau, kodėl, bet aš nieko prieš, kad Hart- 
vigsenas išvyktų ilgam. Aš jau džiaugiuos, prižadu: 

— Gerai, dar paklauskite, kokiu keliu patogiau,— sa- 
ko Hartvigsenas.— Mes keliausim dviese, vyras ir dama. 

Man kvapą užėmė, tučtuoj supratau, ko taip mane 
džiugino žinia apie kelionę. Dabar viskas keičiasi, jeigu 
Roza irgi išvyksta, ko man džiaugtis. 

— Pavojinga kelionė, — sakau aš.— Visai apie tai ne- 
pagalvojau. Nenoriu kažko net klausinėti švyturininko. 
Ne, aš jo neklausinėsiu. 

Hartvigsenas žiūri į mane nustebęs. Iš kontoros išeina 
baronienė, Hartvigsenas ją sustabdo ir pasako, kad aš 
nesutinkąs klausinėti švyturininką apie kelią į Jeruzalę. 
Jai, regis, truputį nepatogu dėl Hartvigseno atvirumo, ta- 
čiau ji nusišypso ir sako: 

— Šit kaip? Kodėl gi? Keista. Tai gal jūs būgštaujate, 
kad mudu su ponu Hartvičium keliaudami žūsime? 

Man vėl užima kvapą, o širdis šokinėja iš džiaugsmo. 
O, visiškai nesigėdiju, mane pasigavo meilė, o ji tokia 
žiauTi. 

— Taigi, — sakau, — pavojingas kelias. Bet nieko nėra 
neįmanomo, netgi visiškai atvirkščiai. Jeigu jau abu no- 
rite, aš pasikalbėsiu su švyturininkuų, šiandien pat jį ap- 
lankysiu. Būtinai, šiandien pat. 

Baronienė nenori, kad viskas atrodytų taip rimtai, ji 
juokaudama sako: 

— Kam gi taip stengtisė 

Tačiau aš stengiausi, visai nejaučiau gėdos, nusitren- 
kiau į švyturį, troškau kiek įmanydamas atsikratyti Ro- 
zos vyru. Niekingas žmogus! Nė nepagalvojau, kaip liūd- 
na bus. Rozai, kai Hartvigsenas išvyks su kita moterimi. 
Nieko panašaus nepagalvojau. 


Kopti į bokštą man neteko. Vos priėjau laiptus, ve- 
dančius į švyturininko patalpą, jis mane pašaukė: mat 
buvo daržinėlėje ir triūsė prie malkų. 

Baigęs aplinkines šnekas, ėmiausi reikalo. Švyturinin- 
kas mane išklausė, nelinksmai prunkštelėjo ir palingavo 
galva: 

— Į Jeruzalę! Hartvigsenas! Ar tik šiandien ne ba- 
landžio pirmoji, jaunuoli? Čiagi paprastas dalykas... ar 
jūs prancūziškai suprantate? 

— Truputį. 

— Čia stačiai blague !. Betgi kokia Edvarda! 

— Juodu rimtai ten ruošiasi, — sakau aš. 

— Na na. Tas pralobėlis nenurims, kol neprašvilps 
visų savo pinigėlių. O kas liks duonai? Kelias į Jeruza- 
lę? Tų kelių tūkstančiai! Plevėsos — jie irgi tenai, su pi- 
ligrimais. Negi jie metėsi į religiją, ne kitaip? 

Ir staiga prižiūrėtojas surinka: 

— Betgi Roza, Roza! Dieve mano, kaipgi jinai? 

Aš pirmąsyk apie tai pagalvojau ir nieko negalėjau 
atsakyti. Švyturininkas kalba toliau, stabteli, pagalvoja ir 
vėl kalba. Pagaliau ši užgaida iam nebeatrodo paika. 

— O ką, ims ir iškeliaus, mūsų Edvarda nepėsčia. Ir 
ko gi jiems neatlikti tos vargo kelionės? Bent viena akim 
pažvelgs į pasaulį, pamatys dar šį tą, be savo puikiojo 
Siriluno! Išvys kitus krantus, ten ir saulė ryškesnė, ten 
jūroje skraidančios žuvys. Visi vaikščioja šilkais dabin- 
ti, vyrai su raudonom kepuraitėm, cigarus rūko. Kuo dau- 
giau apie tai galvoju, tuo labiau įsitikinu, kad jiems bū- 
tinai reikia keliauti, keliauti, atsigaivinti, išsivėdinti, taip 
jiems ir pasakykite. Ak, jūs nė įsivaizduoti negalite, ko- 
kia ta Graikija, vaikine! 

Švyturininkas Šeningas užsimiršta ir parodo savo tik- 
ruosius jausmus, nors ir šito nemėgsta. Prisiminęs tolimas 
šalis, kuriose yra buvęs, jis įsikarščiuoja, jo akys švyti. 

— Tik pamanykit! Jie keliauja tenai! — sako jis.— Ir 
labai protingai daro, labai protingai! Jie pamatys Graiki- 
ją. Kaip keliauti į Jeruzalę, klausiate? Kelias vienas. Žve- 
jų škuna iš Bergeno jie patenka į Viduržemio jūrą, į Grai- 
kiją. Iš ten ranka pasiekiama Jafa. O tada — arabiškais 
žirgais į Jeruzalę. Taip jiems ir pasakykite. Jei pagei- 
daujate, galiu visa tai nubraižyti popieriuje. Oi Edvarda, 
tai bent Edvarda! 

Kitą dieną prižiūrėtojas Šeningas pas mane ateina su 

maršrutu, taip, su smulkiu visos kelionės planu. Jis taip 
susižavėjęs, visas plieskia. 

— Tegu juodu negaišdami pašto garlaiviu plaukia į 
Viduržemio jūrą, tegu žiemai išplaukia iš šitos skylės, 
ten jų laukia palmės, ten žmonės šilkais išsidabinę. O 
jūs, beje, ar negalėtumėte jų lydėti kaip vertėjas? Ar 
anglų mokate? 

— Ne. 

— Na, tai prancūzų pakaks. 

Aš atidaviau Hartvigsenui prižiūrėtojo planą nė ne- 
prasitardamas apie tai, kad kelionėje jam prireiks ver- 
tėjo. Su keletu frazių, kurios bus reikalingos, be abejo, 
susidoros baronienė, pasakau aš. Priešingai, juk ir Hart- 
vigsenas su jo gabumais tuoj pramoks angliškai, tik rei- 
kia Bergene įsigyti savimokos vadovėlį. 

Hartvigsenas man visiškai pritaria. 

Naktį nueinu prie Rozos namų, glostau durų rankeną, 
atsisėdu gonkose ten, kur ji sėdėjo. Svajos ir vaizdiniai 
netelpa galvoje, netveriu savyje, visiškai netekau ramy- 
bės. Klaidžioju it pamišęs dieną ir naktį. Paglostęs durų 
rankeną, pasėdėjęs gonkose, patyliukais nueinu, daryda- 
mas didelį lankstą pakeliui į namus, į savo kambarį, kur 
manęs laukia Mano nemiga. 

Baronienė klausia, kas man yra, kad paakiai tamsūs. 
Atsakau, kad nieko tokio, ir trinu akis, kad išvarinėčiau 
patamsėjimą. Tada ji klausia, ką aš galvoju apie tą ke- 
lionę į Jeruzalę. 

— O kodėl būtinai į Jeruzalę? — klausiu aš. 

Ji man aiškina, kodėl, ir atrodo tokia nelaiminga, jos 
žvilgsnis prigesęs, lyg aptemęs. 

— Taigi va, Hartvičius užsimanė keliauti į Jeruzalę, 
mat apie ją prisiskaitė Biblijoje. Aš irgi noriu į Jeruza- 
lę. Šičia niekaip negaliu rasti ramybės, o gal man staiga 
palengvės, kai sugrįšiu? Šventoji žemė, taip vadina, tai- 
gi, gal ir šventa, ir ką žinosi, koks jos poveikis žmogui? 
Jau ko aš neišmėginau, net meldžiausi į svetimus die- 
vus. Lygiai taip ir Suomijoje kamavausi. Niekas negalėjo 
manęs suprasti, kai aš, namų šeimininkė, staiga palikda- 
vau svečius. Kai sugrįždavau, klausdavo, gal man buvo 
bloga, juk jie išauklėti žmonės. Išauklėti — na ir kas, tai 
juk ištiso luomo ypatybė, o man reikėjo kokio nors vieno, 
nepanašaus į nieką. Priėjau prie vieno Žmogaus ir pa- 
klausiau: Ar jūs medžiotojas? Jis manęs nesuprato. „Ar 

medžiotojas? Oi, ne.“ Jis turįs brolį, tas tai medžiotojas. 
„Tai veskit jį čionai!" Tačiau koks jis buvo medžiotojas! 
Žmogus, kuris žudė kiškius ir paukščius, kuriam Vieš- 
pats pagailėjo išminties, tiktai toks. Ne, jūs man duokite 
kalvį, perėjūną, bet kad iš jo akių trykštų gyvenimo 
džiaugsmas, — tai bent medžiotojas! 

Tiek daug užrašinėju baronienės šnekų todėl, kad ji 
dienų dienas šalia manęs, ir tiek visko iš jos prisiklausau. 
Bet apie tą, kuri nuolatos mano mintyse, nieko negirdžiu, 
nieko nežinau. Taigi va. O ir lengviau man, kai klausau- 
si baronienės šnekų, aš dalyvauju jos širdperšose, šitaip 
atsitveriu nuo savųjų, ir tai gerai. Baronienė dažnai klau- 
sinėja mane apie kelionę ir neslepia, kad jai tai maldi- 
ninko Žygis. 

— Man šitiek nuodėmių reikia atmelsti. — sako ji— 
Man labai reikia į Jeruzalę. Ar man padės, kaip jūs ma- 
note? 

— Labai įmanoma. Tikriausiai padės. Jūs patirsitė tiek 
naujų įspūdžių, jūs prasiblaškysite. O mergaites mes čia 
prižiūrėsim. 

— Taip, jūs jau žiūrėkit mergaites! 

Jos akys plėtėsi, blausėsi, ji jau nebegalėjo nustygti, 
kol nesuras savo mergaičių, jų paeiliui nepamėtys ant 
rankų. Tačiau kai ji prisipažino, kad jai reikia atmelsti 
daug nuodėmių, aš pagalvojau apie jos vyrą, kuris vis 
dėlto tikriausiai nusižudė per ją. 

Nueinu pas Rozą, ir sakau: 

— Čia į Jeruzalę ruošiasi, atrodo, įvyks kelionė, apie 
ją daug šnekama. 

— Taip, visa tai žinau, — atsako Roza. 

Nustebęs tyliu ir žiūriu į ją, taip ramiai atsakė, kad 
viską Žinanti. 

— Taigi, bet kelionė, regis, tikrai įvyks, — sakau vėl.— 
trukdyti. 

Ak, vakar mane priveikė sąžinė, ji ir šiandien nepa- 
leidžia, aš jau nesidžiaugiu, kad atsikratysiu Rozos vyro, 
ne, mane kamuoja liūdesys. 

— Kodėl gi kliudytiė — atsako Roza.— Visai nėra ko 
kliudyti. 

— Nėra ko, šit kaip? — tiek tegaliu ištarti ir nutylu. 

— Benonis taip nori vykti, o ir aš taip pat. Mes tiek 
naujo pamatysim. 

— Taip, taip — atsiliepiu lyg pro ūką. Vadinasi, Ro- 
za vyksta irgi! Atitaisydamas savo kaltę, aš priduriu: — 
Taip, taip, vadinasi, jūs būsite vertėja... 

— Ne, kokia iš manęs vertėja,— atsako Roza— Aš 
truputį skaitau prancūziškai ir vokiškai, bet juk... Edvar- 
da irgi skaito, bet juk... Na, betgi mes dar neišvyko- 
me! — priduria ji. 

Ne, jie dar neišvyko. 

Aš susitinku Hartvigseną ir imu kalbėti apie kelionę. 
Jis išsyk man atsako, kad išvyksta jie trise, lyg ir ne- 
>ūta kitokios šnekos. 

— Vadinasi, Roza bus vertėja, — sakau aš. 

— Taip, — atsako jis.— Šitam reikalui ji tikrai tinka. 
Pasiklausytumėt jos, kai atplaukia buteliuose visokie raš- 
teliai, nemuūsiškai parašyti — ji juos tiesiog beria kaip 
dešimtį įsakymų. 

— Ir tikriausiai Roza džiaugiasi kelione? 

— O ką aš žinau? Ėmiau ir pasakiau: tu, savaime aiš- 
ku, irgi vyksi, sakau. Aš gi negaliu važiuoti į svetimus 
kraštus su kita dama be tavęs, sakau. Ir Makas taip 
mano. 

— Suprantama. 

— Et, juk mes dar neišvykome,— sako Hartvigsenas.— 
Čia dar daug reikalų. Šį bei tą mūsų laivams parūpinti 
žiemai, ir krautuvėje prieš Kalėdas tokia prekyba! Visur 
tik ir žiūrėk, negaliu juk aš visko suversti kompanio- 
nui. 

Taip ir nesupratau, dėl kokios priežasties pasikeitė 
sumanymas. Tik pamaniau, kad Roza tikriausiai pasitel- 
kė Maką, visados rodžiusi jai tėvišką palankumą. 

Baronienė jau irgi buvo nebe tokia dievobaiminga ir 
liūdna, ji juokėsi dažniau nei įprasta ir juokaudama šne- 
kėjo apie kelionę. 

— Ir ko Benonis nematė Jeruzalėje? — kalbėjo ji, 
Hartvigseną vadindama Benoniu.— Jau geriau liktų čia, 
šauniausias kaimo vaikinas, cha cha cha! 

O štai švyturininkas Šeningas vis labiau ir labiau karš- 
<čiavosi. 

— Jūs juos paraginkit— sakė jis man, — jie dar su- 
spės iš Bergeno išplaukti į Viduržemio jūrą! 

Tačiau pašto garlaiviai vienas po kito plaukia į Ber- 
geną, o Hartvigsenas su kompanija nė nemano keliau- 
ti. Vadinasi, iš to sumanymo nieko nebus. Aš gi manau, 
kad ne kas kitas, o Dievo ranka sukliudė man išgrūsti 
keliautojus ir užsitraukti sunkią nuodėmę. Šlovė tau, Vieš- 
patie, šlovė Tau! Na, o Roza tikriausiai iš pat pradžios 
jautė, kad su ta kelione nieko nebus, ir tik dėl papras- 
čiausio padorumo save įskaitė ir dalyvius. 

Pagaliau ir švyturininkas suvokia, kad sudarinėti pla- 
ną nebuvo jokios prasmės. Jis sutinka krautuvėje Hart- 
vigseną ir iš pagiežos persimaino jo veidas, nubąla kaip 
kreida. 

— Ooo, jūs dar neišplaukėt į Jeruzalę! — sako jis.— 
Bet ir aš geras, plane pripainiojau, jums tereikia plaukti 
Baltijos jūra į Hebridus, kai atsidursite Dovre, pasiklaus- 
kite, kur Pekino miestas. Ten jums ir reikia. 

Visgi Hartvigsenas ne žioplys. Šiokius tokius geogra- 
iijos pradmenis aš jam perteikiau pavasario pamokų me- 
tu, ir tai jis įsiminė stipriai. 

— Juk Pekinas Kinijoje, — sako jis.— Kuo čia dėta Ki- 
nija? Ir Dovras ne pakeliui, Dovras Norvegijoje. 

— Jūs ne taip išgirdot. Aš sakiau — Duvre,— atsilie- 
pia prižiūrėtojas ir visas kreta.— Duvre tokia gausybė 
paukščių, ten tai galėtumėt uodegą riesti! Cha cha! Fan- 
"faronas! Pliuškis nelaimingas. 

Prižiūrėtojas, netverdamas iš įsiūčio, išbėga iš krautu- 
vės. Vadinasi, šitas Žmogus džiaugėsi ir svajojo už kitus, 
troško, kad bent kas nors išvystų visą pasaulio puikumą. 
Tačiau ir čia jį nuvylė! Aš prisiverčiu truputį apsiramin- 
ti ir sėsti prie paveikslo, kad rastųsi dingstis nueiti pas 
Rozą. Kai tik paveikslas mažumėlę apdžiūvo, aš kartą 
palaukiu, kada Hartvigsenas praeis pro Siriluną, į malū- 
ną, ir išžingsniuoju. Ir Makas, ir baronienė žinojo, kam 
skiriamas paveikslas, todėl jį galėjau nešti neslėpdamas. 
O tai, kad pasirinkau momentą, kada nėra Hartvigseno, 
buvo niekšybė, niekšybė, ir aš buvau pasirengęs už ją 
atsiteisti. Ir patsai apsilankymas nesuteikė man ypatingo 
džiaugsmo. 

Roza neįprastai užsirakinusi iš vidaus. Aš beldžiuosi, 
tačiau durų man neatidaro. Nieko nėra namuose, galvoju 
aš, Martą mačiau su baronienės mergaitėmis. Jau ketinu 

nueiti, tačiau tada Roza pabeldžia į langą ir atidaro du- 
ris. 

— Lapis Gilbertas šlaistosi ir šniukštinėja,— pasakė ji- 
nai.— Ar jūs jį matėte? 

— Ne. 

— Užeikit, užeikit. Oi, koks puikus paveikslas! Tik va 
gaila, kad Benonis išėjo ir jo nemato. 

— Tai jums, — tariau aš.— Būkit kilniaširdė ir priimkit 
šią dovaną. Ar jis jums bent kiek patinka? 

Dievaži, kaip aš elgiausi, drovėjausi ir visai susinie- 
kinau. Lyg ne dovaną duočiau, o išmaldą imčiau. 

— Ar man? Ne, ką jūs darot, kodėl? — iš tyko atsi- 
liepė Roza, linguodama galva.— Kaip gaila, kad Benonis 
išėjęs, jis, aišku, sumokėtų už paveikslą. 

— Aš jo neparduodu. 

Roza iš mandagumo paima paveikslą ir apžiūrinėja, 
o jos rankos, kuriomis aš visada grožėjausi, dabar tokios 
atsargios ir mielos. Ji tyliai sako, kad atpažįsta Mako sve- 
tainę, štai sidabrinis angelėlis, o ji rods imtų ir -atsigertų 
iš šito stiklo, taip ir knieti paragauti to vyno. 

— Čia jūsų stiklas. Jūs tuomet jį palikot ant stalo. 

Ji užsimiršta, ji, rodos, man išsiduoda ir sako: 

— Taip, atsimenu. 

Bet jau po akimirkos ji vėl kitokia, ji patraukia pa- 
veikslą į šalį ir sako: 

— Benonis tuojau pareis. Jis išėjo į malūną. Ar jūs 
jo nematėte? 

Pauzė. 

— Taip, aš jį mačiau, — atsakau. 

Argi neaišku, aš visai išsidaviau. Ir Roza viską supra- 
to, ji žiūri į mane geraširdiškai, bet paskui vėl linguoja 
galva. 

— Ar tai blogai? — klausiu. 

— Taip, ir žinot — jums nederėjo manęs įsimylėti — 
sako jinai. 

— Taip, nederėjo,— atsakau, o mano širdis maudžia — 
man pačiam anksčiau buvo geriau. 

Roza elgėsi visai natūraliai ir paprastai, netgi daly- 
kiškai. Ne, savaime suprantama, nederėjo man jos įsi- 
mylėti. Betgi aš įsimylėjau. Taigi, o kaip ji į tai reagavo? 
Aš nepastebėjau jos nepasitenkinimo, net priešingai — 
akivaizdų palankumą. Būtent šis palankumas mane la- 
biausiai slėgė, aš atrodžiau prieš Rozą kaip koks kūdikis. 

nimosi žymių. „Vadinasi, aš jai ne tiktai kūdikis',— pa- 
galvodavau. 

— Aš nė nesiūlau jums sėstis. Dievaž geriau, jei mu- 
du pastovėsim,— pasakė ji ir — atsisėdo. Tuoj pat suvo- 
kia savo netaktiškumą, pakyla, šypsosi ir sako: — Na, ar 
teko jums ką nors panašaus regėti? 

Susitvardžiusi ji parodo man kėdę ir kviečia sėstis: 

— Kodėl gi mums neatsisėdus? Prašom! Aš jums kai 
ką papasakosiu! 

Ir mudu atsisėdam. 

Prabilo jinai nepaprastai rimtai. Nei skubiai, nei ner- 
vingai, o išmintingai ir jautriai. Ir aš visai šalia mačiau 
jos sirpias rausvas lūpas. sunkius akių vokus ir ilgus 
žvilgsnius. 

— Jūs juk girdėjote, kad aš jau anksčiau buvau iš- 
tekėjus? 

— Taip. 

— Taigi. Ir štai dabar aš vėl ištekėjau. Mano pirma- 
sis vyras mirė. Už jus aš vyresnė, bet jeigu būčiau ir 
vienmetė, vis tiek ištekėjusi. Argi aš jums atrodau leng- 
vabūdė? 

— Ne, ne. 

—- Aš lengvabūdė tiek, kad ligi šiol jaučiuosi Nika- 
lojaus žmona, o juk jis miręs. Mes, išsiskyrėlės, visados 
šitaip jaučiamės, mes neįstengiam visiškai atsiriboti nuo 
ankstesnių vyrų, nemanykite, jog čia viskas paprasta. Ne- 
būna tokios dienos, kad jų neprisimintume, vienoms tatai 
lengviau, kitoms sunkiau, bet nė viena neišsivaduoja vi- 
siškai. Matyt, ir negalima išsituokti. O jūsų atveju, tai 
tokia nesąmonė, tokia nesąmonė, oi, gal tai ir žiauru, bet 
iš jūsų pusės — tai baisi klaida. Ko jūs norite? Aš septy- 
neriais metais vyresnė ir aš ištekėjusi. Nesu iš greit įsi- 
mylinčių, bet jeigu pasitaikytų man ir pamilti, greičiau 
sudegčiau ant laužo, negu išsiduočiau. Jūs gal sakysite, 
kad patys matėte, kaip aš pasimaišiau iš meilės? Ak, toji 
meilė ne iš širdies, o dėl ekonomės vietos. Aš buvau 
vargšė kaip zakristijos pelė, jei būčiau turėjusi bent kiek 
turto, jūs nebūtumėt matęs mano žeminimosi. Štai, žino- 
kite šitą cinizmą, jums nepakenks. 

— Et, koks skirtumas. 

— Labai, labai didelis skirtumas, jūs tuojau įsitikinsi- 
te. Jei būčiau netgi netekėjusi ir jūsų Metų, vis vien nė 
nepažiūrėčiau į jus. 

— Dėl to, kad aš irgi vargšas kaip zakristijos pelė? 
Bet juk pirmasis jūsų vyras buvo lygiai toks pat vargšas, 
tačiau jūs šitiek metų jo laukėte? Ne, jūs tyčia ant savęs 
kalbate, kad palengvintumėte mano dalią! 

— Ar jūs taip manote? — atsiliepė ji ir susijuokė. 

O juk čia ji įžvelgė savo tikrąją moteriškąją esmę, 
ne, jai nė kiek, regis, nebuvo nemalonu, kad būtent ši- 
taip aš ją supratau, kad manau esant jos meilę pasiau- 
kojančią. Visa tai aš jau vėliau suvokiau, o kol kas tę- 
siau: 

— O anas nusižeminimas prieš Hartvigseną daugiau 
negu suprantamas — tai paprastas pavyduliavimas varžo- 
vei. 

Roza blankiai šypsosi. 

— Na, galbūt, — sako ji. Tačiau tuoj ima širsti už ma- 
no prielaidą ir vėl man prieštarauja: — O visiškai ne taip. 
Ak, -ar ne vis vien. Ir kodėl aš turiu čia sėdėti ir jums 
atsiskaitinėti? 

— Ne, ne,— atsakiau nuolankiai, bet, aišku, atspėjau, 
kad ji anaiptol nebuvo bejėgė įsimylėti, kaip tikino pati. 

— Tai jūs manote, kad aš pavyduliavau? — pasakė 
ji. — Bet aš ne romantiška asmenybė, ar suprantate, aš 
visai paprasta ir kasdieniška, štai, visa prieš jus. Mano 
vyras, tai yra noriu pasakyti — mano pirmasis vyras, bū- 
davo, priekaištauja, kad aš labai nuobodi. Ir galvoju, kad 
jis buvo teisus. Taigi, bet kas čia iš tiesų per pokalbis? — 
staiga pertraukė savo mintį — Jūsų jausmai dievaižin 
kur gali jus nuvesti, aš kaip tik privalau jiems užkirsti 
kelią. 

— Jūs negalite užkirsti jiems kelio,— pasakiau aš. 

— Kaipgi! Patys žinote, jeigu čia būtų kitos, jūs ne- 
pagalvotumėt apie mane. Tačiau čia bemaž nieko nėra, 
o jūs niekur nebūnate, nieko nematote. Taigi, bet atve- 
jis, turiu pripažinti, man naujas. Tie, kas mane įsimylėjo 
anksčiau, per daug nesijaudindavo, neprarasdavo miego 
ir apetito. Nikalojus buvo ramus, Benonis — tuo labiau. 
Taigi aš nė nežinau, kaip su jumis elgtis. 

— Leiskit, aš pasakysiu, kaip. 

— Nagi. 

— Nereikia su manim elgtis taip motiniškai. Nereikia 
taip atlaidžiai. 

— Šit kaip? Nereikia? Bet nėra kitokios išeities. Ant- 
raip nevalia jums čia lankytis. 

— Ir puiku! — sušukau iš savo jaunatviško įkarščio. 

— Na kodėl jūs šitaip, dievažiė Juk patys suprantate, 
kad tai vaikėziška. 

— O jūs suprantate, kad aš visai ne vaikėzas,— išpyš- 
kinau įsižeidęs. 

Roza palinksta į priekį, žiūri į mane ir sako: 

— Ne, jūs visiškai dar kūdikis! 

Sėdėjau ir žiūrėjau į ją. Aš juk maniau, kad ji toks. 
subtilus žmogus, o ką gi girdžiuė Niekai, kvailystės, mo- 
teriškas plepėjimas, man jau suėjo dvidešimt dveji me- 
tai. 

— Gal jūs ir ne visiškai klystate, — sakau aš tuomet.— 
Taigi, aš pagalvojau, jeigu čia būtų kitų... 

— Buūtent,— pertaria ji. 

— Aš pamėginsiu save įveikti. Greit pašals, prasidės: 
medžioklės, aš daugiau vaikščiosiu, apeisiu visas apy- 
linkes. 

— Taip, taip. Būtinai! — pasakė Roza, pakilo ir uždė- 
jo savo delną ant mano rankos, pastovėjo šitaip akimir- 
ką ir vėl atsisėdo.— Taip, matyt, nėra kitos išeities. Juk 
aš jums kaip vyresnioji giminaitė, suaugusi, didelė, mil- 
žiniška giminaitė. 

Naujas įžeidimas. Aš jau ne toks krislelis, kad ji būtų 
milžinė. Aš vis dar augau, tas teisybė, tačiau tasai pra- 
keiktas mano vėlyvas augimas tuoj tuoj liausis. Aš ty- 
Čia keičiu temą, aš klausiu: 

— O ką, kelionė į Jeruzalę bene neįvyks? 

Pauzė. 

— Taip. 

— Nesutaria palyda? 

Pauzė. 

— Ir šitaip jūs, toks drovus... būdavo, niekuomet nie- 
ko nepaklausdavote... Na, gerai, jums dar kai ką papa- 
sakosiu, jei norite? Jūs, regis, pastebėjote, kad aš šian- 
dien kaip ne savo kailyje, ir tai savaip išsiaiškinote. Tuo 
tarpu štai kas: ką tik čia buvo lapis Gilbertas, jis man: 
visada įvaro baimės, jis tiek daug žino. 

Dabar ji kalbėjo liūdnai, nebesistengė atrodyti rami, 
buvo labai suirzusi. Mano įsižeidimas bemat išgaravo. 
se 

— Jis iššoko iš už kampo, kai tik išėjo Benonis, pa- 
sisveikino ir sako: „„(O senė Malenė, ooo!.." Senė Male- 
nė — tai mano vyro motina, tai yra pirmojo vyro. „Kas 
jai?“ — klausiu aš, nors Benonis jai — kaip tikras sūnus, 
ko tik jai nesiunčia. „(O tai,— atsako Gilbertas,— kad ji 
pralobo, ji gavo šimtą talerių'.— „Iš ko gi juos ji ga- 
vo?“ — klausiu aš. ,Nė iš ko, — atsako Gilbertas, — ji pati 
nežino, jie atėjo paštu“. Tada man vos neiššoko širdis iš 
krūtinės, jau nė pati nežinau, kaip visgi ištariau: „(O laiš- 
kas?“ — „Laiško nebuvo“,— atsakė Gilbertas. 

Pauzė. 

— Bet juk gerai, kad vargšė moteris dabar turi lėšų — 
sakau aš, kad ką nors sakyčiau. 

— Taip, žinoma. Tačiau jas galėjo pasiųsti vienintelė 
ranka. 

— Na,— sakau aš padrąsinamai,— gal čia palikimas. 
Galbūt jį tik dabar paskirstė. 

— Jūs taip manote? — su viltimi klausia Roza.— Taip, 
tačiau šitaip ir būtų nurodyta, tada būtų laiškas. 

— Beje, prisipažįstu, aš apie tai menkai nusimanau. 
Šiaip ar taip, jūs išsituokusi su savo pirmuoju vyru. 

Roza linksi galva ir tarsi pati sau sako: 

— Et, ką gi reiškia — išsituokusi... 

— Ar jis gyvas, ar jis miręs, tarp jūsų nebėr nieko 
bendra. 

— Netiesa. Ir dar: man sakė, kad jis mirė. Kad jis... 
kad jis žuvo... Antraip aš niekad nebūčiau galėjusi vėl 
ištekėti. 

— Hartvigsenas ir Makas juk išrūpino jums leidimą, 
buvo gautas, regis, valstybinis raštas? 

— Taip, tačiau man šito buvo maža. Tai jie ir sakė 
man, kad jis mirė. 

— Bet juk jis iš tikrųjų mirė,— sakau aš. 

Staiga mane pagauna piktas priešiškumas tam numi- 
rėliui, dėl kurio taip nuogąstauja Roza. Netgi jeigu jis 
gyvas, argi ne laikas jai pagaliau išmesti jį iš galvos? 
Aš jau pavyduliauju jos ne Hartvigsenui, o negyvėliui, 
aš linkiu savo draugui Hartvigsenui visokeriopos sėkmės! 
Kas jis per vienas, tasai ponas? Pardavė Žmoną už tam 
tikrą sumą, ją pragėrė ir mirė! 

— Va jūs mane vadinate kūdikiu, — pasakiau priekaiš. 
tingai, o kas esate pati, jūsų manymu? Manding, tąsytis 
su tuo, kuris... prisiminti tą, kuris... 

Aš atsikvėpiau, ji pakėlė akis į mane ir laukė. Tik- 
riausiai norėjo, kad jai viską iškločiau ir apie pinigus, 
ir apie staigią mirtį. Bet jeigu jau ji linkusi žūtbūt likti 
ištikima savo Nikalojui, aš nenudelbiu akių ir nebaigiu 
sakinio. 

— Na? — pasakė ji — Tąsytis su prisiminimais apie tą, 
kuris... Ką gi jūs? 

— Tai irgi anaiptol neliudija, kad subrendusi. 

Pauzė. Ji pažvelgė į mane bejėgiškai. 

— Prašom atleisti, — pasakiau aš. 

Tarsi kas būtų ją stumtelėjęs, ji staiga pakilo ir visą 
savo švelnų, aksominį delną prispaudė prie mano skruos- 
to. 

— Tesaugo jus Viešpats! — tarė ji — Jūs ir pats tik- 
riausiai suprantate, jog tai ne tas pat, kas įsimylėjimas. 
Va, tuojau pamatysite, aš visiškai nusiraminsiu— pasakė 
ji ir vėl atsisėdo.— Paprasčiausiai aš labai išsigandau, 
jis baisus, tasai Gilbertas. 

— Aš sutramdysiu tą Gilbertą,— sušukau jai — Aš šį 
tą apie jį žinau. Užteks mano žodžio Makui, ir jis aną 
atves į protą. 

— Šit kaip? — sukluso Roza.— Betgi tai nieko nepa- 
keis. Gilbertas visada tiksliai nuspėja. 

— Tačiau tai — atleiskit! — tai vaikiškumas — tikėti 
tokiais dalykais! 

— Ne, jis tiksliai nuspėja. Ir šiandien, galimas daly- 
kas, jis tiksliai nuspėjo. Dievas žino. Viešpatie, kas mus 
visus ištiks? O aš dar ir... 

Ji vėl atsistojo, sunėrė rankas. Aš mačiau jos sumaiš- 
tį, o tariant paskutinius žodžius, pagalvojau: jau du mė- 
nesiai, kai ištekėjusi, jai turbūt kenksminga šitaip jau- 
dintis. 

— Tiktai nusiraminkit,— tariau aš.— Jūs nepadarėte 
nieko blogo. 

Pamačiau keliu grįžtantį Hartvigseną ir daviau ženk- 
lą Rozai. Ji sustingo priešais mane. 

— Galite neprašyti manęs laikyti paslaptyje,— pasa- 
kiau aš. 

— O,— tarė ji. — Ar ne vis vien. Aš pati jam pasaky- 
siu. O jums aš turiu padėkoti už tai, kad supratote, kodėl 
kamuojuosi su savo prisiminimais. 

Nieko tokio aš nesupratau, vėl pratrūko moteriškas. 
plepumas. Priešingai, pirmasis vyras turėjo Rozai mirti, 
net jei jisai gyvas, štai mano nuomonė. 

— Na, o jūs pats būsite protingas, medžiosite, apeisi- 
te visas apylinkes, — pasakė ji. 

— Taip,— tiek aš tepasakiau. 

Įėjo Hartvigsenas. 

— Geros žinios, — tarė jis.— Laivai jau Bergene. Tuo- 
jau atplauks čionai sveikutėlaičiai, prisikrovę mūsų pre- 
kių, ir draudimo pinigėliai — mano! 

— Iš visos širdies sveikinu, — tariau aš, linkėdamas 
Hartvigsenui visokiausių gėrybių. 

Mano žodžių paakintas Hartvigsenas priduria: 

— Vadinasi, ne tik mano kompanionas Makas moka 


daryti pinigus. 

Tai va, nė nebežinau dabar, ką iš tikrųjų man ir 
galvoti. Roza pasirodė naujoje šviesoje su tais savo sen- 
timentais velioniui vyrui, kuris nieko daugiau nevertas, 
išskyrus panieką. Aš ją laikiau visai kitokiu Žmogumi. 
Be to, ji taip atsidengė, tiek nereikalingų dalykų prišne- 
kėjo, ir tatai ji, visada tokia subtili, santūri. Juk aš jai 
visiškai svetimas! Arba ji gal persūdė mano jausmus, 
pamanė, jog aš tiesiog žūstu iš meilės? Ji pasakė, kad aš 
kūdikis. Kūdikis! 

Praeina viena, kita savaitė, aš laukiu rudens. Sykį ba- 
ronienė man sako; 

— Septyneri metai, kai nebejaučiu savo širdies. Nė 
nebežinau, ar aš ją turiu! 

Ir toliau ji samprotauja apie tai, kad jos širdis nu- 
mirė, kad sekmadienį buvusi bažnyčioje ir linkusi nuo- 
latos ten lankytis ir vedžiotis mergaites. Vadinasi, vėl 
puola religijon, pamaniau aš. 

Parašiau Rozai kelis žodžius ir įsidėjau laišką į kiše- 
nę. Atėjo vakaras, sutemo, ir išėjau pas ją su tuo laišku. 
Bet visai negalvojau, kad svarbiausia — perduoti laišką.. 
Stoviniuodamas prie Rozos durų ėmiau vaizduotis, kad 
įmanoma jį įmesti pro plyšį. Ir iau vos neįkišau, bet tuč-- 
tuojau atsipeikėjau ir vėl paslėpiau laišką kišenėje. 

Taip pat kvailai elgiausi ir kitą vakarą. Aš parašiau 
naują laišką, o senąjį sudeginau. Ką parašiau? Kvailys- 
tės, kvailystės, greit eisiu medžioti, aš myliu jus! Ak, bu- 
vau kūdikis. Vis trumpinau, trumpinau, trumpinau. Tre- 
čią kartą parašiau tiesiog — Roza! Ir man atrodė to vi- 
siškai gana. Užklijavau voką, paslėpiau jį prie krūtinės 
ir atsiguliau. 

Rytą, kai aš dar tvarsiausi patale, beldžia į duris. Ba- 
ronienė. Ji nieko nemato, negirdi, ji stovi ant slenksčio 
su skraiste ir skrybėle. Vadinasi, jau po rytinio pasivaikš- 
čiojimo. 

— Juk jūs minėjote, kad turite draugą? — klausia ji. 

— O... Atleiskite, aš dar ne... tuojau atsikelsiu. 

— Nekreipkite dėmesio! Kokio jis amžiaus? 

— Ar mano draugas? Jis trejais metais už mane vy- 
resnis. 

—- Parašykite, kad atvažiuotų. Kaip jo vardas? 

— Munkenas Ventas. 

— Parašykit jam. 

Pasibaisėjęs matau, kad mano laiškas Rozai guli ant 
grindų, man knieti kuo greičiau išleisti baronienę, tad su- 
tinku parašyti Munkenui Ventui. 

— Šią pat minutę, — sakau aš.— Va tik atsikelsiu. 

— O gal galėtumėte užsimetęs šautuvą eiti jo pasi- 
tikti? — paklausė ji. 

— Taip. Tai bus puiku. 

Ak, nieko, nieko čia puikaus, kaip tik dabar nė už 
ką nenorėčiau dangintis iš šios vietos, aš čia it vinimis 
prikaltas. Bent koksai mėnuo praeitų, ir man palengvėtų, 
ką gali žinoti. 

Baronienė teiraujasi: 

— Ar jisai studentas? 

— Taip, Munkenas Ventas studentas. 

— Tai jis gali būti Martos mokytoju. Benonis irgi 
nori samdyti mokytoją, — sako ji ir truputį vypteli. 

Man širdis krusteli — Munkenas Ventas pas Rozą! Jis 
gi... Jis gi gali... jis pašėlęs, nesutramdomas, jis kaip vel- 
nias! 

Bet ar galėjau ginčytis su baroniene? Mano laiškas 
gulėjo ant grindų, matėsi, kam jis adresuotas. Tačiau ji, 
rodėsi, nieko neregėjo, negirdėjo, ir aš įsidrąsinau. 

— Vargu ar iš Munkeno Vento išeis mokytojas. Jums 
leidus, aš tuoj atsikelsiu... 

— Aš išeinu, išeinu, tuoj pat išeisiu. Jūs parašykit 
laišką, Jensas Gimdytojas jį nuneš, jis laukia apačioje, 
jis eis dieną ir naktį. O paskui jūs išeisit įkandin, 

— Taip,— atsakiau. 

— Sutiksite savo draugą, atveskite čia. O tada maty- 
sim. Jis gali pas jus pasisvečiuoti. 

— Taip, ačiū, — pasakiau. 

Jos žvilgsnis tapo sąmoningesnis, lyg būtų sugrįžusi iš 
tolybės, ji apžvelgė kambarį. 

— O, Alinos piešinys! — pasakė ji ir šypsodama žiūrėjo 
į sieną. Manęs ji vis dar nepastebėjo. Pagaliau paklau- 
sė: 

— Tai ar šiandien jūs ir eisite? 

— Taip, tuoj pat! — atsakiau. 

— Tada iki pasimatymo. Atleiskite! 

Ji išėjo. 

Aš pašokau ir sudeginau laišką, apsirengiau ir išėjau. 
Buvo aštunta valanda. Baronienė pasišalino iš kiemo. Man 
reikia kai kur užsukti, pranešti, kad toli išeinu, į miškus, 
į šiaurę, bet mane sustabdo Jensas Gimdytojas ir teirau- 
jasi laiško, kurį jam liepta nunešti. Oi, nuo šito gunkte- 
lėjusio ilgakojo neimanoma ištrūkti, jis vykdo savo po- 
nios valią. Grįžau su juo į savo kambarį ir parašiau laiš- 
ką. Buvau ketinęs rašyti kuo trumpiau ir šalčiau, betgi 
kam čia rodyti rūgščią miną? Nuo likimo niekur nepa- 
spruksi. Jensas Gimdytojas, tasai baronienės vergas, vis 
tiek čia atves Munkeną Ventą — ar gyvą, ar mirusį. Jis 
nepakęs atsisakymo lygiai taip, kaip nepakenčia kauly- 
damas svetimuose kiemuose kaulų. 

Nuėjau pas Rozą ir pasakiau: 

— Taigi va, aš paprasčiausiai išeinu. Atėjau jums 
to pasakyti.“ 

— Kada? — klausia ji — Ar einate medžioti? 

— Taip. Einu medžioti Martai mokytojo. Jis gyvens 
Čia pas jus, po vienu stogu su jumis. 

— Nesuprantu... Ar jis ateis čionai? 

— Einu jo pasitikti, kad jis būtinai ateitų. Na, tai ką 
gi jūs? Ar nesidžiaugiat? 

Roza šypsosi, klausosi mano mįslingų šnekų. Aš jau- 
čiu, kad mano veidas persikreipia, jis darosi baisus. 

— Nesuprantu,— sako ji vėl. — Ar taip sakė Beno- 
nis? 

— Taip sakė baronienė. Martai. Namų mokytojas. Čia, 
pas jus. Dienų dienas pas jus. 

— Taip, dabar prisimenu, Benonis kalbėjo apie mo- 
kytoją — sako Roza, norėdama parodyti, kad žinanti— 
Tačiau ko jums nerimauti? Kas gi čia jums? 

— O, jūs pati pamatysite, jūs įsimylėsite šitą moky- 
toją. Jis už mane vyresnis, jis visai ne toks kaip aš. Jūs 
jį įsimylėsite. 

Tada Roza garsiai nųsikvatoja, ir man skaudu, kad 
ji tokia lengvabūdė. 

— Kas čia taip juokinga? — klausiu. 

Ji atsako rimtai: 

— Niekuomet! Niekuomet — nei jo, nei ko kito! 

Jau buvau atvėręs duris, tačiau tada sugrįžau ir stip- 
riai, karštai paspaudžiau jai ranką. 

— Na, likite sveikas, sudie. Linkiu laimingos medžiok- 
lės! — pasakė jinai. 

— Ne, aš tiesiog norėjau jums padėkoti, — pasakiau 
aš. 

Ir išėjau. 

Roza pasekė iš paskos, ji tikriausiai baiminosi, kad 
bus man suteikusi klaidinančių vilčių. 

— Už ką jūs turite man dėkoti? — paklausė ji. 

— Už tai, kad jūs neklausiate, kokio jis amžiaus, kaip 
jo vardas ir kokia jo išvaizda. 

Ji palingavo galva. 

— Man šito žinoti nereikia. Man joks nereikalingas. 

Jai vieno karto pasirodė per maža, ne, jai vėl prireikė 
an tai patvirtinti! 

Štai aš traukiu per mišką į šiaurę, einu apsitaisęs taip 
kaip ir pavasarį, kai atėjau į Siriluną, tarsi aš vėl toks 
pat, ir Mano šautuvas ant peties. 

Drebulės barsto rudens pakirstus lapus, šiugždesys by- 
ra nuo kamienų, šiugždesys, šiugždesys visame miške. Ir 
nė vieno paukščio. Nuo kalvos į kalvą bėga takas, ūže- 
sys priekyje, ūžesys dešinėje — tai jūra. Nė gyvos dva- 
sios, nieko nieko, tiktai tas begalinis oro virpėjimas. Miš- 
kas, per kurį einu, žmogaus nepaliestas, jis pats atgimsta, 
išgyvena savo laiką ir miršta, ir vėl gimsta, čia ir spyg- 
liuočiai, ir drebulės, šermukšniai, ir aplink kadugiai. 
Stūkso didžiulės skarotos eglės, pūpso stambūs apkerpėję 
akmenys neįveikiamoje ramybėje. Taip ėjęs kelias va- 
landas, nieko gyvo nesutikęs, aš imu vartalioti akmenis, 

žiūrėti, gal ten bus bent kirminų. Vis labiau aprimstu, 
jau štai galvoju apie šį bei tą. 

„Ir ko gi, tiesą sakant, aš einu?“ — galvoju. Baronie- 
nei, Mano šeimininkei, nekantru pamatyti mano draugą, 
pasitikrinti, ar jis panašus į Glaną, ar ne, ji netgi susi- 
derėjo su Hartvigsenu, viską kuo puikiausiai sutvarkė. 
Ir kaip baronienė visada pati painioja ir gadina savo gy- 
venimą! Niekad nepamatysi jos kalbant su kita moterim, 
ir su tėvu juk persimeta tik būtiniausiom frazėm. Prie 
stalo Makas jai dėkoja, jeigi staiga ji padaro malonę 
ir, pavyzdžiui, paduoda jam duonos, arba jis gali jos pa- 
klausti apie mergaites, o šiaip daugiausia mandagiai tyli. 
Niekuomet nepriglaus dukters, nepaklaus: kas tau, vai- 
keli mano, ko tu tokia nuliūdus? Ne, šituos Siriluno na- 
mus gaubia kažkokia paslaptis. Ir kodėl, pavyzdžiui, dvi 
draugės, Roza ir baronienė, visiškai išsiskyrė? Jos dau- 
giau nebekalba viena su kita, o juk nėra priešai, tiesiog 
viena kitos daugiau nebetraukia, ko gero? Labai galimas 
dalykas. 

Einu einu, pavakare prieinu žeminę, kurioje Jensas 
Gimdytojas man paliko maisto, kaip buvo sutarta. Įkuriu 
židinyje ugnį, pasikepu virtos mėsos ir atsigeriu iš upe- 
lio. Paskui įmetu ugnin daugiau žabų, prisilaužau šake- 
lių ir įsitaisau trumpai nakvynei. 

Nubundu tamsoje, man šalta, dar įmetu ugnin žabų 
ir vėl užmiegu „Ir vėl atsibundu tamsoje, bet dabar jau- 
čiuosi atsigavęs, išsimiegojęs, pasikepu mėsos, išeinu iš 
žeminės ir laukiu. Ir štai užnugary, rytuose, aušta diena, 
retėja tamsa, aš vėl imu žygiuoti į šiaurę. 

Jau dvi dienos, kai einu, o Munkeno Vento vis nėra, 
ir vėl užmiegu. Ir vėl apleistoje žeminėje. Dar dieną einu, 
kiek jau nueita mylių, kartais nuo kalnų pasimato jūra,. 
ir nuolatos dabar pasibaido paukščiai. Artinuos prie sve- 
timų apylinkių. Ir štai take pasirodo Munkenas Ventas. 
Su juo Jensas Gimdytojas. 

Ir viskas pamiršta, mes, du draugu, džiaugiamės susi- 
tikę. Truputį pailsim ir apie ką tiktai nešnekam, laikas 
lekia, mes vėl leidžiamės į kelionę ir vis kalbamės, kal- 
bamės. Munkenas Ventas visai toks pat, kaip ir anksčiau 
pirštinėtas, nors ir nebijo nusimauti pirštinių, kad ką 
nors padarytų savo rankomis. Jo solidi barzda, dideli vyz- 
džiai. Eigastis lengva, stangri, jis vis mus aplenkia ir su 
kiekvienu žingsniu prasižioja iširusi siūlė, jis, vargšelis, 

apspuro. Liemenės visai neturi. Munkenas Ventas šitame 
pasaulyje neturi ničnieko, lygiai kaip ir aš. Tačiau jo 
rankos reto gražumo ir jos susitiks su Rozos rankomis! 

Vis mažiau kalbamės, mes juk einame taku vorele, 
ir priekiniam vis tenka atsigręžti, kad žodį pasakytų. Ir 
štai tada Munkeno Vento viduje nubunda medžiotojas, 
ir kokios žvitrios jo akys, kokia nuojauta: šitame miške, 
kur aš nesutikau jokios gyvasties, jis per pusvalandį pri- 
šaudė mums pietums kurapkų. Paskui, jau vėliau, pasi- 
pasakojo man apie merginą, kuri liko jo namuose, jos 
vardas Blisė, ji neišeina jam iš galvos. Aš paklausiau, ar 
jis nori būti mokytoju vienuose namuose, taip kaip aš, 
ir jis atsakė: „Ne“. Garsiai, pasikvatodamas, nusijuokė ir 
tarė: „„Tu kvailioji! Mudu keliausime!“ Net ir aš paste- 
bėjau jo meilumą viskam, kas yra miške; pamačiau, kad 
šitie medžiai, kiekvienas kadagio krūmelis, uolos, akme- 
nys — jam ne šiaip sau uolos ir medžiai, ir įsitikinau, kad 
atsiskyrėlio gyvenimas tarp keturių sienų — visai ne jam. 
Staiga jam nepaprastai patinka tai vienas, tai kitas ak- 
muo, ne todėl, kad ant jo patogu pasėdėti, ne, jam ma- 
lonu, kad šitas akmuo šalimais, ir jis žiūri, žiūri į jį mei- 
liai. O aš nemoku taip žiūrėti į akmenį, matyt, esu jiems 
svetimas, aš kambario žmogus, taip, aš joks medžioto- 
jas. 

„Na, parodysiu aš jam vieną akmenį, įdomų, ką jis 
pasakys“, — pamaniau aš. 

itaip mes žygiuojam dvi dienas ir pagaliau vėlyvą 
naktį priartėjome prie Siriluno. Tada padėkojau už kom- 
paniją Jensui Gimdytojui ir pasiunčiau jį į priekį. Mun- 
kenas Ventas su manim nuėjo pas jaunojo malūnininko 
žmoną, ji aptvarkė jo drabužius. Ir tuoj pat nusivedžiau 
jį į kalną, prie to akmeninio stabo karklynuose. 

Mudu keturpėsčia nusigavom prie duburio, ten vieš- 
patavo ta pati tyla ir ramybė, Munkenas Ventas atsigu- 
lė. Jo šnervės virpa, lyg jis jaustų čia esant kažką, ne- 
skaitant mūsų. 

— Ar čia tik mudu? — klausia jis. 

Žinoma. Kas gi dar čia galėtų būti? Aš dairausi ieš- 
kodamas to vorelio, kuris anuokart rezgė savo tinklą, 
bet ir jo nėra. 

— Kaip čia tylu! — sako Munkenas Ventas.— Žinai, 
netgi geriau, kad nėra vorelio, jis triukšmautų. 

Žiūriu į jo baltus, aristokratiškus riešus ir paprašau: 

— Nusiimk pirštines! 

Jis nusimauna abi pirštines ir kvatoja. 

Aš pervedu jį per duburį, parodau stabą ir sakau: 

— Štai akmuo, ką tu apie jį pasakysi? 

Ir Munkenas Ventas ramiausiai plikomis rankomis pa- 
kėlė stabą nuo atramėlių ir ėmė atidžiai apžiūrinėti. OC 
aš nusigręžiau. 

— Dievukas,— tarė jis.— Aš ir anksčiau esu tokių ma- 
tęs, mažas lapių dievukas. Gal pasiimsim jį? 

— Ne,— pasakiau. 

Jis pastatė dievuką į vietą, šyptelėjo iš jo kerėpliš- 
kumo, palingavo galvą. 

— Ką jutai jį liesdamas? — paklausiau aš.— Ar tau: 
nebuvo bjauru? 

— Ne. Ko bjaurėtisė — paklausė jis ir vėl užsimovė 
pirštines.— Beje, jis kažkoks nešvarus. 

Mudu vėl keliavome. Jensas Gimdytojas mus aplen- 
kė dviem valandom, tikriausiai jau seniai sugrįžo. Atsi- 
dengė Sirilunas mums su visais savo trobesiais, o už jų 
matėsi Hartvigseno sodyba, prieplauka. 

— Oi, kaip čia gražu! — sako Munkenas Ventas. 

Jis eina laisvu, smagiu žingsniu, lyg būtų puikiai išsi- 
puošęs, o ne su tais skarmalais, jis kuo geriausiai nusi- 
teikęs, nes šiandien du kartus valgė. „Ne dažnai man 
taip pavyksta „— šaiposi jis. Priekyje pasimato moters. 
figūra, ji iš lėto slenka prieš mus, ji aukšta, liekna ir 
Munkenas Ventas porą kartų šūkteli: „Ei!“, tik jau vė- 
liau jis atpažįsta, jog čia baronienė. 

— Tai baronienė. — sakau jam.— Ji išėjo mūsų pasi- 
tikti! 

Munkenui Ventui šūktelėjus, ji stabteli, žiūri į mus. 
ir laukia. 

— O, tai jūs, — sako ji, kai mes jau stovim priešais 
ją. Bet, aiškus dalykas, ji tai pasakė tik slėpdama su- 
sidrovėjimą, nusišypsojo kažkaip kreivai, dirbtinai. 

Munkenas Ventas, kaip ir aš, nusivožė kepurę. 

Aš juk nežinojau, kas ateina, matau — žengia tokia aukš- 
ta... tokia liekna... 

Oi, kaip žavingai Munkenas Ventas tai pasakė ir vėl 
užsimaukšlino kepurę. O baronienė susigūžė nuo jo žvilgs-. 
nio, įtraukė galvą. 

— Aš, tiesą sakant, einu toliau — pasakė ji ir link- 
telėjo. Betgi, suprantama, kad pasakė tik šiaip, ji gėdi- 
josi prisipažinti, jog išėjo mūsų pasitikti. 

Ir mes patraukėme skirtingomis kryptimis. O Munke- 
nui Ventui tai buvo visiškai nesvarbu. Beje, baronienė 
jam pasirodė sena ir kažkokia keista. 

Praėjo kelios dienos. Munkenas Ventas linksmas, 
patenkintas, apie jį tupinėja, jam esant baronienė žydi, 
taip, ji net atjaunėjo ir vėl šneka aksominiu balsu. Prie 
stalo jie elgiasi abu vienodai bjauriai, kaip visuomenės 
apačios žmonės, jie ramsto stalą alkūnėmis. Valgo taip, 
kad baisu žiūrėti, atsikanda ir vėl riekę tepa sviestu, o 
paskui sviestuotą peilį deda tiesiog ant staltiesės, bet ne 
į savo lėkštę. Baronienė, aišku, taip elgiasi grynai iš sa- 
vo nevalyvumo, o ne todėl, kad niekintų mūsų padoru- 
mo nuostatas. Makas mandagus, atlaidus ir apsimeta, lyg 
nieko nepastebi. 

Šiandien Munkenas Ventas nuėjo į prieplauką vie- 
nas, aš jo nelydėjau, ir ten jis sutiko baronienę, ilgai su 
ja vaikštinėjo. O aš vaikščiojau su mergaitėmis. Ant 
Munkeno Vento rankų pasirodė raudonas išbėrimas, o 
visa kita jam gerai, vaikšto galvą užvertęs, vakarais ma- 
no kambaryje dainuoja — matyt, dėl jausmų pertekliaus. 

Aš tyčia su mergaitėmis einu toli, reikia nueiti toli 
toli, galvoju aš. Mes grįžtame po poros valandų, o baro- 
nienės su Munkenu Ventu niekur nematyti. Mes su mer- 
gaitėmis einame į kambarius. Pasižiūriu į svetainę, te- 
nai — nieko nėra, kylu į savo kambarį. 

Tada pamatau pro langą, kaip baronienė ir Munke- 
nas Ventas išeina iš Hartvigseno namų, ir Roza stovi 
ant slenksčio. Munkenas Ventas su baronienės šaliu. 
Kaipgi, juk atšalo, ir matau, kad ji pati pataiso šalį ant 
jo pečių, kad tiek pat karotų priekyje ir ant nugaros. 
Tačiau, suprantama, ji tam suranda kitą dingstį — ant- 
raip šalis galėtų susiglamžyti. 

Jie išsiskiria mūsų kieme, baronienė kopia laiptais, 
o Munkenas Ventas, su šaliu ant pečių, patraukia tiesiai 
į krautuvę. 

Po valandos aš irgi einu į krautuvę ir randu Munke- 
ną Ventą besivaišinantį prie prekystalio. Jis, ko gero, 
prisisiurbė pernelyg, bet stovi kaip ir anksčiau tiesus 
kaip bokštas. Bandau gelbėti baronienės šalį, kurį jis 
gali suteplioti, bet jis neatiduoda, jis sako: 

— Palik, su juo man šilta! 

Oi, plevėsa, jis baisiausiai juokina abu pardavėjus, 
nesusilaiko nė nuo šventvagiškų žodžių. Tai žmogus! Jis 
ir anksčiau nepaisydavo paties Viešpaties Dievo. 

Pagaliau man pavyksta parsivesti jį į savo kambarį, 
ten jis užmiega ir pučia į akį visą valandą kaip negy- 
vas. Pasibudęs išgeria visą vandenį, kiek jo turėjau ąs0- 
tyje, ir vėl visą valandą miega. Ir štai jis vėl toks pat, 
žvalus dvasia ir kūnu, toks pat linksmas ir malonus. Oi, 
koks neįmanomas žmogus tas mano mielas bičiulis Mun- 
kenas Ventas! 

Jo rankų išbėrimas pablogėjo, pirštai sutino, daug 
kur iškilo pūslės. Jis tik juokiasi: 

— Mat koks velnias! 

O kartais sėdi ir apžiūrinėja savo rankas. 

Sykį mudu su juo įsišnekėjom. Bet aš visąlaik buvau 
išsiblaškęs, atsakinėjau tik tuomet, kai žūtbūt reikėjo at- 
siliepti. Imu ir atiduodu Munkenui Ventui savo striukę, 
ji jam ankštoka, bet vis geriau negu nieko. Ir mudu to- 
liau plepam, o laikas eina. 

— Kas per viena toji Roza? — klausia jis. 

— Nežinau, — sakau aš.— Roza? Aišku, ji puikus žmo- 
gus. O kodėl tu klausi? 

— O baronienė? Kas per viena baronienė? — klausia 
jis, užuot atsakęs.— Keista dama. 

— Baronienė irgi, aišku, nuostabus žmogus, — atsakau 
aš.— Našlė, dvi mielos mergytės. Keista dama? O kad 
aš nežinau. Ji tokia nenustygstanti, visus išjudina, visur 
kišasi, ir čia, pas Hartvigsenus, va ir aš, pavyzdžiui, da- 
bar ėmiau kažkaip karštai plepėti, o juk iki jos atvyki- 
mo man šitaip neatsitikdavo. Ji vis liūdi dėl leitenanto, 
kurį pažino jaunystėje. 

— Ji visus juos mulkina, — tarė Munkenas Ventas.— 
Dar kaip! Kad sena žiežula visais jodinėtų! Aš jai vis- 
ką tiesiai pasakiau. 

— Jai! 

— Taigi. Ir ką gi ji atsakė? „Visai tą patį kalbėjo 
daktaras, kuris čia kadais gyveno“. Štai ką ji atsakė. „O 
jis irgi buvo protingas žmogus". 

— Ar ji neįsižeidė, neužsiplieskė? 

— Nežinau, — atsakė Munkenas Ventas— Ji mane 
mirtinai nukalbėjo. Vos neišprotėjau. „Aš kliaujuosi be- 
protybe, jos būtinumu, pusiausvyrą teikiančiu jos išmin- 
tingumu“,— tai jos žodžiai. „Gerai, tada reikia eiti iš- 
gerti',— tariau aš ir nuėjau į krautuvę. 

Ir Munkenas Ventas nusikvatojo, patenkintas savo 
sąmoju. 

Aš paklausiau: 

— O kaip tau Marta? Ar būsi jos mokytoju? 

— O ko aš ją mokyčiau? — tarė jis.— Pats Žinai, kam 
aš tikęs. Ne, jokiu mokytoju nebūsiu. Eisiu ten, iš kur 
atėjau. Ne, čia ilgai neliksiu. 

— Ne ne,— pasakiau aš. 

Žiūrėjau į jo rankas, jos atrodė baisiai, pirštai tiesiog 
kaip dešrelės. Jis nebegalėjo užsimauti pirštinių. Aš Mun- 
kenui Ventui padovanojau savo kelerius marškinius. Jis 
man dėkoja, o aš susijaudinu ir kažkodėl prašau man at- 
leisti. 

Munkenas Ventas nustebęs juokiasi ir klausia: 

— Už ką tu prašai atleisti? 

Bet aš jam neatsakiau, ne, tik ištariau: 

— Meilė tokia ŽžiauTi... 

Jis žiūri į Mane akis išplėtęs: 

— Bene būsi tu pamilęs tą... šitą seną... na, nežinau, 
kaip ir vadinti? 

— Ne, Rozą,— atsakiau. 

Eina dienos ir naktys, Munkenas Ventas kamuojasi už- 
sidaręs, norėtų pašaudyti laisvėje, bet negali dėl savo 
ligotų rankų. Su baroniene jis susikivirčijo, jiedu niekaip 
negalėjo susitarti. Munkenas Ventas netgi išsipjovė sma- 
gią rykštę ir jai parodė, kaip įkrės lapiui Gilbertui. Tai 
buvo miške, prie malūno. Klausaus nekvėpuodamas jo 
pasakojimo. 

— Toji pamišėlė, ta nepakenčiama bobšė ateina ir...! 
Pagaliau ji įspitriojo mano išbėrimą, pagaliau ji suvokė, 
susiprotėjo, ji klausia: „Bet juk nebuvote ten... nebuvote 
pas dievą?" „Pas dievą?" — sakau aš. „Taigi, pas akme- 
ninį dievą?“ — sako ji. „„Kaipgi,— atsakau.— Aš ten bu- 
vau".— „,„Nelaimingasai“,— šaukia jinai, ir mudu gal va- 

landą samprotaujam ta tema: aš palietęs dievą, lapio Gil- 
berto dievą, o jisai šventas, štai ir atsikeršijo. Aš juo- 
kiuos, jos nė klausytis nenoriu, ją įsiutinu iki pamėly- 
navimo, paskui išsipjaunu smagią karklo rykštę, stoviu 
ir mosikuoju tuo Žžabu. Aš reikalauju atvaryti lapį, jo 
vardas Gilbertas, retas niekšelis, reikia manyti. „Duokit 
jį šen!'. Bet ji manęs neklauso, vadina mane nelaimėliu, 
ji kudakuoja ir aikčioja dėl manęs. „Akmeninis die- 
vas! — kalba jinai — Vadinas, jis iš tikro gali atsikeršy- 
ti! Ne, tai ne akmuo, kur jau ten akmuo? Jis gi visas 
persmelktas šventumo nuo lapių maldų. Jie karta po kar- 
tos meldės į ji!“ — sako ji. Bet dabar mano eilė, aš iš- 
bandau savo rykštę, ji taip nuostabiai šniaukščioja! Ma- 
no pirštai, tiesa, klaikiai skauda, bet aš taip įtūžęs, kad 


pamirštu skausmą. „Duokit šen lapį“,— sakau aš. „La- 
pi? — klausia ji — Bet kad jis jums nepadės!“ — „Na, ge- 
Tai, tada aš pats jį surasiu!“ — pasakiau. Ji atsako: ,„„Ar 


jūs iš proto kraustotės? Ką sugalvojote?" Ir ji bėga man 
iš paskos, griebia už drabužių, nori mane sulaikyti. Ji 
stipri, oi kokia stipri moteris, na, 0 aš per tas savo varg- 
šes rankas visiškas invalidas. „,„Lapį man čionai, o tai aš 
pats jį surasiu ir su rykšte atvarysiu į jūsų kiemą!“ — 
sakau aš.— „Lapį? Betgi kam jums lapis?“ — klausia ji 
ir alsuoja į mane it žvėris. Aš užsimoju rykšte, ji su- 
inkščia, aš tik pasakau: „Viešpats bus liudininkas“.— 
„Betgi kam jums tas lapis, paaiškinkit pagaliau!“ — rėkia 
ji. Ir aš jai aiškinu, kad noriu įkrėsti lapiui Gilbertui, o, 
žinoma, paklosiu jam minkštų samanų, kai nuplaksiu! 
Niekšas ištepliojo savo stabą nuodais, kad nubaustų kiek- 
vieną, kas išdrįso prie jo prisiliesti! O, pažįstu save, aš 
netgi savo striuke apklosiu tą Gilbertą, kai išvanosiu, 
juk jam teks ilgokai gulinėti! Sulig šiais mano žodžiais 
baronienės veidas persimaino, ji dūsta, ir tokia kvaila jos 
akių išraiška. „„Nuodais? — sako ji— Ar jis ištepė nuo- 
dais?“" — „Taip, nuodais, nuodais, — atsakau.— Jis aptepė 
jį derva, o į dervą primaišė skysčio karpoms deginti ir 
gyvsidabrio“.— „Liepsiu jį surasti“ — sako ji. Ir mudu 
drauge einam iš miško namų link. Prisipažįstu, man netgi 
gaila vargšės kvaišės, ji juk tikėjo viskuo, ką jai skiedė 
tasai lapis. Ji paliepė Jensui Gimdytojui dieną ir naktį 
ieškoti Gilberto, kol bus surastas ir atvesti pas ją. „„At- 
leiskite man už ūmumą!“ — tariau aš baronienei. „Taip, 
jūs baisus Žmogus“, — pasakė. Mudu patylėjome. „Ar jūs 

tikrai nusiteikęs išlupti kailį lapiui?“ — paklausė ji. „(O 
kaipgi!“ — atsakiau. 

Aš vėl pasižiūrėjau į Munkeno Vento rankas, vieto- 
mis sutrūkinėjo ir kraujavo. Žinojau, kad jis neturi nė 
šilingo, ir todėl atidaviau jam tuos du talerius, kuriuos 
rytą paėmiau iš Mako atlyginimo sąskaiton, ir vėl pra- 
virkau iš ilgesio ir liūdesio. Vis galvojau ir galvojau: 
taigi, kokia žiauri meilė! Aš žlungu, darausi vis blogesnis 
ir blogesnis; kur mano ankstesnis išdidumas, kur mano 
savigarba? Jeigu prieš ką ir kaltas, tai juk neskubu at- 
gailauti, ir šitaip eina diena po dienos! Pasigailėk manęs, 
Viešpatie! 

Vis dėlto nusprendžiau pasinaudoti proga ir išsamiau 
pakalbėti su Munkenu Ventu, bet jis taip užsiėmęs savo 
santykiais su baroniene, kad, regis, galvoja, jog aš dėl 
jos verkiu. 

— Ak, gana tau, praverstų ją pačią nučaižyti — pasa- 
kė jisai. 

Pietaujant baronienė pirmąsyk per tiek laiko sėdėjo 
oriai ir elgėsi kaip dera. Pagalvojau: ji nori pastatyti į 
vietą Munkeną Ventą, tik be reikalo stengiasi, jis nieko 
nepastebės, nieko nesupras, jis ištikimas sau! Tačiau ne- 
praradęs savo nerūpestingumo ir jaunatviškumo juoko, 
pats Makas su malonumu jo klausėsi, šypsojosi, paten- 
kintas jo smagiu ūpu. Makas irgi padovanojo jam šį tą 
iš savo rūbų, o Munkenas Ventas nuoširdžiai dėkojo ir 
liko visiškai patenkintas. 

Paskui baronienė atnešė jam švino vandens, kad pa- 
simirkytų prieš naktį. 

Jis tučtuojau sukruto. 

— O kur lapisė — paklausė pašokdamas. 

— Ar lapis? — paklausė baronienė.— Jo nesurado. 

Ji tikriausiai būgštavo, kad jis ims kamantinėti apie 
lapį, ir aš įterpiau keletą žodžių, kad nuraminčiau Mun- 
keną Ventą. 

— Jis nepakenčiamas, tas jūsų draugas, — pasakė man 
baronienė ir nusišypsojo. 

— Kuo gi aš negeras? — šaipydamasis paklausė Mun- 
kenas Ventas.— Žvelkit, kaip nuotabiai atrodau su jūsų 
gimdytojo drabužiu! Nejaugi negeras? 

Jis pakilo ir žengė durų link. Svetimi drabužiai jį iš 
tikro pakeitė, tačiau visiškai nelinkęs pasipuikuoti, jis 

su jais jautėsi lygiai taip pat kaip su savo senais skar- 
malais. 

— Leiskit man paskui jums nakčiai perrišti rankų 
tvarsčius,— tarė jam pavymui baronienė. Koks gerumas! 

O vakare jiedu vėl susiniovė. 

Munkenas Ventas atėjo pas mane vienuoliktą valan- 
dą, kai namuose viskas nurimo, ir ėmė pasakoti. Jo ran- 
kos buvo aptvarstytos, tačiau bintai nusmukę, jis prašė 
juos pataisyti. 

— Ką gi baronienė? Argi negalėjo tavęs tinkamai su- 
tvarstyti? — paklausiau. 

Munkenas Ventas niūniuoja, tarsi smagus ir patenkin- 
tas, tuo tarpu aš matau, kad jo mintys toli. 

— Et, tos subtilios poniutės! Tik maivymasis ir fo- 
kusai! Įeinu aš pas tą seną... pas tą... 

— Pas baronienę? — klausiu aš.— Į kambarį? 

— O kas man beliko? Niekur daugiau nebegalėjau 
jos rasti — atsakė jis.— Ir kas čia tokio? „„Nulipkit į sve- 
tainę“— sako ji. „O ko aš tenai nematęs?" — sakau. Oi, 
šitoms poniutėms rūpi tiktai maivytis! 

Pauzė. Sumirkau bintus švino vandenyje ir aprišu 
Munkeno Vento rankas. O jisai stovi ir plepa, plepa, vis 
koneveikia baronienę. Tikriausiai jis nusprendė pamėgin- 
ti su ja savo šansą, bet nieko jam neišdegė, ir aš džiau- 
giuosi baroniene, o, juk žinau, kad ji anaiptol ne tokia, 
kokią vaizduoja Munkenas Ventas. 

Ir vis plepa, plepa, o aš noriu jį iškrapštyti, bet jo 
miegai išsilakstę, jis nė nemano gultis. 

— Rytoj aš ją dar paerzinsiu, kreivai užsisagstysiu 
liemenę, — pasakė jis.— Viršuje paliksiu vieną kilpą lais- 
vą, apačioje — vieną sagą. Štai taip. Ir tegu vadina mane 
nepakenčiamu! Tu, atrodo, netiki, kad aš su ja galiu pa- 
daryti, ką tik panorėsiu. O, dar kaip. 

— Nieko panašaus! — pasakiau aš. 

— Dar kaip, dar kaip. Tik reikia, kad liautųsi maivy- 
tis. Aš sėdėjau pas ją ilgai. „Ne, nesisėskit,"“— pasakė ji. 
Tada įsitaisiau patogiau. „Nebent kelias minutes',— ta- 
rė ji. O aš atsakiau: „Kodėl gi?“ Tada ji pagriebė skam- 
balėlį, bet nesutilindžiavo. Paskui pyktelėjo ir žengė prie 
durų. Bet jų neatidarė. Šitaip visąlaik — gryna komedija. 

— Na, o paskui? — paklausiau aš. 

— Paskui! — mėgdžiojo jis.— O ką aš galėjau su šiais 
savo bintais? Vis per jos užsispyrimą! 

— Ar tau neatrodo, kad rytoj privalai jos atsiprašy- 
ti? — ėmiau karščiuotis.— Tai tu šmaukščioji rykšte ša- 
lia jos, tai tu visiškai... a? Ką tu sau leidi? Kas tu toks, 
ar Manai, kad ji patarnautoja? 

— Ne, ne,— atsakė apramintas Munkenas Ventas.— 
Vakai, reikėtų atsiprašyti? Galbūt. 

— Ir žiūrėk, kad iš ryto, neatidėliodamas. 

— Ne, šiandien. Tuojau! — staiga sako Munkenas Ven- 
tas.— Dievaži privalau tai padaryti šiandien. Taip, žino- 
ma, šiandien. Tu teisus, pasielgiau baisiai, aš nemoku 
bendrauti su tokiais žmonėmis, o ir kur galėjau šito iš- 
mokti? Kai ją bučiavau, ji kruvinai prasikando lūpas, net 
persigandau: ji stovi, o kraujas tiesiog tykšta ant manęs, 
jos lūpos tarsi pražydo. Dabar nueisiu ir atsiprašysiu. 
Ar tau pačiam neatrodo, kad šitai reikia padaryti tuč- 
tuojau? 

— Ne,— tariau aš. 


XIX 


Aš sąmoningai laikausi atokiau nuo Rozos namų. 
Taip, aš pats save pasmerkiau šitai sunkiai bausmei. Kaip- 
gi, to nusipelniau! Prisiekiau sau, kad paisysiu tvarkos ir 
priedermių ir ateityje nebeperžengsiu Rozos slenksčio su 
gėdingais kėslais. 

Susitikau Hartvigseną, jis ėjo namo ir pakvietė ma- 
ne sykiu — aš padėkojau ir atsisakiau. 

— Kaip ten jūsų draugas, ar bus mano namų mo- 
kytojuė — paklausė jis. 

— Ar jūs pats jo klausėte? 

— Klausiau. Ne, nesutiko. 

— Na, o ką šiuo reikalu sako jūsų žmona? — paklau- 
siau. 

— Mano žmona? — pakartojo Hartvigsenas, lyg norė- 
damas apsiprasti su tokiu pasakymu.— Ir tikrai — vėliau 
jis sako tik „(mano žmona, mano žmona“, nebesako Ro- 
za.— Mano žmona apie tai nė negalvoja. Jos galvoje da- 
bar visokie išgąsčiai, rūpesčiai, — sako Hartvigsenas— 
Viską o viską tenka spręsti man. Ne, mano žmonai tai 
nerūpi. 

— Aš pakalbėsiu su Munkenu Ventu,— pasakiau. 

Bet Munkeno Vento neperkalbėsi. Jis čia rimtai ka- 
muojasi, jį traukia namo. Aš jo sprendimu irgi patenkin- 
tas, ir man labai liūdna. Jis vis mygia, kad eičiau su juo, 
aš kankinuosi per dienas ir naktis. Tik dėkoju Dievui, 
kad jo rankų žaizdos bemaž visai užgijo. 

Beje, Munkenas Ventas atsiprašė baronienės, bet po 
to dar blogiau jautėsi, juk taip gėdingai susimovė, jam 
labai nesmagu. Tiesa, jis džiaugėsi, kad rankos dabar su- 
gijusios ir neapvils jo, kai susitiks lapį Gilbertą. O lapio 
Gilberto kaip nėra, taip nėra, Jensas Gimdytojas senų 
seniausiai grįžo nieko nepešęs. O, čia, aišku, prisidėjo 
baronienė, tikriausiai ji siuntė Jensą Gimdytoją anaiptol 
ne ieškoti lapio, o jo perspėti. Ji bijo, kad jeigu lapį 
suras ir iškarš, tai jis viską atskleis ir ją pačią išduos! 
Nelaiminga, pražuvusi baronienė Edvarda! 

Kartą ji manęs staiga klausia, ar greit išvyks Mun- 
kenas Ventas. ,,„Nežinau,— atsakau aš.— Jis nenori vyk- 
ti be manęs“. Kitą dieną ji dar labiau sunerimusi, ji ne- 
kantrauja, kad tik Munkenas Ventas išvyktų. „Su juo 
neįmanoma sutarti“, — sako ji, nors jo elgesys užtektinai 
teikia progų jį išvyti, tačiau apie tai nė neužsimenama. 
Išsiauklėjusi dama. O juk ji nuolatos įsibaiminusi, kad 
ims ir sugrįš lapis Gilbertas, o Munkenas Ventas su juo 
susidoros. ,„Jūsų draugas jokio saiko nežino, — pasakė 
ji. — Amžinai iš jo lauki bėdos“ — „Aš pakalbėsiu su 
Munkenu Ventu“,— pasakiau. 

Ir aš pakalbėjau su Munkenu Ventu. Jis klausėsi ma-. 
nęs labai nepatenkintas ir nusiminė, kad nebeteks nu- 
bausti lapio. Paaiškino, kaip ketinęs su juo atsiskaityti. 
Aš būčiau laikęs tekėlą, o Munkenas Ventas galąstų kru- 
vinai lapio rankas, o paskui būtų privertęs tomis ranko- 
mis visą pusvalandį čiupinėti akmeninį dievą, kad šisai 
pasisotintų jo glamonėmis. Aš po to laisvas, galiu sau 
eiti. Bet Munkenas Ventas dievagojosi užklosiąs lapį sa- 
vo striuke, kai paliks karklyne. 


— Baronienė nenori, kad tu liestum lapį,— aš tik tiek 
atsakiau į visas jo šnekas. 

Ir štai vieną kartą Munkenas Ventas eina į mišką ir 
ima kirvį. Aš einu iš paskos ir netrukus girdžiu, kaip jis 
kerta karklus. Jis sudaužė vargšą akmeninį dievą, ske- 


287 


veldras sumetė į duburį, dabar kerta karklus ir valo ke- 
lią į šventąją girią. Taip tatai! 

— Jeigu ir tu su manim, tai rytoj rytą einam! — pa- 
sakė man Munkenas Ventas, kai grįžome. 

— Negaliu, — atsakiau aš. 

— Na, tai aš vienas eisiu! 

Munkenas Ventas neslėpė, kad rytą numatęs eiti. Ba- 
ronienė, atrodo, džiaugėsi, ji praleido vakarą su mumis 
ir buvo nepaprastai maloni. Ir — oi, mįslinga moters sie- 
la! Dabar, kai Munkenas Ventas mus palieka, ji jokiu 
būdu nesutiks, kad išsineštų įspūdį apie ją kaip šaltą ir 
nuobodžią damą, ne ne, nė už ką! Pagalvojau: matyt, da- 
bar jos nė kiek nevargina keistas, ugningas Munkeno 
Vento žvilgsnis. 

Ji sunerdavo rankas virš galvos ir žiūrėdavo lyg iš 
po arkos. Jos sijonas jau toksai siauras, kad rods prili- 
Pęs prie šlaunų. „Oi, oi!“ — pasakė Munkenas Ventas. 
Baronienė vadina Suomiją savo gimtine: tenai ji gim- 
džiusi savo gausias dukras ir todėl vadinanti savo gim- 
tine! „Savo mylimąjį aš mirtinai užglamonėčiau!“ — pa- 
sakė ji. „Oi, oi“, — atsiliepė Munkenas Ventas. 

Tačiau aš įsitikinęs, kad visa tai ji čiauškė iš džiaugs- 
mo, jog išsigelbėjo: Munkenas Ventas sudaužė akmeni- 
nį dievą, skeveldras sumetė į duburį, net karklus iškirto. 
Tr štai dabar jis išeina, išeina, ji niekados daugiau jo ne- 
pamatys. Su juo tiek vargo, ačiūdie, kad jis pagaliau iš- 
eina! 

Jį vaišina mus vynu, atsiprašo už tėvą, kuris dėl už- 
imtumo negali praleisti vakaro su mumis. Munkenui Ven- 
tui ji prikemša ilgą pypkę, o mane vaišina sausainiais, 
juk aš nerūkau. 

— O dabar paklausykit! — tarė baronienė ir išsiėmė 
iš kišenės lapelį popieriaus.— Tai suomiškos eilės, aš jas 
išverčiau, kaip sugebėjau. Jos tokios keistos. 

Taip, tai buvo keistos eilės. O baronienė jas skaitė 
savo aksominiu balsu, išskirdama kiekvieną žodį, tarpais 
bemaž dainavo: 


„Visa visa, kas pasaulyje, visa visa... 
Padėk man, pakelk mane, padėk! 


Toks tykus pavasaris, taip tyliai jis tykoja nakties 
tamsoje, nieko nedaro, neketina, tik man spendžia kilpas. 

Ak, jis netykina, ne, ir neužgriūna pavasaris, paprasčiau- 
siai -- šit jo nebuvo, ir šit jau jis čia, ir aš jo valioje. 

Štai kas yra pavasaris. 

Visa visa pasaulyje, visa visa! 

Jeigu mano ašaros galėtų nudžiuginti tavo širdį, ma- 
no mielasai, tolimasai! Juk tu dovanojai man du mirks- 
nius laimės, kai aš buvau jauna! Tu išsvaistei visus tur- 
tus už tris brangius žodžius! Bet aš nebeturiu ašarų. At- 
simeni, tada atėjau pas tave ir pabučiavau, ir norėjau iš- 
eiti? O tu atsigręžei, ilgai ilgai Žvelgei į mane, aš juk la- 
bai tave mylėjau. 

Štai kas esu aš. 

Kirvis — švelnus ir geras, jis neturi nuodų. Kirvis — 
savižudžiams netinkamas ginklas, jis nežudo, jis tik bu- 
čiuoja. O kirvio pabučiuota burna raudonuoja, ir lūpos 
atsiveria nuo jo pabučiavimo. 

Štai kas yra kirvis. 

Ir aš savo širdį atiduodu kirviui. 

Ak, bet gyvenimas — jis yra štai kas: 

Tai amžinas išsiskyrimas su tavimi. Štai kas yra gy- 
venimas. Ir niekas jo neišgyvens, niekas, argi atsiras 
toks, kuris įžiebs savo galvoje kvailystės žibintą, kad jau 
nieko nebesuvoktų, tiktai mįsles. O, ateik su pavasariu, 
mano didysis mylimasai, ir pasiimk kirvį! Aš stovėsiu 
po žvaigždėmis ir nubučiuosiu kirvį. 

Štai kas yra gyvenimas". 

Skaitydama baronienė vis labiau raudo, o skaitymas 
panašėjo į dainavimą. Ji padavė lapelį Munkenui Ven- 
tui. Tasai tarė: 

— Fokusai ir gryni niekai! 

Ir lapelis atėjo pas mane. 

Baronienė visiškai sutriko nuo Munkeno Vento žodžių, 
lyg jos skaitymas būtų buvęs baisi klaida, o gal ji gė- 
dijosi, kad kai kuriuos žodžius skaitė prodainiu? 

— Bent padėkotumėt man už deklamavimą? — pasa- 
kė ji gelbėdama padėtį. Ir mudu jai padėkojome. 

— Galbūt geriau tiktų skaityti su muzika? — pasa- 
kiau aš. 

— Na, na,— tuoj pat įsiterpė Munkenas Ventas.— Juk 
taip dar blogiau bus. Šitaip ir mano Blisė jums padainuos, 
cha cha cha! 

Kadangi Munkenas Ventas ruošėsi iškeliauti, baronie- 
nei labiausiai rūpėjo jam įtikti, ir ji dar jam įpylė vy- 
no. 

— Švyturio prižiūrėtojas kartą man pasakojo apie 
kraštus, kuriuose gaminamas vynas. Tik, deja, nieko 
neišėjo iš mūsų kelionės, o tai būtume tenai patys apsi- 
lankę. 

Munkenas Ventas atsakė: 

— Tačiau ir čia neblogai: pušys, uolos, šiaurės pa- 
švaistė. Namie turiu tokį urvą — ten tai bent gera! 

Matyt, Munkeną Ventą jau paveikė vynas, jis pagy- 
vėjo, įsijautė, jo veidas pasidarė toks geras, žavus, ji- 
sai net sunkiau alsavo. 

— Taip, tačiau žiemą pas mus prisninga, štai kas blo- 
gai. Ir visi vandenys užšąla, oi oi! O kitose šalyse saulė 
ir lietus, lietus ir saulė, taip sako prižiūrėtojas. O žmo- 
nės šilkus dėvi, merginos su sijonėliais ir palaidinukė- 
mis. 

— Ai ai,— tarė Munkenas Ventas. 

Greitai jis ištuština savo stiklą, dėkoja ir eina iš kam- 
bario. Vakaras, jau krautuvėje gesinamos šviesos, lange- 
lis apačioje, kur pilstomas vynas, dar blausiai šviečia, 
bet štai ir jis užgęsta. 

Munkenas Ventas ateina į mano kambarį, jis buvo 
užsukęs į krautuvę ir dar pasistiprino, jis baisiausiai įsi- 
audrinęs. 

— Na kam tu taip? — sakau jam. 

— Patylėk,— atsako jis— Tu kaip mergužėlė saugai- 
si, o iš to tik spuogai ant fizionomijos. Tu juos pavilgai, 
tau lengviau, bet šalia kiti pilasi, ir vėl turi juos vilgyti. 
Susilaikėlis. 

— Eik gulkis, rytoj tau keliauti. — atsakiau jam. 

Munkenas Ventas man pasakė: 

— Niekur aš nekeliauju. O turbūt teisi baronienė. Tu 
visai ne vyras. Skambina fortepijonu, na, gryna panelė, 
taip ji sako. 

Jo žodžiai skaudžiai mane užgavo. Aš tiek jėgų ati- 
daviau, kad išmokčiau skambinti fortepijonu, o dabar iš- 
eina, jog tai nedaro man garbės, net priešingai — gėdin- 
ga. Taigi, taigi, aš gabus, tykus, mandagus berniukas, 
tokį mane sutvėrė Apvaizda, o Munkenas Ventas — vy- 
ras. 

—- Vadinasi, rytoj tu neini? — paklausiau. 

— Ne. Ir poryt neinu. Ne, žinai, aš palauksiu lapio. 
Priedo — ji ką tik ant laiptų man pasakė, kad šiandien 
aš buvau toks gražus, kad mano akys žibėjo, cha cha 
cha! 

— Kas taip sakė? 

— Kas? Baronienė. 

— Na, o tu? Ką tu pasakei? 

— Ar aš? Pasakiau: „Oi, oi“. Geriau paklaustum, ką 
aš padariau? Pala, kiek jau laiko aš čia, a? 

— Ketvirtį valandos, — atsakiau aš.— Netgi mažiau. 

— Na, tai einu, — tarė jis. 

Tikriausiai ne šiaip sau paklausė manęs apie laiką. 
Girdėjau, kaip jis leidosi patyliukais laiptais. Aš neatsi- 
guliau, ne, dargi priešingai — šilčiau apsirengiau ir jau 
norėjau išeiti, bet tada grįžo Munkenas Ventas. 

— Na, ką aš sakiau apie šitas kilmingas poniutes? 
Gryna komedija! — susinervinęs išrėžė jisai. — Tylėk, sa- 
kau tau. Aš turėjau teisę elgtis taip, kaip pasielgiau. Bet 
juk viskas komedija, gryna komedija! Tfu, po velnių! 
Ar tu išeini? 

— Taip. 

— Taip. Jis mano, kad jam padės vaikščiojimas! Tepk 
savo spuogelius, tepk! O kai iššoks nauji... 

Aš staiga trukteliu duris, atidarau ligi galo. Munke- 
nas Ventas žiūri į mane ir nors ketino iš manęs pasijuok- 
ti ir jau atsisėdo ant kėdės, staiga surimtėjo ir sako: 

— Taip, tavo teisybė. Eisiu atsigulsiu. Bet įsivaizduo- 
ji — durys buvo užšautos. 

— Jeigu ji ir žadėjo tau palikti atidaras, tai tiktai, 
kad atsikratytų tavęs, — pasakiau aš.— Tu tiesiog žvėris! 

Miunkenas Ventas svarsto mano žodžius. 

— Ar tu taip manai? Bet ji leidosi pabučiuojama. Na, 
tolygu leidimui. Tavo manymu, irgi norėdama atsikra- 
tyti? 

— Taip. 

— Ką gi. Labai įmanoma. Tokių žmonių aš nesupran- 
tu. Eisiu atsigulsiu. 

Aš nusileidau prie prieplaukos. Pasižiūrėjau į švie- 
čiančius Hartvigsenc langus, bet nuėjau prošal. Grįžda- 
mas truputį stabtelėjau, stovėjau ir žiūrėjau į Žvaigždes, 
kaip tik ties posūkiu pas Hartvigseną. Tačiau nė žingsnio 
ton pusėn nežengiau, ne, tiesiog stovėjau ir žiūrėjau į 
žvaigždes. 

XX 


Munkenas Ventas išėjo. 

Jau buvau bepradedąs galvoti, kad jis sutiks tapti 
Martos mokytoju. Ėjo diena po dienos, o jis atsisakinėjo 
tapti mokytoju. Jis ir iš mano pareigų vis šaipydavosi ir 
klausinėdavo, ko aš trenkiausi į šiuos kraštus. „Pasitikti 
savo likimo“, — atsakydavau aš. Baronienė tiktai linguo- 
davo galva dėl to, kad mano draugas čia taip užsibuvo, 
beje, ji net man dėl jo priekaištavo. 

— Bet jis turi puikių savybių, — pasakiau aš. 

— Ne. Na, gal jų jis ir turi. — atsakė ji. — Bet jis toks 
bedievis. Kad bent galėčiau suprasti! Vaikšto po miškus 
ir laukus — ir netiki Dievo! 

— Taip, jis netiki Dievo. 

— Taigi. Ir aš su juo pavirstu tokia lengvabūde! Pas- 
kui gailiuosi visko, ką sakiau ir dariau. Ne, jam reikia 
pasišalinti. O dar tas nuolatinis „ai ai!“ Ir kodėl jis šitaip? 
Be reikalo. Dėl Dievo, aš neslepiu, kad aš... kad jis... aš 
nieko neslepiu, jo išvaizda, ta įspūdinga barzda... Bet 
juk kaip dangus ir žemė — toksai skirtumas! Vaikšto po 
miškus ir laukus, ir šitokia samprata! 

Vėliau sužinojau, kad baronienė pasitarė su tėvu. Ir 
viskas išsisprendė. Makas tyliai, ramiai tarė savo žodį ir 
atsisveikino su Munkenu Ventu. 

Ir Munkenas Ventas atėjo pas mane, vėl stebėjosi sub- 
tilių ponų ipročiais ir pareiškė, kad išvyksta. Lapį kurį 
laiką teks palikti. 

— Na, o kada gi tu? — paklausė jis. 

— Vėliau, — pasakiau aš.— Greitai. Kol kas aš nevisai 
pasirengęs. Tu manęs lauk. 

Ir Munkenas Ventas išėjo. 

Jau visai vėlus ruduo. Seras Hju Trevilanas liovėsi 
žvejojęs kaimyninėje parapijoje ir atėjo į Siriluną lauk- 
ti pašto garlaivio. Kelias dienas išbuvo Mako namuose, 
bet nesikalbėjo, o vis gulėjo savo kambaryje ir šėtoniš- 
kai gėrė. Po ankstesnio vizito į Siriluną jis du mėnesius 
išsilaikė bemaž visiškai blaivus, o štai dabar vėl mėgau- 
jasi vieną po kito tuštindamas konjako butelius. Baro- 
nienė labai jį atjautė, kasdien apie jį teiravosi, o paskui 
pati ėmė nešioti padėklą su valgiais ir kava į sero Hju 
kambarį. Šie nauji rūpesčiai ją labai išblaškė, nuolatinis 

liūdesys ir nerimas išsisklaidė. Ilgas valandas ji kalbėjosi 
su seru Hju, gulėjusiu patale, ir pagaliau netgi pasiekė, 
kad jis ėmė atsiliepti, taip, jis pradėjo dalyvauti pokal- 
byje kaip padorus žmogus. Papasakojo jai apie sidabro 
rūdynus, perpirktus iš  Hartvigseno, žinoma, sumokėjo 
jam krūvą pinigų, tačiau tai menkniekis, tenai slypi pa- 
sąkiški turtai. O čia, šiaurėje, jis turi sūnų, irgi Hju, bū- 
tent jisai yra tikrasis rūdynų savininkas, jie užrašyti jo 
vardu. Kalnai tegu sau stovi, jų vertė tiktai auga Ir au- 
ga, ir viskas atiteks berniukui! Seras Hju nenuslėpė, kad 
vaikas gyvena su savo motina Edvarda Torpelvikene. Da- 
bar jis sumanęs pastatyti jiems namą ant kalno. Neblo- 
gai? Namas ant sidabro! Seras Hju surado šiuos turtus, 
tai vienintelė jo gyvenime geniali komercija,— rado to- 
kius turtus čia, Norvegijos šiaurėje! Tegu kas nors kitas 
pamėgina,— pasakė jis. Baronienė jo klausėsi nepavarg- 
dama ir visgi išgydė ligonį, jis net pakilo iš patalo ir 
apsirengė. 

Kitą dieną atplaukė pašto garlaivis ir seras Hju iš- 
vyko. 

Regis, baronienei stipriai kliudė širdį kilmingas ang- 
las. Tiesa, jis ne medžiotojas, užtat buvo žvejotojas ir 
keista vieniša siela, kaip ir Glanas. Baronienė tikino, kad 
seras Hju joks girtuoklis, o geriąs tik todėl, kad nuobo- 
džiauja ir nori pakeisti savo gyvenimą. Tėvynėje, Ang- 
lijoje, jis turįs daugybę pilių. 

Jau padvelkė žiema, iš Bergeno tuoj tuoj sugrįš lai- 
vai. Hartvigsenas neatsidžiaugia ramiu oru, viskas seka- 
si, draudimo pinigai — jo kišenėje. Et, argi jis apie tuos 
pinigus galvoja, ne, bet jam smagu Mako panosėje pa- 
daryti pelningą bizniuką. Beje, tai netgi ne bizniukas, o 
lošimas su fortūna, loterija. 

Ir štai didelis naujas Sveno Sargo laivas, skrosdamas 
bangas, įplaukė užutėkin išskleidęs visas bures. Mes vi- 
si stovėjom prie Hartvigseno daržinės ir žiūrėjom. O Sve- 
nas Sargas, nenuleisdamas burių, pasisuko pavėjui ir iš- 
metė inkarą. Ir įgula sujudo vantomis ir rėjomis tvarkyti 
įrangą. Ramiai, svariai, gramzdinamas krovinio, laivas su- 
posi ant vandens. 

— Ir aš pats nebūčiau geriau prisišvartavęs,— pasakė 
Hartvigsenas. 

Roza irgi buvo su mumis. Ji tokia pat kaip visada, 
tiktai mūturiavosi didžiuliu šaliu, kadangi laukėsi. Ji bu- 

vo rami, giedra, joje jau nujaučiama būsimoji motina. 
Ji ištiesė man ranką ir paspaudė ne šiaip, ne, o laikė il- 
gai savo rankoje mano ranką. O Viešpatie, juk viskuo, 
ji viskuo subtilesnė ir tauresnė už kitus. O aš? Kuo aš 
jai galiu atsidėkoti? Tiktai atsistojau taip, kad ją pasau- 
gočiau nuo vėjo. 

— Seniai mes jūsų nematėme, gal užeisite kada pa- 
skambinti? — tarė ji. 

— Dabar aš nebeskambinu,— atsakiau. 

Ji, manau, suprato, kad turiu pagrindo taip atsakyti, 
ir manęs neklausinėjo. Užtat pastebėjau, kad ji pamažė- 
le mane apeina, užstodama nuo vėjo, nes aš buvau labai 
plonai apsirengęs, tačiau to leisti negalėjau. O, jau pusė 
gyvenimo praėjo, o aš vis niekaip neužmirštu: ji pasi- 
slenka, aš irgi užeinu už jos, ir vėl, ir vėl, ir mudviem 
teko vis kilti aukštėliau įkalnėn, o mes truputį atsitrau- 
kėm nuo kitų. 

— Kaip gyvenate? — paklausė ji. 

— Ačiū jums, gerai. O kaip jūs? 

— O, dėkui jums, nuodėmė būtų skųstis. Tiesa, tru- 
putį nuobodu. Benonio amžinai nėra namuose. 

Pagalvojau: regis, anksčiau ji mažai liūdėjo, jeigu vy- 
ro nebuvo namie. Dabar kitaip. Ir aš pasidžiaugiau jais, 
kad jų gyvenimas tikriausiai susitvarkė. Taigi nuodėmė 
būtų skųstis. 

— Benonio nebūna nuo ryto lig vakaro, — tęsė ji— 
Jis nuostabus žmogus. Anksčiau šito nesupratau, o da- 
bar matau. Jis gi visiems reikalingas, visiems padeda. 

— Taigi, teisybė, jis visiems padeda. 

— Kad tik paliktų mus ramybėje! Aš kartais taip bai- 
minuos, nėra dienos, kad nesibaiminčiau. 

— Ar Malenė gavo naują laišką? 

— Ne. Kas iš to? Juk vis dėlto iš kažkur gavo pir- 
mąjį? Aš jau viską papasakojau Benoniui, ir jis su ma- 
nim elgiasi kaip tikras tėvas. Man taip gera, kad neva- 
lia norėti geriau. 

Hartvigsenas rėkia laivams: 

— Sveikinu jus gimtajame uoste! O kur kiti? 

Mudu su Roza aukštai stovim ant kalno, mes girdim 
Sveno Sargo atsakymą: 


— Škuna atsilieka nuo mūsų kelias mylias. O štai 
„Funtus“ dar buvo nesusiruošęs, kai mes išvykom. 

— Nieko, kurgi jie dėsis! — sako Hartvigsenas ir žiū- 
Ii į mus.— Dailioji lytis laive! Kokia kalba! Nieko! Pati- 
kėkit mano nuojauta. Ei, ko judu tenai šiurpstate? — šau- 
kia jis mudviem. 

— O pats ko šiurpsti? — atsako Roza.— Aš su paltu ir 
šaliu, o tu su viena striuke! 

Hartvigsenas nušvinta nuo šio rūpestingumo, net at- 
sisagsto striukę ir rėkia: 

— Tai negi aš šiurpstu! 

Jis užkopė pas mus ir tarė: 

— Geriau eitumėte namo, a? Mano žmonai pavojinga 
stovėti šaltyje. 

— Prašau tavęs, užsisagstyk striukę! — sako Roza ir 
pati jam užsagsto. 

Mane tiesiog sugėlė liūdesys matant šitas švelnybes, 
mielos rankos mikliai čiupinėjo sagas, Hartvigsenas sto- 
vėjo patenkintas ir orus. 

— Va, niekuomet nesituokit! — pajuokavo jisai...— 
Ramybės neteksit. Jai rodos, kad šąlu. Eitumėt namo abu- 
du, 0 aš pareisiu. 

Aš atsiprašiau ir atsisakiau, ir pats pajutau, kad per- 
simainė mano veidas. 

— Jam reikia eiti namo, — tarė Roza. Tikriausiai 'ji 
pasakė mane gelbėdama. 

— Taip, — atsakiau aš ir atsisveikinau. 

Roza atsisveikindama paklausė: 

— Kaip laikosi Edvardaė Labas dienas jai nuo ma- 
nęs! 

Po trijų dienų škuna atplaukė į įlanką. O caleaso vis 
nematyti. Tuo tarpų Hartvigsenas ramiai kalbėjo, kad 
viskas eina kaip per sviestą. Užutėkyje verda gyveni- 
mas, valtys zuja nuo kranto ir atgal, iškraunami laivai, 
o sausumoje abu Siriluno arkliai vežioja prekes į darži- 
nes ir sandėlius. 

Šitaip diena po dienos. 

Mes su mergaitėmis pradėjome pamokas. Vyresniąją 
pasodinau skaityti, o mažesnioji turėjo mokytis abėcė- 
lės. Tačiau mažylė Tona ją jau buvo išmokusi vadovau- 
jama vyresniosios sesutės, ir aš nebežinojau, ką jai dar 
sugalvoti. Jei ne žaidimai su vaikais ir ne mano tapyba, 
neįsivaizduoju, ką būčiau daręs. Suprantama, aš sekiau 
mergaitėms pasakas apie paukščius, lėles, miško medžius. 
Ir pats kūriau šiokias tokias pasakas. O kai manęs prašy- 

davo pakartoti ką nors, amžinai nukrypdavau, itin džiu- 
gindamas mažąsias klausytojas, kurios tuoj pat atitaisy- 
davo mano klaidas. Taip ir neblėsta mano atmintyje tos 
mielos, palaimingos dienos. Būdavo, seku joms tas pasa- 
kas, o jos abi klauso sėdėdamos man ant kelių. 

Jau vien darganotos dienos ir juodos naktys, pašto 
garlaivio signalai Sirilune pasigirsta kaip vilko staugi- 
mas. Ir todėl kažko sunku ir negera širdžiai. „Jūroj da- 
bar — tai bent!“ — sako žmonės. Bet  Hartvigsenas kol 
kas nesijaudina dėl savo galeaso. „Tai nieko, nieko to- 
kio, kad jų laive Bramaputra. Gal jiems vėjas ne tos 
krypties“ Kartą vakare, nors čaižė piktas vėjas, bet gied- 
ras dangus spindėjo visomis žvaigždėmis, aš nusileidau į 
prieplauką; ten, ties posūkiu pas Hartvigseną, gera Žval- 
gytis į Žvaigždes. Jaunas mėnuo bemaž nešviečia, užtat 
Paukščių Takas išdriekęs per padangę savo žibantį šleifą. 

Aš stoviu prie posūkio, Hartvigsenas iš gonkų mane 
pastebi ir šaukia, kad užeičiau. Man nesmagu, kad ma- 
ne užklupo taip arti namų, tačiau išsyk einu pas jį. Hart- 
vigsenas linksmas ir patenkintas. „Na, jau šiąnakt ,,„Fun- 
tus“ tikrai pasineš į šiaurę, — sako jis.— Tokia giedri nak- 
tis, o koks vėjas, a?" 

Eidamas koridoriumi išgirdau rūbų šiugždesį: tikriau- 
siai Roza taisosi miegoti, pamaniau. 

Hartvigsenas man rodinėja įdomybes, kurias Bergene 
jam nupirko Svenas Sargas: naro aprangą ir žydišką Bib- 
liją. Oi, tikras kūdikis, ir koks retas valstietiško atlapa- 
širdiškumo ir sumanumo mišinys! Jis rodo man savo nau- 
jus daiktus kaip brangenybes ir retenybes ir tikrina, ar aš 
juo pakankamai gėriuosi. 

— Ne kiekvienuose namuose tokį drabužėlį rasi! — 
kalba jis— Tik pažvelkit va į šitą galvą! Tiesiog siaubas 
ima! Gal manote, kad aš iš baimės nė nelįsiu? A? O aš 
pačią pirmąją dieną apsivilkau, ir Svenas Sargas pripū- 
tė oro. 

— Su juo turbūt ne itin patogu vaikščioti? — klausiu 
aš. 

— Šokti — tikrai ne. Cha cha cha, ir jeigu su tokiu 
apdaru nueičiau į šokius, turbūt visi išsilakstytų nuo Hart- 
vičiaus. 

Bet jo dėmesys jau peršoko prie žydiškos Biblijos. 

— Na, naro kostiumas su visais pasamonais tegu sau 

kabo. Netrukus čia lig pat lubų bus prikrauta visokio 
turto. O ką jūs pasakysite apie šitą daiktelį? 

Biblija buvo nenauja. Hartvigsenas paaiškino, kad nau- 
jos negavę. 

— Jų, sako, nė nebespausdina, kai Liuteris tada at- 
spaudęs Vitenberge, — kalbėjo jis.— Gaila, mano žmona 
jau atsigulė, o tai gal būtumėt mums paskaitęs? 

Truputėlį aš paskaičiau, kiek sugebėjau įveikti, o 
Hartvigsenas nepaprastai džiūgavo mano išmintingumu. 
Jis paėmė iš bufeto vyno ir vėl apgailestavo, kad žmo- 
na nuėjusi miegoti. 

Sėdėjau su juo ilgai, laikas ėjo, ir nesigailėjau, kad 
su mumis nėra Rozos, aš galėjau būti ramus dėl savęs, 
o juk sėdėjau jos namuose. 

Kai grįžau iš Hartvigseno, visą dangų dengė debe- 
sys, nebuvo matyti nė vienos žvaigždės. Nuo jūros skli- 
do smarkus ūžimas, man į veidą kirto snaigės. 


* 


XXI Pu. 


Naktį galeasas „Funtus“ žuvo fiorde. Tai buvo la- 
bai keista, dievaži, tarsi pikti burtai. Paryčiais ėmė smar- 
kiai snigti, bet neilgai truko, po to staiga vėl nusigied- 

katastrofos pabaigą: bemaž visi išsigelbėjo dviem valtim, 
tačiau ir škiperis Ulė Prasčiokėlis, ir jo žmona — abu Žžu- 
vo. Ir prižiūrėtojas baigdavo savo pasakojimą Ciniškai: 

— Taigi, Bramaputra visada buvo linksma ir draugin- 
ga, tai ir žuvo tarp visokių jūros gyvių. 

Visa tai tiesiog netilpo galvoje. Nesuprantama. Gal po- 
vandeninis rifas? Taip, iš tikrųjų, ilga rėva, ketera. Betgi 
kodėl galeasui prireikė taip toli sukti šiaurėn? Visi vi- 
suomet plaukia į rytus nuo švyturio. O „Funtus“, jūrų 
milžinas ,„Funtus“, kelias minutes svyravo ant rifo, pas- 
kui slystelėjo atgal, prisipildė vandens ir dingo pragar- 
mėje. 

Ir kai buvo prie pat tikslo, taigi, jau beveik na- 
muose! 

Hartvigsenas išsyk nusiminė: pamanyk, žuvo du jo 
tarnautojai, jis neteko laivo ir krovinio! Ne, čia kažko- 
kios piktos jėgos jam paspendė pinkles, keršijo sąmonin- 


297 


gai už jo dalykiškumą ir veiklumą! Po šimts velnių! Ir 
kas tenai nešė galeasą į vakarus nuo švyturio? Smarkus 
snigimasė Kad ne, snigo su protarpiais, švyturys buvo 
matyti visą valandą ligi katastrofos, tarpais visai išsigied- 
rydavo! 

Hartvigsenas suka sau galvą šita mįsle, kimba su ja 
prie manęs, baisiausiai keikiasi. ,„Ne, matyt, Ulė Pras- 
čiokėlis bus kažko nesuvokęs,— sako jis.— Ir kuriam vel- 
niui jis ėmė moterišką lytį į laivą!“ Hartvigsenas dėl vis- 
ko kaltina tai škiperį, tai Bramaputrą. 

Kol mes taip stovim ant kelio, prieina Svenas Sar- 
gas ir pasakoja, kaip Ulė Prasčiokėlis pats jam sakęs 
Bergene, kad „Funtus“ pakeliui į namus turįs plaukti į 
vakarus nuo švyturio, nes paskui dreifuosiąs tolesniame 
užutėkyje. 

— Kas įsakė? 

— Pats Makas. 

Hartvigsenas vėl suka sau galvą, žiūri į kelią, į mus, 
kamuojasi svarstydamas. Jis ne itin patenkintas, kad 
Makas tokį nurodymą davė jam nežinant. 

— Einam visi pas mano kompanioną! — sako jis mums. 

Maką mes randame krautuvėje. Hartvigsenas pasitem- 
pia ir išdidžiai, iškilmingai pradeda: 

— Girdėjau, jūs liepėte vesti „,„Funtų“ į vakarus nuo 
švyturio ir ten apsistoti? 

— Taip, dreifuoti tolesniame užutėkyje. 

— O aš maniau, kad šitai dabar mano reikalas! 

Makas išsitraukė savo batisto nosinaitę ir tarė: 

— Aš norėjau kaip geriau, mielas Hartvičiau. 

— Et, kas man iš to, ko jūs norėjot. 

Makas žiūri į jį geraširdiškai, užjaučiamai. 

— Pirmiausia jūs laikote galeasą Bergene iki pat žie- 
mos, — tęsia Hartvigsenas,— kam taip, a? O paskui, jau 
prikrautas, jis nežinia kur turi plaukti per audrą ir tam- 
są! O gal Ulė Prasčiokėlis nė nežinojo apie rifą? 

— Apie jį žino kiekvienas kūdikis. Bet atsitiko taip, 
kad ėmė smarkiai snigti. 

— Taigi, taigi, jūs tuoj randate atsakymą. O štai aš 
netekau laivo ir krovinio! Čia ne juokai. 

— Niekas nesiginčija. Ir aš nuoširdžiai gailiuosi, — at- 
sako Makas.— Tau šita operacija nepasisekė. Aš irgi vi- 
sus tuos metus būčiau galėjęs pats draustis. Tačiau nė- 
syk šitaip nerizikavau. 

Hartvigsenas nepasiduoda: 

— Viskas būtų ėję įprasta vaga, jei ne tas jūsų nu- 
rodymas. Štai aš, pavyzdžiui, paklausiu. Dėl krovinio 
mano galease. Tarkim, atplaukia visas sveikas, sustoja 
šitokioj tolybėj, tai juk mūsų arkleliai per visą žiemą 
neatitemptų. Ir pagalvoti baisu. O čia mes akimirksniu 
būtume iškrovę, kaip ir visus kitus laivus. 

Pet Makas žvelgė į savo nepatenkintą kompanioną 
su dideliu prielankumu ir atjautimu. Taip, jis visad greit 
suranda atsakymą, net per greitą atsakymą, bet, regis, 
visiškai nenorėjo įžeisti Hartvigseno savo šypsniu: 

— Iš dalies tu teisus, Hartvičiau. Tačiau tu visiškai 
nepaisai mūsų draugų interesų, pirklių iš tolimų apylin- 
kių. Visi „„Funtaus“ kroviniai skirti jiems. Stovėdamas 
tolesniame užutėkyje, ,,„Funtus“ išvaduotų mūsų klientus 
nuo sunkaus apvažiavimo ligi mūsiškės prieplaukos. Aš 
jiems taip žadėjau, o jie mūsų geri klientai ištisus me- 
tus, Hartvičiau. ,,„Funtus“ vežė druską ir miltus, galante- 
rijos ir bakalėjos prekes visai apygardai. 

Pauzė. 

— Manau, jei ne visos šios aplinkybės, — tęsė Ma- 
kas, — galėtum visiškai pagrįstai būti nepatenkintas. O da- 
bar nejaučiu jokios savo kaltės. 

—- Nė kiek! — tarė Hartvigsenas ir prikando lūpą.— 
Na, o dėl to, kad „Funtus“ kiurksojo Bergene net ir po 
lygiadienio — argi čia ne jūsų įsakymas, a? 

— Mano. Bet aš pats laukiau užsakymų iš tolesniųjų 
užutėkių. Pats pagalvok, kaip aš galėjau pasiųsti sąrašą 
nesulaukęs užsakymų? 

— Škuna, manding, nekiurksojo Bergene. 

— Tarsi jos negalėjo ištikti nelaimė! — atsakė Ma- 
kas.— Aš iš tiesų noriu tik pasakyti, kad nejaučiu jo- 
kios savo kaltės. 

Makas pasitaisė surdutą ir užsisagstė. Nutaisęs ne- 
suprasto ir įžeisto žmogaus miną, jis žengė prie kontoros 
durų, palikdamas savo kompanioną. 

Po kelių dienų orai pasitaisė, ir Hartvigsenas, pasi- 
ėmęs sau talkos, išplaukė prie rifo pažiūrėti, ar neiškilo 
kas nors iš krovinių. Bet ne, nieko nebuvo. Neiškilo nė 
skenduoliai. Apie tai vienas Žmogus, išsigelbėjęs iš ,,„Fun- 
taus“, pasakojo niūrią istoriją: neva Bramaputrą buvę 
galima išgelbėti, tačiau jos vyras Ulė Prasčiokėlis apglė- 
bęs ją ir nusitempęs į pragarmę. Visa tai anas Žmogus 

sugebėjęs įžiūrėti tame sąmyšyje ir pragare. O Bramaput- 
ra klykusi, ir akys jai iššokusios ant kaktos. Aš paklau- 
siau: „Gal škiperis su žmona laive nesutarė?“ — „Dar 
kaip, — atsakė jis.— Bramaputra juk buvo sukalbama mo- 
teriškutė, škiperis dieną naktį turėjo ją daboti. Visai ne- 
išsimiegodavo. Mes jam net šaukėm apie rifą, o jis tiesiai 
į jį varo. Jam akys aptemo turbūt. 

„O gal Ulė Prasčiokėlis sąmoningai vedė „Funtų“ tie- 
siai ant rifo“, — pamaniau aš. Kokia žiauri meilė. 

Ejo dienos, ir Hartvigsenas palengva apsiramino ir 
atsigavo po savo nuostolių. Ė, tai jau trečias stambus jo 
nuostolis vien per tą laiką, kai aš Sirilune! Dievas žino, 
ar daug panašių smūgių gali žmogus atlaikyti. Beje, Hart- 
vigsenas pasakiškai turtingas, pinigų turi tikriausiai mai- 
šą. Jau jis apie draudimą ir katastrofą kalba visiškai ra- 
miai. Gerai dar, kad nuostolis teko tokiam, kuris išgali — 
taip jis prasitarė. Dabar jis net labiau ėmė pūstis ir vis 
šneka, ar nevertėtų jam vietoj „„Funtaus“ pirkti garlaivį. 
Tačiau Maku jis, regis, mažėliau bepasitiki. Anuomet, 
krautuvėje, jis, aišku, susitvardė, neperžengė padorumo 
ribų. Bet savo kompanioną dabar, atrodo, perprato. O 
kodėl gi būtent dabar prireikė grūsti „Funtų“ su visu 
kroviniu į tolimą užutėkį? O kaipgi ankstesniais metais? 
Ė, čia kažkas tikrai slypėjo. 

Rėmeliai atgabenti. 

— Gal pagelbėsit man prie tų visų paveikslų? — klau- 
sia manęs Hartvigsenas. 

Kaip tik prisimena paveikslą, kurį aš dovanojau Rozai, 
ir nori Man už jį sumokėti, taip, jis nori man karališkai 
atlyginti. Kai atmetu jo pasiūlymą, jis palankiai žiūri į 
mane ir pažada, kad amžių amžius jis kabos tenai, kur 
aš jį pakabinsiu. Jo žmonai tas paveikslas labai patin- 
kąs. 

Tomis dienomis, kai taisau Hartvigseno paveikslams 
rėmus, nuolatos sutinku Rozą vieną arba su Marta. Da- 
bar pati Roza moko mergaitę ir sugeba puikiausiai. Se- 
noji Malenė vėl gavo šimtą talerių ir vėl be jokio laiško. 
Visa tai labai mįslinga, pasakotum — nepatikėtų, bet la- 
pis Gilbertas apsilankė pas Rozą ir jai pranešė. Pati Roza 
nuėjo pas senąją Malenę ir savo akimis matė pinigus ir 
voką. 

Roza sako: 

— Braižas ne Nikalojaus. Bet pinigai iš jo. 

— Taip, taip, — sakau aš. 

— Taip, bet Benonis sako, kad jis mirė! — šaukia ji- 
nai.— Ir pas Maką buvau, ir Makas sako, jis mirė. 

— Ko taip labai dėtis į širdį? — stengiuosi užglaisty- 
ti prieštaringumą.— Jis čia vis vien nepasirodys. 

— Oi, tai labai baisu, — atsako ji.— Nereikėjo išsituok- 
ti. Niekad nereikia išsituokti. O jis galbūt gyvas. 

Aš nebegalėjau pakęsti jos ilgesingų prisiminimų, be 
to, pavyduliavau jos tam amžinam Nikalojui, todėl pa- 
sakiau: 

— Taip, jis, žinoma, grįš, laukite! 

Roza staigiai pažvelgė į mane. 

— Dievas jums atleis, — tarė ji. 

Nė nemaniau atsiimti savo žodžių, ne, ir glaistyti jų 
nenorėjau, nieko baisaus jai nepasakiau, ir aš turėjau sa- 
vo skausmą, savo kančią, o ji ar kada nors apie tai pa- 
galvojo? Ne, niekuomet. 

— Jūs gal nesupratote,— pasakė ji.— Tai labai keis- 
ta. Patikėkit, joks malonumas prie visų taikytis, o kadan- 
gi aš jau turėjau vyrą... Nesvarbu, noriu ar nenoriu, kad 
jis grįžtų... O kaip man dabar su Benoniu?! Nikalojų at- 
simenu iš įaunų dienų. Jis buvo toks juokingas, linksmas, 
daug ką atsimenu iš to laiko, kai jis buvo mane įsimylė- 
jęs. O dabar — ką man prisiminti? Nieko. Nebent, kad 
pagausėjo kasdienio valgio, tačiau kam jis man? Visai 
neturiu ko prisiminti. O apie Nikalojų daug ką prisime- 
nu. Štai jūs jo nematėte, o kokia jo graži burna. Kai jis 
ėmė plikti, ko tiktai neišbandžiau, ir, įsivaizduojate, pas 
jį plaukų pagausėjo, bet jam šitai lyg ir nepritiko, tai 
aš lioviausi. Tačiau ir be plaukų jis buvo gražus, turėjo 
tokią dailią, tokią puikią kaktą. Et, ko aš čia sėdžiu ir 
visa tai jums pasakoju, pati nežinau, ne, kas iš to? O 
apie Benonį neturiu ko pasakoti. 

— Man rodės, jums dabar su vyru viskas gerai, — pa- 
sakiau aš. 

— Ar norit pasakyti — su Benoniu? Taip. Bet ar taip 
jau man gerai, kai jį valgydinu, o pati galvoju, kad anas, 
kitas, neturi ko valgyti. Cėda šitaip kalbėti, tačiau ne, 
niekuomet, niekuomet nereikia išsituokti ir nereikia vėl 
tekėti, nieko gero iš to negali būti. 

— (Ci! — atsidusau ir susiraukiau. 

— Ir šitaip jūs, jūs... jūs gi visada taip kamavotės, 
kai mMatydavot mane kenčiančią,— juk tai jūsų žcdžiai, 

pats man šitaip kalbėjote! — pasakė ji nepaprastai nuste- 
busi. 

— Taigi. Sakiau ir sakysiu. Tačiau ko kapstytis pri- 
siminimuose ir aitrinti savo žaizdas? 

— Bet mane apgavo, man pasakė, kad jis mirė! — rė- 
kia jinai.— Ir aš vėl ištekėjau. 

Aš vėl atsidūstu, dar labiau susiraukiu ir pagaliau sa- 
kau jai atsilygindamas: 

— Ir šitaip jūs, visada tokia santūri! Niekados jūs pa- 
našiai neatsiverdavote! 

Aš tiksliai pataikiau, mačiau, kaip jai skaudu. 

— Taip, aš pati nežinau, kas Man yra,— tarė ji,— tik- 
riausiai ta kasdienybė, ta... 

— Ir kas gi ta kasdienybė? Pasiteisinimas visad at- 
siras. Aš, pavyzdžiui, turiu pasiteisinimą. Kad kažkada gi- 
miau. 

Ir vėl tiksliai pataikiau. 

Tačiau pakaks, daugiau nenoriu būti jos patikėtiniu, 
išpažinčių klausytoju, ėmiau ir išėjau. Ir ką jie visi įsi- 
kalė? Tai baronienė pasirodo mano kambaryje, kai aš dar 
iš patalo nepakilęs, ir apžiūrinėja mano sienas, 0 manęs 
paties nemato. O, aš nepamiršau. Tai Roza mane vadina 
kūdikiu. Mane kaltina tuo, kad buvau stropus mokinys 
ir daug ko išmokau. Aš piešiu geriau už daugelį tapy- 
tojų, 0 tapau geriau už visus piešėjus, pats Tidemanas 
pas mus lankėsi, žiūrėjo mano piešinius ir linksėjo gal- 
va. Buvau tada devyniolikmetis. Taigi, išmokau skambin- 
ti fortepijonu kaip kokia panelė. Bet ar visos panelės iš- 
moko, štai baronienė neišmoko, o aš išmokau. Tai kas 
čia, po galais, ar ne priekabės! 

Jaučiausi toks įžeistas, neįvertintas, ak, dar tada aš 
nebuvau išmokęs nuolankumo. Dabar jau matau, kad bu- 
vau viso labo uolus, nekenksmingas įaunikaitis su kon- 
torininko proteliu, dabar jau matau. Tačiau anuomet nie- 
kaip nenorėjau pripažinti savo pralaimėjimo, ne, turbūt 
paprasčiausiai reikėjo kitaip elgtis. Ilgai aš vaikščiojau 
pats save klausinėdamas: 0 ką mano vietoje būtų daręs 
Munkenas Ventas? O, Munkenas Ventas — šaunuolis, ne- 
rūpestinga siela, būtų taręs: viskas komedija, vieni fo- 
kusai, ne, teikitės duoti meilės! Jis dievaž būtų radęs 
nakčiai kitą užsiėmimą, užuot stovėjęs ir grožėjęsis žvaigž- 
dėmis. 

O ir aš pats, atvirai sakant, šito prisisotinau. 

Šalčių vis nėra, sniegas krinta ir gula ant minkš- 
tos Žemės. Bet prisnigo — galybė! Darbininkai nusiplūkė 
tiesdami rogių kelią į mišką ir į malūną; naktimis jau 
šalvena, rytoj galės šitą kelią atnaujinti. 

Susitinku Kabliadirbį, jam iš sniego nieko gero, da- 
bar Mako patalus teks paslapčia džiovinti alaus daryk- 
loje. Paigėsi jo smagios dienelės. Be to, įgriso jam su- 
gyventinis, senasis Fredrikas Menza — vis guli, nesike- 
lia, o mirti nemiršta, ir ką čia padarysi, jau Kabliadirbys 
ir vienaip, ir kitaip — net buvo nakčiai anam į nosį pri- 
kišęs vilnų, o rytą Žiūri: tasai guli prasižiojęs, ir iš no- 
sies stirkso vilnos, gailu žiūrėti, ir teko Kabliadirbiui vėl 
jai ištraukinėti. O kai Fredrikas Menza ėmė kvėpuoti 
pro nosį, tuoj vėl pradėjo savo „bo bo bo“. 

— Nė žodžiais nepasakysi, kuo jis kambarį prismar- 
dino,— sako Kabliadirbys apie savo bendrą.— Kartais aš 
tiesiog dūstu, man akys temsta — tokia smarvė. O jei ati- 
daryčiau nakčiai langą, juk pamatys, išgirs, iš kažinkur 
subėgs: „„Uždaryk, Fredrikas Menza peršals!“ Ir tegul 
peršaltų, jam tik tokia išeitis. Taip jiems tiesiai ir dro- 
žiu. Jau jam bus gal šimtas dešimt ar šimtas dvidešimt 
metų, Man net bjauru, kai pagalvoju apie šitokį amžių, 
tegu Dievas atleidžia man, nusidėjėliui. Argi tai žmoniš- 
ka, stačiai kažkokia gyvulystė. Jis ėda dieną ir naktį, 
daktaras sako, tai todėl, kad jo skrandis geras. Ak, su- 
sirgtų skrandžiu, o man, tarkim, tektų jam kompresus dė- 
ti, tai aš tokį kompresą užkraučiau! Na, kokio galo jam 
gyventi? Pasiimtų jį Viešpats vardan Kristaus, ir visas 
kambarys būtų mano. Nebeištversiu, man reikia kvėpuo- 
ti, langą praverti; Oo kol šitas lavonas — na, argi ne — 
šičia guli, lango nepradarysi! Ir amžinai tą savo ,„bo bo 
bo“, tik pabunda ir pradeda. O prasmės jokios, šiaip gar- 
sas. Sykį pabandžiau jam į ausį čiulbėti, jį palinksminti, 
kad laiką, vadinasi, lengviau praleistų, tai jisai įsiuto, 
snukį perkreipė, lyg būtų kas ylą jam suvaręs. Anava 
marškiniai kokie, ar keisi, ar nekeisi, vis vien išterlios, 
juk drybso tiesiog ant išėdų, ant trupinių, ir sienos, ir lu- 
bos — viskas apteršta. 

Man šiurpu darėsi, kai klausiaus Kabliadirbio, turbūt 
jis blogas žmogus, visai pamiršęs, kad senatvę reikia 


203 


gerbti, kad geriau jaunam pakentėti negu senelį nuskriaus- 
ti. Aš atsakiau, kad jis padarytų gerą darbą Dievo ir 
žmonių akyse, jei nepagailėtų varganam luošiui šilumos 
ir atidos, nepatingėtų jį pagirdyti ir apkamšyti antklode. 

— Bet aš naktimis dūstu nuo dvoko! — sušuko Kab- 
liadirbys. 

O, kaip jis sunuožmėjo! 

Valandų valandas sėdėdavo jis su Kalade ir minėdavo 
Bramaputrą, va, girdi, ji mirė, o kaip ją visi mylėjo. Ir 
Ulė Prasčiokėlis buvo geras Žmogus, visada pagelbėdavo, 
tik sutarti su juo niekaip nebuvo įmanoma, pernelyg jau 
karštakošis. O Bramaputra niekuomet neužsiplieksdavo, 
vis mMeilumu, meilumu, ak, būdavo, niekada nepraeidavo 
pro tikrą meilę. 

— Ne, ne! Nepraeidavo! — pritaria Kaladė ir linksi 
savo didžiule makaule. 

— Vadinasi, tebūna jai vanduo minkštu patalu,— sa- 
ko Kabliadirbys. 

Iš šitos jųdviejų draugystės daugiau laimėdavo Kab- 
liadirbys. Kaladė stovėdavo sargyboje, kai tas darė savo 
slaptas operacijas alaus darykloje, ir dar tarnavo kaip 
taikinys amžinoms pašaipoms bei juokeliams. Tačiau la- 
bai baisus ir galingas buvo Kaladė, kai sykį jis griebė 
savo kankintoją už gerklės ir ėmė smaugti, Kabliadirbiui 
net liežuvis iš burnos išlindo, o paskui jis ilgai negalėjo 
nieko nuryti, taip jam skaudėjo gerklę. 

Apskritai tarp Siriluno gyventojų neretai kildavo ba- 
talijos. Sirilunas, tiesą sakant, buvo ištisas miestelis su 
savo plačiai išsibarsčiusiais namais ir krautuvėlėmis, ir 
reikėjo būti labai atsargiam, pavyzdžiui, sukant už namo 
kampo, kad netyčia nepakliūtum į ermiderį. Tarkim, Sve- 
nas Sargas jau toks taikus, sukalbamas žmogus, bet ir 
jis nebuvo nei aklas, nei kurčias, ir ne visuomet sutik- 
davo žiūrėti į viską pro pirštus. Kartkartėmis jis mirtinai 
nusigerdavo, ir tuomet, pradėjęs triukšminga linksmybe, 
visuomet baigdavo grėsmingais grasinimais. Jo žmona 
Elena, buvusioji kambarinė, tokiais atvejais privalėjo vi- 
siškai atsiduoti jam, aiškinti, kad ji mylinti jį labiau už- 
viską pasaulyje. Bet štai prieš Kalėdas Svenas Sargas ne- 
pasitenkino Elenos užtikrinimais ir nurimo tik po to, kai 
atėjo Hartvigsenas ir ilgai jį įtikinėjo. 

Kadais puikus dainininkas ir šokėjas, Svenas Sargas 
dabar nebeteko savo šaunumo, vis dažniau stovėjo nuo- 

šalyje, žiūrėdamas į šokančiuosius. Jiedu su Elena turėjo 
vaikutį, juodaakį berniuką, kadangi mamos ir tėvo akys 
mėlynos, visiems buvo aišku, kad kūdikio tėvas — patsai 
Makas. O, Makas turėjo daug vaikų šeimose, kurios pas 
jį dirbo, ir jis visada laiku ištekindavo mamas, o ir pas- 
kui jomis rūpindavosi, kaip ir dera ponui. Kalbėjo, kad 
Makas šiuo metu turi devynias mylimąsias vien Sirilune, 
o dar įvairiose kitose vietose, taip pat savo namuose! 
Dabar atėjo metas tekėti jaunajai Petrinai. O jai neatsi- 
rado geresnio vyro kaip Kabliadirbys. 

Oi tas Kabliadirbys! Vargšas komediantas. Taip, jis 
galėjo paukščiu čiulbėti, tačiau netiko jokiam tikram dar- 
bui, užtat buvo pasirengęs visada pataikauti Makui, vis- 
ką vykdyti, ką lieps šeimininkas. Petrina buvo aštuonio- 
likmetė, tačiau stambi, prinokusi pagal savo metus, tie- 
siog neįmanoma buvo nNesigrožėti, kai ji eidavo per 
kiemą. Jeigu jau Kabliadirbiui tenka turėti šeimą, tai tuo 
labiau būtina, kad luošys greičiau numirtų ir užleistų vie- 
tą, kitos išeities nėra. Kad tiktai Viešpats Dievas greičiau 
pasiimtų Fredriką Menzą! 

Visa tai svarsto Hartvigsenas ir Svenas Sargas, o aš, 
Hartvigseno pakviestas, sėdžiu ir klausaus. Svenas Sargas 
atsigavo po gertynių, bet vos tiktai kas, tuoj ir paleidžia 
bjaurų, piktą žodį. Hartvigsenas nesikeikia visiškai, už- 
tat jis prisiekinėja, kad Makui netrukus teks pakeisti sa- 
vo nepadorų gyvenimą. 

— Nenorėčiau daugiau apie tai girdėti — kalba jis.— 
Tik aš ir galiu jį paveikti. Artimiausiomis dienomis pas 
jį užgriūsiu. 

— Gerą darbą padarysite,— atsako Svenas Sargas.— 
Mūsų moterys per jį neturi ramybės. Greit jau Kalėdos, 
ir vėl jis, manding, jas kratys, tai jau tikriausiai. 

Hartvigsenas atsako: 

— Na, dar nežinia, ką mes su Benoniu Hartvičium 
nuspręsim! Ar jis jas čiupinės, ar gal ne. 

Hartvigseno nepalaužė katastrofa, nesugniuždė dideli 
nuostoliai, ne, jis netgi dar labiau dabar pučiasi ir giriasi 
savo galia. Jis beveik jau nusprendęs varyti nuosavą biz: 
nį, greta bendro su Maku, pirkti pavasariop garlaivį ir 
gabenti menkes jau ne į Bergeną, o tiesiai Ispanijon, ir 
tapti įžymiu Bergeno pirkliu! Bet Makui jis neatleido 
už katastrofą, ir laukė tinkamos progos, kad atsiteistų. 
Taip man atrodė. „Jau mes jam atsidėkosim!“ — kalba 

jisai mąsliai, vis linksėdamas galva. Kai atsisveikinome 
su Svenu Sargu, jis vėl kibo prie manęs, kviesdamasis 
mokytojauti. Jis tiesiog esąs pažemintas, kad Sirilune 
yra namų Mokytojas, o jis štai neturi. 

— Tarsi man lėšų neužtektų mokytoją pasamdyti, — 
tarė jis.— Na, dėl atlyginimo, tai šita mano ranka jums 
dvigubai sumokės! — pasakė jis— Eime su manim, gal 
mano Žmona jus prikalbins. 

Mes truputį paėjome, ir tada Hartvigsenas prisiminė 
kažkokį reikalą Sirilune ir paleido mane vieną. Taip, 
Hartvigsenui vėl atsirado reikalų Sirilune, reikalų su ba- 
roniene Edvarda, ją kamuoja mirtinas nuobodulys, jai 
reikalingas kas nors, kam išlietų širdį. Ji jau atskleidė 
Hartvigsenui savo santykių su leitenantu Glanu peripe- 
tijas ir dabar stengiasi visom jėgom jį patį suvystyti. 
Roza į tai žiūri ramiai, ji išsigydė nuo pavyduliavimo, 
o ir ne tas jai dabar galvoje. 

Svetainėje jos neradau. Vadinasi, vaikšto su Marta, 
taip pamaniau. Bet kad neatrodytų, jog vėl braunuosi 
pas ją, kai išėjęs vyras, aš parašiau raštelį, girdi, pats 
Hartvigsenas mane pakvietė. Tuo tarpu išgirstu laiptuo- 
se balsus ir žingsnius; pasirodo Roza su Marta. Roza iš 
nuostabos sustoja tarpduryje. Ji droviai sako: 

— Mudvi buvome viršuje, mokėmės. Et, anokie ten 
mokslai, šiaip sau. 

O ko jai drovėtis? Roza puikiausiai išauklėta, ji daug 
išmokusi, kodėl negali mokyti Martą rašto? 

Bet gal tasai drovėjimasis todėl, kad laukiasi, — kaip 
tai puiku! Dar niekad ji neatrodė tokia graži. 

— Tu galėtum nueiti į Siriluną,— pasakė ji Martai.— 
Benonis pas Sveną Sargą. Ar jūs jį Matėte? 

Aš atsakiau: 

— O kaipgi! Aš juk tyčia atsėlinau pas jus, tikėda- 
masis rasti vieną. 

Ji palingavo galvą, bet man atrodė, kad aš jai ne toks 
jau nemielas kaip anksčiau, ji netgi šypsojosi. Aš tęsiau 
tuo pačiu tonu, aš pagalvojau: įdomu, kaip elgtųsi Mun- 
kenas Ventas. 

— Aš nuolat čionai ateinu, mane čia traukia ir trau- 
kia, — pasakiau.— Aš visai nusikamavau. 

— Bet aš ištekėjusi, — tarė ji. 

— Aš jus pamačiau gerokai prieš ištekant ir iš pat 
pirmo žvilgsnio — aš jūsų! 


3006 


Aš, ak, atsimenu, viską atsimenu: tada ji pažvelgė į 
mane smalsaudama ir, ko gero, su džiaugsmu. Ne, neži- 
nau, ten gal buvo tik smalsumas. 

— Viešpatie Dieve, kas gi tai? — sušuko ji — Ko jūs 
norite, aš nesuprantu? 

— Ko aš noriu! O ko paprastai norima? Jūs akme- 
ninė, ar kaip? Mane visai nukamavo fokusai ir komedi- 
jos, atėjau užbaigti. Ir darykit su manim, ką norite. 

Oi, kvailys, kvailys! Man vėl pasirodė, kad jai patin- 
ka mano užsispyrimas, Mano karščiavimasis, jos lūpos 
suvirpėjo, lyg ji graudintųsi. Tada pamato ant stalo raš- 
telį, skaito mano atsiprašinėjimą už tai, kad atėjau, ir 
suvokia, kad aš visai ne toks neapdairus ir drąsus, kokį 
vaizdavosi. 

— Aaa, tai jus Benonis pakvietė! — tarė ji— Taip ir 
maniau. 

Aš nieko neatsakiau, ne, bet nenorėjau daugiau tvar- 
dytis. Juk taip gerai viskas klostėsi. Aš atsistojau prieš 
ją, pažvelgiau į ją ir staiga tariau: 

— Oi, oi! 

Ji irgi pasižiūrėjo į Mane, nusijuokė ir tarė: 

— Kas gi čia jums? Liaukitės, nusiraminkit! 

Man kilnojosi krūtinė, aš apmiriau iš baimės ir stai- 
ga žengiau prie jos ir apglėbiau. Virpėjau kaip drugio 
krečiamas ir tylėjau, tik bandžiau skruostu prisiglausti 
prie jos veido, peties, kaklo. Visa tai užtruko tik mirks- 
nį, ji lengvai išsivadavo iš mano glėbio ir užsimojusi 
pliekė man per žandą. Lyg būtų koks verpetas susisukęs 
mano galvoje, ir aš šlumštelėjau ant kėdės. 

Antausis! 

Vargšė Roza, jai prireikė nemažai pastangų, kol mane 
nuramino ir užglaistė savo kaltę. Pagaliau šiaip taip at- 
sikvošėjau. Ji kalba, juokauja, beria klausimus: ,,„Kaip 
jūs taip? Kodėl? Kur, kada šito išmokote? Nieko pana- 
šaus gyvenime nemačiau! Na, dabar jūs turbūt nieko pa- 
našaus nesigriebsite?"“ 

Kai mano galva galutinai išsiblaškė, vėl pasinėriau į 
savo nuolatinį nusižeminimą, aš jau džiaugiausi, kad Ro- 
za bent neišgrūdo manęs per duris. Ne, Munkeno Vento 
užmojai ne man, mano visiškai kitokia natūra, va, jis 
gali bet kam galvą apsukti. Ak, jam atleidžiami lauki- 
niškiausi išsišokimai. 

Mudviem su Roza viskas palengva grįžo įpraston va- 
gon. Ji sėdėjo jau visai rami, ji paklausė: 

— Jau praėjusį kartą jūs atrodėte kažkoks keistas, 
ne savam kailyje. Ar pamenate? 

— Et, atsitiktinumas, — atsakiau išsisukinėdamas. 

— O kodėl jūs taip retai lankotės? — tarė ji — Mes 
jau net kalbėjomės apie tai su Benoniu. 

Aš vėl ramutėlis it ėriukas, vis kokčiau, vis nykiau 
mano širdžiai, ir aš sakau: 

— Ar nesilankau? Bet lankaus pas jus, lankaus, ačiū. 
Tačiau, regis, jums geriau, kai manęs nėra, toks mano 
įspūdis. Jūs gyvenate sau, neliūdite, o kai tik aš ateinu, 
prisimenate senus dalykus ir nuliūstate. Jau geriau man 
laikytis atokiau nuo jūsų ir žinoti, kad jums linksma. 

Bet vėliau vis dėlto ryžausi dar vienui vieną kartą 
išbandyti Munkeno Vento metodus, pirm atsisakydamas 
jų galutinai. Juk iš pradžių viskas taip gerai klostėsi! 

Baronienei vėl nieko kito neliko kaip griebtis die- 
vobaimingumo. Oi, kokia ji plevėsa ir nelaimėlė! Žaidimo 
su Hartvigsenu užteko tik porai savaičių, o ir ko vertas 
žaidimas — šiaip tuščia gaišatis, juk Hartvigsenas nė žo- 
džio nesuprato iš to, ką ji kalbėdavo! 

Ir štai ji liepė sudeginti garsiuosius tėvo patalus, taip, 
baronienė ryžosi, o Jensas Gimdytojas, jos ištikimas tar- 
nas, pridėjo savo rankas prie šito sumanymo. Jensas Gim- 
dytojas reikalą išmanė, jis pasirinko mėnesėtą naktį, kai 
patalai džiūvo alaus darykloje, ir įmetė į kaminą uždegtų 
smaluotų pakulų. Akies mirksniu patalai užsiliepsnojo ir 
žuvo. O ilgakojis Jensas Gimdytojas keliais vikriais šuo- 
liais nušoko nuo stogo ir pasislėpė už gretimo namo. Aš 
visa tai mačiau pro savo langą. 


Taip, aš buvau viso šito liudininkas, nes stovėjau ir 
žiūrėjau. Baronienė neslėpė nuo manęs savo sumanymų, 
ne, ji sąžiningai ir atvirai stojo prieš tėvą, kuris sau lei- 
do tą nedorą komediją su vonia savo paties namuose. 
Ji ir man atskleidė savo planą, visiškai nereikalaudama 
iš manęs tatai slėpti. Tenka prisipažinti, aš įvertinau man 
parodytą pasitikėjimą ir likau nebylus kaip žemė. Baro- 

nienė mane papirko savo subtilumu, taip, ji elgėsi kaip 
išsiauklėjusi ir kilni asmenybė. 

Bet Makas, šitas valdingas kunigaikštis, ak, jis ne- 
būtų Edvardos tėvas ir nebūtų Makas, jei tokiu atveju 
sutriktų. Nespėjo Kabliadirbys jam pranešti apie atsiti- 
kimą, o jis jau paskleidė žinią, kad aukšta kaina superka 
pūkus ir plunksnas. Buvo kalbama, jog jau jam tekę sy- 
kį tokios priemonės griebtis, kad įsitaisytų Kalėdoms nau- 
jus patalus. Ir štai — praėjo vos keletas dienų, kai į Si- 
riluną ėmė srūti begalės pūkų iš tų kiemų, kurie tior- 
duose rinko plunksnas ir kiaušinius. 

Taigi kokia prasmė deginti Mako patalus? 

Tačiau baronienė buvo nesulaikoma. Taip, nes buvo 
ir dievobaiminga, ji užsimojo žūtbūt užkirsti kelią tėvo 
kalėdinėms pramogoms. Užsiminus apie kratą, ji būtinai 
suspausdavo lūpas ir linguodavo galva. Šis paprotys bu- 
vo toksai: Siriluno moterys per Kūčias turėjo pasivogti 
nuo šventinio stalo po sidabrinę šakutę arba šaukštą ir 
paskui eiti kratai į Mako miegamąjį. O, Makas mokėjo 
ieškoti savo šakučių ir šaukštų, jo atkaklumas šiuo at- 
žvilgiu buvo neprilygstamas, per vieną vakarą pas jį ga- 
lėjo pasibūti net šešetas moterų. Taigi, Makas buvo ne- 
suvaldomas ištvirkėlis. Bet labiausiai mane stulbino tai, 
kaip jis gebėjo šitoms moterims, žinančioms jo užgaidas, 
įskiepyti klusnumą. Ištisus metus — nė vieno nusiskundi- 
mo, ne, kur ten! Didžiausias pagarbumas. Dievaži jis tu- 
rėjo nepaprastą gebėjimą valdyti ir mokėjo išmintingai 
naudotis savo gebėjimu. Man tai buvo didžiausia mįslė. 

Tuo tarpu nenumaldomai artėjo Kalėdos. Sirilune be 
atvangos lankėsi pėsti ir važiuoti, nuo ryto ligi vakaro 
krautuvėje, prieplaukoje — visur Zzujo Žmonės. O aš ga- 
vau Rozos tėvų kvietimą apsilankyti pastoriaus sodybo- 
je, jie tokie vieniši, aš padaryčiau paslaugą ir palengvin- 
čiau jų dalią, jeigu kartu praleisčiau Kūčias. Pasitariau 
su Maku ir baroniene, abu man sakė, kad jiems, aišku, 
stigsią manęs, tačiau aš turįs pamaloninti pastorių Bar- 
fudą su žmona. Pasikalbėjau ir su Roza, ir ji manęs prašė 
neįžeisti jos tėvų. Nusprendžiau leistis kelionėn iš ryto 
Kūčių išvakarėse ir eiti per bendruomenės mišką. 

O čia dar Viešpats, regis, atsiminė, kad laikas pasi- 
imti Fredriką Menzą. Skrandis, ligi tol viską atlaikęs, 
staiga atsisakė ir senis pavojingai susirgo. Jo duktė, jau- 
nesniojo malūnininko žmona, stropi ir maloni būtybė, at- 

sirado prie tėvo patalo ir išbudėjo visą natį. Bet ji pati 
turėjo vaikų ir negalėjo ilgai juo rūpintis. Ji grįžo na- 
mo, paprašiusi Kabliadirbį dėti ligoniui šiltus kompresus, 
bet — Viešpatie! — ką tas pridarė! Po poros parų paaiš- 
kėjo, kad vietoj šiltų kompresų Kabliadirbys dėjo ledus, 
ir, to maža, šitais ledais dar trynė ligoniui pilvą. Seniui 
kas valandą darėsi blogiau, jį krėtė šaltis, burna persi- 
kreipė ligi pat ausų. Dar niekuomet tikriausiai stiprus 
senis nesijautė taip blogai, o juk nieko ir suprasti ne- 
pajėgė, baisiausiai keikėsi, be to, regis, prisiminė, ką 
visą savo sąmoningą gyvenimą darydavo patekęs į tokią 
kebeknę,— jis siaubingai burnojo ir iš visų jėgų spjau- 
dėsi. Buvo baisu visa tai matyti ir girdėti, tiktai skaus- 
mui atlėgus, senis netekdavo sąmonės ir varydavo savo 
„bo bo bo“. Ir tada Kabliadirbys, netverdamas iš pasi- 
bjaurėjimo, smukdavo pro duris. Ne, šitas Žmogus die- 
važi užmiršo, kad senatvę reikia gerbti ir paklusti se- 
niesiems. 

Bet vargšas Fredrikas Menza ir šįsyk nenuėjo pas 
Viešpatį. Kabliadirbį nutvėrė už rankos ir nuo pareigų 
nušalino. Jo klausė, ar norėjęs pribaigti senį. ,,Nieko pa- 
našaus,— atsakė jisai. — Mūsų krašte, iš kur aš kilęs, vi- 
suomet mes trinam ledu, jeigu kas pilvui“. Kai baronie- 
nei pasakė, kas atsitiko, ji dar labiau kliovėsi dievobai- 
mingumu ir prie ligonio patalo pasodino Jensą Gimdyto- 
ją. Toji baronienė tikrai buvo geraširdė. 

Ir Fredrikas Menza išsikapstė, labai jau buvo ištver- 
mingas senis.. Mielaširdingai rūpinantis Jensui Gimdyto- 
jui, jis vėl atkuto, vėl, ačiū Dievui, tapo koks buvęs, gu- 
lėjo, miegojo ir valgė. O jau kaip mes visi džiaugėmės, 
kad jis pasitaisė, kad per Kalėdas sodyboje nebus ligos 
nei mirties, taip, malonu ir smagu buvo justi, kad Fred- 
rikas Menza guli sau netoliese ir kvėpuoja. Ir jeigu jo 
ko nors paklausia, jis aiškiai ir Žvaliai atsako: bo bo bo! 
Ir visa šneka. 

Taigi, rytoj man kelionė. Iš vakaro man prinešė do- 
vanų, daugybę mielų niekučių iš visų — iš mergaičių, iš 
baronienės, iš paties Mako. O dabar, prieš miegą, eisiu 
mažumėlę pasivaikščioti, nusileisiu į prieplauką, ir juk 
nebus jokios nuodėmės, jeigu linktelėsiu praeidamas Ro- 
zos namams. Tiesa, rytoj irgi eisiu šituo keliu, tačiau at- 
sisveikinsiu su ja jau šiandien, šitaip geriau išsimiego- 

siu. Labos nakties, labos nakties, ir tegu tave saugo Vieš- 
pats! 

Pasibundu tamsoje, uždegu žvakę, rengiuosi. Kelias 
neartimas, reikia laiku išeiti. Papusryčiauju, pasikliauju 
Dievo valia ir einu iš kiemo. Prie Rozos namų vėl nusi- 
lenkiu ir visus visus tenykščius sveikinu su prasidedan- 
čiomis šventėmis. 

Rytas ūkanotas, niūrokas; snaigioja. Tačiau eiti man 
lengva, nors žingsniuoju neliestų, šviežiu sniegu. Apie 
kelią išsiklausinėjau gerai, taigi klysti nepaklysiu, o ir 
pats takas mane nuves, jis eina per gūbrį. Kurį laiką ei- 
nu bendruomenės mišku ir staiga išgirstu balsus, matau 
kelis Žmones: čia Hartvigsenas, Svenas Sargas, su juo 
dar du, jų rankose kirtikliai ir kastuvai, jie kasa didelę 
duobę. 

Hartvigsenas linktelėjo man ir tuoj sukomandavo: 

— Kaskit, vaikinai, kaskit, keturių aršinų ilgio, trijų 
pločio. O aš truputį palydėsiu studentą. 

— Kam gi tiktų šitoks kapas? — klausiu kiek juokau- 
damas.— Bene dviem? 

Bet Hartvigsenas laikosi oriai, nė nešypteli. 

— Taigi, iš tiesų bus kapitališkas kapas, — atsako jis.— 
Čia mes Mako vonią drauge su patalais laidojam. 

— Ką jūs sakote! 

Hartvigsenas linkteli: 

— Juk niekas, išskyrus mane, su juo negali susitvar- 
kyti. 

„Tai Hartvigsenas nutarė atkeršyti savo kompanionui 
už katastrofą, — pagalvojau.— O ką, neblogai sumanyta!" 
EĖhė, Hartvigsenas vis neįstengė pamiršti, kaip apsišovė 
apdrausdamas pats savo laivą. Ir štai atsivedė į mišką 
tris vyrus, kurie suinteresuoti užkasti Mako vonią į šaltą 
žemę. Svenas Sargas, kalvis ir kubilius, kur jau! — dar 
geras tuzinas vyrų labai mielai kastų šitą kapą. 

— O kokios gali būti pasekmės? — paklausiau ir pa- 
galvojau, kad Makas ne iš tokių, kuriuos galima įgrūsti 
kertėn. 

Ir pats Hartvigsenas tikriausiai taip manė, labai ne- 
šoko pūstis, nepasakė: ,„Už pasekmes aš atsakau!“ Ne, 
priešingai, ėmė teisintis, klausė, kaip tatai man atrodo: 
Makas paskelbė, kad superka pūkus ir plunksnas, kainos 
pakilo, žmonėms apsimoka ne dirbti, o bėgioti pakran- 
tėmis paskui paukščius. Argi čia tvarka? O Kalėdos čia 


311 


pat, ir vėl vyrai nusilaks, o bobos eis paeiliui į Mako 
kambarį. 

— Na, o kai Makui prireiks patalų? — paklausiau aš. 

Tada Hartvigsenas suvis nusiminė ir susimąstė, juk 
Makas buvo gerbiamas ponas, nepasiginčysi. 

— Tiesą pasakius, — pagaliau prabilo jis — aš ne pats 
šitą laidojimą tvarkau, galima sakyti. Edvarda man prita- 
ria, netgi, turiu prisipažinti, tai iš esmės jos idėja. 

Tada išsyk visas sumanymas man pasirodė ne toks 
rizikingas. Baronienės tvirta ranka, ji ir anksčiau, būda- 
vo, pristabdydavo tėvą. 

— Tada aš ramus, — atsakiau. 

— Patys. suprantate,— tarė Hartvigsenas apsirami- 
nęs— be Edvardos žinios mes vonios neištemptume iš 
namo. Tai jinai išsiuntė visus tarnus. Jums galiu pasaky- 
ti — į ją tiesiog gailu Žiūrėti, ji pasidarė tokia dievobai- 
minga, visąlaik nuliūdusi! Tai kaip nepagelbėsi Žmogui 
tokiu reikalu, turėtum būti iš akmens? 

Priėjo kubilius ir iškilmingai tarė: 

— Viskas paruošta! 

Vyrai atnešė krūmuose paslėptą vonią ir atsargiai nu- 
leido į duobę drauge su patalais. Viską uždengė maišais, 
tarytum bijodami suteplioti. 

Ir štai trigulė cinkuota pabaisa stovėjo kapo duobėje, 
kad netrukus joje pradingtų. Pats kalvis lankstė ir lita- 
vo šitą vonią iš sunkių lakštų. O patalai buvo apvilkti 
raudonu šilku. 

— Po akimirkos vonios nebebus! — tarė Hartvigsenas 
ir tikrai neketino juokauti prie atviro kapo.— Vyrai, vyk- 
dykit savo pareigą! 

Ir kalvis su kubilium ėmė berti žemes ant Mako vo- 
nios. 

Aš atsisveikinau su jais ir keliavau toliau. Dabar sni- 
go smarkiai, eiti buvo slidu, tačiau Dievo padedamas at- 
sidūriau tolimoje pastoriaus sodyboje dar gerokai iki su- 
temų. O mane pasitiko išskėstomis rankomis. 

Ten išbuvau visą Atkalėdį, bet neišmanau, tiesą sa- 
kant, ką būtų verta aprašyti, gal mano paties jausmus 
ir mintis, užplūdusias šiuose mieluose namuose. Mano 
žvilgsnis užkliūdavo tai už Rozos siuvinėlių, tai už nėri- 
nio, jos dvasia dvelkė kambariuose, kur ji taip ilgai gy- 
veno. Ak, kokia sklidina tomis dienomis buvo mano šir- 
dis, kaip dažnai pravirkdavau. Būdavo, aptinku staiga 

knygą, gaidas, užrašytas Rozos ranka, ir visomis išgalė- 
mis tvardausi, kad visai nepraskysčiau, ant kiekvieno 
laiptelio, ant kiekvieno tako pagalvodavau;: čia vaikščio- 
jo Roza! Jie vis klausinėjo mane apie dukterį, ar sveika, 
ar linksma, ar jai gera gyventi? „Taip, taip, viskas ge- 
rai“, — atsakydavau. Gėda prisipažinti, bet aš juk tikriau- 
siai melavau tiems geriems žmonėms, Rozai teko, manding, 
daug širdperšų! 

Pastorius Barfudas buvo puikus oratorius, tad per šven- 
tes į bažnyčią prisikimšdavo Žmonių. Tačiau pastoriaus 
mėgstamiausias užsiėmimas buvo klajonės po pievas ir 
miškus, žvalgymasis aplink ir galvojimas apie šį bei tą. 
Jis pats man sakė, kad niekur nesijaučia taip arti Dievo 
kaip girioje. Gal ir nebuvo jis labai dievobaimingas žmo- 
gus, užtat geras ir patyręs. Jis skaitė prancūziškai ir vo- 
kiškai ir labai daug išmanė. 

Iki Naujųjų Metų apie medžioklę nebuvo ko galvoti 
ir ilgiausias valandas sėdėjome mes trise, ir ko tiktai 
mes neprišnekėjom. Sėdėdama prie kortų stalelio, pasto- 
rienė dėliojo pasjansą. Ji buvo geraširdė, meili, su blon- 
diniu kykučiu kaip ir mano mama. Temstant, o žiemą 
tai trunka ilgai, aš skambindavau iortepijonu viską, ką 
tik mokėjau atmintinai. Paskui, kai jau uždegdavo žva- 
kes, dar valandžiukę skambindavau iš gaidų, paliktų Ro- 
zos. Ramūs, tykūs vakarai. O rytmetį kartą ilgai vaikšti- 
nėjau palei kaimynines ūkininkų sodybas. 

Iš mūsų medžioklės, tiesą pasakius, nieko gero neiš- 
ėjo; pastorius, būdavo, duodavo man šautuvą ir vesda- 
vosi kartu. Jis, aišku, greit suprato, kad aš joks medžio- 
tojas, tačiau turiu norų ir gabumų, tik trūksta patirties. 
Pastorius Barfudas buvo mąslus ir įžvalgus žmogus, ko 
tiktai jis nežinojo apie paukščius ir žvėris, uolas ir miš- 
kus, buvo sukaupęs įdomių savo stebėjimų, tuo tarpu aš 
tenkinaus menkomis gamtos istorijos žiniomis, pasemto- 
mis iš knygų — o knygos kartais ir meluoja. Pavyzdžiui, 
pastorius tikino, kad visos šitos teorijos apie naudingus 
ir žalingus gyvūnus oi kokios paviršutiniškos. Nėra žalin- 
gų gyvūnų, visi gyvūnai tarnauja gamtos tikslams. Su- 
naikinsi lapes — per daug prisiveis voverių. Voverės ren- 
ka miške smulkiųjų paukščių kiaušinėlius, bet visai ne- 
likus smulkių paukščių — neapsiginsi nuo vabzdžių. Ne 
ne! Gamta žino, ką daro! 

Man visa tai buvo naujiena. Užtat po šitos mūsų me- 
džioklės aš galėčiau keliauti po miškus su Munkenu Ven- 
tu, nesijausdamas žioplas nemokša. 

Per Tris Karalius atsisveikinau su pastoriaus pora ir 
išėjau į Siriluną. Eidamas pro vonios laidojimo vietą, 
mačiau lygų, dailų plotelį, užpustytą šviežiu sniegu. 

Jau ir po Kalėdų, tiesa, per jas Sirilune neišveng- 
ta šiokių tokių nuotykių. 

Kūčios praėjo, galima sakyti, sklandžiai, baronienei 
pavyko apšauti tėvą, krata neįvyko, baronienė pati atė- 
jo į virtuvę ir išreikalavo iš moterų visas dingusias ša- 
kutes ir šaukštus. Kubiliaus ir jaunesniojo malūnininko 
žmonos pamėgino priešintis, bet baronienė liepė Jensui 
Gimdytojui žnaibyti jas taip, kad liktų mėlynės, šitaip 
jai grąžino visutėlį sidabrą. 

Už senovinio papročio sulaužymą Makas atkeršijo tuo, 
kad naktį visai negulė į patalą, 0 išėjo iš savo namų ir 
tik paryčiais grįžo. Niekas nežinojo, kur jis dingo, pats 
apie tai tylėjo, tačiau, regis, liko patenkintas praleista 
naktimi. Jis pasišnekėjo su anūkėmis ir kaip visada buvo 
solidus ir mandagus. 

Tačiau štai koks dalykas: juk vonią palaidojo, vadi- 
nasi, ir iš Kabliadirbio atėmė duonos kąsnį. Ką dabar 
žmogus turėjo veikti? O Petrinai, jo nuotakai, manding, 
atėjo laikas tekėti, ar ne? Visa tai buvo baisiai keblu, 
ir baronienė nuolatos tarėsi su Hartvigsenu. 

O blogiausia, kad, regis, pašlijo Mako sveikata. Jis 
vietos sau nerasdavo be maloniosios vonios, ji buvo jo 
kasdieninė būtinybė, nepakeičiamas gėris. Bet nebuvo 
ko tikėtis, kad Hartvigsenas, visiškai nesinaudojęs vo- 
nia, supras šiuo atžvilgiu kompanioną ir argi jis suvoks, 
kad be dviejų moterų pagalbos tinkamai neišsivanosi? 
Kompanionai niekaip negalėjo susitarti, jie paprasčiau- 
siai ir nesišnekėjo. O juk buvo metas siųsti laivus į Lo- 
fotenus, viskam reikėjo priežiūros. 

— Jis mano akyse visai netenka pagarbos,— kalbėjo 
Hartvigsenas apie kompanioną.— Et, tegu sau žaidžia niek- 
niekiais, vis vien reikalai nuolat ant mano sprando. 

Kadangi vonia dingo, o Makas tylėjo, tai Hartvigse- 
nas tuo labai pūtėsi, cinkuotos pabaisos pašalinimą nuo 
žemės paviršiaus jis laikė vien savo nuopelnu, nežinia 
kokiu įtakingu ir galingu vaizdavosi! Jeigu nebūtų rei- 
kėję Sveno Sargo siųsti į Lofotenus, jis tikriausiai būtų 
išruošęs jį paimti garlaivio ir gabenti menkes net į pa- 
čią Ispaniją. Kur ten! Jis dar daugiau pridarydavo savo 
pasipūtimu ir koks atrodydavo juokingas! Pavyzdžiui, su- 
sigalvojo nueiti į bažnyčią su naro kostiumu. 

— Kaip jums atrodo? — klausia jis manęs. O kadan- 
gi aš netekau žado ir negaliu nieko atsakyti, jis tęsia: — 
Turbūt dar niekas su tokiu apdaru į bažnyčią nevaikš- 
čiojo, ar ne? Kaip jums atrodo, juk į mane labiau žiūrės 
negu į pastorių? Savaime aišku, nusivesiu ir Sveną Sar- 
gą, kad orą pūstų. 

Tada ir pagalvojau, jog tasai, kuris į savo vestuves 
atėjo su botiortais, norėdamas pademonstruoti atokių 
šcherų gyventojams kailinę avalynę, lengvai gali pasi- 
rodyti bažnyčioje su naro kostiumu, taip, o kas jam at- 
sitiks. Bet jeigu jau reikalauja mano patarimo, tai aš 
kraipau galvą ir atkalbinėju nuo rizikingos užgaidos. 

— Taip tatai, jūs esate santūrus Žmogus, pernelyg 
daug sukate galvą, — sako jis.— O juk neblogas bažny- 
čiai rūbas; pats tas. Ir kam jis man! Tik tuščiai guli. Ed- 
varda irgi sako — kodėl neapsivilkus. 

Štai kokių akibrokštų galėjo sugalvoti mieloji baro- 
nienė Edvarda; amžinai jai tarsi knietėjo, tarsi kas kurs- 
tė, ji puldinėjo iš nevilties į dievotumą, bet ir nesutram- 
domam pykčiui ji rasdavo vietos savo širdyje. Oi ne- 
pastovi, nepastovi baronienė! 

Bet neilgai trukus Hartvigseną apniko kitokie rūpes- 
čiai negu tie svarstymai, ar verta eiti bažnyčion su na- 
ro kostiumu. Vieną rytmetį Makas nulipo iš savo mie- 
gamojo į kontorą susijuosęs dideliu raudonu šaliu. Daug 
kas jį matė, žinia pasklido po visą sodybą. Vadinasi, 
Makui užėjo skrandžio skausmai. 

Visi sunerimo — ir seni, ir jauni, bet patsai Makas lai- 
kėsi vyriškai, savo kamavimuisi neteikė pernelyg dide- 
lės svarbos, tik bemaž nieko nevalgė, ir kai baronienė 
paklausė, kas jums, atsakė atsainiai: „Et, nieko, mano 
senieji skausmai pašėlo!“ 

Praėjo kelios dienos, Sirilunas lyg aptilo. Tiesa, nors 
Makas vaikščiojo susijuosęs savo raudonuoju šaliu, bet 

kaip ir anksčiau stovėjo prie kontorėlės, jokio pavojaus 
nebuvo. Mes visi dėl to jautėmės nejaukiai, o Hartvigse- 
nas liovėsi galvojęs apie lankymąsi bažnyčioje. 

Pagaliau žvejai jau susiruošė į Lofotenus, laivai pa- 
rengti kelionei. Didžiausias ermideris, Žmonėms reikia 
atiduoti įrankius ir proviantą, škiperiai Svenas Sargas ir 
Viladas nusivarė nuo kojų. Ir štai vieną gražią dieną 
kontora liko tuščia, Makas tenai nenulipo, jis liko pa- 
tale. 

Kas darėsi sodyboje ir aplink ją! Buvo, aišku, Hart- 
vigsenas, taip, žinoma, Hartvigseno visur pilna, bet kon- 
tora tai tuščia. Pajamų-išlaidų knygos, sąskaitos, laiškai, 
depešos, užsakymai, masalo ir druskos kainos — visų ši- 
tų dalykų Hartvigsenas neperpratęs ir dabar negalėjo 
suprasti ničnieko! Kur Lofotenuose tikimasi Žuvų? Ko- 
kion įlankon siųsti laivus? Mako kontoroje gulėjo šūsnys 
depešų, ir kasmet Makas siuntė savo škunas į tai atsi- 
žvelgdamas, dabar gi Mako nebuvo. Hartvigsenas šoko 
jau ir prie manęs, prašė išsiaiškinti masalo užsakymą, 
ten kažkokios kainos ir skaitmenys — kiniškas raštas... 

Kaip tik tada ir atėjo pas Hartvigseną Mako pasiun- 
tinys, jį kvietė prie ligonio patalo. Ne, Makas ne toks 
žmogus, kad drybsotų lovoje, užmiršęs apie didžius dar- 
bus, nieko panašaus: tegu pas mane ateis mano kom- 
panionas, taip jis liepė, ir tegu pasiims visus laiškus — 
depešas, gulinčias ant mano stalo, šitaip pridūręs. Orus 
ponas visada orus. 

Hartvigsenas nuėjo pas Maką, tasai jam paaiškino, 
kaip kokiu atveju veikti, kad gautų pelną, Hartvigsenas 
grįžo į kontorą dar labiau pastatęs skiauterę, tik ir sam- 
protavo, kiek reikalų reikalėlių ant jo užgriuvę. Tačiau 
daug ką teko daryti aklai, Hartvigsenas labai nedaug iš- 
manė, paprasčiausiai buvo turtingas — ir tiek. Pavyzdžiui, 
apie tuščius maišus rašoma „tara“, o kokia gi čia kal- 
baė Maišas juk visada yra maišas? Tiesą sakant, jam ne- 
patogu kas minutę bėgioti laiptais aukštyn-žemyn ir 
vis kvosti Maką. „Kad tiktai greičiau tas mano kompa- 
nionas atsikeltų!' — kalbėjo Hartvigsenas. 

Taigi, jam, galima sakyti, nebuvo lengva. Tiedu par- 
davėjai, aišku, buvo patyrę Žmonės, atmintinai žinojo vi- 
sa, kas derėjo žinoti stovint už prekystalio, tačiau dau- 
giau nieko nesigaudė. Tuo tarpų Hartvigsenui pačiam 
dar teko gilintis į prekybą. Žmonės vis taikėsi derėtis su 

Hartvigsenu, su nieku kitu, pirkėjai nujautė savo naudą 
ir ėmė kreiptis į jį, jei tik nesusitardavo su pardavėjais, 
o Hartvigsenas ne toks, kad kam nors atsakytų. Taigi, 
būdavo miela malonu klausytis, kaip jis trumpai drū- 
tai spręsdavo keblumus. Ateina pas jį su savo vargana 
reikme žvejys, o Hartvigsenas tik linktels Stenui Ukve- 
džiui: „Taip, taip, jam šeimyna ant sprando, viską už- 
rašyk B. Hartvičiui“. Ir baigta. Kai pas jį atėjo Aronas 
iš Hopano, ankstesnysis sidabro kalnų savininkas, Hart- 
vigsenas savo ranka nubraukė jo senąją skolą ir liepė 
duoti jam veltui kas reikalinga kelionei į Lofotenus. O 
Aronas tarp saviškių garsėjo kaip pasiturintis. 

Makas vis nesikėlė iš patalo, sulyso, sumenko ir iš- 
blyško. Pakvietė daktarą. Tasai paskyrė naujausius vais- 
tus. Ko tiktai nedavė dabar Makui rytą vakarą! O Ma- 
kas vis nėjo geryn. Pagaliau kontoroje, 0 ir visur gy- 
venimas vos nesustojo visiškai. Viskas Sirilune vertėsi 
aukštyn kojom, visur nei šiaip, nei taip. 

Aplankau Ro7ą, perduodu jai tėvų linkėjimus. Hart- 
vigsenas namie. Pašnekesys mums kažko nesimezga, aš 
neišmanau, ką kalbėti, perduodu jai dar ir jos kamba- 
rio, jos nuobodžiaujančių gaidų labadienius, na, dar ir 
pastoriaus sodybos merginų. Ji atidžiai klausosi, susi- 
jaudina, galbūt kad jos tokia būklė. 

— Mano žmona vis kažko baiminasi, —pasakė Hart- 
vigsenas.— Džiaugsiuosi, jeigu jūs truputį su ja pasikal- 
bėsite. 

— Kaip Edvarda? Ar sveika/ — tada paklausė Roza, 
norėdama kitur pakreipti šneka. 

Hartvigsenas širstelėjo, atsistojo ir tarė: 

— Aš juk šiaip išsitariau, be blogos valios. 

Jis pasiėmė skrybėlę ir išėjo. 

Roza nusekė iš paskos, jiedu pasišnekėjo priemenė- 
je, kai ji grįžo, jos akys buvo paraudusios. Ji pasakė: 

— Mes tik šiaip... aš Norėjau... niekaip nepriverčiu, 
kad jis šilčiau apsirengtų, kai eina į šaltį. 

Pauzė. 

— Taigi, vadinasi, galiu perduoti jums jūsų kamba- 
rio linkėjimus, — sakau aš. 

— Aaa... taip taip... ačiū, jau sakėte. 

— Aš būdavau jame kasdien, daugsyk, visą sodybą 
regėdavau pro jūsų langelį. Kartą naktį atsikėliau ir nu- 
ėjau tenai. 

Ji staiga Žvilgteli į mane ir sako: 

— Oi, nereikia vėl pradėti, aš prašau jūsų. 

— Ne, aš vėl viską pradėsiu. Aš tik norėjau pama- 
tyti, į ką jūs žvelgdavote, kai nubusdavote naktį ir Žiū- 
rėdavote pro langą: į žvaigždes, šiaurės pašvaistę, gre- 
timą kiemą. 

— Ten gyvena Mua. 

— Taip, Mua. Kartą pas ją nuėjau. 

— Ir teisingai pasielgėte. Kaip jos dukrelė? Jos var- 
das Antora, ji labai graži. 

— Taip, ji graži. Jos akys visai kaip jūsų. Aš ją nu- 
piešiau ir pasakiau, kad imu bučinį už darbą. Ir ji su- 
tiko. O dar aš ėjau į Torpelvikeną. 

— O tai kaip? — sako Roza.— Ar pabučiavot Anto- 
rą? 

— Taip. Jos akis. 

Rozos lūpos virpa, ji klausia: 

— Akis? Ne, tiesiog neišmanau, ką su jumis daryti? 
Nejaugi vis dar mane mylite? 

— Taip,— atsakiau. 

— Tai, sakot, jūs ėjote į Torpelvikeną? Bet tenai nie- 
ko nėra. Tik Edvarda, kuri... 

— Taip, kuri turi anglo vaiką, sero Hju Trevilano. 
Tyki, miela mama, ji mane pavalgydino, pagirdė, ji labai 
patikli, davė man palaikyti vaikutį, kol paruošė vaka- 
rienę. Sakė, kad jai nesmagu mane varginti, tačiau visai 
be reikalo, jos berniukas toks rubuilis, toks nuostabus 
žmogutis. 

— O kur dar jūs vaikštinėjoteė 

— Kai susiruošiau išeiti, Edvarda ir sako: ačiū, kad 
mane aplankėte! 

— Šit kaip? Labai keista! 

— Taigi, iš tiesų. Pati juk valgydino, davė atsigerti! 
Ir kūdikį leido palaikyti! 

— O paskui tikriausiai nuėjote pas lensmaną? Tačiau 
nieko neradote. 

— Taip,— atsakiau.— Tenai nieko nebuvo, niekur nie- 
ko nebuvo. Vaikščiojau, vaikščiojau, ir niekur nieko ne- 
buvo. Ir grįžau į pastoriaus sodybą. O kitą dieną sto- 
vėjau jūsų kambaryje prie lango ir žiūrėjau į tas vie- 
tas, kur buvau vakar, ir nieko, ničnieko neaptikau. 

— Bet ne visur jūs buvote, — sako Roza ir šypsosi. 

— Aš ir dar kai kur buvau. 

— Argi nieko irgi neradote? 

— Na, kaip čia pasakius? Juk ne pirštis ruošiausi, 
šiaip basčiausi po apylinkę ir dairiausi, kuo galėčiau su- 
sidomėti. Ir vienoj vietoj išbuvau ilgai ilgai, man ten 
buvo labai jauku. Pas Edvardą Torpelvikene. 

Roza plyksteli, visas veidas parausta. Ji sako: 

-— Ką jūsė Ar visai išprotėjot? 

— Juk ji ne akmeninė, — sakau. 

— Aaa, žinoma. Ar ne akmeninė? Ką gi, kam kas 
patinka. 

Eėė, teisybę man sakė Munkenas Ventas, auksiniai jo 
žodžiai. Pačią pirmaią dieną, kai anuomet susitikom mMiš- 
k= jis pasakė: „Meilė be atsako? Štai ką tau patarsiu: 
pasisukiok tu apie kokią nors „nusidėjėlę“. Pats pama- 
tysi! Tuojau pat toji, tavo pirmoji, atkreips į tave savo 
akis, ji tavim susidomės, 000, ji neleis tau pražūti, ji 
tave sugriebs prie pat prarajos“. Padori moteris visuo- 
met neapkenčia palaidūnės, taip kalbėjo Munkenas Ven- 
tas, ji netgi gali save pasiūlyti mainais, kad tik išsau- 
gotų tave nuo anos, palaidosios. Munkenas Ventas pats 
tatai išbandė, 0 šito garantas — kilnioji fru Izelina iš 
Oso. Ak, Munkenas Ventas retas šių reikalų žinovas. 

Ir ką gi? Aš visgi ne Munkenas Ventas ir vėl viską 
pats sugadinau. Roza galvoja, ką čia jai veikti, bet aš 
mačiau, kad ji širsta Ir griebiasi nereikalingo daikto: vis 
šluostė šluostė nuo fortepijono dulkes. ,„Viskas klostosi 
gerai! — pamaniau aš. 

Aš ryžausi šliūkštelėti ugnin alyvos, ėmiau taukšti 
apie Edvardą iš Torpelvikeno; ji tikrai ne akmeninė, ji 
dėkojo man už tai, kad aplankiau. Bet Roza jau klausėsi 
abejingai, ji liovėsi šluosčiusi dulkes nuo fortepijono ir 
atsisėdo į savo vietą. 

— Tai va, dievaži, man buvo labai jauku pas Edvar- 
dą Torpelvikene! 

— Taigi, taigi, ačiu Dievui, ačiū „Dievui! — pasakė 
Roza.— Matote, tereikėjo jums truputį pasivaikščioti ir... 
tereikėjo pasižiūrėti į kitas... 

— Jūs buvote teisi. Paskui kasdien aš eidavau į juū- 
sų kambarį pasižiūrėti pro langą į jos pusę. Beje, prisi- 
miniau: Man išeinant ji tarė: aplankykite vėl! 

Deja, dabar žiūrėjau į Rozą kaip vargšas elgeta, kaip 
pasmerktas myriop. Jos veidas nušvito, ji turbūt nudžiu- 

go, kad pagaliau atsikratys nereikalingos mano meilės, 
ji tarė: 

— Na, matote! Ko gero, susižavėjote. Ji gera, miela. 
Ir mano tėvas sakė, kad ji puikiai mokėsi. Vadinasi, 
gabi. 

— Taigi, — tepasakiau aš. 

— (O jums dabar reikėtų ją dažniau lankyti, taip, bū- 
tinai, ar girdite? Juk apsistoti galite pas maniškius, jie 
džiaugsis. 

Aš dar šiek tiek mėginau gelbėti padėtį sakydamas: 

— Kaipgi, tai va, regis, man pavyks savo plepalais 
bent trumpai išblaškyti jūsiškį liūdesį. 

Pakeliui į namus susitikau Hartvigseną, jis ėjo iš Ma- 
ko ir buvo susirūpinęs. 

— Mano kompanionas nesitaiso, jam vėl blogiau, — 
tarė jis.— Rytoj išplaukia mūsų laivai. Aš negaliu būti 
visur vienu metu, negaliu persiplėšti! O svarbiausia, kad 
jie neduoda jam ramybės jo paties namuose — vėl pri- 
ėmė naują kambarinę. 

Apie naująją kambarinę aš žinojau, ją paėmė vietoj 
Petrinos, kuriai atėjo laikas tekėti. Pati baronienė liepė 
Jensui Gimdytojui pargabenti ją iš atokiųjų šcherų, jos 
vardas Margreta, gražutė, jauna, ji nepriekaištingo el- 
gesio ir, be to, dievobaiminga. 

Tai dabar šita Margreta sėdi naktimis prie Mako pa- 
talo ir duoda jam lašelių — pasakojo Hartvigsenas. Jiedu 
su Maku įsišnekėję, Margreta pasakiusi, kad be reikalo 
jis gulįs ant minkšto čiužinio, jam reikėtų gulti ant van- 
tų. 

— Ant vantų? — klausiu aš. 

— Taip! Ar jūs tokį paistalą girdėjote? — sako Hart- 
vigsenas.— Ir štai gaunu krautuvėje raštelį, palydėk, gir- 
di, pas Maką, kadangi mano žodis lemiamas, kur jis be 
manęs? Pakylu pas jį, o jo išvaizda stačiai pasibaisėtina, 
visai suzmegęs, Hartvičiau, sako, man reikia tavo gero 
patarimo. Galite manim tikėti, Makas Sirilune ne kiek- 
vienam taip tars, taigi, jis dabar be manęs nė žingsnio. 
Na, aš jam, žinoma, visą teisybę: kaip jis atseit mane 
savo laiku iš purvo ištraukė, taip ir aš jam negaliu at- 
sakyti, kai prireikė mano gero žodžio. Ir tada jis man 
apie tas vantas! „To tai nebus, — sakau jam,— bobos, ma- 
tyt, iš proto kraustosi! — „Ačiū! — sako Makas;— man 
ir reikėjo išgirsti protingą žodį. Bet juk reikia kaip nors 

pasveikti, — sako jis, — reikia kaip nors atsistoti! Juk vis 
guliu, — sako, — nieko negaliu daryti, tiktai galvoju ir 
galvoju, dieną naktį galvoju, taip netruksiu ir religijon 
pulti!" 

Tada Hartvigsenas nutilo. Mintis apie Mako persimai- 
nymą jį taip pritrenkė, kad jam net akys išsiplėtė. 

— Nuostabu!-— tariau aš. 

Hartvigsenas ilgai galvoja ir pagaliau sako: 

— Ką gi. Nejaugi skrandžiui nėra jokio vaisto? Ku- 
riem galam tada kvietėsi daktarą? — Ir staiga jis darosi 
įžvalgesnis, atsibunda jo valstietiška nuovoka, jam į gal- 
vą šauna mintis, jis sako: — Ir kvailiui aišku! Jeigu toks 
žmogus nesikelia iš patalo, tada jam pražūtis. Reikia jį 
pakelti. 

— Čia ir visas sunkumas — kaip jį pakelsi? 

— Taigi, taigi — atsako Hartvigsenas. Jis žingsniuo- 
ja tolyn ir nueidamas sako: — Jeigu jau jis susiruošė pul- 
ti religijon ir ant vantų gulėti — tai atkasiu jam kuo 
greičiau tą jo vonią! 

Ir štai vėlų vakarą vonia vėl išvydo pasaulį. Kaž- 
koks absurdas. Baronienė ničnieko nežinojo, Roza irgi 
nežinojo, mes nuėjome į mišką mėnesienoje, šviečiant 
šiaurės pašvaistei, ir kuo greičiau baigėme šį reikalą. 
Žmonės buvo tie patys, kaip ir laidojant; Svenas Sar- 
gas, kubilius, kalvis, o žemė buvo puri, neprireikė nė 
kirstuko. 

— Ne, šita vonia nebūtų atsidūrusi žemėje, jei ne 
Edvarda,— pasakė Hartvigsenas.— Niekad nereikia klau- 
syti bobų! 

Tie trys vyrai su kastuvais jam visiškai pritarė: ne- 
reikia, nereikia klausyti bobų; bobos yra bobos! Ir da- 
bar visas trejetas vėl dirbo su įniršiu, jie puikiai supra- 
to, ką daro, suprato, kad atkasa šitą prakeiktą machiną 
savo nelaimei, dar daugelio nelaimei, tačiau ką darysi? 
Mako liga — tokia bėda, kad su jokia kita nepalygin- 
si. Svenas Sargas turbūt ne kažkiek tų santuokos džiaugs- 
mų ir laimėjo vonią palaidojus, taip bent atrodė, pra- 
kaitas nuo jo tiesiog varvėjo, taip jis dabar plūkėsi. 

O kalvis iarė: 

— Man rodos, Hartvičiau, iš jūsų priklauso už dar- 
bą, ar ne? 

— Aš neapvilsiu! — atsakė Hartvigsenas.— Tik jūs 
patalų nesugadinkit. Aš pirmiausiai patikrinsiu. Jie, man- 
ding, raudoni, šilkiniai! 

— Tai kubilius bet kaip kasa,— pasakė kalvis. 

— Ar aš? Bet kaip? — šūktelėjo supykęs kubilius.— 
„Aš net ir plikom rankom kasčiau, kad tiktai nesugadin- 
i4ume patalų. 

Tikri vaikėzai. Jie triūsė dėl pagyrų ir atlygio. 

Pagaliau vonią išvadavo iš Žemės ir virvėmis iškėlė 
iš duobės. Ją purtė, čiupinėjo, ar kur nors neįlenkta, ne- 
nubrozdinta. Pats Hartvigsenas nuklojo maišus, kratė 
patalus, pagalvius, paskui dar nosinaite valė prie šilko 
prilipusį grunta. 

— Na, neprisikabinsi! — baigė jis patenkintas. 

O duobę vėl užkasė. 

Jau 'buvo naktis, kai mes visi ėmėme nešti vonią į 
namus. Hartvigsenas ne juokais baiminosi baronienės ir 
garsiai svajojo, kad tiktai Kuo greičiau šita vonia atsi- 
durtų namuose. Mane pasiuntė į priekį išžvalgyti, jeigu 
tuojau pat negrįšiu, jiems tai bus ženklas, kad galima 
eiti. Šitaip buvome susitarę. 

Svetainėje buvo tamsu, visame dideliame name švie- 
Kė tik Mako ir baronienės langai. Apėjau aplink namą — 
taip, ir pas ekonomę, ir pas samdinius — visur tamsu. 
Įėjau ir užlipau į savo kambarį. Kaip įpratęs, aš truputį 
gąsčiojau, betgi viską patikrinau, mano sąžinė buvo 
švalIi. 

Po kelių minučių girdžiu duslų bildesį kitame namo 
gale, tai jie eina su vonia, pagalvojau. Po kurio laiko 
atsidaro dar kažkokios durys. Aš išeinu į koridorių ir 
klausausi, girdžiu, kaip iš savo kambario išeina baronie- 
nė ir sako: „O kas gi čia dabarė“ — „Ką jūs sakote?" — 
atsiliepia Hartvigsenas iš apačios, o jo balse ne per dau- 
giausia drąsos. „Kas gi čia dabar, aš klausiu?" — kartoja 
baronienė anaiptol ne aksominiu balsu. Tada Hartvigse- 
nas pasakė: „Mikliau, vyručiai! Kas tatai, klausiat? O 
argi jūs nematote, kaip jis guli ir nyksta? Šitaip jis ne- 
truks numirti!“ O baronienė buvo pernelyg išdidi, kad 
su kažkuo ginčytųsi ant laiptų, ji paliko juos ir nuėjo į 
savo kambarį. 

Viskas baigėsi sėkmingai. 

Rytą, užutėkyje laivų nebuvo, jie išplaukė naktį. Ge- 
Iasis Svenas Sargas užbaigė reikalus sausumoje, nuo šiol 
jis vėl škiperis savo didžiulėje škunoje, atsisveikino su 
Sirilunu, atsisveikino su žmona. Vėl viskas plaukia įpras- 
ta vaga. 

Beje,— tik pamanykit! — nuostabios keistenybės nuti- 
ko šiomis dienomis: čionykštė įžymybė Ferdinandas Ma- 
kas iš lėto, bet užtikrintai ėmė sveikti. Mūsų akivaizdo- 
je tarytum vyko stebuklas, pati baronienė negalėjo šito 
nepripažinti. Tačiau ji tvirtai laikė vadžias savo grakš- 
čiose, stipriose rankose, oi, nemačiau gyvenime kitos to- 
kios atkaklios būtybės: kai jos tėvas pirmąkart vanojo- 
si savo vonioje, baronienė nenorėjo nieko prie jo leis- 
ti, trynimą ji patikėjo tik dievobaimingajai kambarinei 

Aargretai, taigi būtent ji darė šitą darbą. O Makas vo- 
nioje buvo nepaprastai mandagus, dėkojo už kiekvieną 
mažmožį, Margreta tą vakarą iš jo išėjo patenkinta, to- 
kia pat tyli, rami kaip ir anksčiau. 

Bet štai ir Hartvigsenui išmušė džiūgavimo valanda. 
Kai Makas ėmė geriau valgyti ir keltis iš patalo, Hart- 
vigsenas savinosi visus nuopelnus. Miela malonu buvo 
klausytis jo geraširdiško tuščiažodžiavimo. Raudonasis 
šalis nepadėjo, sakė jis, nepadėjo ir daktaro piliulės. O 
štai aš išsyk perpratau, kas kaip. Svarbiausia — galvą 
ant pečių turėti! 

Po trijų savaičių Makas jau nusileido į kontorą. Tą 
dieną pietums pateikė ypatingą valgį ir vyną, šitaip liepė 
baronienė. Sėdėjau valgomajame, kai ten įėjo Makas ir 
pamatė šventišką stalą. 

— Kur mano dukra baronienė? — paklausė jis eko- 
nomę. 

— Nuėjo viršun pasidabinti, — buvo atsakyta. 

Makas perėjo per kambarį, šnektelėjo su manimi ke- 
letą frazių, jis vis žvilgčiojo į laikrodį. Su manimi buvo 
malonus, sakė manąs, kad man nebuvo blogai visą tą 
laiką, kai nesimatėme. 

Tada įėjo baronienė, apsivilkusi raudono aksomo suk- 
nelę, ji atsivedė ir Mergaites, taip pat išsipuošusias. 

— Sveikas, seneli, — čiauškėjo prie jo bėgdamos mer- 
gaitės. 

Makas pasakė joms keletą meilių žodžių. Paskui at- 
sigręžė į dukrą ir tarė: 

— Norėjau tave matyti, Edvarda, ir padėkoti už dė- 
znesingumą. 

O daugiau nė žodelio, bet aš pastebėjau, koks bran- 
gus dukrai jo dėkingumas. 

— O kaip dabar tu jautiesi“ — paklausė jinai. 

— Ačiu, ačiū, sveikas. 

— (Gal jauti silpnumą? 

— Ne ne, jokio silpnumo, — atsakė Makas ir papur- 
tė galvą. 

Ir mes susėdome prie stalo. Pietaudamas galvojau: man 
dar niekad neteko matyti pagarbesnio ir keistesnio tėvo 
elgesio su dukterimi, ne, dievaži, namą Sirilune gaubia 
kažkokia paslaptis! Makas rado dingstį padėkoti dukrai 
ir už naująją kambarinę — ji tokia tyki, tokia vikri! Tai 
buvo sakoma visiškai ramiu balsu, lyg niekas nežinotų, 
kodėl Petrinai teko užleisti vietą Margretai! 

Kabliadirbys irgi neliko be darbo ir duonos kąsnio, 
taigi, po kelių savaičių jis turėjo ir žmoną, ir kūdikį. 
Kabliadirbiui tiesiog pasisekė, Petrina buvo sveika, darbš- 
ti ir dargi linksma, visi manė, kad apgailėtinas kome- 
diantas jos nevertas. Jis gi nieko nemokėjo, nesiėmė jo- 
kio darbo, o kokie nukleipti buvo jo batai, jis net ne- 
sirūpino juos pakalti. Užtat Kaladė, — oi, kokie skirtingi 
bičiuliai! — Kaladė kas vakarą, nusitraukęs batus, juos 
apžiūri, būdavo, ir kuo riebiau tepa šiltu degutu, o jei 
tik padams kas ne taip, tučtuojau prikals paskutiniausia 
vinele. Užtat kokie jo batai! Sunkūs it dvipūdės, ir avė- 
:davo juos po penkerius metus. O į Kabliadirbio batus 
jis žiūrėdavo piktindamasis. 

Tiedu dabar neplepėjo valandų valandas kaip anks- 
Čiau, Kaladė vis labiau ir labiau nuobodžiavo. Ką gi, 
Kabliadirbiui atsirado naujų interesų, Žmona ir sūnutis, 
jis tapo šeimos galva, o Kaladė liko vienui vienas su sa- 
vo prisiminimais apie Bramaputrą. Ką dabar juodu kal- 
bėtų? Ir ką tu peši iš komedianto — jis be paliovos gy- 
Irėsi, kad Makas jam davęs arklius ir roges vestuvėms, 
kuo čia, sakykite, girtis suaugusiam žmogui? Ką jam Ma- 
kas — ar padidino atlyginimą? Ar parūpino jam pasto- 
26“ 

Beje, dėl pastarojo dalyko Kabliadirbys tiesiog ne- 
teko ramybės. Jis nesijautė šeimininkas savo kambaryje, 
Fredrikas Menza niekaip nemirė. Kabliadirbys kalbėjo 
Kaladei: „Jei turėčiau jėgos kaip tu, dievaži, užplumpin- 

čiau tą negyvėlį'— taip ir kalbėjo Kaladei šita Žmogys- 
ta su nugeibusiomis galūnėmis! Viskas atseit jam niekai, 
tik, matote, jam trūksta jėgos! Kaladė jam atsakydavo: 
„Stačiai gėda tavęs klausytis“.— „Pas mus nėr kuo kvė- 
puoti, mes žūstame!“ — rėkdavo Kabliadirbys. „Taigi — 
svarstydavo Kaladė.— Vaikelio labiausiai gaila“ Tada 
Kabliadirbys dar labiau pašėldavo: „Kokio velnio Jen- 
sas Gimdytojas negrįžta pas tą lavoną? Na? Juk gyveno 
su juo iki manęs. Mat koks! Dabar jis atskirai!" 

Kaladė buvo teisus, svarbiausia — buvo gaila nauja- 
gimio. Tai buvo stiprokas, tamsiaplaukis berniukas, o 
švaraus oro jis galėjo įkvėpti tiktai tuomet, kai jį apren- 
gia ir išneša laukan, visą naktį kvėpavo oru, kurį nuo- 
dijo Fredrikas Menza, tokia jau gamtos išmintis: kūdi- 
kis ne toks liguistas, jis daug ką gali pakęsti. O Fred- 
rikas Menza gulėjo ir kartojo bu bu bu arba bo bo bo 
taip, tarsi būtų pasišovęs žadinti mažutėlį, mielas senelis 
niekad nesiskundė, kad į jo kambarį atkėlė mažąjį rėks- 
nį, taigi šitokiu mielu seneliu skųstis buvo nuodėmė. 

Eina savaitė po savaitės, mes pastebime, kad ilgėja 
diena, palaipsniui grįžta pas mus palaimingoji šviesa. Tu- 
riu prisipažinti, kad man buvo nelengva tomis tamsio- 
mis žiemos dienomis, nė pats nežinau, kaip jas būčiau 
ištvėręs, jei ne Dievo pagalba. Garbė Jam! O juk tik aš, 
tik aš pats kaltas dėl visko, daugiau nieko negaliu kal- 
tinti. 

Roza kaip ir anksčiau užsukdavo kartkartėmis į krau- 
tuvę, ji atsivesdavo Martą, kad nepabostų einant, o ir 
kad padėtų nešti pirkinius, pati Roza jau pastebimai ap- 
sunko. 

Kartą ji man pasakė: 

— Kodėl gi pas mus niekad neužeinate? 

— Taigi, taigi, ačiū, — tiek tepasakiau. 

— Jums gal nėra laiko. Gal vis vaikštote į Torpelvi- 
keną? 

— Ne,— atsakiau. 

— O juk praverstų! 

Tai buvo mudviejų paskutinis pokalbis prieš vieną 
svarbų įvykį. Mudu stovėjome prie prekystalio, ji ištie- 
sė Man savo mielą, savo šiltą ranką ir išėjo. 

Ji vilkėjo šiaurės lapės kailių žaketu. Dabar keista 
prisiminus: kokią galią turėjo man šita moteris! Kai ji 
išėjo iš krautuvės, aš atsistojau tiksliai ton pačion vie- 

ton, kur ji stovėjo. Ten, man atrodė, liko jos šilumos, 
jos saldybės, ir man taip gera buvo ten stovėti. Aš nie- 
kuomet neįkvėpiau jos atodūsio, bet pagalvojau, kaip 
jis turėtų svaiginti galvą, taip sprendžiau iš jos rankų, 
iš jos giedro veido, iš visko visko. O gal paprasčiausiai 
manasis susižavėjimas buvo toks besaikis. Kieksyk tada 
pagalvodavau: „Viešpatie, duotumei man Rozą, ir būčiau 
tikriausiai visiškai kitas žmogus, žiūrėk, ir išeitų kas 
nors iš manęs šiame pasaulyje!“ Paskui išmokau į viską 
žvelgti ramiau, ką gi, dabar susitaikiau su lemtimi. Fiat 
voluntas Dei *. 

Sirilune viskas teka savo vaga, Makas šeimininkau- 
ja kontoroje, Hartvigsenas prižiūri visa kita, tik va ba- 
ronienė vėl kamuojasi ir neberanda religijoje nusirami- 
nimo. „„Nebeisiu daugiau į bažnyčią, na ko jisai sto- 
vi ir kaip vaikas samprotauja apie suaugusiųjų materi- 
jas!“ — pasakė ji apie mūsų parapijos pastorių. Vėliau 
ji dar griežčiau išsitarė, kai įsilinksmino per Užgavėnes 
ir su mergaitėmis atėjo mūsų plakti rykštėmis. Tada ji 
pasakė: „Įgriso man tie pasninkai, atgailos, nukryžiuo- 
tieji baisiau už karčiuosius ridikus. Nagi, mergaitės, įkrės- 
kite!" 

Taigi, anksčiau ar vėliau baronienei Edvardai viskas 
įkyrėdavo, staiga vėl ji kelias dienas buvo linksma, dai- 
navo, kvatojo, juokavo! „Na ko gi tau trūksta? — klau- 
sė ji santūrios, dievobaimingos Margretos.— Regis, tu dū- 
sauji. O ko giė“ Tai jinai visgi išjudino romiąją Margre- 
tą, taip, ją išmušė iš vėžių baronienė, pernelyg mygusi 
savo klausimais. Gal ir negalėjo Margreta ilgai likti abe- 
jinga Mako klastingoms šnekoms, kai jisai sėdėdavo 
savo vonioje, gal nevisada Margretai pavykdavo išsilai- 
kyti. Kai sykį jai Makas liepė pakviesti maudynėms dar 
ir Eleną, Margreta įvykdė jo valią kaip paprastai gied- 
Tiu veidu. Deja, vargu ar visa tai buvo naudinga jaunai 
Margretai. O baronienė jau nebesikišo į tėvo pašėlusias 
užgaidas. Viskas grįžo į savo vėžes, lyg niekad nebūtų 
buvę pamaldumo tarpsnio! 

O Elena turėjo vienintelį mylimąjį visame pasauly- 
je —tai Maką. Nuostabu! Ir ji neapkentė varžovių, va 
dabar šita Margreta—ir ko jai reikia iš Mako? Sykį 
vakare girdžiu po savo langu barnį — jos niaujasi po Ma- 


* Tebūnie Dievo valia (lot.) 

ko maudynių. Abi visiškai įsiutusios, netekusios jokios 
gėdos, baisiausiai keikiasi, rėžia kas ant liežuvio. Aš 
barbenu į jų langelį, tačiau kas joms kažkoks studen- 
tas? 

Elena sako savo prikimusiu, gašloku balsu: 

— (Gera tu, nieko nepasakysi! 

— O tu geriau patylėtum! — atsako Margreta.— Ir 
kas kalba? 

— Ak, tu šitaip! Bet juk jis pats tau liepė manęs 
ieškoti? 

— Na, liepė! Bet ar negalima elgtis žmoniškai? 

— Pamanyk! Kokia pavyzdinga! 

— Taigi, kad pavyzdinga! O tu kokia „tu kokia? Ne- 
moki Žmoniškai elgtis! 

— Mat kokia! — sako Elena.— Iš tavo begėdžių akių 
matyti, kas tu tokia! Tfu! 

— Aha, tu spjaudaisi? Spjaudaisi! Na, aš jam pasa- 
kysiu! 

— Ir į sveikatėlę. Išgąsdino! Tu geriau man papasa- 
kotumei, man! Tavo manymu, gerai, kad tu jam visas 
vietas — visa-as vietas trini? A? Pati, pati mačiau! 

— Kas man sakyta, tą ir darau! 

Elena erzina: 

— Saky-yta! Še tau šventoji! Turbūt jis tave visaip 
čiupinėjo! Aš tą jau žinau! 

— Jis ką? Tau raportavo! 

— Taigi, kad raportavo. 

— O aš jo ir paklausiu! 


XXVI 


Vieną rytą Hartvigsenas žangiai įeina į krautuvę, 
smunka už prekystalio, eina į kontorą, ten pabūna vos 
kelias minutes. Krautuvėje kaip visuomet jo kas nors 
laukia, nori ko nors paklausti, bet Hartvigsenas tik nu- 
moja ranka ir sako: 

— Šiandien neturiu laiko, namie žmona serga! 

Man širdis nupuolė, net išsprūdo: 

— Oi! 

— Taigi — pasakė Hartvigsenas ir nusišypsojo,— jau 
jai geriau, taip tik... 

— Ar kas atsitiko naktį? 

Hartvigsenas atsakė: 

— Ką jau čia slėpti. Berniukas. 

Po bemiegės nakties Hartvigsenas atrodė išdidus, lai- 
mingas. Stenui Ukvedžiui jis liepė duoti dviem suvar- 
gusioms moterėlėms prekių tiek, kiek prašys, ir išdūmė 
taip pat staigiai, kaip ir atsirado. Vadinasi, buvo atėjęs 
tik todėl, kad praneštų Makui. Galima Maku nepasiti- 
kėti, galima ant jo dantį griežti, tačiau jis tikrasis po- 
nas! 

Žinia greit aplėkė Siriluną. Mergaitės prašėsi leidžia- 
mos pas Rozą pamatyti stebuklo, Makas liepė iškelti vė- 
liavas sodyboje ir prieplaukoje. Sirilune, aišku, dažno- 
kai gimdavo kūdikiai, tačiau juk būtų keista, jeigu Ma- 
kas kiekvienąsyk vėliavą keltų. Bet šį sykį atvejis ypa- 
tingas. Ir toksai dėmesingumas Hartvigseną sujaudino. 
„Tegu kalba, ką nori, apie mano kompanioną,— pasakė 
jis, — bet savo elgesiu jis padorus žmogus!“ 

Ir baronienė, pasirodo, galėjo ne vien apie save gal- 
voti. Ji dažną dieną ėjo lankyti senos savo draugės ir ja 
švelniai rūpinosi. Sykį jinai net mergaites nusivedė. 

Roza jau atsikeldavo iš lovos, vaikščiodavo, aš su- 
žinojau, kad jaunoji mama pasitaisė, palinksmėjo, taigi, 
ji neatsidžiaugianti kūdikiu. Aš nenorėjau jai įkyrėti sa- 
vo sveikinimais ir nusprendžiau palaukti atsitiktinio su- 
sitikimo. 

O atsitiko taip, kad mes susitikome nepaprastomis 
aplinkybėmis. 

Atėjo pavasario lygiadienis, audrų metas, jūra juoda- 
vo, naktys buvo irgi tamsios. Kartą naktį išgirstu, kaip 
mūsų pakrantėje švilpia pašto garlaivis, ir galvoju: „„Sau- 
gok, Viešpatie, visus, kas keliauja vandenimis, išvesk 
sveikus į sausumą!" 

Rytą nusigiedrijo, šilčiau apsirengęs išėjau į prieplau- 
ką. Ir tada pavijau Rozą, jau iš tolo pažinau jos lapių 
kailių žaketą. 

Dar nespėjau prieiti, pasisveikinti, o ji šaukia: 

— Ar matėt Benonį? 

— Ne. 

Ji kažko baisiai sunerimusi, lūpos virpa. Ji sako: 

— Vėl pas mane buvo atėjęs... lapis Gilbertas. Jis sa- 
kė... ir aš dabar bijau likti namie, aš kūdikį palikau auk- 
lei. Šit einu ieškoti Benonio. 

— Na jau, nusiraminkite. Ką taip jums pasakė tasai 
Gilbertas? 

— Pasakė, kad anas grįžo. Taip, šiąnakt. Pašto gar- 
laiviu. Nikalojus grįžo. Nemirė. Jis pas kalvį. Gal nu- 
eitumėt pirma manęs prieplaukon, pažiūrėtumėt Beno- 
nio? 

Bėgte pasileidau į prieplauką. Ten Hartvigseno ne- 
buvo. Kažkoks vyriškis pasišovė padėti man ieškoti, aš 
jo nepažinau, bet su kubilium jis šnekėjosi kaip su pa- 
žįstamu, o manęs jis tik paklausė, ko aš ieškau. Apsi- 
rengęs buvo labai padoriai, man jis linktelėjo kaip gerai 
išauklėtas Žmogus, o aš atsakiau, kad ieškau Hartvigse- 
no, jo ieško Žmona, ji tenai, stovi ant kelio. Jis tučtuo- 
jau energingai ėmėsi man padėti. 

— Aš jums padėsiu jį surasti, aš jį pažįstu. 

Ir mes lenkčiomis pasileidome pas Rozą. 

Vos mus pamačiusi, dar iš toli, ji tarsi sudrebėjo ir 
skėstelėjo rankomis. O aš gi, aš ničnieko nesupratau, 
ničnieko nesuvokiau, nieko nenumaniau. Ji nusisuko, no- 
rėdama nueiti, 0 aš pagalvojau: ji pamatė, kad nesura- 
dau Hartvigseno, ir vėl išsigando! Tačiau ko taip nusi- 
minti, juk Hartvigsenas tikriausiai malūne, jį galima su- 
rasti per kokį ketvirtį valandos. Roza ėjo nuo mūsų ša- 
lin, už keleto žingsnių, gailu buvo į ją žiūrėti, lyg koks 
žvėrelis su tais lapių kailinukais ji bėgo nuo mūsų ne- 
atsigręždama. Netrukus mes išgirdom slopinamą aima- 
ną — irgi lyg Žžvėrelio inkštimą. Staiga ji šoko į pakelę, 
tiesiog į sniego pusnį, o paskui prie plikai nupustyto 
akmens. 

Kai mes prie jos pribėgome, aš pamačiau, koks per- 
simainęs jos veidas, visas papilkėjęs. Ji drebėjo ir sun- 
kiai alsavo. 

— Nebijok, Roza, — staiga tarė jai šitas žmogus.— Mes 
ieškom Benonio. Aišku, jis malūne. 

Štai tada aš suvokiau, kad šitas žmogus — patsai Ni- 
kalojus Arentsenas, nelaimėlis, kurį Viešpats šiąnakt 
sveiką išvedė į sausumą. O aš, žioplys, jį atvedžiau tie- 
siai pas Rozą! 

Stovėjau kaip trenktas perkūno, nežinojau, ką da- 
ryti. Jis irgi nieko nedarė, tik nusiėmė kailinę skrybėlę 
ir pasakė kelis žodžius. Jis buvo visiškai nuplikęs. 

— Patikėk, Benonis malūne, — pasakė jis— Būk tikra, 
jis čia pat, visai greta. 

Roza žiūri į jį ir netikėdama klausia: 

— Ko tau reikia? 

— Ak, ir kaip sušilau bebėgdamas! — sako jis ir vėl 
užsimauna skrybėlę— Ko man reikia? Šiaip, šiokie tokie 
Ieikalai. Be to, čia ir mano senutė mama. 

Aš prie Rozos, imu ją už parankės ir noriu nuvesti. 

— Jums negalima sėdėti ant šalto akmens, — sakau 
jai. 

Ji nesikelia, atsako lyg be nuovokos: 

— Et, vis vien... 

— Taigi tat, atvykau naktį, pašto garlaiviu.— tęsia 
jisai. — Orelis baisus, velniškas orelis. Prisiglaudžiau pas 
kalvį. Lig pat ryto pliekėm kvailį — nekalčiausias laiko 
leidimas. 

Man buvo gana, jeigu ji nenorėjo nueiti su manim, 
aš nusprendžiau ją palikti ir toliau ieškoti Hartvigseno. 

— Nenueikit! — pasakė ji. 

Tasai irgi pažvelgė į mane ir pasakė, lyg stengdama- 
sis jai įsiteikti: 

— Taip, taip, nenueikit. Viskas mūsų valioje, mes bū- 
tinai surasim Hartvigseną! 

Tą akimirką man dingtelėjo dvi mintys; Roza mane 
vadindavo kūdikiu, tai kodėl kūdikiui nedalyvauti šne- 
kantis dviem suaugusiems? Nejaugi vėl ji su ta savo pa- 
nieka? 

— Ne, eisiu, kodėl gi...— tariau aš. 

— O todėl, todėl... Pasilikite! — pasakė ji. 

O antroji mano mintis buvo: jai ramiau, kai aš gre- 
ta. Ji negalėjo išvengti šito susitikimo, o dabar nori grei- 
čiau baigti! Ir aš pasilikau. 

— Tai Nikalojus,— sako ji man. 

— Nikalojus Arentsenas,— sako jis.— Buvęs advoka- 
tas. Savo laiku aš čia buvau, galima sakyti, visagalis. 
Nikalojus Arentsenas — įstatymas. Na, o dabar aš — evan- 
gelija. 

Kadangi ši tirada skirta man, pamaniau, jog reikia 
pasiaiškinti. 

— O kokią gi evangeliją jūs atėjot mums skelbti? 

— Žinai, ką turiu tau pasakyti, Roza,— sako jis, stai- 
ga visai mane pamiršęs — man regis, mudviem geriau 
abiem drauge vandenin... 

— Ko gero, iš tikro šitaip geriau! — sako ji. 

Pauzė. 

Pasižiūrėjau į jį: per trisdešimtį metų, gan paprasta 
išvaizda, pilvukas, trumpas kaklas, gražios lūpos. 

— Ne, kodėl gi geriau? — staiga sako jis.— Tu turi 
gerą vyrą, kūdikį, prieš akis ilgas gyvenimas. Oi, ne, 
Roza. 

Ji į tai atsakė: 

— Matau, tu vis toks pat. 

Aš pagalvojau: „Viešpatie, ko ji čia sėdi ir šnekasiė 
Argi negalima atsistoti ir nueiti?“ 

Ir tada jis jai iškloja: 

— Tai va, Roza, ar aš nesakiau? Juk sakiau, kad tau 
pridera tekėti už paštininko Benonio, o ne už manęs? Tai 
ir kūdikiui aišku. 

— Bet aš vėl ištekėjau, ko gi tu apie tai tyli? 

— Ne, čia viskas gerai. 

— Gerai? — vėl klausia jinai, regis, pirmąsyk susido- 
mėjusi.— Man pasakė, tu mirei, aš ir ištekėjau. 

— Ne ne, čia viskas gerai, tai yra, po velnių, anoks 
nn bet aš ir atvažiavau, kad būtų gerai. Miriau? 
Zinoma, miriau. Už tai man ir pažadėjo atlyginti. Bet aš 
ne viską gavau, mielieji ponai mane apdūmė. Todėl aš 
ir išnirau, ir prisikėliau. 

Ji, Žinoma, pripratusi prie jo nežaboto cinizmo, bet 
visgi ją papiktino, ir jis tai pastebėjo. 

— Kaipgi, kaipgi! — pratrūko jis— Tu pasibaisėjusi 
ir taip toliau, ir panašiai! Bet aš anaiptol nemanau gy- 
venti, gavęs atlyginimą, tuoj pat vėl mirsiu! Dėkok savo 
sukčiams už tai, kad aš čia, priešais tave. Dukart juos 
perspėjau, argi jie negalėjo tavęs nuo šito apsaugoti“ 
Aš du kartus pranešiau savo motinai, kad esu gyvas, 
bet sukčiai manęs nepribaigė. 

Umai Roza nurimo, suglaudė rankas ir tarė: 

— (Oi, kaip visa tai šlykštu! 

— Taip, aš šlykštus, šlykštus, vis toks pat. O ponai 
kokie, ponai? Beje, suprask mane teisingai: aš ne tiek 
įtariu tavo vyrą, kiek jo įgaliotinį. 

— (O kas jis? Nieko nesuprantu... 

— Makas. 

Šiame žmoguje šmėstelėjo kažkoks patrauklus kris- 
las, bet jo šiurkštus atvirumas čia buvo netinkamas. Man 
knietėjo padėti Rozai, tad pasakiau: 

— Atleiskite, bet kodėl jūs jo nepaklausiate, ko jis 
atskleidžia jums savo sandėrio smulkmenas? 

— Tą aš tau tuojau paaiškinsiu,— tarė jis, kreipdama- 
sis į Rozą.— Tavo santuoka su Benoniu — visiškai teisė- 
ta, čia į nieką aš nesikėsinu. Visiškai pagrįstą tavo pa- 
nieką aš jaučiau daugelį metų, ir kad mane prisimintum, 
tau tektų grįžti į mūsų jaunystės metus, pas ankstesnį 
mane, pas andainykštį. Tiek jau to. Reikalas toks, kad 
aš noriu gauti žadėtąjį atlyginimą, jo atžvilgiu aš turiu 
šiokių tokių planų. Tad pagalvojau: gal man padės 
Roza? 

— Apie mūsų jaunystės metus tu teisingai pasakei, — 
prašneko Roza, atsiliepdama į kažkokias savo mintis. Ji, 
regis, dar kažką norėjo sakyti, bet jis pertarė: 

— O kaipgi. Tu pati tai man sakei, aš žinau, viską 
žinau. Ir jeigu tau patinka tie prisiminimai, tai naudokis 
į sveikatą! Bet juk tu norėtum, kad aš dabar tave sugrau- 
dinčiau, kad galėtumei manęs gailėtis. Ir kad aš paverkš- 
lenčiau, ką su tavim praradau, ir argi tu nesidžiaugtum, 
jeigu aš, atsiliepdamas į tavo subtilius sentimentus, ke- 
liaklupsčias šliaužiočiau prieš tave ir bučiuočiau tavo ba- 
telius? 

Niekuomet nepamiršiu: nepakenčiamas, absoliutus ši- 
to nenaudėlio cinizmas man pasirodė vertas pagarbos. 
Jis padėjo jai atsikelti, ji pašoko ir, skaudžiai įsižeidu- 
si, suraukė antakius. 

— Aš neturiu apie ką su tavim daugiau kalbėti! — 
tarė ji. 

— Na, o jeigu aš prisiminčiau tavo spindinčią, lieps- 
nojančią šypseną? — ramiausiai paklausė jisai. 

— Ne, — tiek tepasakė ji ir tučtuojau vėl atsisėdo, 
ji vis baksnojo ir baksnojo batelio galu į sniegą. Dar 
niekad nemačiau jos tokios įžeistos. 

— Eik pas savo kūdikį! — staiga rimtai ir svariai pa- 
sakė Nikalojus Arentsenas— Mes baigėm savo sąskai- 
tas. 

— Taip, — tarė ji.— Dievas mato! 

— Tik va aš negavau atlyginimo. 

— Tu jį būtinai gausi. Aš pakalbėsiu su Benoniu. 

— Esu dėkingas. 

— Čia, aišku, kažkokia klaida. Esu tikra, Benonis ne- 
kaltas. 

— Teisingai. Tačiau ko tu sėdi ant sniego. Mano mi- 
sija baigta. 

Pauzė. 

— Pati nežinau — atsakė ji— Turbūt noriu pažiūrėti, 
aI tu nesusigėsi. 

— Veltui, Roza. 

— Vadinasi, tau už mane nepakankamai sumokėjo? 

— Hm. Ar tau dar mažai? — paklausė jis ir pasitem- 
pė.— Mes baigėm savo sąskaitas. O todėl — atsisveiki- 
nam amžinai, ar ne tiesa? 

Roza linguoja galva ir sako: 

— Bet man atrodo, tu persistengei! 

— Ir taip toliau, ir panašiai. Ne, mano miela, nieko 
panašaus. Paprasčiausiai tu nepatenkinai savo širdies, 
štai kur bėda. Ir dabar taip norėtum bent ašarėlę išspaus- 
ti dėl mūsų praeities, kai sugrįši namo! 

— Ne ne, aš jau nepravirksiu. 

— O juk kaip tik to norėtumei. 

Ak, negalėjo kilti abejonės, kiekvienas naujas jo iš- 
puolis ją skaudžiai žeidė. Pagaliau ji atsistojo, išėjo į ke- 
lią ir žengė namų link. Mes nuėjome įkandin. 

— Pasistenkite man surasti Benonį! — pasakė ji man. 

Ji netyčia sulėtino žingsnius prie savojo posūkio. 
Arentsenas nusiėmė skrybėlę ir pasakė: 

— Tai ačiū tau, vadinasi, pakalbėsi su savo vyru? 

Ji linktelėjo nežiūrėdama į jį. 

— Sudie! — tarė Arentsenas ir vėl užsimovė skrybė- 
1ę.— O ko tu vis dar lauki? 

— Ak, tu nutilk pagaliau! — riktelėjo ji staiga.— Gy- 
venime nieko panašaus negirdėjau! Ko aš laukiu? Pap- 
rasčiausiai norėjau paprašyti — ji pasisuko į mane,— jūs, 
aišku, surasite malūne Benonį. 

Aš į tai linktelėjau, o Arentsenas vėl įsiterpė: 

— Taip, tą mes žinom, bent jau aš mačiau, kaip jis 
ten ėjo. Bet juk tu lauki mano paskutinio žodžio? Koks 
jis bus? Ar ne tiesa? Ką gi, aš pasakysiu: tu dabar krau- 
tuvės bendrasavininkė, tai gal neatsisakysi parduoti man 
kreditan vieną kitą butelį vynelio? 

Roza nusisuko ir nebeatsigręždama nuėjo į namus. 

Vėl mes likome dviese. Abu tylėjome. Aš galvojau 
apie tai, koks pernelyg žiaurus buvo šitas žmogus ir sau, 
ir Rozai, bet jeigu jis šitaip elgiasi todėl, kad jai būtų 
lengviau, tai ne toks jau jis menkysta, netgi atvirkš- 
čiai. 

Mudu praėjome pro Siriluną ir pasiekėme posūkį pas 
kalvį. Tada Arentsenas tarė: 

— Vadinasi, jūs ieškote Benonio? Surasite, tai aš čia, 
pas kalvį, jei reikės. 

Nuėjau tolyn, į malūną, radau Hartvigseną, ir jam 
viską papasakojau. Iš pradžių Hartvigsenas neteko ža- 
do, pagaliau pasakė: 

— Vėl mielo Mako pokštai, jo ranka. Gal ir jūs ei- 
site kartu pas kalvį? 

Buvau beprašąs atleisti, bet Hartvigsenas pasakė: 

— Turiu pripažinti, viską atiduočiau, kad tiktai ne- 
reikėtų jo matyti — ir aš nuėjau su juo. 

Mudu artėjome prie kalvio namų, Arentsenas turbūt 
mus pamatė pro langą, jis stovi ant slenksčio ir laukia. 
Jiedu lankstosi viens kitam, aš sakau: „Štai jums Hart- 


vigsenas“,— ir traukiuosi į šalį. Jie kalbasi kelias minu- 
tes, kiekvienas sako kažkokią sumą, abu, Iegis, ap- 
stulbę. 


— Taip, tai viskas, ką aš gavau, ne daugiau,— prisi- 
versdamas kalba Arentsenas. 

Hartvigsenas ištiesia jam ranką ir nueina. 

— Oi, užkursiu aš tam Makui pirtelę! — pasakė man 
Hartvigsenas. 

Mudu nuėjome į krautuvę, Hartvigsenas įėjo į kon- 
torą, aš jo laukiau. Kontoroje jis išbuvo ketvirtį valan- 
dos, paskui mes patraukėme jo namų link. Jis pasakė: 


— Velniava su tuo Maku! Jis gi man ir mano žmonai 
įkalbėjo, kad Nikalojus miręs. 

— (O dabar ką jis sako? — klausiu aš. 

— Ką sako! Jis man atsakė: „Taip, Rozai, tau ir vi- 
siems jis mirė!“ Štai ką jis man atsakė. Gudrus bestija! 
Ne, kito tokio nerasi! 

— O apie pinigus ką jis sako? 

— Argi jis atsiskaitinės? Kaipgi! Net gėda sakyti, ko- 
kią jis Man sunią užvarė. O juk apmovė! Nikalojui pa- 
žadėjo kur kas mažiau, keliais tūkstančiais talerių ma- 
žiau. „Ką gi tai reiškia?“ — klausiu Maką. ,„(O reiškia tai, 
kad aš buvau tavo tarpininkas!“ Taip ir atsakė. ,,„Aš ap- 
siėmiau Rozai sutvarkyti skyrybas už tam tikrą sumą, 
o Mano atsiskaitymas su Nikalojum tavęs, Hartvičiau, 
neliečia!“ Štai ir viskas. Ar girdėjote ką panašaus? Ap- 
gavikas! Tai šitaip atsidėkojo man už tai, kad iš geros 
širdies aš atkasiau jam tą vonią, kad vėl galėtų paleis- 
tuvingai gyventi! 

— Tačiau jis Arentsenui nesumokėjo nė to, ką buvo 
žadėjęs? 

— Taigi. Tik pusę davė. Kitą pusę nusuko nabagui. 
„Kaipgi jūs taip?“ — klausiu jį. „Nė kiek aš jo neapga- 
vau, — sako jis man.— Niekad jam nežadėjau visko iš- 
syk, tegu palauks, o man pinigai reikalingi mūsų apy- 
vartai“. Et, ką ten su juo kalbėsi, jis visad ras atsa- 
kymą. 

Hartvigsenas stabtelėjo prie savo posūkio. 

— Eikite pas žmoną, — tariau aš.— Ji jūsų laukia ne- 
sulaukia. 

— Taigi, vargšelė Roza, — atsakė Hartvigsenas ir pa- 
sižiūrėjo namų pusėn.— Sakot, kad visą dieną ieškojo 
manęs? O kaipgi kūdikis? Betgi koks Nikalojus pasida- 
Ięs, nė nepažintum. Tai bent dalykai! O aš taip nuspren- 
džiau: ko jam tų pinigų laukti, aš tiesiai jam visus ati- 
duosiu. Aš jam jau pažadėjau. Ir šiandien pat bus pa- 


daryta. 

Namie nenustygau ir niekur neradau sau vietos, 
vis vaikštinėjau ir mačiau, kaip Hartvigsenas dar kartą 
nuėjo pas kalvį. „Tai Arentsenui atiduoti pinigų!“ — pa- 
maniau. Kitos dienos pavakare aš vėl nusileidau prie 
prieplaukos ir tikėjausi ką nors sužinoti, eidamas pro 
Rozos namus. Bet nieko nesužinojau, Roza stovėjo prie 
lango su kūdikiu ant rankų, ji buvo linksma, rami, aukš- 
tai pakėlė kūdikį, kai ėjau pro šalį, o aš kilstelėjau ke- 
purę ir pagalvojau: ,„Ačiū Dievui, regis, pavojus praėjo!" 
Ir ėjau toliau, prieplaukos link. 

Ilgoje krantinėje stovėjo Hartvigsenas ir šnekėjosi 
su kalviu. Kubilius kažką aiškino dviem darbininkams, 
taigi, be manęs, čia susirinko penketas. Hartvigsenas su 
kalviu kalbėjosi apie jo svečią, jį labai domino Nika- 
lojus Arentsenas, padaręs jam labai malonų įspūdį. 

— Va stoviu, kalbuosi su kalviu apie jo įnamį! — ta- 
rė man Hartvigsenas.— Vakar aš jam šiokių tokių pini- 
gėlių nunešiau, tai kad jau dėkojo, didžiai patenkintas 
liko. Ne aš privalėjau jam mokėti, tai buvo Mako sko- 
la, o ne mano. Et, tiek to. Nenuskursiu. Ar jis dabar na- 
mie? 

— Pas savo motiną nuėjo, — atsakė kalvis. 

Hartvigsenas tęsia apie Arentseną: 

— O juk nepamiršo vakar manęs pasveikinti su sū- 
neliu. Nuostabus žmogus, dievaži! 

— Tikrai,— pritarė kalvis. 

Geraširdis tas Hartvigsenas, jį taip nustebino ir nu- 
džiugino, kad Arentsenas nepareiškė jokių teisių į Ro- 
zą, jo širdyje netilpo džiaugsmas. 

— Mokytas žmogus, visų mokslų ragavęs— pasakė 
jis. 

Kalvis vėl linksėjo galva: 

— Tai jau šventa teisybė! 

Ir tada Hartvigsenas pasakė: 

— Aš su malonumu, kad jis būtų mano namų mo- 
kytojas. 

Mudu su kalviu abu nesumetėm, ką į tai atsakyti, o 
Hartvigsenas žvilgčiojo tai į vieną, tai į kitą. 

— Dėl kainos nesiderėčiau, o juk mano namuose vi- 
sad galima gardžiai pavalgyti. 

— Jam praverstų,— tarė kalvis.— Ar jau jam prasita- 
rėte? 

— Dar ne. 

— Turbūt ir neverta, — pasakiau aš. 

— Šit kaip? Na, nežinau, nežinau. Aš juk vos nepa- 
samdžiau blogesnio, kaip dabar matau. O šitas mokyto- 
jas visais atžvilgiais. 

— Verčiau pasikalbėkit su savo žmona,— pasakiau. 

— Aš jau ir kalbėjau — pasakė Hartvigsenas.— Kur 
ten! Nė girdėti nenori. Kad jo nė kojos namuose nebu- 
tų, sako. Na, ji čia persūdė. Moteriška lytis — ji visada 
su kaprizais, o maniškei — jai tiktai mane vieną duok. 

Staiga į krantinę ateina pats Nikalojus Arentsenas. 
Mes visi sveikinamės su juo dar iš toli, ir Arentsenas 
mums atsako. Jame neįžiūrėsi nieko nepaprasto. 

— Ar norite, vaikinai, pasimokyti savižudybės? — sa- 
ko jis. 

Mes nesuzgribom, ką atsakyti, tačiau kalvis jį pažino 
geriau, jis pamanė, kad čia jo įprasti juokučiai, ir at- 
sakė: 

— Savižudybės? Pati ta proga. 

Tada Arentsenas įsibėgėjo ir šoko nuo krantinės. 

— Kas gi čia dabarė..— mes žiūrėjom vienas į kitą, 
į užutėkį. 

Įlanka neužšaldavo visą žiemą, buvo tik plonytė 1e-- 
do plutelė, žmogus joje pramušė savo svoriu skylę ir 
akimirksniu dingo. Kažkas padarė prielaidą, jis bus nu- 
sprendęs išsimaudyti, bet oras ir metų laikas tam buvo: 
visai netinkamas, kalvis susivokė, kad atsitiko nelaimė, 
ir puolė laiptais žemyn, prie valties. Likusieji dar nega- 
lėjo atsitokėti, paskui Hartvigsenas šūktelėjo kubiliui,. 
kad leistųsi su juo prie kitos valties. 

Dviem valtimis mes ieškojom kobiniais, kai kas iš mū- 
sų tai mokėjo daryti, ieškojom valandą, ieškojom dvi — 
viskas bergždžiai! Prie krantinės juk buvo seklu, bet, 
matyt, povandeninė srovė vis toliau nešė Arentseną, 
traukė gilyn, o ten dešimt sieksnių. Kai ėmė temti, mums. 
teko liautis ieškojus. 

— O juk aš taip ir žinojau! — kalbėjo kalvis grįž- 
tant.— Jau labai keistai jis šnekėjo. Antai paklausiau, 
ko jis dabar imsiąsis. ,, Nieko nesiimsiu,— sako, — aš se- 
niai visiškai atsiskaičiau“,— sako. „„Bet juk atsirado pas 
jus dabar pinigų“, — sakau jam. „Čia,— sako, — motinos. 
pinigai“. Šįryt dar pasakė: „Tai ateik po valandžiukės į 
prieplauką!“ — „Būtinai, — sakau, — ateisiu“. O jisai užsi- 
movė skrybėlę ir — pas motiną. 

Mes susimąstėme ir nutilome. Hartvigsenas priėjo sa- 
vo posūkį ir atsisveikino su mumis. Mudu su kalviu ėjom 
toliau. . 

Aš vis galvojau apie Nikalojų Arentseną, tad paklau-- 
siau: 

— Ką dar jis jums sakė, juk ilgai su juo kalbėjote? 
Ką jis vakar šnekėjo, kai pasimatė su Roza? 

— (O nieko, skaityk, nekalbėjo. Kas jam Roza? Jiedu 
abu pas mane gyveno, kai apsivedė. Ne, jis tik pasakė, 
kad štai, girdi, ir sutikau Rozą ir mažumėlę ją pagram- 
džiau gramdikliu. Jis amžinai šitaip suskeldavo. O dabar, 
girdi, esu patenkintas, koks visuomet būna žmogus, ką 
nors mikliai apstūmęs. Jo žodžiai. O daugiau jis nieko 
nepasakė. Visgi pirmiau aprūpino motiną, o jau paskui — 
į vandenį. 

Praeina pora savaičių, gyvenimas vėl srūva savo va- 
ga. Aš jau apsisprendžiau: pavasarį patrauksiu pas Mun- 
keną Ventą ir keliausiu drauge su juo. Aš išsyk, tuojau 
mergaites manęs priprašyti. Va ir slenka diena po die- 
nos. 

Iš Rozos jokių žinių. O juk, būdavo, viską man iš- 
pasakodavo, beje, per pastaruosius įvykius anaiptol ne- 
buvau pašalinis stebėtojas. Bet jai nereikia su manimi 
kalbėtis. į 

Roza visiškai pasitaisė, regis, ji linksma ir patenkin- 
ta, nuo to laiko, kai pradingo Nikalojus Arentsenas, jos 
nebegraužia joks rūpestis. Ji užsiėmusi kūdikiu ir vyru. 
Žodžiu, vis geryn! 

Hartvigsenas, regis, irgi visai nusiramino, jau nebe- 
siskundžia, kad Roza vis kažko baiminasi, priešingai, ne- 
siliauja gyręsis, kokia ji jam gera, tik pasišaipo iš jos 
nuolatinių priminimų, kad jis šilčiau rengtųsi. Ir kūdikiu, 
triukšmadariu, nuostabiu berniuku trumpais marškinėliais, 
jis neatsidžiaugia. 

Sykį Hartvigsenas man sako: 

— Tik jūs neišsigąskite, bet netrukus gausite vieną 
pranešimą. 

— Kokį pranešimą? — sakau. 

— Ne liūdną, būkite tikras, o šiaip, smagi mintis įsi- 
metė vienon galvon — šį tą surengti, kaip sakoma, tokia 
proga. Daugiau nieko nepasakysiu! 

Kadangi aš nerodau jokio smalsumo ir nieko neklau- 
sinėju, Hartvigsenas tęsia: 

— Noriu nudžiuginti savo Žmoną ir pats pasidžiaug- 
ti. Be viso kito, laikas kūdikėlį pakrikštyti. 

„Puota!“ — pagalvojau aš. 

— Nėra ko jums spėlioti! — pasakė Hartvigsenas ir 
nusikvatojo, geraširdiškai žybsėdamas savo dideliais gel- 
tonais dantimis.— Galvą guldau — neatspėsit! 

Naktį aš vėl atsikeliu iš patalo ir suvaikščioju savo 
seną, bergždžią kelią ligi prieplaukos. Rozos miegamaja- 
me dega naktinė lempelė, tikriausiai dėl kūdikio. Visur 
ramu. „Labos nakties! — galvoju aš.— Bent rytoj ji ma- 
ne pakviestų!“ 

Iš ryto jokio kvietimo negavau, bet Hartvigsenas ėjo 
į krautuvę, aš jį pamačiau ir taip pat nuėjau tenai. „(Gal 
ji paprašė jo mane pakviesti?“ — pamaniau. Hartvigse- 
nas vėl griebėsi vakarykštės šnekos, dar padarė kelias 
miglotas užuominas apie tai, ką ketinąs šiomis dienomis 
surengti. Tada aš paklausiau: 

— Ar namie pas jus viskas gerai? 

— Ačiū, ačiū — atsakė jis.— Jūs juk dar ir kūdikio 
nematėte, ar ne? Mano žmona vis teiraujasi. 

Ir aš nuėjau pas Rozą. Einu kūdikio pažiūrėti, pasa- 
kiau sau. Šitas mano vizitas užtruko neilgai, ak, ne, vi- 
siškai trumpai, bet baigėsi galutiniu aiškumu. 

Roza švytėjo žvalumu ir gaivumu, ankstesnio jos liū- 
desio neliko nė krislo. Ji paklausė, kur taip buvau din- 
gęs. Ar tik ne kūdikis bus mane išgąsdinęs? „Eime, aš 
jums tuoj pat jį parodysiu!" 

Užkopiau su ja į viršų. Ten sėdėjo senutė auklė ir 
Marta. Jos norėjo išeiti, bet Roza pasakė: 

— Ne ne! Sėdėkite, mes tik pažvelgsim į princą! 

Princas miegojo. Taip, tikras princas, didutis, gražu- 
tis, su baltu kykučiu. Jis vos vos krutino pirštukus. Ro- 
za nuo jo neatitraukė akių, prie peties pakreipusi gal- 
vą, vis žiūrėjo į jį. Aš pasakiau kelis, mano manymu, 
tinkamus šia proga žodžius ir palaikiau jį už ranku- 
tės. 

Mes vėl nulipome. 

— Na, ar jūs dabar patenkinta? 

— Taip, dabar patenkinta. 

Aš truputėlį suirzau, ne iš pavydo, ne, man papras- 
čiausiai buvo nesmagu, kad Roza tokia patenkinta. Die- 
vas mato, aš visa širdimi jai troškau gero, tačiau tikė- 
jausi iš jos pajusti bent kiek užuojautos kitiems. Ir štai 
sėdžiu pas ją, širsdamas dėl jos laimės. 

— (O jūs turbūt lankėtės Torpelvikene per tą laiką, 
kai mes nesimatėme+ — paklausė ji ir nusijuokė. 

— Ne, — tiek aš tepasakiau. 

Ji pastebėjo, kad aš suirzęs, tuoj pat surimtėjo ir nu- 
sprendė pasukti šneką kitur: 

— Aš tik norėjau sužinoti apie savo senučius. Tačiau. 
tikiuosi, kad jie sveiki ir gyvena gerai. Va greitai tėvas 
mūsų princą krikštys. 

— O kokį jam vardą duosite? — prisiverčiau pa- 
klausti. 

— Kol kas nenusprendėme,— atsakė ji. — Mano vyras 
nori jį vadinti Ferdinandu, Mako garbei. O aš pati ne- 
žinau. 

Ji pasakė „mano vyras“, aš pastebėjau. Anksčiau jį 
vadindavo tik Benoniu, anksčiau ji labiau savo vyru lai- 
kė Arentseną. Betgi kas mane tuomet įskaudino? Pavy- 
das? Pyktisė Aš nusprendžiau jai priminti Arentseną, ka- 
tastrofą, aš tarlau: 

— Ar jūs jau dabar nesibaidysite lapio Gilberto? 

— Ne,— pasakė ji ir papurtė galvą.— Dabar aš jo ne- 
bijau. 

— Ir jums nereikia liūdėti dėl nelaimės,— pasa- 
kiau,— dėl katastrofos. 

— Apie ką jūs... Ak! Ne, to aš nė prisiminti neno- 
riu. Tai dievaži buvo seniai, seniai, tikrai prieš šimt- 
metį. 

O tada aš pasakiau: 

— Betgi visgi vertėtų prisiminti. 

— Nežinau, — tarė ji— Tai taip nutolo. Ne, ne, visa 
tai nuslinko, juk jūs pats girdėjote, ką jis tada man pri- 
šnekėjo. Ne, tai baigta, ir aš džiaugiuos. Suprantama, 
pernelyg liūdna pabaiga, bet visgi. O aš turiu likti išti- 
kima sau ir saviesiems. 

„Ir tiktai!“ — pamaniau aš. Bet juk čia sėdžiu ir aš 
priešais ją, kurgi liepsite man dėtis? Vis žemiau ir Že- 
miau aš smukau, mano mintys vis arčiau sukosi aplink 
vieną vienintelį žmogų. Kodėl aš tada nepakilau ir ne- 
išėjau? Mane užplūdo toksai liūdnumas, aš jau nebesu- 
sivokiau, pats girdėjau, kaip kažką pasakiau, kaip ji vėl 
paklausė: „Kaip, kaip?" Oi, kur dingo mano apkartęs, 
Iano ištvermingasis išdidumas? 

Taip, vargana mano dalia, šitą varganumą aš paveI- 
čiau nuolatine būkle, veikla, tapau visiškai panašus į 
Jensą Gimdytoją, prašinėjantį kaulų. 

— Šiąnakt stovėjau po jūsų langais ir mačiau pas jus 
žiburį, — pasakiau aš. 

Argi ir tai nepadės? Na, padėkotumei man, susigrau- 
dintumei, nusišypsotumei! 

Roza suraukė nosį. 

— Turbūt dėl kūdikio įžiebėt naktinę lempelę? Jis 
naktį neramus...— ketinau tęsti, bet lioviausi. 

— Ne ne,— subruzdo Roza.— Vos jį pamaitini, ir vėl 
jis užmiega. 

Dabar reikėjo atsistoti. Munkenas Ventas šį mirksnį 
būtų pakilęs, taip pat ir Nikalojus Arentsenas. 

— Taip tatai, taip, — pasakiau ir atsidūsėjau, ir ėmiau 
žvalgytis į sienas bei lubas, kad atrodyčiau abejingas.— 
Bet va, nežinau, ką man daryti pavasarį, ar eiti su Mun- 
kenu Ventu, ar neverta. 

— Eėė, vadinasi, jūs nepasiliekate Sirilune? — paklau- 
sė ji. 

— Nė pats nežinau. Geriausiai turbūt būtų gulėti van- 
denyje, dešimties sieksnių gylyje. 

— Ne, kodėl gi taip nusiminti! — sako Roza, drau- 
giškai atjausdama.— Vargšelis, ir kaip jums negera...— 
Bet staiga pastebiu, kad klausosi žingsnių viršuje.— Be- 
rods princas pabudo! — sako ji keldamasi. 

Tik tada pagaliau aš atsistoju ir tiesiu jai ranką. 

— Jeigu sutiksite mano vyrą, pasakykit jam, kad ne- 
pamirštų, ko prašiau, — tarė man Roza jau gonkose. 

Man buvo taip sunku, jaučiausi nei šiaip, nei taip, 
aš atsakiau: 

— Jei tik nepamiršiu. Tačiau pamėginsiu. 

— Taigi — ramiai atsakė Roza ir ėmė kopti laiptais:. 

Eidamas namo, prisiekinėjau sau, jog į tuos namus 
mano koja neįžengs ligi pat paskutinio atsisveikinimo. 
Susitikau Hartvigseną ir priminiau užduotį: 

— Kaip užmiršiu, aš dėl to ir ėjau, — tarė jis— Mano 
žmona jau kelias dienas mygė, girdi, sutvarkyk sąskaitas 
krautuvėje, su Maku ir kitais, girdi, reikia žinoti, kaip 
kas. Čia ji teisi. Dabar mes turim kūdikį, reikia ir ki- 
tais, ne tik savimi pasirūpinti. Tai aš viską ligi trupinė- 
lio ir suskaičiavau. Sumos, įsidėmėkite, tokios, kad kitas 
už galvos griebtųsi ir išgriūtų, ir žado netektų. Sakau aš. 
jums! 

Hartvigsenas, regis, susolidėjo, tai Roza jam padėjo,. 
ir vėliau jam rodys kelią jos geras, ramus protas. Jau. 
paskui sužinojau iš Steno Ūkvedžio, kad Hartvigseno 
asmeninė sąskaita krautuvėje buvo pasibaisėtina, o da-- 
bar jis ją išlygino. Malonu, žinoma, pakalbėti apie Hart- 
vigseno kilniaširdiškumą visiems skurstantiems, bet juk 
negalėjo jis amžinai kartoti: „„Užrašyk B. Hartvičiui!“ 

Tikras vaikas. Stovėjo ant kelio po šitokio svarbaus 
reikalo ir galvojo tik apie vieną: kad aš, pašalinis, pasi- 
gėrėčiau jo galybe. 

— Taigi, kas nors kitas būtų stvėręsis už galvos ir 
išgriūtų, — pasakė jis— (O va aš atlaikiau! Kaipgi gali-- 
ma! 

Tada vėl ėmė daryti užuominas apie tai, ką šiomis: 
dienomis nusprendęs surengti: 

— Viskas plačiu mastu! Krūvą pinigų išleisiu. 

Hartvigsenas atsisveikino ir juokdamasis nutolo. 

Tuoj Velykos, kai kurie laivai jau grįžta iš Lo- 
Žotenų su žuvimi visai apygardai. Žuvis gera, visi vil- 
tingai žiūri į rytdieną. 

Šiandien balandžio šešioliktoji, lygiai metai, kai aš 
atvykau čionai. Sėdžiu savo kambaryje ir vis galvoju, 
galvoju, atsigręžiu į savo gyvenimą. Saulė pakyla aukš- 
tai, ir aš Iryžtuosi pradėti naują paveikslą, pavaizduoti 
tai, ką matau pro langelį: laukus, dalį malūno ir kalna- 
gūbrį už jo, saulės ir sniego žvilgėjimą. Pradėsiu savo 
paveikslą Velykų savaitę, kai labai prailgsta dienos. Nors 
akims dar sunkoka. 

Mergaitės išprašė iš mamos geltoną šilkinę skarelę, 
kad pasižiūrėtų Velykų rytą, kaip saulė šoka iš džiaugs- 
mo, kad Kristus prisikėlė. Suomijoj jinai šokdavo. Jos 
pažadėjo, kad ir man duos pažiūrėti. Mieli, geri vaiku- 
čiai, nė karto mes nesusipykom, išskyrus tą atvejį va- 
sarą, kai jos sumaigė puokštę, kurią buvau suskynęs vi- 
sai kitam žmogui. Paskui galvojau, gal ir gerai, kad puokš- 
tę sumaigė, ir aš neįteikiau, Dievas žino. O nuo to laiko 
mes nė karto nesusibarėm. Rudenį jos, būdavo, mane 
palieka, labiau pamėgsta Jenso Gimdytojo draugiją, bet 
greitai vėl sugrįždavo pas mane, 0 žiemą mes dažnai 
slidinėdavome, važinėdavome rogutėmis. Jos dažnai atei- 
davo pas mane į kambarį ir visuomet pasibelsdavo, o jei 
kada pamiršdavo, tuoj, būdavo, šoka per duris ir pabar- 
bena. Man iš jų vien džiaugsmas. Nė nežinau, kaip joms 
už tai atsilyginti, jos amžinai atbėga pas mane laisvu 
laiku ir prašo pasakų, aš niekad neatsisakau, nebent pa- 
prašau lukterti, jeigu užsiėmęs savo paveikslu. 


Po Velykų savaitės Hartvigsenas vienu laivu, atplau- 
kusiu namo atokvėpiui, išplaukė į Lofotenus. Reikėjo pa- 
sižiūrėti, kaip ten jo du škiperiai, nuleidę inkarus, su- 
pirkinėja žuvį. Ak, Hartvigsenas turi daug rūpesčių! 

Po keturių dienų jis vis dėlto grįžo dar solidesnis ir 
išdidesnis: jis nusisamdė garlaivį, ištisą laivą! Patsai sto- 
vėjo ant kapitono tiltelio drauge su kapitonu ir koman- 
davo vairininką. Visa tai dėjosi dieną, mes visi subė- 
gom į prieplauką spoksoti. Hartvigsenas šūkteli: ,„(Paruošt 
lynus!“ — ir inkaras smunka žemyn. 


342 


Ar tik ne čia tasai svarbus įvykis, apie kurį jis vis: 
užsimindavo? Siriluno turčius Hartvičius išsinuomoja gar- 
laivį grįžti namo iš Lofotenų. Jisai stovėjo ant kapitono- 
tiltelio ir apsimetinėjo, jog mūsų nemato, bet aš žinau, 
jis Mus puikiausiai matė ir tiesiog netvėrė iš laimės. Pas- 
kui jis išlipo į krantą kartu su kapitonu. Mes juos svei- 
kinome. Hartvigsenas džiaugėsi kaip vaikigalis. Ir jiedu 
nužingsniavo pro mus. 

Tačiau didelis garlaivis Hartvigsenui buvo reikalin- 
gas ne tiktai grįžimui iš Lofotenų, ne, jis turėjo gabenti. 
jo sūnų krikštyti. Tai štai tasai įvykis, o visa kita vieni. 
niekai, su juo lyginant. Krikštyti kūdikį susiruošė Rozos. 
tėvas, gretimos parapijos pastorius Barfudas, kelias į ten 
netrumpas, tad Hartvigsenas nusprendė nudžiuginti Ro- 
zą nepaprastu reisu. 

Vidudienį Hartvigsenas atsirado Sirilune ir, norėdamas: 
pakalbėti su Maku ir baroniene, atėjo į svetainę. Pokal-- 
bis buvo svarbus; jis savo kompanioną ir jo dukrą kvie- 
tė būti sūnaus krikštatėviais. Oi tas Makas, galima jo 
mirtinai neapkęsti, bet jis gerbiamas ir išsiauklėjęs po- 
nas, tai neginčijama! Makas tuojau sutiko, pasakė, kad 
jaučiasi dėkingas, tą patį pasakė ir baronienė. 

— O kaip jūs jį pavadinsite? — paklausė jisai. 

Tada Hartvigsenas truputį delsė atsakyti: 

— Dar nenuspręsta. Bet mano Žmona ras vardelį sa- 
vo princui. Jinai vis princu jį vadina. 

Mat Hartvigsenas buvo ketinęs berniuką Mako gar- 
bei pavadinti Ferdinandu. Tačiau Petrina, kuri anksčiau 
buvo kambarinė, o paskui ištekėjo už Kabliadirbio, užbė-- 
go už akių: ji prieš Velykas pakrikštijo savo berniuką 
Ferdinandu ir juk turėjo teisę. Jei kas stebėjosi, kad 
Makas nesipriešino tokiam žingsniui, tas tiesiog jį men-- 
kai pažino. ,„Prašom“,— tiek tepasakė jai Makas. 

Pirm išeidamas Makas pakvietė ir mane rytoj ateiti į 
garlaivį ir paskui dalyvauti šventėje krikštatėvio ir kriš-- 
tamotės garbei, bet aš padėkojau ir atsisakiau, kaip jau 
sykį buvo, kad neturiu šiai progai tinkamų rūbų. 

— Oi, jis neturi frako! Greičiau numirs, negu pasi- 
rodys žmonėse be irako! — pasakė baronienė ir nusijuo- 
kė. 

— Taip mane auklėjo mūsų geroje šeimoje, — atsakiau 


343: 


Makas linktelėjo ir užstojo mane. Na, o man Mako 
linktelėjimas ir keli geri žodžiai buvo svarbesni už visą 
šitą baronienės krizenimą. Kiek vėliau ji vis dėlto pa- 
-sakė: 

— Ką gi, jūs, aišku, teisus! 

Ir štai Hartvigseno namuose ir Sirilune prasidėjo ruo- 
šimasis šventei. Baronienė žadėjo pasiimti mergaites, tos 
netvėrė iš nekantrumo, Martą irgi nusprendė paimti, tad 
jos tėvas Stenas Ūkvedys labai didžiavosi. Į garlaivį 
Hartvigsenas prikrovė gausybę užkandžių, vynų ir ska- 
nėstų, kad neapsunkintų uošvijos. 

Ir laivas išplaukė. 

Po dviejų dienų jis grįžo ir visus pargabeno. 

Viskas pavyko puikiai, berniuką pakrikštijo Augus- 
tu Rozos tėvo garbei. Iki ryto laivas stovėjo prieplau- 
koje, aš nuėjau į laivą, Hartvigsenas mane visur vedžiojo 
ir kalbėjo: 

— Taigi, taigi, matyt, aš jį pirksiu, nieko kito! 

Bet jau vėliau kartą į krautuvę ateina švyturininkas 
Šeningas ir klausia: 

— Ko tas laivapalaikis čia dukart pasirodė? 

— Hartvigsenas vežė krikštyti sūnų, — atsakau aš. 

Švyturininkas nusišypsojo savo blyškiu veidu ir tarė: 

— Mėgsta gi Žmogus švaistyti pinigus! 

— Regis, laivą Hartvigsenas pirks, — pasakiau. 

Tada švyturininkas palingavo galva ir pasakė: 

— Tegu pirmiau košės nusipirks. 

Tačiau Hartvigsenas anaiptol nebuvo linkęs ir ateity- 
je švaistytis pinigais kaip koks paikas turtuolis. Jis, aiš- 
ku, gyrėsi tuo, kaip šauniai atšventė didįjį įvykį, bet jau 
nedavė krautuvėje kiekvienam savo sąskaiton. Pats gir- 
dėjau, kaip jis vienai moteriškei pasakė: „Dėl kavos ir 
panašių pramogų tu su mano žmona pasišnekėk“. Ne 
mano reikalas, kaip ir ką ten Hartvigsenas su Roza, bet 
juk nejučia nudžiugau, kai tą išgirdau. Jis, žinoma, dar 
buvo labai turtingas, o Roza ėmė jį mokyti, kaip išmin- 
tingiau tvarkyti savo lėšas. 

Ką gi, viskas klostėsi kuo geriausiai. 

Jeigu tik ne toji nelemtoji baronienė Edvarda. Ne- 
turėdama ką veikti, ji vėl ėmė speisti Hartvigseną. Die- 
važi, nors Iėk ir bėk. Ji painiojosi jam krautuvėje, ma- 
lūne, tykojo pakeliui, sekiodavo įkandin, bet Hartvigse- 
nui, Matyt, įgriso jos pakilios šnekos, kuriose jis nėmaž 

nesusigaudė, tad jis stengėsi kuo greičiau su ja atsis- 
veikinti. Tai tęsėsi kurį laiką, praėjo žiema, o baronienė 
vis nesiliovė. Bet Hartvigseno jau niekaip nebuvo įma- 
noma išmušti iš vėžių, dabar jį visiškai valdė Roza. 

— Vėl parašykite Munkenui Ventui, tegu atvyks! — 
pasakė man baronienė. 

— Greit aš pats vyksiu pas Munkeną Ventą, — atsa- 
kiau. 

— Oi, tai jūs mus paliekate! — tiek ji tepasakė. 

Ir vėl ėmė gainiotis Hartvigseną. 

Ši užsispyrėlė niekaip nenorėjo susitaikyti su tuo, kad 
Roza šitaip jį prie savęs pririšo, taigi, ėmė netgi su juo 
kalbėtis natūralesniu tonu ir suprantamiau samprotauti. 
Tačiau Hartvigsenas buvo kaip titnagas. Apie Rozą ji sa- 
kė: „Matai, kaip įsikabino į savo vyrą ir sūnų!“ 

Ne, ši neįsivaizduojama dama kartais elgdavosi visai 
nederamai, kas iš to, kad baronienė! 

O, kaip ji skyrėsi nuo savo tėvo. Niekad nepasitai- 
kė, kad tasai netektų savitvardos, prarastų pusiausvyrą. 
Pavyzdžiui, senoji Malenė, Nikalojaus Arentseno motina, 
atnešė jam surišusi mazgelin iš sūnaus gautuosius bank- 
notus. Kad pinigai būtų saugojami pas Maką! O Makas 
nė nemirktelėjo, jis atsakė: „Teisingai. Tu pasidedi pi- 
nigus ir už tai gausi iš manęs visų prekių, kokių tik pri- 
reiks“. Jis užrašė sumą į grosbuchą ir linktelėjo Male- 
nei. ,Aš per juos miegą praradau“, — pasakė jinai. ,„Da- 
bar gali miegoti ramiai!“ — atsakė Makas. Kai apie tai 
sužinojo Hartvigsenas, jis rankomis skėstelėjo ir tarė: 
„Vadinasi, jis šitais pinigais trečią sykį pasitręš!" 

Kartą baronienė paprašė, kad nueičiau drauge su ja 
pas Fredriką Menzą. 

— Baisu, kaip jis ten guli, — sakė ji.— Reikia jį ap- 
liuobti! 

Aš ne itin supratau, kodėl būtent mane ji pasirinko 
palydovu, bet nusprendžiau, jog čia vėl dievotumas, ge- 
rų darbų troškimas, ir nuėjau. 

Senis gulėjo vienut vienutėlis. Petrina išėjusi su kū- 
dikiu. Oras buvo nepakenčiamas, baisus, grindys ir sie- 
nos murzinos, baronienė atidarė langą, kad neuždustų. 
Paskui ji susuko tūtą ir man tarė: 

— Kokia būčiau pirklio dukra, jei nemokėčiau su- 
sukti tūtos? 

Į svetimus balsus senis atsakinėjo „„Tprrr!“, matyt, pa- 
laikė mus arkliais. Baronienė rinko nuo jo gyvūnėlius 
ir Metė į tūtą. 

Pagalvojau: kaip nuostabiai šioje damoje sutaria gė- 
ris ir blogis, ji nesibaido darbo, kuriuo bjaurisi jos tar- 
nai. Paskui ji ėmė senį šukuoti, o jisai jai padėjo ju- 
dindamas pirštus. 

— Laikykite tūtą! — sako Man baronienė. 

Ji ima šukas ir šukuoja jam plaukus. Oi, koks tai 
bjaurus darbas ir kokio reikia atsargumo! Blogiausia, kad 
senis nenori ramiai gulėti. Vargšą Fredriką Menzą vis 
nebūdavo kam iššukuoti, ir štai pagaliau Viešpats jam 
suteikė šitą nuostabų mirksnį! Jis apsilaižo, kikena iš 
palaimos. Jis kalba: bu bu bu! Baronienė atsargiai ren- 
ka utėles į tūtą. O, niekas šito mikliau nepadarytų! 

— Regis, užteks? — klausia ji ir pasižiūri į tūtą.— Taip, 
ko gero. 

— Ar užteks? — klausiu aš. 

— Aš tik taip pagalvojau... 

Staiga ji ima šukuoti senį ilgais, stipriais bruūžiais, 
jau nebevalydama šukų, taip energingai, nuožmiai, aš 
vos spėju šį tą surinkti nuo pagalvio. Senis palaimingai 
kvatoja ir ploja it girtas delnais. Jis kalba: bu bu bu, ir 
linksi, ir vėl kvatoja. Bet ūmai jo laimingas veidas per- 
sikreipia, ir jis rėkia: „Velnias!“ 

— Turbūt jam skaudu, — sakau aš. 

— Kur jau ten! — atsako baronienė ir tęsia savo dar- 
bą. 

Tada Fredrikas Menza ima spjaudytis, spjūviai lekia 
ant sienos, jis pratrūksta keiktis. Tai buvo baisu! Aš ne- 
beištvėriau ir vėl pasakiau: 

— Betgi jam skauda! 

Tik tuomet baronienė liovėsi. Ji paėmė iš mano ran- 
kų tūtą, atsargiai ją uždengė, užvėrė langą. Kai mes iš- 
ėjom, ji užsuko pas Jensą Gimdytoją, pas šėrikę ir abiem 
liepė žiūrėti švaros pas Fredriką Menzą. Paskui ji su- 
tiko Petriną ir jai pasakė: 

— Galėtumei prižiūrėti Menzą, jei nori su juo kam- 
baryje gyventi! 

*“— Argi aš nesistengiu? — atsakė Petrina ir pravirko.— 
Argi jį sužiūrėsi, tiktai maitink kiaurą dieną, o jis am- 
žinai išsiterliojęs. Geriau Viešpats pasiimtų! Vakar jo 
marškinius pakeitėm, o dabar antai vėl koktu žiūrėti! 

— Iš krautuvės paimk drobės,— pasakė baronienė, — 
ir prisiūk jam marškinių. Tu privalai jį prausti ir šukuoti 
kasdien, ir perrengti švariais, kai reikia. Įsidėmėk! 

Ėėė, nepėsčia baronienė, panašiai kaip jos tėvas! Jau 
vėliau teko, deja, man kiek įtariai pažvelgti į baronienę 
ir tą jos tūtą, kurion ji rinko vabaliukus, bet aš vertinau 
jos pasitikėjimą, juk ji nė žodeliu man neužsiminė, kad 
privalau liežuvį prikasti, ir aš tylėjau kaip žemė. 

Po keleto dienų mes su baroniene stovime kieme, šne- 
kamės, ir ateina Hartvigsenas. 

— Kaip jūsų reikalai? — sako jis.— (O mes greit ne- 
begalėsim gyventi namuose. 

— Kas gi? 

— Dievaži visuotinė nelaimė per vabzdžius ir utė- 
les, — sako Hartvigsenas.— Matyt, mes garlaivyje jų su- 
sigriebėm. Jau apsisprendžiau — aš jo nepirksiu. 

— Ne, pas mus vabalai nesiveisia,— sako baronienė. 

— Ėėčė, šit kaip! — sako jis.— Aš į tai nusispjaučiau, 
tik mano žmona vis skalbia ir skalbia, ir kruvinas ašaras 
lieja. 

Baronienė ima Hartvigseną už parankės ir vedasi kie- 
me į pašalį. Nė neišmanau, ką manyti, bet štai girdžiu, 
kaip ji sako: 

— Nieko sau šeimininkė Roza, jei negali namuos iš- 
naikinti bjaurasties! 

Jiedu dar valandžiukę kalbėjosi, vis dėlto baigėsi tuo, 
kad Hartvigsenas atsisveikino ir nuėjo savo keliais. 

Nelaimingoji, puolusioji baronienė Edvarda! 

Pavasarėja, laukuose tirpsta sniegas, aikštelėse, 
kur rudenį džiovinama žuvis, varnos ir kuosos jau ėmė 
nešioti savo šakutes. 

Šiandien baronienė įėjo į mano kambarį ir klestelėjo 
ant kėdės. Visai išėjusi iš veido, visa pilka, užsiver- 
kusi. 

— Kas atsitiko? — klausiu. 

— Štai jis ir mirė, — atsako ji — Aš juk žinojau. Nie- 
ko neatsitiko. 

— Kas mirė? 

— Glanas. Indijoje. Laikraštyje parašyta. Šeimyna 
praneša. Ten pasakyta — Indijoje. 

Ji tai vos ištarė ir prikando lūpą. Man jos pagailo, 
aš pasakiau: 

— Liūdna žinia. Bet ar negalėtų čia būti klaidos, gal 
supainiojo? 

— Ne, — atsakė ji. 

Ir vėl prikando lūpą, net kraujas ištryško, tada pri- 
siminiau Munkeno Vento žodžius apie tai, kaip jos lūpos 
tarsi pražydo. Dar akimirka — ir ji pakilo nuo kėdės ir 
išėjo iš kambario. Ji nerado sau vietos, ėjo pas tėvą į 
kontorą. 

— Nieko neatsitiko, — pasakė ji, kai aš įėjau— Aš Ži- 
nojau, jis mirė. O dabar va parašyta: Indijoje. Et, ar ne 
vis tiek. 

— Bet aš manau, kad vardą supainioti...— pradėjau 
norėdamas ją nuraminti. 

— Ne! — nutraukė jinai.— Aš tik norėjau... jūs atleis- 
kit, kad aš andai pas jus įsibroviau ir dabar va truk- 
dau... Supainioti... Kaip tai supainioti? 

— Žinia eina iš tolybės, iš Indijos, ilgai. Supainioti 
vardą labai galėjo. 

— Jūs taip manote? — pasakė ji.— Galbūt. 

Bet, aišku, ji jau nieko nebesitikėjo. Kelias dienas ji 
nesikėlė iš patalo, o kai atsikėlė, dar ilgai peikėjosi. Ji 
buvo įpratusi apimti savo liemenį dviem rankom, ji tiek 
sublogo, jog jos pirštai bemaž susisiekdavo, taip, ji ta- 
po laiba kaip smėlio laikrodis. Bet stipri prigimtis nepa- 
sidavė, palengva baronienė atsigavo. Kai žvejai ėmė grįž- 
ti iš Lofotenų, joje nebegalėjai įžvelgti nieko neįprasto, 
nebent pasidarė nenustygstanti, lengvabūdė labiau nei 
anksčiau. Ji tarsi norėjo mesti iššūkį žemei ir dangui už 
Glano likimą. O juk tik sau kenkė! 

Sugrįžo laivai, prisišvartavo prie džiovyklų, vėl er- 
mideris, užutėkyje triukšminga ir linksma. Paskutiniuoju 
pašto garlaiviu iš pietų atsirado vis tas pats seras Hju 
Trevilanas. Jis buvo, kaip jau įprasta, girtas kaip dūmas 
ir nulindo prie džiovyklų, kad pasižiūrėtų savo stiklė- 
jančiomis akimis, kaip dirbama. Čia jį ir užklupo baro- 
nienė ir nuvedė į Siriluną. Nuostabu, jai nebuvo nieko 
neįmanomo, tokia stipri buvo jos valia ir toji liesutė ran- 
ka. Ką tik jinai nenuramdomai sielvartavo dėl Glano mir- 
ties ir štai atkuto, išsitiesė it standi spyruoklė be niekie- 

no pagalbos. Kai dėl anglo, tai ji čia turėjo didį kilnų 
tikslą, ji pati man pasakė: 

— Manyje susikaupė nepanaudoto švelnumo ištekliai, 
laikas juos sunaudoti. 

Patsai seras Hju stulbinančiai pasikeitė, jis jau ne- 
bevažinėjo į Torpelvikeną pasižiūrėti sūnaus, tik siunti- 
nėjo pinigų jo motinai, o pats vis sėdėjo Sirilune. Šitas 
seras Hju buvo tylus taurios išvaizdos ponas, be to, kai 
jam kartais pasitaikydavo nusišypsoti, jo veidas tapdavo 
nuostabiai mielas. Jis neleido baronienei pasitraukti nuo 
jo, vis dažniau ir dažniau šypsojosi jos draugijoje, jiedu 
ilgai vaikštinėdavo, dabar netgi negalėjo būti šnekos apie 
tai, kad jis pasigertų. 

To paties garlaivio laukė netrukus grįžtant iš šiaurės, 
iš Vadsio, ir seras Hju ketino juo grįžti į Angliją. Ta- 
čiau šit patyliukais ir baronienė ėmė ruoštis į kelionę, 
į prieplauką kasdien nunešdavo po skrynią. Neliko abe- 
jonių, jog seras Hju niekur nepajudės be baronienės, 
taip galutinai ji įveikė jo širdį. Mergaites ji nutarė pa- 
likti Mako ekonomės globoje. 

Atėjo metas ruoštis ir man, gegužė jau ėjo į pabai- 
gą, aš tik laukiau, kad pradžiūtų miško takeliai. Saulė 
kepino, visas sniegas nutirpo, taigi jau greit. | 

Įteikiu Hartvigsenui paskutinį paveikslą — kalnų ir 
malūno vaizdas žiemą,— sutvarkau šautuvą, kelionmaišį. 
Šiandien šeštadienis, išeisiu pirmadienį. Hartvigsenas nuo- 
širdžiai man dėkoja už paveikslą, jis sako: 

— Juk jūs atvažiavę matėt mano sienas, o malonėki- 
te prieš išvykdamas į jas pažvelgti! 

— Taip, ačiū, — tariau aš. 

Vakare, kai tolumoje, prie švyturio, pasimatė pašto 
garlaivis, baronienė įėjo pas mane ir pasakė: 

— Tik jau jūs šiandien užimkit mergaites! Aš išlei- 
dau jas su Jensu Gimdytoju, bet jos greit pareis. 

Jos veide matėsi bejėgiškumo išraiška, iš širdgėlos ji 
grąžė rankas, tad aš ničnieko neklausinėjau. 

Kartu su seru Hju jiedu užeina pas Maką į kontorą. 
Kol jų nėra, sugrįžta mergaitės. Seras Hju iš kontoros 
išeina pirmas, truputį paeina prieplaukos link ir sustojęs 
laukia. Tada pasirodo baronienė, visa susilenkusi, kad 
atrodytų žemesnė ir kad mergaitės jos neatpažintų. Ak, 
jos tokios trumparegės! 

— Čia mama! — šaukia Tona. 

— Ne,— sako baronienė pakeistu balsu ir skuba pa- 
sišalinti. 

— O tu manei — mama! — sako vyresnėlė Alina ir 
kvatoja iš apsipažinusios sesutės. 

Lyg būtų kas baronienę kumštelėjęs, ji kažką pas- 
kubomis pasako serui Hju, tasai linksi ir šypsosi. Staiga 
baronienė bėga atgal, puola prie mergaičių, apglėbia jas, 
spaudžia ir sako: 

— Eikšekit pas mamą, mes plaukiam, plaukiam! Grei- 
čiau, greičiau! Į garlaivį! Ak, mano meilutės! 

Baronienė pastveria abi dukrytes už rankučių ir nu- 
siveda. O seras Hju šypsosi jas pasitikdamas. Ir jie ke- 
turiese leidžiasi į prieplauką. 

Makas išėjo iš kontoros, jis irgi eina į prieplauką, 
ir aš kartu su juo. Pagal visas taisykles atsisveikinu su 
mergaitėmis, padėkojau joms už viską viską, o jos man 
atsakė kniksais. Kai jau valtis jas plukdė prie garlaivio, 
jos mosavo skarelėmis, kažką šaukdamos man ir sene- 
liui. Šitokias jas ligi šiol ir atsimenu. 

Jau vėliau man pasakojo, jog baronienė norėjusi iš- 
žvalgyti sero Hju padėtį Anglijoje, pirm ištekėdama už 
jo ir pasiimdama ten dukras, bet paskutine minutę ne- 
beįstengusi su jomis išsiskirti. Ką gi, jos širdis nusipelno 
pagarbos. 

Kitą dieną buvo sekmadienis, kaip jis prailgo, kaip 
tyku buvo be vaikučių. Dar priešpiet pasiuntė surasti 
Kabliadirbį, jam patikėjo sidabrinius angelėlius, juos rei- 
kėjo išnešti iš svetainės ir pritaisyti prie Mako lovos. 
Viskas grįžo į savo vietas. Makas asmeniškai prižiūrėjo 
perkėlimo procedūrą. Pagaliau pakvietė tyliąją, kuklią- 
ją kambarinę Margretą, kad pasigrožėtų haujom miega- 
mojo puošmenom. 

Vakare atsisveikinau su Maku, su visais jo šeimy- 
nykščiais ir nuėjau pas Hartvigseną. Nusprendžiau ne- 
užtęsti atsisveikinimo, taip, šio to pasimokiau iš Arent- 
seno atsisveikinimo su Roza. „„Bet juk tu lauki mano pas- 
kutiniojo žodžio? Koks jis bus?“ Kaip tyčiodamasis jis 
tada šito klausė! Jau su viskuo pasaulyje buvo tada at- 
siskaitęs. 

Hartvigsenas vėl dėkojo man už paveikslus, kuriais 
išpuošiau jo sienas, prašė patarti, kur kabinti žiemos 
gamtovaizdį, kai padarys rėmus. Roza buvo nepaprastai 
maloni, padavė vyno ir sausainių. Kalbėjomės apie ba- 

ronienę, kaip ji išvyko neatsisveikinusi, paskui apie se- 
rą Hiju, jo kūdikį, apie menkes, Maką, paskui apie Mun- 
keną Ventą, pas kurį susiruošiau eiti. Kodėl gi aš te- 
besėdėjauė Roza tikriausiai paprašė savo vyro, kad ne- 
išeitų, kai aš ateisiu, įi, aišku, tik pageidavo, kad jis pa- 
dėtų jai mane užimti pokalbiais. Hartvigsenas ir padėjo. 
Pagaliau jis atsistojo ir tarė: 

— Tačiau prieš kelionę jūs turite žvilgtelėti į prin- 
cą! 
Roza irgi atsistojo sakydama: 

— Ne ne, aš pati jį atnešiu! 
— Še tau, nepasitiki manimi! — geraširdiškai šypso- 
josi Hartvigsenas. 

Roza nulipo su princu, mes ir apie jį truputį sušne- 
kom. Aš padėkojau už viską ir kilau atsisveikinti. Roza 
atsistojo laikydama kūdikį ir ištiesė man ranką, jinai 
man irgi dėkojo už malonią draugiją. Kai atsigręžiau nuo 
slenksčio, ji vėl sėdėjo, glausdama prie krūtinės kūdikį. 
Hartvigsenas išlydėjo mane į gonkas ir pasakė dar ke- 
lis gerus žodžius. 

Paskutinius žodžius. 

Grįžęs karštai pasimeldžiau, nuo šiol tik vienintelis 
Dievas buvo visa mano viltis. Naktį neužmigau. Meilė 
yra žiauri. Aš skaičiavau valandas, tai išsitiesdavau ant 
patalo, tai vėl sėsdavau ant kėdės, šitaip lig ryto. Dar 
nebuvo nė keturių, kai paėmiau savo šautuvą, savo ke- 
lionmaišį Ir patraukiau per mišką į šiaurę. 

O visa tai aprašiau šiaip sau, laiką stumdamas. Juk, 
tiesą sakant, nieko daugiau ir nesugebu; tik surankiojau 
šiokius tokius prisiminimus, šiokias tokias popieriaus 
skiautes, tam nereikia didelio meno. 

Kad ir apie ką šiuose puslapiuose kalbama, 0 man 
atrodo — apie vieną vienintelę. 

